
Pentru Alexandra şi Alexander: 
ca vieţile voastre să strălucească 
mai puternic decât toate stelele. 


Veridicitatea oricărei ficțiuni este o reflecţie a faptelor 
prezentate. Astfel, deşi adevărul poate fi uneori mai ciudat decât 
ficţiunea, aceasta trebuie să aibă întotdeauna la bază un adevăr. 
In acest sens, toate vestigiile, relicvele, catacombele şi comorile 
descrise în aceasta povestire sunt adevărate. Ruta istorică 
urmată în aceste pagini este autentică. Elementele ştiinţifice în 
jurul cărora se desfăşoară evenimentele prezentate în roman se 
bazează A pe c cercetări şi descoperiri recente. 

Moaştele i-au fost încredințate lui Rainald von Dassel, 
Arhiepiscop de Koln (1159-1167), după ce împăratul Barbarossa 
a prădat oraşul Milano. Această comoară i-a fost acordată 
Arhiepiscopului Germaniei în semn de răsplată pentru ajutorul 
oferit de acesta prin îndeplinirea funcției de cancelar în serviciul 
împăratului din acea vreme. Nu toţi au fost împăcaţi să vadă 
comoara părăsind Italia... nu erau dispuşi să renunţe la ea fără 
luptă. 


L'histoire de la Sainte Empire Romaine 
(Istoria Sfântului Imperiu Roman), 1845 
HISTOIRES LITTERAIRES 


PROLOG 


MARTIE 1162 


Oamenii arhiepiscopului se retraseră în umbrele din adâncul 
văii. In spatele lor, în vârful trecătorii de iarnă, caii nechezau, 
străpunşi şi sfâşiaţi de săgeți. Bărbaţii strigau, ţipau şi urlau. 
Clinchetul tăişurilor de oţel ce se izbeau neîncetat răsuna aidoma 
clopotelor de argint ale capelei. 

Dar asta nu putea fi voia Domnului. 

„Ariergarda trebuie să reziste!” 

Fratele Joachim strânse cu putere frâiele, simțind cum calul 
începe să alunece pe panta abruptă. Căruţa încărcată ajunsese 
în siguranţă pe fundul văii. Dar, ca să fie sigur că scapă, trebuia 
să mai meargă încă o leghe. 

Dacă ar fi putut să ajungă... 

Cu mâinile încleştate pe hăţuri, Joachim îşi îmboldi iapa şi 
animalul cobori împleticindu-se spre fundul văii. Intră într-un râu 
îngheţat, împroşcând apa în toate direcţiile. Joachim risca să 
arunce o privire în urma. 

Deşi primăvara începea să-şi arate cu timiditate semnele, 
iarna încă mai stăpânea înălțimile. Crestele străluceau orbitor în 
lumina soarelui la amurg. Zăpada reflecta razele roşiatice şi un 
talaz orbitor de gheaţă se întindea peste vârfurile ascuţite ca 
nişte colţi. Aici însă, în defileurile întunecate, zăpada topită 
transformase pădurea într-o adevărată mocirlă. Caii îşi păstrau 
cu mare greutate echilibrul şi riscau să-şi rupă câte un os la 
fiecare pas. In faţă, căruţa era afundată în noroi până la osie. 

Joachim îşi îmboldi iapa, grăbindu-se să ajungă lângă soldaţii 
care însoțeau căruţa. 

Mai înhămaseră un echipaj de cai în faţă. Bărbaţii împingeau 
din spate. Ca să ajungă la drum, trebuia să înainteze pe cealaltă 
muchie. 

— lii-ha! strigă vizitiul plesnind din bici. 

Calul din faţă îşi înalţă capul, apoi se ridică în două picioare. 
Nu se întâmpla nimic. Lanţurile zornăiră, din spinarea cailor 
ieşiră aburi albi în aerul rece şi bărbaţii înjurară mai vârtos. 

Incet, prea încet, căruţa reuşi să se smulgă din noroi, scoțând 

acelaşi clipocit pe care-l face sângele într-o rană deschisă din 
piept. Dar cel puţin atelajul se pusese din nou în mişcare. Fiecare 
întârziere îi costase sânge. Vaietele muribunzilor încă se mai 
auzeau în trecătoarea din spatele lor. 

„Ariergarda trebuie să mai reziste puţin!” 

Căruţa îşi continua drumul. Urca din nou. Cele trei sarcofage 
mari, de piatră, aşezate cu grijă în căruţa neacoperită, se 
zbăteau sub strânsoarea funiilor cu care fuseseră legate. 

Dacă s-ar fi spart vreunul... 

Fratele Joachim ajunse lângă căruţa care înainta cu greu. 

Tovarăşul lui, fratele Franz, îşi apropie calul de al lui. 

— Iscoadele spun că drumul e liber în faţă. 

— Moaştele nu se pot întoarce la Roma. Trebuie să ajungem la 
graniţa germană. N 

Franz dădu din cap. Ințelegea. Moaştele nu mai erau în 
siguranță pe pământ italian. Nu de când adevărații credincioşi 
fuseseră exilați în Franţa şi un papă fals stăpânea în Roma. 

Căruţa urca mai repede acum, găsind, cu fiecare metru, 
pământ mai solid. Totuşi, se mişca la fel de repede ca un om la 
pas. Joachim continua să privească spre culmea din depărtare, 
uitându-se peste crupa calului. 

Sunetele luptei se transformaseră în gemete şi suspine care-şi 
trimiteau ecourile stranii prin întreaga vale. Clinchetul spadelor 
încetase cu desăvârşire, semnalând înfrângerea ariergardei. 

Joachim scrută orizontul, dar înălțimile erau cufundate în 
umbre adânci. Bolta pinilor negri ascundea totul. 

Apoi Joachim zări o străfulgerare argintie. 

Apăru o siluetă singuratică, încadrată de un petic de lumină. 
Armura îi strălucea. 

Joachim nu avea nevoie să vadă dragonul roşu, pictat pe 
platoşa bărbatului, ca să îl recunoască pe aghiotantul Papei cel 
Negru. Profanul Sarazin luase numele creştin de Fierabras, după 
unul din paladinii lui Carol cel Mare. Era cu un cap mai înalt decât 
oamenii lui. Un adevărat uriaş. Nu existau în întreaga lume mâini 
pătate de mai mult sânge creştinesc. Botezat însă cu un an în 
urmă, Sarazinul stătea acum lângă cardinalul Octavius, Papa cel 
Negru, care îşi luase numele de Victor IV. 

Fierabras ramase în peticul de lumină, fără vreo intenţie de a 
se lua după ei. 

Sarazinul ştia că era prea târziu. 

Căruţa reuşi, în sfârşit, să urce culmea şi să ajungă pe cărarea 
uscată, brăzdată de urme, de deasupra. De acum încolo, vor 

avea viteză bună. Pământul Germaniei era la doar o leghe 
distanţa. Ambuscada Sarazinului eşuase. 

O mişcare îi atrase atenţia lui Joachim. 

Fierabras îşi scoase de pe umăr un arc uriaş, la fel de negru ca 
umbrele din jur. Potrivi cu mişcări încete o săgeată în coardă, îi 
fixă vârful, apoi se lăsă pe spate şi trase cu toată forţa. 

Joachim se încrunta. „Ce spera să câştige cu o singura 
săgeată?” 

Arcul zvâcni şi săgeata îşi luă zborul, arcuindu-se deasupra 
viii, pierzându-se o clipă în lumina, deasupra culmii. Joachim 
scruta încordat cerul. Apoi, tăcută ca un şoim care se prăvăleşte 
asupra prăzii, săgeata lovi, înfigându-se în sicriul din mijloc. 

Deşi părea imposibil, capacul sarcofagului trosni parcă lovit de 
trăsnet. Funiile se rupseră şi capacul se sfărâmă. Eliberate din 
strânsoare, toate trei sicriele alunecară acum spre fundul deschis 
al căruţei. 

Bărbaţii dădură navala, încercând să oprească sarcofagele de 
piatră, care s-ar fi sfărâmat dacă s-ar fi lovit de pământ. Mâinile 
se întinseră. Căruţa se opri. Totuşi, unul dintre sicrie alunecase 
prea mult. Se înclina peste margine şi strivi un soldat sub 
greutatea lui, rupându-i piciorul şi pelvisul. Urletele nenorocitului 
sfâşiară văzduhul. 

Franz se apropie grăbit, lăsându-se să alunece din şa. Se 
alătură bărbaţilor care încercau să ridice lada de piatră de 
deasupra soldatului... şi, mai important, să o aşeze la loc, în 
căruţă. 

Sarcofagul fu ridicat, bărbatul se elibera, dar lada era prea 
grea pentru a o putea ridica la înălţimea căruţei. 

— Funii! strigă Franz. Ne trebuie funii! 

Unul dintre bărbaţii care ţineau sicriul alunecă. Sarcofagul 
căzu din nou, pe o parte. Capacul de piatră aluneca şi se 
deschise. 

In spatele lor, răsuna ropot de copite. Pe poteca. Se apropia 
repede. Joachim se întoarse, ştiind deja ce avea să vadă. Cai în 
armuri ce străluceau în bătaia soarelui năvăleau înspre ei. Deşi 
erau la distanţa de un sfert de leghe, se vedea limpede ca toţi 
călăreţii erau îmbrăcaţi în negru. Erau oamenii Sarazinului. O a 
doua ambuscada! 

Joachim îşi potoli calul. Nu aveau cum să scape. 

Franz scoase un sunet de uimire - nu din cauza situaţiei în 
care se aflau, ci la vederea conţinutului sarcofagului răsturnat. 
Sau, mai degrabă, la lipsa conținutului. 

— Gol! strigă tânărul călugăr. E gol! 

Şocul îl făcu pe Franz să sară în picioare. Urcă în căruţă şi se 
uită în sarcofagul al cărui capac fusese sfărâmat de săgeata 
Sarazinului. 

— Nici aici nu-i nimic, spuse Franz, căzând în genunchi. 
Moaştele? Ce înseamnă asta? 

Privirea tânărului călugăr întâlni ochii fratelui Joachim şi citi în 
ei lipsa oricărei surprize. 

— Ştiai! 

Joachim privi în urmă, spre caii care se apropiau în goană. 
Caravana lor fusese doar un şiretlic, o momeală care să-i atragă 
pe oamenii Papei cel Negru. Curierul plecase cu o zi înainte, pe 
un catâr, ducând adevăratele moaşte învelite în nişte zdrenţe şi 
ascunse într-o căpiţa de fân. 

Joachim se întoarse şi privi dincolo de vale, spre Fierabras. 
Poate că Sarazinul îşi va ostoi azi setea de sânge, dar Papa cel 
Negru nu va pune niciodată mâna pe moaşte. 

Niciodată! 


ÎN ZILELE NOASTRE 
22 IULIE, 11.46 P.M. 
KOLN, GERMANIA 


Miezul nopţii se apropia. Jason îi întinse iPod-ul lui Mandy. 

— Ascultă! E noul single al lui Godsmack. Nici măcar nu a fost 
încă scos în State. Ce zici, nu că e tare? 

Reacţia ei fu mai slabă decât sperase Jason. Mandy ridică din 
umeri, fără nici o expresie, dar luă totuşi căştile. Işi dădu pe 
spate vârfurile vopsite în roz ale părului ei negru şi-şi puse 
căştile pe urechi. Mişcarea făcu să i se deschidă haina, lăsând să 
i se vadă sânii de mărimea mărului, strânşi de tricoul negru, de 
la Pixies. 

Jason îi privi fascinat. 

— Nu aud nimic, zise Mandy cu un oftat obosit, privindu-l cu 
sprâncenele ridicate. 

„Oh!” Jason îşi îndreptă din nou atenţia pe iPod şi apăsă pe 
„Play.” 

Se lăsă pe spate, sprijinindu-se în mâini. Stăteau pe fâşia 
îngustă de iarbă ce încadra piaţa pietonală Domvorplatz, 
înconjura masiva catedrală gotică, Kolner Dom. Cocoţată pe 

Dealul Catedralei, oferea o încântătoare privelişte asupra 
întregului oraş. 

Jason privi uimit la lungimea celor două spirale gemene, 
decorate cu figuri de piatră, săpate în basoreliefuri de marmură, 
ce înfăţişau de la motive religioase până la imagini ezoterice. Aşa 
cum erau acum, luminate pe timp de noapte, îi dădeau o 
senzaţie stranie, de ceva străvechi, ridicat din adâncurile 
pământului; păreau sa vină din altă lume. 

Ascultând muzica ce răzbătea prin căştile iPod-ului, Jason o 
privi pe Mandy. Amândoi erau studenţi la Boston College şi se 
aflau acum în vacanţa de vara. Călătoreau cu rucsacul în spate 
prin Germania şi Austria. Călătoreau împreună cu alţi doi 
prieteni, Brenda şi Karl, dar aceştia erau mai interesaţi să 
viziteze cârciumile locale decât să participe la slujba de la miezul 
nopţii. Mandy însă primise o educaţie romano-catolică. La 
această catedrala nu se ţineau slujbe miezonoptice decât cu 
ocazia unui număr restrâns de sărbători şi, de fiecare dată, erau 
oficiate de însuşi Arhiepiscopul de Koln. Sărbătoarea din acea 
seară, Ziua celor Trei Crai, era una dintre aceste ocazii. Mandy 
nu voise s-o rateze. 

Deşi era protestant, Jason fusese de acord să o însoţească. 

Acum aşteptau sa sosească miezul nopţii. Mandy dădea uşor 
din cap în ritmul muzicii. Lui Jason îi place a să-i vadă şuviţele 
săltându-i în faţa şi-n spate şi buza de jos ieşindu-i în afara, pe 
măsură ce ea se concentra asupra muzicii. Deodată, simţi o 
atingere pe mâna. Mandy îşi apropiase braţul de al lui, 
atingându-i, în treacăt, podul palmei. Totuşi, ochii îi rămăseseră 
aţintiţi asupra catedralei. 

Jason îşi ţinu răsuflarea. 

In ultimele zece zile, cei doi petrecuseră din ce în ce mai mult 
timp unul în compania celuilalt. Inainte de excursie, fuseseră 
doar simple cunoştinţe. Mandy era cea mai buna prietena a 
Brendei încă din liceu, iar Karl era colegul de cameră al lui Jason. 
Cei doi amici ai lor, recent îndrăgostiţi, nu voiseră să 
călătorească singuri, în cazul în care proaspăta lor relaţie s-ar fi 
destrămat în timpul excursiei. 

Dar nu fusese aşa. 

Drept urmare, Jason şi Mandy se trezeau din ce în ce mai des 
plimbându-se împreuna, abandonaţi de amicii lor. 

Nu că asta l-ar fi deranjat pe Jason. Urmase un curs de istoria 
artei la facultate, iar Mandy se specializa în studii europene. Aici, 
toate manualele lor academice începeau să prindă viaţa, căpătau 

greutate şi substanţa. Împărtăşind acelaşi entuziasm al 
ineditului, cei doi descoperiseră că le plăcea să călătorească 
împreuna. 

Jason, la rândul lui, îşi feri privirea de a ei, însă îşi apropie un 
deget de mâna fetei. | se părea lui sau noaptea devenise mai 
strălucitoare? 

Din păcate, cântecul se termină prea repede. Mandy îşi 
îndreptă spatele şi-şi retrase mâna ca să-şi scoată căştile. 

— Ar trebui să intrăm, şopti ea, făcând semn cu capul spre 
şirul de persoane care pătrundeau prin uşa deschisă a catedralei. 

Mandy se ridica şi-şi încheie haina - un sacou clasic, de 
culoare neagra, pe care şi-l pusese peste tricou. 

Jason se ridica şi el în timp ce fata îşi netezea cu mâna fusta 
lungă până la glezne şi-şi ascundea după urechi vârfurile roz ale 
şuviţelor din faţa. Intr-o clipită, deveni, dintr-o studenta uşor 
nonconformista, o sobră absolventa a şcolii catolice. 

Jason rămase uimit de transformare. In blugi negri şi cu o 
geacă subţire, se simţi dintr-odată nepotrivit îmbrăcat pentru o 
slujbă religioasă. 

— Araţi foarte bine, zise Mandy, parând să-i ghicească 
îngrijorarea. 

— Mulţumesc, mormăi el. 

Işi adunară lucrurile, aruncară cutiile goale de Cola într-un coş 
de gunoi din apropiere şi traversară piatra cubica din 
Domvorplatz. 

— Guten Abend” îi întâmpina la uşa un diacon îmbrăcat într-o 
sutană neagră. Willkommen! 

— Danke’, murmură Mandy în timp ce urcau scările. 

In faţa lor, lumina candelelor năvălea prin uşile deschise ale 
catedralei, licărind de-a lungul treptelor. Iti dădea senzaţia că te 
întorci în istorie. Ceva mai devreme în aceeaşi zi, Jason aflase că 
piatra de temelie a catedralei fusese pusă încă din secolul al XIII- 
lea. li venea greu să cuprindă cu mintea o întindere de timp atât 
de vastă. 

Scăldat în lumina candelelor, Jason ajunse în dreptul uşilor 
masive, sculptate şi o urma pe Mandy în interiorul catedralei. 
Fata îşi muie degetele în apa sfinţită dintr-un bazin şi îşi făcu 
semnul crucii. Jason se simţi brusc stânjenit, dându-şi dintr-odată 


1 Bună seara! - lb. germană, în original (n. tr.). 
? Bine aţi venit! - Ib. Germana, în original (n. tr.). 
3 Mulţumesc - Ib. germana, în original (n. tr.). 

seama că asta nu era credinţa lui. Era un intrus în acest loc, 
printre aceşti oameni. Se temea să nu facă vreo gafă, să nu se 
facă de râs şi să nu o pună astfel pe Mandy într-o postură 
jenantă. 

— Vino după mine, zise Mandy. Vreau un loc bun, dar nu prea 
în faţă. 

Jason o urma. Când intră complet în biserică, uimirea luă 
repede locul stânjenelii. Deşi mai fusese înăuntru şi aflase o 
mulţime de amănunte despre istoria şi arta clădirii, se simţi din 
nou izbit de grandoarea simplă a spaţiului. Naosul alungit se 
întindea o suta douăzeci şi doi de metri în faţa lui, traversat de 
un transept de nouăzeci şi unu de metri, formând o cruce în 
centrul căreia se afla altarul. 

Totuşi, nu lungimea sau lărgimea catedralei îi captase atenţia 
lui Jason, ci incredibila ei înălţime. Privirea i se ridica din ce în ce 
mai sus, condusă de arcade ascuţite şi coloane înalte înspre 
cupolă. Mii de lumânări scoteau spirale înguste de fum din vârful 
flăcărilor ce se ridicau pâlpâitoare spre cer, mirosind a tămâie. 

Mandy îl conduse înspre altar. In faţa lor, părţile laterale ale 
transeptului fuseseră îngrădite cu o funie, dar erau suficiente 
locuri goale în centrul naosului. 

— Ce-ar fi să stăm aici? zise fata, oprindu-se la jumătatea 
drumului spre altar. 

li adresă lui Jason un zâmbet timid, abia schiţat, de mulţumire. 

Tânărul dădu din cap, mut de uimire în faţa frumuseţii ei atât 
de simple - o Madonna în negru. 

Mandy îl lua de mână şi îl trase spre capătul şirului de bănci, 
lângă perete. Jason se aşeză pe locul lui, bucuros de intimitatea 
relativă pe care i-o oferea acest spaţiu retras. 

Mandy îşi lăsă mâna într-a lui. li simţea căldura palmei. 

Nu încăpea îndoială, noaptea era luminoasa. 

r În cele din urmă, se auzi un clopot şi corul începu să cânte. 
incepea slujba. Jason o urmarea îndeaproape pe Mandy, care se 
ridica în picioare, îngenunchea şi se aşeza la loc cu o expresie de 
pătrunsă evlavie. El, unul, nu participa la ritual, dar se trezi 
intrigat, pierdut în frumuseţea spectacolului. Îl vrăjeau preoţii în 
mantii strălucitoare care legănau cădelniţele, imnul ce vesti 
sosirea arhiepiscopului, cu pălăria lui înaltă şi ţuguiată şi cu 
veşmintele tivite cu aur, cântecele pe care le cântau atât corul, 
cât şi enoriaşii, momentul aprinderii lumânărilor de procesiune. 

Şi, de jur împrejur, operele de artă păreau că participă la 
ceremonie laolaltă cu credincioşii. O statuie de lemn, înfăţişând-o 

pe Fecioara cu Pruncul, numită Madonna din Milano, impresiona 
prin graţie. De cealaltă parte, o statuie de marmură a Sfântului 
Christopher ţinea în braţe un copil, zâmbind parcă de dincolo de 
vreme. lar peste toate acestea, vitraliile de Bavaria păreau să 
vegheze de la înălţime, acum înnegrite de fum şi de vreme, dar 
încă mai reflectând lumina candelelor ce transforma sticla în 
adevărate giuvaieruri. 

Dar nimic nu putea egala frumuseţea sarcofagului de aur din 
spatele altarului, închis într-o raclă de sticlă şi metal. Deşi nu era 
mai mare ca un trunchi de arbore şi fusese construită sub forma 
unei biserici în miniatură, racla moaştelor era principala atracţie 
a catedralei, motivul ridicării unui lăcaş de cult de dimensiuni 
atât de impresionante, locul spre care se îndreptau atât arta, cât 
şi credinţa. Proteja averea cea mai de preţ a bisericii. Construita 
din aur masiv, racla fusese montată înainte chiar de a fi săpată 
temelia catedralei. Lucrat de Nicolas de Verdun în secolul al XIII- 
lea, sarcofagul era considerat cel mai bun exemplu de lucrare 
medievala în aur, păstrată până în zilele noastre. 

In timp ce Jason îşi continua acest studiu amănunţit, slujba se 
apropie încet de final, marcat prin sunete de clopot şi prin 
rugăciuni. În cele din urmă, sosi momentul împărtăşaniei, al 
împărţirii pâinii euharistice. Enoriaşii ieşeau încet din rândurile de 
băncuţe şi înaintau unul câte unul spre altar, pentru a primi 
trupul şi sângele lui Isus Hristos. 

Când sosi momentul, Mandy se ridică împreună cu ceilalţi 
credincioşi din rândul lor şi-şi trase mâna dintr-a lui. 

— Mă întorc imediat, îi şopti ea. 

Jason privi cum rândul se goleşte şi cum întregul grup 
înaintează încet spre altar. Aşteptând cu nerăbdare întoarcerea 
lui Mandy, se ridica pentru a-şi dezmorţi picioarele. Profită de 
această clipă de răgaz ca să studieze grupul statuar ce încadra o 
cabină de spovedanie. Acum, că se ridicase în picioare, regreta 
că băuse şi a treia cutie de Cola. Privi în spate, înspre pronaosul 
catedralei. Chiar la ieşire, era o toaletă publică. 

Privind cu jind într-acolo, Jason fu primul care observa un grup 
de călugări care intrau prin partea din spate a catedralei, 
blocând toate uşile. Deşi purtau robe lungi până în pământ, cu 
glugi şi legături în jurul taliei, Jason simţi pe dată că era ceva în 
neregula. Se mişcau prea repede, cu o precizie aproape 
militărească, strecurându-se în umbră. 

Sa fi făcut parte din sfârşitul ceremoniei? 

Privi iute de jur împrejur şi remarcă alte siluete ascunse de 

robe, postate în dreptul uşilor, chiar şi în spatele funiilor ce 
îngrădeau transeptul de lângă altar. Deşi îşi ţineau capetele 
plecate cu evlavie, păreau să stea în aşteptare. 

Ce se petrecea? 

O zări pe Mandy lângă altar. Tocmai primea împărtăşania. Nu 
mai rămăseseră decât câţiva enoriaşi în spatele ei. „Trupul şi 
sângele lui Hristos” aproape că citi Jason pe buze. 

— Amin! se trezi răspunzând. 

Impărtăşania luă sfârşit. Ultimii enoriaşi se întoarseră la 
locurile lor, inclusiv Mandy. Jason îi făcu semn cu mâna, ca să 
găsească rândul, apoi se aşeză lângă ea. 

— Ce e cu călugării ăştia? întrebă el, aplecându-se spre fată. 

Mandy îngenunchease, cu capul plecat. Singurul ei răspuns fu 
un „Şşşt!” scurt, care-l readuse la tăcere. Se aşeză la loc. 
Majoritatea enoriaşilor erau, la rândul lor, îngenuncheaţi, cu 
capetele plecate. Doar câţiva, asemenea lui Jason, care nu 
luaseră împărtăşania, rămăseseră pe scaune. In faţa lor, preotul 
termina de aranjat obiectele de pe masă, în timp ce bătrânul 
arhiepiscop stătea pe podiumul lui, cu bărbia în piept, pe 
jumătate moţăind. 

Misterul şi fascinația dispărură din sufletul lui Jason. Poate că 
era din cauza vezicii care-l apăsa tot mai tare, dar nu-şi mai 
dorea decât să plece cât mai repede de acolo. Atinse chiar cotul 
lui Mandy, pregătindu-se să o îmboldească să plece. 

O mişcare în faţă îl opri. Călugării care se aşezaseră în 
lateralele altarului scoaseră nişte arme de sub faldurile robelor. 
Metalul străluci în lumina lumânărilor - Uzi-uri cu nasul cârn, pe 
care fuseseră montate amortizoare de sunet. 

Un ropot de împuşcături, nu mai tare ca tuşea seacă a unui 
fumător înrăit, răsună în jurul altarului. Capetele se ridicară 
printre rânduri. In spatele altarului, preotul, îmbrăcat în alb, 
dansa sub forţa impactului. Parcă ar fi fost stropit cu bile de 
vopsea - vopsea de culoare roşu aprins. Se prăbuşi peste altar 
vărsând în cădere cupa cu vin, peste propriul sânge. 

După câteva clipe de tăcere încărcata de groaza, începură sa 
răsune ţipetele enoriaşilor. Oamenii săriră în picioare. Bătrânul 
arhiepiscop se împletici pe podiumul său, pierzându-şi echilibrul. 
Mişcarea brusca făcu să-i cadă de pe cap pălăria, care se 
rostogoli pe jos. 

Călugării împânziră culoarele, apropiindu-se din spatele 
catedralei şi din laterale. Strigau răspicat ordine în germană, 
franceza şi engleza. 

— Bleiben Sie in Ihren Sitzen...* Ne bouge pas...” 

Vocile răsunau înfundate, chipurile din spatele glugilor erau pe 
jumătate ascunse de măşti din mătase neagra. Insă armele 
ridicate transmiteau cât se poate de clar mesajul: „Rămâneţi 
aşezaţi sau veţi muri!” j 

Mandy se aşeză la loc, lângă Jason. li căuta mâna. Jason îi 
strânse degetele într-ale sale şi privi în jur, fără să îndrăznească 
măcar să clipească. Toate uşile erau închise şi păzite. 

Ce se petrecea? 

Din grupul de călugări înarmaţi din faţa intrării principale, se 
desprinse o siluetă. Era un bărbat îmbrăcat ca toţi ceilalţi, doar 
că mai înalt. Părea să crească pe măsură ce înainta. Mantia lui 
era mai degrabă o pelerină. Era, în mod evident, un fel de şef. Nu 
avea nici o arma şi înainta încrezător pe culoarul principal, din 
mijlocul naosului. 

Se duse direct la altar, lângă arhiepiscop. Se încinse o discuţie 
aprinsă. Lui Jason îi trebuiră câteva clipe până să-şi dea seama 
că vorbeau în italiană. Deodată, arhiepiscopul făcu un pas în 
spate, îngrozit. 

Liderul se dădu deoparte. Doi bărbaţi se apropiară. Armele 
străluciră. Nu ţintiră ca să ucidă. Traseră asupra panoului ce 
sigila racla de aur. Sticla trosni, dar nu cedă. Antiglonţ! 

— Hoti... murmură Jason. 

Toată povestea era un jaf extrem de elaborat. 

Rezistenţa sticlei păru să-i dea puteri arhiepiscopului. Bătrânul 
îşi înălţă mândru capul. Conducătorul călugărilor ridică mâna şi 
spuse din nou ceva în latină. Arhiepiscopul scutură din cap. 

— Lassen Sie dann das Blut Ihrer Schafe Ihre Hande beflecke, 
spuse bărbatul, vorbind de aceasta dată în germană. 

„Atunci, sângele turmei să cada pe mâinile tale!” 

Liderul făcu semn spre încă doi călugări să se apropie. Aceştia 
se aşezară de ambele părţi ale voltei sigilate şi ridicară nişte 
discuri mari, de metal. Efectul fu instantaneu. 

Sticla antiglonţ, deja slăbită, exploda, spulberata parcă de un 
vânt nevăzut. În lumina pâlpâitoare a lumânărilor, sarcofagul se 
sfărâmă în mii de bucățele. Jason simţi o presiune bruscă, un şir 
de pocnituri înăuntrul urechilor, ca şi când zidurile catedralei ar fi 
fost împinse spre interior, zdrobindu-i pe toţi. Presiunea îl 
asurzea; îşi miji ochii. 


4 Rămâneţi la locurile voastre! - lb. germana, în original (n. tr.). 
5 Nu mişcaţi! - lb. franceză, în original (n. tr.). 

Se întoarse spre Mandy. 

Mâna fetei rămăsese strânsă într-a lui, dar gâtul îi era acum 
dat pe spate şi gura deschisă. 

— Mandy... 

Cu coada ochiului, văzu şi alţi enoriaşi înţepeniţi în aceeaşi 
poziţie ciudată. Mâna lui Mandy începu să tremure într-a lui; 
vibra asemenea unei boxe date la maximum. Lacrimile i se 
scurgeau pe obraji, transformându-se în sânge. Nu mai respira. 
Trupul îi zvâcni o dată, apoi înţepeni şi mâna i se smulse din 
strânsoare, nu înainte însă să simtă înţepătura unui şoc electric 
ce răzbătu din vârful degetelor ei într-ale lui. 

Se ridică, prea îngrozit ca să mai poată sta pe scaun. 

O dâră subţire de fum se înălța din gura deschisa a lui Mandy. 
Avea ochii daţi peste cap, albi, dar începuseră deja să se 
înnegrească pe la colţuri. 

Era moarta! 

Jason, mut de groaza, privi în jur. Acelaşi lucru se întâmpla cu 
toată lumea. Doar câţiva rămăseseră neafectaţi: doi copii, prinşi 
între părinţii lor, plângeau şi ţipau. Jason îi recunoscu pe cei 
rămaşi în viaţă - erau cei care nu participaseră la împărtăşanie. 

Ca şi el. 

Se ascunse în umbra de lângă perete. Mişcarea lui trecuse, 
momentan, neobservată. Găsi cu spatele o uşa, rămasă nepăzită 
de călugări. Nu era o uşă adevărată. 

Jason o deschise doar într-atât cât sa se poată strecura în 
cabina de spovedanie. 

Căzu în genunchi, chircit, strângându-şi coatele cu mâinile. 
Buzele începură să şoptească o rugăciune. 

Apoi, la fel de brusc, se sfârşi. O simţi în cap. O pocnitura. O 
eliberare de sub presiune. Zidurile catedralei se depărtară la loc. 

Plângea. Lacrimile îi împânzeau obrajii. 

Riscă să privească printr-o gaură din cabina de spovedanie. 

Vedea clar naosul şi altarul. N 

Aerul duhnea puternic a păr ars. Incă se mai auzeau plânsete 
şi țipete, dar acestea mai ieşeau acum doar din câteva gâtlejuri - 
din ale celor rămaşi în viaţă. Un bărbat, un vagabond, judecând 
după zdrenţele de pe el, ieşi împleticindu-se din rândul lui şi o 
luă la fugă pe culoar, înainte să apuce să facă zece paşi, un 
călugăr îl împuşcă în moalele capului. O singura lovitură. Trupul 
se prăbuşi la pământ. 

„Dumnezeule...! Dumnezeule...!” 

Muşcându-şi buzele ca să-şi înăbuşe suspinele, Jason rămase 

cu ochii aţintiţi spre altar. 

Patru călugări ridicară sarcofagul de aur din racla sfărâmată. 
Cadavrul însângerat al preotului fu aruncat cu piciorul de pe altar 
şi, în locul lui, cei patru aşezară caseta cu moaşte. Şeful scoase 
de sub mantie un sac mare, de pânza. Călugării deschiseră 
capacul casetei şi mutară conţinutul în sac. Odată golit, preţiosul 
sarcofag fu abandonat, lăsat să cadă cu zgomot pe pardoseala 
de marmură. 

Liderul îşi aruncă sacul pe umăr şi se îndreptă spre ieşire, pe 
culoarul din mijloc, ducând cu el moaştele furate. 

Arhiepiscopul strigă ceva în spatele lui. Din nou, în latină. 
Părea să fie un blestem. 

Singurul răspuns fu o fluturare de mână din partea bărbatului. 

Un alt călugăr păşi în spatele arhiepiscopului şi ridică un pistol 
în dreptul capului bătrânului. 

Jason se lăsă în jos - nu voia să mai vadă! 

Inchise ochii. Alte împuşcături răsunară între zidurile groase. 
Ţipetele încetară brusc. Moartea puse stăpânire pe catedrală în 
timp ce călugării îi măcelăreau pe puţinii supraviețuitori. 

Jason rămase cu ochii strâns închişi, rugându-se. 

Cu o clipă mai devreme, zărise blazonul de pe haina liderului. 
Pelerina neagră i se deschisese când ridicase braţul, dezvăluind 
un sigiliu roşu aprins: un dragon răsucit, cu coada înfăşurată în 
jurul propriului gât. Simbolul nu îi era cunoscut lui Jason, dar îl 
trimise cu gândul la ceva exotic - era mai degrabă persan, decât 
european. 

Dincolo de uşa cabinei de spovedanie, o tăcere de mormânt se 
lăsase peste catedrală. 

Nişte paşi apăsaţi se apropiară de ascunzătoarea lui. 

Jason strânse şi mai tare ochii, îngrozit de monstruozitatea 
celor petrecute, de imposibilitatea situaţiei, de sacrilegiul comis. 

Totul pentru un sac de oase! 

Şi, deşi întreaga catedrală fusese ridicată în jurul acestor oase, 
deşi nenumărați regi se plecaseră în faţa lor, deşi până şi 
această slujbă la care tocmai asistase se ţinuse în onoarea 
acestor oameni de mult morţi - Sărbătoarea celor Trei Crai - o 
întrebare răsuna mai tare ca oricare alta în mintea lui Jason. 

„De ce?” 

Imagini ale celor Trei Crai se regăseau în întreaga catedrala, 
săpate în piatră, desenate pe sticlă sau lucrate în aur. O fresca îi 
înfăţişa pe cei trei înţelepţi străbătând deşertul pe cămile, 
călăuziţi de steaua din Bethlehem. Alta reda adorarea Pruncului 

Isus, înfăţişând siluete îngenuncheate care aduceau ofrande de 
aur, tămâie şi smirnă. 

Dar Jason nu mai vedea nimic din toate astea. Tot ce-şi mai 
amintea era ultimul zâmbet al lui Mandy. Atingerea ei blânda. 

Nu mai era. 

Paşii răsunară în faţa cabinei lui. 

In tăcere, cerea impetuos un răspuns pentru acest măcel. 

De ce? 

De ce să fure oasele Magilor? 

ZIUA ÎNTÂI 


1 
ÎN SPATELE CELEI DE A OPTA 
BILE 


24 IULIE, 4.34 A.M. 
FREDERICK, MARYLAND 


Sabotorul sosise. 

Grayson Pierce îşi strecura motocicleta printre clădirile 
întunecate din centrul bazei militare Fort Detrick. Se opri, dar 
lăsă motorul pornit. Motorul electric nu scotea mai mult zgomot 
decât un frigider. Mânuşile negre ale bărbatului se asortau cu 
vopseaua motocicletei, un aliaj de nichel şi fosfor numit NPL 
Super Black. Absorbea mai multa lumina vizibila, făcând negrul 
obişnuit să pară de-a dreptul strălucitor. Salopeta şi casca aveau 
aceleaşi culori întunecate. 

Aplecat pe motocicleta, se apropie încet de capătul aleii. O 
curte i se deschise în faţa, un petic întunecat încadrat de zidurile 
de cărămidă şi mortar ce adăposteau Institutul Naţional pentru 
Studierea Cancerului, o filială a USAMRIIDS. Aici, războiul naţional 
contra bioterorismului se purta pe douăzeci de mii de metri 
pătraţi de laboratoare, în regim de maximă securitate. 

Gray opri motorul şi rămase în şa. Genunchiul stâng i se 
odihnea pe ghiozdanul în care erau cei şaptesprezece mii de 
dolari. Râmase pe alee, evitând curtea deschisă. Prefera 
întunericul. Luna apusese de mult şi soarele avea să răsară abia 
peste vreo douăzeci de minute. Chiar şi stelele erau acoperite de 
norii care mai rămăseseră în urma furtunii de peste noapte. 

O să ţină oare şiretlicul lui? 

Şopti, cu voce joasă, în microfonul de la gât: 

— Catârul către Vultur. Am ajuns la locul de întâlnire. Continui 
la pas. 

— Recepţionat. Te vedem prin satelit. 


6 The United States Army Medical Research Institute for Infectious 
Diseases - Institutul de Cercetări Medicale pentru Boli Infecţioase al 
Armatei Statelor Unite. 

Gray rezistă tentaţiei de a privi în sus şi a face cu mâna. Nu 
suporta să fie urmărit, supravegheat, dar treaba asta era prea 
importantă. Reuşise cel puţin să ajungă la un compromis: se 
dusese singur la întâlnire. Omul lui de contact era foarte precaut. 
Durase şase luni până să-i câştige încrederea şi trebuise să 
apeleze la legăturile din Libia şi Sudan. Nu fusese uşor. Banii nu 
cumpărau prea multă încredere. In special în genul ăsta de 
afaceri. 

intinse mâna după ghiozdan şi-şi aruncă pe umeri geanta cu 
bani. Foarte atent, îşi împinse motocicleta sub o boltă întunecată 
şi o parcă acolo. 

Traversa aleea. 

Puţini ochi erau treji la acea oră şi cea mai mare parte dintre 
ei erau electronici. Toate datele lui de identificare trecuseră de 
inspecţiile de la Old Farm Gate, serviciul de intrare în baza. 
Acum, nu-i rămânea decât să spere ca acest subterfugiu îl va 
ajuta ca să evite supravegherea electronică. 

Privi cadranul luminat al ceasului său subacvatic, marca 
Breilting: 4.34. Mai avea de aşteptat un sfert de oră. Atât de 
multe depindeau de succesul acestei întrevederi! 

Gray ajunse la destinaţie. Clădirea 470. Era pustie la acea ora 
şi fusese programată pentru demolare o lună mai târziu. Foarte 
slab păzită, clădirea era un loc perfect de întâlnire şi totuşi 
alegerea ei reprezenta o stranie ironie. Prin anii şaizeci, aici 
fuseseră cultivați spori de antrax, în cuve şi bazine uriaşe unde 
se năşteau miliarde de bacterii provocatoare de moarte, până 
când laboratoarele toxice fuseseră închise, în 1971. De atunci, 
clădirea fusese lăsată în paragină, transformată într-un imens 
depozit pentru Institutul Naţional pentru Studierea Cancerului. 

Acum însă, afacerea cu antrax avea să se desfăşoare din nou 
sub acest acoperiş. Gray privi în sus. Toate ferestrele erau 
întunecate. Trebuia să se întâlnească cu vânzătorul la etajul 
patru. 

Odată ajuns la uşa laterala, Gray trecu prin încuietoare un 
card magnetic pe care i-l furnizase omul lui de legătură de la 
bază. Ducea pe umăr a doua parte din plata datorată omului; pe 
prima i-o livrase cu câteva luni în urmă. Gray mai avea la el şi un 
pumnal de carbon, de treizeci de centimetri, ascuns într-o 
membrana fixată pe încheietura mâinii. 

Singura lui armă. 

Nu putea risca să intre cu altceva pe poartă. 

Gray închise uşa şi se îndreptă spre scările din partea dreaptă. 

Singura lumină venea de la panoul EXIT, care indica ieşirea. Duse 
mâna la casca de motocicletă şi porni modulul de vedere 
nocturna. Peisajul se lumina în tonuri de verde şi argintiu. Urcă 
scările şi ajunse repede la etajul patru. 

Odată ajuns sus, împinse uşa din faţa lui. 

Nu avea nici cea mai vagă idee unde anume trebuia să se 
întâlnească cu persoana de contact. Ştia doar că trebuia să 
aştepte un semnal. Se opri o clipă în uşă, cercetând spaţiul din 
faţa lui. Nu-i plăcea. 

Casa scărilor se deschidea în colţul clădirii. Un coridor lung se 
întindea drept înainte şi încă unul la stânga. Uşi de birou, din 
sticlă mată, se aliniau pe o parte a pereţilor; de cealaltă parte, 
erau ferestrele. O luă drept în faţă, mergând încet, atent să 
surprindă orice mişcare. 

O cascada de lumina năvăli pe una dintre ferestre, învăluindu- 
l. 

Uluit, Gray se lipi de perete. Fusese oare văzut? Fascicolul de 
lumina străpunse, pe rând şi celelalte ferestre, străbătând 
coridorul din fața lui. 

Gray se apleca şi privi pe o fereastra. Dădea înspre curtea 
larga, din faţa clădirii. Dincolo de aceasta, văzu un Humvee 
înaintând încet pe stradă. Reflectoarele lui invadau curtea. 

O patrula. 

Oare o să-l sperie pe omul cu care trebuia să se întâlnească? 

Injurând în gând, Gray aşteptă ca echipajul de poliţie să-şi 
termine tura. Pentru moment, maşina dispăru în spatele unei 
structuri masive ce se înălța în mijlocul curţii de dedesubt. Arata 
ca o navă spaţiala ruginită, însă era de fapt un recipient sferic de 
un milion de litri, făcut din oţel, înalt cât trei etaje şi montat pe 
doisprezece piloni de susţinere. Scări şi schele înconjurau 
structura aflată acum în renovare, în încercarea de a o readuce 
la gloria de altădată, din timpul Războiului Rece, când adăpostise 
o unitate de cercetare. Până şi pasarela de oţel care încercuise 
cândva ecuatorul sferei fusese înlocuita. 

Gray ştia porecla pe care cei de la baza i-o dăduseră sferei 
uriaşe. 

A opta bila. 

Buzele lui schiţară un zâmbet amar când realiza în ce situaţie 
se afla. 

„Prins în spatele celei de-a opta bile...” 

Patrula reapăru în sfârşit în spatele structurii, traversă încet 
curtea şi plecă mai departe. 

Mulţumit, Gray îşi continuă drumul spre capătul coridorului. Un 
set de uşi duble, turnante, bloca pasajul, dar prin ferestrele lor 
înguste se zărea, de cealaltă parte, o cameră mai mare. Gray 
zări câteva rezervoare înalte, de metal şi sticla. Era unul din 
vechile laboratoare. Nu avea ferestre şi era cufundat în întuneric. 

Apropierea lui trebuie să fi fost observată. 

O altă lumina se aprinse înăuntru, incandescenta, suficient de 
puternica încât să îl facă pe Gray să oprească sistemul de vedere 
nocturnă. Era o lanterna. Clipi de trei ori. 

Un semnal. 

Se opri şi împinse cu vârful piciorului una din uşile turnante. 
Se strecura apoi prin deschizătură îngustă. 

— Aici! spuse calm o voce. 

Era pentru prima oară când Gray auzea vocea persoanei de 
contact. Până în acest moment, fusese întotdeauna modificata 
electronic - un nivel paranoic de anonimitate. 

Era o voce de femeie! Aceasta descoperire îi produse o 
oarecare nelinişte. Nu-i plăceau surprizele. 

Işi croi drum printr-un labirint de mese cu scaune cocoţate pe 
ele. Femeia stătea la una dintre acestea. Ca şi în celelalte cazuri, 
scaunele erau urcate pe masă, cu excepţia unuia singur. La 
celalalt capăt al mesei. Se clătină în clipa în care femeia îl lovi cu 
piciorul. 

— Stai jos! 

Gray se aşteptase sa găsească un savant nervos şi agitat, o 
persoana care încerca să facă rost de un ban în plus. Trădarea 
pentru bani începea să devină un lucru din ce în ce mai comun 
printre angajaţii institutelor de cercetare. 

USAMRIID nu făcea excepţie... doar vreo mie de fiole pe zi. 
Fiecare fiolă vândută, dacă ar fi fost răspândită corect în aerul 
dintr-o staţie de metrou sau de autobuz, avea puterea de a ucide 
mii de oameni. 

lar ea îi vindea cincisprezece. 

Gray se aşeză pe scaun şi puse pe masă ghiozdanul plin cu 
bani. 

Femeia era asiatica... nu, eurasiatică. Avea ochii mai mari şi 
tenul mai închis, frumos bronzat. Purta un costum mulat, pe gât, 
asemănător cu al lui, care-i sublinia silueta supla. Un pandantiv 
de argint îi atârna la gât, înfăţişând un dragon răsucit, în 
miniatura. Gray o cerceta cu atenţie. Trăsăturile Doamnei 
Dragon păreau mai degrabă plictisite, spre deosebire de ale lui 
care trădau încordare şi îngrijorare. 

Desigur, poate că sursa acestei încrederi o reprezenta 
revolverul Sig Sauer, de 9 mm, cu amortizor de sunet, pe care 
femeia îl ţinea îndreptat spre pieptul lui. 

Insă cuvintele pe care le rosti mai departe femeia îi făcură 
sângele să-i îngheţe în vine. 

— Bună seara, comandante Pierce. 

Fu speriat să-şi audă numele. 

„Dacă ştia asta...” 

Se pusese deja în mişcare... dar prea târziu. 

Revolverul se descărca de la foarte mică distanţă. 

Impactul îi împinse trupul înapoi, cu tot cu scaun. Ateriza pe 
spate, prins între picioarele scaunului. Simţi o durere surdă în 
piept şi avu senzaţia că nu mai poate să respire. Apoi gust de 
sânge în gură. 

Trădat... 

Femeia ocoli masa şi se aplecă asupra lui, cu pistolul întins. 
Nu-şi asuma nici un risc. Pandantivul cu dragonul de argint i se 
legăna la gât, strălucind cu putere. 

— Presupun că înregistrezi totul printr-un microfon montat în 
casca, comandant Pierce. Poate chiar transmiţi în direct la 
Washington... către Sigma. Nu te superi dacă-ţi iau puţin din 
spaţiul de emisie, nu-i aşa? 

Nu era într-o situaţie în care sa se poată împotrivi. 

Femeia se aplecă şi mai mult asupra lui. 

— İn următoarele zece minute. Breasla va închide Fort Detrick 
şi va contamina întreaga bază cu antrax. Drept răzbunare că 
Sigma s-a amestecat în operaţiunea noastră din Oman. Dar îi 
datorez directorului vostru, Painter Crowe, mai mult decât atât. E 
o problema personala. Asta e pentru sora mea, Cassandra 
Sanchez, moarta la datorie. 

Revolverul se îndreptă spre faţa lui. 

— Sânge pentru sânge. 

Femeia apasă trăgaciul. 


5.02 A.M. 
WASHINGTON, D.C. 


La şaizeci şi patru de kilometri depărtare, transmisia prin 
satelit se întrerupse brusc. 
— Unde e omul lui de susţinere? 

Painter Crowe îşi păstră vocea fermă, înăbuşindu-şi un potop 
de blesteme. Panica nu i-ar fi folosit la nimic. 

— La zece minute distanţa. 

— Poţi să restabileşti legătura? 

Tehnicianul clatină din cap. 

— Am pierdut semnalul principal din casca. Dar mai avem încă 
imaginea panoramică a bazei de la satelitul NRO. 

Tânărul arătă cu mâna spre un alt monitor. Se vedea o 
imagine în alb negru cu Fort Detrick, centrata asupra câtorva 
clădiri. 

Painter se îndreptă spre şirul de monitoare. Totul fusese o 
capcană. O capcană pentru Sigma şi îndreptată împotriva lui 
personal. 

— Alertează securitatea din Fort Detrick. 

— Domnule? 

Intrebarea venea de la secundul lui, Logan Gregory. 

Painter înţelese ezitarea lui Logan. Doar câţiva dintre cei la 
putere ştiau despre Sigma şi despre agenţii acesteia: 
preşedintele, şefii comuni ai celor două camere şi supervizorii lui 
imediaţi de la DARPA”. După evenimentele de anul trecut, în care 
fuseseră implicate atâtea nume mari, organizaţia era ţinuta sub 
stricta supraveghere. 

Nici o greşeală nu mai era tolerata. 

— Nu risc să pierd un agent, spuse Painter. Alertează-i! 

— Da, să trăiţi! 

Logan traversă camera, îndreptându-se spre un telefon. Părea 
mai degrabă un surfer din California decât un comandant 
strategic: avea părul blond, era bronzat, în forma, dar cu muşchii 
un pic lăsaţi în dreptul abdomenului. Painter era umbra lui 
întunecata, pe jumătate amerindian, cu părul negru şi ochi 
albaştri. Dar nu era bronzat. Nici nu-şi mai amintea ultima oară 
când stătuse la soare. 

Painter voia să se aşeze, să-şi lase capul pe genunchi. 
Preluase controlul organizaţiei cu doar opt luni în urma. Şi cea 
mai mare parte a timpului şi-o petrecuse cu restructurări şi cu 
întărirea măsurilor de siguranţa după ce un cartel internaţional, 
cunoscut sub numele de Breasla, se infiltrase în organizaţie. Nu 
se ştia ce informaţii se scurseseră cu aceasta ocazie, aşa că totul 
trebuise să fie reconstruit de la zero. Până şi centrul lor de 

comanda din Arlington fusese desfiinţat şi mutat într-un labirint 
subteran aici, în Washington. Ba chiar Painter venise mai 
devreme în acea dimineaţă ca să-şi aranjeze lucrurile în noul lui 
birou, când primise semnalul de urgenţa pe transmisia prin 
satelit. 

Cerceta monitorul satelitului NRO. 

O capcană. 

Ştia ce făcea Breasla. Cu patru săptămâni în urmă, Painter 
începuse să trimită din nou agenţi pe teren, după o pauză de mai 
bine de un an. Era un test. Sonda terenul. Două echipe. Una în 
Los Alamos, care investiga pierderea unei baze de date 
nucleare... şi alta, la Fort Detrick, la doar o oră distanţă de 
Washington. 

Atacul Breslei urmărea să zguduie Sigma şi pe conducătorul 
ei. Să demonstreze ca Breasla încă mai deţinea suficiente 
informaţii pentru a submina Sigma. Era o manevră de a forţa 
Sigma să se retragă din nou, să se regrupeze, poate chiar să se 
destrame. Atâta timp cât organizaţia lui Painter nu mai prezenta 
încredere pentru autorităţi, Breasla avea şanse mult mai mari de 
a opera ne stingherita. 

Asta nu trebuia să se întâmple. 

Painter se opri din mers şi se întoarse spre secundul lui, cu o 
vădita expresie de nerăbdare întipărită pe chip. 

— Se tot întrerupe, zise Logan dând din cap. Comunicaţia este 
bruiată în întreaga bază. 

Cu siguranţa şi aici era tot mâna Breslei... 

Frustrat, Painter se aplecă deasupra consolei şi îşi pironi ochii 
asupra dosarului misiunii. Pe coperta maronie era tipărită o 
singură literă grecească: 

În matematică, litera sigma reprezenta „suma tuturor 
factorilor”, unificarea părților dispersate într-un întreg. Era, de 
asemenea, emblema organizației pe care o conducea Painter: 


Sigma Force. 
Acţionând sub auspiciile DARPA - aripa de cercetare şi 
dezvoltare pentru securitatea departamentului - Sigma 


reprezenta braţul nevăzut al agenţiei şi avea misiunea de a păzi, 
a achiziţiona sau a neutraliza oriunde în lume tehnologiile vitale 
pentru securitatea Statelor Unite. Membrii săi erau cadre 

ultrasecrete, foşti soldaţi în trupele speciale, aleşi pe sprânceana 
şi instruiți în cadrul unor programe sofisticate, intensive şi 
riguroase ce acopereau o gama largă de discipline ştiinţifice. 
Formau o echipa militarizata de agenţi cu pregătire tehnica. 

Cu alte cuvinte, erau savanţi ucigaşi. 

Painter deschise mapa din faţa lui. Primul dosar era chiar al 
liderului echipei. 

Comandant Grayson Pierce. 

Fotografia agentului îl privea din colţul din dreapta sus. Era o 
fotografie făcuta în puşcărie, în anul în care acesta fusese închis 
la Leavenworth. Păr negru, ras în părţi, ochi albaştri, încă furioși. 
Originea lui galeză era evidentă în pomeţii ascuţiţi, ochii mari şi 
maxilarul puternic. Insă tenul roşcovan era tipic texan, ars de 
soarele de pe dealurile din Brown County. 

Painter nu se obosi să se uite prin dosarul gros de doi 
centimetri şi jumătate. Cunoştea deja detaliile. Gray Pierce 
intrase în armată la optsprezece ani şi ajunsese la Trupele de 
Comandă la douăzeci şi unu. Servise exemplar atât pe câmpul de 
lupta, cât şi în spatele acestuia. Apoi, la douăzeci şi trei de ani, 
fusese trimis în faţa Curţii Marţiale pentru lovirea unui ofiţer 
superior. Painter cunoştea detaliile întregii relaţii pe care cei doi 
o avuseseră în Bosnia şi, având în vedere circumstanţele, poate 
că şi Painter ar fi procedat la fel. Totuşi, în armată, regulamentul 
era regulament. Soldatul plin de decoraţii petrecuse un an la 
Leavenworth. 

Dar Gray Pierce era prea valoros pentru a fi dat la o parte 
definitiv. 

Era păcat sa se irosească atâta talent. 

Sigma îl recrutase în urma cu trei ani, direct din închisoare. 

Acum, Gray era un pion între Breasla şi Sigma. 

Un pion pe cale de a fi strivit. 

— Am prins securitatea bazei! zise Logan, cu vădită uşurare în 
voce. 

— Spune-le sa... 

— Domnule! Tehnicianul sări în picioare, încă legat de consolă 
de firul de la căşti. Se uită la Painter. Domule director Crowe, 
interceptez o urmă de semnal audio. 

— Cum? 

Painter veni lângă tehnician. Ridică o mână, făcându-i semn lui 
Logan să rămână pe loc. 

Tehnicianul puse semnalul pe boxe. 

O voce slabă răzbătu printre interferenţe. 

Se auzi ca un singur cuvânt. 
„Luavardracudenenorociţiordinari...” 


5.07 A.M. 
FREDERICK, MARYLAND 


Gray lovi cu un călcâi, izbind-o pe femeie în plin. Simţi, 
satisfăcut, atingerea cărnii, dar nu auzi nimic. Urechile îi ţiuiau în 
urma sunetului pe care îl făcuse glonţul când se izbise de casca 
lui din kevlar. Geamul protector de peste faţă arăta acum ca o 
pânză de păianjen. Urechea stângă îl ardea - mecanismul de 
transmisie montat în cască se scurtcircuitase. 

Ignoră toate acestea. 

Răsucindu-se pe picioare, scoase pumnalul din mânecă şi se 
ascunse sub un şir de mese din apropiere. Distinse o nouă 
împuşcătură, ca o tuse seacă, în ciuda ţiuitului urechilor. O 
aşchie sări din muchia de lemn a mesei. 

Se trase cât de departe putu şi rămase pe vine pe când 
cerceta cu mare atenţie încăperea. 

Când o lovise, femeia scăpase din mână lanterna, care se 
rostogolea acum pe podea, aruncând fascicule de lumina în toate 
părţile. Işi duse degetele la piept. Locul unde asasina îl 
împuşcase prima dată încă îl mai durea. 

Dar nu curgea sânge. 

Femeia îi striga din umbra: 

— Armura lichida! 

Gray se lăsă şi mai jos, încercând să-şi dea seama unde se afla 
femeia. Când se aruncase sub masa, declanşase afişajul intern 
de atenţionare. Imaginile holografice apăreau şi dispăreau fără 
nici o noimă pe partea din interior a geamului, îngreunându-i 
vederea, dar nu îndrăznea să renunţe la cască. li oferea cea mai 
bună protecţie împotriva armei care se afla în continuare în 
mâna femeii. 

Casca şi costumul mulat. 

Asasina avusese dreptate. Era armură /ichidă. Inventată în 
laboratoarele de cercetare ale Armatei Statelor Unite în 2003. 
Costumul lui fusese îmbibat cu un fluid de îngroşare a ţesăturii - 
microparticule dure de siliciu suspendate într-o soluţie de 
polietilen-glicol. In timpul unei mişcări normale, acţiona 
asemenea unui lichid, dar, în cazul în care era lovit de un glonţ, 

materialul se solidifica într-un scut rigid, prevenind penetrarea. 
Costumul tocmai îi salvase viaţa. 

Pentru moment, cel puţin. j 

Femeia vorbi din nou, rece şi calmă. In timp ce se apropia 
precauta de uşă. 

— Am umplut clădirea cu C4 şi TNT. N-a fost greu, de vreme 
ce era deja programata pentru demolare. A fost drăguţ din 
partea Armatei să-mi uşureze munca. Nu a fost nevoie decât de 
o modificare minoră la detonator pentru ca implozia clădirii sa 
provoace un curent ascendent exploziv. 

Gray îşi imagina dâra de fum înălțându-se pe cerul dimineţii. 

— Fiolele de antrax... murmura el, destul de tare ca femeia să 
îl audă. 

— Mi s-a părut potrivit să folosesc însăşi demolarea clădirii ca 
metoda de răspândire a elementelor toxice. 

„lisuse! Transformase întreaga clădire într-o bombă biologică.” 

Dacă lua în calcul vântul puternic, nu doar baza era în pericol, 
ci şi întreg oraşul Frederick, aflat în apropiere. 

Gary se mişca. Femeia trebuia oprită. Dar unde era? 

Se îndreptă la rândul lui spre uşă, ferindu-se să nu ajungă în 
bătaia revolverului, dar nu putea lăsa să se întâmple una ca asta. 
Erau prea multe în joc. Incerca sa pornească modulul de vedere 
nocturna, dar nu reuşi decât să producă o nouă flamă lângă 
ureche. Imaginile continuau să se înşire haotic în faţa ochilor lui, 
ameţindu-l şi derutându-l. 

La dracu'! 

Găsi închizătoarea pe pipăite şi-şi smulse casca de pe cap. 

Aerul proaspăt mirosea a putred şi a antiseptic în acelaşi timp. 
Râmase aplecat. Ducea casca într-o mân| şi pumnalul în cealaltă. 
Ajunse la peretele din spate şi se îndrepta repede spre uşa. 
Vedea destul de bine ca să-şi poată da seama că uşa turnantă nu 
se mişcase. Asasina era încă în cameră. 

Dar unde? 

Şi ce putea face ca s-o oprească? Un pistol împotriva unui 
pumnal. Şansele nu erau de partea lui. 

Se răsuci pe călcâie şi-şi azvârli casca spre partea opusă a 
laboratorului. Ateriza cu zgomot, spărgând unul din vechile 
bazine. 

Gray alergă înspre locul în care bănuia că era asasina. Avea 
doar câteva secunde. 

Femeia scoase capul din ascunzătoare, rotindu-se pentru a 
trage în direcţia din care se auzise zgomotul. În acelaşi timp, 

făcu un salt grațios spre uşa, folosind reculul armei pentru 
propulsie. 

Gray trebuia să admită că era impresionat. Dar nu într-atât 
încât acest lucru să îl încetinească. 

Cu braţul deja ridicat, trimise pumnalul înainte, spintecând 
aerul. Perfect cântărit şi balansat, tăişul zbură cu o precizie 
infailibilă. 

O izbi pe femeie fix în moalele capului. 

Gray continua să se îndrepte în fugă în aceeaşi direcţie. 

Abia atunci îşi dădu seama de greşeala făcută. 

Pumnalul ricoşa fără să o atingă şi căzu cu zgomot pe 
pardoseală. 

Armură lichidă! 

Nu era de mirare că Doamna Dragon îşi dăduse seama ce era 
cu costumul lui. Doar purta şi ea unul la fel. 

Totuşi, atacul o dezechilibra. Căzu pe jumătate, aterizând pe 
un genunchi. Nici o clipă însă abila asasină nu-şi scăpă ţinta din 
ochi. 

De la un pas distanţă, întinse revolverul spre faţa lui Gray. 

Şi de data asta, nu mai avea cască. 


5.09 A.M. 
WASHINGTON, D.C. 


— Am pierdut iar toate legăturile, spuse tehnicianul, deşi nu 
mai era nevoie de nici o explicaţie. 

Painter auzise bufnitura puternică cu o clipă mai devreme, 
apoi totul se cufundase în tăcere la celălalt capăt la transmisiei 
prin satelit. 

— Mai am încă legătura cu baza, spuse secundul, lângă 
telefon. 

Painter încerca să ghicească ce însemnau zgomotele pe care 
le auzise la capătul firului. 

— Şi-a aruncat casca. 

Ceilalţi doi bărbaţi îl priviră fix. 

Painter examina dosarul deschis din faţa lui. Grayson Pierce 
nu era prost. Pe lângă experienţa militară, atrăsese atenţia celor 
de la Sigma în primul rând prin rezultatele obţinute la testele de 
inteligenţa şi de aptitudini. Era, cu siguranţa, peste medie, cu 
mult peste medie, dar existau soldaţi care obţinuseră punctaje şi 

mai mari. Factorul decisiv în recrutarea lui fusese 
comportamentul ciudat din perioada cât fusese închis la 
Leavenworth. In ciuda condiţiilor dure din tabăra de prizonieri, 
Grayson se supusese unui regim riguros de studiu - atât de 
chimie avansată, cât şi de taoism. Aceasta ciudată discrepanţă 
între cele două alegeri îi intrigase pe Painter şi pe fostul director 
de la Sigma, Sean McKnight. 

Din multe puncte de vedere, Grayson Pierce se dovedea a fi o 
persoană extrem de contradictorie: era galez, dar locuia în 
Texas; era adept al taoismului, dar purta întotdeauna la el un 
rozariu; era un soldat care studia chimia în închisoare. Şi tocmai 
această stranie particularitate a minţii lui îi asigurase un loc în 
organizaţia Sigma. 

Insă toate acestea aveau un preţ. j 

Grayson Pierce nu colabora cu ceilalți. li displăcea profund să 
lucreze în echipă. 

Ca şi acum. Se dusese singur, sfidând protocolul. 

— Domnule? insista secundul. 

Painter trase aer în piept. 

— Încă două minute. 


5.10 A.M. 
FREDERICK, MARYLAND 


Primul glonţ îi şuiera pe lângă ureche. 

Bărbatul avusese noroc. Asasina trăsese prea repede. Gray, 
încă în mişcare în urma saltului, reuşi să se ferească în ultima 
clipă. Să împuşti pe cineva în cap nu e chiar aşa de uşor cum 
pare în filme. 

Se încaieră cu femeia având arma între ei. Chiar dacă ea 
trăgea, avea mari şanse să supravieţuiască. 

Doar că l-ar fi durut groaznic. 

Femeia trase, demonstrându-i ultima variantă. 

Glonţul i se izbi de coapsa stângă. Il simţi până în măduva 
osului, ca pe o lovitură de ciocan. Ţipă. Şi de ce dracu’ să n-o 
facă? ÎI ustura al naibii de rău. Dar nu-i dădu drumul. Îşi folosi 
furia pentru a izbi cu toată forţa cu cotul în gâtul ei. Insă armura 
femeii se întări, protejând-o. 

La naiba! 

Asasina apasă din nou trăgaciul. Gray era mai masiv, mai 

musculos, dar femeia nu avea nevoie de forţa pumnului sau a 
genunchiului. Avea la dispoziţie puterea artileriei moderne. 
Glonţul îl izbi ca un pumn în stomac. Durerea radie spre şira 
spinării şi simţi cum i se taie respiraţia. Femeia îşi ridică încet 
arma. 

Revolverul Sig Sauer avea un butoiaş rotund, de cincisprezece 
gloanţe. De câte ori trăsese? Cu siguranţă, mai avea încă destule 
gloanţe cât să-l ciuruiască. 

Trebuia să o oprească. 

işi dădu capul pe spate, apoi o izbi cu putere cu fruntea în 
faţă. Dar nu avea de a face cu o novice. Femeia întoarse capul, 
încasând lovitura într-o parte a craniului. Totuşi, Gray câştiga 
destul timp pentru a trage un cablu care atârna de pe o masă din 
apropiere. Lampa de la capătul cablului se prăbuşi cu zgomot pe 
duşumea. Globul de sticlă verde se făcu numai cioburi. 

Cu braţele înfăşurate ca un urs în jurul femeii, Gray se răsuci 
până la lampă. Era prea mult să spere că sticla îi va penetra 
costumul, dar nu ăsta era scopul lui. 

Auzi becul pocnind sub greutatea trupurilor lor. 

Destul de bine. 

Strângându-şi picioarele sub el asemenea unei broaşte, 
bărbatul făcu un salt în faţa. Era un risc. Zbura spre 
întrerupătorul de lângă uşa turnantă. 

Un sunet de împuşcătură însoţi izbitura pe care o simţi în 
partea de jos a spatelui. N 

Gâtul îi zvâcni. Trupul i se dădu de perete. In cădere, lovi cu 
palma panoul electric şi răsuci întrerupătorul. Lumina pâlpâi în 
laborator. Cabluri proaste. 

Căzu pe spate, spre asasină. 

Nu putea spera să-şi electrocuteze inamica. Şi ăsta era tot un 
lucru care se întâmpla numai în filme. Spera, totuşi, ca persoana 
care stătuse ultima oară la birou să fi lăsat lampa aprinsă. 

Cu picioarele în aceeaşi poziţie, se răsuci şi se aruncă înainte. 

Doamna Dragon stătea deasupra lămpii sparte, cu braţul 
întins spre el, cu arma aţintita. Apasă trăgaciul, dar nu ţintise 
bine. Unul din geamurile de la uşa turnanta se sparse cu zgomot. 

Gray făcu un pas în lateral, îndepărtându-se şi mai mult de 
pistol. Femeia nu se putea lua după el. Era înţepenită în loc, nu 
putea să se mişte. 

— Armură  /ichidă, spuse el, repetând cuvintele ei de mai 
devreme. Este, într-adevăr, un costum flexibil, dar are şi un mare 
dezavantaj. 

Se apropie dintr-o parte şi-i luă revolverul din mână. 

— Propilen-glicolul este un alcool, un bun conductor electric. 
Chiar şi o sarcina mica, cum ar fi cea dintr-un bec spart, 
pătrunde într-o secundă prin întregul lichid. Şi, ca în cazul 
oricărui asalt, costumul reacţionează. 

O lovi în picior. Costumul era tare ca piatra. 

— Se rigidizează. 

Propriul costum o imobilizase. 

Gray o percheziţiona rapid, în timp ce femeia făcea eforturi să 
se mişte. Cu mare greutate, reuşi să facă o mişcare înceată. 
Semăna cu Omul de Tinichea cel ruginit, din Vrăjitorul din Oz. 

In cele din urmă, renunţă. Faţa i se înroşise de la efort. 

— N-o să găseşti detonatorul. E programat să explodeze după 
un anumit timp. 

Ochii i se îndreptară spre ceasul de la mână. 

— Peste două minute. Nu vei reuşi să dezactivezi toate 
încărcătoarele. 

Gray observă numărul de la încheietura femeii scăzând sub 
02.00. i 

Şi viaţa ei era legată de acel număr. li văzu sclipirea de teamă 
din ochi - asasină sau nu, era totuşi om, se temea de moarte - 
dar restul feţei se încrâncena să împrumute rigiditatea 
costumului. 

— Unde ai ascuns fiolele? 

Ştia că n-o să-i spună. Dar îi urmări privirea. O clipă, pupilele i 
se rotiră aproape imperceptibil în sus, apoi se fixară asupra lui. 

Pe acoperiş! 

Avea logica. Nu-i trebuia altă confirmare. Antraxul - bacillus 
anthracis - era sensibil la căldură. Dacă voise ca sporii toxici să 
se împrăştie în exterior în urma exploziei, fiolele trebuiau 
montate undeva sus, unde să fie prinşi în suflul exploziei şi 
proiectaşi înspre cer. 

Inainte să apuce să se mişte, femeia îl scuipă, nimerindu-l în 
obraz. 

Nu se obosi să se şteargă. 

Nu avea timp. 

01.48 

Se ridică şi o porni în fugă spre uşă. 

— Nu o să reuşeşti! strigă femeia în urma lui. 

Părea că ştie că se ducea după bomba biologică şi că nu 
încerca să fugă, să-şi salveze viaţa. Fără să-şi dea seama de ce, 
ideea asta îl enerva pe Gray. Parcă l-ar fi cunoscut îndeajuns de 

bine încât să-şi dea seama de lucrul ăsta. 

Pătrunse în fugă în cel de-al doilea coridor şi intra alunecând 
în casa scărilor. Urcă câte trei treptele celor două etaje care mai 
rămăseseră până sus. Uşa ce dădea pe acoperiş fusese 
modificată pentru a îndeplini standardele OSHA:. În faţa uşii era 
o „bară de urgenţă” (sistem pentru forțarea deschiderii unei uşi 
sau a unui geam, în cazurile de criză), pentru evacuări rapide în 
caz de incendiu. 

Da, „urgenţă” era într-adevăr un cuvânt care se potrivea 
acestui moment. 

Gray lovi bara şi numaidecât se porni o alarmă. Bărbatul păşi 
în penumbra care anunţa răsăritul. Acoperişul era făcut din 
carton şi smoală. Simţea nisip sub picioare. 

Cercetă zona. 

Erau prea multe locuri în care ar fi putut fi ascunse fiolele: guri 
de aerisire, conducte de evacuare, antene satelit. 

Unde? 

Timpul se scurgea necruţător. 


5.12 A.M. 
WASHINGTON, D.C. 


— E pe acoperiş! spuse tehnicianul, arătând cu degetul pe 
monitorul conectat la satelitul NRO. 

Painter se aplecă spre ecran şi zări o silueta minusculă 
apărând în imagine. Ce căuta Grayson pe acoperiş? Painter 
cercetă zona din jur. 

— E urmărit? 

— Din câte vedem noi, nu. 

— De la bază ni se raportează că o alarma de incendiu a fost 
declanşată în clădirea 470, rosti Logan la telefon. 

— Probabil să s-a împiedicat de alarmă, interveni tehnicianul. 

— Poţi să măreşti imaginea? întrebă Painter. 

Tehnicianul dădu din cap şi împinse un buton. Imaginea se 
mări deasupra lui Grayson Pierce. Nu mai avea casca. Din 
urechea stângă părea să-i curgă sânge. Stătea în continuare în 
uşă. 

— Ce face? întrebă tehnicianul. 


3 Occupational Safety and Health Administration - Administraţia 
pentru Sănătate şi Siguranţă în Muncă. 

— Securitatea de la bază răspunde, raporta Logan. 

Painter clătină din cap, dar o siguranţă rece ca gheaţa 
străbătu din vocea lui. 

— Spune-le să nu se apropie! Ordonă-le să evacueze toate 
persoanele din apropierea clădirii. 

— Domnule? 

— Fă ce-ţi spun! 


5.14 A.M. 
FREDERICK, MARYLAND 


Gray mai cercetă o dată acoperişul. Alarma continua să urle. 
Nu o băgă în seamă. Trebuia să-şi dea seama cum gândise 
femeia. 

Se ghemui. Plouase noaptea trecută. Presupunea că femeia 
ascunsese recent fiolele, după ce ploaia încetase. Privi cu 
atenţie, încercând să vadă locuri unde nisipul neted, spălat de 
ploaie, fusese deranjat. Nu era prea greu. Ştia că nu putuse intra 
decât pe uşa asta. Era singurul mod de a ajunge pe acoperiş. 

Se luă după urmele ei. 

Duceau de cealaltă parte a acoperişului, spre o gură de 
aerisire acoperită. 

Desigur. 

Jgheabul ar fi fost un coş perfect pentru evacuarea sporilor, în 
vreme ce nivelurile inferioare ale clădirii implodau, creând o 
adevărata arma toxică. 

Ingenunche. Văzu unde ridicase capacul, dislocând un strat 
vechi de rugină. Nu avea timp să se uite după eventuale 
capcane. Scrâşnind din dinţi, smulse gura de aerisire. 

Bomba era în interiorul conductei. Cele cincisprezece fiole de 
sticlă erau aranjate în formă de stea pe un aşternut de C4. Doar 
atât cât să zgâlţâie recipientele. Privi praful alb din fiecare fiola. 
Muşcându-şi buza, se întinse şi ridică cu grijă bomba din 
interiorul conductei. Un cronometru ataşat, contoriza în sens 
descrescător secundele. 

00.54 

00.53 

00.52 

Odată ieşit din conductă, Gray se îndrepta de spate. Verifică 
rapid bomba. Fusese aranjată în aşa fel încât să nu poată fi 

dezamorsată. Nu avea timp să descâlcească firele şi legăturile 
electrice. Bomba avea să explodeze. Trebuia să o scoată din 
clădire, să o ducă astfel cât mai departe posibil, de preferat, cât 
mai departe de el. 

00.41 

Nu avea decât o singură şansă. 

Bagă bomba într-un buzunar micuţ, de nailon, de pe umăr şi 
privi în jos, spre intrarea în clădire. Se vedeau faruri aţintite 
asupra acesteia, atrase de urletul alarmei. Cei de la securitatea 
bazei nu puteau ajunge la timp. 

Nu avea de ales. 

Trebuia să elimine pericolul... viaţa lui nu conta. 

Indepărtându-se câţiva paşi de marginea acoperişului, trase 
aer în piept după aceea o porni în fugă înapoi. Când ajunse din 
nou lângă muchie, îşi lua având şi sari peste parapetul de 
cărămidă. 

Se aruncă în hăul de şase etaje. 


5.15 A.M. 
WASHINGTON, D.C. 


— lisuse Hristoase! exclama Logan când Grayson sări de pe 
acoperiş. 

— Asta nu-i în toate minţile! îl susţinu tehnicianul, sărind în 
picioare. 

Painter urmări calm planul sinucigaş al bărbatului. 

— Face ceea ce trebuie să facă. 


5.15 A.M. 
FREDERICK, MARYLAND 


Gray îşi ţinu picioarele sub el şi braţele întinse, pentru 
echilibru. Se prăvălea înspre pământ. Se ruga ca legile fizicii şi 
analiza vectorului de viteza şi traiectorie să nu-l trădeze. 

Se pregăti de impact. 

Două etaje mai jos, cu un diametru de aproximativ douăzeci 
de metri, acoperişul sferic al celei de-A Opta Bile se ridica în 
întâmpinare. Containerul sferic de oţel de un milion de litri 

strălucea, acoperit de roua dimineţii. 

Se răsuci în aer, chinuindu-se să aterizeze cu picioarele 
înainte. 

Apoi, timpul o luă dintr-odată la goană. Sau poate i se părea 
lui. 

Bocancii îi loviră suprafaţa sferei. Armura lichida i se întări în 
jurul gleznelor, protejându-le ca să nu se rupă. Impactul îl azvârli 
înainte, cu faţa în jos, cu picioarele desfăcute. Dar nu ajunsese în 
centrul acoperişului sferic, ci doar pe partea curba cea mai 
apropiata de Clădirea 470. 

Işi încleşta degetele în aer, dar nu găsi nimic de care să se 
prindă. 

Corpul îi alunecă pe oţelul ud de rouă, răsucindu-se uşor într-o 
parte. Işi depărta picioarele, căutând cu degetele un punct de 
sprijin. Apoi, trecu de punctul limita şi aluneca în cădere liberă pe 
curbura acoperişului. 

Cu obrazul lipit de oţel, nu văzu pasarela decât abia atunci 
când se izbi de ea. Mai întâi o lovi cu piciorul stâng, apoi întreg 
trupul se prăvăli în urma lui. Ateriză în mâini şi-n genunchi pe 
schela de metal care fusese construită în jurul ecuatorului 
globului de oţel. Se ridică buimac. Picioarele îi tremurau de 
încordare şi groază. 

Nu-i venea sa creadă că era încă în viaţă. 

Cerceta curbura sferei în timp ce scotea bomba biologică din 
buzunarul de la umăr. Pe suprafaţa globului erau inserate 
hublouri, folosite cândva de savanţi pentru a putea urmări 
experimentele biologice dinăuntru. 

In toţi anii de utilizare a laboratorului, nici un agent patogen 
nu scăpase vreodată de acolo. 

Gray se ruga să se întâmple la fel şi în acea dimineaţa. 

Privi spre bomba din mâna lui: 00.18. 

Fără să mai aibă timp să înjure, o luă la fugă pe pasarela 
exterioară, căutând o trapă de intrare. O găsi cam la jumătate de 
emisfera distanţă. O uşă de oţel cu hublou. Sări până în dreptul 
ei, înhaţă clanţa şi o zgâlţâi cu putere. 

Uşa nici nu se clinti. 

Era încuiată. 


5.15 A.M. 
WASHINGTON, D.C. 

Painter îl privi pe Grayson zgâlţâind trapa sferei gigantice. 
Remarcă efortul frenetic, recunoscu şi înţelese urgenţa situaţiei. 
Painter îl văzuse pe Grayson scoțând dispozitivul explozibil din 
conducta de evacuare. Ştia care era obiectivul misiunii echipei 
conduse de Grayson: să ademenească persoana suspecta de 
trafic cu agenţi patogeni. 

Painter nu avea nici o îndoială ce fel de moarte se ascundea 
înăuntrul bombei. 

Antrax! 

Era limpede că Grayson nu putuse dezamorsa dispozitivul şi 
încerca acum să îl ducă într-un loc unde nu ar mai fi reprezentat 
un pericol. 

Dar nu avea noroc. 

Cât timp mai avea? 


5.15 A.M. 
FREDERICK, MARYLAND 


00.18 

Grayson o luă din nou la fugă. Poate mai exista vreo intrare. 
Bocănea de-a lungul pasarelei. Avea impresia că alerga în 
bocanci de schi - gleznele îi erau încă strânse în costumul care 
se întărise în jurul lor. 

Mai înconjură încă o jumătate de emisferă. 

Apăru o altă trapă. 

— Hei, tu! Rămâi pe loc! 

Securitatea bazei. 

Bubuitul înspăimântător al porta-vocii aproape că-l făcu sa se 
supună ordinului. 

Aproape. 

Alergă însă mai departe. Lumina unui reflector se aţinti asupra 
lui. 

— Opreşte sau tragem! 

Nu avea timp să negocieze. 

O ploaie asurzitoare de gloanţe se izbi în oţelul sferei. Câteva 
muşcară din pasarelă. Nici unul nu lovi aproape. 

Focuri de avertisment. 

Ajunse la cea de-a doua trapă, apucă zdravăn mânerul, îl 
răsuci şi trase. 

Ramase o clipă înţepenită, apoi se deschise brusc. Gray 
scoase un suspin de uşurare. 

Aruncă dispozitivul în golul din interiorul sferei, trânti la loc 
uşa şi se sprijini cu spatele de ea. Alunecă în şezut. 

— Hei, tu! Rămâi unde eşti! 

Gray nu avea nici cea mai mică intenţie de a se duce undeva. 
Era foarte fericit acolo unde era. Simţi o vibraţie slabă în spate. 
Sfera răsuna asemenea unui clopot. Dispozitivul explodase 
înăuntru, la loc sigur. 

Dar era doar prima verigă dintr-un întreg lanţ ce avea să 
urmeze. 

Ca o ciocnire a străvechilor titani, o serie de explozii puternice 
zguduiră pământul. 

Bum... bum... bum... 

Sincronizate, programate. 

Incepea demolarea Clădirii 470. 

Chiar şi aşa, izolat pe partea opusă a sferei, Gray simţi o rafală 
uşoară de aer urmată de o undă puternică şi de o zguduitură în 
clipa în care clădirea îşi dădu ultima suflare. Un zid dens de praf 
şi pietriş se formă în momentul când construcţia se prăbuşi. Gray 
ridică privirea tocmai în clipa în care un val uriaş de fum şi praf 
începea să se înalțe în aer, tot mai sus, purtat de vânt peste 
clădirile din apropiere. 

Dar această briză nu aducea moarte. 

O ultimă explozie răsună din măruntaiele clădirii muribunde. 
Se auzi un ropot de cărămizi în cădere, ca o avalanşă de pietre. 
Pământul se cutremură sub el - apoi, auzi un sunet nou. 

Scrâşnet de metal. 

Clătinaţi de explozie, cu fundaţia zgâlţâită, doi dintre pilonii de 
suport ai celei de-a Opta Bile se îndoiră, de parcă sfera ar fi 
încercat să îngenuncheze. intreaga structură se înclină dinspre 
clădire înspre stradă. 

Alţi piloni se dislocară. 

Odată ce începuseră, nimic nu-i mai putea opri. 

Containerul sferic de un milion de litri se înclină spre şirul de 
maşini al celor de la securitate. 

Şi Gray era chiar sub el. 

Se ridica cu greu şi încercă să înainteze de-a lungul pasarelei 
înclinate, făcând eforturi să-şi revină în urma impactului. 
Străbătu în fugă câteva trepte, dar panta deveni dintr-odată prea 
abruptă, în timp ce sfera continua să se încline. Pasarela se 
transformă într-o scară. Işi înfipse degetele în rama de metal şi 

se sprijini cu picioarele în punctele de suport ale grilajului. Se 
zbătea să iasă de sub umbra greutăţii zdrobitoare a globului. 

Incercă un ultim salt disperat, prinzându-se cu mâna şi 
sprijinindu-se în degetele de la picioare. 

A Opta Bilă lovi peluza din curtea din faţă şi se prăvăli în argila 
înmuiată de ploaie. Impactul zgudui pasarela, azvârlindu-l pe 
Gray din locul unde se afla. Bărbatul zbură câţiva metri, apoi 
ateriză pe spate, pe iarba de pe peluză. Fusese la doar câţiva 
metri distanţă de pământ. 

Se ridică în capul oaselor şi se sprijini într-un cot. 

Maşinile de la securitate se retrăseseră când văzuseră mingea 
uriaşă prăvălindu-se spre ele. 

Dar aveau să apară cât de curând. Şi el nu trebuia să fie prins. 

Gray se ridică apoi cu un geamăt şi se retrase, împiedicându- 
se, în norul de fum care se înălţase în urma prăbuşirii clădirii. 
Abia acum auzi alarmele răsunând în întreaga bază. Işi scoase 
costumul-armură din mers şi-şi mută documentele de identificare 
în hainele de civil de dedesubt. Străbătu în fugă curtea, spre 
clădirea adiacentă unde-şi ascunsese motocicleta. 

O găsi neatinsa. 

işi trecu un picior peste şa şi bagă cheia în contact. Motorul 
toarse, parcă fericit să prindă viaţa. Duse mâna spre maneta de 
acceleraţie, apoi se opri. Un obiect atârna, agăţat de unul din 
coame. Íl luă, îl privi o clipă, apoi îl strecură într-un buzunar. 

„La naiba...!” 

Apucă motocicleta de coarne şi o conduse până în aleea din 
apropiere. Momentan, nu părea să fie nimeni aici. Se aplecă, 
ambală motorul şi ţâşni printre clădirile întunecate. Odată ajuns 
în Porter Street, coti brusc la stânga, cu o mişcare rapidă, 
sprijinindu-se în genunchiul stâng ca să nu-şi piardă echilibrul. Pe 
toată strada nu mai erau decât două maşini. Nici una nu părea să 
aparţină poliţiei militare. 

Se strecură printre ele şi porni în viteză spre zona rurală cu 
dealuri blânde şi păduri dese din jurul heleşteului Nallin. 

Intenţiona să aştepte să se calmeze agitația, apoi să o ia din 
loc. Momentan, era în siguranţă. Totuşi, simţea greutatea 
obiectului din buzunar, lăsat ca un ornament pe motocicleta lui. 

Un lanţ de argint... cu un pandantiv ce înfăţişa un dragon. 


5.48 A.M. 

WASHINGTON, D.C. 


Painter se retrase de lângă monitorul ce afişa imaginea prin 
satelit. Tehnicianul îl văzuse pe Grayson plecând pe motocicletă, 
după ce apăruse din norul de fum şi praf. Logan mai vorbea încă 
la telefon, transmițând informaţii pe o serie de canale secrete, 
anunțând că totul se terminase. Muşamalizată de sus, întreaga 
tevatură de la bază avea să fie pusă pe seama unei proaste 
comunicări şi a unei cablări deficitare. 

Numele „Sigma Force” nu avea fie menţionat. 

Tehnicianul care se ocupa de comunicarea prin satelit ţinea în 
continuare casca la ureche. 

— Domnule, am un apel telefonic de la directorul de la DARPA. 

— Fă-mi legătura aici. 

Painter ridică un alt receptor. Ascultă, în timp ce legătura era 
redirecţionată. 

Tehnicianul îi făcu semn cu capul în clipa în care firul inert 
părea să prindă viaţă. Deşi nimeni nu vorbea încă, Painter 
aproape că simţi prezenţa mentorului şi comandantului său. 

— Domnul director McKnight? zise el, imaginându-şi că 
bărbatul îl suna ca să-i ceara raportul asupra misiunii. 

Se pare însă că se înşela. 

Remarcă stresul din vocea interlocutorului. 

— Painter, tocmai am primit un raport din Germania. Morți 
suspecte la o catedrală. Ne trebuie o echipă acolo până diseară. 

— Aşa de repede? 

— Îţi trimit detaliile într-un sfert de oră. Dar avem nevoie de 
cel mai bun agent al tău ca să conducă echipa. 

Painter se uită spre monitorul satelitului. Privi motocicleta 
străbătând ca o săgeata dealurile, apărând şi dispărând printre 
copaci. 

— Cred că am omul potrivit. Dar pot să întreb care este 
urgenţa? 

— Am primit un telefon în această dimineaţă, prin care ni se 
cerea ca Sigma să investigheze povestea din Germania. Grupul 
tău a fost solicitat în mod expres. 

— Solicitat? De către cine? 

Dacă doctor McKnight era atât de agitat, trebuia să fi fost 
cineva într-o poziţie foarte înalta, poate chiar preşedintele. 

Din nou însă, teoria lui Painter se dovedi a fi greşita. 

Directorul îi explică: 

— De către Vatican. 

2 
ORAŞUL ETERN 


24 IULIE, AMIAZĂ 
ROMA, ITALIA 


Se dusese întâlnirea ei de la prânz! 

Locotenent Rachel Verona începu să coboare scările înguste 
care duceau sub Biserica San Clemente. Excavările de sub 
biserică începuseră de doua luni, sub supravegherea unei echipe 
restrânse de arheologi de la Universitatea din Napoli. 

— Lasciate ogni speranza... mormăi Rachel. 

Ghidul ei, profesor Lena Giovanna, conducătoarea proiectului, 
îi aruncă o privire peste umăr. Era o femeie înaltă, de 
aproximativ cincizeci şi cinci de ani, dar spatele în permanență 
cocoşat o făcea să pară mai bătrână şi mai scundă. li adresă lui 
Rachel un zâmbet obosit. 

— Văd că l-aţi citit pe Dante Alighieri. Şi chiar în original, în 
italiană. Lasciate ogni speranza, voi ch’ entrate! Abandonaţi 
orice speranță, voi ce intrați! N 

Rachel simţi că roşeşte uşor. În opera lui Dante?, aceste 
cuvinte erau scrise la porţile Infernului. Nu avusese intenţia să se 
facă auzită, dar acustica acelor catacombe nu lăsa loc de prea 
multa intimitate. 

— N-am vrut sa vă jignesc, professore. 

Femeia îi răspunse cu un chicotit. 

— Nu mă simt jignită, doamnă locotenent. M-a surprins doar 
să văd că cineva din poliţia militară are aşa bune cunoştinţe de 
limba italiană. Chiar dacă e vorba de cineva care lucrează pentru 
Carabinieri Tutela Patrimonio Culturale. 

Rachel înţelegea de ce femeia o judecase greşit. De regulă, cei 
care lucrau la Carabinieri erau percepuți a fi toţi o apa şi-un 
pământ. Majoritatea civililor vedeau doar bărbaţii şi femeile în 
uniformă, care păzeau străzile şi clădirile, înarmaţi cu puşti. Dar 
ea era absolventă a Facultăţilor de Psihologie şi de Istoria 
Artelor, nu doar soldat. Fusese recrutată la Carabinieri direct de 

pe băncile universităţii şi petrecuse apoi încă doi ani la colegiul 
de formare a ofiţerilor, unde studiase dreptul internaţional. 
Fusese aleasă personal de către generalul Rende, care conducea 
unitatea specială Tutela Patrimonio Culturale, responsabilă cu 
investigarea furturilor de obiecte vechi, de mare valoare. 

Când ajunse la capătul scărilor, Rachel călcă într-o baltă. 
Furtuna de acum câteva zile inundase nivelul subteran. Privi în 
jos, fără tragere de inimă. Cel puţin, apa era doar până la glezne. 

Avea în picioare o pereche de cizme de cauciuc pe care le 
împrumutase şi care îi erau mult prea mari; erau o măsură de 
bărbat. Îşi ducea pantofii noi, de lac, marca Ferragamo, în mâna 
stângă - îi primise cadou de ziua ei. Nu avusese curaj să-i lase pe 
scări. Peste tot erau hoţi. Dacă şi-ar fi pierdut pantofii sau i-ar fi 
murdărit, mamă-sa, care-i dăruise, i-ar fi ţinut un perdaf cât 
toate zilele. 

Profesor Giovanna, pe de altă parte, avea o pelerină de 
cauciuc, infinit mai potrivită pentru explorarea ruinelor de sub 
apa decât pantalonii strâmţi, bleumarin, ai lui Rachel şi bluza 
înflorata de mătase. Dar pagerul lui Rachel sunase doar cu un 
sfert de oră în urmă, tocmai când se ducea să ia masa cu mama 
şi cu sora ei. Nu avusese timp să se întoarcă acasă şi să se 
schimbe în uniforma de carabinier. Spera să mai aibă totuşi 
şansa de a ajunge la întâlnire. 

Aşa că venise direct aici, unde se întâlnise cu alţi doi 
carabinieri din zonă. Rachel îl lăsase pe polițistul militar sus, în 
biserică şi începuse investigația asupra furtului. 

Din anumite puncte de vedere, Rachel era bucuroasa de 
aceasta întârziere. Amânase mult prea mult să-i spună maică-sii 
că ea şi Gino se despărţiseră. In realitate, fostul ei iubit se 
mutase din apartament cu mai mult de o lună în urmă. Rachel 
vedea deja dezamăgirea din ochii mamei, însoţită de obişnuitele 
mormăituri de „Ti-am spus eu!” fără ca vorbele în sine să fie clar 
articulate. lar sora ei mai mare, măritată de trei ani, avea să-şi 
învârtă sfidător verigheta cu diamante pe deget, clătinând în 
acelaşi timp din cap, ca o înţeleaptă. 

Nici una din ele nu fusese de acord cu profesia pe care şi-o 
alesese Rachel. „Cum o să mai ţii un soţ, fată nebună ce eşti? 
strigase maică-sa, azvârlindu-şi braţele înspre cer. „Ţi-ai tuns 
atât de scurt părul ăla frumos! Dormi cu pistolul sub perna. Nici 
un bărbat nu poate accepta asta.” 

Drept urmare, rareori se întâmpla ca Rachel să plece din Roma 
pentru a-şi vizita familia în castelul de la ţară, Grandolfo, unde 

bunicii ei se stabiliseră după cel de-al Doilea Război Mondial, la 
umbra reşedinţei de vară a Papei. Doar bunica o înţelegea. 
Ambele împărtăşeau aceeaşi dragoste pentru obiecte vechi şi 
arme de foc. În copilărie, Rachel îi ascultase cu sufletul la gură 
poveştile despre război: poveşti de groază presărate cu umor 
macabru. Nonna ei păstra chiar un revolver nazist, un P-08 
Luger, pe noptieră, uns şi lustruit, o relicvă furată de la o 
santinelă în timp ce familia trecea graniţa clandestin. Pe bătrâna 
asta n-o vedea nimeni croşetând botoşei. 

— E chiar în faţă, spuse profesoara. 

Se îndrepta prin apă spre o uşă ce strălucea în întuneric. 

— Studenţii mei stau de pază. 

Rachel îşi urma ghida, ajunse la uşa joasă, se apleca şi intră 
prin ea. Când îşi îndrepta spatele, se trezi într-o încăpere ca o 
peştera. Luminată de felinare şi lanterne, volta acoperişului se 
arcuia deasupra ei, construita din bucăţi scobite de lavă întărită, 
prinse rudimentar între ele cu un fel de mortar. O grota 
construită de om. Evident, un templu roman. 

In vreme ce intra în încăpere, Rachel era perfect conştienta de 
greutatea bisericii de deasupra ei. Ilnălţată în onoarea Sfântului 
Clement, în secolul al XII-lea, catedrala fusese ridicată peste o 
biserică mai veche, construita prin secolul al IV-lea. Dar chiar şi 
această biserică veche ascundea un mister şi mai adânc: ruinele 
unei curţi de clădiri romane din secolul | d.Hr., inclusiv templul 
păgân în care se aflau acum. Acest stil de a construi o clădire 
deasupra alteia nu era ceva neobişnuit - o religie o îngropa pe 
alta, era o stratificare a istoriei romane. 

Rachel se simţi străbătută de un fior familiar; simţea presiunea 
timpului la fel de solida ca şi greutatea pietrei. Deşi un secol îl 
îngropase pe celalalt, totul era încă aici. Cea mai timpurie istorie 
a omenirii, înregistrată în piatră şi în tăcere. Aici era o catedrală 
la fel de bogata ca şi cea de deasupra. 

— Ei sunt cei doi studenţi ai mei, de la universitate, spuse 
profesor Giovanna. Tia şi Roberto. 

In semiîntuneric, Rachel urmări privirea femeii şi se uita în jos, 
descoperind siluetele ghemuite ale celor doi tineri, amândoi 
bruneţi şi purtând aceleaşi pelerine murdare. Adunau bucăţi 
sparte de vase de lut. Când o văzură, se ridicară să o salute. 
Ţinându-şi în continuare pantofii ca pe o comoara. 

Rachel le strânse mâna. Deşi erau studenţi, nici unul nu părea 
să aibă mai mult de cincisprezece ani. Sau, poate, era din cauză 
că ea tocmai împlinise treizeci şi toată lumea din jur părea să 

întinerească, în afară de ea. 

— Aici! spuse profesor Giovanna şi o conduse pe Rachel spre 
un alcov în zidul îndepărtat. Probabil că hoţii au operat în timpul 
furtunii de azi-noapte. 

Profesor Giovanna îndreptă lanterna spre o sculptură din 
marmură, dintr-o nişă îndepărtată. Avea cam un metru înălţime - 
mai bine zis, ar fi avut, dacă nu ar fi lipsit capul. Nu mai 
rămăseseră decât trunchiul, picioarele şi un falus proeminent, 
din piatră. Un zeu roman al fertilităţii. 

Profesor Giovanna clatină din cap. 

— O tragedie! Era singura statuie intactă descoperită aici. 

Rachel înţelegea frustrarea femeii. Intinse mâna liberă şi-şi 
trecu degetele peste gâtul retezat al statuii. Simţi ceva familiar 
la pipăit. 

— Bomfaier! murmură ea. 

Era unealta preferată a jefuitorilor de morminte moderni, uşor 
de ascuns şi de manevrat. Folosind doar acest instrument 
simplu, hoţii furaseră, distruseseră şi vandalizaseră opere de artă 
din întreaga Romă. Furtul nu dura decât câteva clipe şi se opera 
de multe ori la vedere, adeseori în timp ce curatorul stătea cu 
spatele. lar recompensa merita pe deplin riscul. Traficul cu 
antichităţi furate se dovedise a fi o afacere profitabilă, întrecuta 
doar de narcotice, de spălările de bani şi de traficul de arme. 
Tocmai de aceea, armata înființase Comando Carabinieri Tutela 
Patrimonio Culturale, Poliţia pentru Patrimoniul Cultural, în 1992. 
Lucrând mână în mână cu Interpolul, încercau să pună capăt 
acestui flagel. 

Rachel se apleca deasupra statuii şi simţi o arsură în stomac. 
Bucată cu bucată, istoria Romei dispărea. Era o crimă împotriva 
timpului însuşi. 

— Arslonga, vita brevis, şopti ea, citându-l pe Horaţiu. Era unul 
din proverbele ei preferate. „Viaţa e scurta, arta e eternă.” 

— Într-adevăr, spuse profesor Giovanna cu durere în glas. Era 
o descoperire magnifică. Cizelarea, fineţea detaliilor, era o 
lucrare de maestru. Şi să o distrugă cu atâta sălbăticie... 

— De ce n-au furat nenorociţii întreaga statuie? întrebă Tia. 
Cel puţin ar fi rămas intactă. 

Rachel ciocani protuberanţa falică a statuii cu un pantof. 

— In ciuda acestui mâner convenabil, statuia era prea mare. 
Hoţul probabil că avea deja un cumpărător. Capul singur e mai 
uşor de trecut peste graniţă. 

— Există vreo şansă să-l recuperaţi? întrebă profesor 

Giovanna. 

Rachel nu-i oferi promisiuni deşarte. Din cele şase mii de 
antichităţi furate cu un an în urmă, doar câteva fuseseră 
recuperate. 

— Imi trebuie fotografii cu statuia intactă pentru a le trimite la 
Interpol. De preferat, cu bustul în prim-plan. 

— Avem o bază de date digitală, spuse profesor Giovanna. Vă 
pot trimite fotografiile prin e-mail. 

Rachel dădu din cap, cu privirea încă aţintita asupra statuii 
decapitate. 

— Sau şi mai bine, Roberto, aici de faţă, ne-ar putea spune 
unde a dus capul. 

Ochii profesorului Giovanna se aţintiră ca două săgeți asupra 
tânărului. 

Roberto făcu un pas înapoi. 

— C-ce? 

Privi de jur împrejurul încăperii, oprindu-se asupra profesoarei 
lui. 

— Professore, vă jur că nu ştiu nimic. E o nebunie. 

Rachel se uita în continuare la statuia fără cap - şi la singurul 
indiciu pe care îl avea. Se gândise dacă era mai bine să-şi joace 
cartea acum sau la secţie. Dar asta ar fi însemnat să-i 
intervieveze pe toţi, să le ia declaraţii, sa completeze un munte 
de hârtii. Inchise ochii, gândindu-se la masa de prânz la care deja 
întârziase. În plus, dacă avea vreo şansă de a mai recupera 
obiectul, viteza ar fi putut fi esenţiala. 

Deschise ochii şi vorbi, adresându-se parcă statuii: 

— Ştiaţi că şaizeci şi patru la suta dintre furturile arheologice 
sunt comise de cei care lucrează la sit? 

Se întoarse spre cei trei. 

Profesor Giovanna se încruntă. 

— Doar nu credeţi că Roberto... 

— Când aţi descoperit statuia? întrebă Rachel. 

— A-acum două zile. Dar am publicat descoperirea pe site-ul 
Universităţii din Napoli. Ştiau mulţi oameni. 

— Dar câţi ştiau că situl a rămas nepăzit în timpul furtunii de 
azi-noapte? 

Rachel se concentra în continuare asupra unei singure 
persoane. 

— Roberto, ai ceva de spus? 

Tânărul împietri de uimire. 

— Eu... nu... Eu n-am avut nici o legătură cu asta. 

Rachel îşi desprinse emițătorul de la centură. 

— Atunci, nu te superi dacă-ţi cercetăm cabina, nu? Cine ştie, 
poate găsim vreun bomfaier sau vreun ferăstrău cu urme de 
marmură printre dinţi, care să se potrivească cu statuia de aici. 

Un licăr familiar, sălbatic, străfulgera în privirea tânărului. 

— Eu... Eu... 

— Pedeapsa minimă e de cinci ani de închisoare, insista 
Rachel. Obbligatorio. 

În Ilumina felinarului, tânărul păli vizibil. 

— Asta în cazul în care nu cooperezi. Altfel, am putea da 
dovadă de o oarecare îngăduinţă. 

Tânărul clătină din cap, dar nu era prea clar ce anume voia să 
nege. 

— Eu ţi-am dat o şansă. 

Rachel îşi ridică emițătorul la buze. Bâzâitul staţiei răsună cu 
putere în spaţiul boltit în clipa în care apăsă butonul. 

— Nu! zise Roberto ridicând mâna, oprind-o, exact aşa cum 
sperase Rachel să facă. 

Işi lăsă privirea în podea. 

Urmă un lung moment de tăcere. Rachel nu-l întrerupse. Lăsă 
tensiunea să se acumuleze. 

In cele din urma, Roberto scoase un suspin slab. 

— Eu... aveam datorii... din jocuri de noroc. N-am avut de ales. 

— Dio mio! făcu profesoara, ducându-şi mâna la frunte. Oh, 
Roberto, cum ai putut? 

Studentul nu răspunse. 

Rachel ştia ce presiune apăsa asupra băiatului. Nu era ceva 
neobişnuit. El era doar o unealta neînsemnata într-o organizaţie 
mult mai mare, atât de larg răspândită şi atât de adânc pătrunsă 
în toate sistemele, încât nu putea fi niciodată pe deplin 
eliminată. Tot ce putea spera Rachel era să plivească buruienile. 

Işi ridică emițătorul la buze. 

— Carabinier Gerard, urc cu o persoană care are informaţii 
suplimentare. 

— ... Capitan, Tenente... 

Rachel închise staţia. Roberto stătea cu faţa îngropata în 
mâini. Cariera lui era distrusă. 

— Cum v-aţi dat seama? întrebă profesor Giovanna. 

Rachel nu se obosi să explice că nu era ceva neobişnuit ca 
membrii crimei organizate să coopteze, să implice sau să forţeze 
cooperarea muncitorilor de la siturile arheologice. Nivelul de 
corupţie era alarmant de mare şi îi lua prin surprindere pe cei 

încrezători şi naivi. 

Se întoarse cu spatele la Roberto. De obicei, nu trebuia decât 
să-şi dea seama care din membrii echipei era punctul slab. In 
ceea ce-l privea pe tânăr, făcuse doar o presupunere bazată pe 
intuiţie, apoi crescuse presiunea că să vadă dacă avea dreptate. 
Riscase jucându-şi aşa de repede cartea. Dacă ar fi fost Tia şi nu 
Roberto? Până când Rachel şi-ar fi dat seama că urma o pista 
falsă, Tia ar fi avut timp să-şi avertizeze cumpărătorii. Sau dacă 
ar fi fost chiar profesor Giovanna, care încerca să-şi suplimenteze 
salariul de la universitate vânzând una din propriile descoperiri? 
Existau atâtea lucruri care ar fi putut merge prost! Dar Rachel 
învățase că nu câştigi decât dacă rişti. 

Profesor Givoanna îşi ţinea în continuare ochii aţintiţi asupra 
ei, cu aceeaşi privire întrebătoare. „De unde ştiuse să-l acuze pe 
Roberto?” 

Rachel privi spre falusul de marmura al statuii. Nu fusese 
nevoie decât de un singur indiciu, dar era un indiciu proeminent. 

— Nu doar capetele de sus se vând bine pe piaţa neagră. 
Exista o cerere uriaşă pentru antichităţi de natură erotică. Se 
plătesc aproape de patru ori mai bine decât piesele mai 
conservatoare. Presupun că nici una dintre voi, doamnelor, nu aţi 
fi avut vreo reţinere să retezaţi aceasta impresionantă 
proeminenţă. Se pare însă că bărbaţilor le vine mai greu. O iau 
ca pe ceva personal. 

Rachel clătină din cap şi se îndrepta spre treptele care duceau 
în biserica. 

— Nu vor nici măcar să-şi castreze câinii. 


1.34 P.M. 


Era foarte, foarte târziu... 

Uitându-se la ceas, Rachel traversa în fugă piaţeta de piatră 
cubică din faţa Bisericii San Clemente. Se împiedică de un cub de 
piatră ieşit de la locul lui, făcu o serie de paşi împleticiţi, dar 
reuşi să-şi păstreze echilibrul. Aruncă o privire furioasă spre 
piatră, de parcă aceasta ar fi avut vreo vină. Apoi, se uita la 
picioare. 

„Merda!” 

O zgârietură lată se întindea pe partea exterioară a pantofului. 

Îşi ridică ochii spre cer, întrebându-se ce sfânt mai ofensase 

de data asta. Probabil să se formase deja un şir întreg. 

Continuă să străbată piaţeta, evitând un convoi de biciclişti 
care se împrăştiau în jurul ei ca nişte porumbei speriaţi. Se mişca 
acum cu mai multă atenţie, amintindu-și cuvintele înțelepte ale 
împăratului Augustus. 

Festina lente. Grăbeşte-te încet. 

Pe de altă parte, împăratul Augustus nu avea o mamă maestră 

absolută în tortura cicălitului. 
_ Ajunse în sfârşit la Mini Cooper-ul parcat la marginea piaţetei. 
In soarele amiezii, culoarea argintie a maşinii strălucea de-ţi lua 
ochii. Buzele lui Rachel se conturară într-un zâmbet - primul în 
acea zi. Mini Cooper-ul era tot un cadou de ziua ei. Unul pe care 
şi-l făcuse singură. Nu faci treizeci de ani decât o dată în viaţă. 
Era cam extravagant, mai ales că alesese tapiţeria de piele şi 
optase pentru modelul S, decapotabil. 

Dar era bucuria vieţii ei. 

Ar fi putut fi unul dintre motivele pentru care Gino o părăsise 
cu o lună în urmă. Maşina asta o inspira mai mult decât bărbatul 
cu care împărțea patul. Fusese un schimb bun. Maşina era mult 
mai disponibilă, din punct de vedere emoţional. 

Şi să nu uităm... era decapotabilă! Rachel era o femeie care 
aprecia flexibilitatea - dacă nu o putuse obţine de la bărbatul ei, 
o avea la maşină. 

Dar azi era o zi prea toridă pentru a merge cu capota ridicată. 

Păcat! 

Descuie uşa şi, chiar înainte să urce în maşină, mobilul începu 
să-i ţârâie la centură. 

Ce mai era acum? 

Era probabil carabinierul Gerard, în grija căruia tocmai îl 
lăsase pe Roberto. Studentul era în drum spre secţia Parioli, 
unde avea să fie interogat. Privi printre gene numărul care o 
apela. Recunoscu prefixul internaţional - 39-06 - dar nu şi 
numărul. 

De ce o suna cineva de la Vatican? 

Rachel deschise clapa şi-şi duse telefonul la ureche. 

— Aici locotenent Verona. 

li răspunse o voce cunoscută. A 

— Ce mai face azi nepoata mea preferată...? In afară de faptul 
că o scoate din răbdări pe mama ei. 

— Unchiule Vigor? 

Un zâmbet îi înflori pe buze. Unchiul ei, cunoscut sub titulatura 
de Monsenior Vigor Verona, era directorul Institutului Pontifical 

de Arheologie Creştină. Dar nu o suna din biroul de la 
universitate. 

— Am Sunat-o pe maică-ta. Credeam că eşti cu ea. Se pare 
însă că munca unui carabinier nu se termină niciodată. Lucru pe 
care, cred eu, scumpa ta mamă nu îl apreciază. 

— Chiar acum sunt în drum spre restaurant. 

— Adică ai fi fost... dacă nu te-aş fi sunat eu. 

Rachel îşi sprijini o mână pe maşină. 

— Unchiule Vigor, ce vrei să...? 

— l-am transmis eu deja scuzele mamei tale. Ea şi sora ta sunt 
de acord să vă vedeţi la cină. La // Matriciano. O să plăteşti tu, 
desigur, din cauza situaţiei neplăcute în care le-ai pus. 

Rachel nu avea nici o îndoială că o să plătească - şi nu numai 
în euro! 

— Despre ce e vorba, unchiule? g 

— Am nevoie de tine aici, la Vatican. Numaidecât. |ţi trimit un 
bilet de intrare la poarta Bisericii Sfânta Ana. 

Rachel se uită la ceas. Trebuia să traverseze jumătate de oraş. 

— Trebuie sa mă întâlnesc cu generalul Rende la secție, ca să 
discutam despre o ancheta aflata în desfăşurare. 

— Am vorbit deja cu comandantul tău. A aprobat venirea ta 
aici. De fapt, te am pentru o săptămână întreagă. 

— O săptămână? N 

— Poate chiar mai mult. Iți povestesc despre ce e vorba după 
ce ajungi. 

li explică unde voia să se întâlnească. Rachel ridică dintr-o 
sprânceană, dar, înainte să apuce să ceară detalii, unchiul ei 
închise. 

— Ciao, mia bambina! 

Clătinând din cap, Rachel urcă în maşină. 

„O săptămână sau chiar mai mult”? 

Se părea că, atunci când vorbea Vaticanul, până şi armata 
asculta. Pe de altă parte, generalul Rende era un vechi prieten 
de familie... vechi de două generaţii. El şi unchiul Vigor se aveau 
ca fraţii. Nu din întâmplare ajunsese Rachel în atenţia 
generalului, care o recrutase de la Universitatea din Roma. 
Unchiul îi purta de grijă din ziua în care tatăl ei murise într-un 
accident de autobuz, cu cincisprezece ani în urma. 

Sub tutela lui, Rachel petrecuse multe veri explorând muzeele 
din Roma, locuind cu măicuţele de la Sfânta Brigida, aproape de 
Universitatea Gregoriană, cunoscută sub numele de // Greg, unde 
studiase şi unde preda acum unchiul Vigor. Şi, deşi acesta ar fi 

preferat ca nepoata să se alăture clerului şi să-i calce pe urme, 
fusese nevoit să admită că Rachel era mult prea impielițată 
pentru o profesiune atât de pioasa şi o încurajase să-şi 
împlinească pasiunea. 

Şi îi mai datora ceva: respectul şi dragostea pentru istorie şi 
artă, unde cele mai măreţe momente ale trecutului omenirii erau 
imortalizate în marmură şi granit, în pânză şi ulei, în sticlă şi 
bronz. 

Şi acum, se părea că unchiul nu terminase încă toate planurile 
pe care le avea pentru ea. 

Rachel îşi puse o pereche de ochelari cu reflexe albăstrui, 
marca Revo, intră pe Via Labicano şi se îndreptă spre impozantul 
Colosseum. Traficul se bloca în apropierea monumentului, dar 
Rachel o luă în zigzag pe câteva străzi adiacente, înguste şi cu 
trotuarele ocupate de maşini prost parcate. Schimba vitezele cu 
preciza unui pilot de Grand Prix. Incetini când se apropie de o 
intersecţie cu sens giratoriu, unde cinci străzi se uneau într-un 
cerc nebunesc. Turiştii îi considerau pe şoferii din Roma nervoşi 
şi grosolani. Lui Rachel i se păreau prea înceţi. 

Se strecura între o remorcă supraîncărcată şi un Mercedes 
G500. Mini Cooper-ul ei părea o rândunică înghesuită între doi 
elefanţi. Ţâşni pe lângă Mercedes, umplu spaţiul îngust din faţa 
acestuia, auzi claxonul nervos, dar plecase deja. Străbătu în 
viteză sensul giratoriu şi dispăru pe strada ce ducea spre fluviul 
Tibru. In timp ce zbura pe strada lată, era cu ochii doar la traficul 
din jur. Ca să te poţi deplasa în siguranţă pe străzile Romei, 
aveai nevoie atât de atenţie distributivă, cât şi de planificare 
strategică. Şi tocmai acest gen neobişnuit de atenţie o ajută pe 
Rachel să remarce maşina care se ţinea după ea. 

Un BMW negru se afla la cinci maşini în spatele ei. 

Cine o urmărea? Şi de ce? 


2.05 P.M. 


Cincisprezece minute mai târziu, Rachel trecea prin intrarea 
unei parcări subterane, chiar în faţa zidurilor Vaticanului. In timp 
ce cobora, privi în urmă. BMW-ul negru dispăruse la scurtă vreme 
după ce traversase Tibrul. Incă nu se vedea nici urmă de el. 

— Mulţumesc, spuse ea în celular. Maşina a dispărut. 

— E liber? 

Era un ofiţer de la secţia ei. Sunase să raporteze că este 
urmărită şi ţinuse linia deschisă. 

— Aşa se pare. 

— Vrei să trimitem o patrulă? 

— Nu e nevoie. Sunt carabinieri de gardă în Piaţă. Mă descurc 
de aici. Ciao. 

Nu îi era ruşine fiindcă sunase pentru o alarmă falsă. Ştia că 
nimeni nu o va ridiculiza pentru asta. Poliţiştii carabinieri păstrau 
un anumit nivel de paranoia când venea vorba de oamenii lor. 

Găsi un loc de parcare, cobori, apoi încuie maşina. Rămase 
totuşi cu telefonul în mână. Ar fi preferat revolverul de 9 mm. 

Odată ajunsă în capătul rampei, ieşi din parcare şi se îndreptă 
spre Piaţa Sfântul Petru. Deşi se apropia de una din 
capodoperele lumii, ochii îi erau aţintiţi asupra străzilor şi aleilor 
din apropiere. 

In continuare, nici urmă de BMW. 

Probabil că fusese doar o maşină cu turişti care preferau să 
viziteze monumentele oraşului la răcoarea aerului condiţionat din 
maşină, în loc să îndure arşiţa amiezii la care s-ar fi supus dacă 
ar fi luat-o pe jos. Era în plină vară şi toţi vizitatorii ajungeau, în 
cele din urmă, la Vatican. Aproape sigur, acesta fusese motivul 
pentru care crezuse că este urmărită. La urma urmei, nu se şi 
spune că toate drumurile duc la Roma? 

Sau, în cazul ăsta, toate străzile. 

Mulțumită, închise clapeta telefonului mobil şi traversă Piaţa 
Sfântul Petru, îndreptându-se spre latura îndepărtata. 

Ca de obicei, privirea ei scruta piaţa. In capătul acesteia, se 
înălța Catedrala Sfântul Petru, ridicată pe mormântul sfântului 
martir. Cupola, pictată de Michelangelo, era cel mai înalt punct 
din întreaga Romă. De cealaltă parte, coloana dublă a lui Bemini 
se deschidea în două arcade largi, încadrând piaţeta sub formă 
de gaură de cheie de dedesubt. Potrivit mărturiei lui Bemini, 
coloanele reprezentau braţele Sfântului Petru, întinse pentru a-i 
îmbrăţişa pe credincioşi. Pe aceste braţe stăteau cocoţaţi o sută 
patruzeci de sfinţi de piatră, care priveau spectacolul de 
dedesubt. 

Şi ce mai spectacol era! 

Locul unde fusese odinioară circul lui Nero continua să fie un 
circ şi în ziua de azi. 

De pretutindeni, se auzeau voci în franceza, arabă, poloneză, 
idiş, olandeză, chineză. Grupurile de turişti se strângeau în 
insulițe în jurul ghizilor; vizitatorii rânjeau fals în momentul în 

care se fotografiau; câţiva evlavioşi stăteau în soare, cu Bibliile în 
mână, cu capetele plecate în rugăciune. Un grup compact de 
coreeni se rugau îngenuncheaţi pe pietre, toţi îmbrăcaţi în 
galben. In toată piaţa, vânzătorii ambulanți îşi croiau drum prin 
mulţime, vânzând monede papale, rozarii parfumate şi crucifixe 
binecuvântate. 

Rachel ajunse recunoscătoare de cealaltă parte a pieţei şi se 
apropie de una dintre cele cinci intrări în complexul principal. 
Poarta Sfânta Ana. Era poarta cea mai apropiată de destinaţia ei. 

Se apropie de una din gărzile elveţiene. Aşa cum cerea tradiţia 
la această poartă, gardianul purta o uniformă bleumarin cu guler 
alb şi o bereta neagră. O întrebă cum o cheamă, îi verifică actul 
de identitate şi o examină cu privirea din cap până-n picioare, ca 
şi cum i-ar fi venit greu să creadă că era, într-adevăr, locotenent 
la Carabinieri. După ce fu mulţumit de rezultat, o îndemnă cu 
destulă superficialitate într-o parte, spre o Vigilanza, Poliţia 
Vaticană, unde îi fu înmânat un permis laminat. 

— Să-l păstraţi tot timpul la dumneavoastră, o avertiză 
polițistul. 

Inarmată cu permisul, Rachel intră pe poartă în urma şirului de 
vizitatori şi o luă pe Via del Pellegrino. 

In cea mai mare parte a oraşului-stat accesul era interzis 
vizitatorilor. Singurele spaţii deschise publicului erau Catedrala 
Sfântul Petru, muzeele Vaticanului şi grădinile. Restul de o sută 
de acri erau restricţionaţi în absenţa unui permis special. 

O singură zonă însă era strict interzisă tuturor, cu foarte 
puţine excepţii. 

Palatul Apostolic, casa papei. 

Palatul era destinaţia ei. 

Rachel înaintă grăbită printre gheretele de cărămidă galbenă 
ale gărzii elveţiene şi dalele cenuşii ale Bisericii Sfânta Ana. Aici, 
nu mai exista nimic din maiestuozitatea celui mai sfânt dintre 
sfintele state, doar o alee aglomerată şi un şir congestionat de 
maşini, un blocaj de trafic în interiorul oraşului Vatican. După ce 
trecu de tipografia şi poşta papală, Rachel traversă şi se îndreptă 
spre intrarea în Palatul Apostolic. 

In timp ce se apropia, studie structura de cărămidă cenuşie. 
Părea mai degrabă o clădire guvernamentală decât sediul 
Sfântului Scaun. Insă aparențele erau înşelătoare. Chiar şi 
acoperişul. Părea monoton şi lipsit de strălucire, fără nimic care 
să-l scoată în evidenţă. Dar Rachel ştia că în Palatul Apostolic se 
ascundea o grădină cu fântâni, cu cărări cu spaliere şi tufişuri 

îngrijit tăiate. Toate acestea erau mascate de un acoperiş fals 
care-l ascundea pe Sfinţia Sa de privirile întâmplătoare ale celor 
de jos şi de luneta puternică a oricărui eventual asasin ascuns în 
oraş. 

Pentru ea, acesta era Vaticanul: misterios, secret, uşor 
paranoic, dar, în inima sa, un loc încărcat de frumuseţe simpla şi 
evlavie. 

Şi poate că acelaşi lucru era valabil şi pentru ea. Deşi, în 
general, părea să se fi îndepărtat de biserica - nu se mai ducea 
la slujbe decât de sărbători - păstrase totuşi în inima ei un 
grăunte de credinţă sinceră şi adevărată. 

Când ajunse la postul de pază din faţa palatului, Rachel arătă 
încă de trei ori permisul gardienilor elveţieni. Se întreba dacă nu 
cumva era un fel de rememorare ale celor trei ocazii când Petru 
se lepădase de Hristos, înainte de cântatul cocoşilor. 

In cele din urmă, i se permise să intre în palatul propriu-zis. O 
aştepta o călăuză, un american, student la seminar, pe nume 
Jacob. Era un bărbat slab, cam de vreo douăzeci şi cinci de ani, 
cu părul blond, care începuse deja să-i cadă, îmbrăcat în 
pantaloni largi, de pânză şi cu o cămaşă albă, încheiata până la 
gât. 

— Va rog sa mă urmaţi. Mi s-a spus să vă conduc la 
monseniorul Verona. 

Făcu o mutră comica în clipa în care văzu permisul vizitatoarei 
şi se bâlbâi surprins. 

— Locotenent Verona? Sunteţi... sunteţi rudă cu monseniorul? 

— Este unchiul meu. 

Bărbatul îşi reveni repede şi dădu precipitat din cap. 

— Imi cer scuze. Dar mi s-a spus să aştept un ofiţer de la 
Carabinieri. 

li făcu semn cu mâna să îl urmeze. 

— Sunt student şi ajutorul monseniorului Verona la Greg. 

Rachel dădu din cap. Majoritatea studenţilor unchiului ei 
manifestau un respect deosebit faţa de acesta. Era profund 
dedicat bisericii, dar avea un mare respect pentru ştiinţă. Pe uşa 
biroului său de la universitate era chiar gravată aceeaşi inscripţie 
care împodobise cândva uşa lui Platon: „Nimeni nu intră, dacă nu 
ştie geometrie”. 

Rachel fu condusa în palat. Se dezorienta repede. Nu mai 
intrase acolo decât o singură dată, când unchiul ei fusese 
avansat în fruntea Institutului Pontifical de Arheologie Creştină. 
Fusese invitată la audiența papală privată. Dar palatul era uriaş, 

cu o mie cinci sute de camere, o mie de scări şi douăzeci de curţi 
interioare. Chiar şi acum, în loc să se îndrepte spre reşedinţa 
papei, de la etajul superior, o luaseră în jos. 

Nu înţelegea de ce unchiul ei îi ceruse să se vadă aici şi nu în 
biroul lui de la universitate. Avusese loc vreun furt? Dacă da, de 
ce nu-i spusese la telefon? Pe de altă parte, avea cunoştinţă de 
existenţa acelui strict Cod al Tăcerii de la Vatican. Era una dintre 
legile canonice. Sfântul Scaun ştia să-şi păstreze secretele. 

In cele din urmă, ajunseră la o uşă mică, foarte simplă. 

Jacob i-o deschise şi-o pofti înăuntru. 

Rachel păşi într-o încăpere sumbră, desprinsă parcă din 
scrierile lui Kafka. Foarte slab luminată, încăperea era lungă şi 
îngusta, dar cu plafonul înalt. De-a lungul pereţilor, dulapuri cu 
sertare cenușii, din oţel, se ridicau de la duşumea până în tavan. 
O scară înaltă, de bibliotecă, era sprijinită de un perete, pentru a 
permite accesul la sertarele de sus. Deşi era o curăţenie 
impecabilă, în aer plutea un miros greu, de praf şi de vechi. 

— Rachel! o strigă unchiul ei dintr-un colţ, făcându-i semn cu 
mâna să se apropie. Ai ajuns repede, draga mea. De altfel, ştiu 
eu cum conduci tu. Ai făcut vreo victimă? 

Rachel îi zâmbi şi traversă încăperea, apropiindu-se de birou. 
Observă că unchiul ei nu purta ţinuta obişnuită, compusă din 
blugi, tricou şi un hanorac, ci era îmbrăcat mai protocolar, 
potrivit poziţiei lui, într-o sutană neagră, cu bordura şi nasturi 
violeţi. Ba chiar îşi dăduse cu gel buclele grizonate şi îşi tunsese 
scurt barbişonul. 

— Dumnealui este Părintele Torres, spuse unchiul, custodele 
oficial al moaştelor. 

Bărbatul în vârstă se ridică. Era scund şi îndesat, îmbrăcat în 
întregime în negru, cu guler rotund şi alb. Umbra unui zâmbet îi 
alunecă peste chip. 

— Prefer titulatura de „rector de reliquae”. 

Rachel cercetă cu privirea peretele acoperit în întregime de 
rafturi şi sertare. Auzise de locul ăsta - depozitul de relicve al 
Vaticanului - dar nu mai fusese niciodată aici. Făcu eforturi să 
alunge un fior de repulsie. Catalogate şi depozitate în sertare şi 
pe rafturi, erau bucăţi şi bucățele rămase din sfinţi şi martiri: 
falange, şuviţe de păr, fiole cu cenuşă, petice de veşminte, piele 
mumificată, unghii tăiate, sânge. Puţini ştiu că, potrivit 
canoanelor, fiecare altar catolic trebuie să conţină cel puţin o 
relicvă sfântă. Şi, cu noile biserici şi capele ce se înălţau zi de zi 
în întreaga lume, treaba acestui preot era să împacheteze şi să 

trimită prin FedEx fragmente de oase sau alte rămăşiţe 
pământeşti ale diverşilor sfinţi. 

Rachel nu reuşise niciodată să înţeleagă obsesia bisericii 
pentru moaşte. Ei, uneia, îi dădeau, pur şi simplu, fiori. Dar Roma 
aproape că se sufoca în ele. Aici puteau fi găsite unele dintre 
cele mai spectaculoase şi mai neobişnuite rămăşiţe ale sfinţilor: 
piciorul Mariei Magdalena, corzile vocale ale Sfântului Anton, 
limba Sfântului Jan Nepomucene, vezica Sfintei Clara. Până şi 
întreg trupul Sfântului Papă Pius al X-lea zăcea în Catedrala 
Sfântul Petru, încastrat în bronz. Totuşi, cea mai jenantă dintre 
toate era o relicvă păstrată într-un altar din Calcuta: presupusul 
prepuţ al lui Isus Hristos. 

Rachel reuşi în sfârşit să-şi recapete graiul. 

— S-a... s-a furat ceva de aici? 

Unchiul Vigor ridică braţul spre studentul lui. 

— Jacob, fi amabil şi adu-ne câte un cappuccino. 

— Desigur, monseniore. 

Unchiul Vigor aşteptă până când Jacob plecă şi închise uşa. 
Apoi îşi pironi privirea pe Rachel. 

— Ai aflat de masacrul de la Koln? 

Rachel fu luată prin surprindere de această întrebare. Fusese 
toată ziua pe fugă şi nu apucase să urmărească ştirile, dar nu ar 
fi avut cum să nu audă de masacrul care avusese loc în 
Germania, cu o seară în urmă, la miezul nopţii. Nu cunoştea 
totuşi detaliile. 

— Doar ceea ce s-a spus la radio, răspunse ea. 

Vigor dădu din cap. 

— Serviciile secrete ale Vaticanului ne-au furnizat informaţii în 
avans faţă de ceea ce s-a transmis prin media. Au fost ucişi 
optzeci şi patru de oameni, inclusiv Arhiepiscopul de Koln. Dar 
modul în care a fost săvârşit acest masacru nu a fost încă 
dezvăluit publicului. 

— Ce vrei să spui? 

— Câţiva au fost împuşcaţi, dar marea majoritate a victimelor 
pare să fi fost electrocutate. 

— Electrocutate? _ 

— Aşa s-ar părea la prima vedere. Incă aşteptăm rezultatele 
de la autopsie. Din câteva cadavre mai ieşea încă fum în 
momentul în care au sosit autorităţile. 

— Dumnezeule mare! Cum...? 

— Răspunsul ăsta s-ar putea să mai aibă de aşteptat. 
Catedrala e ticsită de investigatori de toate felurile: criminalişti, 

detectivi, medici legişti, chiar şi electricieni. Sunt echipe de la 
BKA din Germania, experţi în terorism de la Interpol şi agenţi de 
la Europol. Dar, de vreme ce crima a avut loc într-o catedrală 
romano-catolică, teritoriu sanctificat, Vaticanul a invocat omerta. 

— Codul Tăcerii? 

Vigor mârâi aprobator. 

— Biserica cooperează cu autorităţile germane, dar limitează 
în acelaşi timp accesul. Nu vor ca toată povestea să se 
transforme într-un circ. 

Rachel scutură din cap. 

— Dar ce legătură au toate astea cu faptul că m-ai chemat 
aici? 

— İn urma investigaţiei iniţiale, nu pare să existe decât un 
singur motiv. Racla de aur, cu moaştele catedralei, a fost spartă. 

— Au furat sarcofagul... 

— Nu, tocmai asta este. Au lăsat cufărul de aur. O operă de 
artă inestimabilă! Au furat doar conţinutul - moaştele! 

Părintele Torres interveni în discuţie: 

— Şi nu orice moaşte. Erau oasele celor Trei Magi despre care 
povesteşte Biblia. 

— Magi... adică, cei trei înţelepţi din Biblie? 

Rachel nu-şi putu masca neîncrederea din voce. 

— Au furat oasele, dar au lăsat cufărul de aur. Cu siguranţa, 
sarcofagul le-ar fi adus mai mulţi bani pe piaţa neagră decât 
oasele. 

Unchiul Vigor oftă. 

— La cererea secretarului de Stat, am venit aici ca să evaluez 
originea acestor moaşte. Au un trecut ilustru. Oasele au ajuns în 
Europa graţie zelului şi interesului manifestat pentru colectarea 
moaştelor de către Sfânta Elena, mama împăratului Constantin. 
Primul împărat creştin, Constantin şi-a trimis mama în pelerinaje, 
pentru a aduna sfintele moaşte. Cea mai celebră a fost, desigur, 
Crucea lui Hristos. 

Rachel vizitase Basilica di Santa Croce în Gerusalemme, de pe 
Dealul Lateran. Într-o încăpere din fundul catedralei, în spatele 
unui geam, erau cele mai renumite relicve aduse de Sfânta 
Elena: o aşchie din Adevărata Cruce, un piron folosit la 
crucificarea lui Isus şi doi spini din cununa lui Hristos. Existau 
totuşi multe controverse cu privire la autenticitatea acestor 
relicve. Mulţi credeau că Sfânta Elena fusese trasă pe sfoară. 

Unchiul continuă: 

— Dar ceea ce nu se ştie la fel de bine, este că împărăteasa 

Elena a călătorit mai departe de lerusalim, de unde s-a întors în 
circumstanţe misterioase cu un sarcofag mare, din piatră, 
susţinând că a recuperat trupurile celor Trei Crai. Moaştele au 
fost păstrate într-o biserică din Constantinopol, dar, după 
moartea împăratului Constantin, au fost mutate la Milano şi 
îngropate într-o catedrală. 

— Dar parcă ai spus că Germania... 

Unchiul Vigor ridică o mână. 

— În secolul al XII-lea, împăratul Frederick Barbarossa al 
Germaniei a jefuit oraşul Milano şi a furat moaştele. 
Circumstanţele acestei întâmplări sunt neclare şi învăluite în 
legenda. Dar toate variantele arată că moaştele au ajuns la Koln. 

— Până noaptea trecută, adăugă Rachel. 

Unchiul Vigor dădu din cap. 

Rachel închise ochii. Nimeni nu spuse nimic, lăsând-o să se 
gândească. Auzi uşa depozitului deschizându-se. Rachel ţinu 
ochii închişi, pentru a nu-şi pierde firul gândurilor. 

— Şi crimele? zise ea. De ce nu au furat oasele când nu era 
nimeni în catedrală? Inseamnă că actul în sine a fost gândit ca 
un atac direct împotriva bisericii. Violenţa îndreptată împotriva 
enoriaşilor sugerează un al doilea motiv, de răzbunare, nu doar 
un jaf. 

— Foarte corect! răsună o voce nouă, din pragul uşii. 

Speriată, Rachel deschise ochii. Recunoscu numaidecât roba 
purtată de noul venit: sutana neagră cu gluga lăsata pe umeri, 
brâul lat, purtat pe coapse, de culoare roşu aprins, la fel ca 
pălăria turtită. Il recunoscu şi pe bărbatul de sub aceste 
veşminte. 

— Cardinalul Spera, zise ea, plecându-şi capul. 

Bărbatul îi făcu semn să ridice fruntea. Inelul de aur îi străluci 
pe deget. Era inelul său de cardinal, dar Spera mai purta încă 
unul, identic cu primul, pe cealaltă mână. Simboliza poziţia pe 
care o ocupa, de secretar de Stat al Vaticanului. Spera era 
sicilian, cu părul negru şi tenul măsliniu. Era, de asemenea, tânăr 
pentru o poziţie atât de înaltă. Nu împlinise nici cincizeci de ani. 

li zâmbi cu căldură. 

— Văd, monseniore Verona, că aţi avut dreptate când v-aţi 
lăudat nepoata. 

— N-ar fi fost demn de mine să mint un cardinal, mai ales unul 
care, întâmplător, este chiar mâna dreaptă a Papei. 

Unchiul Vigor traversă încăperea şi, în loc să sărute cu evlavie 
cele două inele ale bărbatului din faţa sa, îl îmbrăţişa cu căldură. 

— Cum a primit Sfinţia Sa vestea? 

Faţa cardinalului se încruntă, în vreme ce scutura din cap. 

— După întâlnirea noastră de azi-dimineaţă, am contactat-o pe 
Eminenţa Sa în Sankt Petersburg. Se întoarce mâine-dimineaţă. 

„După întâlnirea noastră...” Rachel înţelegea acum atitudinea 
protocolară a unchiului său. Avusese o întrevedere cu secretarul 
de Stat. 

Cardinalul Spera continuă: 

— O să întocmesc răspunsul papal oficial împreuna cu Sinodul 
Episcopilor şi cu Colegiul Cardinalilor. Apoi, trebuie să mă 
pregătesc pentru slujba memorială de mâine. Se va ţine la 
apusul soarelui. 

Rachel se simţea copleşita. Deşi papa era şef la Vatican, 
monarh absolut, adevărata putere în stat o deţinea omul din faţa 
ei, prim-ministrul oficial. Remarcă privirea îngrijorată din ochii 
bărbatului, felul în care îşi ţinea umerii prea strânşi. Era evident 
epuizat. 

— Şi ai reuşit să afli ceva aici? întrebă cardinalul. 

— Da, răspunse răspicat unchiul Vigor. Hoţii nu au toate 
oasele. 

Rachel se întoarse spre el. 

— Sunt mai multe? 

Unchiul o privi la rândul lui. 

— Asta am vrut să verificam aici. Se pare că, după ce 
Barbarossa a furat moaştele, oraşul Milano şi-a petrecut ultimele 
secole cerându-le vehement înapoi. Pentru a pune în sfârşit 
capăt gâlcevii, o parte dintre oasele Magilor au fost trimise la 
Milano, în 1906, la Basilica Sfântului Eustorgio. 

— Slavă Domnului! spuse cardinalul Spera. Aşadar, nu sunt cu 
desăvârşire pierdute. 

— Ar trebui să aranjăm să fie numaidecât trimise aici, 
interveni părintele Torres. Să fie păstrate în depozitul nostru, la 
loc sigur. 

— Până când se rezolva asta, am întărit măsurile de securitate 
la basilica, spuse cardinalul. | se adresă unchiului Vigor: Când te 
întorci de la Koln, vreau să te opreşti şi să iei moaştele de la 
Milano. 

Unchiul Vigor dădu din cap. 

— Oh şi am reuşit să vă aranjez un zbor mai devreme, 
continuă cardinalul. Elicopterul o să vă ducă pe amândoi la pista 
de decolare peste trei ore. 

„Pe amândoi?” 

— Cu atât mai bine, spuse unchiul Vigor, întorcându-se spre 
Rachel. Se pare că o vom dezamăgi din nou pe mama ta. Va 
trebui să renunţe până la urmă la cina de familie. 

— Merg... adică, mergem la Koln? 

— Ca nunţii ai Vaticanului, spuse unchiul. 

Rachel încercă să-şi păstreze mintea limpede. Nunţiii erau 
ambasadorii Vaticanului în străinătate. 

— Nunţiii de urgenţă, îl corectă cardinalul Spera. E un statut 
temporar. Veţi fi prezentaţi drept observatori pasivi, pentru a 
reprezenta interesele Vaticanului şi a raporta cele petrecute. Am 
nevoie de nişte ochi ageri acolo. De cineva familiarizat cu 
furturile de obiecte vechi şi de valoare. Făcu semn cu capul 
înspre Rachel. Şi cineva cu vaste cunoştinţe în domeniul 
antichităţilor. 

— Cel puţin, asta-i acoperirea noastră, spuse unchiul Vigor. 

— Acoperire? 

Cardinalul Spera se încruntă şi vocea îi răsună îngrijorată. 

— Vigor... 

Unchiul se întoarse spre secretarul de Stat. 

— Are dreptul să ştie. Credeam că am stabilit deja asta. 

— Ai stabilit tu! N 

Cei doi bărbați se priviră în ochi preț de câteva clipe. In cele 
din urma, cardinalul Spera oftă şi cedă cu un semn al braţului. 

Unchiul Vigor se întoarse din nou spre Rachel. 

— Povestea cu nunţiii e doar praf în ochi. 

— Atunci ce facem...? 

li spuse. 


3.35 P.M. 


Încă uluită, Rachel aştepta ca unchiul ei să termine o discuţie 
privată cu cardinalul Spera, de cealaltă parte a uşii. 

Alături, părintele Torres se chinuia să aranjeze în rafturi o serie 
de volume adunate grămadă pe biroul lui. 

In cele din urmă, unchiul Vigor se întoarse. 

— Speram să putem mânca o brioşă împreună, dar cum ora de 
plecare a fost devansată, trebuie să ne pregătim amândoi. la-ţi 
cele necesare pentru noapte, paşaportul şi tot ce crezi că-ţi 
trebuie pentru o zi sau două în străinătate. 

Rachel rămase nemişcată. 

— Spioni pentru Vatican? Mergem ca spioni pentru Vatican? 

Unchiul Vigor ridică din sprâncene. 

— Te surprinde chiar aşa de mult? Vaticanul, o ţară suverană, 
a avut întotdeauna servicii de informaţii, cu angajaţi şi agenţi 
permanenţi. l-am folosit pentru a ne infiltra în grupări teroriste, 
societăţi secrete, ţări ostile sau în oricare alte organizaţii care ar 
putea reprezenta o ameninţare pentru Sfântul Scaun. Walter 
Ciszek, un preot care opera sub numele de cod Vladimir Lipinski, 
s-a jucat de-a şoarecele şi pisica ani de zile cu KGB-ul, înainte de 
a fi capturat şi de a petrece două decenii într-o închisoare 
sovietică. 

— Şi noi tocmai am fost recrutaţi în aceste servicii secrete? 

— Tu ai fost recrutată. Eu lucrez în sistem de mai bine de 
cincisprezece ani. 

— Cum? Rachel mai că se înecă. 

— Ce acoperire mai bună pentru un agent decât un arheolog 
foarte respectat, slujitor umil al Vaticanului? Unchiul Vigor îi făcu 
semn spre uşă. Haide! Să încercăm să punem totul în ordine. 

Rachel ieşi împiedicându-se în urma unchiului ei, încercând să- 
| vadă în această nouă lumină. 

— O să ne întâlnim cu un grup de savanţi americani. La fel ca 
şi noi, investighează atacul în secret. Ei se concentrează mai 
mult asupra crimelor şi ne lasă pe noi să ne ocupam de furtul 
moaştelor. 

— Nu înţeleg. 

Era mult prea puţin spus. 

— De ce atâtea subterfugii? 

Unchiul se opri şi o trase într-o capelă mică, laterală. Nu era 
mai mare decât o debara şi mirosea a tămâie veche. 

— Foarte puţin oameni ştiu asta, spuse el, dar există un 
supravieţuitor al atacului. Un băiat. Este încă în stare de şoc, dar, 
încet-încet, îşi revine. Este internat la spitalul din Koln, sub pază. 

— A fost martor la atac? 

Bărbatul îi răspunse dând din cap. 

— Ceea ce descrie el pare nebunie curată, dar nu putem 
ignora ce spune. Toate acele morţi - mai bine zis, cele prin 
electrocutare - s-au petrecut într-o singură clipă. Muribunzii s-au 
prăbuşit pe scaune sau în locurile în care stăteau îngenuncheaţi. 
Tânărul nu a ştiut să explice cum s-a întâmplat, dar se pare că a 
fost foarte clar în legătură cu cine. 

— Cine i-a omorât pe credincioşi? 

— Nu. Care anume dintre credincioşi au suferit o moarte atât 

de oribilă. 

Rachel aşteptă răspunsul. 

— Cei care au fost electrocutaţi, fiindcă deocamdată nu putem 
spune altceva, au fost cei care s-au împărtăşit. 

— Ce? 

— Anafura i-a ucis. 

Pe Rachel o luă cu fiori. Dacă se răspândea zvonul că azima 
fusese cauza morţii, acest lucru ar fi avut repercusiuni în 
întreaga lume. Insăşi Sfânta Taină a împărtăşaniei ar fi fost în 
pericol. 

— Azima a fost otrăvită sau contaminată? 

— Incă nu ştim. Dar Vaticanul vrea răspunsuri imediat. Şi 
Sfântul Scaun vrea să le afle primul. Fără resursele necesare 
pentru acest nivel de investigaţie clandestină, în special pe 
teritoriu străin, am apelat la un prieten de la serviciile secrete ale 
Statelor Unite care-mi datora o favoare. E cineva în care am 
deplină încredere. O să trimită o echipă la faţa locului chiar în 
seara asta. 

Rachel nu putu decât să dea din cap, uluită de cele aflate în 
decursul ultimei ore. 

— Cred că ai avut dreptate, Rachel, spuse unchiul Vigor. 
Masacrul din Koln a fost, într-adevăr, un atac direct împotriva 
Bisericii. Mă tem însă că e doar miza de deschidere într-un joc 
mult mai complex. Dar ce joc să fie oare ăsta? 

Rachel dădu din cap. 

— Şi ce legătură au moaştele Magilor cu toată povestea asta? 

— Exact. Cât timp îţi faci tu bagajul, eu mă duc la biblioteci şi 
la arhive. Am pus deja o echipă de studenţi să adune toate 
referirile la cei trei Crai. Până când va decola elicopterul, voi 
avea un dosar întreg despre Magi. 

Unchiul Vigor o cuprinse în braţe, o strânse la piept şi îi şopti 
la ureche: 

— Incă poţi să refuzi. Nu înseamnă că mă dezamăgeşti. 

Rachel se retrase, clătinând din cap. 

— Ştii cum se spune, fortes fortuna adiuvat. 

— Aşa este, norocul le surâde doar celor curajoşi, completa el 
şi o sărută blând pe obraz. Dacă aş fi avut o fiică aşa ca tine... 

— Ai fi fost excomunicat! spuse Rachel şi îl sărută la rândul ei 
pe celalalt obraz. Acum, hai să mergem! 

Unchiul Vigor o conduse la ieşirea din Palatul Apostolic, după 
care se despărţiră. El o luă înspre bibliotecă, ea înspre Poarta 
Sfânta Ana. 

Nu peste multă vreme şi fără să-şi dea seama când trecuse 
timpul, Rachel ajunse în parcare şi se urcă în Mini Cooper-ul ei. 
leşi în viteză din parcarea subterană şi intră, cu un viraj strâns, 
însoţit de scârţâit de roţi, în trafic. Işi făcu în minte o listă cu tot 
ce ar fi putut avea nevoie, încercând să minimalizeze orice 
speculație. 

Traversă în viteză podul peste Tibru şi se îndrepta spre centrul 
oraşului. Îngândurată, nu băgase de seamă momentul când 
maşina de mai devreme începuse din nou să o urmărească. O 
observă doar când o văzu în spatele ei. 

Inima începu să-i bată mai repede. 

BMW-ul negru se ţinea la o distanţă de cinci maşini în urmă, 
copiindu-i fiecare mişcare, făcând slalom printre maşinile mai 
încete şi chiar printre pietoni. Rachel făcu câteva viraje bruşte, 
dar nu într-atât cât să-şi alerteze urmăritorii că i-a văzut. Era, la 
urma urmei, stilul ei obişnuit de a conduce. Dar trebuia să fie 
sigură. 

BMW-ul se ţinea după ea. 

Acum ştia. 

„La naiba!” 

Işi croi drum prin aleile lăturalnice şi străzile înguste. Şoselele 
principale erau congestionate. Parcă ar fi fost o urmărire de 
maşini, transmisă cu încetinitorul. 

Urcă Mini Cooper-ul pe un trotuar ca să depăşească un şir de 
maşini. La următoarea intersecţie, era o trecere de pietoni. 
Rachel cobori pe ea, de pe trotuar. Câţiva elevi se dădură 
speriaţi la o parte din calea ei. Nişte cărucioare pline de 
cumpărături se răsturnară. Injurăturile umplură văzduhul. O 
franzelă i se izbi de parbrizul din spate, aruncată de o doamnă 
grasă, extrem de iritată. 

Odată ajunsă pe următoarea magistrală, băgă într-a doua şi 
viră brusc, apoi încă o dată şi încă o dată. Această parte a Romei 
era un adevărat labirint de străzi laterale. Cei care o urmăreau 
nu aveau cum să poată ţine pasul cu ea. 

Traversă în viteză nebună Via Aldrovandi şi viră în dreptul 
Grădinii Zoologice Giardino. Privea mereu în oglinda retrovizoare. 
Scăpase de urmăritori... cel puţin pe moment. 

Reuşi să-şi elibereze o mâna şi înşfacă telefonul mobil. Apasă 
tasta rapidă pentru Secţia Parioli. Avea nevoie de întăriri. 

In timp ce se făcea legătură, ieşi de pe artera principala şi 
intră din nou pe străduţele laterale. Nu voia să-şi asume nici un 
risc. Pe cine enervase oare? Cum lucra la Poliţia pentru 

Patrimoniul Cultural, îşi făcuse destui duşmani printre familiile 
crimei organizate care se ocupau de traficul de antichităţi furate. 

Se auzi un clichet, un bâzâit, apoi legătură se întrerupse. Se 
uita pe ecranul celularului. Ajunsese într-un loc cu semnal slab. 
Cele şapte coline ale Romei şi canioanele ei de cărămida şi 
marmură făceau aproape imposibilă comunicarea. 

Apăsă butonul de redial. 

In timp ce se ruga sfântului patron al telefoanelor mobile, se 
gândi dacă era indicat să se întoarcă acasă şi hotărî că nu era o 
idee bună. 

Era mai în siguranţă în Vatican, până când pleca spre 
Germania. 

Pe când ieşea pe Via Salaria, vechiul Drum al Sării, o arteră 
principala în Roma, se auzi în sfârşit conexiunea. 

— Recepţia. 

Inainte să apuce să răspundă, Rachel zări o pată neagra. 

BMW-ul înainta lângă Mini Cooper-ul ei. 

O a doua maşină apăru de cealaltă parte. 

Identica, doar că aceasta era albă. 

Nu o urmărise o singură maşină... ci două. Cu atenţia aţintită 
exclusiv asupra maşinii negre, nu o observase pe cea albă. O 
greşeală fatală. 

Cele două maşini se izbiră în ea, prinzând-o între ele, scoțând 
un scârţâit înfiorător de metal frecat pe metal. Ferestrele 
fuseseră deja lăsate. Nasul bont al mitralierelor ieşea afară. 

Apăsă cu toată putere pe frână, dar era prea strâns prinsă 
între cele două maşini. Nu avea scăpare. 

3 
SECRETE 


24 IULIE, 10.25 A.M. 
WASHINGTON, D.C. 


Trebuia să iasă de acolo! 

In vestiarul sălii de sport, Grayson Pierce îmbrăca o pereche 
de colanţi negri, de biciclist, apoi îşi trase peste cap un hanorac 
larg, de nailon. Se aşeză pe bancă şi-şi legă şireturile de la 
pantofii sport. 

In spatele lui, uşa vestiarului se trânti de perete. Privi peste 
umăr şi-l văzu intrând pe Monk Kokkalis, cu o minge de baschet 
sub un braţ şi pe cap cu o şapcă de baseball, cu cozorocul la 
spate. Nu mai înalt de un metru şaizeci, Monk arăta ca un pitbull 
îmbrăcat în trening. Şi totuşi, se dovedise un jucător tenace şi 
agil. Majoritatea oamenilor îl subestimau, dar avea un deosebit 
talent de a citi adversarul, de a păcăli orice apărare şi foarte rari 
se întâmpla să rateze. 

Monk arunca mingea de baschet în coşul cu echipament - 
ţintind şi de data asta perfect - apoi traversă încăperea, 
îndreptându-se spre dulapul lui. Işi scoase helanca, o făcu ghem 
şi o înghesui înăuntru. 

Il zări pe Gray. 

— Asta vrei să porţi la întâlnirea cu comandantul Crowe? 

Gray se ridică în picioare. 

— Mă duc până la ai mei. 

— Parcă ordinele erau să rămânem în campus. 

— Să mă scutească! 

Monk ridică dintr-o sprânceană. Sprâncenele stufoase erau 
singurele fire de păr pe care le avea pe capul ras. Preferase să-şi 
păstreze imaginea pe care i-o impuseseră cei de la Beretele 
Verzi!0. Şi mai păstra încă şi alte amintiri din fosta lui viaţă de 
militar: cicatrice lăsate de gloanţe, trei la număr, pe umăr, pe 
partea de sus a piciorului şi pe piept. Fusese singurul din echipa 


1 Green Berets - numele popular sub care sunt cunoscuţi în SUA 
membrii Forţelor Speciale (n. tr.). 

lui care supravieţuise unei ambuscade în Afganistan. În perioada 
de recuperare la vatră, Sigma îl recrutase datorită IQ-ului său 
absolut genial şi îl respecializase printr-un program doctoral în 
medicină judiciară. 

— Ai primit deja avizul medical? întrebă Monk. 

— N-am decât vreo câteva zgârieturi şi nişte vânătăi pe 
coaste. „Doar orgoliul e mai rănit”, adăugă Gray în sinea lui, 
pipăindu-şi locul dureros de sub cea de a şaptea coastă. 

Gray dăduse deja raportul, care fusese înregistrat video. 
Anihilase bomba, dar nu şi pe Doamna Dragon. Singura lor 
legătură cu o reţea majoră de trafic de arme biochimice reuşise 
să scape. Trimisese colierul cu dragonul încolăcit, pe care i-l 
lăsase femeia, la laborator, pentru a fi verificat de amprente. Dar 
nu se aştepta să descopere ceva. 

Işi luă rucsacul de pe bancă. 

— O să am pagerul la mine. Fac doar cincisprezece minute cu 
metroul. 

— Şi vrei să-l laşi pe director să aştepte? 

Gray ridică din umeri. Se săturase: raportul în urma misiunii, 
examenul medical amănunţit şi acum solicitarea asta 
misterioasă din partea directorului Crowe. Ştia că avea să-i tragă 
un perdaf. N-ar fi trebuit să se ducă singur în Fort Detrick. Fusese 
o decizie proastă. Ştia şi el. 

Dar, cu nivelul adrenalinei încă ridicat în urma celor petrecute 
în acea dimineaţă, Gray nu putea să stea pur şi simplu locului şi 
să aştepte. Directorul Crowe se dusese la o şedinţă la sediul 
DARPA, din Arlington. Cine ştie când avea să se întoarcă. Până 
atunci, Gray simţea nevoia să se mişte, să-şi consume energia. 

Işi puse pe umeri rucsacul micuţ, de biciclist. 

— Ai aflat cine a mai fost convocata la întrevederea cu 
directorul? îl întrebă Monk. 

— Cine? 

— Kat Bryant. 

— Serios? 

Monk dădu din cap. 

Căpitan Kathryn Bryant intrase în Sigma cu doar zece luni în 
urmă, dar era specialistă în geologie şi se zvonea că era pe cale 
să obţină un alt doctorat, de data asta în inginerie. Atunci, ar fi 
fost al doilea agent cu dublă calificare. Grayson era primul. 

— In cazul acesta, nu poate fi vorba de o misiune, spuse Gray. 
N-ar trimite în teren un agent atât de proaspăt. 

— Nici unul din noi nu e chiar atât de proaspăt, i-o întoarse 

Monk luând un prosop şi îndreptându-se spre duşuri. Doar a venit 
de la departamentul de servicii secrete al Marinei. De la Agenţii 
Negri, se spune. 

— Multe se spun, mormăi Gray şi traversă încăperea, 
îndreptându-se spre ieşire. 

In ciuda coeficientului ridicat de inteligenţă al membrilor săi, în 
organizaţia Sigma zvonurile circulau la fel ca în oricare instituţie. 
Chiar şi convocările din acea dimineaţa urmaseră unui val de 
memo-uri şi culminaseră cu rechemarea agenţilor la sediu. 
Desigur, o parte din aceasta agitaţie era rezultatul direct al 
misiunii lui Gray. Ghilda îl atacase pe unul dintre colegii lor. 
Toată lumea se întrecea în speculaţii. Exista un turnător nou sau 
ambuscada fusese plănuită pe baza unei informaţii mai vechi, 
obţinute înainte ca Sigma să se mute în Washington de la sediul 
DARPA, din Arlington şi să suspende toate operaţiunile de acolo? 

Oricum ar fi fost, un nou zvon circula acum pe coridoarele de 
la Sigma: se punea la cale o nouă misiune, una comandată de 
sus de tot, o misiune de interes naţional vital. Dar nu se ştia 
nimic mai mult. 

Gray refuza să se lase antrenat în jocul zvonurilor. Prefera să 
aştepte şi să afle direct din gura comandantului. În pus, nu se 
punea problema ca el să mai plece undeva curând. O să-l ţină o 
vreme pe tuşă. 

Aşa că putea să-şi vadă liniştit de celelalte obligaţii. 

Odată ieşit din sala de gimnastică, Gray străbătu labirintul de 
coridoare până în dreptul ascensoarelor. Locul încă mai mirosea 
a vopsea proaspătă şi a ciment. 

Fortăreaţa subterană a centrului de comandă Sigma fusese 
înainte un buncăr şi un adăpost pentru situaţiile de urgenţă. 
Adăpostise în secret un important centru de cercetare în timpul 
celui de-al Doilea Război Mondial, dar fusese demult abandonat 
şi dat uitării. Puţini mai ştiau de existenţa lui. Zăcea îngropat sub 
Mecca comunităţii ştiinţifice din Washington: reţeaua de muzee 
şi laboratoare care alcătuiau Institutul Smithsonian. 

Acum, labirintul subteran avea noi chiriaşi. Pentru restul lumii, 
era doar un alt grup de cercetare. Mulţi dintre membrii lor lucrau 
în laboratoarele din Smithsonian, făcând diverse cercetări şi 
utilizând resursele pe care le aveau la îndemână. 

Noua locaţie pentru Sigma fusese aleasa anume datorita 
apropierii de laboratoarele de cercetare, care acopereau o gamă 
larga de discipline. Ar fi fost prea scump să recreeze toate 
facilităţile. Aşa că Sigma fusese îngropata în inima comunităţii 

ştiinţifice din Washington. 

Institutul Smithsonian nu numai că le furniza resursele 
necesare, dar le oferea şi un paravan pentru activităţile lor. 

Gray îşi trecu palma prin faţa panoului de securitate de la uşa 
liftului. O linie albastra îi scana amprenta. Uşile se dădură la o 
parte. Gray urcă în lift şi apasă butonul cel mai de sus, pe care 
scria HOL. Cabina se ridică în tăcere, urcând de la nivelul patru. 

Simţi mai mult psihic decât fizic aparatul care îi scana trupul, 
căutând eventuale informaţii electronice ascunse. O măsură de 
siguranţă suplimentară, pentru prevenirea furtului de informaţii 
din centrul de comandă. Avea şi dezavantaje. In prima 
săptămână după ce veniseră aici, Monk declanşase alarma 
generală fiindcă, din neatenţie, adusese înăuntru un MP3 player 
digital, pe care îl luase la el pentru partida de jogging de după- 
amiază. 

Uşile se deschiseră într-un hol de primire cu aspect obişnuit, 
unde se aflau doi gardieni înarmaţi şi o recepţioneră. Semăna cu 
punctul de recepţie al unei bănci. Dar numărul şi complexitatea 
aproape artistică a măsurilor de securitate rivalizau cu cele de 
Fort Knox. O a doua intrare în buncăr, o uşă mare de serviciu, la 
fel de bine păzită, se ascundea la aproape un kilometru distanţă, 
într-un complex de garaje privat. Motocicleta lui Gray era acolo, 
la reparaţii. Aşa că Gray o luă la pas spre staţia de metrou, unde 
ţinea o bicicletă de munte, pentru cazuri de urgenţă. 

— Buna dimineaţa, domnule Pierce, spuse recepţioneră. 

— Bună, Melody. 

Tânăra nu ştia ce se afla, de fapt, în încăperile de dedesubt şi 
credea varianta finala despre centrul de cercetare, numit, de 
asemenea, Sigma. Doar gardienii ştiau adevărul. Il salutară din 
cap pe Gray. 

— Plecaţi aşa de repede azi? îl întreba Melody. 

— Doar o oră sau două. 

Işi trecu cartea de identitate holografica prin aparatul de lângă 
birou, apoi îşi apasă degetul mare pe ecran, anunţându-şi astfel 
ieşirea din centrul de comandă. Fusese întotdeauna de părere că 
toate măsurile astea de siguranţă şi para-siguranţă erau 
exagerate. Acum, nu mai gândea aşa. 

Incuietoarea electronică a uşii de afară se debloca scoțând un 
clinchet. 

Unul din gardieni deschise uşa şi aşteptă să iasă Gray. 

— O zi buna, domnule, îi spuse gardianul în timp ce Gray 
părăsea sala de recepţie. 

Bună nu era chiar cel mai nimerit cuvânt pentru a descrie ziua 
lui de până în acel moment. 

Un coridor lung, cu panouri, se întindea în faţă, urmat de un 
singur rând de trepte care conduceau spre zonele publice ale 
clădirii. Gray intra într-un coridor larg şi trecu pe lângă un grup 
mare de vizitatori japonezi, conduşi de un ghid care le era şi 
translator. Nici unul nu îl băgă în seamă. 

Asta da ascunzătoare în văzul lumii! 

In timp ce traversa podeaua de marmură, auzi discursul 
conducătorului grupului, rostit rar şi apăsat: 

— Castelul Smithsonian a fost terminat în 1855, iar piatra de 
temelie a fost pusă de însuşi preşedintele James Polk. Este cea 
mai mare şi mai veche structura a institutului şi a adăpostit 
odinioară muzeul de ştiinţa şi laboratoarele originale, însă acum 
serveşte drept birou administrativ şi centru de informaţii pentru 
cele cincisprezece muzee ale institutului, Grădina Zoologica 
Naţională şi multe centre de cercetare şi galerii. Dacă veniţi cu 
mine, urmează... 

Gray ajunse la uşile din spate, o ieşire laterală din Castelul 
Smithsonian şi le deschise, spre libertate. Strânse pleoapele, 
orbit de lumină, ca să-şi protejeze ochii. În clipa în care ridică 
braţul, simţi un junghi în zona coastelor. Efectul tabletelor de 
Tylenol şi codeină începea să treacă. 

Când ajunse la marginea grădinilor frumos amenajate, aruncă 
o privire înapoi spre castel. Numit aşa datorita parapetelor din 
cărămida roşie, a turlelor, spiralelor şi turnurilor, era considerat 
unul dintre cele mai frumoase edificii în stil gotic renascentist din 
Statele Unite. Buncărul fusese construit după ce turnul dinspre 
sud-vest arsese până la temelii, în 1866, necesitând să fie 
reconstruit în totalitate. Labirintul secret fusese încorporat la 
renovări, devenind în cele din urmă un adăpost subteran, cu 
scopul de a proteja cele mai strălucite minţi ale unei generaţii... 
sau, cel puţin, pe cele din Washington, D.C. 

Acum, ascundea centrul de comandă al organizaţiei Sigma. 

Cu o ultima privire aruncată steagului american care flutura 
deasupra celui mai înalt dintre turnuri, Gray o luă spre Mall, 
îndreptându-se spre staţia de metrou. 

Mai avea şi alte responsabilităţi, nu doar siguranţa Americii. 

O responsabilitate pe care o neglijase de prea multa vreme. 

4.25 P.M. 
ROMA, ITALIA 


Cele două BMW-uri strângeau în continuare Mini Cooper-ul ca 
într-o menghină. Oricât ar fi încercat, Rachel nu reuşea să se 
elibereze. 

Armele scoase pe geamurile din spate ieşiră şi mai mult în 
afară. 

Înainte ca atacatorii să poată deschide focul, Rachel opri 
motorul maşinii şi trase cu toată forţa frâna de mână. Maşina se 
smuci cu un urlet de metal frecat. Oglinda retrovizoare i se făcu 
ţăndări. Impactul îi dezechilibra pe trăgători, dar nu fu suficient 
de puternic pentru a elibera maşina. 

BMW-urile continuau să o târască înainte. 

Cum Mini Cooper-ul ei de-acum era cu desăvârşire scos din 
funcţiune, Rachel se aruncă pe podeaua maşinii, lăsându-se pe 
stânga pe după schimbătorul de viteze. O ploaie de gloanţe 
pătrunse prin geamul din dreptul şoferului, trecând direct prin 
locul unde stătuse ea cu o clipă mai devreme. 

A doua oară, n-avea să mai fie aşa norocoasă, în timp ce 
BMW-urile îşi  reduceau viteza, Rachel apăsă comanda 
acoperişului retractabil. Geamurile începură să se lase în jos şi 
acoperişul de pânză se împături în spate. Vântul şuieră pe lângă 
ea. 

Se rugă ca diversiunea de moment să-i ofere timpul de care 
avea nevoie. Impingându-se în picioarele strânse sub ea, sări din 
dreptul bordului şi se folosi de mânerul uşii de lângă şofer pentru 
a se strecura prin acoperişul pe jumătate deschis. Sedanul alb 
era în continuare lipit de portiera din dreapta. Ateriză pe capota 
lui şi se rostogoli, pe jumătate ghemuită. 

Cele două BMW-uri îşi reduseseră viteza până la mai puţin de 
treizeci de kilometri la oră. 

Un ropot de Împuşcături se auzi de dedesubt, îşi făcu vânt şi 
sări. Zbură spre şirul de maşini parcate pe marginea drumului. 
Se lovi de capota lungă a unui Jaguar şi alunecă pe burtă de pe 
marginea acesteia, aterizând într-o parte, cu o izbitura care-i 
făcu să-i clănţăne dinţii. 

Ameţita, rămase nemişcată. Mulțimea de maşini parcate o 
ascundea vederii şoferilor de pe şosea. La jumătate de stradă 
distanţă, nereuşind să frâneze la timp, cele două BMWuuri 
ambalară dintr-odată motorul şi, cu un scrâşnet puternic de roţi, 

o luară din loc. 

In depărtare, Rachel auzi urletele sirenelor de poliţie. 

Rostogolindu-se pe spate, îşi căută telefonul mobil la centura. 
Etuiul era gol. Încerca să dea un telefon în momentul în care 
apăruseră atacatorii. 

„Dumnezeule...” 

Făcu eforturi să se ridice în picioare. Nu se temea ca asasinii 
se vor întoarce. Deja mai multe maşini se opriseră în stradă, 
blocate de Mini Cooper-ul ei din mijlocul drumului. 

Altceva, mai grav, o îngrijora pe Rachel. De data asta, reuşise 
să zărească numărul de înmatriculare al BMW-ului negru. 

SCV 03681. 

N-avea nevoie să verifice la poliţie ca să-şi dea seama de unde 
provenea maşina. Aceste numere speciale erau emise de o 
singură agenţie. 

SCV adică Stato della Citta del Vaticano. 

Cetatea Vaticanului. 

Rachel se ridica. O durea capul. Simţi gust de sânge - îşi 
spărsese buza. Nu conta. Dacă fusese atacată de cineva aflat în 
legătură cu Vaticanul... 

Incercă să se ţină pe picioare. Inima bătea să-i spargă pieptul. 
O teama groaznică îi dădu putere. Cu siguranţă, atacatorii mai 
aveau o ţinta. 

— Unchiul Vigor... 


11.03 A.M. 
TAKOMA PARK, MARYLAND 


— Gray? Tu eşti? 

Grayson Pierce îşi arunca bicicleta pe un umăr şi urcă treptele 
verandei casei părinţilor săi, un bungalow cu verandă de lemn, 
cu acoperiş lat, triunghiular. 

Strigă prin uşa cu geam: 

— Da, mamă! 

Işi sprijini bicicleta de grilajul verandei şi simţi din nou junghiul 
în coaste. Sunase acasă de la metrou, ca să-şi anunţe sosirea. 
Păstra o bicicletă montană Trek încuiată la staţia din apropiere, 
pentru astfel de ocazii. 

— Masa e aproape gata. 

— Cum? Găteşti tu? 

Gray deschise larg uşa cu geam, care scârţâi din toate 
balamalele. Se închise imediat în urma lui. 

— Se mai întâmpla şi minuni! 

— Nu fi obraznic, tinere! Sunt perfect capabila să fac nişte 
sandviciuri. Cu şuncă şi caşcaval. 

Gray traversa camera de zi, cu mobilă de stejar, un amestec 
rafinat între vechi şi modern. Remarcă şi de data asta, stratul 
gros de praf. Mama lui nu fusese niciodată o gospodină prea 
buna. Cea mai mare parte a timpului şi-o petrecuse predând, mai 
întâi la liceul iezuit din Texas şi acum în calitate de prodecan la 
Facultatea de Ştiinţe Biologice de la Universitatea George 
Washington. Părinţii lui se mutaseră cu trei ani în urma în acest 
cartier istoric liniştit, Takoma Park, cu vile impunătoare, în stil 
victorian şi case mai vechi, cu şindrila. Gray avea un apartament 
la câţiva kilometri distanţă, pe Piney Branch Road. Işi dorise să 
fie aproape de părinţi, să-i ajute atât cât putea. Mai ales acum. 

— Unde e tata? întreba el când intră în bucătărie şi văzu că 
tatăl lui nu era acolo. 

Maică-sa închise uşa frigiderului, cu o sticla de lapte în mână. 

— E afară, în garaj. lar face o casă pentru păsări. 

— Incă una? 

Maică-sa îl privi încruntată. 

— Îi place. Măcar aşa, nu face alte boacăne. Terapeutul a spus 
ca e bine să aibă un hobby. 

Se apropie cu două farfurii cu sandviciuri în mână. 

Mama lui venise direct de la universitate. Purta încă jerseul 
albastru peste o bluză albă şi avea părul blond, încărunţit, dat pe 
spate şi strâns într-un coc. Ingrijit, profesional. Dar Gray îi 
remarca cearcănele întunecate de sub ochi. Părea mai trasă la 
faţă, mai slabă. 

Gray îi luă farfuriile din mâna. 

— Poate că îl ajută să lucreze în lemn, dar trebuie să facă 
mereu case pentru păsări? Câte păsări există în Maryland? 

Mama zâmbi. 

— Mănâncă sanoviciurile. Vrei o murătură? 

— Nu. 

Aşa fuseseră ei întotdeauna. Vorbeau despre nimicuri ca să 
evite subiectele importante. Dar existau şi lucruri care nu puteau 
fi amânate la nesfârşit. 

— Unde l-au găsit? 

— Pe Eleven, la intersecţia cu Cedar. S-a dezorientat. In cele 
din urmă, a luat-o pe alt drum. A avut destulă minte cât să-i sune 

pe John şi pe Suz. 

Probabil că vecinii îi telefonaseră mamei lui care, la rândul ei, 
îl sunase pe Gray, îngrijorată, aproape cuprinsă de panică. Cinci 
minute mai târziu însă, îl sunase din nou. Taică-său era acasă, 
sănătos. Totuşi, Gray îşi dăduse seama că ar fi fost bine să le 
facă o scurtă vizită. 

— Mai ia Aricept? întrebă el. 

— Desigur. Am eu grijă să-l ia în fiecare dimineaţă. 

Tatăl lui fusese diagnosticat cu Alzheimer, în faza incipientă, la 
puţin timp după ce părinţii lui se mutaseră aici. Incepuse cu 
scurte momente de pierdere a memoriei. Uita unde îşi pusese 
cheile, numerele de telefon, numele vecinilor. Doctorii spuseseră 
că era posibil ca mutarea din Texas să fi declanşat simptome 
latente. După ce se mutase în cealaltă parte a ţării, creierul lui 
nu mai fusese în stare să asimileze toate informaţiile noi. 
Incăpăţânat însă, refuzase să se întoarcă. In cele din urmă, pe 
lângă momentele de uitare, începuse să aibă şi crize de frustrare 
şi furie. Nu că tatălui său i-ar fi fost vreodată greu să treacă 
această limită. 

— Ce-ar fi să-i duci farfuria acolo? îl rugă mama. Eu trebuie să 
sun la birou. 

Gray se întinse şi luă sandviciurile, lăsându-şi mâna să se 
odihnească o clipă pe a ei. 

— Poate că ar fi cazul să luăm în consideraţie varianta de a 
angaja o infirmieră care să stea tot timpul cu el. 

Femeia clatină din cap - nu atât ca să nege această nevoie, ci 
mai mult ca un refuz de a o discuta. Işi trase mâna dintr-a lui. Nu 
era prima dată când Gray se izbea de acest zid. Taică-său nu 
voia să accepte ideea, iar maică-sa simţea că era datoria ei să-l 
îngrijească. Dar era o povară pentru casă, pentru maică-sa, pe 
care o epuiza, pentru toţi. 

— Când a trecut ultima oară Kenny pe la voi? întreba el. 

Fratele lui mai mic avea un magazin de computere chiar la 
graniţa cu Virginia. Se făcuse inginer, ca şi tatăl lor - dar 
electronist, nu petrolist. 

— Ştii cum e Kenny... zise maică-sa. Stai să-ţi aduc o murătură 
pentru tata. A 

Gray clatină din cap. In ultima vreme, Kenny spunea că vrea 
să se mute în Cupertino, California. Avea tot felul de scuze ca să 
justifice necesitatea mutării, dar, dincolo de toate, Gray ştia 
adevărul. Fratele lui voia să scape, să fugă de răspundere. Cel 
puţin Gray înţelegea sentimentul ăsta. Asta făcuse şi el, când se 

înrolase în Armata. Probabil că era o trăsătură a familiei Pierce. 

Maică-sa îi întinse borcanul de murături, ca să-l deschidă. 

— Cum merge treaba la laborator? 

— Foarte bine, zise el. 

Deschise capacul, luă o murătură şi o puse pe farfurie. 

— Am citit în ziar că se fac reduceri de buget la DARPA. 

— Postul meu nu e în pericol, o asigură el. 

Nimeni din familia lui nu ştia că lucrează pentru Sigma. 
Credeau că este, pur şi simplu, cercetător în cadrul armatei. Nu 
considerase necesar să le spună adevărul. 

Cu farfuria în mâna, Gray se îndreptă spre uşa din spate. 

Maică-sa îl urmări cu privirea. 

— O să se bucure să te vadă. 

„De-aş putea spune şi eu la fel...” 

Gray se îndreptă spre garajul din spate. Auzi acordurile unui 
post de radio cu muzică country răsunând prin uşa deschisă. li 
învie în minte imaginea cadrilurilor de la Muleshoes. Şi alte 
amintiri, mai puţin plăcute. 

Ramase în picioare, în uşa grajdului. Taică-său stătea aplecat 
deasupra unei bucăţi de lemn, încercând să-i netezească muchia. 

— Tata! striga Gray. 

Tatăl lui îşi îndrepta spatele şi se-ntoarse spre el. Era la fel de 
înalt ca şi Gray, dar cu o constituţie mai vânjoasă, cu umerii mai 
largi, cu spatele mai lat. Lucrase în câmpurile de petrol ca să se 
poată întreţine în facultate, unde obținuse o foarte utilă diplomă 
de inginer petrolist. Se descurcase bine până când în urma unui 
accident de muncă îşi pierduse piciorul stâng, de la genunchi. 
Handicapul şi vechimea îi permiseseră sa se pensioneze la vârsta 
de patruzeci şi şapte de ani. 

Asta se întâmplase cu cincisprezece ani în urmă. 

Jumătate din viaţa lui Grayson. Jumătatea urâta. 

Taică-său se întoarse spre el. 

i, Gray? 

Işi şterse cu mâna transpiraţia de pe frunte, murdărindu-se de 
rumeguş. Se încruntă. 

— Nu era cazul să vii până aici. 

— Păi, cum altfel aş fi putut să-ţi aduc sandviciurile? făcu 
Gray, ridicând farfuria. 

— Maică-ta le-a făcut? 

— O ştii pe mama. S-a străduit. 

— Atunci, mai bine le mănânc. Nu vreau s-o descurajez. 

Se îndepărtă de masa de lucru şi şontâcăi, sprijinindu-se în 

proteză, până la un frigider micuţ, din spate. 

— Vrei o bere? 

— Trebuie să mă întorc la lucru. 

— N-o să mori dintr-o bere. Am nişte poşircă de-aia, Sam 
Adams, de care-ţi place ţie. 

Taică-său era mai degrabă un bărbat care aprecia Budweiser 
şi Coors. Dar faptul că îşi burduşise frigiderul cu Sam Adams 
echivala cu o bătaie prietenească pe umăr. Poate chiar cu o 
îmbrăţişare. 

Nu-l putea refuza. 

Gray luă sticla şi folosi mecanismul construit în marginea 
mesei de lucru ca să o desfacă. Taică-său făcu câţiva paşi 
aplecat într-o parte şi îşi sprijini o coapsă de un taburet. Îşi ridică 
propria sticlă, un Budweiser, în semn de salut. 

— E nasol să îmbătrâneşti... dar măcar există berea. 

— Cât de adevărat! 

Gray bău cu nesaţ. Nu ştia sigur dacă era bine să amestece 
codeina cu alcoolul - pe de altă parte însă, fusese o dimineaţă 
foarte, foarte lungă. 

Taică-său îl privi lung. Tăcerea ameninţa să devină curând 
penibilă. 

— Deci, spuse Gray, nu mai găseşti drumul înapoi acasă. 

— Mai du-te dracului! răspunse taică-său cu prefăcută mânie, 
îmblânzită de un rânjet şi de clătinatul capului. 

Era un bărbat care aprecia discuţiile directe. „Zi-mi pe faţă!” 
spunea el întotdeauna. 

— Măcar, eu nu sunt infractor. 

— N-o să mi-o ierţi niciodată c-am fost la Leavenworth. Asta o 
ţii minte. 

Taică-său înclină sticla de bere înspre Gray. 

— La dracu'! Şi-o să mi-o amintesc atâta vreme cât o să mai 
pot! 

Ochii li se întâlniră. Gray zări un licăr în privirea zeflemitoare a 
lui taică-său. Ceva ce arareori mai văzuse la el - teamă! 

Relaţia dintre ei doi nu fusese niciodată uşoară. După 
accident, taică-său se apucase serios de băut, iar stările de beţie 
erau însoţite de crize severe de depresie. Era greu pentru un 
petrolist texan să se predea şi să se dedice complet treburilor 
casnice, să crească doi băieţi în timp ce soţia mergea la lucru. Ca 
să se răzbune, îşi dăduse toată silinţa să facă treaba asta cât mai 
prost cu putinţă. lar Gray, un rebel înnăscut, îl călcase 
întotdeauna pe bătături. 

Până când, în cele din urmă, la optsprezece ani, Gray îşi 
făcuse bagajele şi se înrolase în armată. Plecase la miezul nopţii. 

După asta, nu-şi mai vorbiseră timp de doi ani. 

incetul cu încetul, maică-sa reuşise să-i împace. Totuşi, relaţia 
dintre ei rămăsese încordata. Maică-sa le spusese odată: „Voi doi 
semănaţi mai mult decât vă deosebiți”. 

Gray nu auzise nicicând nişte cuvinte care să-l sperie mai tare. 

— A dracului porcărie... zise încet taică-său, rupând tăcerea. 

— Da, aşa e Budweiserul, zise Grayson ridicând sticla. De-aia 
beau eu doar Sam Adams. 

Taică-său rânji. 

— Eşti un măgar. 

— Tu m-ai crescut. 

— Şi presupun că aşchia nu sare departe de trunchi. 

— N-am spus asta. 

Taică-său îşi dădu ochii peste cap. 

— De ce te mai oboseşti să vii încoace? 

„Pentru că nu ştiu câtă vreme o să-ţi mai aminteşti cine sunt”, 
se gândi Gray, dar nu îndrăzni să rostească cu voce tare 
cuvintele. Simţea în continuare o strângere de inima, un 
sentiment înăbuşit la care nu putea renunţa cu desăvârşire. Erau 
cuvinte pe care voia să le spună, voia sa le audă... şi o parte din 
el ştia că începea să nu mai aibă timp. 

— De unde ai luat sandviciurile astea? întrebă taică-său 
muşcând şi vorbind cu gura plină. Sunt chiar bune. 

— Mama le-a făcut, spuse Gray pe un ton firesc. 

Urmă un licăr de nedumerire. 

— Oh... da. 

Privirile li se întâlniră din nou. Se citea şi mai multă teamă în 
ochii tatălui său... teamă şi ruşine. Işi pierduse o parte din 
bărbăţie cu cincisprezece ani în urmă şi acum era pe cale să-şi 
piardă şi minţile. 

— Tată... eu... 

— Bea-ţi berea. 

Sesiză o notă de furie bine cunoscută şi, din reflex, Gray o 
evită. 

Işi termină berea în tăcere. Nici unul din ei nu se simţea în 
stare să vorbească. Poate că maică-sa avusese dreptate. Chiar 
semănau prea mult. 

In cele din urmă, pagerul de la centură începu să sune. Gray îl 
înhaţă, cam prea repede. Recunoscu numărul de la Sigma. 

— E de la birou, mormăi el. Eu... am o şedinţă după-amiază. 

Taică-său dădu din cap. 

— Şi eu trebuie să mă întorc la afurisita asta de căsuţă pentru 
păsări. 

Işi strânseră mâinile - doi adversari stingheri, nici unul dispus 
să cedeze. 

Gray se întoarse în casa, îşi luă la revedere de la maică-sa şi-şi 
ridica bicicleta. Incalecă şi începu să pedaleze repede spre staţia 
de metrou. Numărul de telefon de pe pager fusese urmat de un 
cod alfanumeric. 

2 911. 

Era o urgenţa. 

Slava Domnului! 


5.03 P.M. 
CETATEA VATICANULUI 


Căutarea adevărului din spatele legendei celor Trei Magi se 
transformase într-o chinuitoare excavare arheologica - doar ca, 
în loc să dea la o parte pământ şi pietre, monseniorul Vigor 
Verona şi echipa lui de arhivari săpau într-un munte de cărţi şi 
pergamente mâncate de vreme. Echipa de scriitori făcuse 
cercetările iniţiale în Biblioteca Vaticanului; acum, Vigor căuta 
indicii despre Magi într-una dintre cele mai păzite zone ale 
Sfântului Scaun: Archivio Segretto Vaticano, scandaloasa Arhiva 
Secretă a Vaticanului. 

Vigor înainta prin lungul coridor subteran. Fiecare lampă se 
aprindea în momentul în care se apropia şi se stingea când o 
lăsa în urmă, menţinând o aură de lumina în jurul lui şi al 
studentului sau, Jacob. Traversară Depozitul principal de 
manuscrise, poreclit şi carbonile, sau buncărul. Construita în 
1980, incinta de beton se ridica pe două niveluri, separate de o 
plasă de metal şi legate între ele de nişte trepte abrupte. Pe o 
parte, nişte rafturi de oţel interminabile conţineau diverse 
registre de arhivă: maldăre legate de hârtii şi pergamente. Pe 
celalalt perete, se aflau aceleaşi tipuri de rafturi metalice, doar 
că sigilate şi închise în spatele unor uşi de sârmă, care protejau 
materiale mai sensibile. 

Circula o vorba despre Sfântul Scaun: Vaticanul are prea multe 
secrete... dar nu destule. Vigor începuse sa se îndoiască de a 
doua parte a zicalei, în timp ce-şi croia cu greu drum prin vastul 

depozit. Avea prea multe secrete pe care le ascundea chiar şi de 
el însuşi. 

Jacob avea la el un laptop, pentru a înregistra informaţiile 
despre acest subiect. 

— Carevasăzică, nu au fost doar trei Magi? întreba tânărul în 
timp ce se îndreptau spre ieşirea din buncăr. 

Veniseră aici după fotografia unei vaze care se afla la acel 
moment la Muzeul Kircher. Pe această vază erau desenaţi nu 
doar trei magi, ci opt. Dar până şi acest număr varia. O pictura 
din cimitirul Sfântul Petru înfăţişa doi, iar alta, de la cripta 
Domitilla, patru. 

— In Evanghelii nu se menţionează niciodată cu exactitate 
numărul Magilor, spuse Vigor. 

Epuizarea fireasca în urma tuturor evenimentelor petrecute în 
acea zi începea să se facă simțită. Găsea util să-şi exprime în 
cuvinte cea mai mare parte a gândurilor, dovedindu-se astfel un 
ferm adept al metodei lui Socrate. 

— Doar Evanghelia după Matei face referire directa la ei şi 
chiar şi acolo, menţiunea e vaga. Presupunerea general 
acceptata că au fost trei înţelepţi provine de la numărul de daruri 
aduse de Magi: aur, tămâie şi smirnă. Se prea poate chiar să nu 
fi fost nici măcar regi. Cuvântul magi vine în engleză din 
grecescul magoi, care înseamnă „magicieni”. 

— Erau magicieni? 

— Nu în sensul pe care-l dăm noi astăzi cuvântului. Conotaţia 
de magoi nu implică vrăjitorie, ci mai degrabă se referă la 
practicanţii unei înţelepciuni ascunse. De-asta li se mai spune şi 
ce trei „înţelepţi”. Majoritatea exegeţilor de azi ai Bibliei sunt de 
părere că erau astrologi, adepţi ai lui Zoroastru, veniţi din Persia 
sau din Babilon. Au citit stelele şi au văzut semnele naşterii unui 
rege la apus, prevestite de înălţarea unui singur astru. 

— Steaua din Bethlehem! 

Monseniorul dădu din cap. 

— In ciuda modului în care o găsim reprezentată în picturi, 
steaua nu a fost la vremea respectivă un eveniment spectaculos. 
Biblia ne spune chiar ca în Ierusalim nici măcar nu a remarcat-o 
cineva. Magii au fost cei care au venit la regele Irod şi i-au atras 
atenţia asupra ei. Magii îşi închipuiseră că un nou rege, aşa cum 
îl văzuseră ei în stele, trebuia să se fi născut într-o familie regală. 
lrod a fost însă şocat de această veste şi i-a întrebat când 
văzuseră steaua înălțându-se. A folosit apoi cărţi ebraice sfinte, 
de profeție, ca să-şi dea seama unde s-ar fi putut naşte acest 

rege. El i-a îndreptat pe Magi spre Bethlehem. 

— Aşadar, Irod le-a spus unde să se ducă. 

— Într-adevăr. l-a trimis ca spioni. Doar că în drum spre 
Bethlehem, după cum spune Matei, steaua a reapărut şi i-a 
condus pe Magi la pruncul nou-născut. După care, avertizaţi de 
un înger, înţelepţii au plecat fără să-i mai spună lui Irod cine sau 
unde era copilul. Şi astfel a urmat măcelul pruncilor. 

Jacob se grăbi să ţină pasul cu Vigor. 

— Insă Maria, Iosif şi pruncul nou-născut fugiseră deja în Egipt, 
avertizaţi la rândul lor de un înger. Şi ce s-a întâmplat cu Magii? 

— Într-adevăr, ce? 

Vigor îşi petrecuse ultima oră răsfoind tot felul de texte 
gnostice şi apostolice care conţineau referiri la vechii Magi, de la 
Protoevanghelia lui lacov până la Cartea lui Seth. Dacă moaştele 
fuseseră furate, exista oare şi altă motivaţie decât profitul în 
sine? Cunoaşterea s-ar fi putut dovedi a fi cea mai bună arma a 
lor, în acest caz. 

Vigor se uita la ceas. El nu mai avea timp, dar Prefectul 
Arhivelor avea să continue cercetările, construind baza de date 
împreuna cu Jacob, care urma sa i-o trimită peste câteva zile prin 
e-mail. 

— Dar atunci, ce e cu numele istorice ale Magilor? întreba 
Jacob. Gaspar, Melchior şi Baltazar? 

— Sunt doar presupuneri. Numele au apărut pentru prima dată 
în Excerpta Latina Barbari, în secolul al VI-lea. Au urmat şi alte 
referiri după aceasta, dar eu, unul, cred că au fost mai mult 
legende decât relatări autentice. Totuşi, s-ar putea să merite să 
mergem în direcţia asta. Va las pe tine şi pe Preffeto Alberto să 
cercetaţi această pistă. 

— Voi face tot ce-mi stă în putinţă. 

Vigor se încruntă. Era o sarcină descurajam de grea. Şi apoi, 
contau la ceva toate astea? De ce furaseră oasele Magilor? 

Nu reuşea să înţeleagă. Şi Vigor nu era sigur că răspunsul se 
afla printre cei patruzeci şi opt de kilometri de rafturi care 
alcătuiau Arhivele Secrete. Insă toate indiciile păreau să ducă 
într-o singură direcţie. intemeiate sau nu pe fapte reale, 
legendele despre Magi vorbeau despre o vastă bogăţie de 
cunoştinţe ascunse, ştiute doar de câţiva magi, aleşi. 

Dar cine erau ei cu adevărat? 

Magicieni, astrologi sau preoţi? 

Vigor intră în Camera Pergamentelor, unde îl izbi mirosul 
puternic de insecticid şi fungicid. Probabil că îngrijitorii tocmai 

pulverizaseră substanţele. Vigor ştia că unele dintre cele mai 
rare documente din Camera Pergamentelor începuseră se capete 
o nuanţa de mov, căzând pradă unei ciuperci violete foarte 
rezistente, care ameninţa să le distrugă pentru totdeauna. 

Şi încă multe alte documente din această încăpere erau în 
pericol... nu doar din cauza focului, a ciupercilor sau a 
neglijenţei, ci din cauza volumului exagerat de mare. Doar 
jumătate din materialele depozitate aici fuseseră înregistrate. Şi 
veneau din ce în ce mai multe în fiecare an, trimise de 
ambasadori ai Vaticanului, de episcopii metropolitane sau de 
parohii individuale. 

Era imposibil să se ţină pasul. 

Arhivele Secrete însele se răspândiseră asemenea unui 
cancer, metastazându-se din încăperile iniţiale în mansarde 
vechi, în cripte subterane, în celule goale, din turn. 

Vigor petrecuse o jumătate de an cercetând dosarele foştilor 
spioni ai Vaticanului, ale celor de dinaintea lui, agenţi plasați în 
poziţii guvernamentale pe tot cuprinsul lumii. Multe erau scrise 
codat şi relatau intrigi politice ce se întindeau pe o perioada de o 
mie de ani. 

Vigor ştia prea bine că Vaticanul era o entitate politică în 
aceeaşi măsură în care era una spirituală. Şi, în ambele situaţii, 
existau inamici care încercau să slăbească puterea Sfântului 
Scaun. Chiar şi astăzi. Preoţii asemenea lui Vigor erau cei care se 
interpuneau între Vatican şi lume. Războinici ascunşi, care 
mențineau frontul. Şi, deşi Vigor nu era de acord cu tot ce se 
făcuse în trecut şi poate nici în prezent, credinţa lui rămânea 
neclintită... ca Vaticanul însuşi. 

Era mândru de serviciile aduse tiarei papale. 

Imperiile se pot ridica şi prăbuşi. Filosofii veneau şi plecau. 
Dincolo de toate însă, Vaticanul rămânea statornic, impasibil şi 
neclintit. Era istorie, timp şi credinţă, toate păstrate în piatră. 

Chiar şi aici, multe dintre cele mai mari comori ale lumii erau 
păstrate în voltele ferecate ale arhivelor, în seifuri şi dulapuri şi 
în cabinete negre, din lemn, numite armadi. Într-un sertar, era o 
scrisoare din partea Mariei Stuart, scrisă cu o zi înainte de a fi 
decapitata. In altul, scrisorile de dragoste dintre regele Hernie al 
VIll-lea şi Anne Boleyn. Erau documente care vorbeau despre 
Inchiziţie, despre vânători de vrăjitoare, despre cruciade... Erau 
scrisorile unui han din Persia şi ale unei împărătese Ming. Şi, 
probabil, cel mai misterios dintre toate, al Treilea Secret al 
Fatimei era ascuns într-o cutie metalică încuiată. Doar papa avea 

dreptul sa citească această a treia profeție a surorii Lucia dos 
Santos de la Fatima. Prevestea al treilea război mondial şi 
sfârşitul lumii. 

Dar ceea ce căuta Vigor acum nu era atât de strict păzit. Nu 
trebuia decât să se caţere undeva sus de tot. Mai exista un 
indiciu pe care voia să-l cerceteze înainte de a pleca în Germania 
cu Rachel. 

Vigor ajunse la ascensorul micuţ care ducea în partea 
superioară a arhivelor, numită piani nobli, etajele nobile. Ţinu 
uşa deschisă pentru Jacob, o închise, apoi apăsă butonul. Cu o 
zguduitură şi un salt, cabina micuță începu încet să urce. 

— Unde ne ducem acum? întreba Jacob. 

— In Torre dei Venti. 

— În Turnul Vânturilor? De ce? 

— Exista un document foarte vechi, care se păstrează acolo. O 
copie după Descrierea lumii, din secolul al XVI-lea. 

— Cartea lui Marco Polo? 

Vigor dădu din cap în timp ce ascensorul se opri cu o 
smucitură. leşiră în capătul unui coridor lung. 

Jacob se grăbi să ţină pasul. 

— Ce legătură au aventurile lui Marco Polo cu Magii? 

— In cartea asta, se istorisesc mituri din vechea Persie, 
referitoare la Magi şi la ceea ce s-a întâmplat cu ei. Toate 
pornesc de la un dar pe care pruncul Isus li l-ar fi oferit. O piatra 
cu puteri nemaivăzute. Se spune că, datorită acelei pietre, Magii 
au fondat o frăţie mistică, ezoterică. Aş vrea să aflu mai multe 
despre acest mit. j 

Coridorul se termina la Turnul Vânturilor. Incăperile goale ale 
acestui turn fuseseră încorporate în Arhivele Secrete. Din 
nefericire, camera pe care o căuta Vigor era chiar în vârf. 
Blestema lipsa ascensorului şi o apucă în sus, pe scările 
întunecate. 

Nu mai spuse nimic cruţându-şi eforturile pentru urcuş. Scara 
spiralată făcea cerc după cerc. Râmaseră tăcuţi până când, în 
sfârşit, ajunseră într-una din cele mai neobişnuite şi mai 
încărcate de istorie încăperi ale Vaticanului. 

Camera Meridianului. 

Jacob întinse gâtul spre frescele ce împodobeau pereţii 
circulari şi tavanul. Descriau scene din Biblie, cu heruvimi plutind 
printre nori. O singura săgeată de lumină, ce pătrundea printr-o 
gaura pătrată, din perete, străpungea aerul plin de praf şi lovea 
lespezile de marmura de pe jos, pe care fuseseră gravate 

semnele zodiacale. O linie care marca meridianul traversa 
pardoseala. Încăperea era observatorul solar din secolul al XVI- 
lea, folosit la întocmirea calendarului gregorian şi locul unde 
Galileo încercase să-şi demonstreze teoria cum că Pământul se 
învârte în jurul Soarelui. 

Din nefericire, nu reuşise - cu siguranţa, un mare minus în 
relaţia dintre Biserica Catolică şi comunitatea ştiinţifică. De 
atunci, Biserica tot încerca să se revanşeze pentru prejudecățile 
de care dăduse dovadă în trecut. 

Vigor se opri o clipă să-şi tragă răsuflarea, după lungul urcuş. 
Îşi şterse sudoarea de pe frunte şi-l conduse pe Jacob într-o 
încăpere aflată chiar lângă Camera Meridianului. Un raft masiv 
acoperea peretele din spate, umplut până la refuz cu cărţi şi 
registre legate. 

— Conform indexului central, cartea pe care o căutăm noi ar 
trebui să fie pe cel de-al treilea raft. 

Jacob făcu un pas, împiedicându-se de firul întins de-a 
curmezişul pragului. 

Vigor auzi zbârnâitul. Nu avu timp să-l avertizeze. 

Dispozitivul incendiar explodă, azvârlindu-l pe Jacob din pragul 
uşii, direct peste Vigor. 

Căzură amândoi pe spate în timp ce zeci de flăcări izbucniră 
dintr-odată, rostogolindu-se peste ei, ca suflul de foc al unui 
dragon. 


83 


4 
ŢĂRÂNĂ DIN ŢĂRÂNĂ 


24 IULIE, 12.14 P.M. 
WASHINGION, D.C. 


Misiunea fusese catalogată cu codul roşu aprins pentru 
prioritate, negru pentru repartiție şi argintiu pentru protocoalele 
de siguranţa. Directorul Painter Crowe clatină din cap în faţa 
acestei coloraturi. Probabil ca un birocrat fusese de prea multe 
ori la magazinul Sherwin-Williams. 

Toate instrucţiunile se reduceau la un singur ordin, scris pe 
rândul de jos: „Sa nu daţi greş!” Când venea vorba de probleme 
care vizau siguranţa naţională, nu exista locul doi, medalia de 
argint sau noţiunea de „aproape perfect”. 

Painter stătea la birou şi se uita peste rapoartele despre 
agenţii lui. Totul părea în regulă. Acreditările fuseseră stabilite, 
codurile de securitate aduse la zi, echipamentul fusese verificat 
şi era complet, orarele prin satelit fuseseră coordonate şi încă 
alte mii de detalii erau deja aranjate. Painter îşi plimbă degetul în 
jos, peste analiza costurilor de proiect. Avea programată o 
întrevedere cu conducerea pentru discutarea bugetului 
săptămâna următoare. 

Se frecă la ochi. Asta ajunsese viaţa lui: birocraţie, rapoarte şi 
stres. Fusese o zi înfiorătoare. Mai întâi, ambuscada pusa la cale 
de Breasla, iar acum lansarea unei operaţiuni internaţionale. 
Totuşi, într-un fel, noile provocări şi responsabilități îl 
entuziasmau. Moştenise Sigma de la fondatorul organizaţiei, 
Sean McKnight, acum director general la DARPA. Painter nu voia 
să-şi dezamăgească mentorul. Toată dimineaţa analizaseră 
împreună ambuscada de la Fort Ketrick şi noua misiune şi 
stabiliseră strategii, ca odinioară. Sean fusese surprins de liderul 
de echipă numit de Painter, dar, în cele din urmă, era decizia lui. 

Aşadar, misiunea primise aprobarea de începere. 

Nu mai rămăsese decât să îşi informeze agenţii. Momentul 
decolării fusese fixat la ora două dimineaţa. Nu mai avea mult 
timp. Un avion particular era deja alimentat cu combustibil şi îi 

aştepta la Dulles, prin bunăvoința companiei Kensington Oil. Era 
o acoperire perfectă. Painter aranjase chiar el acest ultim detaliu. 
Lady Kara Kensington îi datora o favoare. Fusese bucuroasă să 
ajute din nou Sigma. 

— Voi, americanii, nu puteţi face nimic singuri? îl mustrase ea. 

Interfonul de pe birou scoase un bâzâit. 

Apăsă butonul. 

— Spune! 

— Domnule director Crowe, doctor Kokkalis şi doctor Bryant 
sunt aici. 

— Spune-le să intre. 

Se auzi un clinchet când uşa fu deblocată electronic. Monk 
Kokkalis o împinse şi o lăsă pe Kathryn Bryant să intre prima. 
Femeia era cu un cap mai înaltă decât fostul membru al 
Beretelor Verzi. Se mişca grațios, asemenea unei leoaice care îşi 
ţine în frâu adevărata forţă. Părul castaniu-roşcat, drept, până la 
umeri, îi era împletit la spate, într-un stil la fel de conservator ca 
şi hainele: costum bleumarin, bluza albă, pantofi de piele. 
Singura pată de culoare era o bijuterie, o broşa în formă de 
broscuţa prinsă pe rever. De aur, cu smaralde. Se asorta perfect 
cu ochii verzi, strălucitori. 

Painter ştia de ce purta broşa de aur. Broscuţa fusese un dar 
din partea unei echipe amfibii din care făcuse cândva parte, pe 
vremea când lucra pentru serviciile secrete din cadrul Marinei. 
Salvase doi bărbaţi, dovedindu-se maestră în mânuirea 
pumnalului. insă unul dintre camarazi nu se mai întorsese cu ei. 
Purta broşa în amintirea lui. Painter bănuia că era ceva mai mult 
în toată povestea asta, dar din dosar nu aflase mai multe detalii. 

— Vă rog să luaţi loc, spuse Painter, salutându-i pe amândoi 
cu o înclinare a capului. Unde este comandantul Pierce? 

Monk se suci pe scaun. 

— Gray... comandantul Pierce a avut o urgenţă în familie. Abia 
s-a întors. O să ajungă aici într-o clipă. 

„il acoperă”, se gândi Painter. Bun. Era unul din motivele 
pentru care îl alesese pe Monk Kokkalis pentru aceasta misiune 
şi îl pusese în aceeaşi echipă cu Grayson Pierce. Se completau 
unul pe celălalt - dar şi mai important, aveau personalităţi 
complementare. Monk era cumpătat şi acţiona ca la carte, în 
vreme ce Grayson reacţiona mai mult instinctiv. Şi totuşi, 
Grayson îl asculta pe Monk mai mult decât pe oricare alt coleg 
din Sigma. Monk îi tempera avântul lui Gray. Avea un stil de a 
glumi şi de a-l lua peste picior care se dovedea mai convingător 

decât orice prelegere bine argumentată. Făceau o pereche bună. 

Pe de altă parte... 

Painter observă cât de înţepată stătea Kat Bryant. Nu era 
nervoasa, ci mai degrabă curioasă şi nerăbdătoare. Emana 
încredere de sine. Poate prea multă. Painter hotărâse să o 
includă în această misiune mai curând datorită experienţei pe 
care o avea în serviciile de spionaj decât recentelor studii de 
inginerie. Era familiarizata cu protocoale UE, în special în zona 
mediteraneană. Avea cunoştinţe de supraveghere 
microelectronică şi de contraspionaj. Dar, cel mai important, 
avusese legături cu unul dintre agenţii Vaticanului care urma să 
participe şi el la aceasta investigaţie, monseniorul Verona. Cei 
doi lucraseră împreuna la eliminarea unei reţele internaţionale 
de hoţi de obiecte de arta. 

— Atunci, haideţi să rezolvăm cu hârtiile cât timp îl aşteptam 
pe comandantul Pierce. 

Painter le întinse două dosare groase, în mape negre, câte 
unul pentru Bryant şi Kokkalis. Un al treilea îl aştepta pe Pierce. 

Monk remarcă litera grecească argintie, 2, tipărită pe mapă. 

— Aveţi aici toate detaliile acestei misiuni. 

Painter lovi cu degetul în monitorul din faţa lui. Cele trei 
ecrane LED marca Sony - unul în spatele umărului său, unul la 
stânga şi altul la dreapta - se schimbară de la imaginile 
panoramice cu peisaje montane, redate în high-definition, în 
aceeaşi literă 2 argintie. 

— Vă voi prezenta chiar eu misiunea şi nu cei de la operaţiuni 
speciale. 

— Compartimentarea informaţiei, spuse Kat încet, cu accentul 
sudist înmuindu-i plăcut consoanele. 

Painter ştia că, la nevoie, putea face să-i dispară din glas până 
şi cea mai mică urmă de accent. 

— Din cauza ambuscadei, continua ea. 

Painter dădu din cap. 

— Informaţiile au fost restricţionate până la o verificare 
detaliata a protocoalelor noastre de siguranţă. 

— Şi cu toate astea, mai lansăm misiunea? întrebă Monk. 

— Nu avem încotro. Ordin de la... 

Băzâitul interfonului îl întrerupse. Painter apăsă butonul. 

— Domnule director Crowe, îl anunţă secretara, a sosit doctor 
Pierce. 

— Spune-i să intre. 

Uşa se deschise cu acelaşi clinchet şi Grayson Pierce intră în 

încăpere. Purta o pereche de blugi negri, marca Levi's, pantofi 
tot negri, din piele şi o cămaşă albă, apretata. Avea părul 
pieptănat pe spate, încă ud de la duş. 

— Îmi cer scuze, spuse Grayson, oprindu-se între ceilalţi doi 
agenţi. 

Privirea lui tăioasă dezminţea însă orice tentativă de scuză. 
Rămăsese ţeapăn, aşteptând să fie mustrat. 

Şi merita. După ce încălcase protocolul de siguranţa, nu era 
momentul să facă pe nebunul cu comandantul. Cu toate acestea, 
un anumit nivel de insubordonare fusese întotdeauna tolerat la 
comandamentul Sigma. Bărbaţii şi femeile de aici erau cei mai 
buni dintre cei mai buni. Nu le puteai cere să acţioneze 
independent pe teren şi apoi să te aştepţi să se spună unui regim 
de autoritate totalitara la bază. Era nevoie de o mână dibace 
pentru a găsi o cale de mijloc între cele două. 

Painter îl privi fix pe Grayson. Datorita masurilor sporite de 
siguranţa, comandantul aflase deja că Pierce primise un telefon 
urgent de la maică-sa, în urma căruia părăsise centrul de 
comandă. Dincolo de privirea fixă şi hotărâtă a bărbatului din 
faţa lui, Painter observa o sticlire în ochi, care-i trăda oboseala. 
Să fi fost de la ambuscada din acea dimineaţa sau de la cele 
petrecute acasă? Şi era oare el omul potrivit pentru această 
nouă misiune? 

Grayson nu-şi muta privirea dintr-a lui. Aşteptă pur şi simplu. 

Intrevederea nu avea ca scop doar discutarea misiunii. Era şi 
un test. 

Painter îi făcu semn să ia loc. 

— Familia este importanta, spuse el, scuzându-l. Dar să nu-ţi 
faci un obicei din a întârzia. 

— Nu, domnule. 

Grayson traversă încăperea şi se aşeza pe scaun, dar în acest 
timp privirea îi fugi de la monitoarele cu emblema organizaţiei la 
dosarele din braţele colegilor săi. Se încruntă. Lipsa mustrărilor îl 
nedumerise. Bun. 

Painter împinse cel de-al treilea dosar înspre Grayson. 

— Tocmai începeam să discutăm misiunea. 

Luă dosarul. Un licăr de îngrijorare îi luci în ochi, dar nu spuse 
nimic. 

Painter se lăsă pe spate şi atinse din nou ecranul monitorului. 
O catedrala gotică apăru pe ecranul din stânga, o fotografie din 
exterior. În dreapta, apăru o imagine din interior. Pretutindeni 
erau cadavre. Painter ştia că în spatele lui se vedea fotografia 

unui contur trasat cu creta în faţa altarului, încă pătat de sânge, 
indicând locul unde căzuse trupul preotului ucis. Părintele Georg 
Breitman. 

Painter urmări privirile agenţilor trecând de la o imagine la 
alta. 

— Masacrul de la Koln, spuse Kat Bryant. 

Painter dădu din cap. 

— S-a petrecut la miezul nopţii spre sfârşitul unei slujbe de 
pomenire a celor Trei Magi. Optzeci şi cinci de oameni au fost 
ucişi. Motivul pare, la prima vedere, să fie jaful. Racla cu moaşte 
din incinta catedralei, extrem de valoroasa, a fost sparta. 

Painter le prezentă repede câteva imagini cu sarcofagul de aur 
şi cu rămăşiţele sfărâmate ale vitrinei securizate în care era 
păstrat acesta. 

— Nu s-a furat decât conţinutul. Presupusele oase ale Magilor 
din Biblie. 

— Oase? se miră Monk. Lasă în urmă un cufăr de aur şi iau un 
sac de oase? Cine ar face aşa ceva? 

— Nu se ştie. Există un singur supravieţuitor al masacrului. 

Painter le arătă imaginea unui tânăr cărat pe o targă şi încă 
una cu acelaşi bărbat pe un pat de spital, cu ochii deschişi, dar în 
stare de şoc. 

— Jason Pendleton. American. Douăzeci şi unu de ani. L-au 
găsit ascuns într-o cabină de spovedanie. Abia dacă mai era 
coerent când l-au găsit, dar, după un tratament cu sedative, a 
reuşit să încropească un raport. Criminalii purtau robe şi mantii, 
ca şi călugării. Nu a putut identifica nici un chip. Au năvălit în 
catedrală, înarmaţi cu puşti. Câteva persoane au fost împuşcate, 
inclusiv preotul şi arhiepiscopul. 

Alte fotografii apărură, una după alta, pe ecrane: răni 
provocate de gloanţe, alte contururi trasate cu creta, o reţea de 
fire roşii care marcau traiectoria împuşcăturilor. Arăta ca scena 
tipică a unei crime; doar decorul era neobişnuit. 

— Şi ce legătură are Sigma cu povestea asta? întreba Kat. 

— Au mai fost şi alte cadavre. Oameni care au murit într-un 
mod inexplicabil. Pentru a pătrunde în incinta de siguranţa, 
asasinii au folosit un dispozitiv care nu numai că a sfărâmat 
carcasa de metal şi sticlă antiglonţ, dar, cel puţin aşa spune 
supravieţuitorul, a declanşat un val de asasinate în întreaga 
catedrala. 

Painter întinse mâna şi apăsa o tastă. Pe toate cele trei ecrane 
apărură imagini cu alte cadavre. Expresiile celor trei agenţi 

rămaseră impasibile. Văzuseră cu toţii suficiente crime, la viaţa 
lor. Trupurile erau contorsionate, capetele aruncate pe spate. O 
imagine arăta o faţă fotografiată de aproape. Ochii erau deschişi, 
corneea opacă şi din colţuri se prelingeau urmele negre ale unor 
lacrimi de sânge. Buzele erau întinse în spate, îngheţate într-o 
contracție de agonie, cu dinţii dezgoliţi, cu gingiile sângerânde. 
Limba era umflată, crăpată, înnegrită pe margini. 

Monk, specialistul în medicină judiciară, îşi îndrepta spatele şi 
miji ochii. li mai plăcea lui s-o facă pe clovnul, dar era un foarte 
fin observator, aceasta fiind de altfel calitatea sa cea mai mare. 

— Aveţi în dosare raportul complet întocmit în urma autopsiei, 
spuse Painter. Concluzia iniţială a medicilor legişti este că morţile 
au fost cauzate de o criză de natură epileptica. O manifestare 
convulsivă extremă asociată cu hipertermie severa, care a 
determinat creşterea dramatică a temperaturii interne şi 
lichefierea totală a suprafeţelor externe ale creierului. Toţi au 
murit cu inima atât de contractata încât nu s-a mai găsit nici 
urmă de sânge în auricule sau ventricule. Unui bărbat i-a plesnit 
inima în piept. O femeie cu proteză de metal în femur a fost 
găsită cu piciorul încă arzând, ore mai târziu, mocnind din 
interior spre exterior. 

Agenţii îşi păstraseră aceleaşi chipuri stoice, dar Monk îşi 
mijise un ochi şi tenul lui Kat părea să fi devenit o tentă mai 
palid. Până şi Grayson se holba la imagini, uitând să mai 
clipească. 

Dar Gray fu primul care vorbi. 

— Şi suntem siguri că morţile sunt legate de dispozitivul folosit 
de jefuitori? 

— Cât se poate de siguri. Supravieţuitorul îşi aminteşte că a 
simţit o presiune intensa în cap în clipa în care au pornit 
dispozitivul. A comparat-o cu senzaţia pe care o ai la aterizare. A 
simţit-o în urechi. In acest timp, ceilalţi mureau. 

— Dar Jason a trăit, spuse Kat trăgând cu putere aer în piept. 

— Au supravieţuit şi alţii. Dar cei neafectaţi au fost ulterior 
împuşcaţi de criminali. Măcelăriţi cu sânge rece. 

Monk se foi în scaun. 

— Deci, unii au murit şi alţii nu? De ce? A existat vreo legătură 
între cei care au făcut crizele? Aveau ceva în comun? 

— Un singur lucru. Un fapt remarcat chiar şi de Jason 
Pendleton. Singurii care au suferit crizele par să fi fost cei care se 
împărtăşiseră. 

Monk clipi. 

— Acesta este motivul pentru care Vaticanul a contactat 
autorităţile Statelor Unite. lar cei de sus ne-au aruncat noua 
problema în braţe. 

— Vaticanul! exclamă Kat. 

Painter citi în ochii ei că pricepuse în sfârşit de ce fusese 
aleasă pentru aceasta misiune, făcând-o să-şi întrerupta 
programul de studii doctorale. 

— Vaticanul se teme de ce s-ar putea întâmpla dacă se află că 
există o grupare extremista care a ajuns până acolo încât să 
otrăvească enoriaşii în timpul împărtăşanie, explică Painter. Vor 
răspunsuri cât mai repede posibil, chiar dacă asta înseamnă 
încălcarea legislaţiei internaţionale. Echipa voastră va colabora 
cu doi agenţi din serviciile secrete ale Vaticanului. Ei vor sa ştie 
de ce tot acest măcel pare gândit să acopere furtul moaştelor 
Magilor. A fost un gest pur simbolic? Sau ascunde ceva mai mult? 

— Şi care este rolul nostru? întreba Kat. 

— Să aflaţi cine a pus la cale operaţiunea şi ce dispozitiv a 
folosit. Dacă a putut ucide într-o manieră atât de specifica şi cu 
ţintă atât de sigură, trebuie să ştim cu ce ne confruntăm şi cine 
controlează aceasta teribila armă. 

Gray nu spusese nimic, privind imaginile oripilante cu o 
expresie ce trăda mai degrabă curiozitate ştiinţifica. 

— Otrava binară, murmură el în cele din urmă. 

Painter se uită la el. Privirile li se întâlniră, ca într-o oglinda - 
amândoi aveau ochii de culoare albastru-cenuşiu. 

— Ce ai spus? întrebă Monk. 

— Morţile, spuse Grayson, întorcându-se spre el. Nu au fost 
declanşate de un singur eveniment. Trebuie sa existe o cauză 
dublă, cu un factor intrinsec şi unul extrinsec. Dispozitivul - 
factorul extrinsec - a declanşat criza în masă. Dar nu au răspuns 
decât cei care se împărtăşiseră. Prin urmare, trebuie să mai 
existe un factor intrinsec, pe care încă nu îl cunoaştem. 

Grayson se întoarse din nou spre Painter. 

— S-a dat cumva vin? 

— Foarte puţin. Dar toţi au consumat azima de împărtăşanie. 

Painter aştepta, urmărind cu atenţie chipul bărbatului. II văzu 
ajungând la o concluzie pentru care experţii avuseseră nevoie de 
aproape două zile. Existase un motiv, pe lângă inteligenţa şi 
abilitatea sa fizică, pentru care Grayson îi atrăsese atenţia lui 
Painter. 

— Înseamnă că azima de împărtăşanie a fost otrăvită, spuse 
Grayson. Nu există altă explicaţie. Victimele au ingerat ceva 

împreuna cu anafura. Şi, odată contaminate, s-a putut acţiona. 

Privirea lui Grayson o întâlni din nou pe a lui Painter. 

— Ostia a fost examinată la laborator? 

— Nu s-a găsit o cantitate suficientă în stomacul victimelor 
pentru a se putea face o analiză completă. Dar a mai rămas după 
împărtăşanie. Au trimis-o în laboratoarele din toată Europa. 

— Şi? 

Oboseala dispăruse din ochii bărbatului. Era cât se poate de 
apt să-şi îndeplinească datoria. Dar testul nu se sfârşise încă. 

— Nu s-a găsit nimic, continua Painter. Analizele nu au 
descoperit nimic altceva în afară de făină de grâu, apă şi 
ingredientele obişnuite de coacere folosite la fabricarea azimei. 

Cuta dintre sprâncenele lui Grayson se adânci. 

— E imposibil! 

Painter remarcă nota de încăpățânare din vocea bărbatului. 
Era ferm că are dreptate. 

— Trebuie să fie ceva, insistă Grayson. 

— Au fost consultate şi laboratoarele DARPA. Rezultatul a fost 
acelaşi. 

— Atunci, s-au înşelat. 

Monk întinse mâna, ca să-l calmeze. 

Kat îşi încrucişa braţele, analizând problema. 

— În cazul ăsta, trebuie să existe o altă explicaţie pentru... 

— Rahat! i-o reteză Grayson. Toate laboratoarele s-au înşelat. 

Painter îşi stăpâni un zâmbet. Calitățile de lider ale bărbatului 
din faţa lui începeau să iasă la suprafaţă: minte ascuţită, 
încredere neclintită, dispus să asculte, dar greu de convins odată 
ce îşi formase o părere. 

— Ai dreptate, spuse Painter în cele din urmă. 

În vreme ce Monk şi Kat păreau nedumeriţi, Grayson se 
mulţumi doar să se lase pe spate, în scaun. 

— Laboratoarele noastre au găsit, într-adevăr, ceva. 

— Ce? 

— Au carbonizat mostra până au desfăcut-o în părţile 
componente şi au separat toţi compuşii organici. Au înlăturat 
apoi fiecare element identificat pe măsură ce spectometrul de 
masă îl măsura. Insă, după ce totul fusese înlăturat, le mai 
rămăsese încă pe scală un sfert din greutatea uscată a ostiei. Un 
praf uscat, albicios. 

— Nu înţeleg, spuse Monk. 

Grayson îi explică: 

— Praful rămas nu putea fi detectat de echipamentul de 

analiză. 

— Îl vedeau pe scală, dar aparatura arăta că nu e nimic acolo. 

— Asta e imposibil! spuse Monk. Avem aici cel mai bun 
echipament din lume. 

— Şi totuşi, nu l-a detectat. 

— Probabil că substanţa sub formă de praf este cu desăvârşire 
inertă, spuse Grayson. 

Painter dădu din cap. 

— Aşa că băieţii noştri au continuat să-l testeze. L-au încălzit 
până la punctul de topire, 1 160 de grade. Odată topit, a format 
un lichid limpede. După ce au scăzut temperatura, s-a întărit sub 
formă de sticlă de chihlimbar. Când au pisat sticla în mojar, s-a 
transformat din nou în praf alb. In toate stadiile însă, 
componentul a rămas inert, nedetectabil de către aparatura 
modernă. 

— Ce se comporta aşa? întrebă Kat. 

— Un element pe care îl cunoaştem cu toţii, dar într-o stare ce 
a fost descoperită cu doar vreo două decenii în urmă. . 

Painter aduse pe ecran următoarea imagine. Infăţişa un 
electrod de carbon într-o cameră de gaz inert. 

— Unul dintre tehnicieni a lucrat la Universitatea Cornell, unde 
a fost făcut acest test. Au efectuat o vaporizare fracţionară a 
prafului asociata cu spectroscopie de emisie. Folosind o tehnica 
de electroliză, au reuşit să facă praful să revină la starea lui mult 
mai comună. 

Lovi iar ecranul pentru a arăta ultima fotografie. Era o imagine 
de aproape a electrodului negru, cu singura excepţie că acesta 
nu mai era negru. 

— Au reuşit să facă substanţa transformata să adere la tija de 
carbon. 

Electrodul negru, acum placat, sclipea sub lampă, strălucitor şi 
inconfundabil. 

Grayson se aplecă în faţă, pe scaun. 

— Aur! 


6. 24 P.M. 
ROMA, ITALIA 


Sirena maşinii urla în urechile lui Rachel. Stătea pe scaunul de 
lângă şofer, în maşina de patrulă a Carabinierilor, plină de 

vânătăi dureroase, cu capul vâjâindu-i. Dar tot ceea ce simţea 
era un fior ca de gheaţa, la gândul că unchiul Vigor ar fi putut fi 
mort. Spaima ameninţa să o sufoce. Nu mai putea să respire şi i 
se împăienjeniseră ochii. 

Rachel abia dacă-l auzi pe polițistul de patrulă vorbind în 
staţie. Vehiculul lui fusese primul care sosise la scena 
ambuscadei de pe stradă. Refuzase să primească îngrijiri 
medicale şi îşi folosise autoritatea de locotenent ca să-i ordone 
bărbatului să o ducă în Vatican. 

Maşina ajunse la podul de peste Tibru. Rachel privea doar 
înainte. Dincolo de canal, apăru domul strălucitor al Catedralei 
Sfântul Petru, înălțându-se deasupra tuturor celorlalte clădiri. 
Soarele la asfinţit îl scălda într-o baie de aur şi argint. Dar ceea 
ce văzu înălțându-se în spatele bisericii o făcu să se ridice de pe 
scaun. Se apucă din instinct cu mâinile de bord. 

O coloană densă de fum negru se răsucea pe cerul indigo. 

— Unchiul Vigor... 

Rachel auzi şi alte sirene răsunând pe malurile fluviului. Maşini 
de pompieri şi alte vehicule de urgenţă. 

Inşfăca braţul poliţistului de patrulă. Ar fi vrut să-l împingă la o 
parte şi să treacă ea la volan. Dar nu se simţea încă în stare. 

— Nu poţi să mergi mai repede? 

Carabinierul Norre dădu din cap. Era tânăr, abia numit în 
funcţie. Purta uniforma neagră cu dungă roşie la pantaloni şi o 
eşarfă argintie de-a curmezişul pieptului. Trase de volan şi urcă 
pe trotuar, ca să ocolească un ambuteiaj. Cu cât se apropiau mai 
mult de Vatican, cu atât aglomeraţia era mai mare. Sosirea 
atâtor vehicule de urgenţa paralizase complet traficul în zonă. 

— la-o înspre Poarta Sfânta Ana! îi ordona ea. 

Tânărul întoarse volanul şi reuşi să intre pe o alee care îi 
scoase în apropiere de Porta Sant Anna. In faţa lor, sursa 
incendiului deveni evidentă. Dincolo de zidurile Cetății 
Vaticanului, Turnul Vânturilor era a doua clădire ca mărime din 
oraş. Etajele superioare erau în flăcări. Turnul se transformase 
într-o torţă de piatră. 

„Oh, nu...” 

In acest turn se găseau o parte din Arhivele Vaticanului. Ştia 
că unchiul ei se dusese să facă cercetări în biblioteca Sfântului 
Scaun. După ceea ce i se întâmplase ei, era imposibil ca 
incendiul să fie un simplu accident. 

Maşina frână brusc, aruncând-o pe Rachel în faţă. Simţi 
centura de siguranţă tăindu-i pieptul. Işi luă cu greu ochii de la 

turnul în flăcări. 

În faţa lor, traficul era complet blocat. 

Rachel nu mai putea aştepta. Inşfăcă mânerul portierei, o 
deschise şi începu să se strecoare afară din maşină. 

Simţi nişte degete prinzându-i umărul, ţinând-o în loc. 

— Tenente Verona, spuse Carabiniere Norre, poftim! S-ar 
putea să aveţi nevoie de asta. 

Rachel privi pistolul negru, o Beretta 92, arma de serviciu a 
bărbatului. O luă, dând din cap în semn de mulţumire. 

— Anunţă la secţie. Spune-i generalului Rende de la TPC că m- 
am întors în Vatican. Poate să mă găsească prin Biroul de 
Secretariat. 

Tânărul dădu din cap în semn că a înţeles. 

— Aveţi grijă, Tenente. 

Printre urletele sirenelor ce se auzeau din toate direcţiile, 
Rachel o porni la pas. Indesă pistolul sub cureaua pantalonilor şi- 
şi scoase bluza pe deasupra ca sa ascundă Beretta. Cum nu 
purta uniforma, nu era o idee bună să fie văzută alergând spre o 
situaţie de urgenţa cu o armă în mâna. 

Trotuarele erau pline de oameni. Rachel începu să se 
strecoare printre maşinile blocate în stradă şi trecu chiar peste 
capota uneia dintre ele pentru a-şi putea continua drumul. Văzu 
în faţă o maşină roşie, de pompieri, îndreptându-se spre Poarta 
Sfânta Ana. Abia reuşea să înainteze. Un grup de gărzi elveţiene 
forma câte o baricadă în fiecare parte. Alertă maximă. Nu mai 
aveau halebardele de ceremonie. Fiecare bărbat ţinea în mână o 
puşcă de asalt. 

Rachel îşi făcu loc cu coatele prin mulţime până ajunse în 
dreptul gărzilor. 

— Locotenent Verona de la Corpul de Carabinieri! strigă ea cu 
braţele ridicate, cu actul de identitate în mână. Trebuie să ajung 
la cardinalul Spera! A 

Expresiile gardienilor râmaseră dure, neclintite. In mod 
evident, li se ordonase să blocheze intrarea în Cetatea Sfântă, să 
nu lase pe nimeni să treacă, în afara personalului de urgenţă. Un 
locotenent de Carabinieri nu avea autoritate în faţa gărzilor 
elveţiene. 

Din spatele liniei însă, un gardian înaintă înspre ea, îmbrăcat 
într-o uniformă bleumarin-închis. Rachel îl recunoscu - era 
bărbatul cu care vorbise ceva mai devreme. Işi făcu loc printre 
gărzi până în dreptul ei. 

— Locotenent Verona, spuse el. Mi s-a ordonat să vă escortez. 

Veniţi cu mine. 

Se întoarse pe călcâie şi o luă înainte. 

Rachel se grăbi să-l prindă din urmă în timp ce intrau pe 
poartă. 

— Unchiul meu... monseniorul Verona... 

— Eu nu ştiu decât că trebuie să vă escortez la e/iport. 

O conduse spre un vehicul electric, parcat chiar lângă poartă. 

— Ordinele cardinalului Spera. 

Rachel urcă în vehicul. Maşina de pompieri trecu prin faţa lor 
şi intră în curtea largă din faţa Muzeului Vaticanului. Se alătură 
celorlalte maşini de intervenție, printre care şi două 
transportoare militare, cu mitraliere montate deasupra. 

Când primi semnalul de liberă trecere, gardianul o luă spre 
dreapta, ocolind blocajul ce se formase în faţa muzeului. 
Deasupra lor, turnul continua să ardă. De undeva din depărtare, 
un jet de apă explodă în sus, încercând să ajungă la focul de la 
etajele superioare. Limbi de flăcări ieşeau pe ferestrele ultimelor 
trei nivele. Nori grei de fum negru se ridicau răsucindu-se. Turnul 
era o cutie de lemn uscat, umplută cu zeci de mii de cărţi, 
pergamente şi suluri de hârtie. 

Era un dezastru de proporţii. Tot ceea ce scăpa de foc, avea să 
fie distrus de apă şi de fum. Secole de arhive, de înregistrare a 
istoriei occidentale... distruse! 

Şi totuşi, temerile lui Rachel se îndreptau acum într-o singură 
direcţie. 

Unchiul Vigor! 

Maşinuţa trecu pe lângă garajul cetăţii şi coborî pe un drum 
pavat. Mergeau în paralel cu Zidul Leonine, stânca de piatră şi 
mortar care împresura Cetatea Vaticanului. Incercuiră complexul 
muzeului şi ajunseră la grădinile întinse, care acopereau 
jumătatea din spate a oraşului-cetate. Fântânile arteziene 
dansau în depărtare. Lumea era pictată în nuanţe de verde. 
Părea o schimbare prea pastorală faţă de peisajul infernal din 
spatele lor, plin de fum, foc şi urlet de sirene. 

Îşi continuară drumul în tăcere, până când ajunseră chiar în 
capătul grădinilor. 

Destinația lor le apăru în faţă, ascunsă într-un alcov de 
cărămidă - eliportul Vaticanului. Transformat din nişte foste 
terenuri de tenis, eliportul era format doar dintr-o suprafaţă 
întinsă, de beton şi o serie de dependinţe. 

Pe pista de decolare era un singur elicopter, izolat de agitația 
din spatele lor. Elicea începuse să se învârtă şi prindea, încet, 

viteza. Motorul scânci. Rachel recunoscu aparatul alb şi solid. Era 
elicopterul privat al papei, numit, în glumă şi „papacopterul”. 

Recunoscu de asemenea roba neagră şi eşarfa roşie a 
cardinalului Spera. Stătea în uşa deschisa din dreptul scaunului 
pasagerului, uşor aplecat pentru a se feri de elicea care se rotea. 
Cu o mână, îşi ţinea scufia pe cap. 

Se întoarse când auzi maşina apropiindu-se şi ridică o mână în 
semn de salut. Maşinuţa electrică se opri la câţiva metri distanţă. 
Rachel sări aproape din mers. Alergă înspre cardinal. 

Acesta trebuia, cu siguranţa, să ştie ce se întâmplase cu 
unchiul ei. 

Alba sau neagră... 

Din spatele elicopterului, o siluetă ieşi şi se apropie grăbită de 
ea. Rachel se repezi asupra bărbatului şi-l strânse cu putere în 
braţe, sub lamele elicei care se învârtea tot mai repede deasupra 
capetelor lor. 

— Unchiule Vigor... 

Lacrimile îi şiroiau pe faţă, fierbinţi, topind gheaţa din jurul 
inimii. 

Bărbatul o împinse la o parte. 

— Ai întârziat, copilă. 

— Am fost... reținută, răspunse ea. 

— Da, am auzit. Generalul Rende m-a informat că ai fost 
atacată. 

Rachel privi în spate, spre turnul cuprins de flăcări. Simţi 
mirosul de fum din părul unchiului ei. Avea sprâncenele uşor 
arse. 

— Se pare că nu doar eu am fost atacată. Slavă Domnului că 
eşti teafăr! 

Chipul unchiului se întunecă, vocea îi deveni gravă. 

— Din nefericire, n-am avut toţi norocul ăsta. 

Rachel îi surprinse privirea. 

— Jacob a fost ucis în explozie. Trupul lui m-a acoperit, m-a 
salvat. 

Rachel îi simţi durerea din glas. Răzbătea chiar şi prin huruitul 
elicopterului. 

— Haide! Trebuie să plecăm. 

Unchiul Vigor o împinse spre elicopter. Cardinalul Spera le făcu 
un semn din cap. 

— Trebuie opriţi, spuse el apăsat. ă 

Rachel urcă în elicopter, după unchiul ei. Işi puseră centurile 
de siguranţă în timp ce uşile se închideau. lIzolaţia groasă 

estompa zgomotul, dar Rachel auzi totuşi turaţiile motorului. 
Aparatul se ridică numaidecât de la pământ şi începu să se înalțe 
în aer. 

Unchiul Vigor stătea în scaun, legat cu centura de siguranţă, 
cu capul plecat, cu ochii închişi. Buzele îi tremurau în timp ce 
rostea o rugăciune tăcută. Pentru Jacob... sau poate chiar pentru 
ei doi. 

Rachel aşteptă până deschise ochii. leşiseră deja din Vatican şi 
erau deasupra fluviului Tibru. 

— Atacatorii... începu Rachel. Conduceau maşini cu numere de 
Vatican. 

Unchiul dădu din cap. Nu părea surprins. 

— Se pare că nu doar Vaticanul are spioni peste graniţă, ci, la 
rândul lui, este spionat şi de cineva din interior. 

— Cine...? j 

Cu un geamăt, unchiul Vigor o întrerupse. Işi îndrepta spatele, 
duse mâna în buzunarul jachetei şi scoase o foaie de hârtie 
împăturită. l-o întinse fetei. 

— Supravieţuitorul atacului de la Koln a făcut această 
descriere unui portretist. Asta a văzut băiatul brodat pe pieptul 
unuia dintre atacatori. 

Rachel despături hârtia. Redat în detalii impresionante, văzu 
desenul unui dragon roşu, cu aripile întinse, cu coada răsucită, 
înfăşurată în jurul propriului gât. 

Lăsă mâna să-i cadă pe genunchi şi-i aruncă o privire 
pătrunzătoare unchiului ei. 

— E un simbol vechi, spuse unchiul Vigor. Datează încă din 
secolul al XIV-lea. 

— Şi ce simbolizează? 

— Curtea Dragonului. 

Rachel clătină din cap. Nu mai auzise de el. 

— E un cult alchimist medieval, creat dintr-o schismă a 
Bisericii timpurii, aceeaşi schismă care a fost martoră la apariţia 
papilor şi antipapilor. 

Rachel auzise de antipapii Vaticanului, bărbaţi care ocupaseră 
funcţia de conducători ai Bisericii Catolice, dar a căror alegere 
fusese ulterior decretată necanonică. Motivele erau diverse, cele 
mai frecvente fiind uzurparea şi exilul papei legitim ales, de 
obicei de către o partidă militantă susţinută de un rege sau de un 
împărat. Din secolul al II-lea până într-al XV-lea, patruzeci de 
antipapi ocupaseră scaunul papal. Cea mai tumultuoasă perioadă 
însă fusese în timpul secolului al XIV-lea, când pontificatul legitim 

fusese izgonit din Roma şi mutat în Franţa. Timp de şaptezeci de 
ani, papii domniseră în exil, în vreme ce Roma fusese guvernată 
de o serie de antipapi corupți. 

— Ce legătură are cultul ăsta străvechi cu situaţia noastră de 
acum? întrebă Rachel. 

— Curtea Dragonului este activă, chiar şi în ziua de azi. 
Suveranitatea ei este recunoscută până şi de UE, similară cu cea 
a ordinului Cavalerilor de Malta, care a deţinut statut de 
observator în cadrul Naţiunilor Unite. Obscura Curte a Dragonului 
a fost asociată cu Consiliul European al Prinţilor, Cavalerii 
Templieri şi Ordinul Rosicrucian. Curtea Dragonului a recunoscut 
public că are membri în rândurile Bisericii Catolice. Chiar şi aici, 
în Vatican. 

— Aici? 

Rachel nu-şi putu ascunde uimirea din voce. Ea şi unchiul 
Vigor fuseseră luaţi în vizor. De către cineva din interiorul 
Vaticanului. 

— Cu câţiva ani în urmă, a fost un scandal destul de mare, 
continuă unchiul Vigor. Un fost preot iezuit, părintele Malachi 
Martin, a scris despre o aşa-zisă „biserică secretă” din interiorul 
Bisericii. Era un învăţat care vorbea şaptesprezece limbi, autor al 
multor texte scolastice şi unul dintre apropiații papei loan al 
XXIII-lea. Lucrase aici, în Vatican, timp de douăzeci de ani. Ultima 
lui carte, scrisă chiar înainte de a muri, vorbea despre un cult 
alchimist aflat chiar în interiorul Vaticanului, care desfăşura 
ritualuri în secret. 

Rachel simţi un val de greață, fără nici o legătură cu faptul că 
elicopterul tocmai schimbase direcţia, îndreptându-se spre 
aeroportul internaţional de lângă Fiumicino. 

— O biserică secretă în interiorul Bisericii? Şi crezi că ea e 
răspunzătoare pentru masacrul de la Koln? De ce? Care e 
motivul? 

— Motivul pentru care au furat moaştele Magilor? N-am nici 
cea mai vagă idee. 

Rachel tăcu preţ de câteva clipe, cântărind în minte noile 
informaţii. Ca să prinzi un criminal trebuia mai întâi de toate să îl 
cunoşti.  Clarificarea motivelor oferea adesea mai multe 
informaţii decât dovezile fizice. 

— Ce altceva mai ştii despre această Curte? întrebă ea. 

— In ciuda lungii sale istorii, nu mare lucru. In secolul al VII- 
lea, împăratul Carol cel Mare a cucerit vechea Europă în numele 
Sfintei Biserici, zdrobind religiile păgâne şi înlocuindu-le cu 


98 


creştinismul. 

Rachel dădu din cap. Cunoştea prea bine tacticele brutale ale 
lui Carol cel Mare. 

— Dar zarurile s-au întors, continuă unchiul Vigor. Ceea ce a 
căzut cândva în dizgrație, revine la modă. In secolul al XII-lea, a 
început să renască o credinţă gnostică, mistică, încurajată în 
secret de aceiaşi împărați care, odinioară, o condamnaseră cu 
atâta duritate. Incet, s-a format o schismă - Biserica s-a 
îndreptat spre catolicismul de astăzi, în vreme ce împărații şi-au 
continuat practicile gnostice. Schisma a atins punctul maxim în 
timpul secolului al XIV-lea. Pontificatul exilat, din Franţa, tocmai 
se întorsese. Pentru a face pace, împăratul Sfântului Imperiu 
Roman, Sigismund de Luxemburg, a susţinut politic Vaticanul, 
mergând chiar până acolo încât să scoată în afara legii practicile 
gnostice, în rândul claselor inferioare. 

— Doar în rândul claselor inferioare? 

— Aristocraţia a făcut excepţie. In vreme ce interzicea 
credinţele mistice în rândul oamenilor obişnuiţi, împăratul a creat 
o societate secretă a familiilor regale din Europa, dedicată 
alchimiei şi scopurilor mistice. Aşa-numitul Ordinis Draconis. 
Curtea Imperială a Dragonului Regal. A continuat să existe până 
în ziua de azi. Dar există multe secte în diverse ţări. Unele sunt 
inofensive, strict ceremoniale, însă altele, recent apărute, sunt 
conduse de lideri necruţători. Pun pariu că, dacă într-adevăr 
Curtea Dragonului e implicată în povestea asta, avem de-a face 
cu una din aceste ramuri înverşunate. 

Rachel trecu, fără să-şi dea seama, la procedura de 
interogatoriu. „Cunoaşteţi adversarul!” 

— Şi care este scopul acestor secte? 

— Ca în orice cult al aristocrației, aceşti lideri extremişti cred 
că ei şi membrii organizaţiei lor sunt conducătorii de drept şi 
aleşii omenirii. Că s-au născut pentru a guverna lumea, drept 
cuvenit lor prin puritatea sângelui. 

— Sindromul superiorității de rasă al lui Hitler. 

Unchiul Vigor aprobă din cap. 

— Dar ei vor mai mult. Nu doar să fie regii lumii. Caută toate 
formele de cunoştinţe străvechi ca să-şi lărgească şi mai mult 
sfera lor malefică de influenţă. 

— Se aventurează acolo unde Hitler s-a temut să meargă, 
murmură Rachel. 

— În mare, afişează un aer auster de superioritate, în timp ce 
manipulează scena politică din spatele unui paravan de ritualuri 

şi mister. Lucrează cu grupări elitiste cum ar fi Skull and Bones 
din America! sau Bilderburg din Europa. Acum însă şi-au scos 
ghearele - sfidătoare, însângerate. 

— Ce înseamnă asta? 

Unchiul Vigor clătină din cap. 

— Mă tem că această sectă a descoperit ceva de importanţă 
majoră, ceva ce i-a făcut să iasă din ascunzătoare. 

— Şi crimele? 

— Un avertisment transmis Bisericii. Ca şi atacurile asupra 
noastră. Cele două tentative simultane de crimă petrecute astăzi 
nu pot fi o simpla coincidenţă. Cu siguranţă, au fost comandate 
de Curtea Dragonului, ca să ne încetinească şi să ne sperie. Nu 
poate fi o coincidenţă. Curtea îşi încordează muşchii, îşi arată 
colții, încearcă să facă Biserica să dea înapoi. Işi leapădă pielea 
pe care a purtat-o timp de secole. 

— Dar în ce scop? 

Unchiul Vigor se lăsă pe spate şi ofta. 

— Ca să atingă țelul tuturor nebunilor. 

Rachel îl privea în continuare nedumerită. 

Îi răspunse printr-un singur cuvânt: 

— Armageddon! 


4.04 P.M. ESI (Eastern Standard Time) 
IN AER, DEASUPRA ATLANTICULUI 


Gray îşi scutură paharul, făcând cuburile de gheaţă să se 
lovească între ele, cu un clinchet cristalin. 

Kat Bryant îşi ridica privirea. Stătea în faţa lui, în cabina 
capitonată a avionului particular. Tăcea, dar sprânceana ei 
încruntată vorbea de la sine. Incerca să se concentreze asupra 
dosarului misiunii - pentru a doua oară. Gray îl citise deja din 
scoarţă-n scoarţa. Nu găsea ca ar fi necesar să-l mai studieze o 
dată. Prefera să privească cerul albastru-cenuşiu de deasupra 
Oceanului Atlantic, încercând să-şi dea seama de ce oare fusese 
ales tocmai el ca lider al misiunii. La treisprezece mii de metri 
înălţime, nu avea încă nici un răspuns. 

Işi roti scaunul, se ridica şi se îndreptă spre barul de mahon, 
din fundul cabinei. Clătină din nou din cap, uimit de luxul de aici: 


11 Ordinul Craniul şi Oasele - societate secretă care îşi desfăşoară 
activitatea la Colegiul Yale, din SUA. (n. tr.). 

cristale Waterford, lemn de nuc autentic, scaune din piele. Arăta 
ca un pub englezesc, la o scară mai mică. 

Dar cel puţin îl cunoştea pe barman. 

— Incă o cola? întreba Monk. 

Gray îşi puse paharul pe tejgheaua barului. 

— Nu. Cred că mi-am atins limita. 

— Nu ţii la băutură, glumi prietenul său. 

Gray se întoarse cu faţa spre cabină. Tatăl său îi spusese 
cândva că felul în care te comporţi reprezintă jumătatea 
drumului spre ceea ce vrei să ajungi. Desigur, el se referea 
atunci la angajarea lui Gray ca muncitor necalificat la o sonda, 
unde era chiar el inginer supraveghetor. Gray avea pe atunci 
doar şaisprezece ani şi îşi petrecuse toată vara sub soarele torid 
din estul Texasului, muncind din greu în vreme ce prietenii lui din 
liceu se distraseră pe plajele din South Padre Island. Cuvintele 
tatălui său încă-i mai răsunau în minte: „Ca să fi bărbat, trebuie 
mai întâi să te porţi ca un bărbat!” 

Poate că acelaşi lucru era valabil şi în cazul unui lider. 

— Gata, ajunge cu buchiseala! spuse el, atrăgându-i atenţia lui 
Kat. 

Se uita apoi la Monk. 

— Şi tu, cred că ai explorat îndeajuns misterele dulapului cu 
băuturi. 

Monk ridică din umeri şi veni în zona cabinei principale. 

— Mai avem mai puțin de patru ore de zbor, spuse Gray. 

Avionul lor, un Citation X construit la comanda, zbura aproape 
cu viteza sunetului. Aveau să aterizeze în Germania la două, ora 
locală, în toiul nopţii. 

— Vă sugerez să încercăm cu toţii să dormim puţin. Odată 
ajunşi, n-o să mai avem timp de odihna. 

Monk căscă. 

— Mie nu trebuie să-mi spui de două ori, comandante. 

— Dar mai întâi, hai să trecem în revistă informaţiile. Că doar 
am primit cu duiumul. 

Gray arătă cu mâna spre scaunele de lângă el. Monk se prăvăli 
într-unul. Gray se aşeză şi el, faţă în faţă cu Kat. Stăteau toţi în 
jurul unei mese. 

In vreme ce pe Monk îl ştia încă de când intrase în Sigma, 
căpitanul Kathryn Bryant rămânea pentru Gray o persoană prea 
puţin cunoscută. Era atât de adâncită în tot felul de studii, încât 
puţini dintre membrii Sigma se puteau lăuda că o cunosc cu 
adevărat. In cea mai mare parte, rămăsese cu reputaţia pe care 

şi-o câştigase de la recrutare. Un agent o descrisese ca fiind un 
„computer ambulant”. Faptul că lucrase ca agent de informaţii 
sporea şi mai mult misterul din jurul ei. Umbla vorba că activase 
chiar la spionii negri. Dar nimeni nu ştia sigur. Trecutul ei era 
strict confidenţial, chiar şi pentru colegii de la Sigma. Astfel de 
secrete nu făcuseră decât să o izoleze şi mai mult. 

Gray avea şi el o problemă cu trecutul femeii. Avea motive 
personale să-i antipatizeze pe cei de la spionaj. Operau de la 
distanţă, departe de câmpul de luptă, mai departe chiar decât 
piloţii de bombardamente - dar acţiunile lor erau mult mai 
periculoase. Mâinile lui Gray erau pătate de sânge din cauza unui 
agent de informaţii care-şi făcuse prost treaba. De sânge 
nevinovat. Nu putea scăpa de o anumită doza de neîncredere. 

O privi atent pe Kat. Ochii verzi îi erau duri. Întreg trupul îi 
părea încordat. Lăsă trecutul la o parte. Acum, era colega lui de 
echipă. 

Inspiră adânc. Şi el era comandantul ei. 

„Poartă-te ca atare...” 

Işi drese vocea. Era timpul să se apuce de treabă. Ridică un 
deget. 

— Aşadar... în primul rând, ce ştim? 

li răspunse Monk, cu o mină foarte serioasă: 

— Nu prea multe. 

Kat afişa aceeaşi expresie impasibilă. 

— Ştim că autorii masacrului au legătură, într-un fel sau altul, 
cu un cult cunoscut sub numele de Curtea Dragonului Roşu. 

— E ca şi cum ai spune că au legătură cu Hari Krishna, i-o 
întoarse Monk. Gruparea asta e la fel de ascunsă şi de răspândită 
ca o ciupercă. Nu avem nici cea mai vagă idee cine se află, de 
fapt, în spatele întregii poveşti. 

Gray dădu din cap. Primiseră ultimele informaţii prin fax, chiar 
în avion. Dar ceea ce-l îngrijora şi mai mult era vestea 
atentatelor la viaţa coechipierilor lor din Vatican. Cu siguranţă şi 
de această dată fusese tot Curtea Dragonului. Dar de ce? Spre ce 
zonă de război clandestin se îndreptau? Avea nevoie de 
răspunsuri. 

— Atunci, haideţi să analizăm situaţia, spuse Gray, realizând 
că vorbea exact ca directorul Crowe. 

Ceilalţi doi îl priviră, aşteptând. 

— Ne întoarcem la elementele de bază: mijloace, motiv şi 
ocazii. 

— Ocazia a fost cum nu se poate mai bună, spuse Monk. Au 

lovit după miezul nopţii. Când majoritatea străzilor erau pustii. 
Dar de ce nu au aşteptat să se golească şi catedrala? 

— Ca să transmită un mesaj, răspunse Kat. O lovitură 
împotriva Bisericii Catolice. A 

— Nu putem face această presupunere, zise Monk. Încearcă să 
priveşti dintr-o perspectivă mai largă. Poate că a fost o 
diversiune. Menita să ne trimită pe o pista falsă. Au comis un 
masacru atât de oribil, încât nimeni să nu mai acorde atenţie 
faptului că s-au furat nişte oase prăfuite. 

Kat nu păru convinsă, dar femeia era greu de citit - îşi juca 
bine cartea. Parcă ar fi învăţat asta undeva. 

Gray puse capăt disputei. 

— Oricum ar fi, pentru moment, discuţia cu privire la ocazie nu 
ne oferă nici o pistă în legătură cu cine ar fi putut comite 
masacrul. Hai să trecem la motive. 

— De ce să fure nişte oase? spuse Monk clătinând din cap şi 
îndreptându-şi spatele. Poate vor să le vândă înapoi Bisericii 
Catolice, împotriva unei recompense. 

Kat clătină din cap. 

— Dacă voiau doar bani, ar fi luat racla de aur. Prin urmare, 
trebuie să mai fie ceva în legătură cu oasele. Ceva despre care 
noi nu ştim nimic. Poate că ar fi mai bine să lăsăm pista asta în 
seama persoanelor noastre de contact de la Vatican. 

Gray se încruntă. Nu-i plăcea să colaboreze atât de strâns cu 
Vaticanul. Prea multă secretomanie şi dogmă religioasă. Fusese 
crescut în religia romano-catolică şi, deşi era destul de 
credincios, mai studiase şi alte religii şi filosofii: budismul, 
taoismul, iudaismul. Invăţase mult, dar nicăieri nu găsise 
răspunsul la această întrebare: Ce anume căuta? 

Gray clătină din cap. 

— Momentan şi motivul acestei crime rămâne necunoscut. O 
să cercetăm problema în profunzime după ce ne întâlnim cu 
ceilalţi. Prin urmare, ne mai rămân doar mijloacele. 

— Şi aici discutăm strict despre problema financiară, spuse 
Monk. Operaţiunea a fost bine planificată şi impecabil executată. 
Numai dacă ne gândim la numărul de persoane implicate, ne 
dăm seama că a fost extrem de costisitoare. In toată povestea 
asta, colcăie banii. 

— Banii şi un nivel de tehnologie pe care noi nu îl înţelegem, 
spuse Kat. 

Monk dădu din cap. 

— Dar praful ala ciudat, de aur, din azimă? 

— Aur monoatomic, murmură Kat, încreţindu-şi buzele. 

Gray îşi imagină electrodul placat cu aur. Primiseră, în dosare, 
informaţii suplimentare despre această ciudată formă de aur, 
rezultate ale cercetărilor efectuate în laboratoare din întreaga 
lume: British Aerospace, Laboratoarele Naţionale Aragonne, 
Laboratoarele Boeing din Seattle, Institutul Niels Bohr din 
Copenhaga. 

Praful nu fusese aur obişnuit, nu era doar pudra de aur. Fusese 
o stare elementară complet nouă a aurului, clasificată ca starea 
M. |n loc să aibă matriţa metalică obişnuita, pudra alba era aur 
divizat în atomi individuali. Monoatomic sau în stare M. Până de 
curând, oamenii de ştiinţa nu bănuiseră că aurul se poate 
transmuta, nici în mod natural, nici artificial, într-o formă inerta, 
de praf alb. 

Dar ce însemnau toate astea? 

— Bine, spuse Gray, am citit cu toţii dosarul. Să discutăm 
aspectul ăsta. Să vedem dacă ne conduce undeva. 

Monk vorbi: 

— In primul rând, nu doar aurul se comporta aşa. Să nu uităm 
asta. Se pare că toate metalele intermediare din tabelul periodic 
- platina, rodiu, iridiu şi altele - se pot dizolva, la rândul lor, în 
praf. 

— Nu se dizolvă, spuse Kat. 

Se uită la dosarul în care se găseau copii ale unor articole din 
Platinum Metals Review, Scientific American şi chiar Jane's 
Defense Weekly, jurnalul Ministerului de Apărare al Marii Britanii. 
Părea că arde de nerăbdare să deschidă mapa. 

— Termenul este dezintegrare, continuă ea. Aceste elemente 
în stare metalica se descompun atât în atomi individuali, cât şi în 
micromănunchiuri. Din punct de vedere al fizicii, această stare 
apare când electronii „de înaintare” şi „de întoarcere” fuzionează 
în jurul nucleului atomului, moment în care fiecare atom îşi 
pierde reactivitatea chimică faţă de vecinul său. 

— Vrei să spui că nu mai stau /ipiți unul de altul. 

Lui Monk îi jucau ochii în cap, uşor amuzaţi. 

— Pe înţelesul tuturor, da, asta e ideea, zise Kat cu un oftat. 
Tocmai această lipsă de reactivitate chimică face metalele să îşi 
piardă aspectul metalic şi să se dezintegreze în praf. Un praf 
care poate fi detectat cu aparatura obişnuita de laborator. 

— Aha... făcu Monk. 

Gray se încrunta la Monk. Acesta ridica din umeri. Gray ştia 
prea bine că prietenul lui făcea pe prostul. 

— Eu cred, continuă Kat fără să remarce schimbul de priviri, 
că autorii masacrului ştiau de aceasta lipsă de reactivitate 
chimică şi s-au bazat pe ideea că praful de aur nu va fi niciodată 
detectat. Asta a fost a doua lor greşeala. 

— A doua? întrebă Monk. 

— Au lăsat un martor în viaţă. Un tânăr. Jason Pendleton. 

Kat deschise mapa din faţa ei. Părea să fi cedat în cele din 
urma tentaţiei. 

— Revenind la chestiunea cu aurul. Ce spuneţi de lucrarea 
asta despre superconductibilitate? 

Gray dădu din cap. Trebuia să-i recunoască meritele lui Kat. 
Descâlcise cel mai intrigant aspect al metalelor în stare M. Până 
şi Monk renunţase la atitudinea glumeaţă. 

Kat continua: 

— Deşi praful pare inert când este analizat cu echipamentele 
de laborator, starea atomică este departe de a avea o energie 
scăzută. E ca şi când fiecare atom ar fi luat energia pe care o 
folosise pentru a reacţiona cu vecinul său şi ar fi transformat-o în 
energie internă, îndreptată spre el însuşi. Energia a deformat 
nucleul atomului, întinzându-l într-o formă lunguiaţă, numită... 

Cercetă articolul plimbându-şi degetele peste cuvinte. Gray 
observă că denumirea fusese evidenţiată cu galben fosforescent. 
__— O stare asimetrica de mobilitate atomică ridicată, spuse ea. 
In fizică se ştie că astfel de atomi pot transmite energie de la un 
atom la următorul fără să piardă energie netă. 

— Creşterea conductivității, spuse Monk, fără să se mai 
prefacă. 

— Energia transmisă într-un superconductor continuă să 
treacă prin material fără să piardă deloc putere. Un 
superconductor perfect ar permite acestei energii să curgă la 
infinit, până la sfârşitul timpului însuşi. 

Urmară câteva clipe de linişte. Se gândeau cu toţii la 
multiplele şi uluitoarele implicaţii ale acestei teorii. 

Monk vorbi primul. 

— Grozav! Aşadar, am redus misterul la nivelul nucleelor 
atomice. Hai să dăm un pic înapoi. Ce legătură au toate astea cu 
masacrul din catedrala? De ce să otrăvească azima cu praful 
ăsta ciudat, de aur? Şi cum au făcut ca praful să omoare atâţia 
oameni? 

Toate erau întrebări de bun-simţ. Kat îşi închise mapa, 
recunoscând şi ea, prin acest gest tacit, că răspunsul nu se 
găsea acolo. 

Gray începea se înţeleagă de ce directorul i-i dăduse pe aceşti 
doi oameni ca parteneri. Nu doar pentru experienţa şi 
cunoştinţele lor în domeniul serviciului de informaţii şi al 
medicinei judiciare. Kat avea o neobişnuită capacitate de a se 
concentra asupra celor mai mici detalii, de a observa amănunte 
care tuturor celorlalţi le scăpau. Monk însă, la fel de inteligent, se 
pricepea să privească problema în ansamblu, să pună detaliile la 
locul potrivit. 

Dar el oare ce rol avea? 

— Se pare că mai avem încă multe de investigat, conchise 
Gray. 

Monk îşi ridică o sprânceană. 

— Cum am spus de la început, nu avem prea multe de la care 
să pornim. 

— Tocmai pentru asta am fost chemaţi noi. Ca să rezolvăm 
imposibilul. 

Gray se uită la ceas, înăbuşindu-şi un căscat. 

— Şi pentru asta, ar trebui să ne odihnim cât putem mai bine 
înainte de a ateriza în Germania. 

Ceilalţi doi îl aprobară dând din cap. Gray se ridică şi se 
îndrepta spre un scaun aflat în apropiere. Monk îşi luă perne şi 
pături. Kat trase paravanele de la ferestre, reducând lumina. 
Gray îi privea. 

Echipa lui. Răspunderea lui. 

„Pentru a fi bărbat, trebuie mai întâi să te porţi ca un bărbat.” 

Gray îşi luă perna şi se aşeză. Nu cobori spătarul. In ciuda 
epuizării, nu prea credea ca o să poată dormi. Monk stinse 
luminile de deasupra. Cabina se cufundă în întuneric. 

— Noapte buna, comandante, spuse Kat din cealaltă parte a 
cabinei. 

In vreme ce partenerii lui începeau să adoarmă, Gray stătea 
treaz în întuneric, întrebându-se cum ajunsese aici. Timpul se 
dilată. Sunetul motorului se pierdu în depărtare. Totuşi, somnul 
părea să-l ocolească. 

Profitând de intimitatea pe care i-o oferea momentul, Gray 
baga mâna în buzunarul de la blugi. Scoase un rozariu, prinse 
între degete crucifixul de la capăt şi îl strânse atât de tare încât 
simţi o durere în palmă. Il primise cadou de absolvire de la 
bunicul său, care murise la doar câteva luni după aceea, când 
Gray era deja în tabăra de instrucţie militară. Nu putuse veni la 
înmormântare. 

Se lăsă pe spate. După întrevederea din acea după-amiază, îşi 

sunase părinţii şi-i minţise că trebuia să plece într-o călătorie de 
afaceri, pentru o problemă apărută în ultima clipă. 

larăşi fugea... 

Degetele îi alunecau pe mărgelele dure ale rozariului. 

Nu se ruga. 


10.34 P.M. 
LAUSANNE, ELVEŢIA 


Château Sauvage, pitit în trecătoarea din Alpii Savoy, părea un 
uriaş de piatră. Zidurile de apărare erau groase de trei metri. 
Deasupra lor se înălța un turn, pătrat. Singura cale de acces spre 
poarta castelului era un pod de piatră care se întindea deasupra 
trecătorii. Deşi nu era cel mai mare castel din cantonul elveţian, 
era, cu siguranţă, unul dintre cele mai vechi, construit în secolul 
al XII-lea. lar rădăcinile lui erau chiar şi mai vechi. Zidul de 
apărare fusese ridicat pe ruinele unui castru roman, o străveche 
fortificaţie militară din secolul întâi. 

Era, de asemenea, unul dintre cele mai vechi castele aflate în 
proprietate privată. Aparţinea familiei de Sauvage încă din 
secolul al XV-lea, când armata din Berna ocupase cu forţa oraşul 
Lausanne, înlăturându-i de la putere pe episcopii decadenţi, în 
timpul Reformei. 

Parapetele castelului dădeau spre Lacul Geneva, aflat undeva, 
mult mai jos şi spre frumosul oraş de la poalele munţilor, 
Lausanne, cândva un sat de pescari, astăzi o metropolă în toată 
regula, cu parcuri pe malul lacului, cu muzee, cu centre de 
sănătate şi relaxare, cu cluburi şi cafenele. 

Proprietarul actual al castelului, baronul Raoul de Sauvage, 
ignoră panorama oraşului cufundat în întuneric, luminat doar de 
felinarele străzilor şi cobori scările care duceau în subsolul 
castelului. Fusese chemat. În spatele lui, un câine lăţos, imens, 
de şaptezeci de kilograme, îl urma la pas. Blana miţoasă, negru 
cu maro, a bernardezului de munte mătura treptele vechi, de 
piatră. 

Raoul mai avea şi o văgăună unde ţinea pitbuli de luptă, nişte 
brute masive, de o sută de kilograme, din Gran Canaria, cu părul 
scurt, cu gâtul gros, torturați până la sălbăticie. Creştea campioni 
ai acestui sport sângeros. 

Acum însă, Raoul avea de rezolvat nişte probleme şi mai 

sângeroase. 

Trecu de nivelul cu temniţele castelului, cu grotele săpate în 
piatră. Celulele adăposteau acum vasta lui colecţie de vinuri - o 
pivniţă perfectă. O secţiune însă îşi mai păstra menirea din 
vremurile de demult. Patru grote de piatră fuseseră prevăzute cu 
gratii moderne, de oţel, cu încuietori electronice şi supraveghere 
video. In apropierea acestor celule, o încăpere mare mai 
adăpostea încă instrumente de tortură vechi... şi câteva 
moderne. Familia lui ajutase câţiva lideri nazişti să scape din 
Austria după cel de-al Doilea Război Mondial - familii care aveau 
legătură cu dinastia de Habsburg. li ascunseseră acolo. Drept 
răsplată, bunicul lui Raoul îşi luase partea, „plata” pentru 
serviciile aduse, cu ajutorul căreia reuşise să păstreze castelul în 
familie. 

Acum însă, la doar treizeci şi trei de ani, Raoul avea să-şi 
întreacă bunicul. Raoul, cu toate că era fiu nelegitim, primise 
atât titlul, cât şi moştenirea la vârsta de şaisprezece ani, după 
moartea tatălui său. Era singurul urmaş de sex masculin. In 
familia Sauvage, legăturile de sânge cântăreau mai mult decât 
cele maritale. 

incă unul dintre „câştigurile” obţinute de bunicul său. 

Baronul de Sauvage cobori şi mai mult, mergând cu capul 
aplecat, ca să nu se lovească de tavan, urmat de câinele lui. Un 
şir de becuri simple îi luminau drumul. 

Scara de piatră se transformă în pietre săpate direct în stâncă. 
Pe aici călcaseră odinioară şi legionarii romani, cărând adesea un 
taur sau un ţap spre a fi sacrificat în camera de dedesubt. 
Incăperea fusese transformată de către romani într-un templu 
închinat lui Mithra, un zeu al soarelui importat în Iranul antic, al 
cărui cult fusese adoptat de soldaţii imperiului. Mithraismul a 
apărut înaintea creştinismului şi între cele două religii există 
asemănări uimitoare. Ziua de naştere a lui Mithra se sărbătorea 
pe 25 decembrie. Venerarea zeului implica botezul şi 
consumarea unei mese sacre, compuse din pâine şi vin. Mithra 
avusese şi el doisprezece discipoli, considera duminica o zi 
sfântă şi vorbea despre un rai şi un iad. Când murise, Mithra 
fusese şi el pus într-un mormânt şi înviase peste trei zile. 

Plecând de la aceste informaţii, unii cercetători în domeniu 
susțineau că religia creştină încorporase mitologia mithraică în 
propriul ritual. Cum se întâmplase şi cu castelul în sine - cetatea 
nouă se înălţase pe ruinele celei vechi, cel puternic îl îngropase 
pe cel slab. Raoul nu găsea nimic rău în toate astea, ba chiar 

respecta această evoluţie a lucrurilor. 

Era legea firii. 

Raoul cobori ultimele trepte şi intră în vasta grotă subterană. 
Plafonul peşterii era un dom natural de piatră, împodobit cu 
gravuri rudimentare care reprezentau stelele şi un soare stilizat. 
Intr-o parte, se afla un vechi altar mithraic, pe care se sacrificau 
odinioară taurii tineri. In spatele acestuia, curgea un firicel de 
apă rece şi adâncă, un pârâu. Raoul îşi imagina că leşurile 
sacrificate erau aruncate aici pentru a fi duse de apă. Scăpase 
chiar el de câteva cadavre în felul ăsta... de cele pe care nu le 
aruncase la câini. 

La intrare, Raoul îşi scoase haina lungă, de piele. Sub haină, 
purta o cămaşă veche, din țesătură aspră, pe care era brodat un 
dragon răsucit, simbolul Oridinis Draconis, ordin din care familia 
sa făcea parte de generaţii întregi şi al cărui drept de membru îl 
dobândise prin naştere. 

— Stai, Drakko! îi porunci el câinelui. 

Bernardezul de munte se aşeză pe labe. Ştia că nu e indicat să 
nu se supună. 

La fel cum ştia şi stăpânul lui... 

Raoul îl salută pe ocupantul cavernei cu o plecăciune, apoi 
merse mai în faţă. 

Marele Imperator Suveran al Curţii îl aştepta în faţa altarului, 
îmbrăcat într-un costum de motociclist, din piele neagră. Deşi 
era cu douăzeci de ani mai bătrân decât Raoul, bărbatul era la fel 
de înalt şi de lat în umeri ca şi tânărul. Nu-şi arăta nicidecum 
vârsta. Trupul îi părea neatins de trecerea timpului. 

Conducătorul pătrunsese în grotă prin intrarea secretă, din 
spate... împreună cu un străin. 

Era interzis oricui din afara Curţii să-i vadă faţa Imperatorului. 
Ca măsură de siguranţă, străinul fusese legat la ochi. 

Raoul îi remarcă, de asemenea, pe cei cinci bărbaţi musculoşi 
care aşteptau în fundul cavernei, toţi înarmaţi cu puşti automate 
- garda de elita a Imperatorului. 

Raoul înainta cu braţul drept pe piept. Căzu într-un genunchi 
în faţa Imperatorului. Raoul era conducătorul infamilor adepti 
exempti, ordinul militar al Curţii, o onoare pe care familia sa o 
deţinea încă de pe vremea lui Vlad Ţepeş, unul din strămoşii 
familiei de Sauvage. Dar toţi se plecau în faţa Imperatorului. O 
poziţie pe care Raoul spera să o ocupe chiar el, într-o bună zi. 

— Ridică-te! îi porunci bărbatul. 

Raoul se supuse. 

— Americanii sunt deja pe drum, spuse Imperatorul. Vocea lui, 
înăbuşită de cască, răsuna totuşi dur. Oamenii tăi sunt gata? 

— Da, sire. Am ales personal doisprezece oameni. Aşteptam 
doar ordinele voastre. 

— Prea bine. Aliaţii noştri ne-au împrumutat pe cineva care să 
ne ajute în această operaţiune. Cineva care-i cunoaşte pe agenţii 
americani. 

Raoul se strâmbă. Nu avea nevoie de ajutor. 

— Ai vreo obiecţie în legătură cu asta? 

— Nu, sire. 

— Un avion vă aşteaptă, pe tine şi pe oamenii tai, la 
aeroportul Yverdon. Eşecul nu-ţi va mai fi tolerat a doua oară. 

Raoul simţi că i se strânge inima în piept. El condusese 
misiunea pentru furtul moaştelor de la Koln. Insa nu reuşise să 
purifice sanctuarul. Lăsase un supravieţuitor. Şi încă unul care 
arăta acum cu degetul direct spre ei. Raoul căzuse în dizgrație. 

— Nu voi da greş, îşi asigură el superiorul. 

Imperatorul îl privi lung prin vizorul coborât al căştii. 

Parcă-l săgeta cu privirea. 

— lţi cunoşti datoria. 

Raoul dădu din cap. 

Imperatorul o porni înainte, trecând pe lângă Raoul urmat de 
gărzile sale de corp. Se îndrepta spre castel. Punea stăpânire pe 
chateau până la terminarea jocului. Mai întâi însă, Raoul trebuia 
să curețe mizeria pe care o lăsase în urma. 

Asta însemna un nou drum în Germania. 

Aştepta să plece Imperatorul. Drakko se luă după grupul de 
bărbaţi, de parcă ar fi simţit cine deţine adevărata putere. 

Pe de altă parte însă, conducătorul vizitase adesea castelul în 
ultimii zece ani, de când cheile damnării şi mântuirii căzuseră în 
braţele lor. 

Totul datorită unei descoperiri întâmplătoare la Muzeul din 
Cairo. 

Acum erau atât de aproape... 

Odată ce Imperatorul plecă, Raoul se uită în sfârşit la străin. 
Ceea ce văzu îl dezamăgi profund şi nu se sfii s-o arate. Cel puţin 
costumul mulat, în întregime negru, îi venea bine. 

La fel ca şi pandantivul de argint în formă de dragon, care 
atârna de lanţul de la gâtul femeii. 

ZIUA A DOUA 


5 
FRENETIC 


25 IULIE, 2.14 A.M. 
KOLN, GERMANIA 


Lui Gray i se păruse întotdeauna că bisericile aveau noaptea 
un aer oarecum fantomatic. Niciodată însă senzaţia nu fusese 
atât de intensă ca în cazul lăcaşului de cult în care se afla acum. 
După crimele recent petrecute aici, clădirea în stil gotic îţi trezea 
un sentiment de groază aproape palpabilă. 

In timp ce traversa piaţa împreună cu echipa lui, Gray 
examina cu atenţie Catedrala din Koln sau Domul, cum îi 
spuneau localnicii. Era luminată de nişte felinare exterioare care 
învăluiau edificiul într-o strălucire argintie. Cea mai mare parte a 
fațadei dinspre vest era formată din două turnuri masive. 
Spiralele gemene se ridicau aproape una de cealaltă, înălţându- 
se de ambele părţi ale uşii principale, cu doar câţiva metri 
distanţa între ele. La capăt se ţuguiau, formând două vârfuri 
ascuţite, terminate în nişte cruci micuţe. Fiecare din cele două 
structuri a câte o sută cincizeci de metri fusese decorată cu 
basoreliefuri complicate. Ferestre umbrite de arcade se înălţau 
de-a lungul turnurilor, urcând parcă spre cerul nopţii şi spre Luna 
de deasupra. 

— Se pare că ne-au lăsat lumina aprinsă, spuse Monk privind 
cu uimire catedrala înconjurată de felinare. 

Işi potrivi rucsacul mai sus pe umăr. 

Toţi purtau costume civile închise la culoare, pentru a nu ieşi 
în evidenţă. Pe dedesubt însă, fiecare membru al echipei avea, 
lipit de corp, un costum mulat, de armură lichidă. Rucsacurile lor 
negre, marca Arcteryx, erau bine utilate în vederea misiunii, 
inclusiv cu armele primite de la persoana lor de legătură de la 
CIA, care-i aşteptase la aeroport: pistoale compacte Glock M-27, 
de calibru 40, prevăzute cu sistem de ţintire pe timp de noapte, 
pe bază de tritiu. 

Monk mai avea şi o puşcă automată Scattergun prinsă de 
coapsa dreaptă, ascunsă sub o haină lungă. Arma fusese creată 

anume pentru astfel de situaţii - era compactă, cu vârful turtit, 
prevăzută cu spot de lumină pentru a putea ţinti cu precizie şi în 
semiîntuneric. Kat, pe de altă parte, nu folosea ceva atât de 
sofisticat. Reuşise în schimb să ascundă opt pumnale. Indiferent 
de poziţie, atingea în orice secundă o lamă cu degetele. 

Gray se uită la ceasul subacvatic marca Breilting. Limbile 
fosforescente arătau ora două şi un sfert. Se încadrau perfect în 
timp. 

Traversară piaţa. Gray cercetă cu privirea colţurile întunecate 
pentru a surprinde vreun eventual element suspect. Totul părea 
în regulă. La acea oră şi în mijlocul săptămânii, locul era aproape 
pustiu. Doar câţiva trecători răzleţi... Şi cei mai mulţi dintre 
aceştia se clătinau pe picioare, îndreptându-se spre casele lor, 
după ce cârciumile din oraş se închiseseră. Dar mai existau încă 
semne ale aglomerației de mai devreme. Grămezi de flori lăsate 
de cei veniţi să plângă victimele masacrului zăceau pe marginile 
piaţetei, alături de cutii de bere aruncate de turişti. Munţi de 
lumânări de ceară, acum topite, încadrau altarele comemorative, 
unele cu fotografii ale celor care muriseră. Câteva candele încă 
mai ardeau, ca nişte steluțe pâlpâitoare în noapte, singuratice şi 
abandonate. 

Intr-o biserică din apropiere, avea loc o slujbă comemorativă, 
cu un mesaj al papei transmis în direct. 

Se făcuseră demersuri ca piaţa să fie goală în acea noapte. 

Cu toate acestea, Gray observă că tovarăşii lui scrutau cu 
mare atenţie împrejurimile. Nu-şi asumau nici un risc. 

Chiar în faţa catedralei, era parcată o camionetă, cu emblema 
municipala Polizei scrisă pe-o parte. Servise ca bază de operare 
pentru echipa de legişti. La aterizare, Gray fusese informat de 
către Logan Gregory, secundul organizaţiei Sigma, că toate 
echipele locale de investigaţii fuseseră retrase la miezul nopţii, 
dar că aveau să se întoarcă în zori. La ora şase fix. Până atunci, 
biserica era numai a lor. 

Ei, nu chiar numai a lor. 

Una din uşile laterale ale catedralei se deschise în clipa când 
se apropiară. O siluetă înaltă şi uscăţivă se profilă pe fundalul 
luminii din interior. Ţinea un braţ ridicat. 

— Monseniorul Verona, şopti Kat, confirmând identitatea 
persoanei. 

Preotul înaintă spre cordonul instalat de poliţie de jur 
împrejurul catedralei. Vorbi cu unul din cei doi gardieni de 
serviciu, postați acolo pentru a-i ţine pe eventualii curioşi 

departe de scena crimei, apoi le făcu semn celor trei să treacă 
prin baricadă. 

Gray, Monk şi Kat îl urmară prin uşa deschisă. 7 

— Căpitane Bryant! spuse monseniorul zâmbind cu căldură. În 
ciuda circumstanțelor tragice, este o adevărată plăcere să te 
revăd. 

— Mulţumesc, profesore, spuse Kat, însoţindu-şi răspunsul de 
un zâmbet afectuos, care-i îmblânzi trăsăturile într-o expresie de 
prietenie sinceră. 

— Te rog, spune-mi Vigor. 

Intrară cu toţii în pronaosul catedralei. Monseniorul închise şi 
încuie uşa în urma lor. li cercetă din ochi pe cei doi însoțitori ai 
lui Kat. 

Gray simţi greutatea privirii lui. Bărbatul era cam de aceeaşi 
înălţime ca şi el, dar avea o constituţie mai firavă. Părul grizonat 
îi era pieptănat pe spate, ondulându-i-se în valuri. Avea barbişon 
frumos îngrijit şi era îmbrăcat simplu, în blugi şi cu un pulover 
negru, cu anchior, care lăsa să i se vadă gulerul preoţesc. 

Insă privirea fermă şi fixă a bărbatului fu cea care-l frapa cel 
mai mult pe Gray. In ciuda atitudinii sale primitoare, omul acesta 
inspira respect. Până şi Monk îşi îndreptă umerii sub privirea lui. 

— Veniţi înăuntru, spuse Vigor. Ar fi bine să-ncepem cât mai 
repede. 

Monseniorul îi conduse spre uşile închise ale naosului, le 
deschise şi le făcu celor trei semn să intre. 

De-ndată ce pătrunse în interiorul bisericii, două lucruri îl 
izbiră pe Gray. Primul era mirosul. In aer, dincolo de izul puternic 
de tămâie, se simţea un miros greu, de ars. 

Totuşi, acesta nu fu singurul lucru care-i atrase atenţia lui 
Gray. O femeie se ridică dintr-un şir de bănci şi le veni în 
întâmpinare. Arăta ca Audrey Hepburn în tinereţe: piele albă ca 
zăpada, păr scurt şi foarte negru, cu cărare şi dat pe după 
urechi, ochi de culoarea caramelului. Nu le zâmbi. Privirea i se 
plimbă asupra nou-veniţilor, insistând o idee mai mult asupra lui 
Gray. 

Gray recunoscu pe dată legătura de rudenie dintre tânără şi 
monsenior, mai degrabă după intensitatea privirii decât după 
vreo trăsătură fizică. 

— Nepoata mea, o introduse Vigor. Locotenent Rachel Verona. 

Terminară repede cu prezentările. Şi, deşi nu exista nici un fel 
de animozitate pe faţă, cele două tabere rămâneau încă 
separate. Rachel păstra o oarecare distanţă prudentă, gata parcă 

să înhaţe în orice clipă arma, dacă ar fi fost necesar. Prin vesta 
descheiată, Gray zărise un pistol la centura femeii. O Beretta de 
9 mm. 

— Ar trebui să-ncepem, spuse Vigor. Vaticanul a reuşit să ne 
asigure puţină intimitate sub pretextul că are nevoie de timp să 
sfinţească şi să binecuvânteze naosul după evacuarea ultimului 
cadavru. 

Monseniorul îi conduse pe culoarul central. 

Gray observă că porţiuni din şirurile de bănci fuseseră marcate 
cu bandă adezivă. Pe fiecare dintre ele erau cartoane cu numele 
celor decedați. Păşi printre contururile desenate cu creta pe jos. 
Podeaua fusese spălată, dar sângele pătrunsese adânc în mortar 
şi pătase duşumeaua de piatră. Buline galbene, de plastic, 
marcau locurile unde căzuseră cartuşele, trimise de mult către 
laboratoare, pentru a fi analizate. 

Gray privi în lungul catedralei, imaginându-şi cum trebuie să fi 
arătat locul ceva mai devreme: cadavre peste tot, miros 
pătrunzător de sânge ars. Aproape că simţea un ecou al durerii, 
rămas  întipărit în piatră, la fel ca duhoarea. Simţi un fior 
străbătându-i trupul. Fiind romano-catolic, acest măcel reuşi să-l 
tulbure mai mult decât doar prin violenţa lui. Era o insulta la 
adresa lui Dumnezeu. Era ceva satanic. 

Fusese oare asta o parte din motivaţia crimei? 

Să transforme sărbătoarea într-o Liturghie Neagră? 

Monseniorul vorbi, întrerupându-i firul gândurilor. 

— Aici se ascundea băiatul care a fost găsit în viaţa. 

Arătă spre o cabină de spovedanie de lângă peretele dinspre 
nord, la jumătatea naosului lung. 

Jason Pendleton. Singurul supravieţuitor. 

Gray găsi un fel de mulţumire sumbră în ideea ca nu toţi 
muriseră în acea noapte însângerata. Atacatorii făcuseră o 
greşeală. Nu erau perfecţi. Erau oameni. Se concentra asupra 
acestui gând. Deşi fusese un act diabolic, mâna care-l comisese 
fusese a unui om, la fel ca oricare altul. Nu ca n-ar fi existat şi 
diavoli cu chip de om. 

Dar oamenii puteau fi prinşi şi pedepsiţi. 

Ajunseră la sanctuarul înalt, unde se aflau altarul de marmura 
şi cathedra cu spătar înalt, scaunul episcopului. Vigor şi nepoata 
lui îşi făcură cruce. Monseniorul se lăsă într-un genunchi, apoi se 
ridică. li conduse în spatele altarului, printr-o poarta deschisa în 
grilaj. Şi aici fuseseră trasate contururi cu creta şi marmura era 
pătata de sânge. Poliţia sigilase cu bandă galbena o zonă din 

dreapta. 

Un sarcofag de aur fusese răsturnat pe podea, crăpând dalele 
de marmură şi zăcea într-o rână cu capacul la doi paşi depărtare. 

Gray îşi dădu rucsacul jos de pe umăr şi se lasă într-un 
genunchi. 

Racla de aur, când fusese întreagă, reprezentase, în mod 
evident, o biserica în miniatura, cu arcade modelate în aur şi 
împodobita cu scene realizate din rubine şi smaralde care 
descriau viaţa lui Hristos, de la momentul adorării Sale de către 
Magi până la patimi şi răstignire. 

Gray îşi puse o pereche de mânuşi de cauciuc. 

— Aici erau păstrate moaştele? 

Vigor dădu din cap. 

— Incă din secolul al XIII-lea. 

Kat i se alătură lui Gray. 

— Văd că au luat deja amprentele, spuse ea, arătând spre 
praful fin şi alb care se mai vedea încă pe crăpătură şi în 
adânciturile basoreliefurilor. 

— Nu s-a găsit nimic, spuse Rachel. 

Monk îşi roti ochii prin catedrala. 

— Şi n-au mai luat nimic altceva? 

— S-a făcut un inventar complet, continuă Rachel. Am avut 
deja ocazia să luăm declaraţii întregului personal, inclusiv 
preoţilor. 

— S-ar putea să vreau şi eu să discut cu ei, mormăi Gray, 
studiind încă racla. 

— Apartamentele lor sunt în curtea interioară, răspunse 
Rachel înăsprindu-şi vocea. Nimeni nu a văzut şi nu a auzit nimic. 
Dar, dacă vrei să-ţi pierzi timpul, n-ai decât. 

Gray îşi ridică ochii spre ea. 

— Am spus doar că s-arputea să vreau să discut cu ei. 

Femeia îi susţinu cu stoicism privirea. 

— Şi eu aveam impresia că această investigaţie este un efort 
comun. Nu ajungem nicăieri dacă ne reverificăm unii pe alţii la 
fiecare pas. i 

Gray trase aer în piept, ca să se calmeze. incepuse 
investigația doar de câteva minute şi reuşise deja să-şi calce 
partenerii pe bătături. N-ar fi trebuit să interpreteze atât de dur 
îngrijorarea şi încordarea de mai devreme a femeii. 

Vigor puse o mâna pe umărul nepoatei sale. 

— Vă asigur că a fost o investigaţie temeinică. Cunoscându-i 
pe colegii mei, pentru care vorba măsurată şi prudenţa sunt 

adesea mai importante decât raţiunea, mă îndoiesc că veţi reuşi 
să obţineţi mai multe detalii. Nu vă vor spune nimic, mai ales 
dacă vor fi interogaţi de o persoană care nu aparţine clerului. 

— Toate bune şi frumoase, dar putem reveni la subiect? 
interveni Monk. A 

Toate privirile se-ndreptară spre el. Incerca sa schiţeze un 
zâmbet. 

— Cred că tocmai întrebasem dacă s-a mai furat şi altceva. 

Gray simţi că atenţia nu mai era îndreptată asupra lui. Ca de 
obicei, Monk îl scotea din încurcătura. Un diplomat în armura! 

Rachel îl fixa pe Monk cu o privire nedumerită. 

— După cum am spus, nimic nu a fost... 

— Da, mulţumesc, doamnă locotenent. Dar eu voiam să ştiu 
dacă se mai păstrează şi alte moaşte în această catedrala. 
Moaşte pe care hoţii să nu le fi luat. 

Rachel se încruntă, nedumerită. 

— M-am gândit, explică Monk, că ceea ce nu au luat hoţii ne-ar 
putea oferi la fel de multe informaţii ca şi ceea ce au luat. 

Ridică din umeri. Chipul lui Rachel se relaxa puţin, analizând 
acest nou punct de vedere. Furia i se risipi. 

Gray era mulţumit. Cum reuşise Monk să facă asta? 

Monseniorul îi răspunse: 

— Există o cameră de tezaur lângă naos. Acolo se păstrează 
moaştele bisericii originale, în stil romanesc, care se înălța 
cândva în acest loc: sceptrul şi lanţul Sfântului Petru şi câteva 
bucăţi din crucea lui Hristos. La fel şi sceptrul unui episcop din 
secolul al XIV-lea şi o sabie încrustata cu diamante a unui 
principe elector din secolul al XV-lea. 

— Şi nu s-a furat nimic din camera de tezaur? 

— Totul a fost inventariat, răspunse Rachel, păstrând, în 
continuare, privirea fixă. Nu s-a mai furat nimic altceva. 

Kat se apleca lângă Gray, dar ochii-i erau aţintiţi asupra celor 
rămaşi în picioare. 

— Aşadar, au fost luate doar oasele. De ce? 

Gray îşi îndreptă atenţia asupra sarcofagului deschis. Scoase 
un pix cu lanternă din rucsacul de lângă el şi examina interiorul. 
Nu avea nici un model. Era doar o suprafaţă neteda de aur. 
Observa un fir de praf alb pe fundul raclei. Să fi fost oare tot 
pudră pentru luarea amprentelor? Sau cenuşă de oase? Nu 
puteau afla decât într-un singur fel. Se întoarse iar la rucsac, de 
unde scoase o trusă. Folosi un aspirator mic, cu baterii, ca să 
colecteze praful suspect într-o eprubetă sterila. 

— Ce faci? întreba Rachel. 

— Dacă ăsta e praf de oase, am putea afla răspunsul la câteva 
întrebări. 

— Cum ar fi? 

Gray se lăsă pe spate şi examina eprubetă. Erau doar câteva 
grame de praf gri. 

— Putem face nişte teste ca sa determinăm vechimea, să 
aflăm dacă oasele furate au aparţinut sau nu unei persoane care 
a trăit în vremea lui Isus. Poate că întreg masacrul s-a comis 
pentru a recupera osemintele cuiva care a făcut parte din 
Ordinul Dragonului. Cine ştie ce lord sau prinţ... Gray sigila 
eprubetă şi puse mostra deoparte. Aş mai vrea şi câte va mostre 
din geamul spart al incintei de siguranţa. Poate aflăm cum a 
reuşit dispozitivul să crape sticla antiglonţ. Laboratoarele noastre 
pot sa examineze microstructura cristalină şi să determine 
modele de fragmentare. 

— Mă ocup eu, spuse Monk deschizându-şi rucsacul. 

— Dar piatra? întreba Rachel. Sau alte materiale dinăuntrul 
catedralei? 

— Ce vreţi să spuneţi? întreba Gray. 

— E posibil ca mecanismul care a provocat moartea 
credincioşilor să fi afectat şi piatra, marmura, lemnul, plasticul... 
Intr-un fel ce nu poate fi detectat cu ochiul liber. 

Gray nu se gândise la asta. Dar ar fi trebuit. Monk îi surprinse 
privirea şi-şi încrunta sprâncenele. Se părea că locotenenta de la 
Carabinieri era mai mult decât o fetişcană drăguţa. 

Gray se întoarse spre Kat pentru a pune la punct metodologia 
de colectare a mostrelor. Dar femeia părea preocupată. Cu 
coada ochiului, Gray observase interesul pe care-l manifesta 
pentru racla moaştelor. Mai că nu-şi băgase capul în sarcofag, ca 
să vadă mai bine. Stătea ghemuita pe podeaua de marmură, 
aplecată asupra unui lucru. 

— Kat...? 

Fata ridica o pensulă micuță. 

— O clipă! 

In cealaltă mână ţinea o brichetă cu gaz, în formă de pistol. 
Apăsă trăgaciul şi o flacără subţire şi albastră ieşi şuierând prin 
ţeavă. Duse focul deasupra unei grămăjoare de praf, evident 
adunat cu pensula de pe fundul sarcofagului. 

După câteva secunde, praful gri se topi şi se transformă, 
bolborosind, într-un lichid transparent, de culoare chihlimbarului. 
Aluneca pe marmura rece şi se întări numaidecât, sub formă de 

sticlă. Strălucirea de pe marmura albă era inconfundabilă. 

— Aur! spuse Monk. 

Toţi urmăriseră experimentul. 

Kat se trase într-o parte şi stinse bricheta. 

— Praful din racla moaştelor... e acelaşi care se găseşte în 
pâinea de la împărtăşanie. Aur monoatomic, sau în stare M. 

Gray îşi aminti cum le descrisese directorul Crowe testele 
efectuate în laborator - cum praful fusese topit, apoi se întărise. 
Şi se transformase în aur solid. 

— Asta e aur? întrebă Rachel. Aur, metalul preţios? 

Sigma informase Vaticanul cu privire la ultimele descoperiri 
legate de praful din azimă, pentru a putea fi luate măsurile de 
siguranţă. Şi cei doi spioni ai Sfântului Scaun fuseseră informaţi, 
dar, evident, avuseseră îndoieli. 

— Eşti sigură? întrebă Rachel. 

Kat era deja pregătită să aducă dovezi în sprijinul afirmației 
sale. Avea în mână un recipient cu picături de ochi, al cărui 
conţinut îl vărsa pe masă. Gray ştia ce se găsea în flaconul de 
ochi. Laboratoarele de la Sigma le dăduseră tuturor câte unul, 
special în acest scop. Un compus de cianură. De ani de zile, 
minerii utilizau un procedeu numit „lipitoarea de cianura” pentru 
a scoate aurul din tot felul de rămăşiţe. 

Atinsă de picătură, sticla de chihlimbar sfârâi de parcă ar fi 
fost arsă de un acid. Insă, în loc să îngheţe sticla, cianura săpă în 
aceasta o dâră de aur curat, o vână de metal, închistată în sticlă. 
Nu încăpea nici o îndoială. 

Monseniorul Verona privi fără să mai clipească, lărgindu-şi cu 
un deget gulerul preoţesc de la gât. Murmură: 

„lar străzile lerusalimului vor fi pavate cu un aur atât de pur, 
încât va părea sticlă transparentă...” 

Gray privi întrebător spre preot. 

Vigor clătină din cap. 

— Din Cartea Apocalipsei... nu mă luaţi în seamă. 

Insă Gray remarcă felul în care bărbatul se retrase în sine, 
rupându-se pe jumătate de realitate, pierdut în gânduri. Oare 
ştia mai multe? Gray simţi că monseniorul nu încerca să se 
ascundă de ei, ci mai degrabă avea nevoie de timp ca să 
chibzuiască la ceva anume. 

Kat îl întrerupse. Stătuse aplecată asupra mostrei cu o lupă 
montată într-o lampă cu ultraviolete. 

— Cred că e ceva mai mult decât aur aici. Detectez şi nişte 
pete mici, de argint. 

Gray se apropie de ea. Kat îl lăsă să privească prin lentila ei, 
făcând umbră cu mâna bucății de sticlă, pentru ca mostra să fie 
mai bine luminată de razele ultraviolete. Venele de aur metalic 
păreau, într-adevăr, pătate de impurități argintii. 

— Ar putea fi şi platină, spuse Kat. Amintiţi-vă că starea 
monoatomică poate fi prezentă nu doar la aur, ci la orice metal 
tranziţional din tabelul periodic. Inclusiv la platină. 

Gray dădu din cap. 

— Poate că praful nu e aur pur, ci un amestec de mai multe 
serii de platină. Un amalgam de mai multe metale în stare M. 

Rachel continua să privească bucăţica de sticlă. 

— Praful ăsta n-ar putea proveni chiar din sarcofag? Poate că, 
în timp, aurul carcasei s-a sfărâmat... 

Gray clatină din cap. 

— Procesul de aducere a aurului metalic în stare M este foarte 
complicat. Timpul singur nu poate face asta. 

— Dar doamna locotenent s-ar putea să aibă totuşi dreptate, 
spuse Kat. Poate ca dispozitivul folosit a afectat racla cu moaşte 
şi a produs transmutări în aurul din care e făcut sarcofagul. Incă 
nu aveam nici cea mai mică idee cu privire la mecanismul prin 
care funcţionează... 

— S-ar putea sa am eu un indiciu, o întrerupse Monk. 

Stătea lângă carcasa de siguranţa zdrobită, de unde adunase 
câteva cioburi. Se îndreptă spre o cruce masivă, de fier, aflată în 
apropiere. 

— Se pare că unul dintre băieţii de la Criminalistică nu a 
observat un glonţ, spuse Monk. 

intinse mâna şi scoase un cartuş gol de sub picioarele unui 
Crist răstignit. Făcu din nou un pas în spate, îl ridică în dreptul 
crucii, apoi dădu drumul cartuşului. Bucata de metal zbură 
douăzeci şi unu de centimetri prin aer şi se lipi, cu zgomot, din 
nou de cruce. 

— E magnetizat, spuse Monk. 

Se auzi încă un zgomot. Mai puternic, mai ascuţit. Crucea se 
răsuci pe jumătate în firida ei. 

Preţ de-o clipă, Gray nu înţelese ce se petrecuse. 

Monk plonja înspre altar. 

— Jos! strigă el. 

Se auziră mai multe Împuşcături. 

Gray simţi o lovitura în umăr. Se dezechilibra, dar armura 
lichidă îl feri de orice rana serioasa. Rachel îl înşfăca de braţ şi îl 
trânti spre un rând de bănci. 

Gloanţele muşcară din lemn, apoi ricoşară în marmura şi în 
piatră. 

Kat se trânti la pământ împreuna cu monseniorul, acoperindu-l 
cu trupul ei. Un glonţ o lovi în coapsa, aproape făcând-o să se 
prăbuşească, dar căzură împreuna în spatele altarului, lângă 
Monk. 

Gray abia dacă reuşise să-i zărească pe atacatori. 

Bărbaţi în sutane cu glugă. 

Se auzi un clinchet surd. Gray ridica privirea şi văzu un obiect 
negru, de mărimea unui pumn, arcuindu-se în aer, pe toată 
lungimea bisericii. 

— Grenadă! strigă el. 

Işi puse rucsacul în cap şi o împinse pe Rachel între bănci. Pe 
brânci, se îndreptară cât putură mai repede spre zidul dinspre 
sud. 


3.20 A.M. 


Monk abia dacă avu timp să reacționeze la strigătul lui Gray. Îi 
înşfăca pe Kat şi pe monsenior şi se lipi de ei, acoperindu-i cu 
trupul lui, în spatele altarului de piatră. 

Grenada căzu în fundul catedralei şi explodă, cu un sunet 
înfricoşător. O cascada de bucăţi de marmura ţâşni în sus şi în 
lateral, izbindu-se de şirurile de bănci de lemn. Un nor de fum se 
înălța, în rotocoale. 

Pe jumătate asurzit de explozie, Monk îi trase pur şi simplu în 
picioare pe Kat şi pe monseniorul Verona. 

— După mine! 

Era moarte curată sa rămână acolo, în loc deschis. Dacă 
aruncau o grenadă în spatele altarului, soarta le era pecetluita. 
Trebuiau să ajungă într-un loc mai ferit. 

Monk ţâşni spre zidul dinspre nord. În urma lui, împuşcăturile 
răsunau cu aceeaşi sălbăticie. Gray ţintise zidul opus. Foarte 
bine. După ce ajungeau în poziţie, puteau încerca un foc 
încrucişat prin centrul bisericii. 

Odată plecat de lângă altar, Monk se îndrepta cât putu mai 
repede spre un adăpost. Căută din ochi cea mai apropiata 
ascunzătoare şi zări o uşa mare, de lemn. Asasinii remarcară în 
sfârşit fuga lor. Gloanţele se izbiră în marmura de pe jos, ricoşară 
în coloane şi se înfipseră în băncile de lemn. Veneau acum din 

toate direcţiile. Alţi asasini trăgeau din fundul bisericii, intrau pe 
celelalte uşi, le blocau toate căile de ieşire, îi încercuiau. 

Le trebuia o acoperire. N 

Monk îşi smulse arma automata de la şold. Intr-o clipită, o 
ridică sub braţul stâng, îndoit şi apăsă trăgaciul. Odată cu 
împuşcăturile, auzi un geamăt puternic în spatele unor bănci din 
apropiere. Nu trebuia să fi un ţintaş prea dibaci când trăgeai cu 
arma asta. 

Schimbându-şi poziţia, Monk îndreptă puşca spre clanţa uşii de 
lemn. Era prea mult să spere că ar fi putut găsi o ieşire acolo, dar 
cel puţin n-ar mai fi fost în centrul naosului. De la câţiva paşi 
distanţă, apăsă trăgaciul. Auzi un protest slab din partea 
monseniorului Verona. 

Dar nu avea timp de polemici. 

Explozia făcu o gaură de mărimea unui pumn, zdrobind dintr- 
odată atât clanţa, cât şi încuietoarea. Incă fugind, Monk se izbi în 
uşă, care cedă sub lovitura umărului său. Se prăbuşi înăuntru, 
urmat de Kat şi de monsenior. Kat se întoarse, şchiopătând şi 
închise uşa. 

— Nu! spuse preotul. 

Monk înţelese acum motivul protestelor. 

Incinta în care intraseră era de mărimea unui garaj pentru o 
singura maşină. Privi cutiile de sticlă pline cu robe, însemne 
vechi şi bucăţi de sculpturi. Din câteva străluceau chiar bucăţi de 
aur. 

Era Camera de Tezaur a catedralei. 

Nu exista nici o ieşire. 

Erau prinşi în capcană. 

Kat îşi luă poziţia, cu pistolul în mână şi se uită prin gaura 
făcută în uşă. 

— Vin! 


3.22 A.M. 


Rachel ajunse la capătul şirului de bănci, cu respiraţia tăiată, 
cu bubuiturile inimii răsunându-i în urechi. Gloanţele continuau 
să răsune în jurul lor, venind din toate părţile, smulgând bucăţi 
de lemn din băncile care-i adăposteau. 

Explozia grenadei încă-i mai răsuna în cap, însă auzul 
începuse să-i revină. Cu siguranţă, preoţii şi personalul auxiliar 

auziseră zgomotul asurzitor şi chemaseră poliţia. 

Focurile încetară pe moment. Atacatorii îşi schimbau poziţia, 
înaintând spre centrul culoarului. 

— Du-te lângă zid! îi spuse Gray. Ascunde-te în spatele 
stâlpilor. Te acopăr eu. 

Rachel zări cei trei stâlpi care susțineau acoperişul boltit. Era 
un adăpost mai bun decât cele două şiruri de bănci care o 
încadrau momentan. Privi în spate, spre american. 

— La semnalul meu! spuse el, ghemuindu-se. 

Privirile li se întâlniră. Rachel zări o urmă de frică, dar şi 
concentrare şi hotărâre. Bărbatul dădu din cap, se răsuci, se 
pregăti, apoi strigă: 

— Acum! 

Rachel se aruncă spre capătul şirului de bănci, în timp ce o 
ploaie de gloanţe şuiera în spatele ei. Se auzeau mai tare decât 
cele ale atacatorilor. Armele lui Gray nu aveau amortizoare. 

Căzu pe podeaua de marmură şi se rostogoli până în dreptul 
pilonilor. Sări numaidecât în picioare, cu spatele lipit de stâlpul 
uriaş. Uitându-se cu grijă pe lângă acesta, îl zări pe comandantul 
Pierce apropiindu-se cu spatele, cu câte un pistol în fiecare 
mână, trăgând încontinuu. 

Un bărbat în robă din capătul aceluiaşi şir de bănci căzu pe 
spate, cu trupul zvâcnindu-i sub impactul gloanţelor. Un altul, în 
centrul culoarului, scoase un țipăt şi-şi duse mâinile la gât, de 
unde ţâşni un fir roşu de sânge. Ceilalţi se feriseră de atacul 
americanului. In partea opusă a bisericii, Rachel zări cinci, şase 
bărbaţi adunaţi în jurul uşii Camerei de Tezaur a bisericii, 
trăgând aproape fără oprire. 

Când comandantul Pierce ajunse lângă ea, gâfâind, Rachel se 
răsuci pentru a privi şi de cealaltă parte a stâlpului. Se uită de-a 
lungul zidului. Deocamdată, nimeni nu blocase drumul aici. Dar 
era evident că lucrul ăsta avea să se întâmple cât de curând. 

— Ce facem acum? întrebă ea scoţându-şi pistolul dintr-un 
tocul de umăr - Beretta pe care i-o dăduse, în Roma, şoferul de 
la Carabinieri. 

— Şirul ăsta de coloane merge în paralel cu zidul. O luăm pe 
aici. Trage în tot ce mişca. 

— Scopul fiind...? 

— Să ieşim dracului din capcana asta! 

Rachel se încruntă. Şi cu ceilalţi cum rămânea? 

Probabil că americanul îi remarcă îngrijorarea. 

— leşim în stradă. Atragem după noi cât mai mulţi nenorociţi 

putem. 

Rachel dădu din cap. Carevasăzică, ei erau momeala. 

— Să mergem! 

Stâlpii de lângă zidul de sud erau la doar doi metri distanţă 
unul de celălalt. Porniră cu mişcări repezi, aplecaţi, folosind 
şirurile de bănci din apropiere drept acoperire suplimentară. 
Comandantul Pierce trăgea în sus, în vreme ce Rachel îi 
descuraja pe atacatori să intre pe culoarul dintre zid şi şirul de 
stâlpi, trăgând în orice umbră se mişca. 

Planul funcţiona. Şi mai multe împuşcături se concentrară în 
jurul lor. Dar lucrul ăsta îi şi încetini; şi mai exista şi pericolul 
unui al doilea atac cu grenadă. Ajunseseră abia la jumătatea 
naosului şi devenise deja imposibil să mai alerge de la un stâlp la 
altul. 

Americanul încasă o lovitură în spate, care-l trânti la pământ. 
Rachel scoase un țipăt, dar bărbatul se ridică numaidecât. 

Rachel continua să înainteze pe culoar, ţinându-se aproape de 
zid, ţintind cu arma în toate direcţiile. Concentrându-se doar în 
exterior, făcu aceeaşi greşeală pe care o comiseseră şi atacatorii 
lor cu o noapte în urmă. N 

Uşa cabinei de spovedanie se deschise în spatele ei. Inainte să 
se poată mişca, un braţ ieşi în afară şi i se înfăşură în jurul 
gâtului. Beretta îi scăpă dintre degete. Ţeava rece a unei arme îi 
apăsa în gât. 

— Nu mişca! ordonă o voce gravă, de bariton, când 
comandantul se-ntoarse spre ea. 

Braţul atacatorului o apăsa ca un trunchi de copac, 
împiedicând-o să respire. Era înalt, un adevărat uriaş şi o ridicase 
practic pe vârfurile picioarelor. 

— Aruncaţi armele! 

Focurile încetară. Era evident acum de ce nu aruncaseră cu o 
a doua grenadă în direcţia lor. In timp ce ei doi îşi imaginau că 
scapă, bărbaţii cu puştile nu făcuseră decât să-i atragă în 
capcană. 

— Eu aş face ce spune, răsună o voce subţire, din celălalt 
compartiment al cabinei de spovedanie. 

Uşa se deschise şi o a doua persoană ieşi pe culoar, îmbrăcată 
într-un costum de piele neagră. 

De data asta, nu era un călugăr, ci o femeie. Zveltă, 
eurasiatică. i 

Ridică pistolul. Un Sig Sauer negru. Il aţinti spre faţa lui Gray. 

— Deja vu, comandante Pierce? 

3.26 A.M. 


Uşa era o problemă. Cu încuietoarea distrusă, fiecare lovitură 
de glonţ ameninţa să o deschidă. Şi nu îndrăzneau să o ţină cu 
umărul. Majoritatea şarjelor erau oprite de scândurile de lemn, 
dar câteva gloanţe mai găseau totuşi puncte slabe prin care să 
pătrundă, transformând uşa într-un adevărat şvaiţer. 

Monk îşi pusese un bocanc în prag, blocând uşa cu călcâiul, în 
timp ce restul corpului şi-l ţinea într-o parte. Gloanţele se izbeau 
în lemn, iar impactul îi făcea piciorul să i se zgâlţâie până la 
genunchi. 

— Grăbiţi-vă! striga el. 

Scoase ţeava puştii pe gaura făcută mai devreme şi trase 
orbeşte. Un cartuş fumegând sări din armă, lovi una din raclele 
lungi, în care erau expuse comorile, după care ricoşa. 

In spatele uşii, ropotul armei automate îi ţinea pe atacatori la 
distanţă. Păreau să ştie că prada lor era deja prinsă în capcană. 

Atunci, ce mai aşteptau? 

Monk se pregătea să vadă în orice clipă o grenadă aruncată 
înspre uşă. Se ruga ca grosimea zidului de piatră să-i ţină în 
viaţă. Dar apoi? Uşa ar fi fost făcută bucăţi - nu aveau nici cea 
mai mică şansă. 

Şi era puţin probabil să le vină cineva în ajutor. Monk auzise 
ecourile armei lui Gray răsunând prin biserică. Părea că se 
retrage spre ieşirea principală. Monk ştia că Pierce încerca să-i 
atragă înspre el pe atacatori, ca să-i îndepărteze de locul unde se 
aflau ei. Era singurul motiv pentru care mai erau încă în viaţă. 

Acum însă, arma lui Gray amuţise. 

Erau pe cont propriu. 

O nouă şarjă de gloanţe izbi uşa, zguduind cadrul, smucindu-i 
piciorul proptit în prag. Simţi un junghi în coapsă în urma 
efortului şi piciorul începu să-i tremure. 

— Băieți, acum ori niciodată! 

Un zornăit îi atrase privirea. Monseniorul Verona îşi tot făcuse 
de lucru cu un şir de chei, pe care i le dăduse îngrijitorul 
catedralei. Se chinuia să deschidă cea de-a treia raclă blindată. 
In cele din urmă, cu un strigăt de uşurare, găsi cheia potrivită şi 
capacul cutiei se deschise, ca o poartă. 

Kat întinse mâna peste umărul bărbatul şi înşfacă o sabie 

lungă, păstrată în raclă. O armă decorativă, din secolul al XV-lea, 
cu mâner de aur, împodobit cu giuvaieruri. Lama însă, lungă de 
un metru, era din oţel lustruit. O smulse de la locul ei şi o trase 
după ea. Se ţinu într-o parte, evitând direcţia împuşcăturilor, 
apoi înfipse spada între uşă şi cadru, blocând în acest fel 
intrarea. 

Monk îşi retrase piciorul, frecându-şi genunchiul care îl durea 
îngrozitor. 

— Era şi timpul! 

Din nou, îşi scoase arma pe gaura din uşă şi trase - mai 
degrabă de nervi decât în speranţa că ar fi putut nimeri pe 
cineva. 

Când împuşcăturile îi făcură pe atacatori să se retragă un pas, 
Monk riscă să privească afară. Unul dintre asasini zăcea întins pe 
spate, într-o baltă de sânge, cu jumătate de cap zdrobit. Una din 
loviturile sale oarbe atinsese o ţintă. 

Acum însă, atacatorii se săturaseră de joaca. 

Un ananas negru şi neted se rostogoli printre băncile de lemn, 
îndreptându-se direct spre uşă. Monk se trânti la pământ şi se lipi 
de piatra. 

— Foc în ascunzătoare! 


3.28 A.M. 


Explozia din cealaltă parte a bisericii atrase toate privirile - 
mai puţin pe a lui Gray. Nu mai putea face nimic pentru ceilalţi. 

Un zâmbet sumbru încreţi faţa bărbatului înalt. 

— Se pare ca prietenii voştri... 

Rachel se mişcă. Cu atenţia distrasa momentan, atacatorul îşi 
slăbise  strânsoarea,  subestimând-o, probabil, pe femeia 
subţirica. Rachel îşi lăsă capul în jos, după care îl ridică brusc la 
loc, izbind falca bărbatului suficient de tare încât să audă dinţii 
clănţănindu-i în gură. 

Mişcându-se cu o viteza surprinzătoare, lovi cu podul palmei 
braţul care o împresura, lăsându-se în acelaşi timp în jos. Cu 
cotul, îi aplica atacatorului o lovitura puternică în plex, apoi se 
răsuci şi-l izbi cu pumnul în testicule. 

__ Gray îşi îndrepta numaidecât pistolul spre Doamna Dragon. 
Insă femeia fu mai rapida - făcu un pas în faţă şi-şi puse pistolul 
între ochii lui Gray, la doar trei centimetri distanţa. 

Lângă ei, bărbatul înalt se îndoi de mijloc şi căzu într-un 
genunchi. Rachel îl lovi cu piciorul peste mână, azvârlindu-i arma 
într-o parte. 

— Fugi! îi şuieră Gray, cu ochii aţintiţi asupra Doamnei 
Dragon. 

Agenta Breslei îi întâlni privirea - apoi, făcu un lucru cât se 
poate de ciudat. Arăta cu ţeava puştii în direcţia ieşirii şi-i făcu 
semn cu capul. 

li dădea drumul. 

Gray se dădu un pas în spate. Femeia nu trase, dar rămase cu 
arma îndreptată spre el, pregătită în cazul în care ar fi încercat s- 
o atace. 

In loc să se gândească la gestul neaşteptat al femeii, Gray se 
răsuci pe călcâie şi trase înspre călugării pe care-i văzu cel mai 
aproape de el. Doi căzură la pământ. Fuseseră luaţi prin 
surprindere de explozia grenadei şi nu observaseră schimbul 
rapid de forţe care se petrecuse lângă ei. 

Gray o înşfăcă pe Rachel de braţ şi o trase după el, spre ieşire. 

Un pistol răsună direct în spatele lui. Un glonţ îl lovi în partea 
de sus a braţului. Se dezechilibra uşor, clătinându-se câţiva paşi. 
Din pistolul Doamnei Dragon ieşea fum. Trăsese înspre Gray în 
timp ce-l ajuta pe bărbatul înalt sa se ridice. li curgea sânge pe 
faţă. Se rănise singura pentru a nu-i da de înţeles ce se 
petrecuse. Ratase intenţionat. 

Rachel îl ajută să-şi recapete echilibrul şi se ascunseră 
amândoi după ultimul stâlp. Uşa care dădea în pronaos era chiar 
în faţa lor. Nimeni nu le stătea în drum. 

Gray riscă să privească în spate, spre schimbul de focuri din 
fundul catedralei. Uşa fusese dărâmată şi toată scena era 
învăluită în fum. Cei câţiva atacatori înarmaţi trăgeau încontinuu 
prin deschizătură, asigurându-se că nimeni nu avea să mai 
scape, de data asta. Apoi, unul dintre ei aruncă o a doua grenadă 
- chiar prin uşa dărâmată. 

Ceilalţi asasini se aruncară la pământ în momentul exploziei. 

Un nor de moloz şi de fum se ridică în aer. 

Gray întoarse capul. Rachel urmărise şi ea atacul. Ochii-i erau 
plini de lacrimi. O simţi alunecând lângă el, cu picioarele 
înmuiate. În adâncul sufletului, încercă un sentiment de durere în 
faţa suferinţei femeii. Pentru el, nu era prima dată când pierdea 
colegi de echipă. Invăţase să-i jelească mai târziu. 

Dar ea pierduse pe cineva din familie. 

— Mergi mai departe! spuse el aspru. 

Era tot ce putea face. Trebuia s-o ducă la loc sigur. 

Fata îşi ridica privirea spre el şi păru să câştige putere din 
calmul şi asprimea lui. De asta avea nevoie. Nu de compasiune. 
De putere! Gray mai văzuse această reacţie pe câmpul de luptă. 
Femeia se ridică. 

O strânse de braţ. 

Rachel dădu din cap. Era gata. 

O luară împreuna la fugă şi ieşiră pe uşile din faţă, trântindu-le 
în urma lor. 

In vestibul erau doi asasini, care aşteptau lângă cadavrele a 
doi bărbaţi îmbrăcaţi în uniforme de poliţişti germani. Gardienii 
din cordonul de pază. Cei doi călugări nu părură a fi luaţi prin 
surprindere. Unul din ei trase imediat, forţându-i pe Rachel şi pe 
Gray să se arunce într-o parte. Nu puteau ajunge la uşile care 
dădeau afară, dar găsiră o altă uşă, imediat în stânga lor. 

Nu aveau altă alternativă decât să intre prin ea. Cel de-al 
doilea bărbat îşi ridică arma. Un zid de foc se îndrepta spre ei. 
Nenorocitul avea un aruncător de flăcări. Gray trânti uşa, dar 
câteva flăcări reuşiră să pătrundă pe dedesubt. Se trase înapoi, 
parcă în paşi de dans. Uşa nu avea încuietoare. 

Gray privi în spate. 

Un şir de trepte se înălţau în spirala. 

— Scara turnului! spuse Rachel. 

Focuri de armă muşcară din uşă. 

— Hai! o îndemna Gray. 

O împinse pe Rachel în faţa lui şi începură amândoi să urce 
treptele în fugă. În spatele şi dedesubtul lor uşa crăpă, 
deschizând drumul. Gray auzi o voce cunoscută, urlând în 
germana. 

— Prindeţi-i pe nenorociţi! Ardeţi-i de vii! 

Era bărbatul înalt, liderul călugărilor. 

Paşii atacatorilor răsunară greu pe treptele de piatră. 

Din cauza scării întortocheate, nici unii, nici alţii nu puteau 
tinti, însă urmăritorii erau în avantaj. In timp ce Gray şi Rachel 
fugeau, o fântâna de flăcări se ridică în urma lor, urmărindu-i, 
răsucindu-se de-a lungul scărilor care urcau spre turn. 

Suiau în fuga cerc după cerc. Scările erau din ce în ce mai 
înguste, pe măsură ce se apropiau de vârful ţuguiat al turnului. 
Ferestre înalte, cu vitralii, le apăreau din când în când în drum, 
dar erau prea înguste pentru a se putea strecura prin ele, doar 
nişte săgeți lunguieţe săpate în zidurile groase. 

In sfârşit, treptele ajunseră în clopotniţa din vârful turnului. Un 

clopot masiv, cu balans liber, atârna deasupra fântânii turnului, 
acoperita cu un grilaj de oţel. O punte încercuia clopotul. 

Cel puţin aici ferestrele erau destul de mari pentru a putea 
trece prin ele şi nu erau prevăzute cu geamuri, care ar fi atenuat 
dangătele măreţului clopot - erau însă sigilate cu bare de fier. 

— O punte de panoramă turistică, spuse Rachel. 

Ţinea o armă, împrumutata de la Gray, îndreptată înspre scări. 

Bărbatul privi repede în jur. Nu exista nici o altă ieşire. 
Priveliştea oraşului se deschidea de jur împrejurul lui: Rinul 
strălucea, traversat de arcada Podului Hohenzollern; Muzeul 
Ludwig era luminat feeric, la fel şi pânzele albastre de la Koln 
Musical Dome. Nu exista însă nici o ieşire spre străzile de 
dedesubt. 

In depărtare, auzi sirene de poliţie, un geamăt straniu şi mult 
prea îndepărtat. 

Gray îşi ridică privirea, calculând. 

Rachel scoase un țipăt. Gray se întoarse tocmai în clipa când 
un jet de flăcări năvălea dinspre scări. Rachel se trase lângă el. 

Nu mai aveau timp. 


3.34 A.M. 


Dedesubt, în catedrală, Yaeger Grell intră în camera în care 
avusese loc explozia, cu arma în mână. Aşteptase până când 
fumul celei de-a doua grenade se risipise. Cei doi parteneri ai lui 
se duseseră lângă ceilalţi, la intrarea bisericii, ca să pregătească 
ultimele bombe incendiare. 

Avea să li se alăture şi el - dar voia mai întâi să vadă cum 
muriseră cei care îl uciseseră pe Renard, tovarăşul lui de arme. 
Păşi în încăpere, pregătindu-se să simtă miros de carne arsă şi să 
vadă intestine vărsate pe podea. 

Rămăşiţele uşii îi împiedicau înaintarea. Păşi cu arma înainte. 
Când făcu al doilea pas, ceva îi lovi braţul. Se dădu înapoi, uluit. 
Nu înţelegea. Işi privi mut de uimire încheietura retezată, din 
care ţâşnea sângele. Nu simţea nici o durere. 

Ridică privirea la timp pentru a vedea o spadă - o spadă! - 
despicând aerul. li atinse gâtul înainte ca mirarea să-i dispară de 
pe chip. Nu simţi nimic în clipa când trupul i se prăbuşi în faţă, cu 
capul aruncat pe spate. 

Apoi continuă să cadă, să cadă, să cadă... Şi totul se întunecă. 


129 


3.35 A M. 


Kat se retrase şi lăsă jos sabia încrustată cu nestemate. Se 
aplecă, apucă leşul de-o mână şi-l târî din dreptul uşii, ca să nu 
poată fi văzut prin deschizătură. Capul încă-i mai vâjâia în urma 
exploziei. 

Işi şopti lui Monk - cel puţin, spera că-i şoptise, nu-şi putea 
auzi propriile cuvinte: 

— Ajută-l pe monsenior! 

Privirea lui Monk se mută de la cadavrul decapitat la sabia 
plină de sânge din mâna femeii. Avea ochii lărgiţi, şocaţi, dar şi 
încărcaţi de respect. Se duse la una din raclele cu comori şi îl 
scoase pe  monsenior dinăuntrul acesteia. Toţi trei se 
ascunseseră în cutiile blindate, după explozia primei grenade, cu 
certitudinea că o a doua avea să-i urmeze. 

Aşa şi fusese. 

Dar raclele securizate îşi făcuseră datoria şi protejaseră cea 
mai de preţ comoară dintre toate: vieţile lor. Incăperea fusese 
distrusă, dar, la adăpostul sticlei blindate, cei trei 
supravieţuiseră. 

Fusese ideea ei. 

După aceea, cu ecourile exploziei răsunându-i încă în cap, Kat 
se rostogolise afară din cutia ei şi găsise pe jos sabia cu mânerul 
de aur. Se dovedise a fi o armă mai potrivită decât pistolul. Nu 
voia să facă zgomot şi să atragă atenţia celorlalţi asasini. 

Totuşi, mâna îi tremura. Işi amintea ultima luptă cu cuțite în 
care fusese implicată... şi urmările acesteia. Strânse cu putere 
mânerul spadei, trăgând putere din duritatea oţelului. 

In spatele ei, monseniorul Verona se ridică în picioare, 
clătinându-se. Işi privi mădularele, mirat parcă să le găsească 
încă ataşate de trup. 

Kat se întoarse spre uşă. Cu excepţia tovarăşului lor mort, nici 
un alt atacator nu părea să mai fie prin preajmă. Toţi se 
adunaseră la intrare. 

— Ar trebui să plecăm de-aici, spuse Kat făcându-le semn. 

Lipită de perete, îi conduse departe de ieşirea principală, 
departe de călugări înarmaţi. Ajunseră în colţul în care naosul era 
traversat de transept. Kat le făcu semn celorlalţi doi să ocolească 
intersecţia. 

Odată ieşiţi din câmpul vizual al asasinilor, monseniorul arătă 
cu mâna în lungul transeptului. 

— Pe acolo! şopti el. 

In capăt, se zarea încă o pereche de uşi. O altă ieşire. 
Nepăzită. 

Strângând în mână spada din secolul al XV-lea, Kat îi grăbi 
înainte. Supravieţuiseră! 

Dar ce se întâmplase cu ceilalţi? 


3.38 A.M. 


Rachel îşi descărcă arma în hăul scării spiralate, numărând 
după fiecare tragere. Noua gloanţe. Aveau muniţie de rezerva, 
dar nu mai aveau timp să încarce. Comandantul Pierce era prea 
ocupat. 

Fără alta alternativă, trase orbeşte, sporadic, ţinându-i pe 
atacatori la distanţă. Explozii de foc continuau sa o atace, 
întinzându-se ca limbile unui dragon. 

Situaţia asta nu putea dura prea mult. 

— Gray! strigă femeia, lăsând la o parte politeţurile. 

— Incă o secundă, îi răspunse bărbatul, de după cealaltă parte 
a clopotului. 

In timp ce flăcările se întindeau dinspre scară, Rachel ţinti şi 
apăsă trăgaciul. Trebuia să-i ţină la distanţă. Glonţul lovi zidul de 
piatră şi ricoşa în josul scărilor. 

Apoi glisiera pistolului se deschise. 

Nu mai avea gloanţe. 

Se dădu în spate şi ocoli clopotul, până de cealaltă parte. 

Gray îşi dăduse rucsacul jos din spate şi legase o funie de una 
din zăbrelele de la o fereastră. Celalalt capăt îl înfăşurase în jurul 
încheieturii mâinii şi-şi trecuse funia pe după un braţ. Folosise un 
cric de mână din trusa pe care o adusese cu el ca să depărteze 
doua gratii de la o fereastra. Deschizătură era suficient de mare 
cât să se poată strecura prin ea. 

— Ţine frânghia, spuse el. i 

Rachel luă funia de nailon, cam de cinci metri lungime. In 
spatele ei, o nouă şarjă de flăcări izbucni, ridicându-se dinspre 
scări. Urmăritorii testau din nou terenul, pregătindu-se sa 
înainteze. 

Gray îşi înşfăca rucsacul şi se strecura printre bare. Odată ieşit 

pe parapetul de piatra, îşi puse rucsacul pe umeri şi se întoarse 
spre Rachel. 

— Funia! 

Fata i-o întinse. 

— Ai grijă! 

— Cam târziu pentru asta. 

Privi în jos, printre bocanci. Nu era un lucru prea înţelept, se 
gândi Rachel. O căzătura de la o sută de metri ar slăbi genunchii 
oricui... iar forţa picioarelor era extrem de importantă acum. 

Gray privi în jos, de pe marginea clopotniţei de sud a 
catedralei. 

La doar patru metri distanţa, peste un hău prevestitor de 
moarte, se înălța clopotniţa de nord, o copie geamăna după cea 
în care se aflau acum. Accesul publicului era interzis aici, aşa că 
nu erau gratii la ferestre. Dar nu exista nici cea mai mică şansă 
să poată sări de la o fereastră la alta fără să-şi ia avânt. Gray 
intenţiona în schimb să se arunce înainte şi să prindă orice priză 
ar fi avut norocul să nimerească de pe faţada decorată a turnului 
opus. 

Riscul era mare, dar nu aveau altă soluţie. 

Trebuiau să sară, să abandoneze corabia. 

Gray îndoi genunchii. Rachel nu îndrăznea nici să respire, 
ţinându-se cu o mână de gât. 

Fără a ezita nici o secundă, Gray se aplecă pur şi simplu în 
afară şi sări, arcuindu-şi întreg trupul, apoi dădu drumul colacului 
de funie. Zbură peste hău şi lovi zidul chiar sub bordura ferestrei. 
intinse ambele braţe spre pervaz, prinzându-l ca prin minune. 
Dar impactul îl azvârli înapoi. Braţele nu-i rezistară. Incepu să 
cadă. 

— Piciorul stâng! îi strigă Rachel. 

O auzi. Pipăi cu vârful piciorului stâng suprafaţa de piatră şi 
găsi un cap de demon, care decora şirul de jos. Işi sprijini piciorul 
pe capul statuii. 

Acum că găsise pe ce să-şi sprijine greutatea corpului, reuşi să 
prindă din nou pervazul de deasupra şi găsi o priză şi pentru 
vârful bocancului drept. Stătea agăţat ca un păianjen pe zid. 
Inspiră adânc, îşi potoli bătăile inimii, apoi sui şi se strecură prin 
fereastră. 

Rachel riscă o privire în spate, aplecându-se ca să se uite pe 
sub clopot. Flăcările nu se mai înălţau la intrare. Ştia că şi ceilalţi 
înțelegeau ce însemna această bruscă încetare a focului. 

Rachel nu mai putea aştepta. Se strecură printre gratiile 

depărtate. Marginea era murdară de găinaţ de porumbel şi 
vântul bătea în rafale puternice. 

De cealaltă parte, Gray legase capătul funiei, formând un pod. 

— Grăbeşte-te! Te prind eu! 

Privi în ochii lui, de cealaltă parte a hăului şi găsi încrederea 
de care avea nevoie. 

— Te prind eu, repeta bărbatul. 

Rachel înghiţi în sec şi întinse mâna. „Nu privi în jos!” îşi spuse 
şi prinse funia. Mâna după mână. Era tot ce trebuia să facă. 

Se apleca în afară cu ambele mâini încleştate pe funie, cu 
picioarele încă pe marginea zidului. Auzi clopotul sunând în 
spatele ei. Speriată, privi peste umăr şi văzu un cilindru argintiu 
rostogolindu-se pe podeaua de piatră. 

Nu ştia ce este, dar un lucru era sigur - nu era de bine. 

Fără să mai aibă nevoie de nici o altă încurajare, Rachel îşi 
făcu vânt pe funie şi traversă stângace podul improvizat, lovind 
din picioare, punând o mână după cealaltă. Gray o prinse la 
jumătatea drumului. 

— Bombă! reuşi ea să îngăime cu răsuflarea tăiată, 
aruncându-şi capul pe spate ca să arate spre turnul din care 
tocmai scăpase. 

— Ce...? A 

Bubuitura îi acoperi restul cuvintelor. Impinsă din spate de 
impactul exploziei, Rachel zbură prin deschizătura ferestrei şi 
ateriză direct pe pieptul lui Gray. Se prăbuşiră amândoi, 
îmbrăţişaţi, pe podeaua clopotniţei de nord. Un zid de flăcări 
albastre trecu pe deasupra lor, intrând pe fereastră, fierbinte ca 
interiorul unui furnal. 

Gray o ţinu strâns, acoperind-o cu propriul trup. 

Insă flăcările se risipiră repede în rafalele vântului. 

Gray se rostogoli într-o parte şi Rachel se ridică într-un cot. 
Privi în spate, spre turnul de sud. Clopotnița era în flăcări. Limbi 
încolăcite de foc ieşeau pe toate cele patru ferestre, în ciuda 
vacarmului, se auzeau limpede dangătele clopotului. 

Gray veni lângă Rachel. Trase funia. Nodul din cealaltă parte 
arsese, desfăcând podul. In faţa lor, gratiile ferestrelor 
străluceau, înroşite de foc. 

— Dispozitiv incendiar, spuse Gray. 

Flăcările dansau în vântul puternic ca nişte lumânări în noapte. 
Un ultim omagiu adus celor ucişi cu câteva zile înainte şi în 
noaptea aceea. Rachel îşi imagina zâmbetul ştrengăresc al 
unchiului Vigor. Era mort. Se simţi copleşita de durere. Se 

clatină, gata sa cadă pe spate, dar Gray o prinse. 

Sirenele maşinilor de poliţie răsunau în tot oraşul, trimiţându- 
şi ecourile până la ei. 

— Trebuie să plecăm, spuse Gray. 

Rachel dădu din cap. 

— Ei cred că am murit. Să-i lăsăm să creadă asta. 

li permise sa o conducă până la scări. Coborâră în grabă, 
învârtindu-se iar şi iar. Sirenele se auzeau şi mai tare acum - 
însă mai aproape, un motor se trezi la viaţa, ambalându-se 
treptat, urmat numaidecât de al doilea. 

Gray se uită pe fereastră. 

— Pleacă! 

Rachel privi şi ea. Trei etaje mai jos, două dube negre se 
depărtară de trotuar, traversând în trombă piaţa pietonală. 

— Haide! spuse Gray. Am o presimţire rea. 

Se grăbi să coboare, sărind treptele două câte două. Rachel îl 
urmă aproape lipită de el, încrezându-se în instinctul bărbatului. 

Ajunseră în cele din urmă în pronaos. Una din uşi fusese lăsată 
întredeschisă. Rachel privi în lungul bisericii - spre locul unde 
fusese ucis unchiul ei. Dar ceva îi atrase atenţia, mai aproape, pe 
podea, chiar pe culoarul central. 

Un fel de gantere argintii. 

Douăsprezece, dacă nu şi mai multe. Legate între ele cu fire 
roşii. 

— Fugi! striga ea, răsucindu-se pe călcâie. 

Ţâşniră împreună pe uşile principale şi ieşiră în goană în piaţă. 

Fără nici un cuvânt, se îndreptară în fugă spre singurul 
adăpost. Camionul poliţiei germane, parcat în mijlocul pieţei. Se 
aruncară în spatele lui tocmai în clipa când răsună explozia. 

Parcă s-ar fi declanşat o serie de focuri de artificii. 

Se auzi zgomot de sticla spartă, suficient de tare cât să 
acopere vuietul exploziei. Rachel ridică privirea. Vitraliul bavarez 
uriaş, de deasupra intrării principale, datând încă din Evul Mediu, 
se sfărâmă, preschimbându-se într-o cascadă de foc şi de sticlă 
strălucitoare. 

Rachel se lipi de camion. O ploaie de cioburi de sticlă căzu în 
jurul lor, acoperind întreaga piaţă. 

Ceva se izbi de camion, cu un zgomot asurzitor. Rachel se 
aplecă şi privi printre roţi. Văzu una din uşile masive ale 
catedralei zăcând în mijlocul străzii. 

Apoi, un zgomot nou! Voci surprinse. Înăbuşite. Veneau 
dinăuntrul camionului. Rachel se uita la Gray. intr-o clipă, în 

mâna bărbatului apăru ca prin minune un cuţit. 

Inconjurară camionul până pe cealaltă parte. 

Inainte să apuce să atingă clanţa, uşa se trânti de perete. 

Rachel îl privi mută de uimire pe colegul cel scund al lui Gray, 
care ieşi împleticindu-se. Fu urmat numaidecât de partenera lor, 
care ţinea în mână o sabie lunga. Şi, la sfârşit, de o silueta 
îndrăgită. 

— Unchiule Vigor! 

Rachel se năpusti asupra lui şi-l îmbrăţişa. 

Monseniorul o strânse, la rândul său, cu putere la piept. 

— Cum se face, întreba el, că toată lumea îşi doreşte cu atâta 
înverşunare să mă arunce în aer? 


4.45 A.M. 


O ora mai târziu, Gray intra în camera de hotel cu nervii 
încordaţi la maximum. Inchiriaseră camera sub o identitate falsă, 
hotărând împreună că era indicat să dispară din stradă cât mai 
repede cu putinţă. Hotelul Cristall din Ursulaplatz era situat la 
mai puţin de un kilometru de catedrala. Era o clădire micuță, cu 
un ciudat decor scandinav realizat în culori primare. 

Se retrăseseră aici ca să se regrupeze, să stabilească un plan 
de acţiune. 

Mai întâi însă, aveau nevoie de mai multe informaţii. 

O cheie se răsuci în broască. Gray îşi duse mâna la pistol. Nu- 
şi asuma nici un risc. Dar nu era decât monseniorul Verona care 
se întorcea dintr-o expediţie de cercetare. 

Vigor intră în încăpere. Expresia îi devenise extrem de 
întunecată. 

— Ce e? 

— Băiatul e mort, spuse monseniorul. 

Se apropiară şi ceilalţi. 

Vigor le explică: 

— Jason Pendleton. Băiatul care a supravieţuit masacrului. 
Tocmai au dat ştirea la BBC. A fost ucis în camera de spital. 
Cauza morţii e încă necunoscută, dar există suspiciuni puternice 
că s-a acţionat din exterior. Mai ales că moartea lui a coincis cu 
incendierea catedralei. 

Rachel clătină cu tristeţe din cap. 

Ceva mai devreme, Gray simţise o imensă uşurare să-i 

găsească pe toţi în viaţă, cu doar câteva vânătăi şi zgârieturi. 
Uitase sa se mai gândească şi la supravieţuitorul masacrului. 

Dar, desigur, totul se lega în aceasta odioasă schemă. Atacul 
de la catedrală fusese, evident, o operaţiune de „spălare”, 
menită să şteargă orice urmă a atacului iniţial. Asta includea, 
fireşte şi eliminarea unicului martor. 

— Aţi mai aflat şi altceva? întrebă Gray. 

Îl trimisese pe monsenior jos, la bar, după ce se cazaseră, ca 
să afle care era situaţia catedralei. Monseniorul era cel mai 
potrivit pentru treaba asta. Vorbea fluent limba, iar gulerul 
preoţesc îl scotea în afara oricărei suspiciuni. 

Chiar şi acum, urletele sirenelor răsunau în întreg oraşul. Pe 
fereastră, vedeau dealul catedralei, unde se strânseseră o 
sumedenie de maşini de pompieri şi alte vehicule de intervenţie, 
cu semnalele lor luminoase care trimiteau în noapte fulgere 
albastre şi roşii. Nori de fum acoperiseră cerul întunecat. Străzile 
erau pline de gură-cască şi de tot felul de maşini. 

— N-am aflat nimic nou, spuse Vigor. Focul încă arde cu 
putere în interiorul bisericii. Dar nu s-a întins. Am văzut un 
interviu luat unuia dintre preoţii din parohie. Nimeni n-a fost 
rănit. Dar şi-au manifestat îngrijorarea în legătura cu soarta mea 
şi a nepoatei mele. 

— Bun, zise Gray făcând-o pe Rachel să-şi întoarcă privirea 
spre el. După cum am mai spus, atacatorii cred, momentan, că 
ne-au eliminat. Ar trebui să păstrăm acest avantaj cât mai mult 
timp posibil. Câtă vreme nu ştiu că suntem încă în viaţă, vor privi 
mai puţin peste umăr. 

— Şi nu vor mai încerca să ne omoare, spuse şi Monk. Partea 
asta-mi place cel mai mult. 

Kat lucra ceva la un laptop conectat la o camera digitală. 

— Chiar acum încarc fotografiile, spuse ea. 

Gray se ridică şi se apropie de birou. Când se ascunseseră în 
camionul din faţa catedralei, Monk şi însoțitorii săi profitaseră de 
ocazie pentru a face câteva fotografii. Gray era impresionat de 
ingeniozitatea şi prezenţa lor de spirit. 

Imagini alb-negru umplură ecranul. 

— Uite-l! spuse Rachel arătând cu degetul spre una dintre ele. 
Ăsta e individul care m-a prins. 

— Liderul grupului, zise Gray. 

Kat apăsă de două ori butonul mouse-ului deasupra imaginii şi 
mări fotografia. Bărbatul fusese surprins în mişcare, în timp ce 
ieşea din catedrală. Avea păr negru, destul de lung, aproape 

până la umăr. Nu avea barbă sau mustață. Trăsături acviline. 
Impietrite, lipsite de expresie. Chiar şi în fotografie, emana un 
aer de superioritate. 

— Uitaţi-vă ce mutră îngâmfată are nenorocitul ăsta! spuse 
Monk. Parc-ar fi motanul care tocmai a înfulecat canarul. 

— İl recunoaşte cineva? întrebă Gray. 

Toţi clătinară din cap. 

— Pot să mă conectez la software-ul de recunoaştere facială 
de la Sigma, spuse Kat. 

— Nu încă, o opri Gray, apoi răspunse privirii ei încruntate. 
Deocamdată, nu luăm legătura în nici un fel, cu nimeni. 

Privi în jurul lui. Deşi în mod normal prefera să opereze pe 
cont propriu, fără ca Big Brother să-l urmărească peste tot, de 
data asta nu mai putea face pe lupul singuratic. Avea o echipă 
acum, răspundea şi pentru viaţa altora, nu numai a lui. Privirea îi 
căzu asupra lui Vigor şi Rachel. Şi nici măcar nu era vorba doar 
de membrii echipei lui. Toţi se uitau la el. Se simţi dintr-odată 
copleşit. Nu-şi dorea nimic mai mult decât să ia legătura cu 
Sigma, să se consulte cu directorul Crowe, să-i paseze şi altuia o 
parte din responsabilitate. 

Dar nu putea... cel puţin nu încă. j 

Gray îşi adună gândurile şi-şi recăpăta stăpânirea de sine. Işi 
drese glasul. 

— Cineva ştia că suntem singuri în catedrală. Fie spionau deja 
biserica, fie fuseseră informaţi dinainte. 

— Un turnător, spuse Vigor, frecându-şi barba de sub buza de 
jos. 

— Posibil. Dar nu pot spune cu siguranţă de unde a plecat. 

Gray se uită la Vigor. 

— De la noi sau de la voi. 

Vigor oftă şi dădu din cap. 

— Mă tem că ar putea fi vina noastră. Curtea Dragonului a 
susţinut întotdeauna că are membri în interiorul Vaticanului. Şi, 
având în vedere că ambuscada de aici a venit imediat după 
atacurile îndreptate asupra mea şi a lui Rachel, nu pot decât să- 
mi imaginez că problema vine chiar din interiorul Cetăţii Sfinte. 

— Nu neapărat, răspunse Gray. Se întoarse spre laptop şi 
arătă spre o altă imagine. Măreşte-o pe-asta. 

Kat apăsă butonul mouse-ului. Fotografia unei femei zvelte 
care urca în spatele uneia din cele două dube umplu ecranul. 
Trăsăturile feţei nu i se distingeau prea bine. 

Gray privi spre ceilalţi. 

— O cunoaşte cineva? 

Din nou, toţi clătinară din cap. 

Monk se aplecă spre ecran. 

— Nu, dar nu m-ar deranja s-o cunosc. 

— E aceeaşi femeie care m-a atacat la Fort Detrick. 

Monk se dădu un pas în spate - dintr-odată, femeia nu i se mai 
părea atât de atrăgătoare. 

— Agenta Breslei? 

Vigor şi Rachel păreau nedumeriţi. Gray nu avea timp să le 
spună toată povestea Breslei, dar le făcu un rezumat: o 
organizaţie terorista, care avea legături cu mafia rusească şi 
manifesta un deosebit interes față de tehnologia ultramoderna. 

Când termina, Kat îl întreba: 

— Şi tu crezi că problema ar putea fi în tabăra noastră? 

— După ce s-a întâmplat la Fort Detrick...? Gray se încruntă. 
Cine poate spune de unde se scurg informaţiile? Dar faptul că 
aici avem de a face cu Breasla, operând alături de Curtea 
Dragonului, mă face să cred că au venit tocmai datorită faptului 
că ne-am implicat. Dar mai cred şi că în jocul ăsta sunt la fel de 
în urmă ca şi noi. 

— De ce spui asta? întrebă Rachel. 

Gray arătă spre ecran. 

— Doamna Dragon m-a lăsat să plec. 

Toţi tăcură, muţi de uimire. 

— Eşti sigur? întrebă Monk. 

— Foarte sigur, spuse Gray frecându-şi vânătaia din partea de 
sus a braţului, unde-l împuşcase femeia în timp ce fugea. 

— Dar de ce să facă asta? întrebă Rachel. 

— Fiindcă trage pe sfoară Curtea Dragonului. După cum am 
spus, părerea mea e că singurul motiv pentru care Breasla a 
intrat în jocul ăsta este că a intervenit Sigma. Curtea a cerut 
ajutorul Breslei ca să ne prindă sau să ne elimine. 

Kat dădu din cap. 

— Şi, dacă am fi murit, n-ar mai fi avut nevoie de Breasla. 
Parteneriatul ar fi luat sfârşit, iar Breasla n-ar mai fi aflat ce ştie 
Curtea Dragonului. 

— Dar Curtea ne crede morţi, spuse Rachel. 

— Exact. Şi ăsta e un motiv în plus ca să le lăsăm impresia 
asta cât mai mult timp posibil. Dacă suntem morţi, Curtea o să 
rupă legăturile cu Breasla. 

— Un adversar mai puţin, spuse Monk. 

Gray îl aprobă din cap. 

— Şi ce facem acum? întrebă Kat. 

Asta era un mister. Nu aveau nici o pista... în afară de una. 
Gray privi spre rucsacul lui. 

— Praful pe care l-am strâns din racla moaştelor! Acolo este 
cheia întregii poveşti. Dar nu ştim în ce broască se potriveşte. Şi 
dacă nu-l putem trimite la Sigma pentru testare... 

Vigor vorbi şi el: j 

— Cred că ai dreptate. Intr-adevăr, praful ăsta nu poate da 
răspunsul. insă o întrebare şi mai bună decât „Ce este...” 
Monseniorul se opri brusc, mijind ochii. Işi duse mâna la frunte. 
Ce este...? murmură el ca pentru sine. 

— Unchiule? întreba Rachel îngrijorata. 

— Ceva... o idee într-un colţ al minţii mele... 

Gray îşi aminti o expresie asemănătoare, de intensă 
concentrare interioară, când monseniorul citase un verset din 
Cartea Apocalipsei. 

Preotul strânse pumnul. 

— Nu pot sa fac legătură. E ca şi când aş încerca să prind în 
palmă un balon de săpun. Clătină din cap. Poate că sunt prea 
obosit. 

Gray simţi că bărbatul era sincer... în cea mai mare parte. Dar 
exista ceva ce nu le spunea, ceva declanşat de cuvintele ce 
este... Preţ de o clipă, Gray zări un licăr de teama în ochii 
nedumeriţi ai preotului. 

— Deci, care e întrebarea mai bună? zise Monk, revenind la 
firul original al discuţiei. Incepuserăţi să spuneţi ceva despre o 
întrebare mai bună decât ce anume ar putea fi praful asta. 

Vigor dădu din cap, încercând să se concentreze. 

— Aşa e. Poate ar trebui să ne întrebăm cum a ajuns praful 
acolo. O dată pe an, moaştele sunt scoase cu grijă din racla şi 
sarcofagul este curăţat. Sunt sigur că au şters cu atenţie 
interiorul. 

Kat îşi îndreptă spatele. 

— Inainte de atac, ne întrebam dacă nu cumva dispozitivul 
folosit a alterat în vreun fel aurul din sarcofag, făcându-l să se 
preschimbe în praf alb. 

— Aşa să fi ajuns acolo? întrebă Rachel. 

— Posibil, zise Monk. Vă amintiţi crucea magnetizată din 
biserică? S-a întâmplat ceva tare ciudat acolo, ceva care a 
afectat metalele. De ce nu şi aurul? 

Gray regreta că nu avusese mai mult timp să adune mostre şi 
să facă mai multe teste. Dar de când incendiaseră catedrala... 

— Nu, spuse Kat oftând exasperată. Nu uitaţi că praful nu era 
aur pur. Am zărit şi alte elemente. Poate platină sau alt element 
din grupul de metale tranziționale care se pot dezintegra în 
formă de praf în stare M. 

Gray dădu încet din cap, amintindu-şi dârele argintii din aurul 
topit. 

— Eu nu cred că aurul provenea din carcasa sarcofagului, 
spuse Kat. 

Monk se încruntă. 

— Dar dacă nu este aşa, iar cutia e curățată în fiecare an... 
atunci cum ar fi putut ajunge acolo? 

Dintr-odată Gray făcu ochii mari. Inţelegea acum ce o intrigase 
atât de mult pe Kat. 

— Provine chiar din oase. 

— Nu exista alta explicaţie, îl aprobă Kat. 

Monk clipi, clătinând din cap. 

— Uşor de spus. Nu avem oasele, ca să putem testa ipoteza. 
Le-au luat ei pe toate. 

Rachel şi Vigor se uitară unul la celalalt. 

— Ce este? întreba Gray. 

Rachel îi surprinse privirea. Chipul ei strălucea de entuziasm. 

— Nu au luat toate oasele. 

Gray se încruntă. 

= Unde...? 

li răspunse Vigor: 

— La Milano. 

6 
TOMA NECREDINCIOSUL 


25 IULIE, 10.14 A.M. 
LACUL COMO, ITALIA 


Gray şi însoțitorii săi săriră din Mercedesul E55 pe care-l 
închiriaseră şi se-ndreptară în grabă spre piaţa pietonală a 
oraşului Como, de pe marginea lacului cu acelaşi nume. 
Plimbăreţi matinali şi gură-cască se zăreau ici-colo prin piaţa 
pavată cu piatră cubică, mărginită de o faleză ce se întindea de-a 
lungul apei albastre şi nemişcate. 

Kat căscă şi se întinse - parcă era o pisică făcându-şi, leneşă, 
rondul de dimineaţă. Se uită la ceas: 

— Trei ţări în patru ore. 

Conduseseră toată noaptea.  Traversaseră Germania, 
îndreptându-se spre Elveţia, apoi trecuseră Alpii, în Italia. 
Merseseră cu maşina. Era mai bine decât cu trenul sau cu 
avionul. Aşa se puteau deplasa nebăgaţi în seamă. Trecuseră 
graniţele cu acte false. Nu voiau să dea nimănui de ştire că 
supravieţuiseră atacului de la Koln. 

Gray intenţiona să contacteze centrul de comandă de la Sigma 
după ce recuperau oasele din biserica din Milano şi ajungeau la 
Vatican. Odată instalaţi la Roma, aveau să se regrupeze şi să 
discute strategia cu superiorii lor. In ciuda riscului de scurgere de 
informaţii, Gray trebuia să-şi informeze şefii de la Washington în 
legătură cu evenimentele petrecute la Koln, pentru a reevalua 
parametrii misiunii. 

Între timp, planul era să conducă cu schimbul de la Koln la 
Milano, în aşa fel încât toată lumea să prindă câteva ore de 
somn. Dar nu fusese aşa. 

După ce cobori din maşină, Monk rămase în picioare la 
marginea pieţei şi se apleca de mijloc, cu mâinile pe genunchi, 
verde la faţă. 

— Aşa conduce ea, spuse Vigor bătându-l pe spate. Merge un 
pic cam repede. 

— Am fost în avioane de luptă care făceau tot felul de 

cascadorii, mormăi bărbatul. Dar asta... a fost mai rău. 

Rachel cobori de pe locul şoferului şi închise portiera maşinii 
închiriate. Condusese tot drumul cu viteză maximă, zburând pe 
autostrada din Germania şi luând curbele strâmte ale şoselelor 
din Alpi cu o viteză ce sfida legile fizicii. 

Cu un deget, îşi ridică pe frunte ochelarii de soare cu reflexe 
albăstrui. 

— Trebuie doar să mănânci ceva, îl linişti ea pe Monk. Ştiu eu 
un local drăguţ în Piazza Cavour. 

Deşi nu era tocmai încântat de idee, Gray fusese de acord să 
se oprească şi să mănânce ceva. Oricum, trebuia să alimenteze 
cu benzina şi locul părea destul de izolat. Şi, cum nu trecuseră 
nici şase ore de la atac, la Koln încă mai domnea confuzia. Până 
când avea să se afle că trupurile lor nu se aflau printre cadavrele 
de la catedrală, ei ar fi fost deja la Roma. Peste câteva ore, nu 
vor mai avea de ce să pretindă că ar fi murit. 

In momentul acesta însă, erau cu toţii epuizați de drum şi 
lihniţi de foame. 

Rachel îi conduse prin piaţă, înspre malul lacului. Gray o 

urmări cu privirea. In ciuda faptului că nu dormise şi şofase toată 
noaptea, mişcările ei nu trădau nici un semn de oboseala. Mai 
mult chiar, arăta învigorată după turul de forţă pe care-l făcuse 
prin Alpi, de parcă s-ar fi relaxat făcând yoga. Disperarea din 
ochii ei, după noaptea de groază pe care o trăiseră se risipise cu 
fiecare kilometru străbătut. 
__ Rezistenţa femeii îl bucura, pe de-o parte, dar îl şi dezamăgea. 
şi amintea mâna ei strângând-o pe a lui în timp ce fugeau. 
ingrijorarea din ochii ei când se aruncase de pe marginea 
turnului catedralei. Felului în care-l fixase cu privirea în acele 
clipe - avea încredere în el, avea nevoie de el. 

Insă femeia aceea dispăruse. 

Priveliştea se deschise în faţă, atrăgându-i privirile. Lacul era 
un diamant albastru, ascuns printre culmile înverzite de la 
poalele Alpilor. Câteva mai erau încă presărate cu petice de 
zăpadă care se reflectau în oglinda lină a apei. 

— Lago di Como, spuse Vigor, păşind alături de Gray. Virgiliu l- 
a descris cândva ca fiind cel mai frumos lac din lume. 

Ajunseră într-un loc de pe faleză plin de vegetaţie. Cărarea era 
mărginită de straturi de camelii, azalee, rododendroni şi 
magnolii. Aleea din piatră cubică mergea mai departe de-a 
lungul malului, umbrită de castani, chiparoşi italieni şi dafini cu 
scoarţa albă. Pe mijlocul lacului, bărcuţe cu vele înaintau agale, 

împinse de briza dimineţii. Sus, pe dealurile înverzite, pâlcuri de 
case răsăreau îndrăzneţe, cocoţate pe stânci, strălucind în 
nuanţe de crem, auriu şi cărămiziu. 

Gray observa că frumuseţea locului şi aerul proaspăt păreau 
să-l învioreze pe Monk sau poate că doar senzaţia pavajului solid 
de sub picioare făcea asta. Şi Kat se uita în toate direcţiile, 
admirând peisajul. 

— Ristorante Imbarcadero, spuse Rachel, arătând cu mâna de 
cealaltă parte a pieţei. 

— Şi un drive-in” ar fi fost la fel de bun, spuse Gray, uitându- 
se la ceas. 

— Poate pentru tine, mormăi aspru Monk. 

Vigor se apropie de el. 

— Am mers repede. Peste o oră, o să fim la Milano. 

— Dar oasele... 

Vigor se încruntă făcându-l să se oprească. 

— Comandante, spuse monseniorul, Vaticanul este perfect 
conştient de riscul la care sunt expuse moaştele din Basilica del 
Sant Eustorgio. Oricum, primisem ordine să mă opresc în Milano 
şi să le iau cu mine pe drumul de întoarcere spre Roma. Între 
timp, Sfântul Scaun a trimis ordin ca oasele să fie încuiate în 
seiful bisericii. Basilica a fost închisă şi au fost alertate 
autorităţile locale. 

— Nu avem nici o garanţie că toate astea îi vor opri pe cei din 
Curtea Dragonului, spuse Gray, amintindu-şi de dezastrul de la 
Koln. 

— Mă îndoiesc că vor ataca în plină zi. Gruparea asta se 
ascunde în umbre şi-n întuneric. lar noi o să ajungem la Milano 
înainte de amiază. 

Kat interveni în discuţie: 

— Nu întârziem prea mult dacă solicitam o comandă la pachet, 
după care plecam imediat. 

Deşi nici pe departe mulţumit, Gray fu nevoit să cedeze. Şi 
oamenii din echipa lui aveau nevoie de combustibil, nu doar 
automobilul lor. 

Odată ajunşi la restaurant, Rachel deschise o poartă spre o 
terasă împodobită cu bougainvillea, care dădea înspre lac. 

— La Imbarcadero e cea mai buna mâncare din zonă. Vă 
recomand risotto con pesce persico. 


12 Restaurant care serveşte comanda la pachet, direct pe geamul 
maşinii, fără a mai fi necesara coborârea din vehicul (n. tr.). 

— Biban auriu cu orez, traduse Vigor. Este excelent aici. 
Fileurile sunt date prin făină şi salvie, prăjite uşor şi se servesc 
crocante, pe un strat gros de risotto, cu mult unt. 

Rachel îi conduse spre o masă. 

Un pic mai relaxat, Gray îşi permise să aprecieze entuziasmul 
lui Rachel. Discuta repede, în italiana, cu un bătrân cu şorţ care 
venise să-i întâmpine. Fata zâmbea prieteneşte în timp ce 
vorbeau. La sfârşit, se îmbrăţişară. 

Rachel se întoarse şi le făcu semn cu mâna. 

— Dacă vreţi ceva mai uşor, încercaţi florile de dovleac 
umplute cu pâine şi limba mielului. Dar în orice caz, luaţi-vă un 
platou de agnolotti. 

Vigor aproba din cap. 

— Ravioli cu vinete şi mozzarella, spuse el şi îşi sărută 
degetele în semn de apreciere. 

— Să înţeleg, aşadar, că nu e prima dată când mâncaţi aici, 
spuse Monk, lăsându-se să cada cu greutate într-un scaun. 

Se uită la Gray. Se dusese anonimatul lor! 

Vigor îl bătu pe umăr pe Monk. 

— Proprietarii ne sunt prieteni de familie de trei generaţii. 
Puteţi fi siguri că ştiu să păstreze discreţia. 

Făcu semn cu mâna unui chelner dolofan. 

— Ciao, Mario! Bianco Secco di Montecchia, per favore! 

— Imediat, Padre! Am şi un Chiaretto de Bellagio foarte bun. A 
venit azi-noapte, cu feribotul. 

— Perfetto! Adu-ne câte o sticla din fiecare, cât aşteptăm. 

— Antipasti? 

— Desigur, Mario. Doar nu suntem barbari. 

Dădură comanda cu multă bravada şi râsete: salată de somon 
cu oţet de mere, fiertura de orz, vițel în coajă de pâine, paste 
tagliatelle cu peşte alb şi ceva numit pappardelle. 

Mario aduse un platou mare cât masa, plin cu măsline şi tot 
felul de aperitive... împreuna cu două sticle, una de vin roşu şi 
cealaltă de vin alb. 

— Buon appetito! spuse tare bărbatul. 

Se părea că italienii făceau o sărbătoare din fiecare masă - 
chiar şi când luau mâncarea la pachet. Turnară vinul. Ridicară 
paharele. Bucăţi de salam şi de caşcaval fură împărţite tuturor. 

— Salute, Mario! îi ură Rachel când terminară platoul. 

Monk se lăsă pe spate, încercă să înăbuşe un râgâit, dar nu 
reuşi. 

— Numai şi cu asta şi mi-am umplut burta, zise el. 

Kat mâncase la fel de mult, dar studia acum meniul de desert 
cu aceeaşi concentrare cu care citise şi dosarul misiunii. 

— Signorina? o întreba Mario, remarcându-i interesul. 

Fata arată cu degetul pe meniu. 

— Macedonia con panna. 

Monk scoase un geamăt. 

— E doar salată de fructe cu frişcă. 

Se uită spre ceilalţi, cu ochii mari. 

— E ceva uşor! 

Gray se lăsă pe spate. Nu le tăie elanul. Simţea că aveau cu 
toţii nevoie de acest moment de respira. După ce plecau, 
întreaga zi avea să fie mohorâtă. Aveau să intre în fugă în 
Milano, să ia oasele şi sa prindă unul din trenurile acelea de mare 
viteza spre Roma, ca să ajungă acolo înainte de căderea nopţii. _ 

Gray folosise pauza şi pentru a-l studia pe Vigor Verona. In 
ciuda atmosferei vesele, monseniorul părea sa fi căzut din nou 
pe gânduri. Gray aproape că vedea rotiţele învârtindu-se în capul 
bărbatului. 

Privirea lui Vigor se opri dintr-odată asupra lui, surprinzându-i- 
o pe a sa. Îşi împinse scaunul departe de masă. 

— Comandante Pierce, cât timp aşteptăm să termine cei de la 
bucătărie, mă întrebam dacă am putea discuta ceva în 
particular. Poate n-ar strica să ne dezmorţim picioarele într-o 
plimbare pe faleză. 

Gray îşi puse paharul pe masă şi se ridică. Ceilalţi îi priviră 
curioşi, dar Gray le făcu semn cu capul să rămână pe loc. 

Vigor îl conduse spre ieşirea din terasă, pe faleza principală 
care înconjura lacul. 

— Aş vrea să discut ceva cu dumneata şi aş vrea să-mi spui ce 
crezi. 

— Desigur. 

Merseră o vreme şi Vigor se apropie de un zid de piatră, care 
marginea un doc gol. Aici, puteau discuta în linişte. 

Monseniorul îşi ţinea privirea aţintită asupra lacului şi lovea cu 
un pumn în zidul de piatră. 

— Inţeleg că rolul Vaticanului în toată povestea asta se 
rezumă la furtul moaştelor. Odată întorşi la Roma, presupun că 
intenţionaţi să rupeţi orice legătură cu noi şi să plecaţi singuri 
după Curtea Dragonului. 

Pentru o clipă Gray se gândi să protesteze, dar bărbatul merita 
un răspuns sincer. Nu putea risca să-i pună în continuare în 
pericol pe omul ăsta şi pe nepoata lui. 

— Cred că aşa ar fi cel mai bine, zise el. Şi sunt sigur că atât 
superiorii noştri, cât şi ai dumneavoastră vor fi de acord. 

— Eu însă nu sunt. 

O urmă de patimă răzbătuse din cuvintele lui. 

Gray se încruntă. 

— Dacă aveţi dreptate şi dacă oasele sunt sursa amalgamului 
ciudat sub formă de pudră, atunci cred că rolurile noastre în 
aceasta poveste sunt mai importante decât ar fi bănuit oricare 
din cele două organizaţii. 

— Nu văd cum. 

Vigor îl privi din nou cu acea intensitate ce părea să fie o 
trăsătură a familiei Verona. N 

— Atunci, dă-mi voie să te conving. În primul rând, ştim despre 
Curtea Dragonului ca este o societate aristocrata, preocupata de 
studierea ştiinţelor oculte sau pierdute. S-au concentrat pe texte 
gnostice străvechi şi pe alte arcane. 

— Baliverne mistice! 

Vigor se întoarse spre el, ridicându-şi trufaş capul. 

— Comandante Pierce, dacă nu mă-nşel, dumneata însuţi ai 
urmat un studiu de credinţe şi filosofii alternative. De la taoism 
până la o serie de culte hinduse. 

Gray tresări. Aproape uitase că monseniorul era un agent 
operativ cu experienţă, din inte/ligenza Vaticanului. În mod 
evident, întocmiseră un dosar despre el. 

— Nu e niciodată rău să cauţi adevărul spiritual, continua 
monseniorul. Indiferent pe ce cale. De fapt, însăşi definiţia 
cuvântul gnosis este „sa cauţi adevărul, să-L găseşti pe 
Dumnezeu”. Nu pot condamna Curtea Dragonului din acest 
punct de vedere. Gnosticismul! a făcut întotdeauna parte din 
Biserica Catolică, încă de la începuturi. Ba chiar o precede. 

— Bine, spuse Gray, nereuşind să-şi ascundă o urmă de iritare 
din voce. Ce legătură au toate astea cu masacrul de la Koln? 

Monseniorul oftă. 

— Din anumite puncte de vedere, atacul de azi poate fi regăsit 
în cursul istoriei în conflictul dintre doi apostoli. Toma şi loan. 

Gray clatină din cap. 

— Ce tot spuneţi acolo? 

— La începuturi, creştinismul a fost o religie în afara legii. O 


13 Curent filozofic-religios, reprezentând un amestec de dogme 
creştine, de filozofie idealistă greacă şi de concepţii religioase orientale, 
care susţine ideea unei cunoaşteri mistice, (n. tr.). 

credinţă nouă, mai puternică decât oricare alta în acele timpuri. 
Spre deosebire de alte religii, care revendicau plăţi ca parte 
integrală a credinţei, tânăra familie creştină contribuia voluntar 
cu bani. Fondurile erau folosite pentru a hrăni şi a adăposti 
orfanii, pentru a cumpără hrana şi leacuri pentru bolnavi, pentru 
a plaţi sicriele săracilor. Acest sprijin acordat asupriţilor a atras 
un număr mare de oameni, în ciuda riscului de a aparţine unei 
credinţe aflate în afara legii. 

— Da, ştiu. Milosteniile creştinilor şi toată tevatura... Totuşi, ce 
legătură...? 

Gray fu întrerupt de mâna ridicata a monseniorului. 

— Dacă mă laşi să termin, s-ar putea să înveţi ceva. 

Gray îşi stăpâni furia şi nu mai spuse nimic. În afara de spion 
al Vaticanului, Vigor mai era şi profesor universitar. Era evident 
ca nu-i plăcea să-i fie întrerupte prelegerile. 

— In anii de început ai Bisericii, totul se desfăşura în cel mai 
mare secret. Întrunirile aveau loc pe ascuns, în peşteri sau cripte. 
Acest fapt a condus la crearea mai multor grupări, separate una 
de cealaltă. Mai întâi, din cauza distanţei, cu secte majore în 
Alexandria, Antiochia, Cartagina şi Roma. Apoi, din cauza izolării, 
au început să apară practici individuale însoţite de filosofii 
diferite. Evangheliile răsăreau la tot pasul. Cele adunate în Biblie: 
după Matei, Marcu, după Luca şi după loan. Dar şi altele. 
Evangheliile secrete după lacov, după Maria Magdalena, după 
Filip. Evanghelia Adevărului. Apocalipsa după Petru. Şi multe 
altele. Cu atâtea evanghelii, tot felul de secte au început să se 
formeze în jurul lor. Tânăra Biserica începea să se fisureze. 

Gray dădu din cap. Urmase cursurile Liceului lezuit, unde 
predase mama lui. Cunoştea o parte din aceasta istorie. 

— Dar în secolul al doilea, continua Vigor, episcopul de Lyon, 
Sfântul Irineu, a scris cinci volume sub titlul Adversus Haereses. 
Împotriva ereziei. Titlul complet era Distrugerea şi eliminarea 
falsei autointitulatei Cunoaşteri. A fost momentul în care toate 
credinţele gnostice anterioare au fost scoase în afara religiei 
creştine, creându-se canonul evanghelic din patru părţi. 
Evangheliile acceptate au fost limitate exclusiv la cele după 
Matei, Marcu, Luca şi loan, toate celelalte fiind decretate eretice. 
Parafrazându-l pe Irineu, la fel cum sunt doar patru regiuni ale 
universului şi patru vânturi principale, nici Biserica nu avea 
nevoie de mai mult de patru stâlpi de susţinere. 

— Dar de ce au ales tocmai aceste patru evanghelii dintre 
toate? 

— Într-adevăr, de ce? Aici zace îngrijorarea mea. 

Gray se trezi că asculta cu mai multă atenţie. Deşi îl irita 
faptul că îi ţinea cineva prelegeri, era curios sa afle spre ce 
conduceau toate astea. 

Vigor privi înspre lac. 

— Trei dintre evanghelii - cele după Matei, Marcu şi Luca - 
spun toate aceeaşi poveste. Insă Evanghelia după loan relatează 
o istorie diferită - nici măcar evenimentele din viaţa lui Hristos 
nu se potrivesc, cronologic, cu celelalte. Dar a existat un alt 
motiv, de o importanţă esenţială, pentru care loan a fost inclus în 
Biblia canonica. 

— Care? 

— Totul i s-a datorat tovarăşului său apostolic, Toma. 

— Toma Necredinciosul? 

Gray cunoştea prea bine povestea singurului apostol care 
refuzase să creadă în învierea lui Hristos, înainte de a-L vedea cu 
propriii ochi. 

Vigor dădu din cap. 

— Dar ştiai că Evanghelia după loan e singura care spune 
povestea necredinciosului Toma? loan a fost singurul care l-a 
descris pe Toma drept un discipol limitat, lipsit de credinţa. In 
toate celelalte scripturi găsim numai cuvinte de laudă despre el. 
Ştii de ce prezintă loan aceasta imagine discrepanta? 

Gray clatină din cap. In toţi anii săi de practicant romano- 
catolic, nu remarcase niciodată acest punct de vedere atât de 
diferit. 

— loan a încercat să-l discrediteze pe Toma sau, mai bine zis, 
pe adepţii acestuia, care erau mulţi la acea vreme. Chiar şi în 
ziua de azi, în India, există o grupare puternica, adeptă a 
învățăturilor creştine propovăduite de Toma. In Biserica timpurie 
însă, a avut loc o schismă fundamentala între Evanghelia după 
Toma şi cea după loan. Erau atât de diferite, încât numai una din 
ele putea supravieţui. 

— Ce vrei să spui? Cât de diferite puteau fi? 

— Se merge înapoi până la începutul începutului Bibliei, până 
la Geneză, până la primele versete: „Să fie lumina!” Atât loan, 
cât şi Toma îl identifică pe Isus cu aceasta lumina primordială, 
lumina creaţiei. Din acel punct însă, interpretările lor diferă 
substanţial. Potrivit lui Toma, lumina nu numai că a creat forma 
existentă a universului, dar ea continua încă să existe în toate 
lucrurile, în special în om, care a fost creat după chipul şi 
asemănarea lui Dumnezeu. Această lumină se ascunde în fiecare 

persoană, aşteptând doar să fie găsită. 

— Şi ce spune loan? 

— Ei, loan a privit lucrurile dintr-o cu totul altă perspectivă. La 
fel ca şi Toma, credea şi el că lumina primordiala era 
manifestarea lui Hristos, însă loan susţine că numai şi numai Isus 
poate deţine aceasta lumină. Restul lumii e sortit sa rămână pe 
veci în întuneric, laolaltă cu oamenii. Şi calea înapoi spre această 
lumină, spre mântuire şi spre Dumnezeu nu poate fi găsită decât 
prin venerarea lui Hristos cel divin. 

— O perspectiva mult mai limitată. 

— Şi mult mai pragmatica pentru tânăra Biserică. loan oferea 
o metoda de mântuire, de atingere a luminii, mult mai ortodoxă. 
Doar prin venerarea lui Hristos. Simplitatea şi liniaritatea acestei 
credinţe a fost pe placul mai-marilor Bisericii acelor vremuri 
haotice. In mod contrar, Toma susţinea că fiecare dintre noi are 
în sine capacitatea de a-L găsi pe Dumnezeu, privind în sine 
însuşi, fără a mai fi nevoie de venerare. 

— Şi ideea asta trebuia înăbuşită. 

Monseniorul ridică din umeri. 

— Dar care e credinţa dreaptă? 

Vigor zâmbi larg. 

— Cine ştie? Nu am toate răspunsurile. Cum a spus Isus, 
„Caută şi vei afla”. 

Gray se încruntă. Lui, cel puţin, replica asta i se părea destul 
de gnostică. Privi şi el înspre lac, urmărind bărcuţele care 
alunecau pe apă. Lumina se răsfrângea în sclipiri orbitoare în 
oglinda de cristal a apei. Caută şi vei afla. Era oare calea pe care 
el însuşi o urmase, studiind atâtea filosofii? In cazul ăsta, nu 
reuşise să găsească nici un răspuns satisfăcător. 

Şi apropo de răspunsuri nesatisfăcătoare... 

Gray se întoarse din nou spre Vigor, dându-şi seama cât de 
mult deviaseră de la subiect. 

— Şi ce legătură au toate astea cu masacrul de la Koln? 

— Dă-mi voie să-ţi spun. Ridică un deget. in primul rând, 
părerea mea este că atacul cu care avem de a face acum 
readuce în scenă străvechiul conflict dintre credinţa ortodoxa a 
lui loan şi tradiţia gnostică a lui Toma. 

— Cu Biserica Catolica de-o parte şi Curtea Dragonului de ceai 
al tău? 

— Nu, tocmai aici e problema. M-am gândit la asta toată 
noaptea. Curtea Dragonului, deşi caută cunoaşterea prin 
misterele gnostice, nu are ca ţel descoperirea lui Dumnezeu, ci 

doar dobândirea puterii. Vor să impună o nouă ordine mondiala, 
o reîntoarcere la feudalism, cu ei în poziţiile de conducere, ferm 
convinşi de faptul că sunt genetic superiori şi sortiţi, din naştere, 
să fie stăpânii lumii. Aşa că nu! Nu cred că această Curte a 
Dragonului reprezintă partea gnostică a străvechiului conflict. 
Dar au derivat din ea, sunt ca nişte vulturi flămânzi de putere. 
Insă, cu siguranţă, îşi au rădăcinile în această tradiţie. 

Gray fu nevoit să admită că exista o logică în toată această 
teorie, dar era încă departe de a fi convins. 

Probabil că Vigor simţi lucrul ăsta. Ridică un al doilea deget. 

— Punctul doi. In Evanghelia după Toma, exista o istorioară 
care povesteşte cum Isus l-a luat într-o zi pe Toma de-o parte şi 
i-a împărtăşit trei secrete. Când ceilalţi apostoli l-au întrebat ce 
taine îi dezvăluise Hristos, Toma le-a răspuns: „Dacă v-aş spune 
fie şi numai una dintre ele, aţi lua pietre de pe jos şi le-aţi arunca 
în mine. lar din pietre ar ţâşni limbi de foc care v-ar arde devii”. 

Vigor se uită fix la Gray, aşteptând, de parcă l-ar fi supus unui 
test. 

Gray era pregătit. 

— Un foc din pietre, care arde. Exact cum s-a întâmplat cu 
enoriaşii de la biserică. 

Vigor dădu din cap. 

— M-am gândit la citatul ăsta din prima clipă în care am aflat 
despre crime. 

—E o legătură destul de nesigură, spuse Gray, tot 
neîncrezător. 

— Aşa ar fi, dacă nu aş mai avea şi o a treia conexiune 
istorică, spuse Vigor, ridicând al treilea deget. 

Gray se simţea ca un miel în faţa măcelarului. 

— In conformitate cu textele istorice, explică Vigor, Toma a 
plecat să propovăduiască învăţătura evanghelică înspre răsărit, 
ajungând până în India. A botezat mii de oameni, a ridicat 
biserici, a răspândit credinţa şi, în cele din urmă, a murit în India. 
In acea regiune însă, a rămas cu mult mai celebru pentru un 
singur act - un botez. 

Gray aştepta. 

Vigor concluziona cu mult patos. 

— Toma i-a botezat pe cei Trei Magi. 

Gray căscă ochii. Mintea-i alerga nebuneşte, încercând să facă 
legăturile: Sfântul Toma şi tradiţia gnostică, secrete spuse în 
taină de Isus, foc aducător de moarte, ieşit din piatră... şi toate 
astea ducând, din nou, la cei Trei Magi. Oare conexiunea mergea 

şi mai departe? Îşi aminti fotografiile morţilor din Germania. 
Trupurile torturate. Şi raportul medicului legist despre lichefierea 
straturilor exterioare ale creierelor victimelor, îşi aminti, de 
asemenea, mirosul de carne arsă din catedrala. 

Cumva, oasele aveau legătură cu toate astea. 

Dar cum? 

Dacă exista un fir istoric care să-i conducă spre vreun indiciu, 
acesta depăşea cu siguranţa experienţa şi sfera lui de 
cunoştinţe. Fu silit să recunoască asta şi se întoarse spre 
monsenior. 

Vigor vorbi, încrezător în cuvintele lui: 

— După cum am spus de la bun început, cred că în povestea 
masacrului de la catedrală e ceva mai mult decât tehnologie. 
Cred că, orice ar fi fost, este în strânsa legătura cu Biserica 
Catolica, cu istoria începuturilor ei, întinzându-se, poate, chiar 
până înainte de fondarea ei. Şi sunt convins că vă pot fi de mare 
folos în continuarea investigaţiei. a 

Gray îşi plecă, gânditor, capul. Incetul cu încetul, fusese 
convins. 

— Dar nu şi nepoata mea, conchise Vigor, dezvăluind în sfârşit 
motivul pentru care îl luase deoparte pe Gray. 

li întinse mâna. 

— De îndată ce ne întoarcem la Roma, o trimit înapoi la 
Carabinieri. Nu vreau s-o mai pun, vreodată în pericol. 

Gray apucă şi scutură cu putere mâna monseniorului. 

In sfârşit, un aspect asupra căruia erau amândoi de acord. 


10.45 A.M. 


Rachel auzi paşi în spatele ei. Se aştepta să fie Mario, cu 
comanda lor. Când ridică privirea, mai să cadă de pe scaun la 
vederea femeii în vârstă care stătea lângă ea, sprijinită în 
baston, îmbrăcată cu o pereche de pantaloni largi, bleumarin şi o 
bluză de vară albastră, cu model cu narcise. Părul alb îi era 
coafat în bucle şi în ochi îi licărea o privire amuzata. 

Mario stătea în spatele vizitatoarei, zâmbind cu gura până la 
urechi. 

— Surpriză, nu? 

Rachel îşi recăpăta echilibrul, în vreme ce partenerii lui Gray 
priveau intrigaţi. 

— Nonna? Ce cauţi tu aici? 

Bunica o mângâie pe Rachel pe obraz, vorbind în italiana: 

— Nebuna de maică-ta! zise bătrână fluturându-şi mâna prin 
aer, într-un gest larg. S-a dus să te vadă la Roma. M-a lăsat 
singură, în grija netotului ăla de Signore Barbari. De parcă am eu 
nevoie de grija lui! Şi mai şi miroase întotdeauna a brânza. 

— Nonna... 

O fluturare a mâinii o opri. 

— Aşa că am venit la vila noastră. Am luat trenul. După care 
vine Mario să-mi spună că tu şi Viggie sunteţi aici. l-am zis să nu- 
ţi spună. 

— Frumoasa surpriza, nu? repetă Mario, strălucind de mândrie. 

Probabil că-şi muşcase tot timpul limba ca să nu se dea de gol. 

— Cine sunt prietenii tăi? o întrebă nonna. 

Rachel făcu prezentările. 

— Dânsa este bunica mea. 

Bătrâna le strânse pe rând mâinile şi începu să vorbească în 
engleză. 

— Spuneţi-mi Camilla. 

Îl măsură pe Monk din cap până-n picioare. 

— De ce ţi-ai ras tot părul? Mare păcat! Dar ai ochi frumoşi. 
Eşti italiano? 

— Nu, sunt grec. 

Bătrâna dădu din cap, ca o cunoscătoare. 

— Nu-i rău deloc. 

Se întoarse spre Kat. 

— Signor Monk e iubitul dumitale? 

Kat ridică din sprâncene, surprinsă. g 

— Nu, zise ea un pic cam prea ţâfnoasă. În nici un caz. 

— Hei! făcu Monk, jignit. 

— Faceţi o pereche frumoasă, decretă Monna Camilla, apăsând 
cuvintele de parcă le-ar fi întipărit în piatră. 

Se întoarse spre Mario. 

— Adu-mi un pahar din acel minunat Chiaretto, per favore, 
Mario. 

Bărbatul se răsuci pe călcâie, încă jubilând. 

Rachel se aşeză la loc şi-i zări pe Gray şi pe unchiul Vigor 
întorcându-se din plimbarea lor particulară. În timp ce se 
apropiau, observă că Gray îşi ferea privirea de-a ei. Ştia de ce 
unchiul ei plecase împreună cu comandantul Pierce. Şi, din 
comportamentul bărbatului, ghicea deja rezultatul. 

Dintr-odată, Rachel îşi pierdu orice interes pentru paharul de 

vin din faţa ei. 

Unchiul Vigor remarcă musafirul neaşteptat de la masă. Chipul 
lui căpătă o expresie sumbră. 

Surpriza fu din nou explicată, urmată de noi prezentări. 

În timp ce-i era prezentat Gray Pierce, bunica privi 
întrebătoare spre Rachel, cu o sprânceană ridicată, apoi rămase 
cu ochii pironiţi asupra americanului. Era evident că-i plăcea ce 
vedea: barbă neagră ţepoasă, ochi albaştri cenuşii, păr drept şi 
negru. Rachel ştia că bunica ei avea o adevărata pasiune pentru 
a forma perechi de îndrăgostiţi, o trăsătura genetica a tuturor 
matroanelor italience. 

Nonna se aplecă spre Rachel. 

— Vad copii frumoşi, şopti ea, cu ochii încă aţintiţi asupra lui 
Gray. Bellissimo bambini. 

— Nonna! o avertiză fata. 

Bunica dădu din umeri şi ridica vocea. 

— Signore Pierce, sunteţi ita/iano? 

— Mă tem că nu. 

— V-ar plăcea să fiţi? Nepoata mea... 

Rachel i-o reteză: 

— Nonna, nu avem prea mult timp. 

Se uită la ceas, cu un gest ostentativ. 

— Avem treaba în Milano. 

Faţa bunicii se lumina. 

— Treaba de Carabinieri. Eşti pe urma vreunui obiect furat? Se 
uita la unchiul Vigor. 

— S-a furat ceva din vreo biserica? 

— Ceva de genul ăsta, Monna. Dar nu putem vorbi despre o 
ancheta în curs de desfăşurare. 

Bunica îşi făcu semnul crucii. 

— Oribil... să furi din biserică! Am citit despre crimele alea din 
Germania. Groaznic. De-a dreptul groaznic... 

Privi în jurul mesei, insistând asupra celor trei străini. Ochii i se 
îngustară aproape imperceptibil şi se opriră asupra lui Rachel. 

Fata remarcă străfulgerarea din ochii femeii, ceea ce semnala 
că înţelesese ceva. In ciuda aerului ei zăpăcit şi distrat, nimic nu 
putea trece neobservat de nonna. Furtul moaştelor Magilor 
făcuse prima pagina în toate ziarele. lar ei călătoreau cu un grup 
de americani, lângă graniţa cu Elveţia, întorcându-se în Italia. 
Oare le ghicise nonna adevăratul scop? 

— Groaznic, repeta bătrâna. 

Un chelner sosi cu două sacoşe mari, pline cu mâncare. Din 

fiecare, ieşea câte o pâine mare, două baghete ce se înălţau 
asemenea unei perechi de catarge. Monk se ridica să primească 
încărcătură, cu faţa numai un zâmbet. 

Unchiul Vigor vorbi, aplecându-se şi sărutând-o pe bătrână pe 
ambii obraji. 

— Mamă, ne vedem acasă, la Grandolfo, peste câteva zile. 
După ce ne terminam treburile. 

Când Gray trecu pe lângă ea, Nonna Camilla îl prinse şi-l trase 
de mână. 

— Ai grija de nepoata mea! 

Gray se uită la Rachel. 

— O sa am. Dar se pricepe destul de bine şi singură. 

Rachel simţi un val brusc de căldură în clipa în care privirea lui 
o întâlni pe a ei. Se simţea ridicola, aşa că se uită în altă parte. 
Nu era o şcolăriţă! Nici pe departe. 

Nonna îl ciupi pe Gray de obraz. 

— Noi, femeile din neamul Verona, ştim întotdeauna să ne 
purtăm singure de grijă. Să nu uiţi asta. 

Gray zâmbi. 

— N-o să uit. 

Bătrâna îl mângâie pe spate în timp ce tânărul se îndepărta. 

— Ragazzo buono. 

In timp ce restul se îndepărtau, bunica îi făcu semn lui Rachel 
să mai rămână. Intinse apoi mâna, întoarse pe dos colţul vestei 
deschise a lui Rachel, lăsând să se vadă tocul gol. 

— Ai pierdut ceva, nu? 

Rachel uitase că încă mai purta centura goală, de la umăr. 
Beretta pe care o împrumutase rămăsese la catedrală. Monna 
însă remarcase. 

— O femeie nu trebuie să plece niciodată goală de acasă. 
Bunica întinse mâna şi-şi luă poşeta. O deschise şi scoase 
preţiosul ei revolver nazist, Luger P-08, cu mânerul negru, 
mătuit. 

— la-l pe-al meu. 

— Nonna! N-ar trebui să umbli cu aşa ceva după tine. Bunica 
îşi flutură mâna, în semn că nu era cazul să-şi facă griji. 

— Trenul nu e cel mai sigur mijloc de transport pentru o 
femeie singură. Prea mulţi ţigani! Dar ceva-mi spune că ai nevoie 
de el mai mult decât mine. 

Privirea apăsătoare a bunicii sugera cât se poate de clar că 
înţelegea pericolele misiunii lui Rachel. 

Rachel întinse mâna şi-şi închise tocul cu un clic. 

— Grazie, Nonna. Dar o să fie bine. 

Bunica ridică din umeri. 

— Urâtă rău treaba aia din Germania, spuse ea cu o privirea 
mai mult decât grăitoare. Nu strică să fi atentă. 

— O să fiu, Nonna. 

Rachel dădu să plece, când simţi că bunica o prinse de 
încheietura mâinii. 

— Te place, spuse bătrâna. Signore Pierce. 

— Nonna! 

— Aţi face bellissimo bambini împreună. 

Rachel oftă. Nici un pericol cât de mare n-o putea face să 
renunţe la ideea ei fixă. Copii! Singura comoară a nonne-or de 
pretutindeni. 

O salvă Mario, care sosi cu nota de plata. Se dădu într-o parte 
şi plăti cash, lăsând suficient cât să acopere şi prânzul bunicii. 
Apoi îşi adună lucrurile şi se îndreptă spre piaţă, după ceilalţi. 

Acum însă, ducea cu ea spiritul bunicii. Cu siguranţă, femeile 
din neamul Verona ştiau să-şi poarte singure de grijă. Se întâlni 
cu unchiul şi cu ceilalţi la maşină. li aruncă lui Gray cea mai 
otrăvită privire de care se simţi în stare. 

— Dacă-ţi închipui că poţi să continui investigația asta fără 
mine, n-ai decât să mergi pe jos la Roma! 

Cu cheile în mână, înconjură Mercedesul, satisfăcută de 
expresia surprinsă de pe chipul bărbatului care privi, la rândul 
lui, spre unchiul Vigor. 

Fusese prinsă într-o ambuscadă, văzuse gloanţele căzând ca o 
ploaie în jurul ei şi supravieţuise unui atac cu bombe incendiare. 
N-avea de gând să accepte să fie dată la o parte. 

Deschise portiera de lângă scaunul şoferului, dar pe celelalte 
le lăsă încuiate. 

— Şi e valabil şi pentru tine, unchiule Vigor. 

— Rachel... încercă bărbatul să protesteze. 

Fata se strecură pe scaunul şoferului, trânti portiera şi băgă 
cheia în contact. 

— Rachel! strigă unchiul bătând în fereastră. 

Băgă în viteză. 

— Va bene! spuse exasperat unchiul, strigând ca să acopere 
motorul. Rămânem împreună. 

— Jură-mi! îi strigă la rândul ei, cu palma pe schimbătorul de 
viteze. 

— Dio mio... îşi ridică ochii spre cer. Şi te mai întrebai de ce m- 
am făcut preot... 

Rachel ambală motorul. 

Unchiul Vigor îşi puse palma pe geam. 

— Mă predau. ţi jur. N-ar fi trebuit să-ncerc să mă pun cu o 
femeie din familia Verona. 

Rachel se răsuci şi-l ţintui cu privirea pe Gray. Bărbatul 
rămăsese tăcut, cu faţa împietrită. Părea pregătit să ia prima 
maşină care-i ieşea în cale şi să plece de unul singur. Mersese 
oare prea departe cu cacealmaua? Simţea însă că era momentul 
să se impună. 

Incet, ochii albaştri ai lui Gray se mutară, cu o privire de 
gheaţă, de la ea la unchiul ei, apoi din nou la Rachel. In acea 
clipă, aşa cum stăteau, faţă în faţă, Rachel simţi cât de mult îşi 
dorea să rămână implicată. Până în măduva oaselor! Poate că el 
înţelegea... 

Foarte încet, Gray dădu din cap, cu o mişcare abia 
perceptibilă. 

Era însă suficient. 

Rachel deblocă uşile. Ceilalţi urcară înăuntru. 

Monk intră ultimul. 

— Eu n-avem nimic împotrivă s-o iau pe jos. 


11.05 A.M. 


De pe bancheta din spate, Gray o privi pe Rachel. 

Işi pusese ochelarii cu reflexe albastre, care-i făceau expresia 
imposibil de citit. lţi ţinea totuşi buzele strâns lipite. Muşchii de 
pe gâtul ei lung rămâneau încordaţi ca un arc în timp ce se 
concentra asupra traficului. In ciuda faptului că fuseseră de 
acord să o ia cu ei, fata era încă furioasă. 

Cum de ştiuse Rachel ce hotărâseră el şi unchiul ei? Intuiţia ei 
era impresionantă, la fel şi modul totalmente ilogic în care 
abordase conflictul. Dar Gray îşi amintea şi vulnerabilitatea ei 
acolo sus, în turnuri, ochii care priveau într-ai lui de cealaltă 
parte a hăului. Şi totuşi, nici măcar atunci, printre gloanţe şi 
flăcări, femeia asta nu cedase. 

O clipa, surprinse o privire de-a lui Rachel în oglinda 
retrovizoare. Ochii erau ascunşi de ochelarii de soare, dar ştia că 
îl studia. Prea conştient de treaba asta, Gray privi în altă parte. 

Se lovi cu pumnul în genunchi, nemulţumit de reacţia lui. 

Gray nu cunoscuse niciodată o femeie care să-l zăpăcească în 

asemenea măsură. Desigur, avusese iubite, dar nici una nu 
rezistase mai mult de şase luni şi chiar şi acele relaţii fuseseră în 
timpul liceului. Fusese prea idealist în tinereţe, apoi prea dedicat 
carierei militare, mai întâi în armată, apoi la Rangeri. Niciodată 
nu avusese un loc căruia să-i spună „casă” mai mult de şase luni, 
iar aventurile lui amoroase nu durau, de obicei, mai mult decât o 
permisie de weekend. Dar niciodată nu întâlnise o femeie care sa 
fie pe cât de enervantă, pe atât de uimitoare: o femeie care să 
râdă cu dezinvoltură în timpul unui prânz şi să devină dintr-odată 
dură ca diamantul. 

Se lăsă pe spate, admirând peisajul de ţara care se derula pe 
lângă ei. Lăsaseră în urmă zona plină de lacuri din nordul Italiei şi 
coborau acum spre poalele Alpilor. Era o călătorie scurtă. Cu 
maşina, nu făceau mai mult de patruzeci şi cinci de minute până 
la Milano. 

Gray se cunoştea suficient de bine pentru a înţelege o parte 
din atracţia pe care o simţea faţă de Rachel. Nu fusese niciodată 
fascinat de femeile comune, cu interese obişnuite, indecise. Dar 
nici nu era un adept al extremelor. Nu-i plăceau femeile 
extravagante, stridente. Dintotdeauna preferase armonia, o 
contopire a extremelor în care unicitatea să creeze echilibru, nu 
să-l piardă. 

Era, în principal, viziunea taoistă, yin şi yang, asupra 
cosmosului. 

Până şi propria cariera reflecta acest concept - savantul şi 
soldatul. Domeniul lui de activitate încerca să încorporeze 
biologia şi fizica. Cândva, încercase sad descrie această alegere 
directorului Crowe: „Chimia, biologia, matematica... reduc totul 
la pozitiv şi negativ, la zero şi unu, la lumina şi întuneric”. 

Gray se surprinse îndreptându-şi atenţia din nou spre Rachel. 
Fata asta întruchipa aceeaşi filosofie, în carne şi oase. 

O privi pe Rachel ridicând o mâna ca să-şi maseze un cârcel 
pe gât. Işi depărtă uşor buzele în clipa când găsi locul dureros şi-l 
frecă viguros, cu degetele. Se întrebă ce gust aveau oare buzele 
ei. 

Înainte ca bărbatul să-şi lase gândurile să zboare mai departe, 
Rachel întoarse Mercedesul într-o curbă strânsă, izbindu-l pe 
Gray de portieră. Işi cobori mâna, schimbă într-o viteză 
inferioară, ambală motorul, apoi porni cu şi mai mare avânt. 

Gray se ţinu strâns. Monk scoase un geamăt. 

Pe faţa lui Rachel abia dacă se zări umbra unui zâmbet. 

Cine n-ar fi fost fascinat de femeia asta? 

6.07 A.M. 
WASHINGTON, D C. 


Trecuseră opt ore şi nici o veste. 

Painter măsura biroul în lung şi-n lat. Era aici de la ora zece, 
de noaptea trecută - de îndată ce aflase despre explozia de la 
Catedrala din Koln. De atunci însă, informaţiile ajunseseră greu 
la el. 

Prea greu. 

Sursa incendierii: bombe pline cu praf negru, fosfor alb şi ulei 
incendiar LA-60. Fusese nevoie de trei ore pentru ca focul să fie 
potolit suficient cât să se poată intra în biserica, însă interiorul 
era o cochilie toxică sufocata de fum. Totul arsese în întregime, 
până la zidurile şi duşumeaua de piatră. Se găsiseră şi câteva 
schelete carbonizate. 

Erau oare oamenii lui? 

Mai trecură încă doua ore până să primească un raport cum că 
fuseseră descoperite rămăşiţele unor arme la două dintre 
cadavre. Carabine de asalt neidentificate. Nici un membru din 
echipa lui nu era dotat cu aşa ceva. Aşadar, cel puţin o parte 
dintre cadavre aparţineau atacatorilor. 

Dar celelalte? 

Imaginea prin satelit captată prin NRO se dovedise inutilă. Nici 
un ochi din cer nu supraveghea zona la acea oră. La faţa locului, 
erau acum examinate camerele de supraveghere ale centrelor 
municipale şi ale sediilor din vecinătate. Martorii oculari erau 
puţini. Un vagabond, care dormea lângă Dealul Catedralei, 
raportase că văzuse câţiva oameni ieşind din catedrala cuprinsa 
de flăcări. Dar nivelul alcoolului din sângele omului era peste 1,5 
%o. Se împleticea pe picioare de beat ce era. 

Nimeni altcineva nu vorbea. La casa lor conspirativă din Koln 
nu sosise nimeni. Şi, până acum, nici o veste de pe teren. 

Nimic. 

In ciuda eforturilor de a-şi păstra optimismul, Painter se temea 
de ce era mai rău. 

O bătaie în uşa întredeschisa îl smulse din gânduri. 

Se întoarse şi-i făcu semn lui Logan Gregory să intre în birou. 
Secundul lui avea maldăre de hârtii îndesate sub braţ şi cearcăne 
întunecate în jurul ochilor. Logan refuzase să plece acasă, 

rămânându-i alături întreaga noapte. 

Painter privi nerăbdător, aşteptând o veste buna. 

Logan clatină din cap. 

— N-avem încă nici o informaţie despre ei. 

Verificaseră din oră în oră aeroporturile, gările şi autogările. 

— La graniţe? 

— Nimic. Dar graniţele în UE sunt relativ libere. Puteau să iasă 
din Germania printr-o mulţime de feluri. 

— Şi nici Vaticanul n-a primit încă nici o veste? 

Bărbatul din faţa sa clătină din nou din cap. 

— Chiar acum zece minute am vorbit cu cardinalul Spera. 

Se auzi un clinchet dinspre computer. Painter înconjură biroul 
şi lovi tasta care iniţia modulul de videoconferinţă. Se uită la 
ecranul de plasmă atârnat pe perete. Apăru imaginea şefului 
sau, comandantul general de la DARPA. 

Doctor Sean McKnight era în biroul său din Arlington. 
Renunţase la haina de la costum, pe care o purta de obicei şi-şi 
suflecase mânecile de la cămaşă. Nu avea cravata. Işi trecu o 
mână prin parul roşcat, care începea să încărunţească - un gest 
familiar, de oboseala. 

— Am primit cererea ta, începu şeful. 

Painter, aplecat peste birou, îşi îndreptă spatele. Logan se 
retrăsese spre uşă, ieşind din câmpul vizual al camerei. Dădu să 
iasă din încăpere, pentru a nu-i deranja pe cei doi, dar Painter îi 
făcu semn să rămână. Cererea lui nu era o problema de 
siguranţa. 

Sean clatină din cap. 

— Nu pot să ţi-o aprob. 

Painter se încruntă. Ceruse permisiunea să se deplaseze el 
însuşi în Germania şi sa participe la investigaţii. Poate existau 
indicii pe care ceilalţi să nu le observe. Degetele i se contractară 
într-un pumn, în semn de frustrare. 

— Logan poate supraveghea situaţia aici, protesta Painter. Şi 
pot să rămân în permanentă legătură cu centrul de comandă. 

Hotărârea lui Sean părea de neclintit. 

— Painter, tu eşti acum centrul de comandă. 

— Dar... 

— Nu mai eşti agent de teren. 

Probabil că expresia de durere de pe chipul bărbatului era 
evidenta. 

Sean oftă. 

— Ai idee de câte ori am stat eu în birou, aşteptând veşti de la 

tine? Mai ţii minte ultima misiune, din Oman? Eram sigur c-ai 
murit. 

Painter îşi cobori privirea. Dosare şi hârtii erau împrăştiate pe 
tot biroul. Nu găsi nimic care să-i uşureze cât de cât situaţia. Nu- 
şi dăduse seama până acum cât de chinuitoare trebuie să fi fost 
această poziţie pentru şeful lui. Painter clătina din cap. 

— Exista o singura modalitate de a face faţă unor astfel de 
probleme, spuse şeful. Şi, crede-mă, o să te obişnuieşti. 

Painter se uita spre ecran. Simţi un nod dureros. 

— Trebuie să ai încredere în agenţii tai. Tu i-ai trimis pe teren 
dar, odată ce le-ai dat drumul, trebuie sa mergi pe mâna lor. Tu 
ai ales echipa şi pe liderul acestei operaţiuni. li crezi în stare să 
facă faţă unei situaţii de criză? 

Painter se gândi la Grayson Pierce, Monk Kokkalis şi Kat 
Bryant. Erau printre cei mai buni şi mai inteligenţi agenţi ai lui. 
Dacă existase vreo şansă de supravieţuire... Painter dădu încet 
din cap. Da, avea încredere în ei. 

— Atunci, lasă-i să joace cum ştiu ei. Cum ai făcut şi tu. Un cal 
aleargă cel mai bine atunci când frâul e mai larg. 

Sean se apleca în faţă. 

— Tot ce poţi face acum e să aştepţi să ia legătura cu tine. 
Asta e datoria ta faţă de ei. Să fi gata să le răspunzi. Nu să dai 
fuga în Germania. 

— Inţeleg, spuse Painter. 

Nu se simţea însă cu nimic mai bine. Durerea din piept 
continua să-l sufoce. 

— Ai primit pachetul pe care ţi l-am trimis săptămâna trecuta? 

Painter ridică privirea, schiţând un zâmbet. Primise un pachet 
de la directorul lui. O cutie de pastile Tums, neutralizatori de acid 
gastric. Crezuse mai întâi că este o glumă, dar acum nu mai era 
atât de sigur. 

Sean se aşeză la loc pe scaun. 

— E singura uşurare de care o să ai parte în meseria asta. 

Painter nu putu decât să-i dea dreptate mentorului său. 

— Era mai uşor pe tren, mormăi el în cele din urmă. 

— Nu întotdeauna, îi aminti Sean. Cu siguranţă, nu 
întotdeauna. 


12.10 P.M. 
MILANO, ITALIA 


160 


— Exact la fix, zise Monk. Cum a spus monseniorul. 

Gray nu-l putea contrazice. Totul părea să meargă bine. 

De-abia aştepta să intre, să ia oasele şi să plece de-acolo. 

Stăteau pe o alee umbrită de lângă modesta Basilica del Santo 
Eustorgio, în dreptul uneia din uşile laterale. Fatada era decorată 
simplu, cu cărămidă roşie, iar în spatele ei se înălța o singură 
turlă, cu ceas, în vârful căreia era montată o cruce. Piaţeta 
scăldată de soare era goală, deocamdată. 

Cu câteva minute mai devreme, o maşină de patrulă trecuse 
pe acolo, înaintând încet, supraveghind zona. Totul părea în 
regulă. 

La recomandarea lui Kat, cercetaseră întreg perimetrul 
bisericii de la distanţă. Gray folosise un set de lentile telescopice 
ca să privească, nevăzut, prin câteva ferestre. Cele cinci capele 
laterale şi naosul central păreau pustii. 

Razele soarelui se reflectau în piatra lustruită cu care era 
pavată piaţa. Ziua devenise toridă. 

Insă Gray se simţea înfrigurat, nesigur. 

Ar fi fost oare mai puţin precaut dacă ar fi fost singur? 

— Să mergem! spuse el. 

Vigor paşi spre uşa laterală şi întinse mâna spre cercul mare, 
de fier, cu o cruce la mijloc, cu intenţia să bată. 

Gray îl opri. 

— Nu! Ne-am apropiat în linişte. Să nu ne facem încă 
remarcată prezenţa. 

Se întoarse spre Kat şi-i făcu semn spre închizătoare. 

— Poţi s-o deschizi? 

Kat se lăsa într-un genunchi. Monk şi Gray o acoperiră cu 
trupurile lor. În timp ce Kat studia încuietoarea, degetele ei 
căutau ceva într-o trusă specială. Cu îndemânarea meticuloasă a 
unui chirurg, se apucă de lucru. 

— Comandante, spuse Vigor, pătrunderea prin efracţie într-o 
biserică... 

— Dacă ai fost invitat să intri de către Vatican, nu mai e 
pătrundere prin efracţie. 

Un clinchet surd puse capăt disputei. Uşa se deschise cam trei 
centimetri. 

Kat se ridică în picioare şi-şi puse rucsacul pe umăr. 

Gray le făcu semn celorlalţi să rămână afară. 

— Eu şi Monk o să intrăm singuri. Să cercetăm zona. Duse 
mâna la guler şi-şi potrivi microfonul. Vă anunţăm când suntem 

siguri că totul e-n regulă. Kat, rămâi aici cu Rachel şi cu Vigor. 

Monseniorul făcu un pas în faţă. 

— După cum am mai spus, preoţii au şanse mai mari într-o 
discuţie cu alte feţe bisericeşti. Vin cu voi. 

Gray ezită - dar monseniorul avea dreptate. 

— Rămâneţi tot timpul în spatele nostru. 

Kat nu protestă că fusese lăsată de pază la uşă, însă ochii lui 
Rachel aruncau fulgere. 

— Avem nevoie de cineva care să ne acopere, în caz că 
lucrurile nu merg cum trebuie, explică Gray, privind-o fix pe 
Rachel. 

Fata îşi muşcă buzele, dar dădu din cap. 

Mulţumit, Gray se întoarse şi deschise uşa doar atât cât să se 
poată strecura înăuntru. Pronaosul era întunecat şi răcoros. Uşile 
spre naos erau închise. Nu văzu nimic suspect. Tăcerea 
sanctuarului îl apăsa, de parcă ar fi fost sub apă. 

Monk închise uşa în urma lui şi-şi dădu la o parte haina lungă, 
ca să-şi pună o mâna pe armă. 

Vigor respectă instrucţiunile şi rămase în urma lui Monk. 

Gray se îndreptă spre uşa centrală a naosului. O împinse cu 
palma. În cealaltă mână, ţinea arma. 

Naosul era mai luminos decât pronaosul - lumina naturala 
pătrundea prin ferestrele bisericii. Pardoseala lustruita, de 
marmură, reflecta razele de soare, părând aproape udă. Basilica 
era mult mai mică decât Catedrala de la Koln. Nu fusese 
construită în formă de cruce, ci era mai degrabă o sală lungă, un 
naos dreptunghiular care se termina în faţa altarului. 

Gray împietri pe poziţie, atent să surprindă vreo mişcare, în 
ciuda luminii suficiente, existau încă destule locuri unde cineva s- 
ar fi putut ascunde. Un şir de stâlpi susțineau acoperişul boltit. 
Cinci capele micuţe se înălţau lângă peretele din dreapta, 
adăpostind mormintele unor sfinţi şi martiri. 

Nici o mişcare. Singurul zgomot era uruitul îndepărtat al 
traficului, care părea să se audă din altă lume. 

Gray intră şi înainta spre centrul naosului, cu pistolul pregătit. 

Monk începu să meargă într-o parte, pentru a acoperi întreg 
spaţiul. Inaintară în tăcere. Biserica părea să fie pustie. Nu se 
vedea nici măcar un preot. 

— Poate că s-au dus cu toţii la masă, spuse Monk încet, în 
staţie. 

— Kat, mă auzi? întrebă Gray. 

— Foarte clar, comandante. 

Ajunseră în capătul naosului. 

Vigor arătă spre dreapta, spre capela cea mai apropiată de 
altar. 

Cuibărit în colţul capelei, un sarcofag uriaş se ascundea pe 
jumătate în umbră. La fel ca şi racla de la Koln, altarul Magilor 
avea forma unei biserici, doar ca sarcofagul acesta nu era făcut 
din aur şi nestemate, ci fusese săpat dintr-un singur bloc de 
marmura Proconnesio. 

Gray se apropie primul. 

Altarul se înălța cam patru metri de la baza până în vârful 
ascuţit şi era lat de doi şi lung de încă patru. Singurul acces în 
interior era printr-o fereastră mică, prevăzută cu gratii, aşezata 
jos, în partea din faţă. 

— Finestra confessionis, şopti Vigor, arătând spre fereastra. Ca 
oamenii să poată privi moaştele doar când îngenunchează. 

Gray se apropie şi el în timp ce Monk rămase de paza. Nu-i 
plăcea deloc situaţia. Se aplecă şi privi prin fereastra îngusta. In 
spatele sticlei, se deschidea o cameră îmbrăcata în mătase albă. 

Moaştele fuseseră luate de acolo, exact cum spusese 
monseniorul. Vaticanul nu-şi asuma nici un risc. Şi nici el. 

— Prezbiteriul este în partea stângă a bisericii, spuse Vigor un 
pic cam prea tare. Acolo sunt birourile şi apartamentele. Sunt 
legate prin sacristie. 

Arătă cu mâna înspre partea opusă a bisericii. 

Ca şi când ar fi răspuns semnului său, o uşă se deschise brusc, 
în cealaltă parte a naosului. Gray se lăsă pe un genunchi. Monk îl 
împinse pe monsenior în spatele unui stâlp şi-şi scoase arma 
dintr-o singură mişcare. 

O siluetă pătrunse prin deschizătură, fără să-i remarce pe 
intruşi. 

Era un tânăr îmbrăcat în negru, cu guler alb şi rotund. 

Un preot. 

Era singur. Intră în biserică şi începu să aprindă un şir de 
lumânări din dreptul altarului. 

Gray aşteptă până când tânărul fu la doar doi metri distanţă. 
Nu apăru nimeni altcineva. Se ridică încet, făcându-şi remarcată 
prezenţa. 

Preotul îngheţă la vederea lui Gray, cu braţul pe jumătate 
ridicat, pregătit să aprindă o altă lumânare. Expresia i se 
transformă într-un şoc autentic când zări pistolul din mâna 
bărbatului. 

— Chi sei?’ 

În continuare, Gray ezita. 

Vigor ieşi din ascunzătoare. 

— Padre...” 

Preotul sări ca ars şi-şi mută privirea asupra monseniorului. 
Remarcă numaidecât gulerul de la gâtul acestuia şi confuzia luă 
locul fricii. 

— Sunt monseniorul Verona, se prezentă Vigor, făcând un pas 
în faţă. Nu te teme. 

— Monseniorul Verona? 

Pe chipul tânărului se citea îngrijorarea. Făcu un pas în spate. 

— Ce s-a întâmplat? întrebă Gray în italiană. 

Preotul clătină din cap. 

— Nu puteţi fi monseniorul Verona. 

Vigor făcu un pas în faţă şi-i arătă legitimaţia de la Vatican. 

Bărbatul o privi, apoi se uită din nou la Vigor. 

— Dar... un bărbat a venit ceva mai devreme, chiar dis-de- 
dimineaţă. Un bărbat înalt. Foarte înalt. Avea acte cu care s-a 
identificat drept monseniorul Verona. Avea hârtii cu toate 
ştampilele Vaticanului. A venit sa ia oasele. 

Gray schimbă o privire cu monseniorul. Cineva le-o luase deja 
înainte. De data asta, în loc de forţă brută, Curtea Dragonului 
recursese la un vicleşug. Din necesitate. Din cauza măsurilor 
sporite de siguranţa. Crezându-l mort pe adevăratul monsenior 
Verona, Curtea îşi asumase rolul bărbatului. La fel ca şi până 
acum, fuseseră probabil informaţi de misiunea adițională a lui 
Vigor, de a veni la Milano pentru a lua moaştele. Datorita 
spionilor, reuşiseră să pună mâna şi pe ultimele oase, trecând 
fără nici o problemă de toate masurile de securitate. 

Gray datina din cap. Rămâneau cu un pas în urmă. 

— La dracu’! făcu Monk. X 

Preotul îi aruncă o privire încruntată. In mod evident, înțelegea 
suficientă engleză pentru a se simți ofensat de folosirea unui 
astfel de vocabular în Casa Domnului. 

— Scusi, răspunse Monk. 

Gray îi înțelegea frustrarea lui Monk - ba, ca lider al misiunii, o 
resimțea chiar de două ori mai tare. Işi muşcă limba ca să nu 
înjure, la rândul lui. Se mişcaseră prea încet, fuseseră prea 
precauți. 


14 Cine eşti? 
15 Părinte... 

Staţia de emisie-recepţie bâzâi. 

Era Kat. Probabil că auzise suficient de mult din conversaţie. 

— E totul în regula, comandante? 

— İn regulă da... dar am ajuns prea târziu, îi răspunse el sec. 

Kat şi Rachel intrară în biserică. Vigor făcu prezentările. 

— Aşadar, nu mai sunt oasele, spuse Rachel. 

Preotul dădu din cap. 

— Monsenior Verona, dacă doriţi să vedeţi actele, le-am pus în 
seif, în sacristie. Poate vă ajută la ceva. 

— Am putea căuta amprente, zise Rachel obosită - epuizarea 
pusese în sfârşit stăpânire pe ea. 

— Poate au fost neatenţi. Nu se aşteptau să fim chiar în urma 
lor. Poate descoperim cine ne-a trădat la Vatican. Ar putea fi 
singura noastră pistă. 

Gray dădu din cap. 

— Adu-le. Vedem ce-o să putem afla. 

Rachel şi monseniorul Verona o porniră spre ieşire. 

Gray se întoarse şi se îndreptă spre sarcofag. 

— Ai vreo idee? îl întrebă Monk. 

— Avem încă praful pe care l-am adunat din racla de aur, 
spuse Gray. Ne regrupăm la Vatican, alertăm pe toată lumea de 
cele petrecute şi cercetăm praful cu mai multă atenţie. 

Când uşa sacristiei se închise, Gray îngenunche din nou lângă 
fereastra îngustă, întrebându-se dacă i-ar fi folosit la ceva să se 
roage. 

— Ar trebui să aspirăm interiorul, spuse el, făcând eforturi să- 
şi păstreze spiritul practic. Să vedem dacă şi aici se confirmă 
prezenţa amalgamului. 

Se aplecă în faţă, înălţându-şi cu grijă capul, neştiind nici el 
exact ce caută. Cu toate astea, îl găsi. Un semn pe acoperişul 
îmbrăcat în mătase al raclei moaştelor. O ştampilă roşie pe 
suprafaţa albă. Un dragon răsucit. Cerneala părea proaspătă... 
prea proaspătă. 

Dar nu era cerneală... 

Sânge! 

Un avertisment lăsat în urmă de Doamna Dragon. 

Gray îşi îndreptă spatele, înțelegând dintr-odată adevărul. 

Odată intraţi, părintele închise uşa sacristiei. Era camera unde 
preoţii şi băieţii de altare se îmbrăcau, înainte de slujbă. 

Rachel auzi cheia răsucindu-se în broască, în spatele ei. 

Se întoarse pe jumătate şi se trezi că tânărul preot o ţintuieşte 
cu un pistol în dreptul pieptului. Ochii bărbatului erau acum la fel 
de duri şi de sticloşi ca marmura lustruită. 

— Nu mişcaţi! spuse el cu duritate în glas. 

Rachel se dădu un pas în spate. Vigor îşi ridica încet mâinile. 

Pe ambele părţi ale încăperii, erau dulapuri cu veşminte 
preoţeşti şi odăjdii, folosite la slujba de zi cu zi. Pe o masă, 
stăteau înşirate nişte cupe de argint, aranjate la întâmplare, în 
acelaşi scop. Un crucifix mare, din argint lustruit, trona în vârful 
unei bare din fier forjat sprijinita într-un colţ, folosită la 
deschiderea procesiunii. 

Uşa din partea opusă a sacristiei se deschise. 

Figura masivă, mult prea familiara, a unui bărbat înalt umplu 
golul. Era bărbatul care o atacase în Koln. Intr-o mână, avea un 
cuţit lung, cu lama încă udă de sânge. Păşi în încăpere şi folosi 
un patrafir ce atârna într-unul din dulapuri ca să şteargă tăişul. 

Rachel îl simţi pe Vigor înfiorându-se lângă ea. 

Sângele... Lipsa preoţilor... Dumnezeule! 

Bărbatul înalt nu mai purta acum robă de călugăr, ci haine 
obişnuite, de stradă, pantaloni sport kaki şi un tricou negru, 
peste care-şi pusese o haină de culoare închisă. Avea un pistol 
într-un toc de umăr şi o cască de recepţie într-o ureche. 
Microfonul era la gât. 

— Care va să zică, aţi supravieţuit amândoi! zise el, 
plimbându-şi ochii-n sus şi-n jos pe trupul lui Rachel, de parcă ar 
fi evaluat un vițel gras, la un târg. Ce noroc! Acum, vom avea 
ocazia să ne cunoaştem mai bine. 

Işi ridică microfonul în dreptul gurii şi vorbi în el: 

— Curăţaţi biserica! 

În spatele ei, Rachel auzi uşi trântindu-se de perete în naos. 
Cu siguranţă Gray şi ceilalţi fuseseră luaţi prin surprindere. 
Aşteptă să audă ropot de împuşcături sau explozia unei grenade. 
Dar nu auzi decât sunetul unor ghete pe podeaua de marmură. 
Biserica rămase cufundată în tăcere. 

Acelaşi lucru trebuie să fi fost remarcat şi de bărbatul din faţa 
lor. 

— Raportaţi! ordonă el în microfon. 

Rachel nu auzi răspunsul, dar îşi dădu seama, după 
încruntarea sumbră de pe chipul bărbatului, că veştile nu erau 
bune. 

Se împinse în faţă, trecând printre Vigor şi Rachel. 

— Stai cu ochii pe ei, mârâi el spre falsul preot. 

Un al doilea bărbat, tot cu arma-n mână, apăruse în dreptul 
ieşirii din spate a sacristiei. 

Bărbatul înalt izbi de perete uşa ce dădea înspre naos. O 
silueta înarmată alerga spre el, împreuna cu femeia eruoasiatică. 
Ţinea în mână acelaşi pistol Sig Sauer. 

— Nu e nimeni aici, raportă bărbatul. 

Rachel zări şi alţi bărbaţi cercetând naosul şi capelele laterale. 

— Toate ieşirile au fost păzite? 

— Da, domnule. 

— Tot timpul? 

— Da, domnule. 

Ochii uriaşului se opriră asupra asiaticei. 

Femeia ridică din umeri. 

— Poate au găsit o fereastra deschisă. 

Mârâind, bărbatul mai cerceta o dată din ochi biserica, apoi se 
răsuci pe călcâie, făcând să-i salte haina. 

— Căutaţi în continuare. Trimite trei bărbaţi să cerceteze pe- 
afară. Nu au cum să fi ajuns departe. 

In timp ce uriaşul se întorcea, Rachel acţionă. 

întinse mâna în spate, prinse stâlpul ceremonial, cel cu 
crucifixul de argint şi-l aruncă cu toată forţa în plexul bărbatului, 
cu partea de jos înainte. Uriaşul scoase un geamăt şi căzu pe 
spate, peste preot. Rachel înhăţă din nou bara, sub cot şi izbi 
capătul cu cruce direct în faţa bărbatului din spatele ei. 

Pistolul se descărca, dar glonţul nimeri aiurea, în timp ce 
trăgătorul se prăbuşea cu spatele afară pe uşă. 

Rachel se aruncă după el şi ieşi, împiedicându-se, într-un 
coridor îngust. Unchiul era chiar în urma ei. Trânti uşa şi propti în 
ea un capăt al stâlpului de fier, celălalt capăt fixându-l în 

peretele opus. 

In spatele ei, unchiul Vigor lovi cu călcâiul mâna bărbatului 
căzut la pământ. Se auziră oasele trosnind şi arma-i căzu din 
mână. Il izbi apoi pe bărbat cu piciorul în faţă. Capul îi săltă pe 
pardoseala de piatră. Se auzi o bufnitură surdă, apoi trupul i se- 
nmuie ca o cârpă. 

Rachel se aplecă şi-i înhaţă pistolul. 

Incă ghemuita, cerceta cu privirea ambele direcţii ale 
coridorului fără ferestre. Nu mai era nimeni acolo. Forţele 
adiţionale fuseseră probabil chemate ca să-i prindă pe Gray şi pe 
oamenii lui. 

O bufnitură puternică făcu uşa să se zgâlţâie din ţâţâni. Taurul 
încerca să o spargă. 

Rachel se aruncă pe burtă şi privi pe sub uşă. Urmări jocul de 
lumini şi umbre. Ţinti spre întuneric şi trase. 

Glonţul ricoşă în podeaua de marmură, dar fata auzi, cu 
satisfacţie, un geamăt de surprindere. Asta ar fi trebuit să-l mai 
încetinească pe taur. 

Se răsuci şi se ridică în picioare. Unchiul Vigor înaintase câţiva 
paşi pe coridor. 

— Am auzit pe cineva gemând, şopti el. Aici. 

— Nu avem timp. 

Fără să o ia în seamă, unchiul Vigor îşi continuă drumul. 
Rachel îl urmă. De vreme ce nu cunoşteau câtuşi de puţin locul, 
orice direcţie era la fel de bună. Ajunseră la o uşă întredeschisă. 
Rachel auzi un geamăt venind dinăuntru. 

Intră cu umărul înainte, cu arma pregătită. 

Incăperea fusese cândva o sală mică de mese. Acum însă, se 
transformase într-un adevărat abator. Un preot zăcea întins pe 
jos, cu faţa într-o baltă de sânge. Spatele capului era un amestec 
de creier, păr şi oase. Un alt bărbat în robă neagră zăcea întins 
peste una din mese, cu picioarele desfăcute, legate de masă. Era 
un preot în vârstă. Hainele îi fuseseră sfâşiate până la brâu. 
Pieptul îi era o baltă de sânge. Ambele urechi îi fuseseră tăiate. 
Şi se simţea miros de carne arsă. 

Torturat. 

Până la moarte. 

Un geamăt înfundat se auzi din partea stângă. Pe jos zăcea un 
tânăr cu mâinile şi picioarele legate, dezbrăcat până la chiloţi, cu 
căuş în gură. Avea un ochi învineţit şi din nas îi curgea sânge. 
Privindu-l aşa cum zăcea, dezbrăcat, era evident de unde-şi 
luase straiele preotul cel fals. 

Vigor înconjura masa. Când îl zări, tânărul începu să se zbată, 
cu ochii lărgiţi de groază, chinuindu-se să strige prin căuş. 

Rachel se ţinu la distanţa. 

— E-n regula, îl calmă Vigor. 

Ochii tânărului zăriră gulerul lui Vigor. Încetă să se mai zbată, 
însă continua să suspine înăbuşit. Vigor întinse mâna şi-i desfăcu 
căuşul. Bărbatul scutură din cap şi scuipă legăturile. Lacrimile i 
se rostogoleau pe obraji. 

— Molti... grazie, spuse el cu voce slabă, în stare de şoc. 

Vigor tăie legăturile de plastic cu un cuţit. 

In acest timp, Rachel încuie uşa sălii de mese şi puse un scaun 
sub clanţă, ca măsură de precauţie. Nu erau ferestre, doar o uşă 
care ducea şi mai adânc în prezbiteriu. Işi aţinti pistolul în acea 
direcţie şi se îndreptă spre un telefon de pe perete. Nu avea ton. 
Liniile fuseseră tăiate. 

Scoase celularul lui Gray şi formă 112, numărul de urgenţă 
universal din UE. Odată stabilită legătura, se identifică drept 
locotenent de Carabinieri, deşi nu-şi dădu numele şi ceru sa vină 
numaidecât o salvare, poliţia şi forţe armate. 

Mulțumită că reuşise să dea alarma, băgă telefonul în 
buzunar. 

In situaţia de faţă, era tot ce putea face. 

Pentru ea... şi pentru ceilalţi. 


12.45 P.M. 


Gray auzi zgomot de paşi apropiindu-se de ascunzătoarea lui. 
Ramase perfect nemişcat, fără să mai respire măcar. Paşii se 
opriră în apropiere. Se încordă să asculte. 

Un bărbat vorbi. O voce cunoscută, furioasă. Era liderul 
călugărilor. 

— Autorităţile din Milano au fost alertate. 

Nu se auzi nici un răspuns, însă Gray era sigur că doi oameni 
se apropiaseră. 

— Seichan? întrebă bărbatul. M-ai auzit? 

li răspunse o voce plictisită. La fel de inconfundabilă. Doamna 
Dragon. Dar acum, avea un nume. Seichan. 

— Probabil că au ieşit pe o fereastră, Raoul, zise ea, 
divulgându-i, la rândul ei, numele liderului. Cei din Sigma sunt 
foarte alunecoşi. Doar te-am avertizat. Avem oasele care mai 

rămăseseră. Ar fi mai bine să plecăm, până nu se-ntoarce Sigma 
cu întăriri. Probabil că poliţia se îndreaptă deja înspre noi. 

— Dar căţeaua aia... 

— Îți reglezi conturile cu ea mai târziu. 

Paşii se îndepărtară. Părea că bărbatul şchiopătează. Totuşi, 
cuvintele Doamnei Dragon încă mai răsunau în mintea lui Gray. 

„iți reglezi conturile cu ea mai târziu.” 

Asta însemna că Rachel scăpase? 

Gray fu surprins de câtă uşurare îi produse această 
descoperire. 

O uşă se izbi de perete, de cealaltă parte a bisericii. Ecourile 
răsunară de jur împrejur. Gray îşi încordă auzul. Nu mai auzi nici 
paşi, nici scârţâit de ghete, nici voci. 

Precaut, aşteptă încă un minut. 

Biserica era cufundată în tăcere. 

li făcu semn lui Monk, care stătea lipit de el. Kat era înghesuită 
de cealaltă parte a bărbatului. Se rostogoliră cu un înfiorător 
trosnet de oase sfărâmate şi întinseră mâinile în sus. Impreună, 
ridicară capacul de piatră al mormântului. 

Lumina se revărsă peste buncărul lor improvizat. 

După ce găsise semnul însângerat al Doamnei Dragon, Gray 
ştiuse pe dată că erau prinşi în capcană. Probabil că toate uşile 
erau deja păzite. lar Rachel şi unchiul ei dispăruseră în sacristie - 
nu mai avea cu ce să-i ajute. 

Aşa că Gray îi condusese pe ceilalţi în capela alăturată, unde 
un mormânt masiv, de marmură, se sprijinea pe nişte coloane 
gotice. Dăduseră la o parte capacul doar cât să se poată strecura 
înăuntru, după care îl trăseseră la loc, peste ei, chiar în clipa în 
care uşile se deschideau cu zgomot în toată biserica. 

Aventura odată sfârşită, Monk ieşi din sicriu cu arma în mâna, 
scuturându-şi trupul cu un geamăt de dezgust. Praful de oase îi 
ieşi din haine. 

— Ce-ar fi să nu mai facem asta niciodată? 

Gray îşi ţinea pistolul pregătit. 

Zări un obiect pe podeaua de marmură, la doar câţiva paşi 
distanţă de ascunzătoarea lor. O monedă de cupru. Uşor de 
ratat. O ridică. Era un fen, un bănuţ chinezesc. 

— Ce este? întrebă Monk. 

Gray îşi strânse degetele în jurul monedei şi o ascunse în 
buzunar. 

— Nimic. Să mergem! 

Traversă naosul spre sacristie, dar privirea îi fugi înapoi, spre 

criptă. Seichan ştiuse. 


12.48 P.M. 


Rachel stătea de pază în timp ce Vigor îl ajuta pe tânărul preot 
să se ridice. 

— l-au... i-au omorât pe toţi, spuse acesta. 

Trebuia să se sprijine de braţul lui Vigor ca să nu cadă din 
picioare. Evita să privească spre leşul însângerat întins pe masă. 
Işi acoperi faţa cu mâna şi gemu. 

— Părintele Belcarro... 

— Ce s-a întâmplat? întrebă Vigor. 

— Au venit acum o ora. Aveau ştampila papală şi toate actele 
şi documentele. Dar Părintele Belcarro primise o fotografie prin 
fax... Tânărul făcu ochii mari de uimire. Fotografia dumitale! De 
la Vatican. Părintele Belcarro şi-a dat numaidecât seama de 
minciună. Insă demonii erau deja aici. Liniile telefonice erau 
tăiate. Eram prinşi înăuntru, rupţi de lume. Voiau cifrul de la 
seiful părintelui Belcarro. 

işi întoarse faţa de la trupul însângerat, cu o expresie 
vinovata. 

— L-au torturat. Nu a vrut să vorbească. Apoi însă, i-au făcut 
lucruri şi mai rele... mult, mult mai rele. M-au pus să privesc. 

Tânărul preot prinse cotul monseniorului. 

— Nu-i puteam lăsa să continue. Le-am... le-am spus. 

— Şi au luat oasele din seif? 

Preotul dădu din cap. 

— Atunci, totul e pierdut, spuse Vigor. 

— Şi totuşi, voiau să fie siguri, continuă tânărul, parcă în 
transă. 

Privi spre leşul torturat, ştiind că fusese la un pas să 
împărtăşească aceeaşi soartă. 

— Apoi, aţi sosit voi. M-au dezbrăcat şi mi-au pus căuşul în 
gura. 

Rachel şi-l aminti pe falsul preot, îmbrăcat cu roba tânărului 
din faţa ei. Probabil ca vicleşugul era menit să le ademenească 
pe ea şi pe Kat ca să plece din stradă şi să intre în biserică. 

Preotul se împiedică de trupul părintelui Belcarro. Trase roba 
bătrânului, acoperindu-i faţa mutilată ca şi când şi-ar fi ascuns 
propria ruşine. Apoi, băgă mâna într-un buzunar al robei pline de 

sânge. Scoase un pachet de ţigări. Se părea că bătrânul părinte 
nu renunţase chiar la toate viciile... ca de altfel, nici tânărul 
preot. 

Cu degetele tremurânde, bărbatul deschise pachetul şi scoase 
conţinutul. Şase ţigări - şi o bucată ruptă de cretă. Tânărul lăsă 
să cadă ţigările şi-i întinse ciotul gălbui. 

Vigor îl luă. 

Nu era cretă. Era o bucată de os! 

— Părintele Belcarro se temea să trimită toate sfintele moaşte, 
explică tânărul preot. In caz că s-ar fi întâmplat ceva. Aşa că a 
păstrat o bucăţică. Pentru biserică. 

Rachel se întrebă în ce măsură acest subterfugiu fusese 
motivat de o dorinţă dezinteresată de a păstra moaştele şi dacă 
nu cumva era mai degrabă rezultatul mândriei şi amintirii vechii 
poveşti când oasele fuseseră ultima oară furate din Milano ca să 
fie duse la Koln. In cea mai mare parte, renumele bisericii se lega 
de prezenţa acestor câtorva oase. Oricare i-ar fi fost motivaţia 
însă, părintele Belcarro murise ca un martir. Torturat în timp ce 
ascundea asupra sa o părticica din sfintele moaşte. 

O bufnitura puternică îi făcu pe toţi să tresară. 

Preotul căzu înapoi pe podea. 

Insă Rachel recunoscu sunetul armei. 

— Puşca automata a lui Monk... zise ea şi ochii i se lărgiră, 
plini de speranţa. 


2.04 P.M. 


Gray intră prin spărtura făcută în sacristie, din care mai ieşea 
încă fum. 

Monk îşi puse arma pe umăr. 

— Biserica Catolică o să-mi ia salariul pe o lună pentru 
reparaţii. 

Gray dădu la o parte bara care bloca drumul şi deschise uşa. 
După asemenea bubuitură, nu mai era cazul să se ascundă. 

— Rachel! Vigor! strigă el intrând în coridorul prezbiteriului. 

Se auzi un sunet în fundul coridorului. O uşă se deschise. 

Rachel ieşi, cu pistolul în mână. 

— Aici suntem! strigă ea. 

Unchiul Vigor sprijinea un bărbat pe jumătate gol. Tânărul era 
palid şi avea o expresie îngrozită, dar prezenţa lor părea să-i dea 

puteri. 

Sau poate sunetul sirenelor care se apropiau îi dădea 
speranţe. 

— Părintele Justin Mennelli, făcu Vigor prezentările. 

Îşi povestiră repede tot ce li se întâmplase între timp. 

— Aşadar, avem o bucată de os, zise Gray surprins. 

— Sugerez să o ducem la Roma cât mai repede cu putinţă, 
zise Vigor. Ei nu ştiu că e la noi şi vreau să fiu în spatele zidurilor 
Vaticanului când o să afle. 

Rachel aprobă din cap. 

— Părintele Mennelli o să le povestească autorităţilor ce s-a 
petrecut aici. Nu o să menţioneze nimic despre prezenţa noastră 
- Şi, desigur, nici despre osul pe care l-am luat. 

— Avem un expres spre Roma în zece minute, spuse Vigor, 
uitându-se la ceas. Putem fi în Vatican înainte de ora şase. 

Gray dădu din cap. Cu cât se mişcau mai repede, cu atât mai 
bine. 

— Să mergem! 

Se îndreptară spre ieşire. Părintele Mennelli îi conduse spre o 
ieşire laterală, nu departe de locul unde parcaseră. Rachel urcă 
la volan, ca de obicei. Plecară în trombă, tocmai când maşinile de 
intervenţie apăreau la faţa locului. 

Gray se lăsă pe spate şi pipăi cu degetul bănuţul chinezesc din 
buzunar. Avea senzaţia că-i scapă ceva... 

Ceva important. 

Dar ce? 


3.39 P.M. 


O ora mai târziu, Rachel traversa culoarul dinspre toaleta 
înspre compartimentul de clasa | al trenului ETR 500. Kat o 
însoțea. Hotărâseră ca nimeni să nu părăsească singur grupul. 
Rachel îşi dăduse cu apă pe faţa, se pieptănase şi se spălase pe 
dinţi, în timp ce Kat o aştepta de cealaltă parte a uşii. 

După clipele de groază din Milano, avea nevoie sa stea câteva 
momente singura. Un minut întreg, nu făcuse decât să se 
privească în oglinda, neştiind dacă să dea frâu liber furiei sau să 
izbucnească în lacrimi. Nu făcu însă nici una, nici alta. Se spălă 
doar pe faţă. 

Era tot ce putea face. 

Se simţi mai bine, ca şi cum ar fi fost iertată de păcate. 

În timp ce înainta pe culoar, abia dacă simţea tremurul şinelor 
sub picioare. Elettro Treno Rapido era cel mai nou şi mai rapid 
tren din Italia. Lega printr-un culoar Milano de Napoli. Zbura cu o 
viteza de trei sute de kilometri la oră. 

— Deci, ia zi! Care-i povestea cu comandantul vostru? o 
întreba Rachel pe Kat, profitând de avantajul că se afla singura 
cu o femeie. 

Şi era o senzaţie plăcută să mai discute şi despre altceva, în 
afară de crime şi de oase. 

— Ce vrei să spui? îi răspunse Kat tot cu o întrebare, fără să 
întoarcă măcar capul. 

— Are pe cineva acasă? Vreo iubita poate? 

Intrebarea asta o făcu pe Kat să întoarcă privirea. 

— Nu văd ce legătură are viaţa lui personală... 

— Dar tu şi Monk? o întrerupse Rachel, dându-şi seama cum 
trebuie să fi sunat prima ei întrebare. Cu slujbele astea ale 
voastre, mai aveţi o viaţă personală? Şi cum rămâne cu riscurile? 

Rachel era curioasă cum reuşeau aceşti oameni să-şi îmbine 
vieţile obişnuite cu toată nebunia asta. Ei îi fusese greu şi să 
găsească un bărbat care să accepte faptul că era locotenent de 
Carabinieri. 

Kat oftă. 

— E mai bine să nu fi implicat, zise ea. 

Degetele i se îndreptaseră spre o broscuţa mică, de aur, 
prinsa pe guler. Vocea îi răsunase mai aspru, dar părea sa fie 
mai degrabă bravadă decât tărie autentică. 

— lţi faci prieteni acolo unde poţi, dar nu e recomandabil să 
laşi relaţia să meargă prea departe. E mai uşor aşa. 

„Mai uşor pentru cine?” se întreba Rachel. 

Nu mai spuse nimic. Ajunseseră la compartiment. Rezervaseră 
doua cabine. Una era o cuşetă, ca să poată închide pe rând ochii, 
preţ de câteva ore. Dar nimeni nu dormea încă. Toţi se 
adunaseră în cealaltă cabină, de-o parte şi de alta a unei mese 
de mijloc. Trăseseră jaluzelele la ferestre. 

Rachel se strecura lângă unchiul ei, Kat - lângă tovarăşii de 
echipa. 

Gray scosese din rucsac tot felul de aparate de analiză pe care 
le conectase la un laptop. Alte ustensile erau frumos aranjate în 
faţa lui. La mijlocul mesei, pe o tăviţă mica, de inox, era bucata 
din osul unuia dintre Magi. 

— Am avut noroc că le-a scăpat bucăţica asta de deget, spuse 

Monk. 

— Aşa ceva nu se numeşte noroc, i-o reteză Rachel. Oameni 
de isprava şi-au dat viaţa pentru asta. Şi, dacă am fi sosit cu 
doar câteva clipe mai târziu, mă tem că am fi pierdut şi bucata 
asta. 

— Noroc sau nu, mormăi Gray, avem ceea ce căutam. Să 
vedem dacă acum putem dezlega misterul. 

Işi puse o pereche de ochelari prevăzuţi cu lupă de bijutier şi 
nişte mânuşi subţiri, de cauciuc. Cu o freza minusculă, trecu un 
fir subţire, argintiu, prin centrul osului, apoi folosi mojarul şi 
pistilul ca să piseze mostra şi să o transforme în praf. 

Rachel îl privea. Lucra cu foarte mare meticulozitate. De data 
asta, savantul luase locul soldatului. li studie mişcările degetelor 
- eficiente, fără vreun efort inutil. Ochii îi erau concentrați 
exclusiv asupra a ceea ce făcea. Două linii perfect paralele îi 
apăruseră pe frunte şi păreau că nu se mai destind. Respira pe 
nas. 

Rachel nu şi l-ar fi imaginat niciodată în această postură pe 
bărbatul care sărise fără nici o ezitare dintr-un turn în altul, în 
mijlocul flăcărilor. Se simţi cuprinsă de dorinţa bruscă de a-l 
apuca de bărbie şi a-i ridica ochii înspre ea, ca să o privească cu 
aceeaşi intensitate şi pasiune. Oare cum ar fi fost? Işi imagină 
profunzimea ochilor săi albaştri cenușii. Işi aminti atingerea lor, 
mâna ei într-a lui - puternică şi blândă în acelaşi timp. 

Se simţi cuprinsă de un val de căldură. Simţi că-i iau foc obrajii 
şi întoarse capul. 

Kat o privi, lipsită de orice expresie, dar făcând-o totuşi să se 
simtă vinovată. Cuvintele ei îi răsunau încă în minte: „E mai bine 
să nu te implici. E mai uşor aşa.” 

Poate că avea dreptate... 

— Cu acest spectometru de masă, mormăi Gray în cele din 
urmă, atrăgându-i din nou atenţia, putem detecta dacă există în 
os vreun metal în stare M. Încercăm să analizăm posibilitatea ca 
oasele Magilor să fi fost sursa prafului pe care l-am găsit în racla 
de aur. 

Gray amestecă praful cu apă distilată, apoi trase lichidul 
vâscos într-o pipetă şi îl transferă într-o eprubetă. Introduse 
mostra în spectometru. Pregăti apoi o a doua eprubetă, doar cu 
apă distilată şi o ridică. 

— Acesta este un standard de calibrare, explica el, apoi puse 
eprubeta în alt orificiu. 

Apăsa un buton verde şi întoarse ecranul laptopului înspre 

ceilalţi, ca să poată vedea cu toţii. Apăru un grafic cu o linie 
plană. Câteva înţepături apăreau ici-colo de-a lungul liniei. 

— Asta este apa. Intreruperile intermitente arată urme de 
impurități. Nici măcar apa distilată nu este sută la sută pură. 

Apăsă apoi altă tastă, pentru a fixa aparatul pe mostra 
vâscoasă. Apăsă butonul verde. 

— Aici este amestecul din praful de os. 

Graficul de pe ecran dispăru o clipă, apoi reapăru cu 
coordonate noi. 

Arăta identic. 

— Nu s-a schimbat! zise Rachel. 

Cu sprânceana ridicată, Gray repetă testul. Scoase chiar 
eprubeta şi o agită uşor. Rezultatul fu acelaşi, de fiecare dată. O 
linie plană. 

— İl citeşte în continuare ca fiind apă distilata, spuse Kat. 

— Dar n-ar trebui, zise Monk. Chiar dacă bătrânii Magi ar fi 
avut osteoporoză, calciul din oase ar fi trebuit să fie evident. Ca 
să nu mai zic de carbon sau de alte câteva elemente. 

Gray dădu din cap, în semn că era de acord. 

— Kat, mai ai vreun pic din soluţia aia de cianură? 

Kat îşi trase rucsacul, căută prin el şi scoase, în cele din urmă, 
o fiolă micuță. 

Gray înmuie în lichidul din fiolă un beţişor cu vată la vârf, cu 
care atinse apoi osul, pe care-l ţinea între degete. Frecă vata de 
os, apăsând cu putere, de parcă ar fi lustruit un obiect de argint. 

Dar nu era argint. 

In locul unde fusese frecat, osul îngălbenit de vreme se 
transformase în aur. 

Gray ridică privirea spre ceilalţi. 

— Asta nu e os. 

Rachel nu-şi putu ascunde uluirea din voce. 

— E aur curat! 


5.12 P.M 


Gray îşi petrecu jumătate din călătoria cu trenul contestând 
afirmaţia lui Rachel. Era ceva mai mult decât aur în oasele astea. 
Şi, de asemenea, nu era aurul obişnuit, metalul greu, ci, din nou, 
un aur ciudat, sub formă de sticlă. Incercă să refacă, mergând cu 
paşi în verşi, compoziţia exactă. 

În timp ce lucra, îl mai preocupa o problemă. Milano. Îşi derula 
iar şi iar în gând evenimentele din bazilică. Işi condusese echipa 
într-o capcană. Putea să-şi ierte ambuscada de noaptea trecută, 
din Germania. Acolo fuseseră luaţi prin surprindere. Nimeni nu ar 
fi putut anticipa un atac atât de sălbatic la catedrala din Koln. 

Dar tevatura din Milano, din care scăpaseră ca prin urechile 
acului, pe asta n-o putea trece atât de uşor cu vederea. Intraseră 
pregătiţi în basilica - şi totuşi, fuseseră la un pas sa piardă totul, 
inclusiv propriile vieţi. 

Deci, unde era greşeala? 

Gray ştia răspunsul. O dăduse în bară. N-ar fi trebuit să 
accepte să se oprească la Lacul Como. N-ar fi trebuit s-o asculte 
pe Kat şi să piardă atâta vreme cercetând biserica - se 
expuseseră. Le dăduseră inamicilor ocazia să-i vadă şi să le 
pregătească o cursă. 

Dar nu era vina lui Kat. Precauţia făcea parte din pregătirea de 
bază a spionilor. Insă operaţiunile de teren necesitau acţiuni 
rapide şi precise, fără ezitări. 

In special din partea liderului. 

Până acum, Gray urmase procedura ca la carte, fusese 
exagerat de precaut. Era liderul şi asta se aştepta din partea lui. 
Dar poate ca fusese o greşeală. Ezitarea şi îndoiala nu erau 
trăsături ale celor din familia Pierce. Nu le avea nici tatăl, nu le 
avea nici fiul. Cine putea spune însă unde era limita între 
precauţie şi nesăbuire? Era el oare în stare să găsească vreodată 
acest echilibru? 

Succesul misiunii şi poate chiar vieţile lor depindeau de asta. 

Terminându-şi analiza, Gray se lăsă pe spate. Se arsese la 
degetul mare şi i se făcuse acum o băşică, iar încăperea duhnea 
a alcool metilic. 

— Nu e aur pur, concluziona el. 

Ceilalţi îl fixară cu privirile. Doi lucrau, doi moţăiau. 

— Osul fals este un amestec de elemente rare, explica Gray. 
Cei care l-au făcut au creat un amalgam de metale tranziționale 
în stare de praf şi le-au topit, transformându-le în sticla. Când s- 
au răcit, au modelat sticla şi i-au scrijelit suprafaţa, dându-i 
aspectul unui os. 

Gray începu să-şi strângă ustensilele. 

— Elementul de bază este, într-adevăr, aurul, însă mai există 
şi un procent destul de mare de platină şi cantităţi mai mici de 
radiu şi rodiu, chiar şi urme de osmiu şi paladiu. 

— Un adevărat potpuriu, interveni Monk căscând. 


177 


— Dar un potpuriu a cărui reţetă exactă s-ar putea sa n-o 
aflăm niciodată, zise Gray. 

Privi încruntat ce mai rămăsese din bucata de os. Păstrase 
neatinse trei sferturi din bucata iniţială şi supusese celălalt sfert 
la tot felul de teste. 

— Cu totala lipsă de reactivitate a prafului în stare M, nu cred 
că exista vreun echipament de analiză care să poată determina 
cu exactitate cantităţile de metal. Până şi simpla testare 
alterează cantitatea din mostră. 

— Ca în principiul lipsei certitudinii, al lui Heinsberg, spuse 
Kat, cu picioarele ridicate pe bancheta din faţa şi cu laptopul în 
braţe, scriind în timp ce vorbea. Până şi simplul gest al privitului 
schimbă realitatea fenomenului observat. 

— Deci, dacă nu poate fi testat în întregime... 

Monk îşi termină fraza într-un alt căscat care făcu să-i 
trosnească fălcile. 

Gray îl bătu prieteneşte pe umăr. 

— Peste o oră ajungem la Roma. Ce-ar fi să tragi un pui de 
somn în compartimentul de-alături? 

— Nu e nevoie, zise Monk, înăbuşindu-şi un alt căscat. 

— E un ordin! 

Monk se ridică în picioare şi se întinse cât era de lung. 

— Ei, dacă-i ordin... 

Se frecă la ochi şi o porni spre uşă. 

Se opri însă chiar înainte să iasă. 

— Ştiţi ceva? zise el cu privirea înceţoşată. Poate că n-au 
înţeles ei bine. Poate că istoria a interpretat greşit cuvintele 
„oasele Magilor”. E posibil să nu se refere la scheletele indivizilor 
ălora, ci la nişte oase pe care să le fi făcut ei. Poate erau 
proprietatea lor. Oasele Magilor. 

Toţi îşi fixaseră ochii asupra lui. 

Sub privirile lor pătrunzătoare, Monk ridică din umeri şi ieşi pe 
uşă, aproape căzând din picioare. 

— La naiba, ce ştiu eu? Abia dacă mai pot să gândesc. 

Uşa se închise. 

— S-ar putea ca ideea camaradului dumitale să nu fie chiar 
aşa de absurdă, spuse Vigor, rupând tăcerea ce se aşternuse în 
comportament. 

Rachel tresări. Gray ridică privirea. Până cu câteva clipe în 
urmă, Rachel se sprijini de unchiul ei şi aţipise câteva minute. 
Gray îi urmărise, cu coada ochiului, respiraţia liniştită. În somn, 
expresia dură a femeii se îmblânzise cu desăvârşire. Şi părea 

mult mai tânără. 

Îşi întinse un braţ în aer. 

— Ce vrei să spui? 

Vigor tastă ceva pe laptopul lui Monk. Ca şi al lui Kat, era 
conectat la o linie DSL cu care erau prevăzute toate noile 
compartimente de la clasa întâi. Căutau mai multe informaţii. Kat 
încerca să afle explicaţia ştiinţifică a aurului sub formă de praf, în 
vreme ce Vigor căuta date suplimentare care să-i lege pe cei Trei 
Magi de acest amalgam. 

Ochii monseniorului nu se dezlipiră de ecran. 

— Cineva a făurit aceste oase false. Cineva cu o măiestrie care 
abia dacă mai poate fi reprodusă astăzi. Dar cine a fost? Şi de ce 
le-a ascuns în inima unei catedrale catolice? 

— Să fi fost oare cineva din Curtea Dragonului? întrebă Rachel. 
Rădăcinile acestei organizaţii se regăsesc încă din Evul Mediu. 

— Sau poate cineva chiar din interiorul bisericii? spuse şi Kat. 

— Nu! zise Vigor cu hotărâre. Eu cred că mai e un grup, un al 
treilea, implicat în povestea asta. O frăţie care există încă 
dinaintea celorlalte două. 

— Cum poţi fi sigur? întrebă Gray. 

— İn 1982, au fost testate câteva fragmente din hainele în 
care au fost îngropaţi Magii. Datau din secolul al II-lea. Cu mult 
dinainte să se fi fondat Curtea Dragonului. Dinainte chiar ca 
împărăteasa Elena, mama lui Constantin, să descopere oasele, 
pe undeva prin Orient. 

— Şi nimeni nu a testat oasele? 

Vigor se uită la Gray. 

— Biserica a interzis acest lucru. 

— De ce? 

— E nevoie de o dispensă papală specială pentru a permite 
testarea oaselor, în special a moaştelor. lar pentru moaştele 
Magilor ar fi fost necesară o dispensă extraordinară. 

Rachel explică: 

— Biserica nu vrea ca cele mai de preţ comori ale ei să fie 
catalogate drept falsuri. 

Vigor o privi încruntat. 

— Biserica pune mai multă greutate pe credinţa. Cu siguranţa, 
întreaga lume ar avea nevoie de mai multă. 

Rachel ridica din umeri, închise ochii şi se întinse la loc. 

— Aşadar, dacă nici Biserica şi nici Curtea Dragonului nu a 
făcut oasele, atunci cine? întrebă Gray. 

— Cred ca prietenul dumitale, domnul Monk, a avut dreptate. 

Cred că au fost făurite de o frăţie străveche, a magilor. O 
grupare care este foarte posibil să fi existat dinaintea 
creştinismului, datând poate chiar de pe vremea vechilor 
egipteni. 


— Egipteni? 
Vigor apăsă pe mouse-ul laptopului şi deschise un document. 
— Ascultaţi aici! In 1450 î.Hr., faraonul Tutmose III i-a unificat 


pe cei mai buni meşteşugari ai săi într-o grupare de treizeci şi 
nouă de membri, Frăția Marelui Alb, numită astfel datorită 
interesului pe care-l manifestau faţă de studiul misteriosului praf 
alb. Praful a fost descris ca fiind o formă meşteşugită a aurului, 
cu aspect piramidal, numită „pâinea albă”. Pâinile sunt descrise 
la templul din Karnak ca nişte piramide micuţe, din care radiază 
uneori raze de lumină. 

— Ce făceau cu ele? întrebă Gray. 

— Se făceau doar pentru faraoni. Pentru a fi mâncate. Se 
spunea că le intensificau abilităţile senzoriale. 

Kat îşi îndreptă spatele şi-şi dădu picioarele jos de pe 
bancheta din faţă. 

Gray se întoarse spre ea. 

— Ce este? 

— Am citit despre câteva din proprietăţile metalelor în stare 
de mobilitate atomica ridicata. In special ale aurului şi platinii. 
Expunerea prin ingestie poate stimula sistemele endocrine, 
determinând o stare de hipersensibilitate. Vă amintiţi articolele 
despre superconductori? 

Gray dădu din cap. Atomii în stare de hipermobilitate acționau 
ca superconductori. 

— Institutul de Cercetări Navale al Statelor Unite a confirmat 
ca legătură dintre celulele nervoase ale creierului nu poate fi 
explicată doar printr-o pură transmisie chimică de-a lungul 
sinapselor. Celulele din creier comunică mult prea rapid. Au 
ajuns la concluzia ca este implicată o formă de creştere a 
supraconductivităţii, dar modul de funcţionare este în continuare 
cercetat. 

Gray se încruntă. Desigur, studiase conductivitatea în 
programul său doctoral. Fizicienii de seamă erau de părere că 
acest domeniu va conduce la următoarele revoluționari ştiinţifice 
în tehnologia globală, cu aplicaţii în toate domeniile. Tot aşa, 
mulţumită specializării sale secundare în biologie, Gray era 
familiarizat cu teoriile curente asupra gândirii, memoriei şi 
creierului organic. Dar ce legătură aveau toate astea cu aurul 

alb? 

Kat se aplecă asupra laptopului ei. Deschise un alt articol. 

— Poftim. Am căutat informaţii despre metalele rare şi 
întrebuinţările acestora. Am găsit un articol despre creierele 
viţeilor şi ale porcilor. O analiza a creierului mamiferelor arată că 
patru până la cinci la suta din greutatea uscată este formată din 
rodiu şi iridiu. 

Făcu semn cu capul spre mostra de pe masă, din dreptul lui 
Gray. 

— Rodiu şi iridiu în stare monoatomică. 

— Şi crezi că aceste elemente în stare M ar putea fi sursa de 
creştere a conductivității creierului? Metoda sa de comunicare? 
Pe care faraonii o accelerau prin consumarea prafurilor ăstora? 

Kat ridică din umeri. 

— Greu de spus. Studiul conductivității este încă în stare 
incipientă. 

— Şi totuşi, egiptenii ştiau despre ea, mormăi Gray. 

— Nu, îl contrazise Vigor. Dar poate că găsiseră o cale de a 
interfera cu ea prin încercări şi eşecuri sau din pură întâmplare. 
Oricum ar fi fost, interesul pentru aceste prafuri albe de aur şi 
experimentele legate de ele este prezent în întreaga istorie a 
omenirii, trecând de la o civilizaţie la alta, devenind din ce în ce 
mai puternic. 

— Cât de departe coboară în timp? 

— Cam până acolo! spuse Vigor arătând spre obiectul de pe 
masa lui Gray. 

Bărbatul deveni şi mai atent. 

— Chiar aşa? 

Vigor dădu din cap, acceptând provocarea. 

— După cum spuneam, am pornit din Egipt. Praful alb era 
cunoscut sub multe nume. Am menţionat deja „pâinea alba”, dar 
i se mai spunea şi „hrana albă” sau „mfkzt”. Insă denumirea sa 
cea mai veche se găseşte în scrierea egipteană antică, numita 
Cartea Morților. Substanţa este pomenita de sute de ori, iar 
uimitoarele sale proprietăţi sunt clar menţionate. | se spune pur 
şi simplu „ce este”. 

Gray îşi aminti că monseniorul menţionase şi mai devreme 
aceste cuvinte, când transformaseră pentru prima dată praful în 
sticla, 

— In ebraica însă, continua Vigor, „ce este” se traduce prin 
MaNa. 

— Mana! spuse Kat. 

Vigor dădu din cap. 

— Pâinea sfânta a israeliților. Vechiul Testament povesteşte că 
a căzut din cer, ca să-i hrănească pe înfometaţii care fugeau din 
Egipt, conduşi de Moise. 

Monseniorul îşi lăsă interlocutorii să cugete asupra acestor 
cuvinte şi se mai uită o dată peste documentele găsite. 

— Cât timp a stat în Egipt, Moise a dat dovadă de atâta 
înţelepciune şi dibăcie, încât ajunsese să fie considerat un 
potenţial succesor la tron. O asemenea onoare i-ar fi dat dreptul 
să participe la cele mai tainice practici ale misticismului 
egiptean. 

— Vrei să spui că Moise a furat secretul fabricării prafului? 
Pâinea albă a egiptenilor? 

— În Biblie, i se spune în multe feluri. Mană. Pâine sfântă. 
Pâinea isteţimii. Pâinea Prezenţei. Era atât de valoroasă încât a 
fost aşezată în Chivotul Legământului, împreună cu Tablele celor 
Zece Porunci. Toate au fost puse într-o cutie de aur. 

Gray remarcă felul sugestiv în care monseniorul îşi ridicase o 
sprânceană, în încercarea de a stabili o legătură cu faptul că şi 
oasele Magilor erau păstrate într-o racla de aur. 

— Mi se pare o supoziţie cam exagerată, mormăi el. Numele 
de „mană” ar putea fi o simpla coincidenţă. 

— Când ai citit ultima oară Biblia? 

Gray nu catadicsi să-i răspundă. 

— Sunt multe aspecte legate de mană care i-au uimit 
deopotrivă pe istorici şi pe teologi. Biblia povesteşte cum a dat 
Moise foc viţelului de aur. În loc să se topească însă, aurul ars s-a 
transformat în praf... pe care Moise l-a dat israeliților să-l 
mănânce. 

Sprâncenele lui Gray se uniră între ele. „Ca şi pâinea alba a 
faraonilor!” se gândi el. 

— Şi cui îi cere Moise să facă Pâinea Sfânta, aceasta mană 
picată din cer? Biblia ne spune că nu-i cere unui brutar s-o 
pregătească. li dă această sarcină lui Bezalel. 

Gray aşteptă explicaţia. Nu era prea bine pus la punct cu 
numele biblice. 

— Bezalel era aurarul israeliților. Aceeaşi persoană care mai 
târziu a făurit Chivotul Legământului. De ce să-i fi cerut tocmai 
aurarului să facă pâinea decât dacă, nu cumva, era ceva mai 
mult decât o pâine? 

Gray se încruntă. „Era oare posibil?” 

— Exista şi texte din Kabbala care vorbesc direct despre un 

praf alb, de aur, pe care-l numesc „magic”, dar menţionează că 
este o magie ce poate fi folosită atât pentru a face bine, cât şi 
pentru a face rău. 

— Şi ce s-a întâmplat cu acest secret de fabricare a „pâinii”? 
întrebă Gray. 

— Conform celor mai multe surse ebraice, s-a pierdut, atunci 
când templul lui Solomon a fost distrus de Nabucodonosor, în 
secolul al VI-lea înainte de Hristos. 

— Şi unde a apărut după aceea? 

— Ca să-i găsim din nou urma, trebuie să sărim două secole 
mai departe în timp şi să ajungem la o altă figură celebră a 
istoriei, care şi-a petrecut, la rândul ei, o mare parte a vieţii în 
Babilon, studiind alături de savanţi şi de mistici. Vigor făcu o 
pauză, pentru a da gravitate cuvintelor. La Alexandru cel Mare. 

Gray îşi îndrepta spatele. 

— Alexandru Macedon? 

— Alexandru a cucerit Egiptul în 332 înainte de Hristos, ca, de 
altfel şi o întinsă suprafaţă vastă a restului lumii. A fost 
întotdeauna interesat de cunoaşterea ezoterică. În timpul 
cuceririlor sale, i-a trimis lui Aristotel daruri cu valoare ştiinţifică 
din întreaga lume. A adunat, de asemenea, o serie de 
pergamente heliopolitane, care cuprindeau cunoştinţe secrete şi 
ritualuri magice ale vechiului Egipt. După moartea lui Macedon, 
urmaşul său, Ptolemeu |, le-a adunat pe toate în Biblioteca din 
Alexandria. Unul dintre textele lui Alexandru povesteşte despre 
un obiect numit Piatra Paradisului. Se spunea că are puteri 
mistice. În stare solidă, îşi întrecea propria greutate în aur, dar 
când era pisată şi transformata în praf, cântărea mai puţin decât 
o pană şi putea să plutească. 

— Levitaţie! spuse Kat, întrerupându-l. 

Gray se-ntoarse spre ea. 

— Există multe documente despre această proprietate a 
materialelor  superconductibile.  Superconductorii plutesc în 
câmpurile magnetice puternice. Chiar şi aceste prafuri în stare M 
demonstrează levitaţie superconductibilă. In 1984, teste de 
laborator efectuate atât în Arizona, cât şi în Texas au arătat că 
răcirea rapidă a prafurilor monoatomice poate ridica de până la 
patru ori greutatea lor determinată. Cu toate acestea, când au 
fost reîncălzite, masa înregistrată a dispărut, ajungând la mai 
puţin de zero. 

— Cum adică, mai puțin de zero? 

— Talerul cântărea mai mult fără respectiva substanţă pe el, 

de parcă ar fi fost în stare de levitaţie. 

— Piatra Paradisului redescoperită, concluziona Vigor. 

Gray începu să întrezărească adevărul. O ştiinţa secreta 
transmisă din generaţie în generaţie. 

— Unde duce apoi urma prafului? N 

— Pe vremea lui Hristos, răspunse Vigor. In Noul Testament, 
apar în continuare aluzii la un aur misterios. Din Apocalipsa, 
capitolul doi: „Binecuvântat fie cel ce va învinge, căci acela va 
primi mana ascunsă, piatra albă cea mai pură.” Tot în 
Apocalipsă, zidurile cetăţii Noului lerusalim sunt descrise ca fiind 
construite din „aur atât de curat, ca sticla cea curată.” 

Gray îşi aminti că Vigor mormăise acest verset când băltoaca 
de sticlă topită se întărise pe podeaua Catedralei din Koln. 

— Spuneţi-mi, continuă Vigor, când poate aurul să pară sticla? 
Nu are nici o logica... până când nu iei în consideraţie 
posibilitatea ca aurul să fie în stare M. „Aurul cel mai curat”, cum 
îl descrie Biblia. Vigor arătă cu degetul spre masă. Ceea ce ne 
aduce înapoi la Magii din Biblie. Şi la o poveste pe care Marco 
Polo a cules-o în călătoriile sale prin Persia. Se spune că Magii ar 
fi primit un dar de la Pruncul Isus. Probabil că este doar o 
alegorie, dar eu cred că este importanta. Isus le-a dat Magilor o 
piatră albă, ternă - o Piatra Sfântă. Povestea spune că a fost un 
fel de chemare către Magi, ca să nu-şi piardă credinţa. Pe drumul 
de întoarcere spre casa, piatra a izbucnit în flăcări şi focul nu a 
putut fi stins. Flacăra eternă simbolizează adesea o înalta 
iluminare. 

Probabil că Vigor remarcase nedumerirea lui Gray, aşa că a 
continuat: 

— În Mesopotamia, unde se petrece povestea, expresia „piatră 
cu flăcări înalte” se traduce shemanna. Şi dacă ne referim doar 
la „piatră de foc”... manna. 

Vigor se lăsă pe spate şi-şi încrucişa braţele. 

Gray dădu încet din cap. 

— Carevasăzică, ne-am învârtit în cerc. Ne-am întors la mană 
şi la Magii din Biblie. 

— Şi în vremurile în care au fost făurite oasele, spuse Vigor 
arătând cu capul spre masă. 

— Şi ne oprim aici? întrebă Gray. 

Vigor clătină din cap. 

— Trebuie să mai fac nişte cercetări, însă părerea mea e că 
povestea merge mai departe. Eu nu cred că avem de a face doar 
cu nişte redescoperiri izolate ale prafului, ci cu un şir neîntrerupt 

de cercetări întreprinse de o societate selectă care practică 
alchimia şi care a perfecţionat permanent procesul, până în zilele 
noastre. lar restul oamenilor de ştiinţa din lume de-abia acum 
încep să îl redescopere. 

Gray se întoarse spre Kat, specialista lor în cercetări pe 
internet. 

— Monseniorul are dreptate. S-au făcut nişte descoperiri 
senzaţionale în legătura cu aceşti superconductori în stare M. De 
la levitaţie până la posibilitatea schimbării transdimensionale. Şi 
chiar în acest moment sunt cercetate alte aplicaţii, mai practice. 
Cisplatina şi carboplatina sunt deja folosite în tratarea cancerului 
ovarian şi de testicule. Cred că Monk, cu specializarea lui în 
medicina judiciară, ne-ar putea da mai multe detalii. Insă chiar în 
ultimii ani au avut loc descoperiri şi mai uimitoare. 

Gray îi făcu semn să continue. 

— Bristol-Meyers Squibb a declarat că a reuşit, cu ajutorul 
ruteniului în stare M, să vindece celulele cancerigene. Aceleaşi 
rezultate le-au dat, conform revistei Platinum Metals Review şi 
platina şi iridiul. Se pare că aceşti atomi reuşesc sa determine 
însăşi spirala de ADN să se autocorecteze, să se reconstruiască 
fără ajutorul medicamentelor sau razelor X. S-a demonstrat că 
iridiul stimulează glanda pineală şi pare sa ardă „ADN-ul prost”, 
conducând la posibilitatea unei longevităţi sporite şi la 
încetinirea proceselor de îmbătrânire din creier. Kat se aplecă în 
faţă. lată un articol din august 2004. Universitatea Purdue 
anunţa folosirea cu succes a rodiului pentru distrugerea viruşilor 
cu lumină din interiorul corpului. Chiar şi viruşi West Nile. 

— Lumina? făcu Vigor mijind ochii. 

Gray privi spre el, remarcând interesul sporit al monseniorului. 

Kat dădu din cap. 

— Exista o mulţime de articole despre atomii ăştia în stare M 
şi lumina. De la transformarea ADN-ului în fire 
superconductoare... la comunicarea intercelulară prin unde de 
lumină... până la atingerea unor energii cu câmp zero. 

Rachel vorbi şi ea, în cele din urmă. Işi ţinea în continuare 
ochii închişi, însă ascultase cu atenţie întreaga conversaţie. 

— Te face să te întrebi... 

— Ce? întrebă Gray, întorcându-se spre ea. 

Fata deschise încet ochii. Erau strălucitori şi plini de interes. 

— Savanţii ăştia vorbesc despre o mărire a capacităţii 
senzoriale, despre levitaţie, transmutaţie, vindecări miraculoase, 
antiîmbătrânire. Parcă ar fi o listă cu minuni din vremurile biblice. 

Mă face să mă întreb de ce s-au petrecut atâtea miracole atunci, 
dar astăzi nu mai vedem nici unul. In ultimele secole, abia dacă 
am mai văzut chipul Maicii Domnului apărând în vreo turtă de 
mălai. Şi totuşi, acum, ştiinţa redescoperă toate aceste mari 
minuni. Şi multe dintre ele conduc spre un praf alb, o substanţă 
mult mai cunoscuta în vechime decât în zilele noastre. E oare 
posibil ca această ştiinţă secretă să fi fost sursa epidemiei de 
miracole din vremurile biblice? 

Gray se gândi la cuvintele fetei, privind-o în ochi. 

— Şi, dacă aceşti magi ştiau mai multe decât ştim noi astăzi, 
extrapola el, ce a făcut aceasta confrerie dispărută de înţelepţi 
cu ştiinţa lor? Până la ce nivel ajunseseră s-o perfecţioneze? 

Rachel îşi continuă firul gândurilor. 

— Poate că asta vrea să afle şi Curtea Dragonului. Poate că au 
găsit vreun indiciu, ceva legat de oase, care să-i conducă spre 
ceea ce ar putea fi acest produs purificat. O formă finala atinsă 
de magi. 

— Şi pe parcursul acestui demers, Curtea a descoperit 
sistemul ucigaş pe care l-a folosit la Koln, un mod de a folosi 
praful pentru a provoca moartea. 

Gray îşi aminti cuvintele pe care monseniorul le citase din 
Kabbala, avertismentul că praful poate fi folosit atât pentru bine, 
cât şi pentru rău. 

Expresia lui Rachel deveni dintr-odată gravă. 

— Dacă ar fi să câştige şi mai multă putere prin aflarea 
secretelor acestor înţelepţi de demult, ar putea să schimbe 
întreaga lume, să o remodeleze după bunul lor plac, după chipul 
lor înfiorător. 

Gray îi privi pe ceilalţi. Kat era la fel de serioasă. Vigor părea 
pierdut în gânduri, însă remarcă tăcerea care se lăsase brusc. 

Işi ridică ochii spre ei. 

— Dumneata ce crezi? îl întrebă Gray. 

— Cred că trebuie să-i oprim cu orice preţ. Pentru asta însă, va 
trebui să căutăm cât mai multe informaţii despre aceşti 
alchimişti din vechime. Asta înseamnă să călcăm pe urmele 
Curţii Dragonului. N 

Gray clătină din cap. Işi aminti de părerea lui de mai devreme, 
că se mişcau prea timid, cu prea multă precauție. 

— Eu nu mă mai ţin după nemernicii ăştia. Trebuie să le-o 
luăm înainte. Să-i lăsăm şi pe ei să vină după noi. 

— Dar de unde să începem? întrebă Rachel. 

Inainte ca vreunul să apuce să răspundă, o voce înregistrată 

răsună în interfonul trenului. 

— Roma... Stazione Termini... quindici minuti! 

Gray se uită la ceas. Cincisprezece minute. 

Rachel îl privea fix. 

— Benvenuto a Roma, zise ea când bărbatul ridică ochii. Lasci 
i giochi cominciare! 

Gray traduse şi pe chip îi apăru urma unui zâmbet. Parcă i-ar fi 
citit gândurile. „Bun venit la Roma... Să înceapă jocul!” 


6.05 P.M. 


Seichan îşi puse o pereche de ochelari de soare Versace, negri 
cu o dungă argintie. 

Când eşti în Roma... 

Coborî din autocar în Piazza Pia. Purta o rochie vaporoasa, de 
vara şi nimic altceva în afară de o pereche de cizme Harley- 
Davidson, cu toc cui şi catarame argintii, ca să i se asorteze cu 
colierul. i 

Autocarul plecă. In spatele ei, apăru strada aglomerată, plină 
de maşini conduse de şoferi nervoşi, care claxonau care mai de 
care mai tare, îndreptându-se spre Via della Conciliazone. Valul 
de căldură şi mirosul greu, de benzină, o izbiră simultan. Se 
întoarse spre vest. În josul străzii, se înălța Catedrala Sfântul 
Petru, conturându-se în lumina soarelui la apus. Domul strălucea 
de parcă ar fi fost din aur - o capodoperă arhitecturală a lui 
Michelangelo. 

Neimpresionată, Seichan se întoarse cu spatele la cetatea 
Vaticanului. 

Nu asta era ţinta ei. 

In faţa ei, se ridica o structură care rivaliza puternic cu 
măreaţa Catedrală Sfântul Petru. Cădirea masivă, cu acoperişul 
boltit, acoperea orizontul. O fortăreață întoarsă spre Tibru. 
Castelul Sant Angelo. În vârful acoperişului, o statuie imensă a 
Arhanghelului Mihail ţinea în mână o sabie ridicată spre ceruri. 
Sculptura strălucea în razele soarelui. Structura de piatră de 
dedesubt era înnegrită de funingine şi străbătută de dâre înguste 
şi şerpuitoare, ca urmele lăsate de nişte lacrimi negre. 

„Ce potrivit”, se gândi Seichan. 

Clădirea fusese înălţată în secolul al II-lea, cu scopul de a-i 
servi drept mausoleu împăratului Adrian, însă la scurt timp după 

aceea fusese revendicată de papalitate. Cu toate acestea, deşi 
ilustră, istoria castelului a fost plină de scandaluri. Sub 
stăpânirea Vaticanului, servise drept fortăreață, închisoare, 
bibliotecă, chiar şi bordel. Fusese de asemenea punct de 
întâlnire secret pentru unii dintre cei mai notorii papi, care-şi 
ţineau amantele şi concubinele între aceste ziduri, adesea 
împotriva voinţei lor. 

Lui Seichan i se părea amuzant că şi întâlnirea ei avea loc tot 
aici. Străbătu grădina din faţa intrării principale şi trecu prin 
poarta din zidul gros de doi metri. lnăuntru, era întuneric şi 
răcoare. Ziua se apropia de sfârşit şi turiştii începeau să iasă. 
Seichan păşi în interiorul clădirii şi începu să urce scările romane 
late şi spiralate. 

De ambele părţi ale scărilor, castelul se împrăştia într-un 
labirint de încăperi şi coridoare vechi. Mulţi vizitatori se rătăceau. 

Dar Seichan nu urcă decât până la etajul din mijloc, unde se 
afla o terasă-restaurant cu vedere spre Tibru. Aici trebuia să se 
întâlnească cu persoana de legătură. După incendierea 
catedralei, hotărâseră că era prea riscant să se vadă chiar în 
Vatican. Aşa că persoana pe care o aştepta avea să traverseze 
Passetto del Borgo, un pasaj acoperit, construit deasupra unui 
vechi apeduct, care făcea legătura între Palatul Apostolic şi 
castelul-fortăreaţă în care se găsea ea acum. Pasajul secret 
fusese construit în secolul al XIII-lea şi servise iniţial papei drept 
ieşire în caz de urgenţă, dar, de-a lungul secolelor, ajunsese să 
fie folosit mai mult pentru escapade amoroase. 

Cu toate astea, întâlnirea de azi nu avea nimic romantic. 

Seichan urma indicatoarele şi intra în cafeneaua de pe terasă. 
Se uită la ceas. Ajunsese cu zece minute mai devreme. Foarte 
bine. Oricum, avea de dat un telefon. 

Işi scoase celularul, introduse parola şi forma apoi codul de 
accesare rapidă. Un număr privat, neînregistrat nicăieri. Se lăsă 
pe un şold, cu telefonul la ureche şi aşteptă sa se stabilească 
legătura internaţională. 

Linia bâzâi, se auzi un clichet şi o voce ferma şi foarte clară 
răspunse: 

— Bună ziua. Aţi accesat centrul de comandă Sigma. 

8 
CRIPTOGRAFIE 


25 IULIE, 6.23 P.M. 
ROMA, ITALIA 


— Îmi trebuie o hârtie şi-un pix, spuse Gray, cu telefonul prin 
satelit în mână. 

Cei cinci aşteptau într-o trattoria de pe trotuar, vizavi de gara 
centrală din Roma. După ce sosiseră, Rachel chemase două 
maşini de la Carabinieri care să-i escorteze până la Vatican. În 
timp ce aşteptau, Gray hotărâse că era timpul să rupă tăcerea cu 
centrul de comandă. | se făcuse numaidecât legătura cu 
directorul Crowe. 

După ce-i povestise pe scurt evenimentele petrecute la Koln şi 
la Milano, directorul îi dăduse, la rândul lui, o veste mai mult 
decât surprinzătoare. 

— Dar de ce să vă sune pe dumneavoastră? întrebă Gray în 
timp ce Monk scotocea prin rucsac după hârtie şi pix. 

Painter răspunse: 

— Intenţia lui Seichan este să învrăjbească şi mai mult cele 
două tabere una împotriva celeilalte ca să-şi atingă propriul scop. 
Nici măcar nu încearcă să ascundă treaba asta. Informaţia pe 
care ne-a transmis-o a fost furata chiar de la un agent al Curţii 
Dragonului, un bărbat pe nume Raoul. 

Gray se încruntă, amintindu-şi de cruzimea de care bărbatul 
dăduse dovada în Milano. 

— Nu cred ca poate descifra singură informaţia, continua 
Painter, aşa că ne-a trimis-o nouă - nu numai ca să o dezlegăm, 
dar şi ca să vă putem trimite pe voi pe urma Curţii. Nu e proastă. 
Mai mult ca sigur, este o adevărată maestră în arta manipulării 
dacă a fost aleasă de Breasla pentru această misiune. Mai mult, 
voi doi vă cunoaşteţi... Deşi v-a ajutat la Koln şi la Milano, sa nu 
ai încredere în ea. Se va întoarce, în cele din urma, împotriva 
voastră şi va încerca să echilibreze balanţa. 

Gray simţi în buzunar greutatea monedei de metal. Nu avea 
nevoie de nici un avertisment. Femeia asta era făcută din gheaţă 

şi oţel. 

— Gata, spuse Gray când avu hârtia şi pixul în mână, ţinând 
telefonul cu umărul. Pot să scriu. 

Painter îi spuse mesajul şi Gray îl notă. 

— Şi e scris în versuri, ca o poezie? întrebă Gray. 

— Exact. 

Directorul continuă să recite în timp ce Gray nota vers după 
vers. 

După ce termina, Painter spuse: 

— L-am trimis spre decodare experţilor noştri de aici şi de la 
NSA. 

Gray privi încruntat hârtia din faţa lui. 

— O să văd ce pot să fac şi eu. Poate, cu ceva ajutor de la 
Vatican, o să reuşim să-i dăm de cap. 

— Între timp, fiţi cu ochii în patru, îl avertiză Painter. Această 
Seichan ar putea fi mai periculoasa decât toată Curtea 
Dragonului la un loc. 

Gray era perfect de acord cu această ultimă afirmaţie. După 
ce stabiliră şi ultimele detalii, Gray închise telefonul şi-l puse 
deoparte. Ceilalţi îl priviră, aşteptând explicaţiile. 

— Ce-a fost asta? întrebă Monk. 

— Doamna Dragon a sunat la Sigma. Ne-a transmis o enigmă 
pe care să o rezolvăm. Nu pare să cunoască următoarea mişcare 
a Curţii. Cât timp se pregătesc, vrea să ne ştie pe urmele lor. Aşa 
că ne-a transmis un pasaj arhaic, descoperit acum două luni de 
Curtea Dragonului în Egipt. Nu înţelege despre ce e vorba, dar 
pare să fie sigură că ideile conţinute în acest text au iniţiat 
operaţiunea cu care avem acum de a face. 

Vigor se ridică de la una din mesele de pe terasă. Cu o ceaşcă 
de espresso într-o mână, se aplecă pentru a citi pasajul împreună 
cu ceilalţi. 


Când luna plină se împreunează cu soarele 
Se naşte cel mai mare. 
Ce este? 


Acolo unde se îneacă, 
Pluteşte în întuneric şi priveşte spre regele pierdut. 
Ce este? 


Geamănul aşteaptă apa. 
Dar va fi ars de os până la os, sus, pe altar. 

Ce este? 


— Într-adevăr, ne e de mare ajutor, mormăi Monk. 

Kat clătină din cap. 

— Ce legătură au toate astea cu misterioasa Curte a 
Dragonului, cu metalele cu hipermobilitate atomică şi cu 
societăţile care practicau alchimia în Antichitate? 

Rachel privi în lungul străzii. 

— Poate că învățații de la Vatican vor înţelege mai multe. 
Cardinalul Spera ne-a asigurat de întregul său sprijin. 

Gray observă că Vigor aruncase doar o privire asupra hârtiei, 
după care se întorsese cu spatele. Sorbea acum din espresso. 

Se săturase de tăcerile monseniorului. Nu mai avea chef să 
umble cu mânuşi. Dacă Vigor voia să facă parte din echipa lui, 
era cazul să înceapă să se poarte ca atare. 

— Dumneata ştii ceva! îl acuză Gray. 

Ceilalţi se întoarseră spre ei. 

— Şi tu ar trebui să ştii, răspunse Vigor. 

— Ce vreţi să spuneţi? 

— V-am explicat deja, în tren. 

Vigor se întoarse şi lovi hârtia cu degetul. 

— Cadenţa acestui fragment ar trebui să va fie cunoscuta. V- 
am descris o carte cu un model de text asemănător. Repetarea 
întrebării „Ce este?” 

Kat îşi aminti prima. 

— Din Cartea Morților, din Egipt. 

— Papirusul lui Ani, mai exact, continuă Vigor. Este împărţit în 
strofe cu descrieri misterioase, urmate de un singur vers care se 
repetă iar şi iar: „Ce este?” 

— Sau, în ebraică, manna, spuse Gray, amintindu-şi. 

Monk îşi frecă un cucui de pe scăfârlia rasă. 

— Dar, dacă fragmentul ăsta este dintr-o carte egipteană 
foarte cunoscută, de ce a pus pe jar Curtea Dragonului tocmai 
acum? 

— Pasajul ăsta nu e din Cartea Morților, răspunse Vigor. 
Cunosc destul de bine Papirusul lui Ani ca să ştiu că aceste 
versuri nu se numără printre celelalte. 

— Atunci, de unde au apărut? întrebă Rachel. 

Vigor se întoarse spre Gray. 

— Ai spus că cei din Curtea Dragonului au descoperit textul 
ăsta în Egipt... abia acum câteva luni. 

— Exact. 

Vigor se întoarse spre Rachel. 

— Având în vedere că lucrezi la Carabinieri TPC, sunt sigur că 
ai fost informata de recentul haos de la Muzeul Egiptean din 
Cairo. Cei de acolo au trimis o alerta internaţionala prin Interpol. 

Rachel dădu din cap şi le explică celorlalţi. 

— Consiliul Egiptean Suprem pentru Antichităţi a început, în 
2004, un proces foarte dificil de golire a subsolului Muzeului 
Egiptean, în vederea renovării. Dar când au deschis subsolul, au 
descoperit sute de mii de obiecte de cult ale faraonilor în 
labirintul de coridoare, un tezaur arheologic abandonat, care 
fusese aproape în întregime uitat. 

— Au estimat că le vor trebui aproape cinci ani ca să 
înregistreze toate obiectele, zise Vigor. In calitatea mea de 
profesor de arheologie, eu am auzit însă zvonuri legate de aceste 
descoperiri. A fost găsită o întreagă încăpere plina de papirusuri 
aproape fărâmiţate, despre care experţii cred că ar putea 
proveni chiar din biblioteca din Alexandria - un adevărat bastion 
al studiilor gnostice. 

Gray îşi aminti prelegerea lui Vigor despre gnosticism şi 
despre căutarea unei cunoaşteri secrete. 

— O astfel de descoperire ar fi atras cu siguranţă Curtea 
Dragonului. 

— Cum atrage focul moliile, zise Rachel. 

Vigor continuă: 

— Unul dintre obiectele catalogate provenea dintr-o colecţie a 
lui Abd el-Latif, un fizician şi explorator egiptean foarte stimat, 
din secolul al XV-lea, care a trăit în Cairo. In colecţia lui, păstrată 
într-un cufăr de bronz, se găsea o copie iluministă după Cartea 
Morților, din secolul al XIV-lea, în care Papirusul lui Ani era redat 
în întregime. 

Vigor îl privi intens pe Gray. 

— A fost furată, acum patru luni. 

Gray simţi cum inima începe să-i bată mai repede. 

— De Curtea Dragonului. 

— Sau de cineva care lucra pentru ei. Şi-au întins tentaculele 
peste tot. 

— Dar, dacă avem de a face doar cu o copie a originalului, 
spuse Monk, de ce este atât de importanta? 

— Papirusul lui Ani are sute de strofe. Pot să pun pariu că a 
creat cineva această copie special pentru a ascunde în ea 
versurile pe care tocmai le-am aflat noi - Vigor lovi cu degetul în 
foaia lui Gray - printre celelalte, mai vechi. 

— Alchimiştii noştri pierduţi, spuse Kat. 

— Au ascuns acul în carul cu fân, zise şi Monk. 

Gray dădu din cap. 

— Până când un învăţat din Curtea Dragonului a avut 
inteligenţa şi intuiţia să le desprindă din context, să le descifreze 
sensul şi să acţioneze în consecinţa. Dar ce putem face noi 
acum? 

Vigor privi foaia de hârtie. 

— In tren, ai spus că vrei să prinzi din urma Curtea Dragonului 
şi chiar să le-o iei înainte. Acum, ai ocazia. 

— În ce fel? 

— Dezlegând ghicitoarea. 

— Dar ar putea dura zile-ntregi. 

Vigor privi peste umăr. 

— Nu şi dacă am rezolvat-o deja. Făcu semn să i se dea topul 
de hârtie şi scoase o pagina nouă, albă. Daţi-mi voie să vă arat. 

Apoi, făcu cel mai ciudat lucru cu putinţă. Işi băgă degetul în 
espresso şi umezi fundul ceşcuţei. Apasă apoi ceaşca pe foaie, 
lăsând, pe hârtia albă, un cerc perfect de cafea. Repetă gestul, 
aplicând un al doilea cerc, de această dată încălecându-l pe 
primul, creând o formă ce semăna oarecum cu un om de zăpadă. 


— Luna plină se împerechează cu soarele. 

— Ce dovedeşte asta? întreba Gray. 

— Vesica Pisces, spuse Rachel şi chipul i se lumină dintr-odată. 
Vigor îi zâmbi. 

— V-am spus cât de mândru sunt de nepoata mea? 


7.02 P.M. 


Lui Rachel nu-i plăcea că trebuiau să renunţe la escorta de la 
Carabinieri, dar îi înţelegea entuziasmul unchiului Vigor. 
Monseniorul insistase să ia un alt mijloc de transport pentru a 


193 


investiga noua pistă. 

Aşa că Rachel sunase din nou la secţie şi anulase cererea 
pentru maşinile de patrulă. Lăsase un mesaj codat pentru 
generalul Rende, spunându-i că aveau o nouă problemă de 
rezolvat. Pusese ideea lui Gray. Bărbatul considerase că era mai 
bine să nu-şi dezvăluie destinaţia. Era precaut să cerceteze mai 
în amănunt problema, înainte de a da vreun detaliu. 

Cu cât erau mai puţini cei care ştiau despre descoperirea lor, 
cu atât mai bine. 

Aşa că au hotărât să găsească alte mijloace de a se deplasa. 

Rachel urcă înaintea lui Gray într-un autobuz de transport în 
comun. Kat şi Monk păstraseră câteva locuri libere. Aerul 
condiţionat ţăcăni şi motorul făcu să se zguduie duşumeaua în 
clipa în care autobuzul plecă din staţie şi intră în trafic. 

Rachel se aşeză pe scaun, lângă Gray. Stăteau cu faţa spre 
Monk, Kat şi unchiul Vigor. Expresia lui Kat era deosebit de 
rigidă. Femeia insistase să meargă mai întâi la Vatican şi să-şi 
asigure o escortă. Insă Gray nu fusese de acord. Nu părea deloc 
mulţumită de această decizie. 

Rachel trase cu coada ochiului spre Gray, care stătea lângă 
ea. Părea să fi luat o nouă hotărâre, la care nu avea de gând să 
renunţe. li amintea de atitudinea pe care o avusese comandantul 
în turla cuprinsă de flăcări de la Koln. O determinare totală îi 
strălucea în privire, o hotărâre de neclintit, care dispăruse după 
primul atac. Şi acum, se întorsese... o neliniştea, îi făcea inima 
să-i bată mai repede. 

Autobuzul înainta, zgâlţâindu-se. 

— Bine, zise Gray, te-am crezut pe cuvânt că este necesar să 
facem această mică excursie. Acum, e timpul să ne dai mai 
multe detalii. 

Unchiul Vigor ridică palma, în semn că era de acord. 

— Dacă stăteam să vă explic, am fi pierdut autobuzul. Scoase 
din nou foaia de hârtie. Acest semn al celor două cercuri 
încălecate poate fi întâlnit în întreaga lume creştină. In biserici, 
catedrale şi bazilici de pe tot globul. De la această formă 
porneşte întreaga geometrie. De exemplu... întoarse imaginea 
pe orizontală şi acoperi cu marginea palmei partea de jos. Aici 
vedem forma geometrică a arcadei ascuţite. Aproape toate 
ferestrele şi arcadele gotice au forma asta. 

Rachel auzise povestea asta încă din copilărie. Nu poţi fi ruda 
cu un arheolog de la Vatican fără să cunoşti importanţa celor 
două cercuri suprapuse. 

— Mie mi se par două gogoşi strivite una de alta, zise Monk. 


& 


Vigor întoarse imaginea la loc. 

— Sau Luna plină care se împreunează cu Soarele, spuse 
unchiul, citând din nou versetul din textul codat. Cu cât mă 
gândesc mai mult la versurile astea, cu atât mi se pare că dau 
peste tot mai multe straturi. Parcă aş coji o ceapă. 

— Ce vrei să spui? întreba Gray. 

— Au îngropat acest indiciu în Cartea Morților. Prima carte 
care făcea referire la manna. Texte egiptene ulterioare au 
început să o numească „pâine albă” sau să se refere la ea în 
diverse alte feluri. Ca şi când, pentru a găsi secretul ascuns de 
alchimişti, ar fi trebuit să porneşti de la începutul începutului. Şi 
totuşi, acest prim indiciu ne conduce şi spre primele zile ale 
creştinismul. Mai multe începuturi. Până şi răspunsul în sine 
implică multiplicare. Din unul singur, se fac mai mulţi. 

Rachel înţelese la ce se referea unchiul ei. 

— Inmulţirea peştilor! 

Vigor dădu din cap. 

— Ne explică cineva şi nouă, necunoscătorilor? 

— Aceasta îmbinare a cercurilor se numeşte Vesica Pisces sau 
Potirul Peştelui. 

Vigor se aplecă şi colora partea creata prin intersectarea 
cercurilor, scoțând la iveala forma unui peşte. 


XD 


Gray se uita mai îndeaproape. 

— Este semnul peştelui, simbolul creştinismului. 

— Este primul simbol, spuse Vigor. „Când luna plina se 
împreunează cu soarele, se naşte...” Unchiul bătu cu degetul în 
desen. Unii învăţaţi cred că simbolul peştelui a fost adoptat 
datorită cuvântului grecesc pentru peşte, /CHTHYS, un acronim 

pentru /esous Christos Theou Yios Soter, adică Isus Hristos, Fiul 
lui Dumnezeu, Mântuitorul. Adevărul însă se află aici, între 
aceste două cercuri, închis în geometrie sacră. Regăsim frecvent 
cele două cercuri încălecate în primele picturi creştine, care îl 
înfăţişau pe Pruncul Isus în zona de intersecţie. Dacă întoarcem 
forma într-o parte, peştele devine reprezentarea aparatului 
genital feminin - un pântec de femeie, în care este pictat pruncul 
sfânt. 


— Acesta este motivul pentru care peştele simbolizează 
fertilitatea. Creşteţi şi vă înmulţiţi! 

Vigor îi privi pe rând pe ceilalţi. 

— După cum am spus, acest simbol are mai multe înţelesuri. 

Gray se lăsa pe spate. 

— Dar spre ce conduc toate astea? 

Şi Rachel era curioasă. 

— Intreaga Romă e plină de forme de peşte. 

Vigor dădu din cap. _ 

— Insă al doilea vers spune: „Se naşte cel mai bătrân”. În mod 
clar, ne trimite spre cele mai vechi reprezentări ale simbolului 
peştelui. Care se găsesc în Cripta Lucinei, în catacombele 
Sfântului Calist. 

— Acolo mergem? întrebă Monk. 

Vigor dădu din cap. 

Rachel observă că Gray nu era mulţumit. 

— Şi dacă vă înşelaţi? întreba el. 

— Nu mă înşel. Şi celelalte versete ale poemului trimit spre 
aceeaşi idee... odată ce ai dezlegat prima ghicitoare şi ai ajuns la 
Vesica Pisces. Citiţi următorul vers: „Unde se îneacă, pluteşte-n 
întuneric”. Peştele nu se îneacă - nu în apă. Dar se îneacă pe 
uscat. Şi întunericul... Totul arată spre o cripta. 

— Dar sunt o mulţime de cripte şi catacombe în Roma. 

— Insă nu multe cu doi peşti, îngemănaţi, spuse Vigor. 

Ochii lui Gray străluciră - înţelesese! 

— Un alt indiciu, din ultima strofă. „Geamănul aşteaptă apă...” 

Vigor dădu din cap. 

— Toate trei strofele indică un singur loc. Catacombele 

Sfântului Calist. 
Monk se aşeză mai comod pe scaun. 
— Cel puţin, de data asta nu mai e o biserică. 


7.32 P.M. 


Vigor simţea că erau pe pista cea bună. 

În sfârşit! 

li conduse pe ceilalţi prin Porta San Sebastiano, una dintre 
cele mai impunătoare porţi ale cetăţii. Servea şi ca intrare în 
parcurile ce înconjurau Via Appia, o porţiune păstrată din 
străvechiul drum roman. Imediat în spatele porţii însă, se aflau o 
serie de ateliere mecanice dezafectate. 

Vigor nu acordă nici un pic de atenţie acestor epave şi arătă în 
schimb cu mâna în faţa lor. La o intersecţie de drumuri, se înălța 
o bisericuţa. 

— Capela Domine, Quo Vadis, spuse el. 

Singura care-l asculta cu adevărat era Kat Bryant. Mergea 
chiar lângă el. Părea să se fi instalat o răceală între ea şi Gray. 
Ceilalţi veneau în urmă. Vigor era bucuros să poată petrece 
câteva momente alături de Kat. Trecuseră trei ani de când 
lucraseră împreună la strângerea de dovezi împotriva unui 
criminal de război fascist, care se retrăsese la ţară, undeva în 
apropierea New York-ului. Făcea comerţ cu obiecte de artă furate 
din Bruxelles. Fusese o anchetă lungă şi anevoioasă, care 
necesitase multe subterfugii. Vigor fusese impresionat de 
uşurinţa cu care tânăra lui parteneră putea intra în absolut orice 
rol. 

Aflase şi de suferinţa prin care trecuse de curând. Deşi era o 
actriţă excelentă şi-şi ascundea foarte bine sentimentele, Vigor 
era mai întâi de toate preot şi îşi păstorea turma de destulă 
vreme încât să recunoască o persoana ale cărei răni nu se 
vindecaseră încă. 

Arătă spre biserica de piatră, ştiind că între zidurile ei era un 
mesaj pentru Kat. 

— Capela asta a fost ridicată pe locul unde Sfântul Petru, 
fugind de persecuția lui Nero, a avut o viziune cu Isus. Hristos 
venea spre Roma, în vreme ce Petru fugea din ea. l-a pus celebra 
întrebare: „Domine, quo vadis?” Doamne, încotro mergi? Isus i-a 
răspuns că se ducea la Roma, spre a fi răstignit din nou. Atunci 

Petru s-a întors la propria execuţie. 

— Poveşti cu fantome! zise Kat, fără răutate. Ar fi trebuit să 
fugă. 

— Ca întotdeauna pragmatică, draga mea Kat. Dar tu ar trebui 
să ştii mai bine ca oricine că, uneori, o singură viaţă valorează 
mai puţin decât o cauză nobilă. Suferim cu toţii de o boală 
incurabilă. Nu putem scăpa de moarte. Dar felul în care murim 
poate da un sens existenţei noastre pe pământ, la fel ca şi 
faptele bune pe care le facem în timpul vieţii. De cineva care şi-a 
sacrificat viaţa pentru ceilalţi trebuie să ne amintim mereu cu 
respect. 

Kat îl privi. Era suficient de isteaţă pentru a înţelege 
dedesubturile conversaţiei. 

— Sacrificiul este ultimul dar pe care noi, muritorii, îl putem 
oferi în timpul vieţii. Nu trebuie să întinăm generozitatea acestui 
gest cu durere, ci, dimpotrivă, să îl cinstim cu respect şi 
apreciere, chiar şi cu bucurie pentru o viaţă împlinită până la 
capăt. 

Kat trase adânc aer în piept. Ajunseră în faţa micuţei capele. O 
studie cu privirea - deşi Vigor bănuia că femeia privea cu la fel 
de multă intensitate şi în adâncul sufletului ei. 

— Până şi poveştile cu fantome ne pot învăţa ceva, concise 
Vigor şi-şi îndreptă tovarăşii spre stânga intersecţiei. 

Aici, drumul era pavat cu piatră vulcanică. Deşi nu erau 
aceleaşi pietre care pavaseră, în vremurile străvechi, drumul de 
la porţile Romei până în Grecia, era totuşi o aproximare 
romantică. Incetul cu încetul, drumul se deschise în jurul lor. La 
dreapta şi la stânga, se întindeau colinele înverzite ale parcului, 
unde, pe alocuri, se zăreau oi şi pini în formă de umbrelă. Bucăţi 
de zid traversau în zigzag peisajul, presărat ici-colo cu câte un 
mormânt. 

La acea oră, când majoritatea locurilor ce puteau fi vizitate 
fuseseră deja închise, Via Appia era aproape în întregime a lor. 
Câte un trecător sau biciclist întârziat îl saluta din cap pe 
monsenior, observându-i gulerul alb: 

— Padre... mormăiau, apoi treceau mai departe, întorcând 
capul după ciudatul grup de excursionişti cu rucsacuri în spate, 
pe care-l conducea preotul. 

Vigor remarca şi câteva femei sumar îmbrăcate lenevind pe 
marginea drumului, alături de nişte bărbaţi cu figuri dubioase. 
După lăsarea întunericului, Via Appia începea să colcăie de 
prostituate însoţite de peştii lor, dovedindu-se adesea un loc 

periculos pentru turiştii de ocazie. Tâlharii şi bandiții încă mai 
pândeau din umbră vechiul drum, aşa cum o făcuseră şi-n zilele 
lui de glorie. 

— Nu mai e mult, îi încuraja Vigor. 

Era o zona unde se cultiva viță-de-vie - şiruri de butuci verzi, 
legaţi cu sârmă de araci de lemn, traversau colinele blânde. 

In faţă, le apăru o poartă. Ajunseseră la destinaţia lor: 
Catacombele Sfântului Calist. 

— Comandante, întrebă Kat, rămânând puţin în urmă, n-ar 
trebui să cercetăm zona înainte? 

— E suficient dacă suntem cu ochii în patru, îi răspunse Gray. 
Nu mai vreau întârzieri. 

Vigor remarcă fermitatea din vocea bărbatului. Comandantul 
asculta părerile celorlalţi, dar nu părea prea dispus să şi 
acţioneze conform acestora. Vigor nu putea spune dacă asta era 
o trăsătură bună sau rea. 

Gray le făcu semn să meargă mai departe. 

Cimitirul subteran se închisese la ora cinci, însă Vigor îl sunase 
pe îngrijitor şi aranjase aceasta „vizită” specială. Un bărbat 
mărunt, cu părul şi barba albe, îmbrăcat într-o salopetă gri, ieşi 
pe uşa unei căsuțe. Veni spre ei, sprijinindu-se într-un toiag de 
păstor, gros, din lemn. Vigor îl cunoştea bine. Se trăgea dintr-o 
veche familie de ciobani, care-şi păştea de generaţii oile prin 
campagna din împrejurimi. 

— Monsenior Vigor, zise bătrânul. Come va? 

— Bene, grazie. E lei, Giuseppe? 

— Bine, mulţumesc, Padre. Grazie. 

Făcu semn spre căsuţa care-i servea drept adăpost de când 
păzea catacombele. 

— Am o sticlă de grappa’. Ştiu cât de mult vă place lacrima 
strugurelui. E de pe dealurile astea. 

— Cu altă ocazie, Giuseppe. E târziu şi mă tem că misiunea 
noastră nu suferă amânare. 

Bătrânul aruncă o privire supărată spre ceilalţi, de parcă ei ar 
fi fost de vina pentru graba monseniorului, apoi ochii i se fixară 
asupra lui Rachel. 

— Nu se poate! Piccola Rachel... dar nu mai e atât de mică. 
Rachel zâmbi, evident încântată că bărbatul îşi amintise de ea. 
Nu mai venise aici cu unchiul Vigor de pe vremea când avea doar 
nouă ani. Il îmbrăţişă numaidecât şi îl sărută pe obraz. 


16 Rachiu de struguri, specific italienesc (n. tr.). 

— Ciao, Giuseppe. 

— Trebuie să bem un pahar pentru piccola Rachel, no? 

— Poate după ce ne terminam treaba, insistă Vigor, ştiind că 
bărbatul, singur în căsuţa lui, nu voia decât puţină companie. 

— Si... bene... Făcu semn cu toiagul înspre uşă. E deschis, 
încui eu după dumneavoastră. Ciocăniţi când vă întoarceţi. O să 
vă aud. 

Vigor îi conduse spre intrarea în catacombe. Deschise uşa. Le 
făcu semn celorlalţi să intre, remarcând că Giuseppe lăsase 
aprinse becurile. Scara cobora în faţa lor. 

În timp ce intra împreună cu Rachel, Monk îi aruncă 
îngrijitorului o privire peste umăr. 

— Ar trebui să-i faci cunoştinţă cu bunica ta, zise el. Pun pariu 
c-ar fi o pereche trăsnet! 

Rachel se strâmbă şi intră în urma bărbatului îndesat. 

Vigor închise uşa, apoi trecu din nou în faţă şi începu să 
coboare scările. 

— Este una dintre cele mai vechi catacombe din Roma. A fost 
cândva un cimitir creştin privat, dar s-a extins după ce câţiva 
papi au ales să fie îngropaţi aici. Acum, se întinde pe o suprafaţă 
de nouăzeci acri şi coboară patru niveluri. 

In spatele lui, Vigor auzi uşa închizându-se în urma lor. Aerul 
era din ce în ce mai umed pe măsură ce coborau şi mirosea a 
argilă şi a apă de ploaie stătută. La capătul scărilor, ajunseră 
într-un vestibul, în ale cărui ziduri erau săpate /oculi, nişe 
orizontale în care erau întinse trupurile neînsufleţite, pentru a se 
odihni. Zidurile erau decorate cu graffitti, dar nu de genul celor 
mâzgălite de vandalii moderni. Câteva inscripţii datau încă din 
secolul al XV-lea: rugăciuni, lamentări, mărturii. 

— Cât mai trebuie să mergem? întreba Gray, păşind lângă 
Vigor. 

Drumul se îngusta începând de aici şi abia dacă era loc pentru 
ca două persoane să meargă una lângă cealaltă. Comandantul 
privi plafonul jos. 

În locul ăsta, chiar şi cei care nu aveau probleme de 
claustrofobie simțeau apăsarea grea a străvechiului cimitir 
subteran. Mai ales acum, când era pustiu şi cufundat în tăcere. 

— Cripta Lucinei e mult mai jos. E situata în cea mai veche 
zonă a catacombei. 

Galeriile se deschideau în toate direcţiile, însă Vigor cunoştea 
drumul şi o luă la dreapta. 

— Nu vă îndepărtați, îi preveni el. Te poţi pierde cu uşurinţă în 

labirintul asta. 

Drumul se îngustă şi mai mult. 

Gray se întoarse. 

— Monk, acoperă-ne spatele. De la zece paşi. Rămâi la vedere. 

— S-a făcut, zise Monk scoţându-şi puşca automată. 

O încăpere se deschise în faţa lor. Şi în zidurile de aici erau 
săpate /oculi, însă acestea erau mai mari şi decorate cu 
aresololia, nişte plăci de piatră arcuite. 

— Cripta papală, îi anunţa Vigor. Şaisprezece papi au fost 
aşezaţi aici pentru odihna veşnică, de la Eutichianus până la 
Zephyrinus. 

— De la E la Z, mormăi Gray. 

— Trupurile au fost mutate, zise Vigor afundându-se şi mai 
adânc, trecând prin Cripta Ceciliei. Incepând din secolul al V-lea, 
împrejurimile Romei au fost prădate de tot felul de tâlhari: goți, 
vandali, lombarzi... Multe dintre persoanele de vază îngropate 
aici au fost mutate în biserici şi capele dinăuntrul oraşului. În cele 
din urmă, catacombele au rămas atât de goale şi de abandonate 
încât, prin secolul al XII-lea, nimeni nu-şi mai amintea de ele. Au 
fost redescoperite abia în secolul al XVI-lea. 

Gray tuşi. 

— Se pare că ne învârtim în jurul aceleiaşi perioade de timp. 

Vigor îl privi. 

— Secolul al XII-lea, explica Gray. Tot atunci oasele Magilor au 
fost mutate din Italia în Germania. Şi tot atunci aţi spus că a avut 
loc un reviriment al credințelor gnostice, care a dus la crearea 
unei schisme între împărați şi papalitate. 

Vigor dădu încet din cap, analizând acest punct de vedere. 

— Au fost vremuri tulburi, care au culminat cu alungarea 
papalității din Roma, la sfârşitul secolului al XIII-lea. Poate că 
alchimiştii au încercat să-şi apere descoperirile. S-au ascuns şi 
mai mult, însă au lăsat în urmă indicii, ca nişte firimituri de pâine 
pe care, în cazul în care ei ar fi fost omorâţi, să le poată urma 
confrații lor întru credinţa gnostica. 

— Cum ar fi această secta numita Curtea Dragonului. 

— Nu cred că şi-au imaginat că o grupare atât de pervertită ar 
putea avea suficiente cunoştinţe încât să pornească în căutarea 
unor adevăruri atât de înalte. O greşeala nefericită. In orice caz, 
cred că ai dreptate. Cred că ai ghicit perioada în care au fost 
lăsate aceste indicii. Probabil prin secolul al XIll-lea, când 
conflictul a atins apogeul. Puţini la acea vreme ştiau de existenţa 
catacombelor. Ce loc mai bun pentru a ascunde indiciile care 

conduceau spre o societate secreta? 

Cugetând asupra acestor cuvinte, Vigor îi învârti printr-o serie 
de galerii, cripte şi cubicula. 

— Nu mai e mult. Dincolo de capelele sacramentale. 

Făcu semn cu braţul spre o galerie cu cinci încăperi. 

Fresce jupuite şi decolorate înfăţişau scene biblice complicate, 
amestecate cu descrieri ale botezului şi împărtăşaniei. Erau 
adevărate comori de arta creştina timpurie. 

După ce mai trecură prin încă o serie de galerii, ţinta drumului 
lor le apăru în faţa. O cripta modestă. Plafonul era pictat cu un 
motiv tipic pentru începuturile creştinismului: Pastorul cel bun, 
Hristos, ducând un miel pe umeri. 

Vigor însă, nu se uita la tavan, ci arata spre doi pereţi din 
apropiere. 

— lată după ce am venit! 


8.10 P.M. 


Gray se îndrepta spre peretele cel mai apropiat. O frescă 
înfăţişând un peşte fusese pictata pe un fundal verde. Deasupra 
peştelui, aproape ca şi când ar fi fost carat pe spatele acestuia, 
era un coş cu pâine. 

Gray se întoarse spre cel de-al doilea zid. Fresca de aici părea 
o imagine în oglindă a primei, doar ca în coş mai era acum şi o 
sticlă de vin. 

— E un simbol al primei mese euharistice, spuse Vigor. Peşte, 
pâine şi vin. Este, de asemenea, o reprezentare a minunii lui 
Isus, care a înmulţit un singur coş cu pâine şi peşte pentru a 
hrăni mulţimea de oameni care veniseră să-i asculte predica. 

— Din nou, ideea multiplicării, zise Kat. Ca şi în simbolul figurii 
Vesica Pisces. 

— Dar încotro ne îndreptăm de-aici? întrebă Monk. 

Stătea în picioare, cu arma pe umăr, cu capul întors spre 
cripta. 

— Urmăm ghicitoarea, răspunse Gray. A doua strofă spune: 
„Acolo unde se îneacă, pluteşte-n întuneric şi priveşte spre 
regele pierdut”. Am aflat unde pluteşte în întuneric, acum 
mergem în direcţia în care priveşte. 

Arătă în direcţia spre care era orientat capul primului peşte. 

Gray făcu câţiva paşi într-acolo şi privi atent în jur. Nu-i trebui 

prea mult să găsească o redare clară a celor Trei Crai. Gray se 
opri în faţa unei fresce care înfăţişă Adorarea Magilor. Era 
ştearsă de vreme, dar detaliile se vedeau încă destul de clar. 
Fecioara Maria stătea pe un tron cu Pruncul Isus în braţe. Trei 
siluete îmbrăcate în robe stăteau aplecate în faţa lor, oferind 
daruri. 

— Cei Trei Crai! zise Kat. Din nou, Magii. 

— Mereu dăm peste ei, răspunse Monk de la câţiva paşi 
distanţă. 

Rachel privi şi ea peretele, încruntata. 

— Dar ce semnifică? De ce ne-a adus aici? Ce a aflat Curtea 
Dragonului? 

Gray enumera în gând toate evenimentele zilei precedente. 
Nu încercă să le pună în vreo ordine, îşi lăsă mintea să alerge în 
voie. Conexiunile se formau, se risipeau, se reconfigurau. Incetul 
cu încetul, începu să înţeleagă. 

— Adevărata întrebare este de ce ne-au adus vechii alchimişti 
tocmai aici, spuse Gray. Tocmai la această reprezentare a 
Magilor. Cum a spus şi Monk, nu poţi să faci un pas în Italia fără 
să dai de Cei Trei Crai de la Răsărit. Aşadar, ce e atât de 
deosebit la această frescă, faţă de toate celelalte? 

Nimeni nu avea vreun răspuns. 

Rachel le oferi o posibila pista. 

— Curtea Dragonului a vrut oasele Magilor. Poate ar trebui să 
privim lucrurile din această perspectivă. 

Gray dădu din cap. Ar fi trebuit să se gândească şi el la asta. 
Nu era cazul să reinventeze roata. Curtea Dragonului dezlegase 
deja ghicitoarea. Ei nu trebuiau decât să le calce pe urme. Gray 
reflectă puţin şi găsi un posibil răspuns. 

— Poate că peştele se uita spre Craii de aici fiindcă ei sunt 
îngropaţi. Intr-un cimitir. Sub pământ, unde peştele s-ar îneca. 
Răspunsul la acest indiciu nu sunt Magii în viaţă, ci cei morţi şi 
îngropaţi, într-o criptă cândva plină de oase. 

Vigor scoase un sunet de surpriză. 

— Aşa că cei din Curtea Dragonului s-au dus după oase, spuse 
Rachel. 

— Cred că ştiau deja că oasele alea nu erau de fapt oase, zise 
Gray. Urmăreau pista asta de secole întregi. Trebuie să fi ştiut. 
Gândiţi-vă ce s-a întâmplat la catedrală. Au folosit puterea 
aurului sub formă de praf alb pentru a provoca moartea. Sunt cu 
mult înaintea noastră în acest joc. 

— Şi vor şi mai multă putere, spuse Rachel. Soluţia finală a 

Magilor. 

Vigor îşi miji ochii, ca să se concentreze mai bine. 

— Şi dacă ai dreptate, comandante, în legătură cu semnificaţia 
mutării oaselor Magilor din Italia în Germania, poate că nu a fost 
vorba de un jaf, cum spune istoria, ci de un aranjament. Pentru a 
putea păstra mai bine amalgamul. 

Gray dădu din cap. 

— lar Curtea Dragonului le-a lăsat la Koln... la loc sigur şi la 
vedere. Ştiau că sunt importante, dar nu ştiau ce pot face cu ele. 

— Până acum, zise şi Monk, de la câţiva paşi. 

— İn cele din urmă însă, continua Gray, spre ce se îndreaptă 
toate aceste indicii? Până acum, doar spre nişte moaşte dintr-o 
biserică. Nu ne spun ce să facem cu ele, la ce pot fi folosite. 

— Uităm ceva, interveni Kat. Nu scosese nici un cuvânt până 
atunci, doar privise fresca. Versul din poem spune că peştele 
priveşte spre regele pierdut. Nu spre „regii”, la plural. Aci sunt 
trei crai. Cred că ne scapă un alt strat de ceapă, plin de 
semnificaţii. Se întoarse spre ceilalţi. La ce „rege pierdut” face 
referire indiciul? 

Gray se chinui să găsească un răspuns. Ghicitori peste 
ghicitori... 

Vigor îşi lăsase bărbia în piept şi se concentra. 

— Mai există o frescă într-o catacombă din apropiere. 
Catacomba Domatilla. Acolo, sunt reprezentaţi nu trei Magi, ci 
patru. Fiindcă în Biblie nu s-a specificat niciodată cu exactitate 
numele Magilor, acesta variază în arta creştină timpurie. Regele 
pierdut ar putea însemna un alt Mag, cel care lipseşte aici. 

— Un al patrulea Mag?! se miră Gray. 

— O figură care să simbolizeze ştiinţa pierdută a alchimiştilor, 
zise Vigor ridicând capul. Mesajul celei de-a doua strofe este că 
oasele Magilor pot fi folosite pentru a-l găsi pe acest al patrulea 
Crai. Oricine o fi fost el... 

Rachel clatină din cap, atrăgându-le atenţia atât lui Gray, cât 
Şi lui Vigor. 

— Nu uitaţi că indiciul ăsta este îngropat într-o criptă. Pun 
pariu că nu pe al patrulea Mag trebuie să-l găsim noi, ci 
mormântul lui. Un rând de oase folosit pentru a afla alt rând de 
oase. Posibil un alt amalgam. 

— Sau ceva şi mai important. Care să pună pe jar Curtea 
Dragonului. 

— Dar cum ne pot ajuta oasele Magilor să găsim acest 
mormânt pierdut? întreba Monk. 

Gray se întoarse în Cripta Lucinei. 
— Răspunsul trebuie să fie în a treia strofă. 


2.22 P.M. 
WASHINGTON, D.C. 


Painter Crowe fu trezit de o bătaie în uşă. Adormise în scaun, 
cu capul lăsat pe spate. La naiba cu ergonomia asta! 

Işi drese vocea ca să alunge urmele de somn. 

— Intră! 

Era Logan Gregory. Avea părul ud şi purta o cămaşă nouă şi 
un sacou curat. Arăta de parcă tocmai şi-ar fi început ziua de 
lucru. N-ai fi crezut că era treaz de patruzeci şi opt de ore. 

Probabil că Logan îi remarcă privirea. Işi trecu mâna peste 
cămaşa apretată. 

— M-am dus la sală să alerg un pic. Am un set de haine de 
schimb în vestiar. 

Painter nu mai avea cuvinte. Tinereţea! El nu se simţea în 
stare să se scoale de pe scaun, darămite să mai şi alerge câţiva 
kilometri. Şi totuşi, Logan nu era decât cu cinci ani mai tânăr 
decât el. Painter ştia că stresul era cel care-l epuiza mai mult 
decât vârsta. 

— Domnule, continuă Logan, am primit veşti de la generalul 
Rende, legătura noastră de la Carabinierii din Roma. 
Comandantul Pierce şi echipa lui au plecat din nou pe teren. 

Painter se aplecă în faţă. 

— Incă un atac? Ar fi trebuit să fie în Vatican la ora asta. 

— Nu, domnule. După ce au vorbit cu dumneavoastră, au 
renunţat la escorta de la Carabinieri şi au plecat pe cont propriu. 
Generalul Rende voia să ştie ce le-aţi spus. Agenta lui, 
locotenent Rachel Verona, l-a informat că le-aţi transmis un 
mesaj secret. Generalul s-a supărat că a fost lăsat pe dinafară. 

— Şi tu ce i-ai spus? 

Logan ridică ambele sprâncene. 

— Nimic, domnule. Asta e politica oficială la Sigma, nu? Nu 
ştim nimic. 7 

Painter zâmbi. Într-adevăr, aşa părea uneori. 

— Dar cu comandantul Pierce ce vreţi să facem, domnule? Sa 
dam alerta? 

Painter îşi aminti mustrarea de mai devreme a lui Sean 

McKnight. Trebuia să aibă încredere în agenţii lui. 

— Aşteptăm următorul lui telefon. Nu avem încă nici o dovadă 
de trădare. Să-i dăm şansa să joace aşa cum vrea. 

Logan nu păru mulţumit de acest răspuns. 

— In cazul ăsta, ce vreţi să fac eu? 

— ţi sugerez, Logan, să te odihneşti. La cum vad eu ca merge 
treaba, după ce-o să ne contacteze comandantul Pierce, nu prea 
o să mai avem timp de dormit. 

— Da, domnule. 

Se întoarse spre uşă. 

Painter se lăsă pe spătarul scaunului şi-şi acoperi ochii cu 
braţul. La naiba! Prea era confortabil scaunul ăsta! Simţi că se 
îndepărtează, însă un gând nu-i dădea pace, nu-l lăsa să doarmă. 
Îl sâcâia. Ceva ce spusese Gray. Că nu avea încredere în Sigma. 
Că exista o scurgere. 

Să fie oare posibil? 

Până acum, o singură persoană în afară de el mai avusese 
toate detaliile acestei operaţiuni. Nici măcar Sean McKnight nu 
ştia totul. Işi îndrepta încet spatele, cu ochii deschişi. 

Nu era posibil. 


8.22 P.M. 
ROMA, ITALIA 


În Cripta Lucinei, Gray stătea în faţa frescei cu cel de-al doilea 
peşte. Trebuiau să dezlege şi a treia enigma. 

Monk puse o întrebare bună: 

— De ce nu a incendiat Curtea Dragonului catacombele astea 
sau de ce nu le-a aruncat în aer? De ce şi-au asumat riscul să le 
mai găsească şi alţii? 

Rachel stătea lângă el. 

— Atâta vreme cât copia contrafăcuta a Cărții Morților era la 
ei, de ce s-ar mai fi temut? Dacă Seichan n-ar fi furat ghicitoarea, 
nimeni nu s-ar mai fi gândit să caute aici. 

— Poate Curtea nu a fost sigura pe interpretare, spuse Kat. 
Poate au vrut să păstreze intacta povestea din piatra până când 
ar fi fost siguri că au traducerea corecta. 

Gray cântări în gând aceste cuvinte, simțind şi mai puternic 
presiunea timpului. Se întoarse la fresca. 

— Atunci, să vedem ce-au aflat. In strofa a treia, peştele 

aşteaptă apă. Ca şi în primul caz, cred că trebuie să urmăm 
direcţia în care priveşte. 

Gray făcu semn spre o alta galerie, care se deschidea din 
cripta. Al doilea peşte arăta în acea direcţie. 

Însă Vigor continuă să studieze cei doi peşti, privind când la 
unul, când la celalalt. Erau imagini în oglindă. 

— Gemeni, murmura el. 

— Ce-aţi spus? 

Vigor îşi flutură mâna între cele două picturi. 

— Cine-a gândit jocul ăsta de ghicitori avea o adevărată 
pasiune pentru simboluri. A ales aceşti doi peşti. Aproape 
identici. Faptul că pe cel de-al doilea îl numeşte „geamăn” nu 
poate fi lipsit de semnificaţie. 

— Nu văd legătură, spuse Gray. 

— inseamnă că nu ştii greacă, dragul meu comandant. 

Gray se încruntă. 

Spre surprinderea tuturor, Monk se amesteca în discuţie, 
dovedind că moştenirea lui greceasca însemna mai mult decât 
slăbiciune pentru uzo şi lipsă de talent la dans. 

— „Geamăn”, în greacă, se traduce didymus, explica el. 

— Foarte bine, spuse Vigor. lar în ebraică, „geamăn” se spune 
Toma. Şi ajungem la Didymus Toma. Unul dintre cei doisprezece 
apostoli. 

Gray îşi aminti de discuţia pe care o avusese cu monseniorul 
pe malul lacului Como. 

— Toma Necredinciosul. Apostolul care s-a aflat în conflict cu 
loan. 

— Şi cel care i-a botezat pe Magi, le aminti Vigor. Toma 
reprezenta credinţa gnostica. Cred că folosirea cuvântului 
geamăn în acest context este un tribut adus Evangheliei după 
Toma. Ţinând seama de asta, mă întreb dacă nu cumva aceşti 
alchimişti erau chiar unii dintre „creştinii lui Toma” - creştini care 
ascultau de Biserica Romei, dar îşi continuau practicile gnostice 
în secret. Intotdeauna au existat zvonuri despre existenţa unei 
biserici în cadrul Bisericii. O biserica a lui Toma ascunsă chiar în 
sânul Bisericii canonice. Aceasta ar putea fi dovada. 

Gray remarcă entuziasmul crescând în vocea bărbatului. 

— Poate că aceasta societate de alchimişti, care îşi are 
rădăcinile în Egipt, în vremurile lui Moise, a fuzionat cu Biserica 
Catolica. Şi-a continuat drumul prin istorie cu crucea în mână şi 
genunchii îndoiţi în faţa Bisericii, găsind un teren comun alături 
de aceia care se călăuzeau după Evanghelia secreta a lui Toma. 

— Cu alte cuvinte, s-au ascuns la vedere, zise Monk. 

Vigor dădu din cap. 

Gray urmă acest fir logic. Poate că merita aprofundat. 
Momentan însă, aveau alta enigma de descifrat. Arăta înspre 
galerie. 

— Cine a lăsat aceste indicii ne-a mai lăsat şi o a treia 
provocare. „Geamănul aşteaptă apă...” 

Gray îi conduse în jos, prin noua galerie. Căută o frescă în care 
să fie reprezentată apa. Trecu pe lângă mai multe imagini cu 
scene biblice, însă nu văzu apă în nici una. Era un desen ce 
înfăţişa o familie în jurul mesei, însă oamenii păreau să bea vin, 
nu apă. Urma apoi o pictură cu patru bărbaţi cu braţele ridicate 
spre cer. Nici vorba de apă. 

Vigor îl strigă din spate. Se întoarse. 

Ceilalţi se strânseseră în jurul unei firide. Se duse lângă ei. 
Examinase deja fresca de acolo. Era un bărbat îmbrăcat în roba 
care lovea o piatră cu un băț. Nici un strop de apă. 

— Este o reprezentare a lui Moise în deşert, spuse Vigor. 

Gray aşteptă explicaţia. 

— Biblia ne spune că a lovit o stâncă din deşert şi din piatră a 
ţâşnit un izvor cu apă proaspătă, potolind setea israeliților care 
fugeau din Egipt. 

— Ca prietenul nostru peştele, din camera de-alături. 

— Cu siguranţă, asta e fresca la care trimite versetul, spuse 
Vigor. Nu uitaţi că Moise cunoştea secretul mannei şi al 
miraculoaselor prafuri albe. Ar fi fost nimerit să-l menţioneze. 

— Păi şi ce indiciu ne oferă desenul ăsta decolorat? întreba 
Gray. 

— „Geamănul aşteaptă apa, dar va fi ars de os până la os, sus, 
pe altar”, cită Vigor. Ars de os până la os. Gândiţi-vă invers. Cum 
ne-a sugerat Rachel mai devreme. Ce a făcut Curtea Dragonului 
la Koln? Enoriaşii au fost arşi într-un mod foarte ciudat, printr-o 
furtună electrică masivă creată în creier. Şi procesul a implicat 
un praf alb. Posibil, chiar amalgamul din oasele Magilor. 

— Asta e mesajul? întrebă Rachel cu o privire dezamăgită. Să 
omori? Să întinezi un altar, ca acela de la Koln, cu sânge şi 
crime? 

— Nu, răspunse Gray. Curtea Dragonului a dat foc oaselor şi 
se pare că nu a aflat nimic, de vreme ce au continuat să meargă 
pe aceeaşi pistă. Poate că ce s-a petrecut la Koln a fost doar un 
test sau o încercare. Poate Curtea Dragonului n-a fost sigură de 
interpretarea simbolurilor, aşa cum a sugerat unchiul tău. 

Oricum ar fi, cunoşteau mult prea bine anumite proprietăţi ale 
prafului alb. Cu dispozitivul lor, au demonstrat că pot să activeze 
şi să manipuleze grosolan energia din aceşti superconductori cu 
atomi hipermobili. Au folosit-o ca să ucidă. Dar nu cred că asta a 
fost intenţia iniţială a alchimiştilor. 

Rachel nu părea mulţumită de explicaţie. 

— Răspunsul se află acolo, concluziona Gray. Dacă l-a găsit 
Curtea Dragonului, putem să-l găsim şi noi. 

— Dar ei au avut la dispoziţie câteva luni după ce au furat 
textul din Cairo, spuse Monk. Şi ştiu mult mai multe despre 
chestia asta decât noi. 

Toţi cei din grup dădură aprobator din cap. Dormiseră prea 
puţine ore şi funcționau cu toţii cu adrenalina la nivel maxim. 
Ghicitorile le consumau şi ultimele rezerve de energie care le 
mai rămăseseră, lăsând un sentiment de înfrângere să se 
instaleze, treptat, printre ei. 

Refuzând să se dea bătut, Gray închise ochii şi se concentra. 
Recapitula tot ce aflase. Amalgamul se compunea din mai multe 
metale diferite din grupul metalelor rare, însă reţeta exactă era 
imposibil de determinat, chiar şi cu tehnologia ultramodernă. 
Amalgamului i se dăduse apoi forma unor oase şi fusese dus la 
loc sigur, într-o catedrală. 

De ce? Oare alchimiştii chiar formau o biserică secretă în sânul 
Bisericii? Aşa reuşiseră să ascundă oasele în acele vremuri 
tumultoase, de discordie care făcuseră posibilă apariţia 
antipapilor? 

Indiferent care ar fi fost realitatea istorică, Gray era sigur ca 
dispozitivul Curţii Dragonului folosise cumva praful rezultat din 
amalgamul în stare M. Poate ca atunci când otrăviseră azima nu 
făcuseră decât să testeze puterea şi raza de acţiune a prafului. 
Care era însă întrebuinţarea primară a acestui praf? Era o 
unealta? O arma? 

Gray îşi imagină un codice indescifrabil de elemente chimice, 
ascuns de secole, lăsat în urmă sub forma unor indicii care să 
conducă spre un posibil depozit de praf străvechi. 

Un codice indescifrabil... 

Tocmai când era pe cale să renunţe, îşi dădu seama care era 
răspunsul. 

Nu era un codice. 

— Este o cheie! mormăi el cu voce tare, ştiind că ăsta era 
adevărul. Se întoarse spre ceilalţi. Amalgamul este o cheie 
chimică indescifrabilă, imposibil de duplicat. Compoziţia sa 

chimică unică trebuie să aibă puterea de a deschide locaţia 
mormântului celui de-al patrulea Mag. 

Vigor încercă să spună ceva, însă Gray îl opri, ridicând o mână. 

— Curtea Dragonului ştie cum să declanşeze puterea, cum să 
folosească această cheie. Dar unde este lacătul? Nu la Koln. 
Curtea Dragonului a dat greş aici. Dar trebuie să mai existe o 
cale. Răspunsul este aici. In această frescă. li privi intens pe 
ceilalţi. Trebuie să dezlegăm enigma, spuse el. Se întoarse şi 
arătă spre frescă. Moise loveşte în piatră. Altarele sunt făcute de 
obicei din piatră. Să însemne asta ceva? Sau trebuie să mergem 
în deşertul Sinai şi să căutăm stânca lui Moise? A 

— Nu, zise Vigor risipindu-le sentimentul de neputinţă. Intinse 
mâna şi atinse piatra pictată. Nu uitaţi că versurile sunt încărcate 
de simboluri. Asta nu e piatra lui Moise. Cel puţin, nu numai a lui. 
Fresca se cheamă Moise-Petru loveşte în piatra. 

Gray se încruntă. 

— De ce două nume? Moise şi Petru? 

— In catacombe, imaginea Sfântului Petru era adesea 
suprapusa faptelor lui Moise. Era un fel de glorificare a 
apostolului. 

Rachel privi mai îndeaproape chipul pictat. 

— Dacă asta e piatra Sfântului Petru... 

— „Piatră” în greacă se spune „petros”, zise Vigor. Acesta este 
motivul pentru care apostolul Simon Bar-lona şi-a luat numele de 
Petru, devenind în cele din urma Sfântul Petru. De la cuvintele lui 
Hristos: „Tu eşti Petru şi pe aceasta piatră îmi voi clădi biserica”. 

Gray încerca să pună informaţiile cap la cap. 

— Vrei să spui că altarul din ghicitoare este chiar altarul din 
Biserica Sfântul Petru? 

Rachel se răsuci brusc. _ 

— Nu! Am interpretat simbolurile invers. In poezie este folosit 
cuvântul altar, însă pictura îl înlocuieşte cu cuvântul piatră. Nu 
un altar trebuie să căutăm, ci o piatră. 

— Grozav! zise Monk ironic. E bine că am mai restrâns cercul. 

— Chiar asta am făcut, spuse Rachel serioasă. Unchiul meu a 
citat cel mai celebru pasaj biblic care stabileşte legătură între 
Sfântul Petru şi ideea de piatră. Petru avea să fie piatra de la 
temelia bisericii creştine. Gândiţi-vă unde ne aflăm noi acum. 
Intr-o cripta. Ciocăni piatra pe care era desenata fresca. O piatra 
sub pământ. 

Rachel se întoarse spre ceilalţi. Ochii-i erau atât de plini de 
entuziasm, încât aproape că străluceau în întuneric. 

— Pe ce a fost înălţată Catedrala Sfântul Petru? Ce piatră e 
îngropată la temelia bisericii? 

Gray făcu ochii mari şi dădu răspunsul: 

— Mormântul Sfântului Petru! 

— Piatra Bisericii, răsună ca un ecou vocea lui Vigor. 

Gray simţea că au ajuns la adevăr. Oasele erau cheia. 

Mormântul era lacătul. 

Rachel dădu din cap. 

— Aceasta este următoarea ţinta a Curţii Dragonului. Trebuie 
să luăm numaidecât legătură cu cardinalul Spera. 

— Oh, nu... Vigor înţepeni. 

— Ce s-a întâmplat? întrebă Gray. 

— In seara asta... la amurg... Vigor se uita la ceas şi chipul i se 
întunecă. Se întoarse spre ieşire. Trebuie sa ne grăbim! 

Gray îl urmă, împreună cu ceilalţi. 

— Ce e? 

— O slujbă de pomenire pentru victimele tragediei de la Koln. 
Trebuie să înceapă la apusul soarelui. Mii de oameni vor fi 
prezenţi, inclusiv papa. N 

Gray înţelese brusc îngrijorarea lui Vigor. Işi aminti masacrul 
din catedrala de la Koln. Nimeni nu s-ar mai fi uitat acum spre 
Scavi, cavoul de sub Bazilica Sfântul Petru, unde fusese săpat 
mormântul apostolului. 

Piatra Bisericii. 

Dacă cei din Curtea Dragonului declanşau mecanismul acolo... 

Işi imagină mulţimea de oameni adunaţi în biserică şi în piaţa 
din faţa catedralei. 

Dumnezeule! 

9 
SCAVI 


25 IULIE, 8.55 P.M. 
ROMA, ITALIA 


Ziua de vară era lunga. 

Soarele tocmai apunea peste Via Appia în clipa când Gray ieşi 
din catacombe. lşi umbri ochii cu mâna. După bezna 
catacombelor, razele soarelui la apus îl orbeau. 

Ingrijitorul, Giuseppe, le ţinu uşa deschisa până ieşiră, apoi o 
închise şi o încuie în urma lor. 

— E totul în regula, monseniore? 

Probabil că bătrânul le remarcase expresiile grave în clipa în 
care trecuseră pragul uşii. 

Vigor dădu din cap. 

— Trebuie să dau un telefon. 

Gray îi întinse lui Vigor celularul lui. Trebuiau să alerteze 
Vaticanul, să dea alarma. Gray ştia ca monseniorul era cea mai 
indicata persoana pentru a lua legătură cu autorităţile Sfântului 
Scaun. 

Cu un pas mai în spate, Rachel îşi scosese deja telefonul mobil 
şi suna la ea la secţie. 

Şuierul unui glonţ îi opri pe toţi în loc. Se lovi de pavajul din 
curte, împroşcând scântei în întunericul ce începea să se lase. 

Gray ripostă numaidecât, doar pe jumătate surprins. 

— Fugiţi! striga el, arătând spre căsuţa îngrijitorului, care se 
înălța într-o parte a curţii. 

Giuseppe lăsase uşa casei deschisă. 

Plonjară cu toţii spre adăpost. Gray îl ajută pe bătrân, 
susţinându-l, el de-o parte şi Rachel de cealaltă. 

Insă înainte să ajungă la căsuţă, uşa explodă, aruncându-i pe 
toţi în spate. Gray căzu grămadă peste Giuseppe şi Rachel. Uşa 
smulsă din balamale alunecă de-a lungul curţii, scrijelind 
pietrele. Bucăţi de sticla se împrăştiau peste tot. 

Gray se lăsă într-un genunchi, adăpostindu-i pe Rachel şi pe 
îngrijitor. Kat îl acoperi în acelaşi fel pe Vigor. Gray îşi scosese 

pistolul şi îl ţinea pregătit, dar nu avea în cine să tragă. Nu apăru 
nici o siluetă ascunsă sub vreo mantie. 

In jurul lor, dealurile acoperite de viță-de-vie şi pini zăceau 
cufundate în umbră. Tăcute. 

— Monk! strigă Gray. 

Partenerul său îşi pregătise deja arma automată. Privea prin 
sistemul de ochire nocturnă montat pe ţeava puștii. 

— Nu văd pe nimeni, zise Monk. 

Sună un telefon. Toate privirile se îndreptară spre Vigor. Avea 
la el telefonul cu semnal prin satelit, dat de Gray. Sună din nou, 
în mâinile lui. 

Gray îi făcu semn să răspundă. 

Vigor îl ascultă şi ridică telefonul la ureche. 

— Pronto! zise el. 

Ascultă un moment, apoi se aplecă şi îi întinse telefonul lui 
Gray. 

— E pentru dumneata. 

Gray ştia că fuseseră în mod intenţionat ţintuiţi la pământ. ŞI 
nimeni nu mai trăgea acum asupra lor. Dar de ce? Luă telefonul. 

Înainte să apuce să vorbească, îl întâmpină o voce. 

— Bună seara, comandante Pierce. 

— Seichan! 

— Văd că ai primit mesajul transmis de mine la centrul de 
comandă Sigma. 

Seichan aflase că erau aici, venise după ei şi le pregătise o 
ambuscada. Şi Gray ştia motivul. 

— Ghicitoarea... 

— La cât de agitaţi aţi ieşit, tu şi prietenii tăi, din catacombe, 
nu pot decât să presupun că aţi dezlegat misterul. 

Gray nu spuse nimic. 

— Nici Raoul n-a vrut să-mi împărtăşească secretul, spuse 
calmă Seichan. Se pare că draga noastră Curte a Dragonului vrea 
să ţină Breasla deoparte şi s-o folosească doar atunci când îi 
convine. Dar nu merge aşa. Prin urmare, dacă vei avea 
amabilitatea de a-mi spune şi mie ce aţi aflat, o să vă las în 
viaţă. 

Gray acoperi microfonul cu mâna. 

— Monk? 

— Tot nimic, comandante, îi şopti acesta. 

Seichan se afla probabil într-o poziţie de unde putea vedea 
întreaga curte. Viță-de-vie, copacii şi pantele umbrite o 
ascundeau bine. Cu siguranţă că se furişase aici cât timp ei erau 

în catacombe şi montase bombele în căsuţa îngrijitorului, 
forţându-i astfel să rămână în loc deschis. 

Erau la mâna ei. 

— După graba voastră, spuse Seichan, înţeleg că timpul este 
esenţial. Eu, una, pot să aştept toată noaptea şi să vă elimin pe 
rând, până când vorbiti. 

Ca pentru a-i întâii spusele, un glonţ lovi o piatra chiar la 
picioarele lui Gray. 

— Haide, fi băiat bun! 

Monk îi şopti de alături. 

— Probabil că are o retenţie de evacuare montata pe armă. N- 
am zărit nici măcar o scânteie. 

Erau prinşi. Nu aveau de ales, erau forţaţi să negocieze. 

— Ce vrei să ştii? întreba Gray, încercând să tragă de timp. 

— Curtea Dragonului pune la cale un atac în seara asta. Şi 
ceva-mi spune că voi aţi aflat care este ţinta. Spuneţi-mi şi mie şi 
vă dau drumul. 

— Ce garanţie am c-o să te ţii de cuvânt? 

— Oh, nu ai nici una. Dar nici nu prea ai de ales. Mi se părea 
că lucrul ăsta este evident, Gray. Pot să-ţi spun Gray? Continuă, 
apăsând pe fiecare cuvânt. Câta vreme voi avea nevoie de voi, o 
să vă ţin în viaţa. Cu siguranţă însă, nu am ce face cu voi toți. O 
să-ţi fac o demonstraţie, dacă e cazul. 

Gray nu avea de ales. 

— Bine, bine. Da! Am dezlegat blestemata aia de ghicitoare. 

— Unde o să atace Curtea Dragonului? 

— La o biserică, minţi Gray. Lângă Colosseum, este o... 

Un glonţ îi şuieră pe lângă ureche şi aproape instantaneu 
îngrijitorul scoase un strigăt speriat. Gray se întoarse şi-l văzu pe 
bătrân strângându-şi umărul cu mâna. Printre degete îi curgea 
sânge şi se prăbuşi pe spate, pe pietre. Rachel sări numaidecât 
lângă el. 

— Monk, ajută-i! strigă Gray, înjurând în gând. 

Colegul lui avea o trusă de prim ajutor şi era medic. 

Totuşi, Monk ezită. Ţinea arma pregătita şi nu părea să aibă 
chef să renunţe la poziţia lui. 

Gray îi făcu semn cu mâna, mai hotărât. Oricum, Seichan nu 
avea să facă greşeala de a se expune. Monk cobori arma şi fugi 
în ajutorul îngrijitorului. 

— Te-am iertat o singură dată, îi răsună în ureche vocea lui 
Seichan. Încă o minciună o să te coste ceva mai mult decât nişte 
picături de sânge. 

Gray strânse nervos telefonul între degete. 

— Am şi eu informatorii mei, continuă femeia. Pot să-mi dau 
seama dacă ce-mi spui e plauzibil sau nu. 

Gray încerca să inventeze un răspuns care s-o trimită pe o 
pistă greşită, dar gemetele bătrânului nu-l lăsau să se 
concentreze. Nu mai avea timp - şi nu avea de ales. Trebuia să-i 
spună adevărul. Ea îl ţinuse în joc până acum. Sosise momentul 
să-i întoarcă favoarea. Fie că-i convenea sau nu, el şi Breasla 
păreau să lucreze împreună. Nu le rămânea decât să-şi rezolve 
problemele cu altă ocazie. lar pentru asta, trebuia să rămână în 
viaţă. 

— Dacă ai avut dreptate cu privire la ordinea de zi, spuse 
Gray, Curtea Dragonului o să atace în seara asta la Vatican. 

— Unde? 

— Sub bazilică. La mormântul Sfântului Petru. 

Gray îi explică pe scurt soluţia ghicitorii, ca să-i demonstreze 
că spunea adevărul. 

— Foarte inteligent, zise femeia. Ştiam eu că am un motiv bun 
să te las în viaţă. Acum, vă rog să aveţi toţi amabilitatea de a vă 
scoate  celularele. Aruncaţi-le în casa incendiată. Şi fără 
şmecherii, comandante Gray. Să nu crezi că nu ştiu exact câte 
telefoane aveţi la voi, tu şi echipa ta. 

Gray se supuse. Kat adună toate telefoanele, apoi le arătă pe 
rând, înainte să le arunce pe uşă, spre a fi înghiţite de limbile de 
foc. 

Cu excepția telefonului de la urechea lui Gray. 

— Arrivederci pentru moment, comandate Gray. 

Telefonul îi explodă brusc lângă ureche, smuls dintre degete 
de un glonţ tras de la distanţă. Urechea îi ţiui. Un fir de sânge i 
se scurse pe gât. 

Gray aşteptă încordat încă o împuşcătura. Auzi în schimb un 
motor ambalând. O motocicletă. Sunetul se îndepărtă, fără ca 
vehiculul să se zărească măcar o clipită. Doamna Dragon plecă, 
după ce obținuse informaţia pe care şi-o dorise. 

Gray se întoarse. 

Monk îi bandajase umărul îngrijitorului. 

— E doar o zgârietură. A avut noroc. 

Gray ştia însă că nu fusese câtuşi de puţin vorba de noroc. 
Femeia aia le-ar fi putut trage oricăruia dintre ei un glonţ în 
frunte. 

— Ce-ţi face urechea? întrebă Monk. 

Gray scutură furios din cap. 

Monk se apropie oricum. Întinse mâna, nu cu prea multă 
blândeţe şi-i inspecta rana de la ureche. 

— Ţi-a luat un pic din piele. Nu mişca! 

Curăţa rana, apoi pulveriza pe ea o substanţa dintr-o sticluţa. 

Ustura al dracului. 

— Bandaj lichid, explică Monk. Se usucă în câteva secunde. 
Chiar mai repede, dacă suflu. Dar nu vreau să intri la idei... 

În spatele lor, Rachel şi Vigor îl ajutau pe îngrijitor să se ridice 
în picioare. Kat îi aduse toiagul de pastor. Ochii bătrânului 
rămăseseră aţintiţi asupra casei. Flăcările ieşeau acum pe 
ferestrele sparte. 

Vigor puse o mână pe umărul bărbatului. 

— Mi dispiace... se scuză el. 

Bărbatul ridică din umeri şi spuse, cu o voce surprinzător de 
fermă: 

— Bine că mai am încă oile. O casă se poate reconstrui. 

— Trebuie să ajungem la un telefon, îi spuse Rachel încet lui 
Gray. Trebuie să alertăm Vaticanul şi pe generalul Rende. 

Gray ştia că întreruperea liniilor lor de comunicare nu fusese 
decât o tactică de întârziere. Ca să câştige mai mult timp pentru 
Curtea Dragonului, implicit, pentru Breaslă. Privi spre apus. 

Soarele dispăruse. Doar o strălucire stacojie îi mai trăda 
trecerea. 

Cu siguranţă, Curtea Dragonului se pusese deja în mişcare. 

Gray îi vorbi îngrijitorului: 

— Giuseppe, ai maşină? 

Bătrânul dădu încet din cap. 

— In spate. 

li conduse în spatele casei incendiate. Acolo, văzură un garaj 
acoperit cu ţiglă, fără uşă. 

Prin deschizătură, se zărea forma unei maşini, acoperite cu o 
prelată. 

Giuseppe făcu semn cu toiagul. 

— Cheile sunt înăuntru. l-am făcut plinul săptămâna trecută. 
Monk şi Kat se duseră se scoată maşina. Dădură la o parte 
prelata şi scoaseră la iveală un Maserati Ebring '66, clasic, negru 
ca tăciunele. li amintea lui Gray de primele modele de Ford 
Mustang. Capotă lungă, robustă, roţi sănătoase - făcută pentru 
viteză. 

Vigor se uită la Giuseppe. 

Acesta ridică din umeri. 

— Maşina mătuşi-mii... abia dacă s-a mers cu ea. 

Rachel se îndreptă spre maşină parcă plutind, radiind de 
încântare. 

Urcară repede în vehicul. Giuseppe fu de acord să rămână sa 
aştepte pompierii, aşa cum îi cerea îndatorirea lui de îngrijitor al 
catacombelor. 

Rachel se strecură pe scaunul şoferului. Ea cunoştea cel mai 
bine străzile Romei. Insă nu toţi erau mulţumiţi de această 
alegere. 

— Monk? zise Rachel după ce răsuci cheia şi motorul porni. 

— Ce? 

— Poate-ar fi mai bine să închizi ochii. 


9.22 P.M. 


După o scurtă oprire în dreptul unor telefoane publice, Rachel 
plecă de lângă trotuar. Se arunca în trafic, admonestată de 
claxonul unui şofer supărat. Ce problemă mai avea şi ăsta? Era 
ditamai distanţa între ea şi Fiatul din spate. Suficient loc... 

Farurile maşinii luminară în faţă. Noaptea se instalase 
complet. Un şir de lumini de frână se întindea spre centrul 
oraşului. Rachel trecu printre celelalte maşini, ocolindu-le de 
parcă ar fi fost la o cursă cu obstacole. Uneori, urca chiar şi pe 
trotuar. Era păcat să nu profite de o porţiune de caldarâm cu 
desăvârşire pustie. 

Un geamăt se auzi de pe bancheta din spate. 

Mări viteza. 

Nimeni nu îndrăzni sa protesteze. 

Când oprise lângă telefoane, Rachel încercase să-l contacteze 
pe generalul Rende, în timp ce unchiul Vigor îl sunase pe 
cardinalul Spera. Nici unul din ei nu avusese noroc. Amândoi 
bărbaţii plecaseră deja la slujba comemorativa. Generalul Rende 
supraveghea personal forţele de la Carabinieri, comasate în Piaţa 
Sfântul Petru. Cardinalul Spera era unul dintre preoţii care oficia. 
Lăsaseră mesaje, dăduseră alarma. Dar aveau oare şanse să 
ajungă la timp? 

Toată lumea participa la slujba de pomenire, care se ţinea la 
doar câţiva paşi de locul unde avea să atace Curtea Dragonului. 
Mulțimea le oferea o acoperire perfectă. 

— Cât mai avem? întreba Gray, de pe locul de lângă ea. 

Ţinea laptopul deschis pe genunchi şi lucra repede. 

Rachel, prea concentrată la drum, nu avusese timp să se uite 
să vadă ce face. 

Trecură în viteza pe lângă Piaţa lui Traian, care îndeplinea 
rolul unui mall în Roma antică. Edificiul semicircular se afla pe 
Dealul Quirinal. Era un reper bun. 

— Trei kilometri şi ceva, îi răspunse ea lui Gray. 

— La câta lume e acolo, n-o să putem ajunge la intrarea 
principala, le atrase Vigor atenţia, aplecându-se spre ei de pe 
bancheta din spate. Ar fi mai bine să intrăm în Vatican pe la 
gară. la-o pe Via Aurelia, pe lângă zidul de sud. Să încercam să 
ieşim în spatele bisericii. Să intram pe acolo. 

Rachel dădu din cap. Deja traficul începuse să se 
congestioneze, pe măsură ce se apropiau de podul de peste 
Tibru. 

— Ce ştii despre săpăturile de sub biserică? întreba Gray. Sunt 
mai multe intrări acolo? 

— Nu, spuse Vigor. Scavi este o zonă de sine stătătoare. Chiar 
sub catedrala Sfântul Petru, se află Grota Sacră. Accesul se face 
prin bazilică. Sunt multe cripte celebre şi morminte de papi 
acolo. În 1939 însă, muncitorii sampietrini săpau locul de 
mormânt pentru Papa Pius XI, când au descoperit un nou strat 
sub grotă, un cavou uriaş, un mausoleu străvechi, datând încă 
din secolul I. | s-a spus pur şi simplu Scavi, de la Excavări. 

Cât de întinsa este zona asta? Ce suprafaţă are? 

Ai fost vreodată în oraşul subteran din Seattle? îl întreba Vigor. 

Gray privi peste umăr, spre monsenior. 

— Am fost cândva acolo, la o conferinţă arheologică, explică 
Vigor. Sub modernul Seattle, zace îngropat trecutul său, un oraş- 
fantomă din vremea Vestului sălbatic, unde mai poţi vedea încă 
magazine intacte, felinare, trotuare cu pavaj de lemn. Aşa este şi 
necropola - un cimitir vechi din Roma antică, îngropat sub Grota 
Sfântă. Excavat de arheologi, e un labirint de morminte, altare şi 
străzi pavate cu piatra. 

Rachel ajunse în sfârşit la pod şi-şi croi dram printre maşini, 
peste Tibru. Odată ajunsă pe cealaltă parte, părăsi şoseaua 
principală, făcu un cerc şi o luă în direcţia opusă Pieței Sfântul 
Petru. Se îndrepta spre sud. 

După ce parcurse câteva serpentine, zbura pe lângă Zidurile 
Leonine ale Vaticanului. Era întuneric aici. Nu existau decât 
puţine felinare. 

— Chiar în faţă, spuse Vigor ridicând braţul. 

Calea ferată traversa şoseaua pe un pod de piatră. Era locul 

unde şinele Vaticanului ieşeau din Cetatea Sfântă şi se alăturau 
căilor ferate din Roma. De-a lungul secolului, mai mulţi papi 
merseseră cu trenul în călătoriile lor, plecând chiar dintre zidurile 
Cetăţii Sfinte, graţie propriului sistem de cai ferate al Vaticanului. 

— Fă stânga înainte de pod! spuse Vigor. 

Aproape că rata intrarea, din cauza întunericului. Rachel smuci 
cu putere volanul, ieşi de pe aleea principală şi intră pe un drum 
de serviciu care urca abrupt. Cauciucurile aruncau în urmă 
adevărate şarje de pietriş, în timp ce Rachel se chinuia să ajungă 
în vârf. Ajunseră la şinele de tren. Drumul se oprea aici. 

— Pe-acolo! spuse Vigor arătând spre stânga. 

Nu exista nici o stradă, doar o fâşie îngusta de iarbă, buruieni 
şi pietre, care mergea în paralel cu şinele. Rachel învârti volanul, 
ieşi de pe drumul de întreţinere şi începu să înainteze pe lângă 
calea ferată. 

Schimba vitezele şi se apropie de arcada ce se deschidea în 
zid. Lumina farurilor juca în sus şi-n jos. Rachel strecura 
Maseratiul prin deschidere, traversând distanţa dintre zid şi calea 
ferata. 

În faţa, farurile luminară laterala unei dube de culoare 
albastru-închis, care bloca intrarea. Doua gărzi elveţiene, în 
uniforme bleumarin, stăteau de-o parte şi de alta a dubei. Ţineau 
armele în mâini, îndreptate spre intruşi. 

Rachel bombăni, cu braţul deja scos pe fereastră, fluturând 
legitimaţia de la Carabinieri. Strigă: 

— Locotenent Rachel Verona! Ilmpreună cu monseniorul 
Verona! E o situaţie de urgenţa. 

Li se făcu semn să înainteze, însă unul din gardieni ramase cu 
puşca ridicata la înălţimea umărului şi îndreptată spre faţa lui 
Rachel. 

Unchiul arătă rapid documentele cu ştampila Vaticanului. 

— Trebuie să ajungem la cardinalul Spera. 

O lanterna lumină interiorul, trecând peste chipul celorlalţi 
pasageri ai maşinii. Din fericire, nici o armă nu era la vedere. Nu 
aveau timp de întrebări. 

— Garantez eu pentru ei, spuse aspru Vigor. La fel şi cardinalul 
Spera. 

Duba fu dată la o parte, deschizând drumul spre Vatican. 

Vigor se aplecă totuşi, cu capul scos pe fereastra. 

— A ajuns la voi atenţionarea? Despre un posibil atac? 

Ochii gardianului se măriră. Clătină din cap. 

— Nu, monseniore. 

Rachel îi aruncă o privire lui Gray. „Oh, nu...” Exact cum se 
temuseră, datorită  agitaţiei create cu ocazia slujbei de 
comemorare, veştile nu ajunseseră la mai-marii lor. Biserica nu 
avea deloc reputaţia de a se mişca repede... nici în cazuri de 
urgenţă, nici când venea vorba de schimbare. 

— Nu mai lăsaţi pe nimeni să treacă pe-aici! ordonă Vigor. 
Blocaţi intrarea! 

Gărzile răspunseră la comanda din vocea monseniorului şi 
dădură din cap. 

Vigor se aşeză la loc în maşină şi arătă cu mâna în faţă. 

— Intoarce imediat după depozit! 

Nu era cazul să-i mai spună lui Rachel să se grăbească. Fata 
străbătu în viteză mica parcare din faţa depozitului, cu două 
etaje, apoi coti pe prima la dreapta. Trecu prin faţa unui atelier 
de fabricare a mozaicului, apoi o luă pe aleea care despărţea 
Palatul Tribunalului de Plazza San Carlo. Aici, clădirile erau mai 
dese, iar Catedrala Sfântul Petru umplea întreg spaţiul din faţa 
lor. 

— Parchează în faţa casei Sfintei Marta! ordona unchiul. 

Rachel apăsă frâna. Sacristia Sfântul Petru se ridica în stânga 
lor, lipita de biserica uriaşă. Casa papală de oaspeţi era în partea 
dreaptă. O pasarelă acoperită făcea legătură între ea şi sacristie. 
Rachel opri motorul. De aici încolo, erau nevoiţi să meargă pe 
jos. 

Destinația lor - intrarea în Scavi - era pe cealaltă parte a 
sacristiei. 

Când coborâră din maşină, auziră ecourile înfundate ale unui 
imn bisericesc. Corul pontifical cânta Ave Maria. Ceremonia 
începuse. 

— După mine! le spuse unchiul Vigor. 

li conduse pe sub arcadă în gradina ce se deschidea în spatele 
acesteia. Era suspect de pustie. Intreaga atenţie a Vaticanului 
era îndreptată spre interior, spre bazilică, spre papă. Nu era 
pentru prima dată când Rachel era martoră la un astfel de 
eveniment. Slujbele de mare amploare, cum era şi cea din acea 
seară, aveau darul să golească întregul oraş, lăsând prea puţini 
pe dinafară. 

Din spatele sacristiei, alte sunete se alăturau cântării corului. 
Se auzeau din faţa lor, prin Arcada Clopotelor care ducea în Piaţa 
Sfântul Petru. Era murmurul a mii de voci, glasurile celor adunaţi 
în piaţă. Prin poarta îngustă a arcadei, Rachel zări flăcări de 
lumânări pâlpâind în întuneric. 

— Aici e! spuse Vigor scoțând un set mare de chei. 

Le ridică în dreptul unei uşi mascate, de la marginea curţii 
micuţe. 

— Pe aici putem cobori în Scavi. 

— Nu sunt paznici! remarcă Gray. 

Nu se vedeau decât două gărzi elveţiene postate lângă Arcada 
Clopotelor. Bărbaţii erau înarmaţi cu puşti şi supravegheau 
mulţimea. Nu aruncară nici măcar o privire înspre nou-veniţi. 

— Cel puţin e încuiat, zise Vigor. Poate că am avut noroc şi am 
ajuns înaintea lor. 

— Nu ne putem baza pe asta, îl preveni Gray. Ştim că au un 
om la Vatican. Poate că au făcut rost de chei. 

— Foarte puţini oameni au cheile de aici. Eu am un rând, 
fiindcă sunt directorul Institutului Pontifical de Arheologie. 

Se întoarse spre Rachel şi arătă încă două chei. 

— Astea deschid uşa de mai jos... şi mormântului Sfântului 
Petru. 

Rachel refuză să le ia. 

— Ce...? 

— Tu ştii mai bine ca oricine drumul prin Scavi. Eu trebuie să 
ajung la cardinalul Spera. Trebuie să-l ducem pe Papă departe de 
orice pericol şi să golim catedrala fără să creăm panică. 

Îşi atinse gulerul rotund. 

— Nimeni altcineva nu poate ajunge destul de repede. 

Rachel încuviinţă şi luă cheile. Doar cineva având funcţia şi 
poziţia unchiului ei putea obţine atât de repede o audienţă la 
cardinal, mai ales în timpul unei slujbe atât de importante. 
Probabil că ăsta era motivul pentru care nici nu se dăduse încă 
alarma. Procedură anevoioasă. Nici măcar generalul Rende nu 
avea jurisdicție în Vatican. 

Vigor îi aruncă lui Gray o privire pătrunzătoare înainte de a 
pleca. Rachel o interpretă: „Ai grija de nepoata mea!” 

işi strânse degetele în jurul cheilor. Cel puţin, de data asta 
unchiul nu mai încerca s-o scoată din joc. Era şi el conştient de 
pericol. Erau la mijloc vieţile a mii de oameni. 

Unchiul se întoarse şi se îndreptă spre uşa principala a 
sacristiei. Era cel mai rapid mod de a ajunge în centrul bazilicii. 

Gray se întoarse spre echipa lui şi îi puse pe toţi să-şi monteze 
staţiile de emisie-recepţie. Lui Rachel îi dădu chiar şi una de 
rezervă şi îi fixă personal microfonul la gât, demonstrându-i cum 
putea fi auzită până şi cea mai mică şoaptă. Subvocalizare 
fusese cuvântul pe care îl folosise. Era straniu. Atât de încet şi 

totuşi perfect inteligibil. 

Rachel exersă în timp ce Monk crăpa uşa. Drumul spre grota 
subterana era cufundat în beznă. 

— Există un întrerupător înăuntru, şopti Rachel, mirată de cât 
de tare îi preluase microfonul cuvintele. 

— Mergem pe întuneric, zise Gray. 

Monk şi Kat dădură din cap. Işi puseră la ochi nişte ochelari 
asemănători cu cei de protecţie. Gray îi întinse şi lui Rachel o 
pereche. Pentru vedere nocturna. Fata era familiarizată cu genul 
acesta de ochelari, din timpul instrucţiilor militare. Şi-i puse la 
ochi. Lumea din jur se lumina brusc, în umbre de verde şi 
argintiu. 

Gray intră primul, urmat de ea şi de Kat. Monk închise fără 
zgomot uşa în urma lor. Işi croiră drum pe întuneric. Pentru 
vederea nocturnă era totuşi nevoie de o oarecare lumina. Gray 
aprinse o lanternă de mână, care străluci puternic în întuneric. O 
ascunse în spatele pistolului. 

Rachel îşi ridica ochelarii de pe nas. In faţă, drumul era din 
nou învăluit în beznă. Probabil că lanterna lui emitea lumina 
ultravioleta, vizibila doar cu ochelarii speciali. Aşa că şi-i puse la 
loc. 

Parcă erau pe altă lume. Lumina stranie dezvăluia vederii un 
fel de antreu. De jur împrejur, se aflau o serie de exponate şi de 
machete folosite în vizitele pentru turişti. Exista o macheta după 
prima biserica a lui Constantin, construită chiar în acel loc încă 
din 324 d.Hr. O alta, reprezenta o aedicula, un altar funerar sub 
forma unui templu cu doua etaje. Un astfel de templu marcase 
odinioară mormântul Sfântului Petru. Potrivit istoricilor. 
Constantin construise un cub din marmură şi porfir, o piatră rară, 
importată din Egipt. Inchisese aedicula în acest cub şi construise 
biserica în jurul lui. 

La scurt timp după începerea excavărilor în necropolă, cubul 
lui Constantin fusese redescoperit, exact sub altarul papal 
principal, al Sfântului Petru. Se păstrase încă un zid din templul 
original, pe care erau gravate tot felul de însemne creştine, 
inclusiv nişte litere greceşti care alcătuiau mesajul Petros eni, 
sau „Petru este înăuntru”. 

Şi, într-adevăr, într-o nişă din acel zid se descoperiseră oasele 
şi straiele unui bărbat de statura şi vârsta Sfântului Petru. Acum, 
erau păstrate în nişte cutii făcute din material plastic antiglonţ, 
fabricate, în mod destul de straniu, de Departamentul de Apărare 
al Statelor Unite, care fuseseră aşezate înapoi în scobitura din 

zid. 

Acolo trebuiau ei să ajungă. 

— Pe aici! şopti Rachel, arătând spre o scară abruptă şi 
circulară. 

Gray trecu în faţă. 

Coborâră sub nivelul subsolului, din ce în ce mai jos. 

Un curent rece pătrunse prin hainele lui Rachel. Se simţea 
aproape goală. Ochelarii îi îngustau câmpul vizual, creându-i o 
vagă senzaţie de claustrofobie. 

In capătul scărilor, o uşă mica le bloca trecerea. 

Rachel se strecura lângă Gray. Trupurile li se atinseră şi îi 
simţi mirosul de mosc, înainte să scoată cheia şi să descuie uşa. 

Gray îi luă mâna când fata dădu să deschidă şi, cu blândeţe, 
dar şi cu fermitate, o împinse în spatele lui. Crăpă apoi uşa câţiva 
centimetri şi privi înăuntru. Rachel şi ceilalţi aşteptau. 

— E-n regulă, zise el. E o beznă de mormânt acolo. 

— Foarte amuzant! mârâi Monk. 

Gray deschise uşa. 

Rachel era pregătită sa audă o explozie sau nişte Împuşcături. 
Nimic nu tulbură însă tăcerea ce se întindea în faţa lor. 

In timp ce intrau pe uşă pe rând, Gray se-ntoarse spre ceilalţi. 

— Cred că monseniorul a avut dreptate. De data asta, am luat- 
o înaintea amicilor noştri din Curtea Dragonului. E timpul să le 
pregătim şi noi o ambuscadă. 

— Care e planul? întreba Monk. 

— Nu ne asumăm nici un risc. Pregătim capcana şi ieşim cât 
putem mai repede de aici. 

Gray arătă spre uşă. 

— Monk, tu rămâi de pază. Doar pe aici se poate intra sau ieşi. 
Rămâi să ne păzeşti ieşirea şi spatele. 

— Nici o problemă. 

Gray îi întinse lui Kat ceva ce semăna cu două cartoane mici 
de ouă. 

— Grenade sonice şi bombe fluorescente. Presupun că o să 
intre pe întuneric, ca şi noi, cu auzul încordat la maximum. Să 
vedem dacă reuşim să-i orbim şi să-i asurzim. Imprăştie-le pe 
măsura ce ne îndreptăm spre mormânt. Acoperă cât mai mult 
spaţiu. 

Kat dădu din cap. 

Gray se întoarse spre Rachel. 

— Arată-mi mormântul Sfântului Petru. 

Rachel se afundă mai departe în necropola întunecată, păşind 

pe un străvechi drum roman. De-a lungul aleii se înşirau cripte şi 
mausolee de familie, fiecare a câte şase metri pătraţi. Pereţii 
erau acoperiţi cu cărămidă subţire, un material de construcţie 
destul de comun în secolul |. Multe morminte erau decorate cu 
fresce şi mozaicuri, însă detaliile nu puteau fi observate cu 
sistemul de vedere nocturnă. Câteva statui mai rămăseseră încă 
în picioare şi păreau să se mişte în lumina stranie. Parcă morţii 
se trezeau la viaţă. 

Rachel merse până în centrul necropolei. O pasarelă de metal 
conducea spre o platformă şi spre o fereastră dreptunghiulară. 
Femeia arătă într-acolo. 

— Mormântul Sfântului Petru. 


9.40 P.M. 


Gray ridică pistolul şi lumină cu fasciculul de ultraviolete 
interiorul mormântului. 

La zece paşi în spatele ferestrei, se înălța un zid de cărămidă, 
de-a lungul unui cub masiv de marmură. La baza zidului, se 
deschidea o nişă. Gray se aplecă şi lumină locul. In deschizătură, 
văzu clar o cutie, în care era un fel de bilă dintr-un material ce 
părea să fie lut alb. 

Oase. 

Ale Sfântului Petru. 

Gray simţi cum i se ridică părul de pe braţe şi se cutremură, 
străbătut de un fior de venerație şi teama. Se simţea ca un 
arheolog care explorează o peşteră întunecată de pe cine ştie ce 
continent pierdut. Parcă uitase că se afla la doar câteva etaje 
sub inima Bisericii Romano-Catolice. Pe de altă parte, poate ca 
aici era adevărata ei inimă. 

— Comandante? întrebă Kat. 

Ajunsese lângă ei, după ce rămăsese un pic în urmă ca să 
monteze capcanele. 

Gray se ridică. 

— Putem să ne apropiem? o întrebă el pe Rachel. 

Fata scoase a doua cheie pe care i-o dăduse unchiul şi descuie 
o poartă care conducea în sanctuarul din interior. 

— Trebuie să ne grăbim, spuse Gray, simțind că timpul 
începea să-i preseze. 

Dar poate că nu era aşa. Poate că asasinii Curţii Dragonului nu 

aveau să atace decât după miezul nopţii, cum făcuseră şi la Koln. 
Gray însă nu voia să-şi asume nici un risc. 

Scoase aparatul pe care îl calibrase între timp. Cercetă în jur şi 
găsi un loc greu de observat. Fixă o cameră video minusculă într- 
o crevasa a unui mausoleu din apropiere şi o poziţionă cu faţa 
către mormântul Sfântului Petru. Luă o a doua cameră şi o 
întoarse în direcţia opusă, fixând-o cu faţa înspre fereastră, ca să 
vadă dacă se apropia cineva. 

— Ce faci? întrebă Rachel. 

După ce termină cu capcanele, Gray le făcu se semn să iasă. 

— Nu vreau să declanşăm capcana prea curând. Vreau să se 
simtă în siguranţă, să-i lăsăm să-şi monteze aparatura. Abia 
atunci lovim. Nu vreau să le dăm nici cea mai mică ocazie să 
facă ceva cu ajutorul oaselor Magilor sau cu dispozitivul acela al 
lor. 

După ce ieşiră, Rachel închise poarta la loc. 

— Monk! spuse Gray în staţie. Care mai e situaţia? 

— E linişte. 

Bun. 

Gray se îndrepta spre un mausoleu dărăpănat din apropiere, 
deschis în faţă. Oasele fuseseră demult mutate de acolo, îşi 
scoase laptopul şi îl ascunse înăuntru. Ataşă apoi un transmiţător 
portabil la ieşirea USB. O pâlpâire de lumină verde confirmă 
conectarea. Gray apăsă un buton şi ecranul aparatului se 
întuneca. Nici transmiţătorul nu emitea vreun fel de lumină. Bun. 

Gray se ridică şi le explică celor două femei, în timp ce se 
îndreptau spre ieşire: 

— Camerele video nu sunt destul de puternice ca să transmită 
prea departe. Laptopul o să intercepteze semnalul şi o să-l 
amplifice. In felul ăsta, va avea suficientă putere ca să ajungă la 
suprafaţă. O să-l monitorizăm pe un alt laptop. Odată ce asasinii 
vor fi aici, prinşi în capcană, o să-i surprindem cu bombele sonice 
şi fluorescente, după care o să năvălim peste ei cu un escadron 
de gărzi elveţiene. 

Kat dădu din cap şi-l fixă cu privirea. 

— Dacă am fi fost mai precauţi la catacombe, am fi pierdut 
prea mult timp şi n-am mai fi avut şansa asta. 

Gray dădu din cap. 

In sfârşit, norocul era de partea lor. Un strop de îndrăzneala 
reuşise... 

Exploziile îi întrerupseră firul gândului. Nu erau puternice. Mai 
degrabă înfundate. Parcă ar fi fost nişte explozii subacvatice, 

care detonau undeva, în adâncuri. Ecourile răsunară în întreaga 
necropola, însoţite de un vuiet mai puternic, de piatră zdrobită. 

Gray se aplecă. Nişte găuri mici apărură în plafonul de 
deasupra lor. Pietre şi bulgări de pământ căzură de sus, izbindu- 
se de mausolee şi cripte. Inainte chiar ca zgomotul să apuce sa 
se potolească, nişte colaci de funii se răsuciră, asemenea unor 
şerpi, prin proaspăt formatele deschizături. Mai mulţi bărbaţi 
coborâră pe ele. 

O întreaga echipă de asalt. 

Coborâră în necropola şi dispărură. 

Gray îşi dădu numaidecât seama ce se petrecuse. Curtea 
Dragonului intra prin etajul de deasupra, prin Grota Sacră. 
Nivelul acesta putea fi accesat din interiorul bisericii. Curtea 
Dragonului venise probabil la ceremonia de comemorare apoi, cu 
ajutorul omului lor din interior, se strecurase dedesubt, în 
criptele papale din Grota Sacra. Probabil că aduseseră 
echipamentele cu câteva zile înainte şi le ascunseseră printre 
mormintele din grotă. Apoi, urmând un plan dinainte stabilit, îşi 
recuperaseră aparatura şi, cu ajutorul unor dispozitive speciale, 
îşi săpaseră drumul până aici. 

Echipa de asalt intenţiona să iasă în acelaşi fel, dispărând 
printre miile de credincioşi adunaţi pentru a asista la slujbă. 

Lucrul ăsta nu trebuia să se întâmple. 

_ — Kat! şopti Gray. Du-o pe Rachel lângă Monk. Nu vă implicaţi. 
Intoarceţi-vă sus. Alertaţi Gărzile elveţiene. 

Kat îi apucă braţul lui Rachel. 

— Dar tu? întreba ea. 

Gray era deja în mişcare. Se întorcea la mormântul Sfântului 
Petru. 

— Eu rămân aici. O să-i monitorizez de pe laptop. O să încerc 
să trag de timp, dacă va fi cazul. O să vă anunţ prin staţie când 
declanşez ambuscada. 

Poate că nu era încă totul pierdut. 

Vocea lui Monk se auzi prin staţie. Chiar şi cu subvocalizarea, 
cuvintele i se auzeau slab. 

— Nu se poate trece pe aici. Au făcut o gaura chiar deasupra 
ieşirii. Mai că era să-mi crape ţeasta cu un pietroi. Nenorociţii bat 
uşa în cuie. 

Gray auzi pocniturile ritmice ale unei unelte cu aer comprimat 
răsunând din fundul necropolei. 

— Nimeni nu mai poate să intre sau să iasă pe aici, termină 
Monk. 

— Kat? 

— Recepţionat, comandante. 

— Toată lumea pe poziţie! ordonă Gray. Aşteptaţi semnalul 
meu. 

Gray se aplecă şi o luă la fugă pe aleea cimitirului. 

Erau pe cont propriu. 


9.44 P.M. 


Vigor intră în Bazilica Sfântul Petru prin uşa sacristiei, flancat 
de doua gărzi elveţiene. Prezentase de trei ori documentele ca 
să îi fie permis accesul. Dar reuşea cel puţin să treacă, încetul cu 
încetul, de filtre şi de punctele de control. Poate că nu fusese 
suficient de convingător cu douăzeci de minute în urmă, când 
dăduse telefonul. Nu le putuse spune cu exactitate când 
intenţiona Curtea Dragonului să atace mormântul. 

Acum însă, lucrurile se mişcau în direcţia cea bună. 

Vigor trecu pe lângă monumentul papei Pius VII şi intră în 
naos, apropiindu-se de centrul bisericii. Bazilica avea forma unei 
cruci uriaşe, ce se întindea pe o suprafaţă de douăzeci şi cinci de 
mii de metri pătraţi. Numai în naos era suficient loc pentru ca 
doua echipe să joace liniştite un meci de fotbal. 

Şi tot acest spaţiu era plin. Fiecare şir de bănci era ocupat 
până la refuz, de la naos până la transept. Catedrala era scăldata 
în lumina a mii de lumânări care străluceau pe lângă cele opt 
sute de candelabre. Corul pontifical era la jumătatea interpretării 
unui imn, Exaudi Deus, potrivit pentru o slujbă de pomenire, însă 
atât de amplificat, încât răsuna la fel de tare ca un concert rock. 

Vigor se grăbea, dar îşi impunea sa nu alerge. Panica ar fi 
produs moarte. Numărul de ieşiri era limitat. Le făcu semn celor 
doi gardieni să o ia spre stânga şi spre dreapta şi să-şi alerteze 
camarazii de arme. Vigor trebuia să-l scoată mai întâi pe papa 
din biserica şi să-i alerteze pe mai-marii clerului să-i evacueze în 
linişte pe credincioşi. 

Odată intrat în naos, Vigor văzu clar altarul papal. 

In spatele acestuia, cardinalul Spera şedea lângă papă sub 
baldachinul lui Bemini, o arcadă de bronz care se întindea peste 
altarul central. Se ridica pe opt niveluri, susţinuta de patru 
coloane masive de bronz, răsucite şi decorate cu ramuri aurite 
de laur şi de măslin. Deasupra arcadei trona un glob de aur, 

peste care era o cruce. 

Vigor înainta pe furiş. Nu avusese timp să-şi pună veşmintele 
adecvate acestei ocazii şi rămăsese cu hainele de pe drum. 
Câţiva credincioşi înstăriți îl priviră încruntaţi, apoi îi remarcară 
gulerul preoţesc. Totuşi, atitudinea lor rămase la fel de 
dispreţuitoare. Vreun preot sărac, probabil că-şi spuneau, atras 
de spectacol. 

Odată ajuns în faţa, Vigor o lua spre stânga. Intenţiona să 
înconjoare altarul prin spate, ca să poată vorbi în particular cu 
cardinalul Spera. 

In timp ce trecea pe lângă statuia Sfântului Longius, o mână 
se întinse dintr-o uşă umbrită şi îl prinse de braţ. Vigor privi 
înapoi. Era un bărbat înalt şi slab, cam de vârsta lui, cu părul 
grizonat. Un bărbat pe care îl cunoştea şi îl respecta - Preffetto 
Alberto, monitorul-şef al arhivelor. 

— Vigor? făcu acesta. Am auzit... 

Cuvintele i se pierdură, acoperite de un refren deosebit de 
puternic al corului. 

Vigor se aplecă spre bărbatul de lângă el, păşind în alcovul 
care masca uşa. Era chiar intrarea spre Grota Sacra. 

— Scuză-mă, Alberto, ce ai...? 

Bărbatul îi strânse şi mai tare braţul. Ţeava unui pistol îl apasă 
între coaste. Avea amortizor. 

— Nici un cuvânt, Vigor! îl preveni Alberto. 


9.52 P.M. 


Ascuns în interiorul criptei, Gray stătea întins pe burta. Nu 
putea fi văzut. Işi pusese pistolul lângă laptopul deschis. Ecranul 
rămăsese întunecat şi Gray îl privea prin filtrul de ultraviolete. 
Erau două imagini - una de la camera montata cu faţa înspre 
mormântului Sfântului Petru, cealaltă de la camera îndreptată 
spre necropola. Ă 

Echipa de asalt se împărţise în două grupuri. În timp ce unul 
patrula necropola pe întuneric, ceilalţi aprinseseră lanterne ca 
să-şi termine mai repede treaba de lângă mormânt. Lucrau 
repede şi eficient. Fiecare om ştia ce are de făcut. Deschiseseră 
deja poarta care bloca accesul spre mormântul Sfântului Petru. 
Doi bărbaţi stăteau într-un genunchi de-o parte şi de cealaltă a 
celebrei cripte. Montau fiecare câte o folie mare, de metal. 

Cel de-al treilea bărbat era uşor de recunoscut datorită staturii 
sale inconfundabile. 

Raoul. 

Avea în mână o casetă de oţel. O deschise şi scoase dinăuntru 
un cilindru transparent, plin cu un praf cenuşiu, foarte familiar. 
Amalgamul! Probabil că readuseseră oasele la forma lor inițiala. 
Raoul strecura cilindrul prin deschizătură joasă din mormântul 
Sfântului Petru. 

Monta bateriile... 

Totul era pregătit. Gray nu mai putea aştepta. Era singura lor 
şansă de a lua Curtea prin surprindere. Cu puţin noroc, puteau 
chiar să-i pună pe fugă, să-i facă să-şi abandoneze echipamentul. 

— Sunt gata să declanşez ambuscada, şopti Gray. 

Mâna i se întinse spre transmiţătorul care controla bombele 
sonice şi fluorescente. 

— Doborâţi cât mai mulţi puteţi, cât timp sunt încă ameţiţi, dar 
nu vă asumaţi nici un risc. Mişcaţi-vă tot timpul. Nu ieşiţi la loc 
deschis. 

Primi răspunsurile de confirmare. Monk stătea lipit de zid, 
lângă uşă. Kat şi Rachel găsiseră altă criptă în care se 
ascunseseră. Echipa de asalt nu era conştientă de prezenţa lor. 

Gray îi privi pe cei trei bărbaţi ieşind din cavou, trăgând după 
ei fire care duceau la dispozitiv. Raoul închise poarta, punându- 
se la adăpost de orice pericol. Urcat pe platforma de metal, îşi 
duse o mână la ureche. Era evident că dădea ordinul de începere 
a procedurilor. 

— Declanşez la cinci, şopti Gray. Puneţi-vă căştile şi 
dezactivaţi ochelarii. Incepem! 

Gray numără în minte. „Cinci, patru, trei...” Cu ochii închişi, 
ţinea o mână pe pistol şi cealaltă pe laptop. „Doi, unu, zero.” 

Apăsă butonul de pe laptop. 

Deşi dopurile din urechi diminuară considerabil zgomotul 
exploziei, simţi unda sonică apăsându-l în spatele sternului. 
Numără din nou până la trei, aşteptând să se stingă grenadele 
fluorescente. Işi activă ochelarii şi îşi smulse dopurile din urechi. 
Ecouri de Împuşcături răsunară din cealaltă parte a necropolei. 
Gray se rostogoli spre intrarea în criptă. 

In faţa lui, platforma de metal era goală. 

Nu se mai vedea nimeni. 

Raoul şi cei doi însoțitori ai lui dispăruseră. 

Unde? 

Sunetul împuşcăturilor se intensifica. Un schimb de focuri 

răsună în întuneric. Gray îşi aminti că Raoul primise o 
comunicare chiar înainte ca el să declanşeze atacul. Fusese oare 
un avertisment? De la cine? 

Gray privi în jur. Lumea i se înfăţişa din nou în nuanţe de 
verde. Urca treptele până pe platforma. Oricât ar fi fost de 
riscant, trebuia să pună mâna pe aparatură şi pe amalgam. 

Când ajunse sus, rămase aplecat, înaintând pe vârfuri, cu o 
mână pe platforma, pentru echilibru şi cu cealaltă ţinând pistolul, 
îndreptându-l în toate direcţiile. N 

O lumină se aprinse dintr-odată în fața lui. II văzu pe Raoul în 
picioare, la celălalt capăt, la doar câțiva paşi de mormânt. 
Probabil că, în timpul atacului, bărbatul se aruncase înapoi prin 
poartă. li întâlni privirea lui Gray şi ridică braţele. Avea în mână 
telecomanda care avea să declanşeze nebunia. 

Prea târziu! 

Deşi ştia că e inutil, Gray ţinti şi trase. 

Glonţul ricoşă însă din sticla blindată. 

Raoul zâmbi şi apăsă telecomanda. 

10 
TOMB RAIDER!" 


25 IULIE, 9.54 P.M. 
CETATEA VATICANULUI 


Prima zguduitură îl aruncă pe Vigor în sus. Sau poate că 
pământul se scufundase sub el. Oricum ar fi fost, se simţi azvârnlit 
în aer. 

Strigatele umplură biserica. 

In clipa în care căzu înapoi pe podea, profită de avantajul 
momentului pentru a izbi cu cotul direct în nasul trădătorului 
Alberto, pe care prima zguduitură îl dezechilibrase, făcându-l să 
se dea câţiva paşi în spate. Apoi se răsuci şi îi aplică prefectului 
un pumn exact sub mărul lui Adam. 

Bărbatul se prăbuşi pe pardoseală. Pistolul îi scăpă dintre 
degete. Vigor îl înşfăcă tocmai în clipa în care se producea a 
doua zguduitură. Căzu în genunchi. Strigăte şi urlete răsunau 
pretutindeni în jur. Dincolo de tot acest vacarm însă, se simţi o 
vibraţie profundă, de parcă întreaga biserică ar fi fost un clopot 
uriaş, pe care cineva îl lovise, prinzându-i pe toţi înăuntru. 

Vigor îşi aminti descrierea supravieţuitorului de la Koln. O 
presiune atât de puternică, de parcă zidurile s-ar fi apropiat unul 
de celălalt. Aşa era şi acum. Şi zgomotele - planşete, strigăte de 
îndurare, rugăciuni - se înțelegeau perfect şi totuşi în surdină. 

Vigor se ridică în picioare. Biserica încă mai vibra. Suprafaţa 
lustruită, de marmură, părea să tremure şi să se unduiască 
asemenea unei ape. Işi îndesă pistolul sub curea. 

Se întoarse cu gândul de a sări în ajutorul papei şi al 
cardinalului Spera. 

Făcu un pas în faţă. 

O simţi înainte să apuce să o vadă. O creştere bruscă de 
presiune, asurzitoare, apăsătoare. Apoi, se dezlănţui. De la baza 
celor patru coloane de bronz ce susțineau baldachinul lui Bernini, 
jerbe incendiare de energie electrică ţâşniră din podea, trosnind 


17 „Descindere printre morminte”, dar şi aluzie la celebrul joc video şi 
film american de succes cu acelaşi nume. (n. tr.). 

şi aruncând scântei în toate părţile. 

Se ridicară de-a lungul coloanelor, traversară arcada boltita şi 
se întâlniră în dreptul globului de aur. Se auzi o bubuitură 
asurzitoare. Pământul se cutremură din nou şi câteva fisuri 
apărură în marmura de pe jos. Din globul de deasupra arcadei, 
se înălţă o încrengătură incandescentă, de lumină. Ţâşni în sus, 
lovind partea inferioară a cupolei lui Michelangelo, continuând 
apoi să danseze deasupra ei. Pământul se cutremură din nou şi 
mai violent. 

Crăpăturile împânziră cupola. Bucăţi mari de tencuială de 
desprindeau din bolta acoperişului şi cădeau peste oamenii 
adunaţi în catedrală. 

Totul începea să se prăbuşească. 


9.57 P.M. 


Monk se ridică de pe jos. Simţi sânge curgându-i într-un ochi. 
Aterizase cu faţa în colţul unei cripte. Işi spărsese ochelarii şi 
sticla îi tăiase sprânceana. 

Nu mai vedea nimic acum. Se ghemui şi bâjbâi după armă. 
Dispozitivul de ţintire nocturnă al acesteia îl putea ajuta să 
zărească totuşi ceva prin întuneric. 

Degetele i se plimbau peste pământul care continua să 
tremure. ÎImpuşcăturile încetaseră după prima zguduitură. 

Monk întinse mâna în faţa lui, pipăind pe lângă criptă. 
Mitraliera lui nu avea cum să fi căzut prea departe. 

Simţi ceva dur cu vârful degetelor. 

Slavă Domnului! 

Se întinse şi mai mult, apoi îşi dădu seama de greşeală. Nu era 
patul armei lui. Era călcâiul unui bocanc. 

În spate, simţi ţeava încinsă a unei arme împungându-l la baza 
craniului. 

La dracu'! 


9.58 P.M. 


Gray auzi o împuşcătură de carabină răsunând cu ecou în 
necropolă. Era prima împuşcătura de când începuseră 
zguduiturile. Fusese aruncat de pe platforma de metal şi 

aterizase lângă mausoleul unde îşi ascunsese laptopul. Se 
rostogolise în poziţia ghemuit. Se lovise la umăr, dar reuşise să-şi 
păstreze ochelarii şi pistolul. Insă îşi pierduse staţia. 

Cioburi de sticlă erau împrăştiate pe aleea de piatră. 
Proveneau din fereastra platformei, care explodase la prima 
zguduitură violentă. 

Cercetă în jur. Câţiva paşi mai sus, lângă platforma de metal, 
un val de lumină mai radia încă dinspre mormânt. Dar nu putea 
intra pe poartă de unul singur. Cel puţin, nu fără să ştie ce-l 
aştepta dincolo. 

După ce se asigură că nu-l vedea nimeni, plonja înapoi în 
mausoleu. Camerele pe care le montase ar fi trebuit încă să 
emită. 

Întins pe burtă, cu pistolul într-o mână, îndreptat spre intrare, 
porni laptopul. Apărură cele două imagini. Pe camera îndreptată 
înspre necropolă nu se vedea decât întuneric. Nu se mai auzea 
nici o împuşcătură. Liniştea mormântală se aşternuse din nou. 

Oare ce se întâmplase cu ceilalţi? 

Fără a putea găsi vreun răspuns, Gray privi cealaltă jumătate 
a ecranului, unde era imaginea transmisă de cea de a doua 
cameră. Nimic nu părea să se fi schimbat. Gray văzu doi bărbaţi 
cu puşti îndreptate înspre poartă. Gărzile lui Raoul. Insă nici 
urmă de uriaş. Mormântul părea neschimbat. Insă imaginea, 
întreaga imagine de pe ecran, pulsa uşor, în ritm cu vibraţiile 
podelei de piatră. Era ca şi când camerele ar fi înregistrat un fel 
de emanaţie produsă de dispozitivul încărcat, un câmp energetic 
care radia în exterior. 

Dar unde era Raoul? 

Gray se întinse şi derula înregistrarea digitală, ducând-o cu un 
minut în urmă. Se opri când îl văzu pe Raoul stând lângă 
mormânt şi răsucind maneta telecomenzii dispozitivului. 

Pe ecran, Raoul se întoarse pentru a privi rezultatul. Nişte 
lumini verzi se întinseră asemenea unor limbi de flăcări pe plăcile 
fixate de cele două părţi ale mormântului. O mişcare îi atrase 
atenţia. Gray mări imaginea deasupra intrării înguste în 
mormânt. Cilindrul în care era pudra de amalgam vibra. În clipa 
următoare se ridică de pe podea. 

Levitaţie! : 

Gray începu să înţeleagă. Işi aminti ce spusese Kat despre 
prafurile în stare M, care demonstrau capacitatea de levitaţie 
într-un câmp magnetic puternic, acționând ca superconductori. 
Işi aminti că Monk descoperise, la Koln, o cruce magnetizată. 

Plăcile cu lumină verde! Probabil că erau electromagneţi. Se 

părea că întreg dispozitivul Curţii nu făcea nimic altceva decât să 

creeze un câmp electromagnetic foarte puternic în jurul 

amalgamului, care producea creşterea conductivității în stare M. 
inţelegea acum de ce energia pulsa în exterior. 

Inţelegea cum muriseră credincioşii. 

„Dumnezeule...” 

Brusc, imaginea tresări. Prima zguduitură. Preţ de o clipă, nu 
se mai văzu nimic, apoi imaginea reveni, dintr-un unghi uşor 
mişcat. Camera de luat vederi îşi schimbase, probabil, poziţia. Pe 
ecran, Raoul se îndepărta de mormânt. 

Gray nu înţelegea de ce. Nu părea să se întâmple nimic. 

Apoi o văzu, pe jumătate ascunsă de lumina lanternelor. La 
baza mormântului, o parte din podeaua de piatra se înclina uşor 
în jos, formând o rampă îngustă care ducea sub mormânt. 
Dedesubt, pâlpâia o lumină de culoarea cobaltului. Raoul păşi în 
faţa camerei, blocând imaginea. Cobori pe rampă, lăsându-i 
afară pe cei doi gardieni. 

Carevasăzică, acolo dispăruse! 

Gray reveni la imaginile din prezent. Vedea o serie de 
străfulgerări de lumină ţâşnind de dedesubt, albe şi orbitoare. 
Bliţul unui aparat de fotografiat. Raoul fotografia ceea ce găsise 
acolo. 

Câteva secunde mai târziu, uriaşul urcă înapoi pe rampă. 

Ticălosul avea pe faţă un rânjet satisfăcut. 

Invinsese! 


9.59 P.M. 


Întinsă pe acoperişul mausoleului, Kat reuşise să tragă şi să-l 
doboare pe bărbatul care ţinea arma aţintită spre capul lui Monk. 
O a doua zguduitură însă o aruncă într-o parte. Adversarul rămas 
nu ezită. După direcţia în care căzuse camaradul lui răpus, 
probabil că-i ghicise poziţia. 

Se aplecă şi-l lovi pe Monk cu mânerul de metal al unui cuţit 
de vânătoare, apoi îl trase în faţa lui, ca pe un scut. Apăsă lama 
pe gâtul lui Monk. 

— leşi afară! strigă bărbatul într-o engleză cu un pronunţat 
accent german. Dacă nu, îi iau gâtul. 

Kat închise ochii. Se repeta povestea din Kabul. Se dusese 

împreună cu căpitanul Marshall să salveze doi soldaţi capturați, 
colegi de echipă. Ameninţaseră că îi decapitează. Dar nu aveau 
de ales. Deşi şansele nu erau deloc de partea lor, trei la unu, 
iniţiaseră asaltul. Se apropiaseră în linişte, cu pumnale şi 
baionete. Însă Kat ratase un soldat ascuns într-un alcov. Un 
sunet de armă şi Marshall se prăbuşise. Il eliminase pe ultimul 
gardian dintr-o aruncare de pumnal, dar fusese prea tărziu 
pentru căpitan. Işi dăduse ultima suflare în braţele ei, cu trupul 
zguduit de spasme, cu ochii fixaţi asupra ei, implorând-o, ştiind, 
nevenindu-i să creadă... apoi nimic. Privirea îi devenise sticloasă. 
Un bărbat plin de viaţă, un bărbat tandru, dispărut ca un fum. 

— leşi imediat! urlă bărbatul prin necropolă. 

— Kat? 

li auzi vocea lui Rachel şi o simţi atingându-i cotul. 
Locotenenta de la Carabinieri stătea întinsă alături de ea, pe 
acoperiş. A 

— Rămâi ascunsă! spuse Kat. Încearcă să ajungi la una din 
funii şi să ieşi de aici. 

Asta fusese planul iniţial. Să sară de pe acoperiş pe acoperiş, 
să ajungă la una din coardele pe care coborâseră atacatorii şi 
care rămăseseră atârnând din plafon, să iasă la nivelul superior, 
să dea alarma şi să aducă întăriri. Era un plan care nu trebuia să 
dea greş. 

Ştia şi Rachel asta. 

Kat avea misiunea ei. Se rostogoli de pe acoperişul 
mausoleului şi ateriza pe vârfurile picioarelor. Se strecură printre 
două şiruri de pietre, ca să nu-şi dea de gol poziţia iniţială şi să-i 
dea lui Rachel şansa să poată fugi. Apoi ieşi la vedere, la zece 
paşi de bărbatul care îl ţinea prizonier pe Monk. Kat ridică 
mâinile şi aruncă pistolul. Işi răsfiră degetele şi le puse deasupra 
capului. 

— Mă predau, zise ea rece. 

Ameţit şi fără să poată vedea ce se întâmplă, Monk încerca să 
se zbată, însă bărbatul care îl prinsese era suficient de bine 
pregătit încât să-l poată stăpâni. Il ţinea în genunchi, cu vârful 
cuţitului lipit de ceafa. Kat îi studie privirea lui Monk, în timp ce 
se apropia. 

Trei paşi. 

Combatantul se relaxă. Kat observă că vârful cuţitului îşi 
schimbase poziţia. 

Era suficient. 

Se aruncă în faţă, scoțând un pumnal din căptuşeala mânecii. 

Se folosi de elan ca să arunce lama, care se înfipse direct în 
ochiul bărbatului. Acesta căzu pe spate, trăgându-l pe Monk 
după el. N 

Kat se răsuci şi scoase încă un pumnal din bocanc. Il aruncă în 
direcţia pe care i-o indicase Monk, nimerind o umbră abia 
vizibila. Un al treilea soldat. Se auzi un ţipat scurt. Un bărbat se 
prăbuşi din umbră, cu gâtul străpuns de pumnal. 

Monk se chinui să se ridice. Pipăind pământul cu degetele, 
găsi cuțitul adversarului. Dar îşi pierduse ochelarii şi Kat nu avea 
o pereche de rezervă. Trebuia să se lase ghidat de ea. 

Femeia îl ajută pe Monk să se ridice şi-i puse mâna pe umărul 
ei. 

— Stai lipit de mine, şopti ea. 

In clipa în care se întoarse, o lanternă i se aprinse în faţă. 
Amplificată de ochelarii speciali pe care îi purta, lumina bruscă îi 
pătrunse până în adâncul creierilor, orbind-o, chinuind-o. 

Un al patrulea soldat. 

Pe care îl ratase. 

Din nou. 


10.02 P.M. 


Gray remarcase explozia de lumina pe ecranul laptopului. În 
adâncul necropolei. Nu putea fi un semn bun. Se dovedi că nu 
era. Intr-o parte a ecranului împărţit în cele două imagini, îl văzu 
pe Raoul apăsându-şi staţia în ureche. Zâmbetul i se lărgi. In 
cealaltă fereastra, îi văzu pe Kat şi pe Monk înaintând sub 
ameninţarea armei, cu mâinile legate la spate cu bandă galbenă, 
de plastic. 

Erau împinşi pe treptele ce urcau pe platformă. 

Raoul rămăsese lângă mormânt. Pământul încă mai tremura. 
Unul din cei doi bărbaţi care îl păzeau stătea lângă el. Celălalt 
coborâse pe rampă. 

Raoul strigă: 

— Comandante Pierce! Locotenente Verona! Arătaţi-vă acum 
sau prietenii voştri vor muri. 

Gray rămase nemişcat. Nu avea nici o şansă în situaţia de 
faţă. Nu îi putea salva. lar dacă ar fi cedat pretențiilor bărbatului, 
nu ar fi făcut decât să-i ofere şi viaţa lui pe tavă. Raoul i-ar fi 
omorât pe toţi. Inchise ochii. Ştia că îşi trimitea la moarte colegii. 

O voce nouă îl făcu să redeschidă ochii. 

— Vin acum! 

Rachel apăru în ecranul conectat la cea de a doua cameră. 
Ţinea mâinile sus. 

Doi bărbaţi înarmaţi o luară numaidecât şi o duseră lângă 
ceilalţi. 

Raoul se apropie şi împunse umărul lui Rachel cu ţeava unui 
pistol. Îi urlă în ureche. 

— Asta e un pistol pentru cai, comandante Pierce! De calibru 
56! O să-i smulgă braţul din încheietura. Dacă nu te arăţi, încep 
s-o fac bucățele. Număr până la cinci. 

Gray zări licărul de groază din ochii lui Rachel. 

Era oare în stare să-şi vadă prietenii măcelăriți cu brutalitate? 
Şi ce avea de câştigat dacă reuşea să facă asta? Cât timp el se 
ascundea, Raoul şi oamenii lui ar fi distrus cu siguranţă toate 
indiciile care se găseau aici. Tovarăşii lui ar fi murit degeaba. 

— Cinci... 

Se uită la laptop, la Rachel... 

N-avea de ales. 

lnăbuşindu-şi un geamăt, Gray îşi dădu rucsacul jos din spate 
şi scoase dinăuntru un obiect, pe care îl ascunse în palmă. 

— Patru... 

Gray opri ecranul laptopului şi îl închise. Dacă nu reuşea să 
scape cu viaţă, nu mai putea decât să spere că imaginile din 
computer vor servi drept mărturie a evenimentelor petrecute 
aici. 

— Trei... 

Gray ieşi pe brânci din mausoleu, însă rămase ascuns. Făcu 
câţiva paşi în laterală, pentru a nu-şi da de gol poziţia. 

— Doi... 

leşi în aleea principală. 

= Unu... 

Işi ridică mâinile deasupra capului şi ieşi la vedere. 

— Aici sunt. Nu trage! 


10.04 P.M. 
Rachel îl urmări pe Gray apropiindu-se de ei, cu ţeava puștii în 
spate. 


După expresia dură de pe chipul bărbatului, îşi dădu seama de 

greşeala făcută. Ea sperase că, predându-se, o să mai câştige 
timp pentru Gray, care ar fi reuşit, poate, să facă ceva ca să-i 
salveze. Măcar să se salveze pe el, dacă altceva nu mai era 
posibil. Nu dorise sa rămână singură în necropolă şi sa se uite 
cum ceilalţi erau ucişi. 

Cu toate că şi Kat se predase pentru a-l salva pe Monk, măcar 
ea avusese un plan, chit că nu-i reuşise. Rachel însă acţionase 
din instinct, punându-şi toate şansele în mâna lui Gray. 

Şeful Curţii Dragonului o împinse la o parte, ieşind în 
întâmpinarea lui Gray care urca pe platforma. Raoul ridica 
pistolul masiv şi-l aţinti spre pieptul lui Gray. 

— Mi-ai creat o sumedenie de necazuri. Trase piedica. Oricât 
de rezistentă ar fi armura ta, n-o să poată opri glonţul ăsta. 

Gray îl ignora. 

li privi pe Monk, pe Kat... apoi pe Rachel. 

Işi desfăcu degetele deasupra capului, scoțând la iveală un ou 
negru şi spuse un singur cuvânt: 

— Stingerea! 


10.05 P.M. 


Gray spera să le distragă atenţia lui Raoul şi oamenilor săi în 
clipa în care grenada fluorescentă îi exploda deasupra capului. 
Deşi ţinea ochii strâns închişi, lumina incandescentă îi răzbătu 
totuşi prin pleoape, ca o explozie stacojie. 

Orbeşte, se aruncă la pământ şi se rostogoli într-o parte. 

Auzi tunetul armei lui Raoul. 

Gray întinse mâna şi scoase din gheată Glock-ul lui de calibru 
40. 

Când explozia de lumină se sfârşi, Gray deschise ochii. 

Unul dintre oamenii lui Raoul zăcea lângă scări, cu o gaură de 
mărimea unui pumn în mijlocul pieptului. Incasase glonţul în locul 
lui Gray. 

Raoul răcni şi se aruncă de pe platformă, răsucindu-se în aer, 
trăgând orbeşte înapoi. 

— Jos! strigă Gray. 

Gloanţele de calibru mare găuriră oţelul. 

Ceilalţi căzură în genunchi. Monk şi Kat aveau încă mâinile 
legate la spate. 

Gray se răsuci şi trase în glezna unui bărbat, azvârlindu-l de 

pe platformă. Mai împuşcă încă unul, care se pregătea să urce 
scările. 

Se uită după Raoul. La cât era de mare, se mişca foarte 
repede. Nu se mai vedea, dar continua să tragă în ei de 
dedesubt, făcând gaură după gaură în platforma deja ciuruită. 

Erau ţinte sigure. 

Gray nu putea şti cât avea să dureze efectul grenadei 
fluorescente. Trebuiau să acţioneze. 

— Inapoi! le şuieră el celorlalţi. Intraţi pe poartă! 

Gray trase cu boltă, asigurându-le retragerea, apoi o luă după 
ceilalţi. 

Raoul încetase focul, momentan. Reîncărca. Dar nu încăpea 
îndoială că avea să-şi reia cât de curând atacul, cu şi mai multă 
încrâncenare. 

Se auziră strigăte din adâncul necropolei. Alţi bărbaţi înarmaţi. 
Zoreau toţi în ajutorul camarazilor aflaţi în dificultate. 

Şi acum? Nu mai aveau muniţie decât atât cât să încarce o 
dată. 

Se auzi un strigăt. 

Gray privi în spate. O văzu pe Rachel căzând. Probabil că era 
pe jumătate orbită de bombă. Pe întuneric, nu văzuse rampa din 
faţa mormântului şi călcase direct în ea. Incercă să se prindă de 
braţul lui Kat. 

Insă şi Kat fusese luată prin surprindere. 

Ambele femei se împiedicară şi se rostogoliră pe rampă. 

Monk şi Gray se uitară unul la altul. 

„La naiba!” 

— Fir-ar să fie! zise Gray. 

Era singurul adăpost. In plus, trebuiau să protejeze indiciile 
care se ascundeau acolo. 

Monk intră primul, împiedicându-se, cu mâinile încă legate la 
spate. 

Gray îl urma tocmai când începea o nouă şarja de Împuşcături. 
Bucăţi de piatră zburară din suprafaţa mormântului. Raoul îşi 
reîncărcase arma. Voia să-i ţină la distanţă. 

Gray se răsuci şi ochii îi căzură pe lumina verzuie care 
strălucea pe una din cele două plăci metalice lipite de mormânt. 
Era încă activată. Gândi repede şi făcu o alegere. Ridică pistolul 
şi trase. 

Glonţul reteză un nod de fire de pe placă. Lumina verde se 
stinse. 

Gray alergă spre rampa de piatră, remarcând numaidecât că 

pământul nu se mai cutremura. Ambele urechi îi pocniră din 
cauza eliberării bruşte de presiune. Dispozitivul fusese 
scurtcircuitat. 

Imediat, auzi un scrâşnet sub picioare. 

Gray se aruncă înainte şi ateriză într-o grotă micuță, din 
capătul rampei. Era un intrând natural săpat în piatră, de origine 
vulcanică, destul de obişnuit în colinele Romei. 

În spatele lui, rampa se ridică şi închise intrarea. 

Gray sări în picioare, cu arma îndreptată în sus. Aşa cum 
sperase, activarea dispozitivului deschisese mormântul şi 
dezactivarea lui îl închidea. Afară, pistolul lui Raoul continua să 
se audă, muşcând din piatră. 

„Prea târziu!” îşi zise Gray, cu satisfacţie. 

Cu un ultim scrâşnet de piatră frecată pe piatră, rampa se 
închise ermetic deasupra lor. 

Se lăsă întunericul - dar nu era bezna completă. 

Gray se întoarse. 

Ceilalţi se adunaseră în jurul unei lespezi negre, cu aspect 
metalic, de pe jos. La suprafaţă, era luminată de un rug mic de 
flăcări albastre, care se ridicau asemenea unui filament electric. 

Gray se apropie. De-abia dacă aveau loc toţi patru în jurul 
pietrei. 

— Hematit, zise Kat, recunoscând roca datorită studiilor ei de 
geologie. Privirea i se plimbă de la rampa închisă la lespede. Un 
oxid de fier. 

Se aplecă şi studie liniile de la suprafaţă, nişte râuleţe argintii 
pe fundalul negru, iluminate de flăcările albastre. 


În timp ce îl priveau, focul începu să se stingă, transformându- 
se mai întâi în scânteie, apoi dispărând. 
Monk le atrase atenţia asupra unei probleme mai urgente. Un 

alt punct strălucitor. 

— Veniţi aici! zise el. T 

Gray se duse lângă el. Intr-un colț al grotei, se zărea forma 
bine cunoscuta a unui cilindru argintiu. O grenadă incendiară! Un 
cronometru număra secundele invers în întuneric. 

04.28 

04.27 

Gray îşi aminti că unul dintre oamenii lui Raoul intrase aici 
după ce şeful lui terminase de făcut fotografiile. Pusese o bombă. 

— Se pare că aveau de gând să distrugă locul ăsta, cu indiciu 
cu tot, zise Monk. 

Se lăsă într-un genunchi şi începu să studieze dispozitivul. 

— Afurisenia naibii! E plină de capcane. 

Gray privi spre rampa acum închisă. Poate că Raoul nici nu 
avusese altă intenţie decât să îi prindă aici. 

Se uită din nou la bombă. 

După ce steluța din lespedea de hematit se stinsese, singura 
lumina care mai străpungea bezna era cronometrul cu 
numărătoare inversă al grenadei incendiare. 

04.04 

04.03 

04.02 


10.06 P.M. 


Vigor simţise eliberarea de tensiune bruscă. Jerbele de flăcări 
electrice care desprinseseră ghipsul din cupolă dispărură în 
câteva clipe, lăsând în urmă scântei împrăştiate, ca după 
trecerea efemeră a unei fantome. 

Totuşi, haosul se instalase în toată biserica. Prea puţini 
remarcară că focul de artificii încetase. Jumătate dintre 
credincioşi reuşiseră să fugă la loc sigur, însă îmbulzeala din 
dreptul uşii încetinise simţitor evacuarea. Gărzile elveţiene şi 
Poliţa Vaticanului făceau tot ce puteau ca să ajute mulţimea 
cuprinsă de panică. 

Câţiva oameni se ascunseseră sub bănci. Zeci de alţi oameni 
fuseseră loviți de bucăţile de ghips şi stăteau acum aşezaţi pe ce 
nimeriseră, ţinându-se de capetele pline de sânge. Câţiva indivizi 
curajoşi, adevăraţi creştini, îi ajutau şi îi încurajau. 

Garda elveţiană sărise în ajutorul papei. Acesta însă refuzase 

să abandoneze biserica, asemenea unui căpitan care nu-şi 
părăseşte nava când se scufundă. Cardinalul Spera îi rămăsese 
alături. Fugiseră de sub arcada cuprinsă de flăcări şi se 
adăpostiseră în Capela Clementină din apropiere. 

Vigor îşi croia loc prin mulţime către ei. Privi în spate, prin 
biserică. Încetul cu încetul, nebunia începea să se calmeze. 
Ordinea se reinstala. Vigor ridică ochii şi privi cupola. Rezistase - 
era fie mâna Domnului, fie geniul de arhitect al lui Michelangelo. 

Când îl văzu pe Vigor apropiindu-se, cardinalul Spera ieşi prin 
cordonul format de Gărzile elveţiene. 

— S-a terminat? 

— Nu... nu ştiu, spuse Vigor cu sinceritate. 

Altceva îl neliniştea pe el. 

Mecanismul fusese activat. Asta era clar. 

Dar ce se întâmplase cu Rachel şi cu ceilalţi? 

Se auzi o voce fermă şi cu un ton de comandă. Vigor se 
întoarse şi văzu un bărbat lat în umeri, cu părul cărunt, făcându- 
şi loc prin mulţime, către el. Era îmbrăcat în uniformă şi avea 
chipiul sub braţ. Generalul Joseph Rende, prieten de familie şi 
şeful secţiei locale de Parioli. Vigor înţelese acum prin ce minune 
se reinstalase calmul în catedrală. Carabinierii sosiseră în număr 
mare. 

— De ce mai e Sfinţia Sa aici? îl întrebă Rende pe Vigor, 
făcând semn cu capul către papă, care rămăsese ascuns în 
spatele unui grup de cardinali în robe negre. 

Vigor nu avea timp de explicaţii. Inşfăcă braţul generalului. 

— Trebuie să mergem jos! In Scavi! 

Rende se încruntă. 

— Tocmai am primit un mesaj de la secţie... de la Rachel... 
ceva despre un jaf în necropolă. Apoi, a început nebunia asta. 

Vigor clatină din cap. Era atât de cuprins de panică, încât îi 
venea să strige în gura mare. Se stăpâni însă şi vorbi ferm şi clar: 

— Adună cât de mulţi oameni poţi. Trebuie să coborâm acolo. 
Acum! 

Fără să mai întrebe nimic, generalul răspunse imediat, 
împărțind ordine printre subalterni. Câţiva bărbaţi în uniforme 
negre sosiră numaidecât, înarmaţi cu echipament de asalt. 

— Pe aici! zise Vigor îndreptându-se spre uşa sacristiei. 

Intrarea în Scavi era prin spate, nu prea departe. Totuşi, lui 
Vigor i se părea că nu se mişcă suficient de repede. 

Rachel... 

10.07 P.M. 


Gray se lăsă în genunchi, alături de Monk. Tăiase legăturile de 
la mâinile camarazilor săi cu un cuţit ascuns în costumul lui Kat. 
Monk împrumutase ochelarii lui Gray ca să îi dea o mână de 
ajutor. 

— Eşti sigur că nu poţi s-o dezamorsezi? întrebă Gray. 

— Dacă aş avea mai mult timp... şi echipament mai bun... şi 
nişte lumină mai de Doamne-ajută... 

Monk îl privi şi clătină din cap. 

Gray urmări ceasul care clipea în întuneric. 

02.22 

01.21 

Se ridică şi se duse spre Kat şi Rachel, care aşteptau în 
cealaltă parte a încăperii. Kat studia mecanismul rampei cu un 
ochi de inginer experimentat. || simţi pe Gray apropiindu-se, dar 
nu se întoarse. 

— Mecanismul e o placă de presiune rudimentară, zise ea. Ca 
un fel de buton al mortului. E nevoie de greutate pentru ca 
rampa să stea închisă. Când greutatea e ridicată, rampa se 
deschide cu ajutorul mecanismului şi gravitaţiei. Dar nu are 
logică... 

— Ce vrei să spui? 

— Din câte-mi dau eu seama, sistemul de declanşare este 
chiar în mormântul de deasupra noastră. 

— Mormântul Sfântului Petru? 

Kat dădu din cap şi îl împinse pe Gray într-o parte. 

— Uite pe unde au tras pivotul stabilizator după ce au aşezat 
mormântul, pe post de greutate care să ţină placa. Odată 
definitivat sistemul, rampa nu mai putea fi deschisă decât 
mutând mormântul Sfântului Petru de pe placă. Insă asta nu s-a 
întâmplat atunci când oamenii Dragonului şi-au activat 
dispozitivul. 

— Sau poate că da... 

Gray îşi aminti cum cilindrul care conţinea amalgamul păruse 
că levitează. 

— Kat, îţi aminteşti ce ne-ai povestit despre testul efectuat în 
Arizona, asupra pulberilor de metale în stare M? Ai spus că, 
atunci când aceşti superconductori erau încărcaţi electric, 
ajungeau să cântărească mai puțin de zero? 

Kat dădu din cap. 

— Fiindcă pulberea făcea talerul cântarului să leviteze. 

— Cred că asta s-a întâmplat şi aici. Am văzut cilindrul cu 
amalgamul levitând, după ce au pornit dispozitivul. Poate că, sub 
acţiunea câmpului electric din jurul amalgamului, mormântul a 
reacţionat în acelaşi fel ca şi talerul din experiment. Deşi masiva 
structură nu s-a ridicat la propriu, amestecul de metale în stare 
M a făcut-o să cântărească mai puțin. 

— Şi aşa au activat placa de presiune! exclamă Kat. 

— Exact. Acum, ai vreo idee cum am putea să redeschidem 
rampa? 

Kat studie câteva clipe mecanismul. Clătină încet din cap. 

— Mă tem că nu. Doar dacă am putea muta mormântul. 

Gray privi cronometrul. 

01.44 


10.08 P.M. 


Vigor cobori în goană treptele spiralate care duceau către 
Scavi. Nu văzu nici un semn că ar fi trecut cineva pe acolo. Uşa 
îngustă îi apăru în faţă. 

— Aşteaptă! spuse generalul Rende în spatele lui. Lasă un om 
de-al meu să intre primul. Dacă sunt atacatori... 

Vigor nu-l băgă în seamă şi se năpusti asupra uşii. Lovi 
zăvorul. Nu era încuiat. Slavă Domnului! Nu mai avea încă o 
cheie. 

Lovi uşa cu toată greutatea trupului său. Aceasta însă nu se 
deschise. 

Vigor căzu înapoi, cu umărul învineţit. 

intoarse zăvorul şi împinse din nou. 

Uşa refuza să se clintească, ca şi când ar fi fost baricadată de 
cealaltă parte. 

Vigor privi spre generalul Rende. 

— Ceva nu e-n regulă. 


10.08 P.M. 


Rachel privea fără să clipească la cronometrul care arăta că 
mai rămăsese mai puţin de un minut. 

— Trebuie să mai existe o ieşire, murmură ea. 

Gray clătina din cap. Speranţe deşarte! 

Totuşi, Rachel refuza să se dea bătută. E drept că nu se 
pricepea nici la inginerie, nici la dezamorsat bombe. Cunoştea 
însă foarte bine istoria Romei. 

— Nu sunt oase... 

Gray o privi de parcă şi-ar fi pierdut minţile. 

— Kat, zise Rachel, ai spus că cineva a trebuit să tragă pivotul 
de stabilizare atunci când au instalat pentru prima dată 
mecanismul care să închidă rampa. Corect? 

Kat dădu din cap. 

Rachel se uită la ceilalţi. 

— In cazul ăsta, persoana respectivă ar fi rămas prinsă aici. 
Unde-i sunt oasele? 

Kat făcu ochii mari. 

Gray încleşta pumnul. 

— Mai există o ieşire! 

— Am impresia că asta am spus şi eu. 

Rachel scoase o cutie de chibrituri din buzunar. Aprinse unul. 

— Trebuie să găsim o deschidere. Un fel de tunel secret. 

Monk veni lângă ei. 

— Impărţiţi astea! 

In câteva secunde, fiecare dintre ei avea câte un chibrit 
aprins. Căutau un curent de aer, orice ar fi putut indica o ieşire 
ascunsă. 

Rachel vorbi, mai mult ca să-şi stăpânească nervii: 

— Colina Vaticanului şi-a luat numele după prezicătorii care se 
adunau cândva aici. Vates în latină înseamnă „persoană care 
vede viitorul”. Ca şi în cazul altor vizionări din acele vremuri, se 
ascundeau în peşteri precum aceasta de unde făceau profeţii. 

Privi flacăra în timp ce o plimba de-a lungul zidului. 

Nu pâlpâia. 

Rachel încercă să nu se uite la cronometru, însă nu reuşi. 

00.22 

— Poate e prea bine închisă, mormăi Monk. 

Rachel aprinse alt chibrit. 

— Desigur, continua Rachel, majoritatea prezicătorilor erau 
nişte simpli şarlatani. Aşa cum erau clarvăzătorii de pe la 
începutul secolului. Aveau, de obicei, câte un complice care se 
ascundea în nişă sau într-un tunel secret. 

— Sau sub masă, spuse Gray. 

Se aplecase şi întinsese mâna lângă marginea lespezii de 

hematit. Apropie chibritul de pământ. Flacăra pâlpâi şi umbra ei 
dansă uşor pe zidurile din jur. 

— Repede! 

Nu era cazul să-i împingă de la spate. 

00.15 

Ăsta era un motiv suficient. 

Monk şi Gray apucară marginile lespezii, îndoindu-şi genunchii. 
Îşi adunară forţele şi o ridicară. 

Kat se trânti la pământ şi aprinse un chibrit. 

— Un tunel! zise ea cu uşurare în glas. 

— Inăuntru! ordonă Gray. 

Kat îi făcu semn lui Rachel să coboare. 

Fata se lăsă să alunece cu picioarele în faţă şi dădu peste un 
puț de piatră. Se strecură prin gura acestuia. Panta era foarte 
înclinată, aşa că nu-i fu deloc greu să alunece. Urmă Kat, apoi 
Monk. 

Rachel privi în jur, numărând în minte. Mai erau patru 
secunde. 

Monk susţinu lespedea cu spatele. Gray plonjă cu capul 
înainte, printre picioarele depărtate ale bondocului. 

— Acum, Monk! 

— Nu trebuie să-mi spui de două ori. 

Monk lăsa lespedea de pe umeri şi aluneca prin jgheab, împins 
de greutatea dalei. 

— Jos! Jos! le strigă Gray. Cât mai... 

Explozia îi acoperi restul cuvintelor. 

Rachel, încă pe jumătate întoarsă, văzu o străfulgerare 
portocalie încercând să se strecoare pe lângă marginile lespezii, 
căutându-i parcă. 

Monk înjură. 

Rachel lăsă la o parte precauţiile şi-şi dădu drumul în jos, prin 
jgheab. Era din ce în ce mai înclinat. Curând, aluneca nebuneşte 
prin tunelul cufundat în beznă, întinsă pe spate, ca la o cursă de 
bob. Pierduse complet controlul. 

Auzi un zgomot în depărtare. 

O cădere de apă. 

Oh, nu... 


10.25 P.M. 

Un sfert de oră mai târziu, Gray o ajuta pe Rachel să iasă din 
Tibru. Urcă pe mal, tremurând. Dinţii îi clănţăneau. Gray o 
strânse în braţe şi îi frecă umerii şi spatele, străduindu-se s-o 
încălzească. 

— Sunt... sunt bine, zise fata, dar nu se feri. Ba chiar se 
apropie şi mai mult de el. 

Monk şi Kat ieşiră şi ei din fluviu, uzi şi plini de noroi. 

— Ar fi bine să ne mişcăm, zise Kat. Ca să nu intrăm în şoc 
hipotermic până găsim nişte haine uscate. 

Gray urcă pe mal. Unde erau? Tunelul prin care scăpaseră îi 
aruncase într-un pârâu subteran. Neputând să vadă nimic, nu 
avuseseră altă soluţie decât să se ţină strâns unul de cureaua 
celuilalt şi să se lase duşi de curent, în speranţa că vor ajunge la 
loc sigur. 

Gray simţise nişte pietre în timp ce înaintau. Ţinuse braţul 
întins - ca să evite obstacolele. Posibil să fi fost un canal de 
scurgere din vechea Romă. Se terminase într-un adevărat labirint 
de canale. Purtaţi în continuare de curent, ajunseseră, în cele din 
urmă, la un bazin care sclipea în întuneric, evident luminat de o 
sursă ce se reflecta din spatele tunelului subteran. Gray 
cercetase bazinul şi descoperise un pasaj scurt, de piatră, care 
dădea în Tibru. 

Ceilalţi îl urmaseră şi în curând se aflau cu toţii din nou sub 
cerul înstelat, cu luna plină strălucind deasupra fluviului. 
Scăpaseră! 

Monk îşi stoarse apa din mâneci, privind înapoi, spre canal. 

— Dacă tot aveau încă o intrare, la ce naiba a mai fost nevoie 
de toată nebunia cu oasele Magilor? 

Gray se gândise şi el la asta şi găsise un răspuns. 

— Nimeni n-ar fi putut găsi ieşirea asta din întâmplare. Nici 
acum, nu cred că aş mai fi în stare să găsesc drumul înapoi, prin 
labirintul ăla de canale. Alchimiştii noştri au avut grijă ca 
persoana care va veni să le descopere tainele să nu fi dezlegat 
doar ghicitoarea, ci să aibă şi cunoştinţa despre existenţa 
amalgamului şi a proprietăţilor acestuia. 

— A fost un test, spuse Rachel, tremurând în briza uşoară; era 
evident că se gândise şi ea la asta. O probă de trecere, înainte 
de a putea merge mai departe. 

— Eu aş fi preferat varianta grilă, zise Monk îmbufnat. 

Gray clătina din cap şi urcă pe mal. Işi ţinea braţul în jurul lui 
Rachel, ajutând-o. Treptat, fata se opri din tremurat. Ajunseră 
sus pe mal şi se treziră la marginea unei străzi. Dincolo de 

aceasta, era un parc. Şi un pic mai sus, pe deal, Catedrala 
Sfântul Petru se profila aurie pe cerul nopţii. În jurul ei, sirenele 
vuiau şi aruncau în noapte fulgere roşii şi albastre. 

— Hai să vedem ce s-a întâmplat, zise Gray. 

— Şi să găsim o baie fierbinte, mormăi Monk. 

Gray nu se împotrivi. 


11.38 P.M. 


O oră mai târziu, Rachel stătea înfăşurată într-o pătură uscată 
şi caldă. Mai avea încă pe ea hainele ude, dar cel puţin drumul 
până aici şi cearta aprinsă cu o serie de gardieni încăpăţânaţi îi 
puseseră sângele în mişcare şi o încălziseră. 

Se instalaseră cu toţii în biroul secretarului de stat al Cetăţii 
Sfinte. Incăperea era decorată cu fresce şi avea scaune de pluș şi 
două canapele lungi, una în faţa celeilalte. Cu ei în cameră, mai 
erau cardinalul Spera, generalul Rende şi un unchi foarte fericit. 

Unchiul Vigor stătea lângă Rachel şi o ţinea de mână. Nu-i mai 
dăduse drumul de când trecuseră de cordonul de gardieni şi 
intraseră în acest sanctuar interior. 

Işi povestiseră, în mare, cele petrecute. 

— Aşadar, Curtea Dragonului a dispărut? întrebă Gray. 

— Chiar şi cadavrele lor, spuse Vigor. Ne-au trebuit zece 
minute ca să spargem uşa de jos. N-am mai găsit decât nişte 
arme aruncate pe jos. Probabil că au ieşit tot pe unde intraseră... 
prin acoperiş. 

Gray dădu din cap. 

— Cel puţin moaştele Sfântului Petru sunt în siguranţă, spuse 
cardinalul Spera. Stricăciunile produse în biserica şi în necropolă 
pot fi reparate. Dar dacă am fi pierdut moaştele... Clătină din 
cap. Vă suntem foarte îndatoraţi. 

— Bine că nu a murit nimeni dintre cei care participau la 
slujbă, spuse Rachel, la fel de uşurata. 

Generalul Rende ridică un dosar. 

— Tăieturi, cucuie, vânătăi şi câteva oase rupte. Mai rău s-au 
lovit când s-au îmbulzit unii peste alţii, decât din cauza 
zguduiturilor. 

Cardinalul Spera învârtea distrat între degete cele două inele 
de aur, reprezentând însemnele statutului său, câte unul la 

fiecare mână. 

— Dar cum e cu grota de sub mormânt? Ce aţi găsit acolo? 

Rachel se încruntă. 

— Era... 

— Era prea întuneric pentru a putea vedea ceva, o întrerupse 
Gray. 

li aruncă o privire în semn de scuze, dar totodată fermă. 

— Era o lespede mare, pe care scria ceva, dar cred că bomba 
a şters tot ce era la suprafaţă. S-ar putea să nu aflăm niciodată 
ce se ascundea acolo. 

Rachel îi înţelegea reținerea de a vorbi pe faţă. Prefectul 
arhivelor dispăruse în timpul agitaţiei, plecând împreună cu 
adepţii Curţii Dragonului. Dacă Preffetto Alberto era mână-n 
mână cu inamicul, cine ştie cine altcineva mai putea fi de partea 
conspiratorilor. Cardinalul Spera le promisese deja că va cerceta 
camera şi documentele private ale lui Alberto. Poate aveau să 
găsească vreun fir. 

Intre timp, era important să păstreze discreţia. 

Gray îşi drese vocea. 

— Dacă am terminat cu declaraţiile, aş fi recunoscător 
Vaticanului dacă ne-ar oferi nişte camere. 

— Desigur, spuse cardinalul Spera, ridicându-se. O să rog pe 
cineva să vă conducă. 

— Şi aş vrea să mai arunc o privire prin Scavi. Poate că am 
ratat ceva. 

Generalul Rende dădu din cap. 

— Pot să-ţi dau câţiva oameni de-ai mei. 

Gray se întoarse spre Monk şi Kat. 

— Ne vedem sus, în camere. 

Privi apoi spre Rachel şi Vigor. 

Rachel dădu din cap, înțelegând comanda. 

„Nu mai spuneţi nimic!” 

Aveau să discute mai târziu, în particular. 

Gray plecă împreună cu generalul Rende. 

Rachel îl urmări cu privirea, amintindu-şi ce plăcut fusese să-i 
simtă braţele în jurul umerilor ei. Se cuibări în pătură. Nu era la 
fel. 


11.43 P.M. 

Gray cercetă mausoleul unde îşi ascunsese echipamentul, îşi 
găsi rucsacul acolo unde-l lăsase, neatins. 

Lângă el, stătea un tânăr carabinier, la fel de ţeapăn ca şi 
uniforma apretată pe care o purta. Dungile roşii cu care îi era 
tivit costumul erau perfecte, iar eşarfa albă îi cădea exact pe 
mijlocul pieptului. Emblema argintie de pe chipiu îi strălucea, 
proaspăt lustruită. 

Aruncă o privire înspre rucsac, de parcă Gray tocmai l-ar fi 
furat. 

Gray nu se obosi să-i explice. Altceva îl preocupa pe el. Deşi 
rucsacul era încă acolo, laptopul dispăruse. Cineva îl luase. O 
singură persoană putea să fure laptopul şi să lase rucsacul, o 
persoană care lipsise, în mod suspect, din timpul evenimentelor 
acelei seri. 

Seichan. 

Nervos, Gray se îndreptă spre ieşirea din necropolă. Alături de 
escorta lui, abia dacă observă curţile, scările şi holurile prin care 
trecea. Mintea-i lucra frenetic. După cinci minute de mers şi de 
urcat, deschise uşa apartamentului colegilor săi. Escorta rămase 
afară. 

Camera principală era îmbrăcată în foiţă de aur, avea mobilier 
brodat şi tapiserii bogate. Un candelabru masiv, de cristal, 
umplea bolta tavanului, pe care erau pictaţi norişori şi heruvimi. 

Câteva lumânări ardeau în sfeşnicele de pe perete şi de pe 
masă. 

Kat stătea pe un scaun. Vigor pe altul. Gray îi surprinse în 
mijlocul unei conversații. Se schimbaseră în nişte halate groase 
şi albe, de parcă ar fi fost la Ritz. 

— Monk e la baie, zise Kat, făcând semn cu capul într-o parte. 

— La fel şi Rachel, adăugă Vigor, întinzând braţul în cealaltă 
direcţie. 

Camerele lor împărțeau această sufragerie. 

Kat văzu rucsacul din mâna lui Gray. 

— Ai recuperat o parte din echipament! 

— Dar nu şi laptopul. Cred că l-a şterpelit Seichan. 

Kat ridică o sprânceană. 

Gray se simţea prea murdar ca să se aşeze pe un scaun, aşa 
că rămase în picioare, plimbându-se prin cameră. 

— Vigor, poţi să ne scoţi de aici fără să fim văzuţi, mâine- 
dimineaţă? 

— Da... cred. Dacă e necesar. Dar de ce? 

— Vreau să ni se piardă din nou urma, cât mai curând posibil. 

Cu cât se ştie mai puţin despre noi, cu atât mai bine. 

Monk intră în încăpere. 

— Plecăm undeva? A 

Işi vâri un deget într-o ureche. Işi pusese un bandaj peste 
tăietură de deasupra ochiului. Purta, la rândul lui, un halat alb, 
pe care îl lăsase deschis. Cel puţin avea un prosop înfăşurat în 
jurul taliei. 

Inainte ca Gray să apuce să-i răspundă, uşa din partea opusă 
se deschise. Rachel intră desculţă, în halat, cu cordonul foarte 
bine strâns. Insă în timp ce se apropia de ceilalţi, pulpa şi o parte 
destul de mare din coapsă i se vedeau prin deschizătura 
halatului. Părul îi era proaspăt spălat şi ciufulit. Şi-l aranjă cât de 
cât cu degetele, dar lui Gray îi plăcuse mai mult înainte. 

— Comandante? întreba Monk lăsându-se să cadă cu greutate 
într-un scaun; îşi ridică picioarele, potrivindu-şi prosopul. 

Gray înghiţi în sec. „Ce spuneam?” 

— Unde mergem? îi suflă Kat. 

— Mergem să găsim următorul indiciu al călătoriei noastre, 
spuse Gray, tuşind şi îngroşându-şi vocea. După ce am văzut în 
această seară, nu cred că vrem să lăsăm Curtea Dragonului să 
descopere misterul care se găseşte la capătul acestei vânători 
de comori. 

Nimeni nu-l contrazise. 

Monk îşi scoase plasturele. 

— Da chiar aşa, ce dracu' s-a întâmplat în seara asta? 

— S-ar putea să am eu o idee, spuse Gray, atrăgând privirile 
tuturor. A auzit cineva de câmpurile Meissner? 

Kat ridică mâna pe jumătate. 

— Am auzit termenul ăsta folosit în legătură cu 
superconductorii. 

Gray dădu din cap. 

— Când un superconductor încărcat este expus unui câmp 
electromagnetic puternic, se formează un câmp Meissner. Forţa 
acestui câmp este proporţională cu intensitatea câmpului 
magnetic şi cantitatea de energie din superconductor. Câmpul 
Meissner este cel care permite superconductorilor să leviteze 
într-un câmp magnetic. S-au observat însă şi alte efecte, mai 
ciudate, la manipularea  superconductorilor, generate de 
prezenţa câmpului Meissner. Explozii de energie inexplicabile, 
antigravitaţie, chiar şi deformări ale spaţiului. 

— Asta s-a întâmplat mai devreme în biserică? întrebă Vigor. 

— Atât aici, cât şi la Koln, amalgamul a fost activat doar cu 

ajutorul unor panouri electromagnetice de dimensiuni mari. 

— Nişte magneţi mari? întreba Monk. 

— Programaţi pentru o cantitate specifică de energie, care să 
elibereze puterea latentă a superconductorului în stare M. 

Kat îşi îndreptă spatele. 

— lar energia eliberată, acest câmp Meissner, a ridicat 
mormântul, făcându-l să leviteze... sau cel puţin să cântărească 
mai puţin. Dar cum se explică furtuna electrică din biserică? 

— Nu putem decât să facem presupuneri. Baldachinul din aur 
şi bronz de deasupra altarului papal se află chiar deasupra 
mormântului Sfântului Petru. Cred că stâlpii metalici ai 
baldachinului au acţionat ca nişte paratrăsnete uriaşe. Au captat 
o parte din energia de sub ei şi au proiectat-o în sus. 

— Dar de ce ar fi vrut alchimiştii din vechime să distrugă 
biserica? întrebă Rachel. 

— Nu voiau asta, răspunse Vigor. Nu era cazul. Nu uitaţi că am 
estimat că aceste indicii au fost lăsate în decursul secolului al 
XIII-lea. 

Gray dădu din cap. 

Vigor făcu o pauză, apoi îşi freca barba. 

— De fapt, le-ar fi fost chiar uşor să construiască încăperea 
secretă în acea perioadă. Vaticanul era aproape gol. Nu a devenit 
sediul puterii papale decât abia în 1377, când papii s-au întors 
după exilul lor de un secol în Franţa. Până atunci, Palatul 
Lateran, din Roma, fusese scaunul papei. Aşadar, Vaticanul era 
lipsit de importanţa şi, prin urmare, nesupravegheat, în secolul al 
XIII-lea. Vigor se întoarse spre Rachel. Aşadar, furtuna electrică 
nu putea fi din vina alchimiştilor. Baldachinul lui Bemini a fost 
construit abia pe la 1600. Le câteva secole după ce indiciile 
fuseseră ascunse acolo. Cu siguranţa, furtuna a fost doar un 
accident nefericit. 

— Spre deosebire de ceea ce s-a întâmplat la Koln, zise Gray. 
Curtea Dragonului a pus intenţionat prafurile în stare M în pâinea 
pentru împărtăşanie. Cred că i-au folosit pe credincioşi drept 
cobai pentru cine ştie ce experiment odios. Primul lor test pe 
teren. Ca să testeze puterea amalgamului, ca să-şi valideze 
teoriile. Aurul în stare M ingerat a acţionat asemenea stâlpului de 
bronz din această seară. A absorbit energia câmpului Meisner, 
electrocutându-i pe oameni din interior. 

— Atâtea morţi... zise Rachel. 

— Totul pentru un simplu experiment. 

— Trebuie să-i oprim, spuse şi Vigor cu durere în glas. 

Gray dădu din cap. 

— Mai întâi însă, hai să vedem încotro va trebui sa ne 
îndreptăm de aici. Am reţinut desenul. Pot să îl reproduc. 

Rachel se uită la el, apoi la unchiul ei. 

— Ce e? întrebă Gray. 

Vigor se foi şi scoase o bucata de hârtie îndoită. Se aplecă şi o 
întinse pe masa. Era o hartă a Europei. 

Gray se încrunta. 

— Am recunoscut desenul de pe piatră, spuse Rachel. Delta 
micuță este inconfundabilă, mai ales pentru cineva născut lângă 
Marea Mediterană. Priviţi! 

Rachel se aplecă şi formă un pătrat cu degetele, ca şi când ar 
fi făcut o fotografie. Le puse peste partea dinspre esta hărţii. 


Gray se uită. La fel şi ceilalţi. Porțiunea încadrată în chenar se 
potrivea cu desenul de pe lespedea de hematit. 

— E o hartă! spuse Gray. 

— lar steaua care strălucea... 

Rachel se uită la el. 

— Probabili că exista un depozit de aur în stare M închistat în 
lespede. A absorbit câmpul de energie Meissner şi a luat foc. 

— Marcând un loc pe hartă. 

Rachel îşi puse degetul pe hârtie. 

Gray se aplecă mai mult. Degetul fetei indica un oraş, la gura 

Nilului, acolo unde fluviul se vărsa în Marea Mediterană. 

— Alexandria, citi Gray. In Egipt. 

Ridică ochii. Faţa îi era la doar câţiva centimetri de a lui 
Rachel. Privirile li se întâlniră. Amândoi înţepeniră preţ de o 
secundă. Buzele fetei se depărtară uşor, ca şi când ar fi vrut să 
spună ceva, însă uită ce anume. 

— Acest oraş egiptean a fost un bastion important al 
gnosticismului, spuse Vigor, rupând vraja. A adăpostit cândva 
vestita Bibliotecă din Alexandria, un vast depozit de secrete 
antice. Fondată de însuşi Alexandru cel Mare. 

Gray se ridică. 

— Alexandru. Parcă ai spus mai demult că este unul din 
personajele istorice care ştiau secretul prafului alb. 

Vigor dădu din cap şi ochii îi scânteiară. 

— Un alt mag, spuse Gray. Ar putea fi el cel de-al patrulea 
mag, pe care am fost trimişi să-l căutăm? 

— Nu pot spune sigur, răspunse Vigor. 

— Dar pot eu, zise Rachel cu certitudine în glas. Versetul din 
ghicitoare... se referă în mod clar la un „rege pierdut”. 

Gray îşi aminti strofa despre peşte: „Acolo unde se îneacă, / 
Pluteşte în întuneric şi priveşte spre regele pierdut”. 

— Dacă este mai mult decât o alegorie? insistă Rachel. Dacă 
trebuie să interpretăm cuvintele la propriu? 

Gray nu înţelese, însă Vigor pricepu imediat despre ce era 
vorba. 

— Desigur! spuse monseniorul. Ar fi trebuit să-mi dau seama. 

— De ce anume? întrebă Monk. 

Rachel le explică: 

— Alexandru cel Mare a murit tânăr. La treizeci şi trei de ani. 
Există documente istorice care consemnează că a fost 
înmormântat în Alexandria. 

Fata lovi cu degetul în hartă. 

— Doar că... doar că... 

Vigor îi termină propoziţia, prea entuziasmat ca să mai poată 
aştepta: 

— Mormântul lui a dispărut! 

Gray privi fix harta. 

— Şi aşa, a devenit regele pierdut, murmură el. Privi în jur. 
Atunci, înseamnă că ştim care e următoarea noastră ţintă. 

11.56 P.M. 


Imaginea de pe laptop se derulă din nou, fără sunet, doar o 
înregistrare video. De la apariţia Curţii Dragonului până la fuga 
echipei Sigma. In continuare, nu avea nici un răspuns. Orice s-ar 
fi ascuns în mormântul Sfântului Petru, rămânea un mister. 

Dezamăgit, bărbatul închise laptopul şi se lăsă pe spătarul 
scaunului de la birou. 

Comandantul Pierce nu le spusese chiar totul. Minciuna lui 
fusese destul de transparentă. Cu siguranţă, descoperise ceva în 
mormânt. 

Dar ce găsise oare? Şi cât de mult ştia? 

Cardinalul Spera se lăsă pe spate, răsucindu-şi pe deget inelul 
de aur. 

Era timpul să pună capăt acestei poveşti. 

ZIUA A TREIA 

11 
ALEXANDRIA 


26 IULIE, 7.05 A.M. 
DEASUPRA MARII MEDITERANE 


Peste două ore, aveau să ajungă în Egipt. 

La bordul avionului particular, Gray făcu inventarul rucsacului. 
Directorul Crowe reuşise să le procure seturi noi de arme şi 
echipamente. Chiar şi laptopuri. Avusese chiar iniţiativa de a le 
trimite avionul închiriat, Citation X, din Germania pe aeroportul 
internaţional Leonardo da Vinci din Roma. 

Gray se uită la ceas. Decolaseră cu o jumătate de oră în urmă. 
Mai aveau două ore până să aterizeze în Alexandria. Era timp 
suficient pentru a pune la punct strategia, împreună cu ceilalţi. În 
cele câteva ore petrecute în Roma reuşiseră cel puţin să-şi 
reîmprospăteze forţele. Plecaseră înainte să se crape de ziuă, 
furişându-se afară din Cetatea Vaticanului fără a anunţa pe 
nimeni. 

La rândul lui, directorul Crowe le asigurase o acoperire, 
trimițând un avion momeală spre Maroc. şi folosise apoi relaţiile 
de la Biroul Naţional de Recunoaştere pentru a le schimba 
semnalele de emitere la mijlocul zborului, când au luat-o înspre 
Egipt. Era tot ce puteau face pentru a-şi ascunde urmele. 

Acum, nu le mai rămăsese decât un singur detaliu de pus la 
punct. 

De unde să-şi înceapă căutarea în Alexandria? 

Pentru a găsi răspunsul la această întrebare, întreaga cabina a 
avionului fusese transformata într-un centru de cercetare. Kat, 
Rachel şi Vigor stăteau toţi aplecaţi peste laptopurile conectate 
la internet. Monk era în cabina pilotului. Aranja transportul şi 
logistica după aterizare. Deja îşi dezmembrase şi-şi inspectase 
noua armă automata. O ţinea la el. Spusese: 

— Mă simt gol fără ea. Şi, credeţi-mă, nu vreţi să vedeţi asta. 

Între timp, Gray conducea şi el propria investigaţie. Deşi nu 
avea legătură directa cu întrebarea curenta, voia să încerce sa 
afle mai multe despre misterul acestor superconductori în stare 

Dar mai întâi... 

Gray se ridică şi se apropie de cei trei cercetători. 

— Aţi găsit ceva? întrebă el. 

Kat îi răspunse: 

— Ne-am împărţit treaba. Căutam toate referirile şi 
documentele existente, începând chiar dinainte de naşterea lui 
Alexandru şi continuând după moartea acestuia. Chiar şi 
eventuale informaţii despre dispariţia mormântului. 

Vigor se frecă la ochi. El dormise cel mai puţin dintre toţi. O 
singura oră. Monseniorul se dusese să mai facă o serie de 
cercetări printre arhivele Vaticanului. Era sigur că prefectul-şef al 
bibliotecii, trădătorul doctor Alberto Menardi, fusese cel care 
dezlegase ghicitoarea pentru a ajuta Curtea Dragonului. Vigor o 
luase pe urmele prefectului în speranţa că va putea afla mai 
multe informaţii. Nu descoperise însă nimic. 

Kat continuă: 

— Viaţa lui Alexandru e încă învăluită în mister. Nu se ştie 
sigur nici cine i-au fost părinţii. Mama lui a fost o femeie pe nume 
Olympia. Tatăl său a fost regele Philip al II-lea al Macedoniei. In 
această privinţă însă, există şi păreri diferite. Alexandru a ajuns 
să creadă că tatăl lui era un zeu pe nume Zeus-Amon şi că el 
însuşi era semizeu. 

— Câta modestie! spuse Gray ironic. N 

— Era un bărbat plin de contradicții, zise Vigor. li plăceau 
beţiile crunte, dar era un strateg foarte atent şi calculat. Făcea 
orice pentru prietenii lui, dar îi ucidea când aceştia îl trădau. 
Practica homosexualitatea, dar s-a căsătorit cu o dansatoare 
persană şi cu fiica unui rege persan, asta în încercarea de a uni 
Persia şi Grecia. Să revenim însă la părinţii lui. Era un lucru bine 
ştiut că mama şi tatăl lui se urau. Unii istorici cred chiar că 
Olyimpia a fost cea care a pus la cale asasinarea regelui Philip. Şi 
mai interesant este că un scrib al vremii, Pseudo-Callisthene, a 
susţinut că Alexandru nu ar fi fost fiul lui Philip, ci al unui 
magician din Egipt, pe nume Nectanebo. 

— Un magician... în sensul de mag? 

Gray înţelesese insinuarea. 

— Indiferent cine i-au fost părinţii, continuă Kat, s-a născut la 
20 iulie, 356 î.Hr. 

Vigor ridică din umeri. 

— Nici măcar această dată nu e neapărat corectă. Este data la 
care a ars templul Artemisei din Efes. Una dintre cele şapte 

minuni ale lumii antice. Istoricul Plutarh a scris că Artemis însăşi 
era „prea ocupată cu naşterea lui Alexandru pentru a veni în 
ajutorul propriului templu”. Unii cercetători sunt de părere că 
această dată a fost aleasă din motive de propagandă. Adevărata 
dată a naşterii lui Alexandru a fost schimbată, pentru a se 
suprapune acestui extraordinar eveniment, regele apărând astfel 
asemenea unei păsări Pheonix care se ridică din cenuşă. 

— Şi într-adevăr s-a ridicat, spuse Kat. Alexandru a trăit doar 
până la vârsta de treizeci şi trei de ani, dar a cucerit în timpul 
vieţii aproape întreaga lume cunoscută la acea vreme. L-a învins 
pe regele Darius al Persiei, după care s-a dus în Egipt unde a 
întemeiat oraşul Alexandria, apoi a plecat în Babilon. 

Vigor termina povestea: 

— In cele din urmă, s-a dus şi mai la est, în India, pentru a 
cuceri regiunea Punjab. Aceleaşi meleaguri unde, câteva secole 
mai târziu, Sfântul Toma avea să-i boteze pe cei trei Magi. 

— Unind Egiptul cu India, remarca Gray. 

— Innodând un mănunchi de ştiinţe străvechi, spuse Rachel, 
foindu-se, aplecată deasupra laptopului. 

Nu ridica ochii, concentrându-se mai departe la ce avea de 
făcut, însă îşi îndrepta spatele. Lui Gray îi plăcea cum se 
întindea, încet, fără grabă. Poate că fata observă că o privea. Se 
uită la el, fără să-şi mişte capul. Se bâlbâi o clipă, apoi privi în 
altă direcţie. 

— El... Alexandru a ajuns în cele din urmă chiar să caute 
compania înţelepţilor indieni, petrecând ore întregi alături de ei, 
în discuţii filosofice. Părea foarte interesat de ştiinţele noi. Sa nu 
uităm că îl avusese ca profesor pe însuşi Aristotel. 

— Insă viaţa i s-a terminat prea repede, continuă Kat, 
reatrăgându-i atenţia lui Gray asupra conversaţiei. A murit în 323 
î.Hr. în Babilon. In circumstanţe misterioase. Unii spun că a murit 
de moarte bună, alţii că ar fi fost otrăvit sau că s-ar fi molipsit de 
o boala incurabilă. 

— Şi se mai spune, adăugă Vigor, că pe patul de moarte, în 
palatul regal din Babilon, a privit afară, spre celebrele grădini 
suspendate ale oraşului, un ansamblu de terase sculptate parcă 
în aer, grădini ridicate pe acoperişuri şi terase. Incă una dintre 
cele şapte minuni ale lumii antice. 

— Deci, viaţa lui a început cu distrugerea unei minuni şi s-a 
terminat lângă o alta. 

— Trebuie să fie o alegorie, conchise Vigor, scărpinându-şi 
barba. Insă istoria lui Alexandru pare să se lege în mod ciudat de 

cele şapte minuni. Chiar şi prima persoană care le-a identificat 
pe toate şapte a fost un învăţat din Bibliotecă din Alexandria, 
Calimah din Cyrene, în secolul al Ill-lea î.Hr. Colosul de bronz, din 
Rhodos, o altă minune dintre cele şapte, o statuie imensa care 
stătea cu fiecare picior pe câte o insula şi ţinea în mână o torţa 
aprinsă, a fost sculptat după modelul lui Alexandru cel Mare. Mai 
e apoi statuia lui Zeus din Olympia, o sculptură impresionantă 
din aur şi marmura, înalta cât un bloc de patru etaje. Alexandru a 
susţinut că ar fi statuia tatălui său. Şi nu există nici o îndoială ca 
Alexandru a vizitat piramidele din Giseh. A stat zece ani în Egipt. 
Aşadar, după cum vedeţi, numele lui Alexandru pare să fie legat 
de toate aceste minuni ale Antichității. 

— Crezi ca are vreo importanţa? întreba Gray. 

Vigor ridica din umeri. 

— Nu putem şti. Insă chiar oraşul Alexandria a adăpostit 
cândva, la rândul său, o altă minune dintre cele şapte, ultima 
construită, deşi nu a rezistat până în zilele noastre. Farul din 
Alexandria. Se înălța pe o fâşie de pământ care se întindea din 
portul Alexandria, împărțind golful în două jumătăţi. Era un turn 
pe trei niveluri făcut din blocuri de calcar, lipite între ele cu 
plumb topit. Era binişor mai înalt decât Statuia voastră a 
Libertăţii. In vârf ardea un foc într-un vas cu mangal, amplificat şi 
reflectat de o oglinda de aur. Ghida cârmacii de la o distanţă de 
aproape cincizeci de kilometri. Până în ziua de azi, termenul de 
far şi-a păstrat denumirea de la această minune, în franceză îi 
spune phare. In spaniola şi italiană, faro. 

— Şi ce legătura are asta cu mormântul lui Alexandru, pe care- 
| căutăm noi? întrebă Gray. 

— Am fost îndrumați spre Alexandria, spuse Vigor. Am urmat 
indiciile lăsate de o societate străveche de magi. Sunt aproape 
sigur ca farul, simbolul strălucitor al luminii călăuzitoare, trebuie 
să fi avut o semnificaţie pentru aceasta grupare. Exista şi o 
legendă despre Pharos - se spune că lumina lui de aur era atât 
de puternică, încât putea să incinereze navele de la distanţă. 
Poate că avem de a face cu o sursa necunoscută de energie. 
Vigor termina cu un oftat şi clătinând din cap. Dar în ce fel se 
leagă toate aceste amănunte, n-aş putea să vă spun. 

Gray aprecia cunoştinţele şi inteligenţa monseniorului, dar 
avea nevoie de informaţii mai concrete. Ceva de care să se 
poată lega, odată ce ajungeau în Alexandria. 

— Atunci, să mergem direct în inima misterului. Alexandru a 
murit în Babilon. Ce s-a întâmplat după aceea? 

Kat vorbi, aplecata asupra laptopului. Urmărea cu degetul o 
lista pe care o alcătuise. 

— Există multe documente istorice care povestesc ceremonia 
fastuoasă cu care trupul marelui împărat a fost mutat din Babilon 
în Alexandria. Odată îngropat în Alexandria, a devenit un fel de 
altar, un loc de pelerinaj pentru demnitarii vremii. A fost vizitat 
chiar şi de luliu Cezar şi de împăratul Caligula. 

— In acest timp, adăugă Vigor, oraşul a fost condus de unul 
dintre foştii generali ai lui Alexandru, Ptolemeu şi de urmaşii lui. 
Aceştia au continuat dezvoltarea Bibliotecii din Alexandria şi au 
transformat oraşul într-un important centru de studii intelectuale 
şi filosofice, care atrăgea învăţaţi din întreaga lume. 

— Şi ce s-a întâmplat cu mormântul? 

— Asta e partea care mă uimeşte pe mine, zise Kat. Se spune 
că mormântul ar fi fost un sarcofag masiv, făcut din aur. Dar în 
alte scrieri ale vremii, cum ar fi cele ale marelui istoric Strabo, 
mormântul este descris ca fiind făcut din sticlă. 

— Poate sticlă de aur, spuse Gray. Una din formele prafului în 
stare M. 

Kat dădu din cap. 

— La începutul secolului al Ill-lea d.Hr., Septimus Severus a 
închis mormântul vizitatorilor, îngrijorat pentru siguranţa 
acestuia. E interesant de remarcat că a ascuns şi multe cărţi 
secrete în voltă. lată un citat! 

Kat se apleca şi mai mult asupra laptopului. „Pentru ca nimeni 
să nu poată citi cărţile sau vedea trupul.” Se lăsă pe spate şi se 
uită la Gray. Cuvintele astea implică în mod cert că un lucru de 
foarte mare valoare a fost ascuns în mormânt. Septimus l-a 
transformat într-un depozit de arcane secrete, de teamă că 
scrierile ar putea fi pierdute sau furate. 

Vigor detalie ideea: 

— In primele trei secole, au avut loc multe atacuri asupra 
Alexandriei. Erau din ce în ce mai aprige. Însuşi luliu Cezar a ars 
o mare parte din Biblioteca din Alexandria ca să poată ataca 
portul. Aceste atacuri aveau să continue, conducând la 
distrugerea completă a bibliotecii în secolul al VII-lea. Înţeleg de 
ce Septimus a ascuns o parte din scrierile de acolo ca să le 
protejeze. Probabil ca a ascuns în mormântul lui Alexandru cele 
mai importante pergamente. 

— Şi nu doar atacurile militare amenințau cetatea, adăugă 
Kat. Alexandria a fost lovită şi de o întreagă serie de molime şi 
dezastre. Cutremurele frecvente au distrus părţi importante ale 

oraşului. O porţiune întreagă s-a scufundat în golf în secolul al IV- 
lea, distrugând reşedinţa regală a lui Ptolemeu, palatul 
Cleopatrei şi o mare parte a cimitirului regal. In 1996, un 
explorator francez, Franck Goddio, a descoperit fragmente din 
acest cimitir pierdut în portul de est al Alexandriei. Un alt 
arheolog, Honor Frost, crede că este posibil ca şi mormântul lui 
Alexandru să fi împărtăşit aceeaşi soartă şi să se afle acum în 
cimitirul de sub apă. 

— Eu, unul, nu sunt convins de treaba asta, spuse Vigor. 
Există o sumedenie de zvonuri cu privire la locaţia mormântului, 
însă majoritatea documentelor istorice îl plasează în centrul 
oraşului, departe de coasta golfului. 

— Până când, aşa cum am spus, Septimus a închis mormântul, 
îl contrazise Kat. Poate că l-a şi mutat. 

Vigor se încruntă. 

— Oricum ar fi, în secolele care au urmat, vânătorii de comori 
şi arheologii au scotocit piatră cu piatră Alexandria şi 
împrejurimile. Chiar şi în ziua de azi există o adevărată frenezie 
pentru găsirea acestui mormânt. Cu vreo doi ani în urma, o 
echipă de geofizicieni din Germania a folosit un sonar pentru a 
demonstra că subsolul Alexandriei este plin de anomalii şi 
scobituri. Sunt o mulţime de locuri unde s-ar fi putut ascunde un 
mormânt. Ar putea dura zeci de ani să fie verificate toate. 

— Nu avem atâta timp, spuse Gray. Nu ştiu dacă avem nici 
douăzeci şi patru de ore. 

Frustrat, Gray păşea în lungul şi-n latul cabinei. Ştia că adepţii 
Curţii Dragonului aveau tot atâtea informaţii ca şi ei. Nu putea să 
le ia prea mult timp ca să-şi dea seama că lespedea de piatră de 
sub mormântul Sfântului Petru era o hartă pe care era marcată 
Alexandria. 

Se întoarse spre ceilalţi trei: 

— Deci, unde căutăm mai întâi? 

— S-ar putea să am eu o idee, spuse Rachel, vorbind pentru 
prima oară după mult timp. Bătuse frenetic ceva pe tastatură, 
verificând periodic ecranul. Sau chiar două. 

Toţi ochii se întoarseră spre ea. 

— Există o referire în secolul al IX-lea, o mărturie a împăratului 
oraşului Constantinopol, cum că, citez, „o comoară fabuloasă” a 
fost ascunsă sub Farul din Alexandria. Ba chiar califul din acea 
vreme a dărâmat jumătate din imensa construcţie în încercarea 
de a o găsi. 

Gray observă că Vigor tresărise la cuvintele fetei. Işi aminti 

interesul pe care monseniorul îl manifestase cu privire la far. 
Probabil că Rachel luase în consideraţie instinctul unchiului ei şi 
se apucase să caute indicii în acea direcţie. 

— Au continuat şi alţii să-i dea de urmă, însă Farul avea un rol 
strategic pentru port. 

Vigor dădu din cap, cu ochii strălucind de entuziasm. 

— Ce loc mai bun de a ascunde ceva ce nu vrei să fie 
dezgropat, decât sub o structură mult prea importantă pentru a 
o demola? 

— Apoi, totul s-a sfârşit pe data de 8 august 1303, când un 
cutremur masiv a zguduit estul Mediteranei. Farul a fost distrus 
şi s-a prăbuşit în acelaşi port unde căzuseră mai demult şi 
ruinele ptolemeice. 

— Ce s-a întâmplat cu locul pe care era Farul? întrebă Gray. 

— A avut mai multe destinaţii de-a lungul timpului. In secolul 
al XV-lea însă, un sultan mameluc a construit un fort pe 
respectiva peninsulă. Există şi astăzi, Fortul Qait Bey. O parte din 
structura clădirii conţine blocurile originale de calcar din care a 
fost făcut Farul. 

— Aşadar, dacă nu a fost niciodată găsită, continuă Vigor, 
comoara trebuie să fie încă acolo... dedesubtul fortului. 

— Presupunând că a existat vreodată, îl preveni Gray. 

— Este un loc de unde să începem căutarea, spuse Vigor. 

— Şi ce facem? Le batem la uşă şi-i rugăm frumos să ne lase 
să săpăm sub fortul lor? 

Kat le oferi o soluţie mai practică. 

— Luăm legătura cu NRO. Ei au acces la sateliți cu capacitate 
radar de penetrare subterană. li rugăm să scaneze locul. Putem 
să căutăm anomalii sau scobituri, cum au făcut şi geofizicienii 
germani. Poate reuşim să mai reducem din suprafaţa de 
cercetare. 

Gray dădu din cap. Nu era o idee rea. Dar ar fi trebuit să 
aştepte prea mult timp. Se informase deja. Mai erau opt ore până 
la trecerea următorului satelit de supraveghere. 

Rachel le oferi o alternativă. 

— Vă aduceţi aminte ieşirea secretă din grota de sub 
mormântul Sfântului Petru? Poate că nu e cazul să intrăm pe 
poarta din faţa a Fortului Qait Bey. Poate mai exista o intrare. 
Una pe sub apă, aşa ca în Roma. 

Lui Gray îi plăcea şi mai mult ideea asta. 

Rachel păru sa prindă curaj văzând expresia de aprobare de 
pe chipul bărbatului. 

— Există grupuri de turişti care fac scufundări lângă Qait Bey 
şi ruinele ptolemeice. Am putea să ne amestecăm printre ei şi să 
cercetam coasta de sub apă a portului. 

— S-ar putea să nu găsim nimic, spuse Kat, dar cel puţin am 
avea ceva de făcut până când trece pe aici primul satelit GPR. 

Gray dădu încet din cap. Era un punct de pornire. 

Monk deschise uşa dinspre cabina pilotului. 

— Am închiriat deja o dubiţa şi camere la hotel sub numele 
noastre de cod, iar controlul de la vamă a fost deja aranjat 
mulţumită unei intervenţii de la Washington. Cu asta, cred că am 
rezolvat totul. 

— Nu, spuse Gray întorcându-se spre el. O să avem nevoie şi 
de o barcă. De preferat, una rapidă. 

Monk făcu ochii mari. 

— Bine... spuse el tărăgănat, apoi privirea i se opri asupra lui 
Rachel. Dar spuneţi-mi că pe-asta n-o s-o mai conducă ea! 


8.55 A.M. 
ROMA, ITALIA 


Căldura dimineţii nu reuşea câtuşi de puţin să-l bine-dispună 
pe Raoul. Nu era încă nici ora nouă şi canicula se instalase deja. 
Razele soarelui scăldau dalele de piatră din piaţa de afară, 
făcându-le să strălucească prea tare. Trupul gol îi era acoperit de 
sudoare. Stătea în picioare, în uşa balconului de la camera sa. 
Era deschisă, însă nu adia nici o boare de vânt. 

Ura Roma. 

Dispreţuia turmele bezmetice de turişti, localnicii îmbrăcaţi în 
negru, care fumau încontinuu, zarva neîncetată, ţipetele, 
claxoanele isterice. Aerul duhnea a benzină. 

Până şi târfa pe care o agăţase în Travastre... era transpirată 
şi parul îi mirosea a tutun. Putoarea Romei. Işi frecă încheieturile. 
Cel puţin sexul fusese satisfăcător. Nimeni nu-i auzise ţipetele 
prin căuş. li plăcuse felul în care se înfiorase sub lama cuţitului, 
pe măsură ce-i plimba vârful ascuţit în jurul sfârcurilor mari şi 
maronii, înşurubându-i-l în sâni ca pe un tirbuşon. Dar şi mai 
multă plăcere îi făcuse să îi lovească faţa cu pumnii, carne pe 
carne, în timp ce se împerechea cu ea. 

Işi descărnase asupra trupului ei toţi nervii pe care îi avea pe 
Roma, pe nenorocitul ăla de american care fusese cât pe-aci să-l 

orbească şi care-i răpise plăcerea de a-i omori încet. Ca acum să 
afle că reuşiseră din nou, nu se ştie cum, să scape de o moarte 
sigură. 

Se întoarse de la fereastra. Corpul târfei era deja înfăşurat în 
cearşaf. Oamenii lui aveau să scape de cadavru. Nu însemna 
nimic pentru el. _ 

Telefonul de pe noptieră sună. Îl aştepta. Asta îi strica cel mai 
mult buna dispoziţie. 

Traversa încăperea şi luă celularul. 

— Raoul, zise el. 

— Am primit raportul misiunii tale de noaptea trecută. 

Aşa cum se aştepta, era Imperatorul Ordinului său. Il simţea 
după voce că-şi înăbuşea furia. 

— Domnule... 

Interlocutorul îl întrerupse. 

— Nu accept nici un fel de scuze. Eşecul e una, dar 
insubordonarea nu-ţi va fi tolerată. 

Raoul se încruntă. 

— M-am supus întotdeauna. 

— Atunci, ce e cu femeia aia, Rachel Verona? 

— Domnule? N 

Se gândi la cățeaua aia cu părul negru. Işi amintea mirosul 
gâtului ei când o ţinea strâns şi o ameninţa cu cuțitul. li simțise 
bătaia inimii în gâtlej în timp ce o strângea şi o ridica pe vârful 
picioarelor. 

— Ţi s-a ordonat să o capturezi... nu să o ucizi. Pe ceilalţi 
trebuia să îi elimini. Astea au fost ordinele. 

— Da, domnule. Am înţeles. Dar e deja a treia oară când nu 
pot să folosesc forţa brutală împotriva echipei de americani din 
cauza acestei precauţii. Este singurul motiv pentru care mai sunt 
încă în viaţă. 

Nu se gândise să găsească scuze pentru eşecurile lui, însă 
ocazia i se oferea pe tavă. 

— Vreau să-mi spuneţi clar. Ce contează mai mult: misiunea 
sau femeia? N 

Urmă o tăcere lungă. Raoul zâmbi. Impunse cu vârful 
degetului cadavrul din pat. 

— Te pricepi să tranşezi o problemă. 

Furia dispăruse din vocea celuilalt. 

— Femeia este importantă, însă misiunea nu trebuie pusă în 
pericol. Bogăția şi puterea de la capătul acestei călătorii trebuie 
să fie ale noastre. 

Şi Raoul ştia de ce. Ideea îi fusese inoculată încă din copilărie. 
Ţelul final al sectei lor: să instaureze o nouă ordine mondială, sub 
conducerea lor, a membrilor Curţii, toţi descendenţi de regi şi 
împărați, puri genetic şi superiori. Era dreptul lor din naştere. De 
generaţii întregi, pe parcursul multor secole, Curtea vânase 
comoara şi cunoştinţele secrete ale acestei pierdute societăţi de 
magi. Cine avea să le descopere, ar fi deţinut „cheile lumii”. Cel 
puţin aşa scria într-un text străvechi din biblioteca lor. 

Nimeni nu ajunsese vreodată atât de aproape. 

Raoul vorbi: 

— Atunci, am aprobarea de a acţiona fără să mă mai gândesc 
la siguranţa femeii? 

Se auzi un oftat. Raoul se întrebă dacă Imperatorul era 
conştient de el. 

— Pierderea ei ne va produce dezamăgire, i se răspunse. Dar 
misiunea nu trebuie să eşueze. Nu după atâta timp. Aşadar, ca 
să clarificăm lucrurile: inamicii trebuie distruşi cu orice preţ şi 
prin orice mijloace. E suficient de limpede? 

— Da, domnule. 

— Bun. Aş vrea totuşi să adaug că, dacă se va ivi prilejul ca 
femeia să fie capturată, va fi cu atât mai bine. Aşadar, nu-ți 
asuma riscuri inutile. 

Raoul îşi încleşta pumnul. Avea o întrebare care nu-i dădea 
pace. Nu o pusese niciodată până atunci. Invăţase că era mai 
bine să păstreze astfel de curiozităţi pentru sine, să se supună 
fără să întrebe. Totuşi, acum nu se putu stăpâni. 

— De ce e atât de importantă femeia asta? 

— Sângele Dragonului este puternic în ea. Se trage din însăşi 
dinastia de Habsburg. De fapt, a fost aleasă chiar pentru tine, 
Raoul. Să fie perechea ta. Curtea consideră că este de mare 
importanţă să-şi întărească legăturile printr-o astfel de alianţă. 

Racul îşi îndrepta spatele. Până acum, i se interzisese să facă 
copii. Puținele femei care-i luaseră sămânţa fuseseră obligate să 
avorteze sau fuseseră omorâte. li era interzis să-şi murdărească 
sângele regal amestecându-l cu noroi. 

— Sper ca aceasta informaţie să te încurajeze să cauţi un mod 
de a o cruța. Dar, aşa cum am spus, nici măcar sângele ei nu 
este mai important decât misiunea. Varsă-l, dacă e vreun pericol. 
Ai înţeles? 

— Da, domnule. 

Raoul se încruntă şi începu să respire mai repede. Şi-o aminti 
din nou pe femeie, strânsă în braţele lui, sub ameninţarea 

cuţitului. Mirosul fricii ei. Într-adevăr, ar fi fost o baroană bună... 
şi, dacă nu asta, era cel puţin o iapă bună de prăsilă. Curtea 
Dragonului ţinea câteva astfel de femei ascunse prin Europa, 
închise, ţinute în viaţă numai pentru a face copii. 

Mădularul lui Raoul se întări la gândul unei astfel de ocazii. 

— Totul e deja aranjat în Alexandria, termină Imperatorul. 
Sfârşitul jocului e aproape. Adu-ne ceea ce ne trebuie. Ucide-i pe 
toţi cei care-ţi stau în cale. 

Raoul dădu încet din cap, deşi Imperatorul nu îl putea vedea. 

Se gândea la târfa cu părul negru... şi la ce i-ar fi plăcut să-i 
facă. 


9.34 A.M. 


Rachel stătea în picioare, la cârma şalupei, cu un genunchi pe 
scaunul din spatele ei pentru a-şi ţine echilibrul. După ce trecu 
de geamandură, acceleră motorul şi zbură peste golf. Şalupa 
despica apa, săltând peste valul ocazional creat de vreo altă 
ambarcaţiune. 

Vântul îi răvăşea părul. Stropii săraţi îi răcoreau faţa. Razele 
soarelui se răsfrângeau în strălucirea de safir a apei Mării 
Mediterane. Toate simţurile lui Rachel erau încordate la 
maximum. 

Goana asta deasupra valurilor o ajuta să se trezească după 
călătoria cu avionul şi orele petrecute în faţa calculatorului. 
Aterizaseră cu patruzeci de minute în urmă. Trecuseră prin vamă 
fără să se oprească, mulţumită telefoanelor lui Monk şi găsiseră 
barca şi echipamentele aşteptându-i la pontonul Portului de Est. 

Rachel aruncă o privire în urmă. 

Oraşul Alexandria se ridica în semicercul golfului albastru, o 
expansiune urbană de clădiri înalte, cu apartamente moderne, 
hoteluri şi case de vacanţă. Palmierii se aliniau de-a lungul 
peticului de verdeață care despărţea oraşul de apă. Prea puţine 
urme mai rămăseseră care să vorbească despre trecutul 
oraşului. Până şi renumita Bibliotecă din Alexandria, pierdută cu 
secole în urmă, se ridicase din nou sub forma unui complex 
masiv din sticlă, oţel şi beton, decorat cu mici bazine de apă, în 
care se reflectau razele soarelui. 

Acum însă, în largul mării, o parte din trecutul oraşului începea 
să prindă iar viaţă. Bărci pescăreşti vechi împânzeau golful, 

pictate în culori aprinse, asemenea unor nestemate: roşu-rubiniu, 
albastru-safir, verde-smarald. Câteva vele de formă pătrată erau 
ridicate şi ambarcaţiunile uşoare erau ghidate de câte două 
vâsle. Era acelaşi model egiptean străvechi. 

lar în faţa lor se înălța o citadelă medievala, Fortul Qait Bey. 
Se ridica de-a lungul unei fâşii de pământ care împărțea golful în 
două jumătăţi. Pescari cu undiţe lungi se relaxau pe mal, 
strigând unul la altul, aşa cum făcuseră probabil şi strămoşii lor, 
cu secole în urmă. 

Rachel examină Fortul Qait Bey. Construit doar din calcar şi 
marmură albă, strălucea ca o stea în mijlocul apelor albastre ale 
golfului. Citadela principală fusese construită deasupra unei 
fundaţii de piatră, înălțate cu vreo şapte metri. Acolo, zidurile 
înalte, terminate în creneluri, erau păzite de patru turnuri. Un 
steag se înălța în vârful castelului din interior, fluturând culorile 
Egiptului - dungi roşii, albe şi negre paralele, împreună cu 
vulturul de aur al lui Saladin!*. 

Rachel îşi îngustă ochii, încercând să-şi imagineze ce se 
înălţase cândva pe fundaţia din faţa ei: măreţul Far din 
Alexandria, construit în etaje suprapuse, din ce în ce mai mici, 
asemenea unui tort de nuntă, decorat cu o statuie uriaşă a lui 
Poseidon şi păstrând în vârf focul veşnic aprins. 

Nimic nu mai rămăsese din această minune a lumii antice, cu 
excepţia poate a câtorva lespezi de calcar, refolosite la 
construirea citadelei din faţa lor. Şi arheologii francezi 
descoperiseră mai multe blocuri în Portul de Est împreună cu o 
porţiune de aproximativ şapte metri dintr-o statuie, despre care 
se presupunea că fusese impresionanta sculptură a lui Poseidon. 
Era tot ce mai rămăsese din minune după ce cutremurul 
distrusese întreaga regiune. 

Sau nu? Era oare posibil să mai existe încă o comoară, mai 
veche chiar decât cealaltă, ascunsă sub fundaţie? 

Mormântul pierdut al lui Alexandru Macedon. 

Asta veniseră ei să găsească. 

In spatele ei, ceilalţi se strânseseră în jurul echipamentului de 
scufundări şi verificau toate componentele, asigurându-se că nu 
exista nici o problemă. 

— Chiar avem nevoie de atâta echipament? întrebă Gray. De 
costume groase şi de căştile astea speciale? 


18 Saladin 1138-1193, primul sultan din dinastia ayyubidă, celebru 
pentru că a recucerit lerusalimul de la cruciați, (n. tr.). 

— O să-ţi folosească, spuse Vigor. 

Unchiul lui Rachel era scufundător experimentat. Nici nu se 
putea altfel, dacă erai arheolog în zona Mării Mediterane. Multe 
dintre descoperirile cele mai valoroase fuseseră făcute sub apă, 
inclusiv aici, în Alexandria, unde fusese recent găsit palatul 
pierdut al Cleopatrei, cufundat chiar sub valurile golfului în care 
se aflau ei acum. 

Exista însă un motiv pentru care toate aceste comori 
subacvatice rămăseseră atâta vreme ascunse. 

Unchiul le explică: 

— Poluarea din Portul de Est şi scurgerile de canalizare au 
făcut ca aceste ape să fie periculos de explorat fără un 
echipament adecvat. Comitetul egiptean pentru promovarea 
turismului a înaintat un proiect pentru deschiderea în această 
zonă a unui parc marin arheologic, care să poată fi admirat din 
bărci cu fundul de sticlă. Câţiva întreprinzători lipsiţi de scrupule 
oferă deja excursii care includ incursiuni subacvatice. Insă 
expunerea la toxinele provenite din metale grele şi riscul de 
contaminare cu febră tifoida sunt pericole reale la care se expun 
cei care intră în aceste ape. N 

— Grozav! spuse Monk. Era verde la față. Işi încleşta degetele 
pe balustradă, strângând din dinţi. işi ţinea capul aplecat într-o 
parte, ca un câine ieşit pe fereastra maşinii. 

— Dacă nu mă înec, bine măcar că ştiu c-o să mă procopsesc 
cu o boală care topeşte carnea de pe os. Vedeţi voi, ăsta era 
unul dintre motivele pentru care am ales să mă înrolez la Forţele 
Speciale şi nu în Marină sau la Aviaţie. Ca să rămân cu picioarele 
pe pământ! 

— N-ai decât să rămâi în barcă, zise Kat. 

Monk o privi supărat. 

Dacă era vorba să găsească un tunel subacvatic care să-i ducă 
în camera unei comori secrete ascunse sub fort, atunci era 
nevoie de toată lumea. Toţi aveau certificate de scafandri. Aveau 
să caute pe rând, lăsând mereu câte o persoană să se 
odihnească şi să păzească echipamentul şi barca. 

Monk insistase să rămână el primul de gardă. 

Rachel îndreptă barca spre marginea de est a fâşiei de 
pământ. Citadela de la Qait Bey crescu în faţa lor, umplând 
orizontul. De pe ponton, nu păruse atât de masivă. Nu avea să 
fie deloc uşor să exploreze fortul de jur împrejur, pe sub apă. 

Un gând începu să o sâcâie. Operaţiunea asta fusese ideea ei. 
Dacă se înşelase? Dacă ratase vreun indiciu care-i trimitea în altă 

direcţie? 

incetini. Era din ce în ce mai nervoasă. 

Impărţiseră regiunea de pe hartă în sectoare, pentru a putea 
explora cât mai sistematic fortul. Rachel opri barca. Se apropiau 
de primul punct de scufundare. 

Gray veni lângă ea. Işi puse o mână pe spătarul scaunului. 
Vârfurile degetelor îi atinseră umărul. 

— Aici e sectorul A. 

Fata dădu din cap. 

— Las ancora şi ridic steagul portocaliu, semn că sunt 
scufundători în apă. 

— Te simţi bine? o întrebă, aplecându-se spre ea. 

— Sper să nu umblăm după potcoave de cai morţi. 

Gray îi zâmbi şi duritatea de pe chip i se topi într-o expresie 
liniştitoare. 

— Ne-ai dat un punct de plecare. Oricum, nu aveam altceva de 
care să ne legăm. Şi prefer să mergem după potcoave de cai 
morţi decât să stăm degeaba. 

Fără să-şi dea seama, când se sprijini de spătar Rachel se 
aşeză cu umărul peste degetele lui. Gray nu-şi trase mâna. 

— E un plan bun, zise el cu voce blândă. 

Rachel dădu din cap, nefiind în stare să mai vorbească şi se 
uită în altă direcţie, ca să scape de vraja afurisiţilor ălora de ochi 
atât de albaştri! 

Opri motorul şi coborî cu zgomot ancora. Simţi sub scaun 
huruitul lanţului care se desfăşura. 

Gray se întoarse spre ceilalţi. 

— Hai să ne punem costumele! Intrăm în apă aici, ne verificam 
staţiile şi începem căutarea. 

Rachel observă că nu-şi mutase mâna de lângă umărul ei. 

Şi îi plăcu asta. 


10.14 A.M. 


Gray se aruncă pe spate în mare. 

Apa se închise deasupra lui. Nici măcar un milimetru de piele 
nu-i era expus la contactul cu reziduurile scurse din canalizare. 
Costumul de scafandru avea două straturi şi toate cusăturile 
erau etanşe. În jurul gâtului şi la încheieturi avea o membrană 
rezistentă, din latex. Până şi masca AGA îi acoperea în întregime 

faţa, etanşând cagula de viking de pe cap. Tubul de respiraţie 
intra prin mască, lăsându-i gura libera. 

Tot masca îi asigura şi o lărgire a imaginii periferice, ceea ce 
făcea ca timpul pierdut cu montarea ei să merite efortul, mai 
ales că vizibilitatea era extrem de redusă aici, în dreptul portului, 
din cauza nisipului şi sedimentelor din apă. Cu ajutorul 
dispozitivului din cască, vedea la o distanţă cuprinsă între trei şi 
cinci metri în jurul lui. 

Nu era nemaipomenit, dar se putea şi mai rău. 

Vesta de salvare, plină cu aer, îl împinse înapoi la suprafaţă, 
compensând centura cu lest. li privi pe Rachel şi pe Vigor 
aruncându-se în mare pe cealaltă parte a bărcii. Kat era deja în 
apă, lângă el. 

Incercă staţia, un Buddy Phone, cu transmitere prin 
ultrasunete. 

— Mă aude toată lumea? întrebă el. Raportaţi! 

Primi răspunsuri afirmative din toate părţile, inclusiv de la 
Monk, care rămăsese să facă primul de garda la bordul şalupei. 
Monk mai avea şi un sistem video cu infraroşu, Aqua-Vu, pentru 
a putea monitoriza grupul sub apă. 

— Ne scufundăm aici şi o luăm înspre mal. Să încercăm să 
acoperim o suprafaţă cât mai mare. Toată lumea îşi ştie poziţiile? 

Din nou, răspunsuri afirmative. 

— Atunci, să-i dăm drumul! zise Gray. 

Goli aerul din vestă şi se cufundă în apă, tras de centura cu 
lest. Asta era momentul în care mulţi începători intrau în panică, 
simțindu-se deodată cuprinşi de o senzaţie de claustrofobie. Gray 
nu păţise niciodată asta. Dimpotrivă, el încerca o senzaţie de 
eliberare totală. Se simţea uşor ca un fulg, avea senzaţia că 
poate să zboare şi să facă fel şi fel de acrobaţii. 

O zări pe Rachel aruncându-se în apă pe cealaltă parte a 
şalupei. Era uşor de remarcat, datorită dungii roşii din dreptul 
pieptului, de pe costumul negru de scufundare. Fiecare dintre ei 
avea altă culoare, pentru a se putea identifica mai uşor. El - 
albastru, Kat - roz, Vigor - verde. Monk îşi îmbrăcase şi el 
costumul şi aştepta pregătit. Banda lui era de culoare galbenă, 
destul de potrivit dacă stăteai să te gândeşti la atitudinea 
bărbatului faţă de scufundări. 

Gray se uită la Rachel. La fel ca şi el, părea să se bucure de 
libertatea de sub valuri. Se-nvârtea şi se răsucea, afundându-se 
în adâncuri cu o zvâcnire minimă a picioarelor. li admiră o clipă 
curbele, apoi cobori şi el. 

Fundul nisipos se zări curând, acoperit de murdărie. 

Gray reglă forţa ascensională din vesta atât cât să-l menţină 
chiar deasupra fundului apei. Privi în dreapta şi-n stânga. Şi 
ceilalţi luaseră poziţii similare. 

— Toată lumea vede pe toată lumea? întrebă el. 

Coechipierii lui dădură afirmativ din cap. 

— Monk, cum funcţionează camera subacvatică? 

— Parcă aţi fi un pâlc de fantome. Vizibilitatea e foarte 
proasta. O să vă pierd când o să plecaţi din loc. 

— Ţinem legătura prin staţie. Dacă apare vreo problemă, dai 
alarma şi vii cât poţi mai repede spre noi. 

Gray era destul de sigur că o luaseră înaintea Curţii 
Dragonului, dar nu voia să-şi asume nici un risc cu Raoul. Nu 
putea şti cât de mare era avansul lor. Erau însă o grămada de 
bărci în jur. Şi era miezul zilei. 

Totuşi, ar fi fost bine să se grăbească. 

Gray ridică braţul. 

— Gata, o luăm către țărm. Nu vă depărtaţi mai mult de cinci 
metri unul de celălalt. E important să păstrăm în permanenţă 
contactul vizual. 

Impreună, cei patru puteau să acopere în felul acesta o 
distanţă de aproape douăzeci şi cinci de metri. După ce ajungeau 
la țărm, dacă nu descopereau nimic, aveau să coboare de-a 
lungul coastei încă douăzeci şi cinci de metri, după care s-ar fi 
întors înot la şalupă. Prin această metoda de du-te-vino 
intenționau să cerceteze, bucată cu bucată, întreaga coasta din 
jurul fortului. 

Gray porni primul. Avea un cuţit într-un buzunar de pe spatele 
încheieturii şi o lanternă în mâna cealaltă. Cu soarele direct în 
faţă şi cu apa adâncă de doar treisprezece metri, nu aveau 
nevoie de o sursă suplimentară de lumină, însă le-ar fi fost utilă 
în cazul explorării unor colţuri sau crăpături întunecate. Nu avea 
nici o îndoială că pasajul pe care îl căutau nu putea fi undeva la 
vedere, altfel ar fi fost descoperit până acum. 

Incă o şaradă de dezlegat. 

In timp ce înota, se gândea dacă nu cumva rataseră ceva. 
Indiciul de pe harta din piatră ar fi trebuit să fie mai complex, nu 
se putea să arate doar oraşul Alexandria. Mai mult ca sigur, 
conţinea şi un indiciu referitor la locaţia pe care o căutau. 
Omiseseră oare ceva? Furase Raoul vreun element din grota de 
sub mormântul Sfântului Petru? Curtea Dragonului cunoştea deja 
răspunsul? 

Fără să-şi dea seama, începuse să înoate mai repede. Nu o 
mai vedea pe Kat, la dreapta lui. Incetini şi fata reapăru. 
Mulţumit, Gray plecă mai departe. O forma răsări chiar în faţa lui, 
ieşind din nisipul de pe fundul apei. 

O stâncă? O margine de recif? 

Mişcă din picioare şi înainta spre ea. 

Forma prinse contur în ceața apei. 

„Ce dracu'...?” 

Chipul de piatră privea fix spre el - un chip de om, mâncat de 
apă şi de vreme, dar cu trăsăturile încă extrem de clare, cu o 
expresie stoică. Trunchiul era cocoţat deasupra unui trup de leu. 

Kat observase că îi atrăsese ceva atenţia şi se apropiase. 

— Un sfinx? 

— Mai e unul aici, anunţa Vigor. Spart pe-o parte. 
Scufundătorii au raportat că sunt câţiva zeci de sfincşi, 
împrăştiaţi în apa mai puţin adâncă din jurul fortului. Decoraţiuni 
ale Farului original. 

In ciuda presiunii timpului, Gray rămase să privească statuia, 
uluit. Studie chipul sculptat de mâini de om cu două mii de ani în 
urmă. Întinse mâna şi îl atinse, simțind parcă o legătură cu 
artistul de odinioară - o legătura ce traversa barierele timpului. 

Vigor vorbi parcă din neant: 

— E nimerit ca tocmai aceşti maeştri ai ghicitorilor să 
păzească misterul. 

Gray îşi trase mâna. 

— Ce vrei să spui? 

Vigor râse uşor. 

— Nu ştii povestea Sfinxului? Monstrul îi teroriza pe oamenii 
din Teba. Îi mânca dacă nu reuşeau să-i descifreze ghicitoarea: 
Cine merge dimineaţa în patru picioare, la prânz în două şi seara 
în trei? 

— Şi răspunsul? întrebă Gray. 

— Omul, răspunse Kat de lângă el. Ne târâm în patru labe 
când ne naştem, apoi, la maturitate, mergem pe doua, iar la 
bătrâneţe ne sprijinim în baston. 

Vigor continuă: 

— Oedip a dezlegat ghicitoarea, iar sfinxul s-a aruncat de pe o 
stâncă şi a murit. 

— A căzut de la înălţime, spuse Gray. Ca şi sfincşii ăştia. 

Se îndepărtă de statuia de piatră şi înotă mai departe. 

Aveau şi ei o ghicitoare de dezlegat. După încă zece minute de 
căutare în tăcere, ajunseră la coasta stâncoasă. Gray găsise o 

aglomerare de blocuri uriaşe de piatră, dar nici un pasaj, nici o 
deschidere, nici un indiciu. 

— O luăm înapoi, spuse el. 

Schimbară direcţia şi o porniră din nou, de data asta 
îndepărtându-se de țărm şi îndreptându-se spre barcă. 

— E totul în regulă, Monk? întrebă Gray. 

— Stau liniştit la plajă. 

— Vezi să foloseşti cremă de protecţie. Mai rămânem ceva 
timp aici. 

— Da, să trăiţi! 

Gray continuă cercetarea încă patruzeci de minute, înotând 
până la barcă, apoi din nou spre țărm. Găsi epava ruginită a unei 
nave scufundate, alte bucăţi de blocuri de piatră, un stâlp 
sfărâmat, chiar şi o bucată inscripționată dintr-un obelisc. În jurul 
lui, dansau peşti de toate culorile. 

Se uită cât oxigen mai avea. Respira adânc. Mai avea încă 
jumătate de rezervor. 

— Voi cât aer mai aveţi? 

După ce făcură comparaţiile, hotărâră să iasă la suprafaţă în 
douăzeci de minute. Urma să facă o pauză de jumătate de ora şi 
apoi să-şi continue treaba. 

In timp ce înota, Gray reveni la gândurile de mai devreme, îl 
sâcâia ideea că pierduseră din vedere ceva esenţial. Dacă omul 
Curţii luase ceva din grotă? Un al doilea indiciu? Lovi mai tare din 
picioare. Trebuia să-şi scoată din minte temerea asta. Trebuia să 
acţioneze ca şi când ar fi avut aceleaşi informaţii ca şi Curtea 
Dragonului, ca şi când ar fi jucat de pe poziţii egale. 

Tăcerea adâncurilor îi păru dintr-odată apăsătoare. 

— Ceva nu e-n regulă, murmura el. 

Staţia îi trimise cuvintele spre ceilalţi. 

— Ai găsit ceva? îl întrebă Kat. 

Silueta fetei se apropie de el. 

— Nu. Tocmai asta e. Cu cât stăm mai mult aici, cu atât sunt 
mai convins că nu procedăm corect. 

— Imi pare rău, răsună, descurajata, vocea lui Rachel. 
Probabil, eu am pus prea mut accent pe... 

— Nu! zise Gray, amintindu-şi îngrijorarea pe care fata şi-o 
exprimase ceva mai devreme. li venea să-şi dea palme pentru că 
o făcuse să se gândească iar la asta. Rachel, cred că tu ai 
identificat corect locul de căutare. Problema este planul meu. 
Ideea asta de a cerceta bucată cu bucată. Am senzaţia ca nu e 
bine aşa. 

— Ce vrei să spui, comandante? întreba Kat. S-ar putea să 
dureze ceva mai mult, dar acoperim întreaga suprafaţă. 

Asta era problema! Kat îl ajutase să o identifice. El nu era 
omul care să lucreze sistematic, după o metodologie fixă. Deşi 
unele probleme se rezolvau mai bine aşa, misterul ăsta nu era 
una dintre ele. 

— Am ratat un indiciu, zise el. Sunt convins. Am recunoscut 
harta din cavou, ne-am dat seama că indica mormântul lui 
Alexandru şi am zburat direct aici. Am căutat prin cărţi şi fişiere 
de internet răspunsul la o enigma pe care istoricii se chinuiesc să 
o dezlege de mai bine de un mileniu. Cine suntem noi să îl găsim 
într-o singură zi? 

— Şi atunci, ce vrei să facem? întrebă Kat. 

Gray se opri. 

— Ne întoarcem de unde am plecat. Ne-am bazat cercetarea 
pe informaţii istorice accesibile oricui. Singurul avantaj pe care îl 
avem noi faţă de restul căutătorilor de comori este ceea ce se 
găsea sub mormântul Sfântului Petru. Am ratat un indiciu acolo. 

„Sau cineva a furat un indiciu”, zise Gray în gând, dar nu rosti 
cuvintele cu voce tare. 

— Poate că nu am ratat un indiciu la mormânt, spuse Vigor. 
Poate că nu ne-am uitat suficient de atent. Amintiţi-vă 
catacombele. Şaradele aveau mai multe feţe, mai multe 
înţelesuri. E oare posibil ca şi ghicitoarea asta să mai aibă un 
strat? 

Nimeni nu-i răspunse... până când o voce neaşteptată dezlega 
misterul. 

— Afurisita aia de stea de foc! blestemă Monk. Nu arăta doar 
spre Alexandria... arăta în jos, spre lespedea de piatră. 

Gray simţi că Monk avea dreptate. Se concentraseră atât de 
mult asupra hărţii, asupra stelei de foc, asupra semnificației 
întregului ansamblu, încât ignoraseră materialul neobişnuit 
folosit de artist. 

— Hematit! zise Kat. 

— Ce ştii despre el? o întrebă Gray, apelând la cunoştinţele ei 
de geologie. 

— Este un oxid de fier. S-au găsit zăcăminte mari în toată 
Europa. În cea mai mare parte este fier, însă uneori mai conţine 
şi cantităţi destul de mari de iridiu şi titan. 

— lridiu? făcu Rachel. Nu e unul din elementele din amalgam? 
Din oasele Magilor? 

— Ba da, spuse Kat şi vocea-i răsună încordată prin staţie. Dar 

nu cred că asta e partea cea mai importanta. 

— Atunci care? întreba Gray. 

— Imi pare rău, comandante, ar fi trebuit să mă gândesc la 
asta. Fierul din hematit este adesea uşor magnetizat, nu la fel de 
puternic ca magnetitul, dar este folosit uneori pe post de piatră 
magnetica. 

Gray îşi dădu seama de implicaţii. Tot cu forţa magnetică 
fusese deschis şi primul mormânt. 

— Aşadar, steaua nu arăta doar spre Alexandria. Arăta spre o 
piatră magnetizată, spre ceva ce ar trebui noi să găsim. 

— Şi ce făceau oamenii în Antichitate cu pietrele magnetice? 
întrebă Vigor, cu vocea plină de entuziasm. 

Gray ştia răspunsul: 

— Făceau busole! Işi umplu vesta cu aer şi se ridică spre 
suprafaţa. Toată lumea sus! 


11.10 A.M. 


Peste doar câteva minute, toţi îşi scoteau costumele, buteliile 
cu aer şi centurile cu lest. Rachel trecu pe scaunul pilotului, 
bucuroasa sa poată sta jos. Apasă butonul pentru a ridica 
ancora. 

— la-o uşor, spuse Gray, venind lângă ea. 

— Aprob în totalitate, zise şi Monk. 

— Eu o să mă uit pe busolă, continua Gray. Mergi încet, în jurul 
fortului. La prima tresărire a acului, lăsăm ancora şi ne 
scufundam. 

Rachel dădu din cap. Se rugă ca piatra magnetică de sub apă, 
sau ce-o fi fost aceasta, să fie suficient de puternică pentru a fi 
detectată de busola de pe şalupa. 

După ce ancora fu complet ridicată, Rachel puse şalupa în 
mişcare, cât putu ea mai încet. Abia dacă li se sesiza înaintarea. 

— Perfect, şopti Gray. 

Pluteau tot înainte. Soarele urca încet pe cerul de deasupra 
lor. Când se încălzi prea tare, traseră umbrarul ambarcaţiunii, ca 
să se adăpostească de razele fierbinţi. Monk stătea întins pe 
banchetă, sforăind uşor. Nimeni nu vorbea. 

Rachel era din ce în ce mai îngrijorată, cu fiecare rotire de 
elice a şalupei. 

— Dar dacă piatra nu e aici? îi şopti ea lui Gray, care nu-şi 

dezlipea ochii de pe busolă. Dacă este înăuntrul fortului? 

— In cazul ăsta, o să mergem acolo, dacă nu găsim nimic aici, 
spuse Gray, privind printre gene citadela de piatră. Dar cred că 
ai dreptate în ceea ce priveşte intrarea secretă. Lespedea de 
hematit era aşezată deasupra unui tunel secret care conducea 
din grotă până într-un canal al fluviului. Apă! Poate că şi ăsta e 
un strat al ghicitorii. 

Kat îi auzi. Ţinea în braţe o carte deschisă. 

— Sau poate speculăm noi prea mult, zise ea. Poate că 
încercăm să vedem în ghicitoarea asta ceea ce vrem noi. 

In celălalt capăt al bărcii, Vigor îşi masa un muşchi care 
începuse să-l doară după repriza de înot. 

— Cred că răspunsul la întrebarea cea mai importantă - dacă 
piatra e pe apă sau pe uscat - depinde de momentul când 
alchimiştii au ascuns indiciul. Noi am estimat că întreaga şaradă 
a fost concepută cam prin secolul al XIII-lea, poate un pic mai 
devreme sau un pic mai târziu, însă, în orice caz, într-un moment 
critic, de conflict între gnosticism şi ortodoxism. Prin urmare, 
alchimiştii au ascuns indiciul înainte sau după 1303, când s-a 
prăbuşit Farul din Alexandria? 

Nimeni nu ştiu să-i răspundă. 

Peste câteva minute însă, acul busolei tresări uşor. 

— Opreşte! şuieră Gray. 

Acul se stabiliza la loc. Kat şi Vigor îi priveau întrebători. 

Gray îşi puse mâna pe umărul lui Rachel. 

— Mergi înapoi. 

Rachel decupla vitezele. Barca mai înainta un pic, din inerție, 
apoi se opri. Rachel lăsa valurile să-i împingă înapoi. 

Acul zvâcni din nou, mişcându-se jumătate de cadran. 

— Lasă ancora! ordonă Gray. 

Fata apăsa butonul, cu respiraţia tăiată. 

— E ceva acolo jos, spuse Gray. 

Toţi începură să se mişte deodată, înşfăcând rezervoare noi de 
oxigen. 

Monk se trezi brusc şi se ridică în şezut. 

— Ce s-a-ntâmplat? întrebă el buimac. 

— Se pare că iar o să rămâi de gardă, zise Gray. Dacă nu 
cumva ai chef de-o baie. 

Monk se strâmbă în loc de răspuns. 

De îndată ce şalupa fu ancorată şi steagul de scufundare 
ridicat, cei patru se lansară din nou la apă. 

Rachel scoase aerul din vestă şi se scufundă sub valuri. 

Vocea lui Gray ajunse la ea prin staţie. 

— Urmăriţi busolele de la mână. Semnalizaţi orice vi se pare 
neobişnuit. 

Rachel privea busola în timp ce cobora. Apa era puţin adâncă 
aici. Mai puţin de trei metri. Ajunse repede la fundul nisipos. 
Ceilalţi apărură în jurul ei, asemenea unor păsări care aterizează. 

— Aici nu-i nimic, spuse Kat. 

Fundul mării era o întindere plană de nisip. 

Rachel îşi privi busola. Se duse câţiva metri mai încolo, apoi se 
întoarse. 

— Anomalia este chiar aici. 

Gray se apropie de fund şi-şi trecu mâna pe deasupra 
nisipului. 

— Are dreptate. i 

Scoase cuțitul de la cealaltă încheietura. incepu să lovească 
uşor cu el fundul moale al mării. Lama se afunda de fiecare dată. 
Fire fine de nisip se ridicară, înceţoşându-le vederea. 

La a şaptea lovitură, cuțitul se izbi de ceva. Lama nu 
pătrunsese mai mult de doi centimetri. 

— Am găsit ceva, spuse Gray. 

Lăsă cuțitul şi începu să sape cu mâinile. Apa se tulbură 
repede în jurul lui, până când Rachel nu-l mai văzu deloc. 

Apoi, îl auzi scoțând un sunet de bucurie. 

Rachel se apropie. Gray înotă înapoi. Nisipul deranjat de la 
locul lui se risipi şi se aşeză la loc. 

De pe fundul apei, ieşea bustul întunecat al unui bărbat. 

— Cred că e magnetit, spuse Kat, studiind piatra din care era 
făcută statuia. 

işi trecu încheietura cu busola pe deasupra bustului. Acul 
zvâcni. 

— Piatră magnetizată. 

Rachel se apropie şi ea şi examină chipul. Trăsăturile erau ij» 
confundabile. Văzuse expresia asta de câteva ori în cursul acelei 
zile. 

Gray o recunoscu şi el. 

— E tot un sfinx! 


12.14 P.M. 

Gray stătu zece minute să curețe umerii şi bustul, până când 
ajunse la corpul de leu de dedesubt. Nu încăpea nici o îndoială că 
era un alt sfinx, la fel ca toţi ceilalţi întâlniți pe fundul mării. 

— L-au ascuns printre ceilalţi, spuse Vigor. Ei, se pare că am 
aflat când anume şi-au îngropat alchimiştii comoara. 

— După prăbuşirea Farului, spuse Gray. 

— Exact. 

Se învârteau cu toţii în jurul sfinxului, aşteptând să se aşeze 
nisipul. 

Vigor continuă: 

— Această confrerie a Magilor a cunoscut, cu siguranţă, locaţia 
mormântului lui Alexandru, după ce Septimus Severus l-a 
ascuns, în secolul al Ill-lea. Nu s-au atins de el, lăsându-l să 
păzească cele mai valoroase pergamente din biblioteca pierdută. 
Mai există apoi posibilitatea ca impresionantul cutremur din 1303 
să nu fi dărâmat doar Farul, ci să fi expus şi mormântul. 
Alchimiştii s-au folosit de ocazie ca să ascundă şi mai multe 
informaţii acolo, profitând de vacarmul care a urmat 
cutremurului pentru a-şi planta şi îngropa următorul indiciu. Apoi, 
secolele l-au acoperit la loc. 

— Şi, dacă ai dreptate, spuse Gray, înseamnă că am aflat cu 
exactitate data la care au fost plasate indiciile. Nu uitaţi că am 
estimat deja că şarada noastră a început în preajma secolului al 
XIII-lea. N-am greşit decât cu câţiva ani. S-a întâmplat în 1303. 
Prima decadă din secolul al XIV-lea. 

— Hmm... 

Vigor se apropie de statuie. 

— Ce e? 

— Mă face să mă întreb... în aceeaşi decada, papalitatea a fost 
alungată din Roma şi exilată în Franţa. Antipapii au condus Roma 
în secolul ce a urmat. 

— Și? 

— In acelaşi fel, oasele Magilor au fost mutate din Italia în 
Germania în 1162, alt moment în care papa a fost alungat din 
Roma, fiind înlocuit cu un antipapă. 

Gray urmări acest fir. 

— Aşadar, alchimiştii îşi ascundeau secretele ori de câte ori 
papalitatea era în pericol. 

— Aşa s-ar părea. Şi asta ar sugera că aceasta societate a 
Magilor avea legături cu papalitatea. Poate că, într-adevăr, 
alchimiştii s-au alăturat, în acele vremuri tulburi, creştinilor 
gnostici, creştini deschişi spre căutarea arcanelor cunoaşterii, 

creştinii lui Toma. 

— Şi această societate secretă s-a unit cu Biserica cea mare, 
canonică? 

Vigor dădu din cap prin apa murdară. 

— În momentul în care însăşi Biserica era ameninţată şi 
biserica lor secretă era în pericol. Aşa că au încercat să se pună 
la adăpost. Mai întâi, au mutat oasele la loc sigur, în Germania, 
în secolul al XII-lea. Apoi, în anii de exil, au ascuns esenţa 
cunoaşterii lor. 

— Chiar dacă aşa ar sta lucrurile, cu ce ne ajută asta să găsim 
mormântul lui Alexandru? întrebă Kat. 

— La fel cum indiciile care ne-au condus la mormântul 
Sfântului Petru erau ascunse în legende creştine, tot aşa şi 
indiciile de aici ar putea fi descoperite în miturile despre 
Alexandru. Mitologia greacă. 

Vigor îşi trecu un deget peste faţa statuii. 

— De ce altfel ar fi marcat poarta cu un sfinx? 

— Maeştrii grecilor în materie de ghicitori, murmură Gray. 

— Nişte monştri care te ucideau pe loc dacă nu dădeai 
răspunsul corect, le aminti Vigor. Poate că au ales acest simbol şi 
pentru a transmite un avertisment. 

Gray studie sfinxul în timp ce apa din jur se limpezea. Avea o 
expresie enigmatică. 

— Atunci, ar fi bine să-i dezlegăm ghicitoarea. 


12.32 P.M. > 
ULTIMA COBORÂRE ÎN ALEXANDRIA 


Avionul particular Gulfstream IV primi permisiunea de 
aterizare de la turnul de control. Seichan asculta pălăvrăgeala 
echipajului, prin uşa deschisă a cabinei. Stătea în locul cel mai 
apropiat de uşă. Soarele intra pe fereastra din dreapta ei. 

O siluetă masivă îi apăru în stânga. 

Raoul. 

Continuă să privească pe fereastră în timp ce avionul se 
înclina deasupra apelor  albastru-violet ale Mediteranei, 
stabilizându-se apoi şi pregătindu-se să intre pe pista de 
aterizare. 

— Ce ţi-a spus persoana ta de legătura de pe teren? întreba 
Raoul, scuipând fiecare cuvânt. 

Probabil că o văzuse când folosise telefonul din avion. Femeia 
îşi plimba degetele peste talismanul în forma de dragon pe care 
îl purta la gât. 

— Ceilalţi sunt încă în apă. Dacă ai noroc, s-ar putea să 
dezlege misterul în locul tău. 

— N-avem nevoie de ei pentru asta, spuse Raoul, după care se 
întoarse la oamenii lui - o echipă de şaisprezece bărbaţi, 
incluzându-l şi pe expertul Curţii. 

Seichan îl cunoscuse deja pe mult stimatul bibliofil al 
Vaticanului, doctor Alberto Menardi, un bărbat uscăţiv, cu părul 
grizonat, cu tenul ciupit de vărsat de vânt, cu buze groase şi ochi 
înguşti. Stătea în spatele avionului şi-şi îngrijea nasul rupt. 
Seichan avea un dosar întreg despre el. Legăturile lui cu o 
anumită organizaţie criminala din Sicilia erau cât se poate de 
strânse. Se părea că nici măcar Vaticanul nu putea scăpa de 
astfel de buruieni. Pe de altă parte, nu putea pune la îndoiala 
mintea extrem de ascuţita a bărbatului. Avea un IQ cu trei 
puncte mai mare decât al lui Einstein. 

Doctorul Alberto Menardi fusese cel care, cu cincisprezece ani 
în urmă, descifrase din textele gnostice păstrate în biblioteca 
Dragonului capacitatea electromagnetismului de a debloca 
energia din metalele superconductoare. Supraveghease proiectul 
de cercetare în Lausanne, Elveţia şi-i testase efectele pe 
animale, legume şi minereuri. Şi cine ar fi putut rata ocazia pe 
care i-o oferea câte un excursionist singuratic, plecat cu rucsacul 
prin munţii Elveţiei? Aceste ultime experimente ar fi întors 
stomacul pe dos până şi celor mai îndoctrinaţi savanţi nazişti. 

Bărbatul avea de asemenea şi un fetiş deranjant pentru fetele 
foarte tinere. 

Dar nu pentru sex. 

Pentru distracţie. 

Seichan văzuse câteva fotografii pe care ar fi preferat să nu le 
vadă. Dacă nu ar fi primit deja instrucţiuni din partea Breslei să-l 
elimine pe acest monstru, ar fi făcut-o din proprie iniţiativa. 

Avionul începu să coboare. 

Undeva, dedesubtul lor, echipa Sigma era la lucru. 

Nu reprezentau o ameninţare. 

Putea să-i împuşte ca pe nişte peşti într-un butoi. 

12 
GHICITOAREA SFINXULUI 


26 IULIE, 12.41 P.M. 
ALEXANDRIA, EGIPI 


— Amintiţi-vă de afurisitul ăla de peşte, se auzi prin staţie 
vocea lui Monk, rămas la suprafaţă. 

Doisprezece metri mai jos, Gray se încrunta, ridicând capul. 
Petrecuseră ultimele cinci minute eliminând diverse posibilităţi. 
Poate că sfinxul stătea deasupra unui tunel. Dar cum puteau să 
mişte o tonă de piatră? Discutaseră posibilitatea levitaţiei, 
produse cu ajutorul amalgamului, ca în cazul mormântului 
Sfântului Petru. Gray avea într-o eprubeta câteva fire de praf din 
bucata de os luată de la Milano. Dar, ca să o activeze, ar fi avut 
nevoie de o formă de electricitate... şi asta nu era o ideea prea 
indicată sub apă. 

— Despre ce peşte vorbeşti acolo, Monk? întreba Gray. 

Văzuse atâţia peşti în ultimele ore, cât să i se facă lehamite 
pentru totdeauna de fructe-de-mare. 

— Din prima ghicitoare, răspunse Monk. Ştiţi voi... peştele 
pictat acolo, în catacombe. 

— Ce e cu el? 

— Eu vă pot vedea prin camera subacvatică. Şi pe voi şi 
statuia; Sfinxul se uita înspre fort. 

Gray privi fix statuia. Sub apă, unde erau ei, nu se vedea la 
mai mult de cinci metri distanța. Era greu să-ți formezi o imagine 
de ansamblu. Monk însă avea o perspectiva mai buna. lar când 
venea vorba de perspective largi, Monk era maestru. Era singurul 
în stare să vadă pădurea, dincolo de copaci. 

— Catacombele... murmura Gray, înțelegând unde voia să 
bată Monk. 

„Sa fie oare într-atât de uşor?” 

— Amintiţi-vă, continua Monk, că a trebuit să mergem în 
direcţia în care privea peştele ca să găsim următorul indiciu. 
Poate că şi sfinxul se uita înspre deschiderea tunelului. 

— Monk s-ar putea să aibă dreptate, spuse Vigor. Indiciile 

astea au fost plasate în secolul al XIV-lea. Ar trebui să gândim 
problema din perspectiva tehnologiei acelei vremi. Nu existau 
echipamente de scufundare pe atunci. Existau însă busole. E 
posibil ca sfinxul să nu fie nimic mai mult decât un indicator 
magnetic. Care se găseşte cu ajutorul busolei. Te scufunzi un pic, 
ca să vezi în ce direcţie priveşte, apoi te întorci la țărm. 

— Nu putem afla decât într-un singur fel, spuse Gray. Monk, 
ţine barca ancorată aici, până suntem siguri. Inotăm spre mal. 

Gray lovi din picioare şi se îndepărta de statuie. Aştepta până 
când fu suficient de departe pentru a privi busola, fără să fie 
influenţată de piatra magnetizată. 

— Ei, hai să vedem unde ajungem! 

Plecă. Ceilalţi îl urmară îndeaproape. Se ţineau unul după 
celălalt. 

Ţărmul nu era departe. Malul se ridica abrupt în faţa lor. 
Fundul nisipos se termina brusc în dreptul unui labirint de blocuri 
de piatră prăbuşite, făcute de mâna omului. 

— Probabil că, la un moment, aceasta a fost o porţiune din 
vestitul Far, spuse Vigor. 

Scoici şi actinii puseseră stăpânire pe pietre, formându-şi 
acolo propria fortăreață. Din loc în loc, se vedea câte un crab sau 
nişte peşti micuţi, săgetând apa. 

— Ar fi mai bine să ne răspândim, spuse Kat. Să cercetăm 
zona. 

— Nu. 

intuiţia lui Gray îi spunea ce avea de făcut. 

— E la fel ca în cazul sfinxului magnetic, ascuns printre ceilalţi 
sfincşi. 

Se împinse cu picioarele în fundul apei şi începu să urce încet 
în susul recifului. Ţinea un braţ întins în faţă, urmărind busola de 
la mână. 

Nu dură prea mult. 

In momentul în care trecu prin dreptul unui bloc de piatră, acul 
busolei zvâcni, apoi se dădu peste cap. Era la doar patru metri 
distanţă de suprafaţă. Latura blocului avea aproximativ un metru 
pătrat. 

— Aici! anunţă Gray. 

Ceilalţi se apropiară. 

Kat scoase un cuţit şi râcâi vietăţile marine care se prinseseră 
de piatră. 

— lar hematit. Dar mai puţin magnetizat. Nu-l poţi observa, 
decât dacă îl cauţi cu dinadinsul. 

— Monk! spuse Gray. 

— Da, şefu'! 

— Adu barca aici şi lasă ancora. 

— Imediat. 

Gray cercetă muchiile blocului de piatră. Era legat de vecinii 
lui - sus, jos şi în laterale - prin corali, nisip şi acumulări dense 
de scoici cu cochilia dură. 

— Toată lumea sa ia câte o latura în primire şi să sape până o 
desprinde de celelalte! ordona Gray. 

Işi aminti lespedea de hematit de sub mormântul Sfântului 
Petru. Acoperea un tunel secret. Nu avea nici o îndoială că erau 
pe drumul cel bun. 

De data asta. 

In câteva minute, blocul fu eliberat. 

Bătăile elicei răsunară lent deasupra apei. 

Monk se apropia încet de țărm. 

— Vă vad, băieţi! zise el. Parcă aţi fi nişte broaşte care stau 
pe-o piatra. A 

— Lasă ancora! spuse Gray. Incet. 

— Vine acum. 

Când bucata grea de oţel începu să coboare, Gray înota până 
în dreptul ei şi o ghida spre blocul de hematit. Infipse una dintre 
ghearele ancorei în gaura formată între blocul lor şi unul alăturat. 

— Trage! ordona Gray. 

Gray apasă butonul de ridicare. Lanţul opuse rezistenţa. 

— Toată lumea înapoi! îi avertiză Gray. 

Blocul se zgâlţâi. Nisipul se scurse de pe margini. Bucata de 
piatra se elibera din strânsoare. Nu avea decât vreo treizeci de 
centimetri grosime. Se rostogoli peste celelalte stânci, săltând cu 
bufnituri înăbuşite, apoi ateriza cu greutate pe fundul apei. 

Gray aşteptă să se aşeze nisipul. Câteva pietricele încă se mai 
rostogoleau pe peretele de stâncă. Se duse mai în faţă. In 
deschizătură lăsată de piatra dislocată se căsca un spaţiu 
întunecat. 

Gray aprinse lanterna de la încheietură. O îndrepta spre 
deschizătură. Lumina scotea la iveală un tunel drept, uşor 
înclinat în sus. Era foarte strâmt. Nu aveau loc să intre cu 
tuburile de oxigen. 

Unde ducea oare? 

Nu putea afla decât într-un singur fel. 

Gray îşi desfăcu chingile cu care erau fixate tuburile. 

— Ce faci? întrebă Rachel. 

— Cineva trebuie să intre, să vadă ce-i acolo! 

— Am putea folosi camera subacvatică de pe barcă, spuse şi 
Kat. O împingem în sus pe tunel cu o undiţă sau cu un băț. 

Nu era un plan rău. Dar ar fi durat prea mult. 

Şi nu aveau timp. 

Gray îşi lăsa tuburile de oxigen pe stâncă. 

— Mă întorc imediat. 

Trase aer în piept, îşi desprinse furtunul din mască şi se 
întoarse înspre tunel. 

Avea loc să intre. 

Îşi aminti ghicitoarea sfinxului. Descria etapele din viaţa 
omului. | se părea nimerit ca intrarea se făcea în patru labe. 

Gray lăsă capul în jos şi băgă mai întâi braţele, cu lanterna în 
faţă. 

Zvâcni din picioare şi se strecură prin deschizătura îngustă. 

Pe măsură ce tunelul îl înghiţea, Gray îşi aminti povestea pe 
care Vigor le-o spusese ceva mai devreme. 

Dacă nu nimereai din prima, Sfinxul te omora. 


1.01 P.M. 


Când labele de scafandru din picioarele lui Gray dispărură în 
tunel, Rachel îşi ţinu respiraţia. 

Era nebunie curată. Dacă rămânea înţepenit acolo? Dacă se 
prăbuşea o porţiune din tunel? Explorarea peşterilor subacvatice 
era una dintre cele mai periculoase forme de scufundări. Numai 
amatorii de sporturi extreme făceau aşa ceva. 

Şi ei aveau tuburi de oxigen! 

işi încleşta degetele pe muchia stâncii. Unchiul Vigor veni 
lângă ea. Işi puse mâna peste a ei, încurajând-o să aibă 
încredere. 

Kat se apleca peste gura tunelului. Lumina cu lanterna hăul 
întunecat. 

— Nu-l văd. 

Degetele lui Rachel se încleştară şi mai tare pe piatră. 

Unchiul îi simţi încordarea. 

— Ştie ce face. Işi cunoaşte limitele. 

„Aşa să fie oare?” 

Rachel remarcase doza de nebunie pe care bărbatul o 
manifestase în ultimele ore. O încânta şi o speria în acelaşi timp. 

Petrecuse suficientă vreme cu el. Gray nu era ca alţi oameni. 
Acţiona la limita raţionalului, bazându-se pe instincte şi pe 
reflexele lui rapide pentru a ieşi din situaţiile dificile. Dar nici cea 
mai ascuţită minte şi nici cele mai rapide reflexe nu-ţi foloseau la 
nimic dacă ţi se prăbuşea o stâncă în cap. 

Câteva cuvinte trunchiate răzbătură până la ea. 

— Puteţi... liber... OK... 

Era Gray. 

— Comandante! spuse Kat cu voce tare. Se întrerupe 
transmisia. 

— Staţi un pic... 

Kat se uită la ceilalţi. Chiar şi prin mască, expresia încruntata i 
se desluşea foarte clar. 

— E mai bine acum? spuse Gray din nou; iar de data aceasta 
recepţia fu mult mai bună. 

— Da, comandante. 

— leşisem din apă. A trebuit să-mi scufund capul la loc. 

— Tunelul nu e lung, zise el. O porţiune scurtă, îndreptată în 
sus. Dacă trageţi aer în piept şi daţi de câteva ori din picioare, 
ajungeţi numaidecât aici. 

— Ce ai găsit? întrebă unchiul Vigor. 

— Nişte tuneluri de piatra. Par destul de solide. Mă duc mai 
departe, să le explorez. 

— Vin şi eu cu tine! se precipită Rachel, chinuindu-se să-şi 
desfacă legăturile tuburilor de oxigen. 

— Mai întâi, lasă-mă să mă asigur că nu-i nici un pericol. 

Rachel îşi scoase tuburile şi vesta şi le îndesă într-o crevasă. 
Nu era Gray singurul curajos. 

— Vin acolo! 

— Şi eu, zise unchiul. g 

Rachel trase aer în piept şi detaşă furtunul. Inotă până la gura 
tunelului şi se strecură înăuntru. Era întuneric beznă. Se grăbise 
atât de tare, încât uitase să-şi aprindă lanterna. Dar, după ce 
dădu din picioare şi mai înainta puţin, zări nişte fulgere de 
lumină la doar trei metri în faţă. Continua să se ridice. Lumina 
deveni şi mai puternică. Tunelul se lărgi. 

Peste câteva clipe, ieşi într-un bazin mic. 

Gray o privi încruntat. Stătea în picioare pe malul de piatră 
care înconjura bazinul circular. O încăpere rotundă se deschise în 
jurul ei. O peşteră săpată de mâna omului. Plafonul se ridica în 
inele din ce în ce mai înguste, lăsând impresia că te aflai 
înăuntrul unei piramide în miniatură. 

Gray îi întinse mâna. Rachel nu-l refuza şi bărbatul o ajută să 
iasă din apă. 

— Nu trebuia să vii, spuse el. 

— Nici tu nu trebuia, i-o întoarse ea, însă ochii îi rămăseseră 
pironiţi pe blocurile de piatră din jur. In plus, dacă locul ăsta a 
rezistat unui cutremur care a dărâmat Farul din Alexandria, cred 
c-o să supravieţuiască şi paşilor mei. 

Cel puţin, aşa spera. 


1.04 P.M. 


O clipă mai târziu, apăru şi Vigor, împroşcând apă în jurul 
bazinului. 

Gray ofta. Ar fi trebuit să-şi dea seama că n-avea nici o şansă 
să-i ţină departe de el pe cei doi. 

Rachel îşi scoase masca şi îşi dădu cagula pe spate. Scutură 
din cap, ciufulindu-şi buclele, apoi se aplecă şi-l ajută pe 
monsenior să iasă din apă. 

Gray nu îşi scosese masca. Băgă capul în bazin. Staţia 
funcţiona mai bine în contact cu apa. 

— Kat, rămâi de pază la ieşirea din tunel. De îndată ce o să 
ieşim din apă, o să pierdem repede legătură. Monk, dacă apare 
vreun pericol, bazează-te pe Kat. Trimite-o după noi. 

Primi răspunsuri afirmative de la amândoi. Kat părea 
nervoasă. 

Monk era bucuros să rămână acolo unde era. 

— Duceţi-vă liniștiți. Eu unul m-am săturat să mă târăsc 
printre morminte. 

Gray se ridică şi îşi scoase şi el, în sfârşit, masca. Aerul era 
surprinzător de proaspăt, mirosind doar prea puţin a alge şi a 
sare. Probabil că erau câteva crevase spre suprafaţă. 

— Un tumulus, spuse Vigor, după ce-şi scoase masca, privind 
plafonul de piatră. Un model funerar etrusc. 

Două tuneluri se deschideau în încăpere, fiecare în altă 
direcţie. Gray era nerăbdător să le exploreze. Unul era mai înalt 
decât celălalt, însă mai îngust, abia permiţând trecerea unui om 
de statură medie. Celălalt era jos, obligându-te să te apleci puţin, 
însă era mai larg. 

Vigor atinse blocurile de piatra din care era făcut zidul. 

— Dale de calcar. Tăiate şi atent potrivite, dar puneţi mâna... 

sunt cimentate cu plumb. 

Se întoarse spre Gray. 

— Dacă e să ne luăm după documentele istorice, locul ăsta 
are aceeaşi structură ca şi Farul din Alexandria. 

Rachel privi în jur. 

— Ar putea fi chiar o parte din Farul original. Poate un fel de 
subsol sau o pivniţă. 

Vigor se îndreptă spre tunelul cel mai apropiat - cel mai scurt. 

— Să vedem unde duce. 

Gray îl opri întinzând un braţ. 

— Eu primul. 

Monseniorul dădu din cap, parcă cerându-şi scuze. 

— Desigur... 

Gray se aplecă şi lumină cu lanterna. 

— Economisiţi bateriile deocamdată, spuse el. Nu ştim câtă 
vreme o să stăm aici. 

Gray făcu un pas, aplecându-se sub plafonul jos. Simţi un 
junghi în spate, urmare a uneia din loviturile pe care le încasase 
în Milano. Se simţea ca un moş. 

Înţepeni. 

La naiba! 

Vigor dădu peste el, venind din spate. 

— Înapoi, înapoi, înapoi... îl zori Gray. 

— Ce e? întreba Vigor, dar se supuse. 

Gray se întoarse în camera cu bazinul. 

Rachel îl privi surprinsă. 

— Ce s-a întâmplat? 

— Aţi auzit vreodată povestea bărbatului care a trebuit să 
aleagă între două uşi? În spatele uneia se ascundea un tigru, în 
spatele celeilalte - o femeie. 

Rachel şi Vigor dădură din cap. 

— S-ar putea să mă înşel, însă cred că a avem dea face cu o 
dilema asemănătoare. Două uşi. Gray arătă spre cele două 
tuneluri întunecate. Vă amintiţi ghicitoarea Sfinxului, despre 
etapele vieţii omului? Mai întâi se târăşte, apoi sta drept, apoi 
merge aplecat. A trebuit să ne târâm ca să intrăm aici, spuse el 
amintindu-şi că se gândise la asta în clipa în care intrase în tunel. 
Acum avem două drumuri care duc mai departe, continuă el. 
Unul prin care putem să mergem drept, altul în care trebuie să 
ne aplecăm. Cum am spus, s-ar putea să mă înşel, dar aş prefera 
să încercăm mai întâi celălalt tunel. Cel prin care putem merge 
drept, ca în a doua etapă din viaţa omului. 

Vigor se uită spre tunelul prin care fuseseră cât pe-aci să intre. 
Doar era arheolog. Ar fi trebuit să ştie că multe morminte erau 
înţesate de capcane. Dădu din cap. 

— N-are rost să ne grăbim. 

— Absolut deloc. 

Gray ocoli bazinul, apropiindu-se de celalalt tunel. 

Aprinse lanterna şi intră primul. Făcu aproape zece paşi până 
să respire din nou. 

Aici, aerul era un pic mai închis. Probabil că tunelul ducea în 
interiorul peninsulei. Gray aproape că simţea greutatea fortului 
de deasupra lor. 

Pasajul avea o serie de cotituri bruşte, însă, în cele din urmă, 
lumina apăru la capătul tunelului. Un spaţiu mai mare li se 
deschise în faţă. Strălucirea lanternei se reflecta în ceva. 

Gray îşi continuă drumul mai încet. 

Ceilalţi veneau în urma lui. 

— Ce vezi? întrebă Rachel la capătul drumului. 

— Fantastic... 


1.08 P.M. 


Pe monitorul camerei subacvatice, Monk o privea pe Kat 
aşteptând la intrarea în tunel. Stătea nemişcata, depunând un 
efort minim, conservându-şi energia. In timp ce o spiona, fata se 
mişcă aproape imperceptibil, făcând pe sub apă nişte figuri de 
tai chi. Işi întinse un picior şi îşi întoarse o coapsă, accentuându- 
şi curba prelunga a trupului. 

Monk îşi plimbă degetul pe ecranul monitorului. 

Un „S” perfect. 

Perfect. 

Scutură din cap şi se uită în altă parte. Pe cine prostea el? 

Privi de-a lungul întinderii albastre de apă. Purta ochelari de 
soare, însă strălucirea puternică a amiezii îl deranja la ochi. 

Şi căldura... 

Chiar şi la umbră, tot erau peste patruzeci de grade. Costumul 
uscat îl rodea. Desfăcuse fermoarul şi-şi dezbrăcase partea de 
sus, rămânând la bustul gol. Insă toată sudoarea părea să i se fi 
adunat între picioare. 

Şi trebuia neapărat să urineze. 

N-ar fi trebuit să bea atâtea cutii de cola dietetică. 

O mişcare îi atrase atenţia. Undeva departe, lângă peninsulă. 
O barcă mare şi ascuţită, de culoare bleumarin. De zece metri. 
Văzu imediat semnele. Nu era o barcă obişnuită. Cu aripi 
portante. Străbătea apa ca o săgeată, ridicându-se uşor 
deasupra valurilor. Aluneca nestingherită, ca o sanie pe un 
tobogan de gheaţă. 

La naiba! Mergea prea repede. 

li urmări traiectoria de-a lungul fâşiei de pământ. Se îndrepta 
spre Portul de Est. Era prea mică să fie un feribot. Poate era 
iahtul vreunui arab plin de bani. Ridică un binoclu la ochi şi privi 
spre barcă. Mai dură o clipă până ce reuşi să se fixeze asupra ei. 

In barcă, văzu două fete în bikini. Nu prea acopereau mare 
lucru. Monk mai cercetase şi alte câteva ambarcaţiuni din jur, 
fixându-le poziţia pe tabla de şah din mintea lui. Pe un miniiaht, 
o petrecere era în plină desfăşurare şi şampania curgea la 
discreţie. Pe o altă ambarcaţiune, un fel de casă plutitoare, un 
cuplu mai în vârstă stătea la plajă, în pielea goală. Se pare că 
Alexandria era Fort Lauderdale-ul Egiptului. 

— Monk! îl strigă Kat prin staţie. 

Avea o pereche de căşti conectate la transmiţătorul 
subacvatic. 

— Ce este, Kat? 

— Am interceptat nişte inflexiuni statice prin staţie. Tu ai fost? 

Monk cobori binoclul. 

— N-am fost eu. Mă duc să cercetez transmiţătorul. Poate ca e 
doar sonarul vreunei bărci de pescuit. 

— Am înţeles. 

Monk privi de-a lungul apei. Barca bleumarin încetinise şi se 
oprise în largul mării. Se îndepărtase destul de mult de port. 

Bun. 

Monk îi fixă poziţia printre celelalte ambarcaţiuni din mintea 
lui - încă un pion pe tabla de şah. Işi îndreptă apoi atenţia asupra 
transmiţătorul ui. Răsuci butonul de control al amplitudinii, auzi 
un hârâit în ureche, apoi canalul amuţi. 

— Cum e acum? întrebă el. 

Kat răspunse: 

— Mai bine. Nu se mai aude. 

Monk clătină din cap. „Echipamentele astea închiriate...” 

— Spune-mi dacă-l mai auzi, zise el. 

— S-a făcut. Mersi. 

Monk îi urmări contururile siluetei pe ecran şi suspină. La ce 
bun? îşi ridică binoclul. Unde erau fetele alea în bikini? 

1.10 P.M. 


Rachel intră ultima în încăpere. Cei doi bărbaţi se dădură la o 
parte, făcându-i loc. În ciuda atenţionării lui Gray, să-şi 
economisească bateriile, unchiul Vigor îşi aprinsese lanterna. 

Fasciculele de lumină scoteau la iveala încă o cameră 
circulară, cu acoperişul boltit. Tencuiala plafonului fusese vopsită 
în negru. Pe fundalul întunecat, străluceau câteva stele argintii. 
Însă acestea nu fuseseră pictate pe tavan. Erau aplicaţii 
metalice. 

Plafonul se reflecta într-un ochi limpede de apă, care acoperea 
în întregime podeaua. Părea adâncă până la genunchi. Efectul 
imaginii reflectate în apă crea iluzia unei sfere perfecte, pline de 
stele - deasupra şi dedesubt. 

Şi asta încă nu era lucrul cel mai uimitor. 

In mijlocul încăperii, ridicându-se din apă, se înălța o piramida 
de sticla, de înălţimea unui om. 

Părea sa plutească în centrul sferei-fantomă. 

Piramida de sticlă strălucea, într-o nuanţă aurie familiară. 

— Să fie oare...? murmură unchiul Vigor. 

— Sticlă de aur, zise Gray. Un superconductor uriaş. 

Se împrăştiau pe fâşia îngustă de piatră, care încercuia 
bazinul. Patru vase de alamă erau cufundate în apă, la marginile 
piscinei. Unchiul inspecta unul, apoi trecu mai departe. „Lămpi 
vechi”, presupuse Rachel. Ei însă îşi aduseseră propria lumină. 

Studie structura din mijlocul bazinului. Piramida avea baza 
pătrată şi patru laturi, după modelul piramidelor de pe platoul 
Giseh. 

— E ceva înăuntru, spuse Rachel. 

Reflexia suprafeţei de sticla a piramidei făcea ca detaliile 
dinăuntru să fie greu de descifrat. Rachel sări în apă. li trecea 
doar un pic de genunchi. 

— Ai grijă! zise Gray. 

— De parcă tu aşa ai face, i-o întoarse fata, îndreptându-se 
spre piramidă. 

Pleoscăiturile din spate o anunţară că cei doi bărbaţi veneau 
după ea. Se apropiară de structura de sticlă. Unchiul şi Gray îşi 
fixară lanternele în aşa fel încât să lumineze în interiorul 
piramidei. 

Apărură două forme. 

Una era chiar în centrul structurii. Un deget uriaş de bronz, 
ridicat şi arătând în sus. Era atât de mare, încât Rachel se îndoia 
că ar fi reuşit să-l cuprindă cu braţele. Detaliile erau o adevărată 
operă de artă, de la unghia frumos tăiată până la şanţurile din 
dreptul articulaţiilor. 

Insă figura de sub degetul ridicat impresiona şi mai mult. 
Silueta unui bărbat, încoronat şi cu mască de aur, înfăşurat într-o 
mantie albă, diafană, întins deasupra unui altar de piatră. Braţele 
îi erau întinse în laterale, asemenea unui Crist. Insă trăsăturile 
feţei de aur erau neîndoielnic greceşti. 

Rachel se întoarse spre unchiul ei. 

— Alexandru Macedon! 

Unchiul păşi încet în jurul piramidei, privind cu atenţie din 
toate unghiurile. Lacrimile îi străluceau în ochi. 

— Mormântul lui... documentele istorice menţionează, într- 
adevăr, că ultimul său loc de odihnă a fost construit în sticlă. 

Ridica mâna ca şi când ar fi vrut să atingă unul din braţele 
întinse, îngropate la doar câţiva centimetri în interiorul piramidei, 
se răzgândi însă şi lăsă mâna jos. 

— Ce-i cu degetul de bronz? întrebă Gray. 

Unchiul Vigor reveni lângă ei. 

— Cred... cred că este o parte din Colosul din Rhodos, statuia 
uriaşa care stătea deasupra portului. Il reprezenta pe zeul Helios, 
dar a fost sculptată după chipul lui Alexandru Macedon. Se 
credea că nu mai există nici o parte din statuie. 

— Acum, această ultima relicvă a devenit piatra de mormânt a 
lui Macedon, spuse Rachel. 

— Cred că tot ce vedem aici este un tribut adus lui Alexandru, 
zise unchiul. Ştiinţei şi cunoaşterii la a căror dezvoltare a avut o 
atât de mare contribuţie. În Biblioteca din Alexandria a 
descoperit Euclid legile geometriei. Totul aici este un triunghi, o 
piramida, un cerc... Unchiul Vigor arătă apoi în sus şi-n jos. Sfera 
reflectată în apă aminteşte de Eratostene care, aici, în 
Alexandria, a calculat diametrul Pământului. Chiar şi apa asta... 
Probabil că e adusă prin nişte mici canale, ca să umple mereu 
bazinul. În această bibliotecă a gândit Arhimede prima pompă 
elicoidală, care se mai foloseşte şi în ziua de azi. Unchiul clătina 
din cap, cuprins de admiraţie. Tot ce vedem aici e un monument 
în memoria lui Alexandru şi a pierdutei Biblioteci din oraşul ce-i 
purta numele. 

Asta îi aminti lui Rachel de ceva. 

— Nu trebuiau să fie şi nişte cărţi aici? Nu ai spus că Septimus 
a îngropat aici cele mai importante papirusuri din biblioteca? 

Vigor privi în jur. 

— Probabil că au fost luate după cutremur. Când au fost puse 
aici indiciile. Informaţiile au fost probabil mutate de aici în cine 
ştie ce grota secretă pe care trebuie s-o mai căutăm. Dar, cu 
siguranţă, suntem aproape. 

Rachel auzi tremurul din vocea unchiului. Cine ştie ce alte 
descoperiri îi mai aşteptau! 

— Inainte să mergem mai departe însă, vorbi Gray, trebuie să 
dezlegam ghicitoarea asta. 

— Nu! spuse unchiul Vigor. Ghicitoarea nici nu ni s-a arătat 
încă. Vă amintiţi mormântul Sfântului Petru? Trebuie să trecem 
un test. Să ne demonstrăm cunoştinţele, aşa cum a făcut Curtea 
Dragonului dovedind că a înţeles problema cu magnetismul. Abia 
apoi i s-a dezvăluit secretul. 

— Atunci, ce trebuie să facem? întreba Gray. 

Unchiul Vigor se dădu în spate, cu ochii la piramidă. 

— Trebuie să activăm piramida. 

— Şi cum propuneţi să facem asta? întrebă Gray. 

Vigor se întoarse spre Gray. 

— Imi trebuie ceva acidulat. 


1.16 P.M. 


Gray o aştepta pe Kat să le aducă şi ultimele cutii de cola. Le 
mai trebuiau doua baxuri de şase cutii. 

— Contează dacă e cola dietetică sau obişnuită? întrebă Gray. 

— Nu, spuse Vigor. Imi trebuie doar ceva acidulat. Ar fi bun şi 
cidru sau oţet. 

Gray se uită la Rachel. Fata clătină din cap şi ridică din umeri. 

— Sunteţi drăguţ să ne explicaţi şi nouă acum? întrebă Gray. 

— Amintiţi-vă cum magnetismul a deschis primul mormânt, 
spuse Vigor. Ştim deja că savanții lumii antice cunoşteau prea 
bine fenomenul magnetismului. Pietrele magnetice erau foarte 
răspândite şi folosite. Chinezii au inventat busola încă din anul 
200 î.Hr. Ca să putem merge mai departe, trebuie să dovedim că 
înţelegem magnetismul. La urma urmei, asta ne-a şi adus aici. 
Un reper magnetic lăsat sub apă. 

Gray dădu din cap. 

— Aşadar şi de data asta trebuie să facem dovada unei minuni 
ştiinţifice. 

Vigor fu întrerupt de sosirea lui Kat. Apăru cu încă două baxuri 
a câte şase cutii - acum aveau fiecare câte un bax. 

— Vom avea nevoie de ajutorul lui Kat câteva minute, zise 
Vigor. Trebuie să fie patru oameni. 

— Cum stau lucrurile sus? o întrebă Gray pe Kat. 

Fata ridică din umeri. : 

— E linişte. Monk a reperat un bruiaj la stație. Asta a fost 
momentul culminant. 

— Spune-i că ieşim din emisie câteva minute, spuse Gray. 

Era neliniştit, dar aveau nevoie de ceea ce se ascundea acolo. 

Kat se scufundă şi transmise mesajul. leşi imediat şi se 
întoarseră cu toţii la mormântul lui Alexandru. 

Vigor le făcu semn să se împrăştie. Arătă spre o urnă de alamă 
de la marginea bazinului. Erau patru, în total. 

— Fiecare dintre voi să ia câte un bax de suc şi să se aşeze în 
spatele unui vas. 

II ascultară. 

— Puteţi să ne explicaţi şi nouă ce facem? întrebă Gray 
ajungând în dreptul vasului său. 

Vigor dădu din cap. 

— Vă demonstrez încă o minune ştiinţifică. Trebuie să facem 
dovada că ştim să activăm o forţă cunoscută până şi de greci. Ei 
o numeau e/ectrikus. Numele dat încărcăturii statice create prin 
frecarea chihlimbarului cu o cârpă. Ei o vedeau în fulgere sau de- 
a lungul catargelor de corăbii, sub forma focului Sfântului Elmo. 

— Electricitate! spuse Gray. 

Vigor aproba din cap. 

— İn 1938, un arheolog german pe nume Wilhelm Koenig a 
descoperit câteva vase de lut ciudate în Muzeul Naţional din Irak. 
Aveau doar cincisprezece centimetri înălţime. Erau catalogate ca 
aparţinând culturii persane şi să nu uităm că Persia este locul de 
unde au venit Magii din Biblie. Mai ciudat era că aceste vase 
micuţe fuseseră sigilate cu asfalt, iar prin partea de sus ieşea un 
cilindru de alamă cu o vergea de fier în interior. Această formă e 
cunoscută oricărei persoane care are cât de cât cunoştinţe 
despre elementele voltaice. 

Gray se încruntă. 

— Şi pentru necunoscători? 

— Vasele... aveau exact aceeaşi formă ca şi elemenţii de 
baterie. Şi-au câştigat chiar şi numele de „baterii de Bagdad”. 

Gray clătină din cap. 

— Baterii din Antichitate? 

— Atât General Electric, cât şi revista Science Digest au 
reprodus aceste vase în 1957. Le-au umplut cu oţet şi vasele au 
produs volţi de electricitate. k 

Gray privi spre vasele de la picioarele lui. Işi aminti că 
monseniorul ceruse suc carbogazos, tot o soluție acidă. Observă 
firul de fier care ieşea prin capacul solid al vasului de alamă. 

— Vreţi să spuneţi că astea sunt baterii? Un fel de Duracell-uri 
din Antichitate? 

Privi spre bazinul cu apă. Dacă monseniorul avea dreptate, 
Gray înţelegea de ce vasele stăteau cufundate într-un bazin cu 
apă de mare. Şocul electric provocat de baterii ar fi fost condus 
de apă direct în piramidă. 

— Dar de ce nu activăm mai uşor piramida? întrebă Kat. 
Putem aduce o baterie marină din şalupă. 

Vigor clătină din cap. 

— Cred că activarea este legată de cantitatea de curent şi de 
poziţia bateriilor. Când vine vorba de magnitudinea puterii 
acestor superconductori - mai ales a unora atât de mari - cred ca 
e mai înţelept să nu schimbăm proiectul original. 

Gray era de acord. Işi aminti cutremurul care aproape 
distrusese Bazilica Sfântul Petru. Şi ăla fusese provocat cu un 
singur cilindru de pulbere în stare M. Se uită spre piramida din 
faţa lui. Ştia că trebuia să asculte sfatul monseniorului. 

— Deci, cum facem? întrebă Gray. 

Vigor deschise una dintre cutiile de cola. 

— La semnalul meu, umplem bateriile, zise el, privindu-i pe 
rând. Oh şi vă recomand să vă daţi cât mai în spate. 


1.20 P.M. 


Monk stătea la volanul şalupei, bătând în bord cu o cutie goală 
de cola. Se plictisise să tot aştepte. Poate că nu i-ar fi stricat şi 
lui o baie. Apa părea din ce în ce mai tentantă, pe măsura ce 
ziua devenea tot mai toridă. 

Huruitul puternic al unui motor îl făcu să-şi întoarcă privirea 
spre port. 

Ambarcaţiunea cu aripi portante ce păruse să lase ancora 
ceva mai devreme se pusese din nou în mişcare. Asculta motorul 

ambalându-se. Părea sa se fi iscat o oarecare agitaţie pe punte. 
Işi duse binoclul la ochi. N-avea rost să rişte. 
În timp ce ridica binoclul, aruncă o privire spre monitorul 
camerei Aqua-Vu. Tunelul rămânea pustiu. 
„De ce întârzia Kat atât de mult?” 


1.21 P.M. 


Gray goli ce-a de-a treia cutie în mijlocul cilindric al vasului 
său. Curând, lichidul se auzi bolborosind de-a lungul marginilor 
de alamă ale bateriei. Era plină. 

Se ridică şi desfăcu ultima cutie de suc. 

„Ah... cola dietetică...” 

Ceilalţi terminară în acelaşi timp. Se ridicară şi se dădură un 
pas în spate. 

Bulele de dioxid de carbon se spărgeau uşor deasupra celor 
patru cilindri. Nu se întâmplă nimic altceva. Poate că nu 
procedaseră cum trebuie sau poate că nu era bună cola... Sau şi 
mai probabil, ideea monseniorului fusese o bazaconie. 

Apoi însă, o scânteie apăru dansând pe vârful firului de metal 
din vasul lui Gray şi se rostogoli pe suprafaţa de alamă, direct în 
apă. 

Acelaşi lucru se întâmplă şi cu celelalte baterii. 

— S-ar putea să dureze câteva minute până când bateriile să 
se formeze şi să degajeze un voltaj corespunzător. 

Vocea lui Vigor nu mai era la fel de încrezătoare. 

Gray se încrunta. 

— Eu nu cred că o să... 

Dintr-odată, patru arcuri strălucitoare de electricitate se 
întinseră prin apă ţâşnind din baterii - foc în adâncuri! Loviră 
cele patru părţi ale piramidei. 

— Lipiţi-vă de perete! le striga Gray. 

Nu era nevoie să le mai spună. O explozie de energie ţâşni din 
piramidă, aruncându-l prin aer şi izbindu-l de perete. Presiunea îi 
crea lui Gray senzaţia că stătea întins pe spate şi că întreaga 
încăpere se rotea în jurul lui, cu piramida deasupra, ca într-un 
montagne-russe dintr-un parc de distracţii. 

Şi totuşi, Gray ştia ce se întâmpla. 

Creaseră un câmp Meissner, o forţa care putea face 
mormintele să leviteze. 

Apoi, începu adevăratul spectacol de artificii. 

De pe toate cele patru laturi ale piramidei, fulgere 
strălucitoare ţâşniră trosnind înspre tavan, părând să lovească 
stelele argintii. Câteva se întinseră şi prin bazin, de parcă ar fi 
vrut să atace reflexia stelelor din apă. 

Gray simţi că imaginea îi arde retina, însă refuză să închidă 
ochii. Risca să orbească, dar merita. In locurile în care fulgerele 
loveau apa, se ridicau flăcări care dansau pe suprafaţa bazinului. 

Foc din apă! 

Ştia la ce era martor. 

Descompunerea apei prin electroliză în hidrogen şi oxigen. 
Gazul eliberat lua apoi foc, din cauza descărcărilor de energie 
care aveau loc. 

Ţintuit de câmpul de forţă, Gray nu putea decât să privească 
focul de deasupra şi de dedesubt. Abia dacă reuşea sa înţeleagă 
puterea ce se dezlănţuise aici. 

Citise studii teoretice despre modul în care un superconductor 
putea stoca energie, chiar şi lumină, în matriţa lui, pe o durată 
infinită de timp. lar într-un superconductor perfect, chiar şi 
cantitatea de energie sau lumină putea fi infinită. 

Asta se întâmplase aici? 

Inainte să ajungă la o concluzie, fenomenul încetă brusc - ca o 
furtună într-o sticlă, strălucitoare, dar scurtă. 

Totul reveni la normal după ce câmpul Meissner dispăru şi îi 
eliberă de sub forţa lui. 

Gray făcu un pas în faţă, împleticindu-se. Abia reuşi să nu 
cadă în bazin. Focurile din apă se stinseră. Indiferent ce energie 
fusese închisă, cu secole în urmă, în piramidă, acum fusese 
eliberată. 

Nimeni nu spunea nimic. 

Veniră tăcuţi unul lângă altul, simțind nevoia companiei 
celorlalţi, a prezenţei fizice umane. 

Vigor fu primul care păru să-şi fi revenit. Arătă spre tavan. 

— Priviţi! 

Gray îşi dădu capul pe spate. Rămăsese aceeaşi vopsea 
neagră presărată cu stele argintii, însă acum apăruseră nişte 
litere strălucitoare, care alcătuiau un mesaj întins de-a lungul 
cupolei. 


ONOG EÍVAL AVOTEPO, ETG1 EivaL KATOTEPO 

— Indiciul nostru! spuse Rachel. 

In timp ce priveau, literele începură deja să pălească. La fel ca 
şi în cazul focului de pe lespedea de hematit de la mormântul 
Sfântului Petru, revelaţia nu dura decât câteva clipe. 

Gray se grăbi să scoată aparatul de fotografiat. Trebuiau să 
păstreze mesajul. 

Vigor însă, ridică mâna. 

— Ştiu eu ce scrie. E în greacă. 

— Puteţi să traduceţi? 

Monseniorul dădu din cap. 

— Nu e greu. Este o frază atribuită de istorici lui Platon, despre 
modul în care ne afectează stelele, acestea fiind, de fapt, propria 
noastră reflexie. A devenit fundamentul astrologiei şi piatra de 
temelie a credinţei gnostice. 

— Şi care e fraza? întrebă Gray. 

— „Cum e sus, la fel e şi jos.” 

Gray privi plafonul înstelat şi reflexia lui în apa din bazin. Sus 
şi jos. Aceeaşi idee exprimată în mod vizual. 

— Dar ce înseamnă? A 
__ Rachel plecase de lângă ei. Incercuise încet întreaga încăpere. 
li strigă, din spatele piramidei: 

— Veniţi aici! 

Gray auzi un pleoscăit. 

Veniră cu toţii repede lângă ea. Rachel se îndrepta spre 
piramida. 

— Ai grijă! o avertiză Gray. 

— Priviţi! zise fata, arătând cu mâna. 

Gray înconjură piramida şi văzu ce anume o entuziasmase 
într-atât. O porţiune îngustă din piramidă, cam de cincisprezece 
centimetri pătraţi, dispăruse, pe la mijlocul uneia dintre laturi. Se 
dizolvase, mistuită de furtuna de foc. Chiar în dreptul 
deschizăturii, se afla una din mâinile întinse ale lui Alexandru 
Macedon, cu pumnul închis. 

Rachel se întinse să o atingă, însă Gray o opri. 

— Lasă-mă pe mine! spuse el. 

Se întinse ca să atingă mâna, bucuros că nu îşi scosese 
mânuşile costumului de scafandru. Carnea era dură ca piatra, 
între degetele încleştate, strălucea o bucată de aur. 

Strângând din dinţi, Gray rupse un deget. Vigor scoase un 
strigat de protest. 

Nu avea încotro. 

Din pumnul împăratului, Gray scoase o cheie de aur, lungă de 

şapte centimetri, cu mulţi dinţi foarte apropiaţi şi cu un capăt în 
forma unei cruci. Era surprinzător de grea. 

— O cheie! spuse Kat. 

— Dar ce deschide oare? întrebă Vigor. 

Gray se dădu un pas în spate. 

— Calea spre următoarea noastră destinaţie. 

Ochii i se ridicară spre tavan, unde literele dispăruseră acum 
complet. 

— „Cum e sus, la fel e şi jos”, repeta Vigor, remarcându-i 
direcţia privirii. 

— Dar ce înseamnă asta? murmură Gray. Băgă cheia în 
buzunarul de pe coapsa. Unde ne spune să mergem? 

Rachel se îndepărtase cu un pas. Se mişca încet, în cerc, 
cercetând cu atenţie încăperea. Se opri, privindu-l ţinta pe Gray. 
Ochii îi străluceau. Bărbatul ajunsese să recunoască această 
privire. 

— Ştiu de unde să începem. 


1.24 P.M. 


În cabina înălţată a bărcii cu aripi portante, Raoul îşi trase 
fermoarul costumului de scafandru.  Ambarcaţiunea era 
proprietatea Breslei. Curtea Dragonului plătise o mică avere ca 
să o închirieze, însă astăzi nu-şi permiteau nici o greşeală. 

— Du-ne cât mai aproape posibil, fără să trezeşti bănuieli! îi 
ordonă Raoul căpitanului, un negru de origine africana, cu obrajii 
brăzdaţi de cicatrice. 

Cele două tinere, o negresa şi o albă, îi mascau poziţia. Erau 
îmbrăcate în bikini, echivalentul echipamentului lor de 
camuflare, însă în ochi le străluceau promisiunea unei forţe 
mortale. 

Căpitanul nu-i răspunse lui Raoul, însă trase de volan şi 
ambarcaţiunea se aplecă într-o parte. 

Raoul se întoarse cu spatele la căpitan şi la femeile lui. Se 
îndreptă spre scara care cobora sub punte. 

Detesta faptul că se afla la bordul unei ambarcaţiuni care nu 
era sub comanda lui directă. Cobori scara şi se alătură echipei de 
doisprezece bărbaţi, împreuna cu care urma să se scufunde. 
Ceilalţi trei oameni ai lui aveau să manevreze armele 
subacvatice, montate cu multa dibăcie în prora şi în ambele 

laturi ale bărcii. Ultimul membru al echipei sale, doctorul Alberto 
Menardi, se instalase într-una din cabine, gata să dezlege 
ghicitorile pe care aveau să le găsească. 

Şi mai era un membru, deloc plăcut, în echipa lui. 

Femeia! 

Seichan stătea în picioare, cu costumul de scufundare 
desfăcut pe jumătate, până la buric. Sânii abia dacă-i erau cât de 
cât acoperiţi de neopren. Stătea lângă tuburile de oxigen şi 
scuterul ei acvatic. Scuterele micuţe, de o singura persoana, 
erau dotate cu câte două propulsoare cu reacţie. Cu ele, puteau 
înainta în viteză pe sub apă. 

Euroasiatica ridică privirea spre el. Amestecul de rase i se 
părea lui Raoul dezgustător, însă femeia îşi îndeplinea scopul. 
Privirea i se plimba de-a lungul trupului ei dezgolit. Doua minute 
de-ar fi fost lăsat singur cu ea, zâmbetul ăla îngâmfat i-ar fi 
dispărut de pe faţă. 

Momentan însă, trebuia s-o suporte pe târfa asta. 

Se aflau pe teritoriul Breslei. 

Seichan insistase să însoţească echipa de asalt. 

— Doar ca să văd ce se-ntâmplă şi să vă ofer sfaturile mele, 
spusese ea mieros. Nimic mai mult. 

Totuşi, Raoul remarcase arbaleta ascunsă în echipamentul de 
scufundare. 

— Plecăm în trei minute, confirmă Raoul. 

Aveau să sară peste bord în momentul în care barca încetinea, 
ocolind peninsula, ca şi când ar fi avut la bord nişte simpli turişti 
care voiau sa admire mai îndeaproape fortul. De acolo, îşi 
ocupau numaidecât poziţiile. Ambarcaţiunea urma să aştepte cu 
armele pregătite, gata să intervină dacă ar fi fost cazul. 

Seichan îşi încheie fermoarul. 

— l-am spus omului nostru să le bruieze staţiile în repetate 
rânduri. Aşa că nu vor fi prea suspicioşi în clipa în care vor pierde 
cu desăvârşire semnalul. 

Raoul dădu din cap. Femeia asta se dovedea uneori foarte 
utila. Măcar atâta trebuia şi el să recunoască. 

Uitându-se încă o dată la ceas, Raoul ridică braţul şi făcu un 
cerc cu degetul în aer. 

— Daţi-i drumul! zise el. 


1.26 P.M. 

În tunelul de la intrarea în mormântul lui Alexandru, Rachel 
stătea în genunchi, pe podeaua de piatră. Lucra la proiectul prin 
care voia să-şi demonstreze teoria. 

Gray se întoarse spre Kat. 

— Ar fi mai bine să te bagi din nou în apă. la legătura cu Monk. 
A trecut mai mult timp decât i-am spus. Probabil că e neliniştit. 

Kat dădu din cap, însă ochii i se rotiră prin încăpere, rămânând 
aţintiţi asupra piramidei de pe mormânt. Se întoarse fără tragere 
de inimă şi se îndreptă spre gura tunelului, la intrarea în bazin. 

Vigor termina şi el de inspectat încăperea mormântului. Faţa 
încă-i mai străluceau de uimire şi încântare. 

— Nu cred că o să mai ardă vreodată aşa. 

Gray dădu din cap. Stătea lângă Rachel. 

— Probabil că piramida de aur a acţionat ca un condensator 
electric. A stocat energia, păstrând-o intactă în matricea sa 
superconductoare... până când a fost eliberată încărcătură 
electrică, provocând o serie de reacţii în lanţ care au golit 
piramida. 

— Cu alte cuvinte, spuse Vigor, chiar presupunând că şi 
Curtea Dragonului va descoperi această încăpere, nu vor mai 
putea niciodată să dezlege ghicitoarea. 

— Şi nici să pună mâna pe cheia de aur, zise Gray, lovindu-se 
peste buzunarul de la coapsă. In sfârşit, suntem cu un pas în faţa 
lor. 

Rachel remarcă tonul de uşurare şi satisfacţie din vocea 
bărbatului. 

— Mai întâi însă, trebuie să dezlegăm noi ghicitoarea, îi aminti 
ea. Am o idee de unde am putea începe, dar n-am găsit încă nici 
un răspuns. 

Gray se apropie de ea. 

— La ce lucrezi? 

Intinsese peste pietre o hartă a Marii Mediterane, aceeaşi 
hartă pe care o folosise ca să demonstreze că desenul de pe 
lespedea de hematit era o reprezentare a coastei de est a 
Mediteranei. Cu un marker negru desenase, cu atenţie, câteva 
puncte pe hartă, trecând câte un nume în dreptul fiecăruia. 

Se dădu în spate şi întinse braţul înspre camera cu mormântul. 

— Fraza asta - „Cum e sus, la fel e şi jos” - avea, iniţial, 
menirea de a transmite ideea că stelele ne călăuzesc viaţa. 

— Astrologie, zise Gray. 

— Nu tocmai, îl contrazise Vigor. Stelele guvernau, în 

adevăratul sens al cuvântului, civilizațiile antice. Constelaţiile 
indicau anotimpurile, îi călăuzeau pe călători, erau casele zeilor. 
Civilizaţiile le onorau construindu-şi monumentele ca pe nişte 
reflexii ale cerului înstelat. O nouă teorie cu privire la cele trei 
piramide din Giseh spune că măreţele construcţii au fost 
poziţionate în aşa fel încât să redea, pe pământ, cele trei stele 
din constelația Orion. Chiar şi în epocile mai moderne, fiecare 
catedrală sau biserică catolică este construită pe axa est-vest, 
pentru a marca răsăritul şi apusul soarelui. Chiar şi în ziua de azi, 
respectăm această tradiţie. 

— Aşadar, trebuie să căutăm un tipar, spuse Gray. Poziţii 
semnificative a ceva ce se află în cer sau pe pământ. 

— lar mormântul ne spune spre ce să ne îndreptăm atenţia, 
zise Rachel. 

— În cazul ăsta, înseamnă că eu sunt surd, făcu Gray. 

Unchiul Vigor înţelesese şi el. 

— Degetul de bronz al Colosului, spuse el, privind spre 
mormânt. Piramida asta, poate o reprezentare a celei din Giseh. 
Ruinele Farului din Alexandria, chiar deasupra noastră. Până şi 
forma cilindrică a mormântului trimite cu gândul la Mausoleul din 
Halicamas. 

— Imi pare rău, spuse Gray încruntându-se. Care mausoleu? 

— A fost una dintre cele şapte minuni, zise Rachel. Aminteşte- 
ţi cât de puternic legata de acestea a fost întreaga istorie a lui 
Alexandru. 

— Da, spuse Gray, parcă aţi spus că naşterea lui a coincis cu 
una din ele, iar moartea cu o alta... 

— Templul Artemisei, spuse Vigor, dând din cap. Şi Grădinile 
Suspendate din Babilon. Toate au avut legătura cu Alexandru... 
cu locul ăsta! 

sie a i Pie E a 
Rachel arătă cu degetul spre harta la care lucrase. 

— Am marcat locaţiile celor şapte minuni. Sunt împrăştiate de- 
a lungul coastei de est a Mediteranei. Toate se găsesc însă în 
aceeaşi regiune indicata pe lespedea de hematit. 

Gray studie harta. 

— Vrei să spui că trebuie să găsim o legătură între toate 
şapte? 

— „Cum e sus, la fel e şi jos”, câtă Vigor. 

— Şi de unde să începem? întrebă Gray. 

— Timpul, spuse Rachel. Sau, mai degrabă, trecerea timpului, 
aşa cum sugerează ghicitoarea Sfinxului. Înaintarea dinspre 
naştere spre moarte. 

Ochii lui Gray se îngustară, apoi se lărgiră, în semn de 
înţelegere. 

— Ordinea cronologica! Din momentul construirii celor şapte 
minuni. 

Rachel dădu din cap. 

— Dar eu nu le ştiu ordinea. 

— O ştiu eu, spuse Vigor. Există vreun arheolog din zona 
Mediteranei care să n-o ştie? 

Ingenunche şi lua markerul de pe jos. 

Cred că Rachel are dreptate. Primul indiciu, de la care a pornit 
toată aceasta poveste, a fost găsit ascuns într-o carte din Cairo, 
lângă Giseh. Piramidele sunt cele mai vechi dintre cele şapte 
minuni. 

Puse vârful markerului pe Giseh. 

— Şi mi se pare interesant că mormântul lui Alexandru se află 
sub ruinele străvechiului Far. 

— De ce? întreba Gray. 

— Fiindcă Farul a fost u/tima minune construita. De la prima, 
la ultima. Tot acest amănunt mă face să cred şi că locul spre 
care urmează să ne îndreptăm de aici va fi capătul călătoriei 
noastre. Ultima oprire. Unchiul Vigor se aplecă şi trasă cu grijă 
câteva linii, unind cele şapte minuni în ordinea construirii lor. De 
la Giseh la Babilon, apoi la Olimpia, unde se înălța statuia lui 
Zeus. 

— Despre care Alexandru susţinea că ar fi fost adevăratul său 
tată, le reaminti Rachel. 

— De acolo, mergem la Templul Artemisei din Efes, apoi în 
Halicamas, apoi pe insula Rhodos... până când, în sfârşit, 
ajungem chiar în locul unde ne aflăm noi acum. În Alexandria, 
sub bine-cunoscutul său Far. Unchiul îşi îndreptă spatele. Mai 
crede cineva că nu suntem pe pista cea bună? 

Rachel şi Gray priveau uluiţi desenul bărbatului. 

— lisuse...! murmură Gray. 

— Formează o clepsidră perfectă! zise Rachel. 

Vigor dădu din cap. 


— Simbolul trecerii timpului. Format din două triunghiuri. Nu 
uitaţi că simbolul egiptenilor pentru praful alb pe care îl 
consumau faraonii era un triunghi. De altfel, tot triunghiurile erau 
folosite de către egipteni şi pentru a reprezenta piatra benben, 
un simbol al cunoaşterii sacre. 

— Ce e piatra benben? întrebă Gray. 

li răspunse Rachel: 

— Sunt învelişurile care acopereau obeliscurile şi piramidele 

egiptene. 

— Insă în artă, sunt reprezentate în special prin triunghiuri, 
adăugă unchiul. Şi, dacă vrei să ştii, poţi vedea unul chiar pe 
spatele bancnotei voastre de un dolar. Moneda americană 
oficială înfăţişează o piramidă cu un triunghi care pluteşte 
deasupra ei. 

— Cel cu ochiul în interior, spuse Gray. 

— Ochiul atotvăzător, îl corectă Vigor. Simbolul cunoaşterii 
sacre despre care îţi vorbeam. Te face să te întrebi dacă nu 
cumva această străveche societate de magi nu a avut vreo 
influenţă asupra vechilor confrerii secrete ale înaintaşilor voştri. 
Vigor îşi însoţise ultima fraza cu un zâmbet. Cu siguranţă însă, 
continuă el, la egipteni pare să existe un motiv perpetuu al 
triunghiurilor, al cunoaşterii sacre, toate conducând spre 
misteriosul praf alb. Până şi numele benben face această 
legătură. 

— Cum aşa? întrebă Rachel, intrigată. 

— Egiptenii acordau mare importanţă modului în care scriau 
cuvintele. De exemplu, „a-i-s”, în egipteana veche, se traduce 
prin cuvântul „creier”. Dacă însă inversezi literele, „s-i-a”, obţii 
cuvântul „conştiinţă”. S-au folosit chiar de însăşi scrierea 
cuvântului pentru a conecta aceste două noţiuni: conştiinţa şi 
creierul. Literele „b-e-n” se traduc prin „piatră sacră”, aşa cum v- 
am spus, însă ştiţi ce obţinem dacă le scriem pe dos? 

Rachel şi Gray ridicară din umeri în acelaşi timp. 

— „N-e-b”, care înseamnă „aur”. 

Gray scoase un strigăt de surpriză. 

— Aşadar, au făcut o legătură între aur şi piatra cunoaşterii 
sacre! 

Vigor dădu din cap. 

— Din Egipt a început totul. 

— Dar unde se termină? întrebă Rachel, cu ochii pironiţi pe 
hartă. Ce simbolizează clepsidra asta? In ce fel ne indică ea 
următoarea locaţie? 

Toţi priviră spre mormântul în forma de piramida. 

Vigor clătină din cap. 

Gray îngenunche. 

— E rândul meu să mă uit la hartă. 

— Ai tu vreo idee? îl întrebă Vigor. 

— Nu e cazul să fi chiar aşa de surprins. 

1.37 P.M. 


Gray se apucă de treabă, folosind muchia dreaptă a cuţitului 
pe post de riglă. Trebuia să găsească soluţia! Cu markerul în 
mână, vorbea în timp ce lucra, fără să ridice privirea. 

— Degetul ăla de bronz, spuse el, aţi remarcat că se află exact 
în mijlocul încăperii, poziţionat chiar sub cupolă? 

Ceilalţi doi priviră în spate, spre mormânt. Apa se potolise şi 
era din nou neclintită. Arcada înstelată de pe plafon se reflecta 
din nou perfect în oglinda naturală, creând iluzia unei sfere. 

— Degetul e aşezat ca şi când ar fi axa nord-sud a acestui 
miraj sferic. Axa în jurul căreia se învârte planeta noastră. Şi 
acum, priviţi harta. Ce loc marchează centrul clepsidrei? 

Rachel se aplecă şi citi numele. 

— Insula Rhodos! zise ea. De unde vine şi degetul. 

Gray zâmbi, remarcându-i uimirea din voce. Era din cauza 
descoperirii sau din cauza faptul că e/ fusese cel care făcuse 
această descoperire? 

— Cred că trebuie să găsim axa clepsidrei, spuse el. 

Lua markerul şi trasă o linie bisectoare prin cele două 
triunghiuri care alcătuiau clepsidra. 

— lar degetul de bronz indica spre Polul Nord. 

Gray continuă, ajutându-se de lama cuţitului pentru a întinde 
linia spre nord. 

Markerul se opri asupra unui oraş bine-cunoscut şi plin de 
semnificaţii. 


306 


— Roma! citi Rachel pe hartă. 

Gray se dădu un pas înapoi. 

— Faptul că toate aceste operaţiuni geometrice ne trimit 
înapoi la Roma trebuie să aibă o semnificaţie. Cu siguranţă, asta 
este următoarea noastră destinaţie. Dar unde în Roma? Din nou 
la Vatican? 

Se întoarse şi îi privi pe ceilalţi. 

Sprâncenele lui Rachel se ridicaseră. 

Vigor îngenunche încet. 

— Cred, comandante, că ai dreptate şi te înşeli în acelaşi timp. 
Pot să văd cuțitul? 

Gray i-l întinse, bucuros să-l lase pe monsenior să-i ia locul. 

Unchiul puse muchia cuţitului pe hartă. 

— Hmm... două triunghiuri! Bătu cu degetul în desenul care 
forma clepsidra. 

— Şi ce-i cu asta? 

Vigor clătină din cap, cu privirea atent concentrată. 

— Ai avut dreptate când ai remarcat că linia asta duce la 
Roma. Insă nu acolo trebuie să mergem noi. 

— De unde ştiţi asta? 

— Nu uita că toate ghicitorile noastre au mai multe straturi. 
Trebuie să privim mai adânc. 

— Spre ce? 

Vigor îşi plimbă degetul de-a lungul muchiei tăişului, 
întinzându-se până dincolo de Roma. 

— Roma a fost doar prima oprire. 

Continuă să traseze linia imaginară mai departe spre nord, 
până în Franţa. Se opri într-un loc puţin mai sus de Marsilia. 

Vigor dădu din cap şi zâmbi. 

— Isteţ! 

— Ce anume? 

Vigor îi dădu înapoi cuțitul şi ciocăni cu degetul locul de pe 
hartă. 

— Avignon. 

Un strigăt de surpriză se auzi dinspre Rachel. 

Gray nu reuşea să înţeleagă importanţa acestei descoperiri. 
Expresia feţei îi trăda limpede nedumerirea. 

Rachel se întoarse spre el. 

— Avignon este ultimul loc din Franţa în care a fost exilată 
papalitatea, la începutul secolului al XIV-lea. A devenit scaunul 
puterii papale timp de aproape un secol. 

— Al doilea scaun al puterii papale, insistă Vigor. Mai întâi 
Roma, apoi Franţa. Două triunghiuri, două simboluri de putere şi 
cunoaştere. 

— Dar cum putem fi siguri? zise Gray. Poate că speculăm prea 
mult. 

Vigor dădu din mână, semn că lucrul ăsta era imposibil. 

— Nu uita că am stabilit deja data la care credem că au fost 
lăsate indiciile. E chiar momentul în care papalitatea a părăsit 
Roma. Prima decadă din secolul al XIV-lea. 

Gray dădu din cap, însă nu era pe deplin convins. 

— lar isteţii noştri alchimişti ne-au mai lăsat încă un strat al 
ghicitorii care să ne ajute să stabilim, fără umbră de îndoială, 

locaţia. 

Vigor arătă cu degetul forma de pe hartă. 

— Când crezi dumneata că a fost inventată clepsidra? 

Gray clătină din cap. 

— Am presupus că cel puţin acum două mii de ani... poate 
chiar mai mult. 

— Deşi pare surprinzător, inventarea clepsidrei coincide cu 
apariţia primelor ceasuri mecanice. Cu doar şapte sute de ani în 
urmă. 

Gray făcu rapid calculul în minte. 

— Înseamnă că am ajuns iarăşi în anii 1300... La începutul 
secolului al XIV-lea! 

— Marcând momentul, aşa cum face orice clepsidră, în care a 
fost înfiinţata papalitatea franceză. 

Gray se simţi străbătut de un fior. Ştiau acum încotro trebuiau 
să se îndrepte. Unde să ducă cheia de aur. In Avignon, Vaticanul 
francez. Simţi că şi Rachel şi unchiul ei erau cuprinşi de acelaşi 
entuziasm. 

— Hai să ieşim de-aici! spuse Gray şi-i conduse repede prin 
tunelul care ducea la bazin. 

— Şi cum rămâne cu mormântul? întreba Vigor. 

— Trebuie să mai amânăm câteva zile anunţul descoperirii 
noastre. Şi, dacă o să apară Curtea Dragonului, o să afle că, de 
data asta, au ajuns prea târziu. 

Gray se grăbi spre tunel. Ingenunche, îşi trase masca peste 
faţă şi-şi cufundă capul sub apă, pregătindu-se să le transmită şi 
celorlalţi vestea cea bună. 

De îndată ce fu cu capul sub apă, staţia scoase un bâzâit 
puternic şi iritant. 

— Kat... Monk... mă aude cineva? 

Nu primi nici un răspuns. Kat pomenise ceva despre nişte 
probleme cu semnalul, îşi aminti Gray. Mai ascultă preţ de 
câteva clipe. Inima începu să-i bată mai tare. 

„La dracu'!” 

leşi din apă. 

Sunetul ăla nu era static. Cineva îi bruia în mod intenţionat. 

— Ce e? întreba Rachel. 

— Curtea Dragonului! Sunt deja aici! 

13 
SÂNGELE DIN APĂ 


26 IULIE, 1.45 P.M. 
ALEXANDRIA, EGIPI 


Kat apăru printre valurile blânde. 

Staţia îi murise cu desăvârşire în urmă cu zece secunde. 
Venise la suprafaţa ca să ia legătura cu Monk. Il găsi cu binocilul 
lipit de ochi. 

— Staţia... începu ea. 

— Ceva nu-i în regulă, zise bărbatul. Du-te după ceilalţi. 
Femeia reacționa instantaneu,  scufundându-se,  lovindu-şi 
picioarele în aer. Cobori aproape vertical. Scoase tot aerul din 
vesta şi plonjă în jos. 

In timp ce înainta spre tunel, duse mâna la curelele cu care 
erau prinse vesta şi tuburile de oxigen. O mişcare la intrarea 
tunelului o făcu să se oprească la jumătatea drumului. 

Mâna unui scafandru ieşea din tunel. Dunga albastră de pe 
costumul negru îi dădu de veste că scufundătorul era 
comandantul Pierce. Un bâzâit continuu îi răsuna în urechi. Nu 
avea nici o şansă să reuşească să-i comunice starea de urgenţă. 

Dar se dovedi că nu era cazul. 

Imediat în urma comandantului, alţi doi scufundători apărură 
la gura tunelului. 

Vigor şi Rachel. 

Kat se răsuci în poziţie verticală. Lovi casca din ureche, în 
speranţa că va face bâzâitul să înceteze, apoi se îndreptă spre 
Gray. Probabil că şi acesta îşi dăduse seama că bruiajul staţiei nu 
prevestea nimic bun. O privi fix, prin masca de pe faţă şi ridică 
un braţ, întrebător. 

„E totul în ordine sus?” 

Kat îi făcu semnul de OK. Nu era nimic ostil la suprafaţă. Cel 
puţin, nu încă. 

Gray nu se mai obosi să recupereze tuburile de oxigen 
abandonate. Le făcu semn celorlalţi. Incepură să urce cu toţii de- 
a lungul stâncilor, cu intenţia de a se îndrepta spre şalupă. 

Într-o parte, Kat băgă de seamă că ancora era ridicată. 

Monk se pregătea, pentru a putea pleca numaidecât. 

Kat îşi umplu vesta cu aer şi se îndreptă spre suprafaţă, 
trăgând după ea tuburile de oxigen şi centura cu lest. Deasupra 
ei, ceilalţi erau deja aproape la suprafaţă. 

Un nou bâzâit îi răsună în urechi. 

De data asta, nu mai era staţia. 

Privi în jur, ca să descopere de unde venea, însă vizibilitatea în 
apa poluată era foarte slabă. Ceva se apropia... şi încă foarte 
repede. 

Pe vremea când lucrase în serviciile secrete din cadrul Marinei, 
Kat avusese de a face cu aproape toate felurile de ambarcaţiuni, 
inclusiv submarine. Recunoscu numaidecât bâzâitul monoton. 

Torpile! 

Se îndreptau spre şalupa lor. 

Zvâcni cu toată forţa în sus, dar ştia că nu avea nici o şansă să 
mai ajungă la timp. 


1.46 P.M. 


Monk porni motorul, uitându-se permanent prin binoclu după 
ambarcaţiunea cu aripi portante. Tocmai dispăruse în spatele 
peninsulei. O remarcase însă încetinind în mod suspect cu câteva 
secunde în urmă, la două sute de metri în larg. Nu văzuse nici un 
fel de agitaţie pe punte, însă remarcase o serie de bule de aer 
care apăruseră în urma bărcii, în vreme ce aceasta se îndepărta 
încet. 

Apoi, auzise bâzâitul prin staţie. 

Kat apăruse câteva secunde mai târziu. 

Trebuia să plece cât mai repede de acolo. Instinctul îi spunea 
că erau în mare pericol. 

— Monk! îl strigă o voce. 

Era Gray care ieşise la suprafaţă, lângă port. 

Slavă Domnului! 

Tocmai voia să lase jos binoclul când zări în apă un obiect ce 
se apropia în viteză de şalupă. O înotătoare ca de rechin gonea 
deasupra valurilor. O înotătoare de metal! 

— La dracu'! 

Monk aruncă binoclul din mână şi acceleră motorul la 
maximum. 

Barca ţâşni în faţă cu motorul mugind. 

Trase de volan înspre tribord. Departe de Gray. 

— Toată lumea sub apă! strigă el, apoi îşi trase masca pe faţă. 
Nu mai avea timp să-şi închidă costumul. 

Cu şalupa la viteză maximă, Monk alergă spre pupa, se urcă 
pe bancheta din spate şi se catapultă în apă. 

Torpila lovi în spatele lui. Forţa exploziei îl răsuci cu picioarele 
în sus. Ceva îl înţepă în coapsă, făcând să-i zdrăngăne dinţii. Lovi 
apa răsucindu-se pe suprafaţa acesteia, urmărit de limbile de 
foc. Insă înainte ca acestea să ajungă la el, Monk se cufunda în 
îmbrăţişarea răcoritoare a mării. 

Rachel ieşise la suprafaţa tocmai în clipa în care se auzea 
strigătul lui Monk. Il văzu alergând spre spatele şalupei. Ca o 
reacţie la panica lui, Rachel se băgă înapoi sub apă, pregătindu- 
se să se scufunde. 

Apoi, urmă explozia! 

Şocul transmis prin apă îi înţepă urechile, chiar şi prin cagula 
groasă de neopren. Tot aerul păru să iasă din ea. Cusăturile 
măştii cedară, lăsând să intre apa de mare. 

Se chinui să iasă la suprafaţă. Ochii o usturau şi nu mai vedea 
nimic. 

După ce scoase capul deasupra apei, îşi goli masca, tuşind şi 
respirând greu. Bucăţi sfărâmate din şalupă cădeau în apă, ca o 
ploaie torențială. Altele, mai mari, pluteau fumegând şi 
legănându-se. Şuvoaie de benzină aprinsă se întindeau pe 
suprafaţa apei. 

Rachel privi în jur. 

Nimeni. 

Apoi, în stânga ei, o siluetă agitată ţâşni din apă. Era Monk, 
ameţit şi fără aer. 

Rachel înotă spre el şi-l apucă de un braţ. Masca de faţă i se 
răsucise pe jumătate în jurul capului. Il sprijini până când îşi 
recăpăta suflarea. 

— Lua-i-ar toţi dracii! şuieră el, întorcându-şi masca. 

Un nou sunet se auzi din apă. Amândoi se întoarseră. 

Rachel văzu o barcă mare, cu aripi portante, apărând din 
spatele fortului, uşor înclinată. Inainta spre ei. 

— Jos! îi strigă Monk. 

Se scufundară amândoi. Explozia ridicase nisipul de pe fund şi 
nu mai vedeau decât la câţiva centimetri în faţa lor. 

Rachel arătă spre direcţia în care presupunea că se afla 
intrarea în tunel. Nu se mai vedea acum. Trebuiau să ajungă la 

tuburile de oxigen pe care le lăsaseră acolo, altfel nu ar fi putut 
să respire. 

Odată ajunsa lângă mormanul de pietre, Rachel privi în jur, 
căutând intrarea în tunel, căutându-i pe ceilalţi. Unde 
dispăruseră toţi? 

Pipăi orbeşte muchiile stâncoase. Monk era lângă ea şi se 
chinuia să-şi încheie costumul. Nu trăsese fermoarul decât pe 
jumătate. Partea superioară îi atârna în apă. 

Unde erau rezervoarele? Nu nimerise ea bine? 

O formă întunecată trecu pe deasupra lor şi mai departe de 
țărm. Ambarcaţiunea cu aripi portante. După reacţia lui Monk, îşi 
dădu seama că aceasta era sursa tuturor problemelor. 

O presiune arzătoare crescu în plămânii lui Rachel. 

O lumina incandescenta apăru în ceața din faţa lor. Instinctiv, 
Rachel înaintă spre ea, sperând să-i găsească pe unchiul Vigor 
sau pe Gray. Văzu însă doi scufundători, aplecaţi pe nişte scutere 
subacvatice. Trombe de nămol se ridicau în urma lor. 

Se apropiară de ei, cu intenţia de a-i prinde cu spatele lipit de 
mal. 

Capetele unor săgeți din oţel străluceau în lumină. Harpoane! 

Ca pentru a confirma ameninţarea, se auzi un şuierat ascuţit. 
O lance de oţel ţâşni spre Monk. Bărbatul se aruncă într-o parte. 
Suliţa îi străpunse jumătatea de sus a costumului. 

Rachel ridica mâinile, cu faţa spre scufundători. 

Unul din ei ridică degetul mare, ordonându-le să iasă la 
suprafaţă. 

Erau prinşi. 


Gray îl ajută pe Vigor. 

Monseniorul căzuse peste el în momentul când explodase 
barca. Fusese lovit într-o parte a capului de o bucată de fibră de 
sticlă. Din tăietură îi curgea sânge. Gray nu putea să aprecieze 
cât de gravă era rana, însă bărbatul de lângă el părea complet 
ameţit. 

Gray reuşise să ajungă la tuburile de oxigen şi încerca acum 
să le conecteze la costumul monseniorului. Vigor îi făcu semn să 
se îndepărteze când simţi valul de aer. Gray luă al doilea tub şi-l 
reconecta rapid la propriul costum. 

Inspiră adânc de câteva ori. 

Privi spre intrarea în tunel. Nu se puteau refugia acolo. Cu 
siguranţă, spre locul acesta se îndrepta şi Curtea Dragonului. 
Gray nu voia să mai fie prins încă o dată într-un mormânt. 

Îşi înşfacă rezervorul şi arătă spre suprafaţa. 

Vigor dădu din cap, însă se răsucea în toate direcţiile, 
cercetând apa întunecată. 

Gray îi înţelese teama. 

Rachel. 

Trebuiau să supravieţuiască, dacă voiau să aibă cea mai mică 
şansă de a o ajuta. Gray o luă înainte, conducându-l pe Vigor. 
Trebuiau să găsească o nişa în care să se adăpostească de 
ploaia de aşchii şi sfărâmături. Ceva mai devreme, remarcase o 
bărcuţă scufundată, mâncată de rugină, la câţiva metri distanţa, 
întoarsă cu fundul în sus şi sprijinită de țărm. 

II conduse pe Vigor de-a lungul stâncilor. Bărcuţa abandonata 
apăru în faţa lor. Gray îl ascunse pe monsenior la umbra 
acesteia. li făcu semn să rămână acolo, apoi îşi puse tubul de 
oxigen în spate, eliberându-şi mâinile. 

Arătă spre largul apei, rotindu-şi braţul în cerc. 

„Mă duc să-i caut pe ceilalţi.” 

Vigor dădu din cap, încercând, pe cât putu, să pară încrezător. 

Gray o luă înapoi spre tunel. Rămânea însă cât mai aproape 
de fundul apei. Dacă ar fi putut, cu siguranţă că şi ceilalţi ar fi 
încercat să ajungă la tuburile de oxigen. Aluneca din umbră în 
umbră, rămânând ascuns. 

Pe măsură ce se apropia de intrarea tunelului, o lumină 
strălucea tot mai tare. Incetini. De fapt, erau mai multe lumini, 
concentrate în jurul pietrelor. 

Se ascunse în întuneric, în spatele unui colţ de stâncă şi 
spionă. 

Câţiva scufundători în costume negre se adunaseră în jurul 
intrării în tunel. Aveau tuburi de oxigen de dimensiuni mici, cu 
aer pentru mai puţin de douăzeci de minute. Pentru scufundări 
scurte. 

Gray privi un bărbat intrând prin deschizătură, apoi dispărând 

înăuntrul tunelului. 
___După câteva clipe, transmise, probabil, un fel de confirmare. 
Incă cinci scufundători intrară, unul după celălalt, în tunel. Gray 
recunoscu ultima siluetă unduitoare care dispăruse în intrarea 
spre mormânt. 

Seichan! 

Gray se îndepărtă. Nici unul dintre colegii lui nu ar mai fi venit 
aici acum. 

Tocmai când se retrăgea din ascunzătoare, o siluetă apăru ca 
din pământ în faţa lui. Imensa. Vârful ascuţit al unei sulițe îl 

împungea direct în stomac. 
Câteva lumini se aprinseră de jur împrejurul lui. 
In spatele măştii, Gray recunoscu faţa lui Raoul. 


Rachel îl ajută pe Monk să se elibereze. Harponul îi ţintuise o 
parte a costumului de fundul mării. Trase de neopren şi îl eliberă. 

La doi metri distanţă, cei doi scufundători stăteau aplecaţi pe 
scuterele lor, ca doi surferi întinşi pe nişte plăci stricate. Unul din 
ei le făcu semn să iasă la suprafaţă. Acum! 

Rachel nu avea nevoie să o grăbească nimeni. 

In timp ce se supunea ordinului, o umbra întunecata apăru în 
spatele celor doi scufundători. 

„Ce...?" 

Două sclipiri argintii. 

Unul din cei doi bărbaţi din faţa lor îşi duse panicat mâna la 
tubul de oxigen. Prea târziu. Prin mască, Rachel îi văzu expresia 
îngrozită dispărând în apa mării. Cu al doilea fu şi mai rău. Se 
prăbuşi de pe scuter, cu un cuţit înfipt direct în gât. 

Sângele se întinse ca un nor. 

Atacatorul scoase lama din rana şi norul se îngroşă. 

Rachel zări dunga roz de pe costumul negru. 

Kat! 

Primul scufundător horcăia şi se zbătea, înecându-se în propria 
mască. Incercă să iasă la suprafaţă, însă Kat era acolo. Cu câte 
un cuţit în fiecare mână, se descotorosi de bărbat cu o eficienţă 
brutală. 

II îndepărtă apoi, lovindu-l cu piciorul. Tras în jos de greutatea 
tubului de oxigen şi a centurii, trupul i se cufunda în adâncuri. 

După ce termină, Kat trase scuterul spre Rachel şi Monk. Arată 
spre suprafaţă şi făcu un semn spre maşina subacvatică. 

Ca să poată ieşi mai repede. 

Rachel habar nu avea cum funcţionează un astfel de vehicul - 
noroc că ştia Monk. Incăleca pe jumătatea de scândura şi înşfacă 
ghidonul pe care erau comenzile. li făcu semn lui Rachel să urce 
în spatele lui. 

Fata îl asculta, aruncându-şi braţele în jurul umerilor 
bărbatului. Privirea începuse deja să i se tulbure. 

Kat înotă spre celălalt scuter, cu un harpon în mână. 

Monk răsuci acceleraţia şi scuterul se puse în mişcare, spre 
suprafaţă, spre loc sigur, spre aer proaspăt. 

Ţâşniră din valuri asemenea unei balene care iese să ia aer, 
apoi se prăbuşiră la loc. Rachel era ameţită, dar se ţinea strâns. 

Monk îi conduse în viteza pe deasupra valurilor line, făcând 
slalom printre bucăţile rămase din şalupă, unele încă în flăcări. 
Benzina plutea în strat gros deasupra apei. 

Rachel riscă şi-şi desprinse o mâna, ca să poată să-şi ridice 
masca. Trase cu nesaţ aer în piept. 

Îi ridică şi masca lui Monk. 

— Au! făcu acesta. Ai grijă la nas. 

Trecură pe lângă fundul răsturnat al şalupei lor - doar ca să 
dea peste forma prelungă a bărcii cu aripi portante aşteptându-i 
în partea stângă. 

— Poate nu ne-au văzut, şopti Monk. 

li răspunse un ropot de împuşcături. Gloanţele loviră apa din 
jurul lor. 

— Ţin-te bine! strigă Monk. 


Vârful harponului lui Raoul îl scoase pe Gray din ascunzătoare. 
Un alt scufundător îi ridică o a doua suliță în dreptul gâtului. 

In timp ce se mişca, Gray văzu lama unui cuţit apropiindu-se 
de el, ghidat de mâna lui Raoul. 

inţepeni, însă lama nu tăie decât curelele tubului de oxigen. 
Cilindrul greu căzu pe fundul apei. Raoul făcu semn să-şi 
deconecteze tubul de la cască. Voiau să-l înece? 

Raoul arătă spre intrarea tunelului din apropiere. 

Se pare că intenționau să-l interogheze mai întâi. 

Nu avea de ales. 

Gray înotă înspre intrare, flancat de cei doi bărbaţi. Se 
strecură în tunel, încercând să alcătuiască un plan. Inainta spre 
bazinul cu apă şi găsi în încăpere alţi câţiva bărbaţi în costume 
de scafandru. Minirezervoarele lor erau suficient de mici încât să 
le permită să traverseze tunelul. Unii începuseră să-şi dea jos 
vestele şi tuburile de oxigen. Alţii, alertaţi de Raoul, întinseră 
harpoanele spre el. 

Gray ieşi din bazin şi-şi scoase masca. La flecare mişcare a lui, 
cineva apropia o suliță. 

O observă pe Seichan sprijinită de un perete. Părea 
surprinzător de relaxată. Nu făcu decât să ridice un deget. 

„Salut.” g 

Lângă Gray, o altă siluetă ţâşni în bazinul cu apă. Raoul. Intr-o 
clipită şi sprijinindu-se într-un singur braţ, bărbatul masiv ieşi din 
apă şi se ridică în picioare. O adevărată demonstraţie de 
gimnastică şi forţă. La cât era de mare, probabil că abia încăpuse 
prin tunel. Işi lăsase afară tuburile de oxigen. 

Îşi scoase masca şi-şi dădu cagula pe spate, apoi se apropie 
de Gray. 

Era pentru prima dată când Gray putea să-l vadă bine pe 
uriaşul bărbat. Avea trăsături ascuţite, nasul lung, subţire şi 
acvilin. Părul negru ca tăciunele îi ajungea până la umeri. Avea 
braţe foarte musculoase, groase cât pulpele lui Gray - evident de 
la steroizi şi de la mult prea mult tras de fiare. Nu erau rezultatul 
unui antrenament făcut cu cap. 

„Filfizon european”, îşi zise Gray. 

Racul veni lângă el, acoperindu-l cu statura lui masivă, 
încercând să-l intimideze. 

Gray se mulţumi să ridice, întrebător, o sprânceană. 

— Ce? 

— O să ne spui tot ce ştii, zise Raoul. Vorbea fluent engleza, 
însă în tonul lui dispreţuitor se resimțea un uşor accent german. 

— Şi dacă nu vreau? 

Raoul ridică un braţ în clipa în care un alt scafandru apăru în 
bazinul de la intrare. Gray îl recunoscu numaidecât pe Vigor. Il 
găsiseră pe monsenior. 

— Puţine sunt lucrurile pe care nu le poate detecta un radar 
performant, zise Raoul. 

Vigor fu târât cu brutalitate afară din bazin. 

Sângele din rana de la cap i se scurgea pe o parte a feţei. Fu 
împins înspre ei, însă se împiedica, din cauza epuizării şi căzu în 
genunchi. 

Gray se aplecă să-l ajute, însă vârful unei sulițe îl făcu să se 
ridice la loc. 

Un alt scafandru îşi făcu apariţia. Era evident că aducea ceva 
greu. Raoul se apropie şi-i luă povara. Forma îi era deja bine 
cunoscuta. Era o grenada incendiara. 

Raoul îşi aruncă dispozitivul pe un umăr şi se întoarse lângă ei. 
Îşi ridica propriul harpon şi-l puse între picioarele lui Vigor. 

— De vreme ce monseniorul oricum a jurat să nu-şi folosească 
vreodată aceasta parte a trupului, vom începe de aici. Dacă 
încerci să mă minţi, monseniorul vostru o să poată cânta în corul 
bisericesc ariile de soprana. 

Gray îşi îndrepta spatele. 

— Ce vrei să ştii? 

— Totul... dar mai întâi, arată-ne ce ai găsit. 

Gray ridică braţul înspre tunelul care ducea la mormântul lui 
Alexandru, apoi se răsuci şi indică celălalt tunel, cel mai scurt din 
cele două, cel în care era nevoie să te apleci, pentru a putea 

intra. , 

— Asta e drumul, spuse el. 

Ochii lui Vigor se lărgiră. 

Raoul rânji şi ridica sulița. Făcu semn unui grup de bărbaţi să 
intre în tunel. 

— Verificaţi! 

Cinci oameni dispărură. Râmaseră numai trei cu Raoul. 

Seichan, sprijinita de zid, lângă intrare, îi privi pe cei cinci 
dispărând. Făcu un pas, ca pentru a-i urma. 

— Tu nu! spuse Raoul. 

Seichan îi aruncă o privire peste umăr. 

— Mai vrei să ieşi din portul ăsta, împreuna cu oamenii tăi? 

Faţa lui Raoul deveni stacojie. 

— Barca este a noastră, îi aminti femeia, apoi se aplecă şi 
intră în tunel. 

Racul încleşta pumnul, dar nu spuse nimic. 

Probleme în paradis... 

Gray se întoarse. Vigor îl privirea insistent. Gray îi făcu semn 
cu ochii. „Sari în apă cu prima ocazie!” 

Se întoarse iar cu faţa spre tunel. Se ruga să nu se fi înşelat cu 
privire la ghicitoarea Sfinxului. Să o fi interpretat greşit ar fi 
însemnat moarte sigură. Oricum ar fi fost, avea să afle în cel mai 
scurt timp. 

Nu le mai rămânea decât un singur mister de dezlegat. 

Cine avea să moară? 


Monk se luase la întrecere cu gloanţele. Scuterul său acvatic 
gonea deasupra apei, împins de propulsoarele cu reacţie. Rachel 
îl ţinea strâns din spate, aproape sufocându-l. 

Portul era cuprins de panică. Celelalte ambarcaţiuni fugeau 
din calea lor, împrăştiindu-se asemenea unui banc de peşti 
speriaţi. 

Monk lovi marginea unei bărci de pescuit şi se simţi aruncat în 
aer. 

Gloanţele muşcară valurile de dedesubt. 

— Ţin-te bine! striga el. 

Inclina scuterul pe o parte chiar în momentul în care loveau 
apa. Valurile se închiseră deasupra. Reveniră în poziţie normala 
şi se cufundară şi mai adânc, accelerând pe sub apă, lao 
adâncime de un metru. 

Cel puţin, asta spera că făcea. 

Monk închisese ochii şi ţinea pleoapele cât putea mai strânse. 

Oricum, n-ar fi văzut mare lucru fără mască. Înainte să se 
scufunde însă, zărise un iaht cu pânze ancorat chiar în faţa lor. 

Dacă ar fi reuşit să treacă pe sub el... să îl pună între ei şi 
atacatori... 

Numără în gând, estimând, rugându-se. 

Totul se întunecă preţ de câteva clipe. Erau sub iaht. Mai 
numără până la patru şi ţâşni în sus, spre suprafaţa. 

leşiră din nou sub razele soarelui, la aer. 

Monk privi în spate. Trecuseră cu mult de iaht. 

— La dracu', am reuşit! 

Ambarcaţiunea cu aripi portante trebuia să ocolească 
obstacolul, pierzând teren. 

— Monk! îi urla Rachel în ureche. 

Întoarse capul şi zări o ambarcaţiune, chiar în faţa lui. Barca 
perechii de nudişti. La naiba! Se îndreptau direct spre marginea 
de acostare. Nu aveau cum s-o mai ocolească. 

Monk îşi împinse întreaga greutate în faţă şi înclina în jos botul 
scuterului. Se scufundară aproape vertical... Era oare suficient 
cât să treacă pe sub barca turiştilor, aşa cum trecuseră pe sub 
iaht? 

Răspunsul era nu. 

Monk izbi carena cu vârful scuterului. Se răsuciră cu fundul în 
sus. Monk îşi încleşta cu putere mâinile pe ghidon. Scuterul se 
frecă de peretele de lemn al carenei. Câteva aşchii îi străpunseră 
umărul. Accelera motorul şi se cufunda şi mai jos. 

În sfârşit, ieşi de sub barcă şi ţâşni de cealaltă parte a 
acesteia. 

Urcă în viteză spre suprafaţa, ştiind că nu avea prea mult 
timp. 

Rachel nu mai era în spatele lui. Căzuse la prima ciocnire. 


Gray îşi ţinu respiraţia. 

Zgomote şi strigate răsunară numaidecât dinspre tunel. Primii 
bărbaţi ajunseseră probabil la capătul pasajului. Se pare ca 
fusese scurt. 

— Eine Goldtur! strigau bărbaţii. O uşă de aur! 

Raoul înainta grăbit, trăgându-l pe Gray după el. Vigor era 
țintuit lângă marginea piscinei de harponul unui scufundător. 

Tunelul, luminat de lanternele exploratorilor, nu se întindea 
decât pe vreo treizeci de metri şi era uşor curbat. Capătul nu 
putea fi văzut, însă ultimii doi bărbaţi şi Seichan se zăreau 
încadraţi în lumină. Intreaga atenţie le era îndreptată în faţă. 

Dintr-odată, Gray se temu că poate se înşelaseră cu privire la 
cheia de aur pe care o găsiseră. Poate că era pentru aceasta uşa. 

— Es wird entriegelt! răsună un strigăt. Nu e încuiată! 

Din locul în care stătea, Gray auzi clichetul uşii deschizându- 
se. 

Era prea tare. 

Probabil că şi Seichan remarcase lucrul ăsta. Se răsuci pe 
călcâie şi făcu un salt în spate, înspre ei. Prea târziu! 

Din toţi pereţii, ţăruşi ascuţiţi, de oţel, ţâşniră din firidele şi 
crevasele ascunse în umbră. lImpânziră întreg pasajul, 
străpungând carne şi oase, cuibărindu-se apoi în găuri special 
săpate în peretele opus. Aceasta încâlceală mortală începu din 
spate şi se întinse spre ieşirea din tunel în numai două secunde. 

Luminile clipiră. Bărbaţii urlară, traşi în ţepe. 

Seichan ajunse până la doi paşi de ieşire, însă ultima ţepuşă a 
capcanei o prinse. Un singur ţăruş ascuţit ţâşni din zid şi îi 
străpunse umărul. Femeia se opri, simţindu-şi picioarele 
alunecându-i sub ea. 

Nu scoase decât un singur geamăt. Rămăsese suspendata în 
aer, ca prinsa pe proţap. 

Şocat, Raoul îşi slabi strânsoarea asupra lui Gray. 

Profitând de acest avantaj, Gray se eliberă şi se arunca înspre 
bazin. 

— Fugi! îi strigă el monseniorului. 

Inainte să apuce să facă al doilea pas, ceva îl lovi în moalele 
capului. Cu putere. Se prăbuşi într-un genunchi. Fu lovit din nou, 
într-o parte, cu patul unui harpon. 

Subestimase viteza uriaşului. 

O greşeală. 

Raoul îl lovi pe Gray cu piciorul în faţa şi-şi puse bocancul pe 
gâtul lui, apăsând cu toată greutatea. 

Chinuindu-se să respire, Gray văzu cum ceilalţi bărbaţi îl 
pescuiau pe Vigor din piscina. Monseniorul fusese prins de glezna 
şi nu reuşise să scape. 

Raoul se apleca. Gray îl văzu ca prin ceaţă. 

— Urât din partea ta! zise el. 

— N-am ştiut... 

Gheata apăsă şi mai tare, împiedicându-l să-şi termine fraza. 

— Insă tot m-ai ajutat cu ceva, continua uriaşul. M-ai scăpat de 
căţeaua aia. Acum însă, noi doi avem o problema de rezolvat. 


Rachel se ridica spre suprafaţa apei, lovindu-se din nou cu 

capul de marginea bărcii. Se înecă şi înghiţi o gură de apă, apoi 
ieşi în sfârşit la aer. Tuşi şi inspiră de câteva ori adânc, din reflex, 
incapabila să se stăpânească. Mâinile şi picioarele îi zvâcneau 
necontrolat. 

Un colac de salvare căzu dintr-odată lângă ea şi Rachel văzu 
un bărbat de vârsta mijlocie, gol puşcă, expunându-şi fără jenă 
părţile intime. 

— Tudo bem, Menina? 

Portugheza. O întreba dacă era bine. 

Dădu din cap, încă tuşind. 

Bărbatul se aplecă şi-i întinse brațul. Rachel îl apucă şi-i 
permise să o tragă la bordul bărcii. Se ridică în picioare, încă 
tremurând. Unde era Monk? 

Văzu barca cu aripi portante îndepărtându-se de țărm, în larg. 
Motivul fu repede evident. Două şalupe ale poliției egiptene 
ţâşniră din debarcader, avântându-se în viteză spre larg. In 
sfârşit, sosiseră! Agitaţia din port îi întârziase, probabil, dar mai 
bine mai târziu decât niciodată. 

Simţi un puternic sentiment de uşurare. 

Rachel se întoarse şi o văzu pe soţia, sau însoţitoarea 
bărbatului, la fel de dezbrăcată. 

Doar că aceasta avea o puşcă. 


Monk ocoli pupa ambarcaţiunii, uitându-se după Rachel. În 
depărtare, înspre port, se auzea sirena unei şalupe de poliţie. 
Vasul cu aripi portante se îndepărta în viteză, lăsând în spate o 
urmă groasa de spună. 

Fugeau. 

Poliţia nu avea nici o şansă să-i prindă. Ambarcaţiunea gonea 
în depărtare... spre apele internaţionale sau spre cine ştie ce alt 
loc secret de ancorare. 

Monk îşi concentră întreaga atenţie asupra căutării lui Rachel. 
Se temea să nu o găsească plutind cu faţa în jos, înecată în apa 
poluata. Inconjură pupa, fără a se îndepărta de barcă. 

Zări agitaţie în spatele punţii. 

Rachel... stătea cu spatele la el, însă nu părea să se ţină prea 
bine pe picioare. Bărbatul gol, de vârstă mijlocie, o susţinea cu 
un braţ. 

Inghiţi în sec. 

— Rachel, eşti...? 

Fata întoarse capul, aruncându-i o privire cuprinsă de panică. 
Bărbatul ridică şi celălalt braţ. Ţinea în mână o puşcă scurtă, 

semiautomată, îndreptată spre Monk. 
— Oh... presupun că nu, mormăi Monk. 
* 

Gâtul lui Gray mai avea un pic şi se rupea. 

Raoul se aplecă deasupra lui, cu un genunchi în mijlocul 
spatelui, cu celalalt pe gâtul lui Gray. Işi răsuci o mână în părul 
prăzii sale şi-i smuci capul pe spate. Cu cealaltă mână, ţinea 
harponul întins spre ochiul stâng al lui Vigor. 

Monseniorul era în genunchi, păzit, de ambele părţi, de alţi doi 
scufundători înarmaţi. Un al treilea îi privea încruntat, cu un cuţit 
în mână. Toate privirile erau încărcate de ură. Păcăleala lui Gray 
îi costase cinci oameni, cinci camarazi de arme. 

Gemetele se mai auzeau încă din tunelul însângerat, însă 
nimeni nu avea să le sară în ajutor. Nu-şi doreau decât să-i 
răzbune. 

Raoul se aplecă şi mai aproape. 

— Gata cu joaca. Ce ai aflat în...? 

Un şuierat strident îl făcu să se oprească. 

Harponul alunecă din mâna lui Raoul. Uriaşul scoase un 
geamăt asemănător unui muget şi căzu de pe spatele lui Gray. 

Eliberat din strânsoare, Gray se rostogoli pe jos, înşfăcă 
harponul căzut şi trase într-unul din bărbaţii care-l ţineau pe 
Vigor. 

Săgeata îi străpunse gâtul şi omul căzu pe spate. 

Cel de-al doilea bărbat se întoarse cu arma spre Gray, dar, 
înainte să apuce să tragă, o săgeată ţâşni din piscină, spintecă 
aerul şi i se înfipse direct în abdomen. 

Arma i se descarcă în timp ce omul se prăbuşea, dar săgeata 
nimeri aiurea. 

Vigor îi aruncă lui Gray un harpon încărcat, apoi se trânti la 
pământ. 

Gray înşfăcă arma şi o îndrepta spre Raoul. 

Uriaşul alerga spre cel de-al doilea tunel, cel care ducea la 
mormântul lui Alexandru. l|şi strângea cu mâna cealaltă 
încheietură. Palma îi fusese străpunsă de o săgeată de oţel. 

Lovitura lui Kat fusese extrem de precisă. Il dezarmase şi-l 
rânise. 

Ultimul soldat rămas din Curtea Dragonului, cel cu pumnalul, 
intrase primul în tunel şi deschidea drumul. Raoul venea în urma 
lui. 

Gray sări în picioare, ţinti spre spatele lui Raoul şi trase. 

Săgeata zbură în tunel. Raoul nu avea cum să ajungă la timp 
la cotitură. Lovi cu zgomot spatele masiv al bărbatului. Căzu apoi 
la pământ, fără să-i fi produs vreo rană. 

Gray îşi blestemă ghinionul. Nimerise grenada incendiară, care 
mai atârna încă pe umărul lui Raoul. Fusese salvat de propria 
bombă. 

Uriaşul dispăru după prima cotitură a pasajului. 

— Trebuie să plecăm! spuse Kat. l-am omorât pe cei doi 
gardieni de afară. M-am apropiat pe unul din scuterele lor şi i am 
luat prin surprindere. Dar nu ştiu câţi mai sunt. 

Gray privi spre tunel, ezitând. 

Vigor era deja în apă. 

— Rachel...? 

— Am trimis-o la suprafaţă, cu Monk, pe alt scuter. Ar trebui să 
fi ajuns deja la mal. 

Vigor o îmbrăţişa rapid pe Kat. Ochii îi străluceau de lacrimi de 
uşurare. Işi trase masca. 

— Comandante? 

Gray se gândi o clipă să se ducă după Raoul, însă un câine 
este cel mai periculos atunci când este încolţit. Nu ştia dacă nu 
cumva Raoul mai avea un pistol sau vreo altă armă ascunsa cine 
ştie pe unde, însă era cert că avea o bombă. Nu trebuia decât să 
o aprindă, cu un fitil scurt şi ar fi fost cu toţii pierduţi. 

Se întoarse spre ceilalţi. 

Obţinuseră ceea ce căutaseră. 

Se lovi cu mâna peste buzunarul de la coapsă, unde 
ascunsese cheia de aur. 

Era timpul să plece. 

Gray îşi trase masca şi se duse lângă ceilalţi. Pe podeaua de 
piatră, bărbatul pe care-l nimerise cu harponul în gât era deja 
mort. Celălalt gemea, cu sulița înfiptă direct în stomac. Sângele 
se strânsese într-o baltă în jurul lui. Avea rinichiul perforat. Sau 
poate că sulița îi atinsese aorta. Avea să moară în câteva minute. 

Gray nu simţi nici un pic de milă. Işi aminti atrocitățile de la 
Koln şi din Milano. 

— Să ieşim dracului de-aici! 


Raoul îşi smulse sulița din mână. Oţelul se frecă de os. Simţi o 
arsură cumplită săgetându-l din braţ înspre piept. Scoase un 
scrâşnet de durere. Sângele îi curgea şuvoi. Işi scoase mănuşa 
şi-şi legă neoprenul în jurul palmei, punând presiune asupra rănii. 

Bine că nu avea nici un os rupt. 

Doctorul Alberto Menardi avea suficienta pregătire medicală 
cât să-l facă bine. 

Raoul privi încăperea luminată de lanterna care-i căzuse pe 
jos. Ce mai era şi locul ăsta? 

Piramida de sticlă, apa, bolta cu stelele... 

Ultimul supravieţuitor dintre oamenii lui, Kurt, se întoarse din 
tunel. Fusese să vadă ce se întâmplase la piscină. 

— Au plecat, raportă el. Bernard şi Piez sunt morţi. 

Raoul îşi termină de bandajat rana şi se gândi la următoarea 
mişcare. 

Trebuiau să plece urgent. Americanii puteau să trimită poliţia 
egipteană direct aici. Planul iniţial fusese să ademenească poliţia 
locală cu ambarcaţiunea cu aripi portante, lăsându-i astfel pe 
Raoul şi pe echipa lui să inspecteze locul în secret, după care să 
se retragă în barca prea puţin suspecta a celor doi nudişti de 
vârsta mijlocie. 

Acum, situaţia se schimbase. 

Raoul înjura şi-şi dădu rucsacul jos din spate. Avea o cameră 
digitală. intenţiona să înregistreze imaginea, să i-o dea lui 
Alberto şi să pornească pe urmele americanilor. 

Nu se terminase încă. 

In timp ce-şi căuta camera, lovi cu piciorul chinga în care era 
prinsa grenada incendiara. Un ghem de câlţi căzu pe jos. Nu-l luă 
în seamă până când nu observa o strălucire roşiatica pe peretele 
de lângă el. 

„La dracu'!” 

Căzu într-un genunchi şi răsuci bomba cu ceasul înspre el. 

00.33. 

Observa o zgârietură chiar lângă cronometru. Unde lovise 
harponul nenorocitului de american. 

00.32. 

Probabil că impactul provocase vreun scurtcircuit şi activase 
cronometrul. 

Cu degetele tremurânde, Raoul introduse codul de anulare. 
Nimic. 

Sari în picioare. Mişcarea bruscă îi produse o durere ascuţită în 
mână. 

— Pleacă! îi ordonă el lui Kurt. 

Ochii bărbatului rămăseseră fixaţi pe bombă. Ridică însă 
privirea, dădu din cap şi o luă la fugă înspre tunel. 

Raoul îşi scoase camera digitală, făcu rapid câteva fotografii, 

îndesă aparatul în buzunar şi se îndepărta în fugă. 

00.19. 

Se întoarse în prima cameră. Kurt deja dispăruse. 

— Raoul! îl strigă o voce. 

Se întoarse speriat, însă era doar Seichan. Căţeaua era încă 
prinsă în celalalt tunel. 

Raoul flutura din mână. 

— A fost o plăcere să fac afaceri cu tine. 

Işi trase masca şi se aruncă în bazin. Se cufunda în tunel şi îl 
găsi pe Kurt aşteptându-l la intrare. Examina alte două cadavre, 
tot dintre oamenii lor. 

O furie sălbatică puse stăpânire pe Raoul. 

In clipa următoare însă, o vibraţie puternică se simţi prin apă, 
ca trecerea unui tren. In tunelul din spatele lui, străluci o lumină 
portocalie. Raoul o privi cum păleşte rapid. Zguduiturile se 
potoliră. 

Totul dispăruse. 

Raoul închise ochii. Nu avea ce să arate. Curtea avea să-şi 
iasă din fire... poate chiar mai rău. Se gândi să plece pur şi 
simplu înot, să dispară din peisaj. Avea destui bani, în mai multe 
conturi secrete din Elveţia. 

Insă ar fi fost hăituit toată viaţa. 

Staţia îi bâzâi în ureche. 

— Foca, aici Melcul. 

Deschise ochii. Era barca în care trebuia să se retragă. 

— Aici Foca, răspunse el apăsat. 

— Raportăm prezenţa a încă doi pasageri la bord. 

Raoul se încrunta. 

— Te rog, fi mai clar. 

— O femeie pe care o cunoşti şi un american. 

Raoul îşi încleşta pumnul rănit. Apa sărată îl ardea, 
provocându-i o durere insuportabila. Focul se răspândi prin el. 

Perfect. 


3.22 P.M. 


Gray se plimba nervos prin apartamentul lor de hotel, cel pe 
care Monk îl rezervase încă din avion. Stăteau la ultimul etaj al 
hotelului Comiche. Sosieră cu douăzeci şi cinci de minute în 
urmă. Ferestrele balconului dădeau înspre structura de sticlă şi 

oţel a noii Biblioteci din Alexandria. Portul din spatele acesteia 
străluceau ca o nestemată albastră. Bărcile şi iahturile 
împânzeau suprafaţa apei. Calmul se lăsase din nou peste port. 

Vigor urmărise ştirile locale şi ascultase un jurnalist egiptean 
care raporta o confruntare între două grupări traficante de 
droguri. Poliţia nu reuşise să-i prindă. Curtea Dragonului scăpase. 

Gray mai ştia şi că mormântul fusese distrus. El şi ceilalţi 
folosiseră tuburile de oxigen şi două scutere abandonate ca să 
ajungă în cealaltă parte a portului, unde îşi ascunseseră 
echipamentul sub un ponton. În timp ce traversau însă, Gray 
auzise o bufnitura înăbuşită prin apă, în spatele lor. 

Grenada incendiara. 

Probabil că Raoul o activase în timp ce fugea. 

După ce Gray, Kat şi Vigor ieşiseră în port, îşi scoseseră 
tuburile de oxigen şi costumele de scafandru şi se amestecaseră 
în mulţimea de turişti care stăteau la soare. Merseseră apoi pe 
plajă până la hotel. Gray sperase să-i găsească pe Monk şi pe 
Rachel acolo. 

Insă nici urmă de cei doi. 

Nici un mesaj, nici un telefon. 

— Unde ar putea fi? întreba Vigor. 

Gray se întoarse spre Kat. 

— l-ai văzut tu plecând pe un scuter acvatic? 

Fata dădu din cap, cu o expresie chinuită de remuşcări. 

— Ar fi trebuit sa mă asigur... 

— Atunci, noi doi am fi fost morţi, o întrerupse Gray. A trebuit 
să alegi. 

Nu era vina ei. 

Gray se freca la ochi. 

— Şi apoi, e Monk cu ea. 

Ideea asta îl mai liniştea cât de cât. 

— Ce facem acum? întrebă Vigor. 

Gray îşi cobori braţele şi privi pe fereastra. 

— Trebuie să presupunem că au fost capturați. Şi nici poziţia 
noastră nu va mai fi prea mult timp sigură. Trebuie să plecăm. 

— Să plecăm? repeta Vigor ridicându-se în picioare. 

Gray simţea întreaga greutatea a răspunderii pe care o purta. 
Se uită fix la Vigor, fără a-şi feri privirea. 

— Nu avem de ales. 

4.05 P.M. 


Rachel îmbrăcă un halat flauşat. ÎI înfăşură strâns în jurul 
trupului gol, în timp ce o privea fix pe cealaltă ocupantă a 
cabinei. 

Femeia blondă, înaltă şi musculoasă, o ignoră şi se îndreptă 
spre uşa cabinei. 

— Gata aici! strigă ea, din prag. 

Uşa se deschise şi apăru o a doua femeie, geamăna cu prima, 
însă cu părul roşcat. Intra şi-i ţinu uşa deschisa lui Raoul. 
Bărbatul masiv se aplecă şi păşi în încăpere. 

— E curată, raportă blonda, scoţându-şi o pereche de mânuşi 
de cauciuc; o controlase pe Rachel în toate cavitățile. N-are nimic 
ascuns. 

„Da, nu mai am acum!” gândi Rachel, nervoasa. Se întoarse 
uşor cu spatele şi îşi strânse şi mai tare cordonul halatului sub 
sâni. Degetele îi tremurau. Incleşta pumnul. Simţea că o 
podidesc lacrimile, însă rezistă, refuzând să-i dea satisfacţie lui 
Raoul. 

Privea atenta prin hublou, încercând să zărească vreo imagine 
care să-i indice unde anume erau. Dar nu vedea decât valurile 
marii. 

Şi ea şi Monk fuseseră transferați de pe barca nudiştilor. 
Ambarcaţiunea se depărtase de port, se întâlnise cu o şalupa, 
apoi cei doi fuseseră legați fedeleş de patru bărbaţi cu gâturile 
groase. Fuseseră mutaţi pe barca mai mică, apoi plecaseră în 
viteza, tăind valurile ca o săgeata. Lui Rachel i se părea că 
mergeau de mai bine de jumătate de zi, însă, în realitate, nu 
trecuse mai mult de o oră. Când gluga îi fusese scoasă de pe 
cap, Rachel observase că soarele abia dacă se mişcase pe cer. 

Intr-un golf micuţ, ascunsă în spatele stâncilor, ambarcaţiunea 
cu aripi portante, acum deja cunoscuta, îi aştepta asemenea unui 
rechin gata să atace. Bărbaţii începură să tragă de parâme, 
pregătindu-se să iasă în larg. Rachel îl zărise pe Raoul la pupa, 
cu mâinile încrucişate la piept. 

După ce fuseseră azvârliţi la bord, Rachel şi Monk fuseseră 
despărțiți. 

Raoul îl luase în primire pe Monk. 

Rachel nu ştia ce se întâmplase apoi cu tovarășul ei. Ea fusese 
împinsă sub punte, într-o cabina păzită de amazoanele astea 
două. Vasul ieşise numaidecât din ascunzătoarea golfului şi 

plecase în viteză, îndreptându-se spre largul Mediteranei. 

De atunci, trecuse mai bine de jumătate de oră. 

Raoul se apropie şi o înşfăcă de braţ. Cealaltă mână îi era 
bandajată. 

— Vino cu mine! 

Degetele o strângeau tare, până la os. 

Rachel se lăsă condusa în holul cu lambriuri de lemn, luminat 
de felinare montate în perete. Era un culoar care unea prora cu 
pupa. Pe dreapta şi pe stânga, erau cabinele private. Nu exista 
decât o singura scară abrupta, ca o scară de pod, care dădea pe 
puntea principală. 

In loc să urce, Raoul o împinse înspre prora. 

Bărbatul bătu la uşa ultimei cabine. 

— Entri! se auzi o voce înfundată. 

Raoul deschise uşa şi o târî pe Rachel înăuntru. Era o cabină 
mai lungă decât celula ei. Inăuntru, nu erau doar un pat şi un 
scaun, ci şi un birou, o noptieră şi o etajeră. Pe fiecare 
centimetru de suprafaţă plană erau întinse texte, reviste, chiar şi 
pergamente. Intr-un colţ al biroului, se afla un laptop. 

Ocupantul cabinei îşi îndreptă spatele şi se întoarse spre ei. 
Stătuse aplecat deasupra biroului, cu ochelarii cocoţaţi pe vârful 
nasului. 

— Rachel! spuse bărbatul cu căldură, de parcă ar fi fost cei 
mai buni prieteni. 

Fata îl recunoscu pe bărbatul în vârsta din vremea când îl 
însoţise pe unchiul Vigor în Biblioteca Vaticanului. Fusese 
Prefectul-şef al Arhivelor, doctor Alberto Menardi. Trădătorul era 
cu vreo câţiva centimetri mai înalt decât ea, însă stătea în 
permanenţa cocoşat, ceea ce-l făcea să pară mai scund. 

Bătu cu degetul în foaia de pe birou. 

— judecând după scrisul acesta recent - de femeie, dacă nu 
mă înşel - aş spune că harta asta a fost, aproape sigur, desenata 
de mâna ta. 

li făcu semn să se apropie. 

Rachel se împiedică de un teanc de cărţi şi trebui să se prindă 
de muchia biroului ca să nu cadă. Se uita în jos, la harta Marii 
Mediterane. Chiar în mijloc, era desenată clepsidra, unind 
numele celor şapte minuni. 

Nu-şi lăsă faţa să-i trădeze nici o emoție. 

Găsiseră harta. O îndesase într-un buzunar al costumului. 
Acum, îi părea rău că n-o distrusese. 

Alberto se aplecă lângă ea. Respirația îi duhnea a măsline şi a 

vin acru. Îşi plimba degetul de-a lungul axei pe care o trasase 
Gray. Se oprea la Roma. 

— Spune-mi ce-i cu asta. 

— Este următoarea destinaţie, minţi Rachel. 

Era uşurată acum că unchiul nu trasase şi el linia în cerneală. 
O indicase doar cu degetul, de-a lungul muchiei cuţitului lui Gray. 

Alberto întoarse capul. 

— Ei şi de ce tocmai asta? Vreau să-mi povesteşti absolut tot 
ce s-a petrecut în mormânt. In detaliu. Raoul a avut amabilitatea 
să ne ofere nişte fotografii digitale, dar eu cred că povestirea 
unui martor prezent la evenimente este mai valoroasă. 

Rachel nu spuse nimic. 

Degetul lui Raoul îi pătrunse şi mai adânc în carnea de pe 
braţ. Scânci. 

Alberto îi făcu semn lui Raoul sa înceteze. 

— Nu-i nevoie de aşa ceva! 

Presiunea scăzu, însă Raoul nu-i dădu drumul. 

— Doar îl ai pe american pentru asta, nu? zise Alberto. Poate 
că n-ar strica să-i araţi şi ei. Cred că tuturor ne-ar prinde bine o 
gura de aer. 

Raoul rânji. 

Rachel simţi ca i se strânge inima în piept de groază. 

Fu condusa afară din cabina şi împinsă în sus, pe scări. In timp 
ce urca, Raoul întinse mâna şi-şi strecura palma sub halatul ei, 
căutând cu degetele. Urcă grăbita, împiedicându-se. 

Scările dădeau în pupa deschisă a ambarcaţiunii. Soarele 
făcea puntea alba să strălucească. Trei bărbaţi stăteau lungiţi pe 
banchete, ţinând leneş câte o puşcă. 

Se uitară la ea. i 

Rachel îşi strânse mai tare halatul, tresărind. Incă mai simțea 
degetele lui Raoul pe ea. Bărbatul uriaş urcă şi el, urmat de 
Alberto. 

Rachel ieşi în spatele unui perete scund, care separa scările 
de punte. Il văzu pe Monk. 

Zăcea întins pe burta, gol, cu excepţia unei perechi de boxeri, 
cu mâinile legate la spate şi picioarele strânse între ele, la 
glezne. Părea că doua degete de la mâna stângă îi fuseseră 
rupte - erau îndoite în spate în nişte unghiuri imposibile. Puntea 
era mânjită de sânge. Deschise un ochi umflat când o auzi 
urcând. 

De data asta, n-o mai întâmpina cu nici o glumă usturătoare. 

Lucrul asta o sperie mai mult decât orice altceva. 

Probabil că Raoul şi oamenii lui îşi vărsaseră nervii pe Monk, 
singura lor ţintă. 

— Dezlegaţi-i braţele! ordonă Raoul. Şi întoarceţi-l pe spate. 

Bărbaţii acţionară numaidecât. Monk gemu în clipa când îi 
eliberară braţele. Il întoarseră pe spate. Un gardian îi puse o 
puşcă în dreptul urechii. 

Racul luă o secure de pe un stâlp. 

— Ce faci? 

Rachel se aruncă între bărbatul uriaş şi Monk. 

— Asta depinde doar de tine, spuse Raoul. 

Işi sprijini securea pe umăr. 

Un bărbat răspunse unui semnal discret. Rachel îşi simţi 
coatele înşfăcate şi strânse la spate. Fu trasă la o parte. 

Raoul făcu semn cu securea spre cel de-al treilea bărbat. 

— Aşază-te pe pieptul lui şi ţine-i mâna stângă jos, de la cot. 

Raoul se apropie, în vreme ce bărbatul făcea ce i se spusese. 
Privi spre Rachel. 

— Cred că dragul nostru professore ţi-a pus o întrebare. 

Alberto făcu un pas în faţă. 

— Şi să nu omiţi vreun detaliu. 

Rachel era prea îngrozită ca să mai poată răspunde. 

— Are cinci degete numai la mâna asta, adăugă Raoul. Vom 
începe cu cele rupte. Oricum, nu prea-i mai folosesc la mare 
lucru. 

Ridică securea. 

— Nu! îngăimă Rachel. 

— Nu face asta... gemu Monk. 

Gardianul cu puşca îl lovi pe Monk cu bocancul în cap. 

— Vă spun, bolborosi Rachel. 

Vorbi repede, povestindu-le tot ce se petrecuse, de la 
descoperirea mormântului lui Alexandru până la activarea 
bateriilor. Nu omise nimic, cu excepţia adevărului. 

— Ne-a luat ceva timp, dar am dezlegat ghicitoarea... harta... 
cele şapte minuni... Totul ne duce înapoi de unde am început. Un 
cerc complet. Ne întoarcem la Roma. N 

Ochii lui Alberto scânteiau pe măsura ce povestea. li punea 
din când în când câte o întrebarea, apoi dădea din cap. 

— Da, da... 

Rachel termină. 

— Asta e tot ce ştim. 

Alberto se întoarse spre Raoul. 

— Minte! 

— Aşa mă gândeam şi eu. 
Prăbuşi securea spre pământ. 


4.16 P.M. 


Ţipătul femeii îl amuză pe Raoul. 

Scoase capul securii din scândura de pe punte, unde se 
înfipsese. Ratase degetul americanului la o distanţă cât un fir de 
păr. Işi puse securea pe umăr şi se întoarse spre femeie. Faţa îi 
era lividă, aproape translucidă. 

— Data viitoare, nu mă mai joc, o avertiză el. 

Doctorul Alberto făcu un pas în faţă. 

— Dragul nostru de Raoul a avut amabilitatea să fotografieze 
din mai multe unghiuri piramida centrală. Pe suprafaţa, se vede 
o gaură de forma pătrată. Un detaliu despre care ai uitat să ne 
povesteşti. Să ascunzi cu intenţie ceva este un păcat la fel de 
mare ca minciuna. Nu-i aşa, Raoul? 

Bărbatul ridică securea. 

— Mai încercăm o dată? 

Alberto se apropie de Rachel. 

— Nu e cazul ca prietenul tău să aibă de suferit. Sunt convins 
că aţi luat ceva din mormânt. Nu are nici o logică să ne trimită 
înapoi la Roma, fără nici un indiciu suplimentar. Ce aţi luat din 
piramidă? 

Lacrimile se rostogoleau pe faţa lui Rachel. 

Raoul îi citea agonia în fiecare trăsătura a feţei. Avu erecţie 
gândindu-se la cele petrecute cu câteva clipe în urmă. Printr-un 
geam cu oglinda privise cum una din târfele căpitanului îşi 
băgase degetele prin toate locurile intime ale femeii. Şi-ar fi dorit 
să facă el însuşi percheziţia, însă căpitanul îl refuzase. Era barca 
lui, el făcea regulile. Raoul nu insistase. Şi aşa, căpitanul era 
destul de prost dispus de când aflase de moartea lui Seichan, 
împreună cu atâţia oameni ai lui Raoul. 

Şi, în afară de asta, urma să aibă cât de curând ocazia de a-i 
face o inspecţie privată femeii... însă el nu avea de gând să fie 
atât de delicat. 

— Ce aţi luat? insista Alberto. 

Raoul depărta picioarele şi ridică securea deasupra capului. 
Rana proaspăt cusută îl durea, însă nu luă în seama lucrul ăsta. 
Poate că n-o să spună... poate că o să aibă ocazia să se mai 


331 


distreze niţel. 

Insă femeia clacă. 

— O cheie... o cheie de aur, scânci ea, apoi se prăbuşi în 
genunchi pe punte. 

— Gray... Comandantul Pierce a luat-o. 

In spatele lacrimilor, Raoul detecta o urmă de speranţă în 
vocea femeii. 

Ştia el cum să i-o risipească. 

Cobori cu forţa securea. Lama reteză mâna bărbatului, de la 
încheietura. 


4.34 P.M. 


— E timpul să mergem, spuse Gray. 

li mai lăsase pe Vigor şi pe Kat încă patruzeci şi cinci de 
minute ca să sune la toate spitalele şi centrele medicale din 
zonă. Dăduseră chiar şi câteva telefoane discrete la poliţia 
municipala. Poate că erau răniţi şi nu aveau cum sa ia legătura 
cu ei. Sau poate că erau la puşcărie. 

Gray se ridică în clipa în care îşi auzi celularul sunând. 

Toate privirile se îndreptară spre rucsac. 

— Slavă Domnului! exclamă Vigor. 

Puţini oameni ştiau acest număr de telefon: directorul Crowe şi 
oamenii lui. 

Gray înşfăcă telefonul şi întinse antena. Se apropie de 
fereastră. 

— Comandantul Pierce, spuse el. 

— Voi fi scurt, ca să nu existe nici o confuzie. 

Gray înţepeni. Era Raoul. Asta nu putea însemna decât că... 

— Femeia şi colegul tău sunt la noi. Veţi face exact cum vă 
spunem, altfel o să le trimitem capetele prin poştă, la 
Washington şi la Roma... după ce o să ne săturăm să ne jucam 
cu ei, desigur. 

— De unde ştiu că mai sunt încă...? 

Se auziră zgomote la celalalt capăt al firului. Apoi, o voce 
nouă. Gray simţi lacrimile din spatele cuvintelor. 

— Ei... Eu... l-au tăiat mâna lui Monk. A... 

Telefonul îi fu smuls. 

Gray încercă să nu reacționeze. Nu era momentul. Totuşi, 
degetele i se încleştară în jurul telefonului. Inima i se urcă în gât, 

blocându-i cuvintele. 

— Ce vreţi? 

— Cheia de aur pe care ai luat-o din mormânt, spuse Raoul. 

Aşadar, aflaseră. Gray înţelegea de ce Rachel le dezvăluise 
secretul. Cum ar fi putut să n-o facă? Probabil că le spusese ca 
să-i cruţe viaţa lui Monk. Erau în siguranţa atâta vreme cât 
Curtea Dragonului ştia că preţioasa cheie se afla la Gray. Dar 
asta nu însemna că nu i-ar fi torturat şi mai groaznic dacă el ar fi 
refuzat să coopereze. Işi aminti de starea în care îl găsiseră pe 
preotul torturat din Milano. 

— Vreţi să facem schimb, spuse el rece. 

— Un avion al companiei EgyptAir pleacă din Alexandria la ora 
21.00 spre Geneva, Elveţia. Vei fi în avionul ăla. Singur. Vei găsi 
documente false şi bilete într-un seif, în aşa fel încât nimeni să 
nu îţi poată lua urma. 

li explica apoi unde se afla seiful. 

— Nu vă veţi contacta superiorii... nici pe cei din Washington, 
nici pe cei de la Roma. Dacă încercaţi să faceţi asta, vom afla. Aţi 
înţeles? 

— Da, spuse Gray printre dinţi. Dar ce garanţie am că o să-ți 
respecţi şi tu partea din înţelegere? 

— Nu ai. Dar, în semn de bună-credinţă, te voi contacta din 
nou, când vei ajunge la Geneva. Dacă îndeplineşti cu stricteţe 
toate ordinele, o să-ţi eliberez omul. Va fi trimis la un spital 
elveţian din partea locului. Vă vom transmite o confirmare 
satisfăcătoare a acestui fapt. Femeia însă va rămâne la noi până 
când ne daţi cheia de aur. 

Gray ştia că oferta de a-l elibera pe Monk era, probabil, 
sinceră, dar nu ca semn de bună-credinţă. Monk era un fel de 
avans la înţelegerea lor, menit să-l ademenească pe Gray spre 
cooperare. Incerca să-şi alunge din minte cuvintele lui Rachel. li 
tăiaseră mâna lui Monk! 

Nu avea de ales. 

— Voi fi în avion, spuse el. 

Raoul nu terminase. 

— Ceilalţi din echipa ta... târfa aia şi monseniorul... pot să 
plece câtă vreme îşi ţin gura şi nu se amestecă în povestea asta. 
Dacă vreunul din ei pune piciorul în Italia sau în Elveţia, 
înţelegerea cade. N 

Gray se încruntă. Ințelegea motivul pentru care ceilalţi nu 
trebuiau să vină în Elveţia. Dar Italia? Apoi, îşi dădu seama! Îşi 
aminti de harta lui Rachel. Linia pe care o trasase el. Ducea la 


333 


Roma. Rachel le spuse multe... dar nu tot. 

Bravo ei! 

— De acord, spuse Gray. 

Mai multe scenarii începuseră deja să prindă viaţă în mintea 
lui. 

— Încearcă până şi cea mai mică şmecherie şi n-o să-i mai 
vezi niciodată nici pe femeie, nici pe colegul tău de echipă... doar 
bucăţi din ei, pe care le vei primi prin poştă. 

Legătura se întrerupse. 

Gray lăsă telefonul şi se întoarse spre ceilalţi. Repetă 
conversaţia cuvânt cu cuvânt, ca să priceapă cât mai bine. 

— Mă duc acolo. 

Faţa lui Vigor era albă ca varul. Cel mai cumplit coşmar al lui 
devenise realitate. 

— Ţi-ar putea aranja o ambuscadă în orice clipă, zise Kat. 

Gray dădu din cap. 

— Cred însă că mă vor lăsa în pace, câtă vreme mă îndrept 
spre ei. N-ar risca să piardă cheia, într-o tentativă eşuată. 

— Şi noi ce facem? întrebă Vigor. 

— Vreau să mergeţi amândoi la Avignon. Încercaţi să descifraţi 
misterul de acolo. 

— Eu... nu pot, zise Vigor. Rachel... 

Se prăbuşi pe pat. 

Gray vorbi cu fermitate: 

— Rachel a oferit o mica şansa în Avignon. Un fel de deriva. 
Plătită cu sângele şi trupul lui Monk. Nu permit ca eforturile lor să 
fie zădărnicite. 

Vigor ridică privirea. 

— Trebuie să ai încredere în mine, spuse Gray cu hotărâre. O 
să ţi-o aduc pe Rachel. Ai cuvântul meu. 

Vigor îl privi fix, încercând parcă să citească ceva pe faţa lui. 
Indiferent ce găsi, păru să-i ofere o oarecare împăcare. Gray 
spera că era de-ajuns. 

— Şi cum o să...? începu Kat. 

Gray clătină din cap, îndepărtându-se. 

— De acum încolo, cu cât ştim mai puţin unii despre alţii, cu 
atât mai bine. 

Traversă camera şi îşi luă rucsacul. 

— Vă voi contacta eu în clipa când o s-o găsesc pe Rachel. leşi 
din camera. 

Cu o singura speranţa. 

5.55 P.M. 


Seichan stătea pe întuneric, ţinând în mână lama rupta a unui 
cuţit. 

Ţăruşul din umăr încă o mai ţinea ţintuită de perete. Lancea 
groasă de trei centimetri îi pătrunsese pe sub claviculă şi îi ieşise 
prin partea de sus a umărului, ratând vasele majore de sânge şi 
omoplaţii. Insă rămăsese ţintuita în loc. Sângele care curgea 
întruna îi umpluse costumul de scufundare. 

Fiecare mişcare îi provoca o durere agonizanta. 

Dar era în viaţa! 

Ultimii dintre oamenii lui Raoul încetaseră să mai geamă după 
ce se stinsese şi cea din urma lanternă. Bomba incendiară pe 
care Raoul o lăsase să distrugă încăperea de dincolo abia dacă 
ajunsese până la ea. Totuşi, căldură fusese la un pas să o 
mistuie, însă acum tânjea după acea căldură. 

Un fior de gheaţa pusese stăpânire pe ea, chiar şi acolo unde 
era acoperită de costum. Piatra de care era lipită îi absorbea 
toată căldură din corp. Şi cantitatea mare de sânge pierdut nu o 
ajuta deloc. 

Dar Seichan refuza să se predea. Strânse între degete lama 
cuţitului pe care o ţinea în mână. Lovise cu el blocul de piatră, 
acolo unde intra vârful ascuţit al ţepuşei. Dacă ar fi putut să 
lărgească locul, să elibereze ţăruşul... 

Aşchii de piatră căzuseră sub ea. Tot jos era şi mânerul rupt al 
pumnalului ei. Se rupsese la scurt timp după ce începuse 
operaţiunea. 

Nu-i mai rămăsese decât o bucata de lamă, de zece 
centimetri. Degetele îi sângerau. Se tăiase în lama cuţitului şi în 
stânca ascuţită. Era un efort zadarnic. 

O transpiraţie rece îi acoperise faţa. 

Intr-o parte, zări o lumina. Crezu mai întâi că îşi imaginează. 
Întoarse capul. Intrarea în bazin strălucea. Lumina deveni şi mai 
intensă. 

Apa se tulbură. Venea cineva. 

Seichan înşfăcă lama cuţitului - se temea, în acelaşi timp 
îndrăznea să spere. 

Cine era? 

O silueta întunecata ieşi din apă. Un scufundător. Lumina 

lanternei o orbi. Silueta urcă pe mal. 

Işi duse mâna la ochi, ca să umbrească lumina bruscă şi 
puternica. 

Scufundătorul cobori lanterna. 

Seichan recunoscu un chip familiar în momentul în care 
bărbatul îşi scoase masca şi se apropie. Comandantul Gray 
Eierce. 

Se apropie de ea şi ridica un fierăstrău. 

— Să stăm de vorbă. 

ZIUA A PATRA 


14 
GOTIC 


27 IULIE, 6.02 P.M. 
WASHINGTON, D.C. 


Directorul Painter Crowe ştia că îl aştepta încă o noapte de 
nesomn. Tocmai primise din Egipt rapoartele despre atacul din 
Portul de Est, din Alexandria. Fusese oare implicată echipa lui 
Gray? Nu avuseseră nici un satelit în zonă la acea ora, aşa că nu 
putuseră să-şi dea seama ce se petrecuse. 

Şi încă nu primise nici o informaţie de pe teren. Ultimele 
mesaje le schimbaseră cu douăsprezece ore în urmă. 

Lui Painter îi părea acum rău că nu-i împărtăşise bănuielile lui 
Gray Pierce. La acel moment însă, nu fuseseră decât atât - 
bănuieli. 

Painter avusese nevoie de timp ca să facă rost de nişte 
informaţii suplimentare. Şi tot nu era sigur. Dacă ar fi acţionat 
mai direct, conspiratorul şi-ar fi dat seama că fusese descoperit. 
În cazul ăsta, Gray şi oamenii lui ar fi fost în mare pericol. 

Aşa că Painter preferase să acţioneze singur. 

O bătaie în uşa biroului îl făcu să-şi ridice ochii de pe ecranul 
computerului. 

Intoarse monitorul, ca să nu se poată vedea la ce lucra. Apăsă 
butonul care deschidea, cu un bâzâit, încuietoarea. Secretara îşi 
terminase programul. 

Logan Gregory intră în încăpere. 

— Avionul cu reacţie mai are puţin şi ajunge la destinaţie. 

— Tot spre Marsilia se îndreaptă? întrebă Painter. 

Logan dădu din cap. 

— Trebuie să aterizeze în opt minute. Chiar după miezul 
nopţii, ora locală. 

— De ce tocmai în Franţa? spuse Painter, frecându-şi ochii 
obosiţi. Şi refuză în continuare să comunice? 

— Pilotul ne-a confirmat destinaţia, dar n-a vrut să ne spună 
mai mult. Am reuşit să obţin o informaţie de la oficiul vamal 
francez. Sunt doi pasageri la bord. 

— Doar doi? 

Painter îşi îndrepta spatele, încruntându-se. 

— Zboară cu documente diplomatice. In anonimat. Pot încerca 
să aflu despre ce e vorba. 

Painter trebuia să fie extrem de atent de acum înainte. 

— Nu, spuse el. S-ar putea să le trezească suspiciuni. E clar ca 
oamenii noştri vor sa acţioneze din umbra. Să-i lăsam în pace. 
Momentan. 

— Da, domnule. Am primit şi alerte de la Roma. Nici Vaticanul, 
nici serviciul de Carabinieri nu au primit nici o veste şi au început 
să-şi facă griji. 

Painter era nevoit să le ofere ceva, altfel risca sa întâmpine 
dificultăţi din partea autorităţilor europene. Işi cântări în gând 
variantele. Nu putea dura prea mult până când autorităţile 
europene aveau să stabilească destinaţia avionului. Trebuia să 
fie îndeajuns. 

— Fi cooperant, zise el în cele din urmă. Spune-le că avionul 
se îndreaptă spre Marsilia şi că le vom mai trimite şi alte 
informaţii de îndată ce aflăm mai multe. 

— Da, domnule. 

Painter privi ecranul negru al computerului. | se ivea o şansa. 
Slaba, ce-i drept, dar tentanta. 

— După ce-i contactezi, vreau să-mi faci un serviciu şi să duci 
ceva la DARPA. 

Logan se încrunta. 

— Am ceva ce aş vrea să-i fie înmânat personal doctorului 
Sean McKnight. 

Painter îi întinse o scrisoare sigilată, într-un plic mare şi roşu. 

— Dar nimeni un trebuie să ştie că te duci acolo. 

Logan păru mirat, însă dădu din cap. 

— O sa mă ocup. 

Luă plicul, îl prinse sub braţ şi se răsuci pe călcâie. 

Painter îi strigă din spate: 

— Discreţie totală! 

— Puteţi avea încredere în mine, zise Logan cu fermitate. 

Apoi uşa se închise cu un clichet. 

Painter îşi porni la loc monitorul. Era o hartă a Bazinului 
mediteranean, traversat în toate direcţiile de linii galbene şi 
albastre. Traiectorii de satelit. Puse vârful pixului pe una dintre 
ele. Cel mai nou satelit de la NRO, poreclit Ochi de Şoim. Apăsă 
de două ori butonul mouse-ului. Apărură detaliile traiectoriei şi 
parametrii de căutare. 

introduse cuvântul Marsilia. Apărură timpii. Îi confrunta cu 
harta meteorologică de la NOAA. O furtuna se îndrepta spre 
sudul Franţei. Norii groşi ar fi putut bloca imaginea. Şansa care i 
se oferise era foarte mică. 

Painter se uită la ceas. Ridică telefonul şi vorbi cu oamenii de 
la paza. 

— Informaţi-mă în clipa în care Logan Gregory părăseşte 
centrul de comandă. 

— Da, domnule. 

Painter puse la loc receptorul. Momentul avea sa fie critic. Mai 
aşteptă alte cincisprezece minute, privind furtuna traversând 
Europa de Vest. 

— Haide... mormăi el. 

Telefonul sună în sfârşit. După ce primi confirmarea că Logan 
plecase, Painter se ridică şi ieşi din birou. Transmisiile prin satelit 
erau un etaj mai jos, lângă biroul lui Logan. Painter pătrunse în 
fugă în încăpere. Găsi un singur tehnician cu un registru de note, 
ascuns printre monitoare şi computere. 

Bărbatul fu atât de surprins de apariţia bruscă a superiorului 
său, încât sări ca ars în picioare. 

— Domnule Director Crowe... cu ce vă pot ajuta? 

— Adu-mi în imagine satelitul HE4 de la NRO. 

— Ochi de Şoim? 

Painter dădu din cap. 

— Nu mi s-a dat acordul pentru acest... 

Painter îi puse în faţă o parolă lungă, din multe cifre. Nu era 
valabila decât pentru următoarea jumătate de oră. O obținuse de 
la Sean McKnight. 

Tehnicianul căscă ochii şi se apucă de treabă. 

— Nu era cazul să veniţi personal aici. Doctor Gregory ar fi 
putut să vă transmită informaţia direct în birou. 

— Logan a plecat, spuse Painter, punându-şi mâna pe spatele 
tehnicianului. Şi mai vreau să ştergi toate înregistrările pe care o 
să le faci. Să nu rămână nimic. Ca şi când această activitate nici 
nu ar fi avut loc. Să nu se ştie nimic, nici măcar în interiorul 
Sigma. 

— Am înţeles, domnule. 

Tehnicianul arătă spre un ecran. _ 

— O să apară pe monitorul ăsta. Imi trebuie nişte coordonate 
GPS. 

Painter i le dădu. 

După un lung moment de aşteptare, suprafaţa întunecată a 

aeroportului apăru în imagine. 

Aeroportul din Marsilia. 

Painter mări imaginea uneia dintre porţi. Peste câteva clipe, se 
văzu clar. Era un avion micuţ, un Citation X. Staţiona chiar lângă 
poartă, cu uşa deschisă. Painter se aplecă, blocându-i vederea 
tehnicianului. 

„Era prea târziu?” 

Zări o mişcare. Apăru o siluetă, apoi o alta. Coborau în grabă 
scările. Painter nu avu nevoie să mărească şi mai mult imaginea 
ca să îi recunoască. 

Erau Monseniorul Verona şi Kat Bryant. 

Painter aşteptă. Poate că informaţia fusese greşită. Poate ca 
erau totuşi cu toţii la bord. 

Imaginea de pe ecran deveni brusc neclară. 

— Se apropie o furtună, spuse tehnicianul. 

Painter privea în continuare. Nici un alt pasager nu mai cobori 
din avion. Kat şi monseniorul dispărură prin poarta aeroportului. 
Cu o expresie încruntată, Painter îi făcu semn tehnicianului să 
întrerupă legătura. li mulţumi, apoi ieşi din cameră. 

„Unde dracu' era Gray?” 


1.04 A.M. 
GENEVA, ELVEŢIA 


Gray stătea în cabina de clasa întâi a avionului companiei 
EgyptAir. Măcar atâta lucru era nevoit să recunoască - Curtea 
Dragonului nu se uita la bani. Privi în jurul cabinei micuţe. Opt 
locuri. Şase pasageri. Cel puţin unul, dacă nu chiar mai mulţi 
dintre ei, erau cu siguranţă spioni ai Curţii, trimişi să stea cu 
ochii pe el. 

Nu conta. Coopera în totalitate... pentru moment. 

Işi luase biletele de avion şi actele false dintr-un seif de 
autogara, apoi se dusese direct la aeroport. Zborul de patru ore 
părea să nu se mai sfârşească. Mânca specialităţile culinare care 
i se serviră, bău două pahare de vin roşu, se uită la un film cu 
Julia Roberts, reuşi chiar să doarmă patruzeci şi două de minute. 

Se întoarse spre fereastră. Cheia de aur îl apăsa pe piept. O 
pusese pe un lanţ, în jurul gâtului. Temperatura corpului încălzise 
metalul, însă o simţea în continuare rece şi grea. Atârna cu 
greutatea vieților a doi oameni. Se gândi la Monk - nonşalant, 

ager, sufletist. Şi la Rachel. Un amestec de oţel şi mătase, 
intrigant şi complicat. Insă ultimele cuvinte pe care i le rostise 
femeia îi răsunau neîncetat în minte. Păreau încărcate de durere 
şi panică. Ceea ce-l tulbura cel mai tare însă era ideea că fata 
fusese prinsă în timp ce se afla în grija lui. 

Gray privi pe fereastră. Avionul cobori într-un unghi destul de 
înclinat, necesar însă pentru a putea ateriza în oraşul din Alpi. 

Luminile Genevei apărură strălucitoare. In lumina lunii, 
crestele şi lacul păreau argintii. 

Avionul trecu peste Rhon, fluviul care împărțea oraşul în două. 
Dispozitivele de aterizare începură să iasă cu zgomot. Peste 
câteva clipe, erau pe Aeroportul Internaţional din Geneva. 

Merseră până la poartă şi Gray aşteptă să se golească toată 
cabina înainte să îşi ia bagajul de mână pe care şi-l făcuse cu 
atâta grijă. Spera că luase tot ce-i trebuia. Işi aruncă rucsacul pe 
umeri şi se îndreptă spre ieşire. 

În timp ce ieşea din cabina de clasa întâi, privi în toate 
direcţiile, căutând din ochi orice posibil pericol. 

Şi încă un lucru. Pe tovarăşa sa de drum. 

Femeia călătorise la clasa a doua. Purta o perucă lungă şi 
blondă, un costum de afaceri bleumarin, cu croială clasică şi 
ochelari groşi de soare. Stătea uşor aplecată, cu braţul stâng 
susţinut de o eşarfă, pe jumătate ascuns sub haina. Deghizarea 
nu ar fi trecut de nici o inspecţie cât de cât atentă. Insă nimeni 
nu se aştepta să o mai vadă. 

Seichan era moartă pentru întreaga lume. 

leşi în faţa lui, fără să-i arunce măcar o privire. 

Gray o urmă, lăsând câţiva pasageri între ei. Odată ajuns pe 
terminal, se aşeză la coada de la vamă, îşi arătă actele false pe 
care îi puseră ştampila, apoi pleca mai departe. Nu avea alt 
bagaj în afară de rucsac. 

leşi în strada puternic luminata. Era încă destul de aglomerată. 
Călătorii se îndreptară spre maşini şi taxiuri. 

Gray nu avea nici cea mai vagă idee ce trebuia să facă acum. 
Aştepta să îl contacteze unul din oamenii lui Raoul. Se îndreptă 
spre staţia de taxiuri. 

Seichan dispăruse, însă Gray o simţea pe aproape. 

Avusese nevoie de un aliat. Forţat să rupă orice legătură cu 
Washingtonul şi cu propriii colegi de echipă, trebuise să cadă la 
învoiala cu diavolul. O eliberase cu ajutorul ferăstrăului, după ce 
îi smulsese o promisiune. Aveau să lucreze împreună. Gray o 
elibera, însă doar cu promisiunea ca femeia să îl ajute, la rândul 

ei, să o elibereze pe Rachel. După asta, îşi vedea fiecare de 
drumul lui. Nu şi-ar mai fi datorat nimic unul altuia, ar fi fost chit. 

Seichan fusese de acord. 

In timp ce-şi trata şi-şi bandaja rana, îl privise într-un mod 
extrem de ciudat, dezbrăcata până la brâu, cu sânii goi, fără pic 
de jena. İl studia concentrată, cu intensitate, ca pe o curiozitate, 
un element ciudat. Nu spusese prea multe. Era epuizata, poate 
chiar în stare de şoc. Işi revenise însă destul de repede şi îşi 
recăpătase mersul agil, de leoaică şi sclipirea vicleana şi 
totodată amuzata a ochilor. 

Gray ştia că nu îl ajuta atât din obligaţie, cât din furie faţa de 
Raoul. Era şi în avantajul ei să coopereze. Bărbatul o lăsase 
pradă unei morţi în chinuri. De-abia aştepta să-l facă să 
plătească. Indiferent ce înţelegere ar fi existat între Curte şi 
Breasla, nu mai avea nici o valoare pentru ea. Nu-şi mai dorea 
decât să se răzbune. 

Dar să fi fost numai atât? 

__ Gray nu putea uita privirea ei intensă, încărcată de curiozitate. 
Işi aminti însă şi că Painter îl prevenise în legătură cu ea. 
Probabil că neîncrederea i se citea pe faţă. 

„Da, aşa este, o să te trădez, îi spusese Seichan cât se poate 
de nonşalant în timp ce-şi îmbrăcă bluza. Dar numai după ce 
terminam povestea asta. Şi tu vei încerca acelaşi lucru. Amândoi 
ştim asta. Neîncredere reciproca. Cea mai sigura formă de 
sinceritate.” ` 

Celularul lui Gray sună în cele din urmă. Îl scoase din rucsac. 

— Comandantul Pierce, zise el sec. 

— Bun venit în Elveţia, îl întâmpină vocea lui Raoul. Te 
așteaptă nişte bilete de tren pentru Lausanne la gara din centrul 
oraşului, pe numele tău fals. Trenul pleacă în treizeci de minute. 
Să nu îl pierzi. 

— Şi colegul meu? întrebă Gray. 

— După cum ţi-am promis, e deja în drum spre un spital din 
Geneva. Vei primi confirmarea înainte să te sui în tren. 

Gray se îndrepta spre staţia de taxiuri. 

— Locotenent Verona? întrebă el. 

— Femeia este cazată în cele mai bune condiţii. Momentan. Să 
nu pierzi trenul! 

Legătura se întrerupse. 

Gray urca în taxi. Nu se obosi să se uite după Seichan. 
Introdusese un cip în telefonul lui, care făcea legătura cu mobilul 
ei. Auzise întreaga conversaţie. Gray era convins că nu-i va fi 

prea greu sa ţină pasul. 

— Gara centrala, îi spuse şoferului. 

Dând scurt din cap, taximetristul ieşi pe arterele principale şi o 
lua spre centrul Genevei. Gray se cufunda în scaun. Seichan 
avusese dreptate. După ce aflase că fusese chemat în Elveţia, 
femeia îi spusese unde bănuia ea că era ţinuta Rachel. Intr-un 
castel din Alpii Savoy. 

După zece minute, taxiul înainta pe malul lacului. O fântâna 
arteziană uriaşă arunca apa la peste o suta de metri înălţime. 
Renumita Jet d'Eau. Era luminata de fasciculele unor proiectoare, 
ca într-o poveste. Un festival era în plină desfăşurare. 

Gray auzi cântece şi râsete. 

Parcă ar fi venit din altă lume. 

Peste câteva minute, taxiul opri în faţa gării. Gray se duse la 
ghişeul de bilete, îşi spuse numele fals şi arătă actele. | se 
dădură bilete către Lausanne, oraşul de pe malul lacului. 

Se îndreptă spre intrarea pe peron, privind cu băgare de 
seamă în jur. Nu o văzu pe Seichan. Pentru o clipă îi îngheţa 
inima de spaimă. Dacă plecase, pur şi simplu? Dacă îl păcălise şi 
lucrase mână-n mână cu Raoul? Gray îşi alunga aceste gânduri. 
Făcuse o alegere. Era un risc calculat. 

Telefonul suna din nou. 

II scoase şi-i ridică antena. 

— Comandantul Pierce, zise el. 

— Ai două minute să te bucuri! 

Era tot Raoul. Se auzi un clinchet, apoi un bâzâit, semn că se 
făcea un transfer de legătură. Următoarea voce se auzi mai 
îndepărtat, cu un uşor ecou. Era însă încântător de familiară. 

— Comandante? 

— Sunt aici, Monk. Tu unde eşti? 

Gray era convins că nu doar Seichan trăgea cu urechea la 
conversaţia lor. Trebuia să fie atent. 

— M-au lăsat la un spital cu telefonul ăsta. Mi-au spus că o să 
mă suni. Sunt în camera de urgenţe. Toţi afurisiţii ăştia de 
doctori nu vorbesc decât în franceză. 

— Eşti în Geneva, îi spuse Gray. Cum te simţi? 

Urmă o pauză lungă. 

— Ştiu că ţi-au tăiat mâna, spuse Gray. 

— Nenorociţii dracului! zise Monk furios. Aveau un doctor cu ei 
la bord. Mi-au dat medicamente şi mi-au dezinfectat... ciotul! 
Doctorii de aici vor radiografii şi tot felul de prostii de-astea, însă 
par mulţumiţi de... hmm... mâna de lucru a celuilalt, dacă putem 

spune aşa. _ 

Gray aprecie faptul că Monk încerca să glumească. Insă vocea 
îi suna trist. 

— Rachel? 

Durerea îi accentua cuvintele. 

— N-am mai văzut-o de când mi-au dat medicamentele. Nu 
am nici cea mai vagă idee unde este. Dar... dar, Gray... 

— Ce este? 

— Trebuie s-o scapi din mâinile lor. 

— Asta încerc să fac. Dar cum rămâne cu tine? Eşti în 
siguranţă? 

— Aşa s-ar părea, zise Monk. Mi s-a spus să-mi ţin gura. l-am 
ascultat, am făcut pe prostul. Totuşi, doctorii au chemat poliţia. 
Sunt ţinut sub pază. 

— Deocamdată, fă aşa cum îţi spun ei, zise Gray. Te scot eu 
de-acolo cât pot mai repede. 

— Gray! zise Monk cu vocea încordată. 

Gray îi recunoscu tonul. Încerca să-i comunice ceva, însă ştia 
că şi alţii le ascultau conversaţia. 

— Mie... mie mi-au dat drumul. 

Legătura fâşâi din nou. Raoul reveni pe fir. 

— Timpul a expirat. După cum vezi, suntem oameni de cuvânt. 
Dacă vrei s-o eliberam şi pe femeie, adu-ne cheia. 

— Am înţeles. Ce trebuie să fac? 

— O maşină o să te aştepte în gara din Lausanne. 

— Nu, spuse Gray. Nu mă dau pe mâna voastră până când 
Rachel nu e în siguranţă. Când ajung în Lausanne, vreau să-mi 
confirmaţi că este în viaţa. Facem atunci aranjamentele. 

— Nu-ţi forţa norocul, mârâi Raoul. N-aş vrea să te văd cu 
mâna retezată, la fel ca prietenul tău. Ne vom continua 
conversaţia după ce ajungi. 

Legătură se întrerupse. 

Gray cobori telefonul de la ureche. „Aşadar, Raoul era în 
Lausanne.” 

Aştepta trenul. Era ultima plecare în acea noapte. Peronul era 
destul de aglomerat. Işi cercetă din priviri tovarăşii de drum. Nici 
urmă de Seichan. Oare şi aici erau spioni de-ai Curţii? 

În cele din urma, trenul sosi. Se opri cu o pufnitură surdă. Gray 
urcă în vagonul din mijloc, apoi trecu în viteză din vagon în 
vagon până când ajunse la ultimul. Spera să scape în felul ăsta 
de orice posibili urmăritori. 

La trecerea dintre ultimele două vagoane, îl aştepta Seichan. 

Nu-i adresă nici un cuvânt. Îi întinse doar o bucata veche de 
piele. Se răsuci pe călcâie şi dispăru pe o ieşire de urgenţă care 
se deschidea pe partea opusa a şinelor, la distanţa de peron. 

Gray o urmă, aruncându-se la pământ. Işi strânse haina şi 
ridica gulerul. 

Seichan traversa în grabă cealaltă şină şi urcă pe un peron din 
apropiere. 

leşiră din gară şi Gray se trezi la marginea unei parcări. 

O motocicletă BMW, negru cu galben, îi aştepta la un pas 
distanţa. 

— Urcă! spuse Seichan. Va trebui să conduci tu. Umărul meu... 

Işi scosese eşarfa şi condusese până aici de la centrul de 
închiriere, însă până la Lausanne erau optzeci de kilometri. 

Gray urcă pe locul din faţă, îşi ridică sacoul la spate. Locul încă 
mai era cald. 

Seichan se sui în spatele lui şi-i cuprinse talia cu braţul 
sănătos. 

Gray ambală motorul. Memorase deja drumul spre Lausanne. 
leşi repede din parcare şi acceleră de îndată ce se văzu în 
strada. O luă pe autostrada care ducea din Geneva spre munţi. 

Farurile luminau în faţă. 

Alerga după lumină, din ce în ce mai repede. Vântul îi umplea 
marginile hainei. Seichan se apropie şi mai mult de el, cu braţul 
în jurul lui, cu mâna sub haină. Degetele ei îi strângeau centura. 

Rezistă tentaţiei de a-i îndepărta mâna. Fie că fusese o idee 
bună sau nu, îşi aşternuse patul şi acum trebuia să doarmă-n el. 
Gonea ca vântul pe autostrada îngustă. Trebuia să ajungă în 
Lausanne cu jumătate de oră înaintea trenului. Oare era 
îndeajuns? 

Pe măsură ce urca munţii de pe marginea lacului, mintea lui 
Gray se întoarse la conversaţia pe care o avusese cu Monk. Oare 
ce încercase prietenul lui să-i spună? „Mie mi-au dat drumul.” 
Asta era deja evident. Cu siguranţă, Monk ascunsese un mesaj în 
cuvintele astea. 

Se gândi la modul în care analizase situaţia în Egipt. Ştiuse că 
oamenii Curţii îi vor da drumul lui Monk. Cu siguranţă, nu făceau 
asta decât ca să se asigure de cooperarea lui Gray. Şi oricum, lui 
Raoul îi rămânea Rachel, ca miză de negociere. 

„Mie mi-au dat drumul.” 

Să fi fost oare mai mult de atât? Curtea era nemiloasă. Cu 
siguranţă, nu ar fi renunţat prea uşor la un bun pe care îl 
considerau valoros. Il torturaseră pe Monk ca să o facă pe Rachel 


346 


sa vorbească. Erau oare dispuşi sa renunţe cu atâta uşurinţă la 
un asemenea avantaj? Monk avea dreptate. Asta însemna că o 
mai aveau pe Rachel la mână cu încă ceva, ceva cu şi mai mare 
greutate. 

Dar ce? 


2.02 A.M. 
LAUSANNE, ELVEŢIA 


Rachel stătea în celula ei, amorţită şi epuizată. 

Ori de câte ori închidea ochii, revedea imaginile de groază. 
Vedea securea prăbuşindu-se. Trupul lui Monk zvâcnind. Mâna 
retezată sărindu-i pe punte, asemenea unui peşte aruncat de 
valuri. Sângele ţâşnind. 

Alberto ţipase la Raoul, condamnând această acţiune - nu 
pentru brutalitatea gestului, ci pentru că dorea să-l păstreze pe 
bărbat în viaţă. Raoul dăduse nepăsător din mână. li legaseră un 
bandaj. Alberto îi pusese pe oamenii lui Raoul să-l târască pe 
Monk sub punte. 

Ceva mai târziu, unul din oamenii Breslei o informase că Monk 
era încă în viaţă. Două ore mai târziu, acostaseră lângă o insulă 
din Marea Mediterană. Fuseseră transferați într-un avion mic, 
particular. 

Rachel îl zărise pe Monk - ameţit, cu mâna retezată bandajată 
până la cot, legat de o targă. Fusese apoi închisă într-o cabină 
din fundul avionului. Singură. Fără ferestre. Pe parcursul 
următoarelor cinci ore, aterizaseră de două ori. Apoi, în sfârşit, o 
scoseseră din cabină. 

Monk nu mai era. 

Raoul o legase la ochi şi-i pusese căluş la gură. Fusese mutată 
din avion într-un camion. După încă o jumătate de drum cu multe 
serpentine, ajunseseră la destinaţia finală. Auzise roţile scârţâind 
pe nişte scânduri de lemn. Un pod. Camionul se oprise. 

Când o târâseră afară din maşină, auzise un adevărat vacarm 
de lătrături şi mârâituri, puternice şi furioase. Probabil erau într- 
un fel de adăpost de animale... 

Fusese condusă printr-o deschizătură, apoi coborâse nişte 
trepte. O uşă se închisese în urma ei, estompând lătrăturile. 
Simţise miros de piatră rece şi umezeală. Mai simţise şi o 
presiune de altitudine, în timp ce camionul o aducea aici. 

Munţi! 

În cele din urmă, fusese împinsă înainte şi se împiedicase de 
un prag. Căzuse în patru labe. 

Raoul o înşfăcase de fund cu ambele mâini şi râsese. 

— la te uită la ea! Deja nu mai are răbdare! A 

Rachel sărise ca arsă şi se izbise cu umărul în ceva tare. In 
sfârşit, îi scoseseră căluşul şi gluga de pe ochi. 

Îşi freca umărul şi privi în jur. Se afla într-o celulă mică, de 
piatră. Nici aici nu erau ferestre. Incepuse să piardă noţiunea 
timpului. Singura mobilă din celulă era un pătuţ de fier, cu o 
saltea subţire răsucită la un capăt. O pernă deasupra. Nu erau 
cearşafuri. 

Celula nu avea gratii. Un perete era în întregime făcut din 
sticla. În ea se deschideau o uşă etanşată cu cauciuc şi câteva 
găuri de ventilaţie de mărimea unui pumn. Dar până şi acestea 
erau prevăzute cu un fel de capace care puteau fi închise - 
pentru izolare fonică sau pentru a provoca sufocarea lentă a 
prizonierului. 

Trecuse o jumătate de oră de când o lăsaseră acolo. 

Nu erau nici măcar paznici. Distinse totuşi nişte voci în fundul 
coridorului, probabil din capul scărilor. 

Se iscă zarvă. Rachel îşi înălţă capul şi se ridică în picioare. 

Vocea răguşită a lui Raoul împărțea ordine. Se îndepărtă de 
peretele de sticlă. li înapoiaseră hainele pe barcă, dar nu mai 
avea nici o armă. 

Raoul apăru încadrat de doi bărbaţi. 

Nu părea prea fericit. 

— Scoateţi-o de aici! mârâi el. 

O cheie deschise uşa şi unul din cei doi bărbaţi o târî afară. 

— Pe aici! spuse Raoul. 

O împinse în josul coridorului. 

Rachel văzu şi alte celule, unele sigilate, ca a ei, altele 
deschise şi pline cu sticle de vin. 

Raoul o împinse până în dreptul unor scări pe care o forţă sa le 
urce. leşiră într-o curte întunecată. Era înconjurată de ziduri 
înalte, de piatră. Sub o arcadă, era o poartă, acum bine închisă, 
care dădea spre un pod îngust, ce se întindea peste un defileu. 

Era într-un castel. 

Un şir de camioane erau aliniate de-a lungul zidului de lângă 
poartă. 

Lângă alt zid, se aflau douăzeci de cuşti, legate cu lanţuri între 
ele. Mârâituri înfundate se auzeau din acea direcţie. Nişte umbre 

masive se mişcau prin întuneric, musculoase şi puternice. 

Probabil ca Raoul îi observase interesul. 

— Perro de Presa Canario, zise el cu mândrie. Câini de lupta. O 
rasă veche, de la 1800. Specimenul perfect, creat exclusiv 
pentru luptă. Un pachet de muşchi, fălci şi colţi. 

Rachel se întrebă dacă nu cumva se descria pe el însuşi. 

Raoul o conduse departe de poarta, spre construcţia centrală. 
Două şiruri de trepte urcau spre o uşă masivă, de stejar. Era 
luminata puternic de nişte felinare. Părea aproape primitoare. 
Insă nu o luară într-acolo. O uşă laterală conducea spre un nivel 
de sub scări. 

Raoul descuie uşa de jos. 

Când aceasta se deschise, Rachel simţi miros de antiseptic şi o 
duhoare grea, apăsătoare. Fu împinsă într-o cameră pătrată, 
luminată puternic cu neoane. Ziduri de piatră, podea acoperită 
cu linoleum. Un gardian stătea în faţa singurei uşi care ducea 
mai departe. 

Raoul traversă încăperea şi o deschise. 

In spatele uşii, se întindea un coridor lung şi pustiu. O serie de 
camere se deschideau din el. Rachel aruncă o privire în câteva, 
în timp ce străbăteau pasajul. Una era plină cu nişte cuşti de oţel 
inoxidabil. O alta era ocupata de câteva şiruri de computere. 
„Electromagneţi, se gândi Rachel, folosiţi pentru experimente cu 
compuşii în stare M.” într-o a treia cameră era o singură masă, 
de oţel, aproximativ în forma unui X. Curelele de piele indicau că 
masa era folosită pentru a ţine un bărbat sau o femeie cu 
membrele depărtate. O lampă chirurgicală atârna deasupra. 

Imaginea îi provocă fiori până în măduva oaselor. 

Incă şase încăperi se deschideau mai încolo. Văzuse destul şi 
fu fericită când se opriră în dreptul unei uşi de pe perele opus. 

Raoul ciocăni, apoi o deschise. 

Rachel fu surprinsă de contrastul dintre restul încăperilor şi 
camera ce se deschidea în faţa ei. Parcă ar fi păşit în salonul unui 
distins învăţat al Societăţii Regale, de la începutul secolului al 
XX-lea. Întreaga încăpere era îmbrăcată în lambriuri de abanos şi 
nuc. Pe podea era întins un covor turcesc, foarte gros, lucrat în 
culori de verde şi roşu-cărămiziu. 

Rafturi şi dulapuri acopereau în întregime pereţii, încărcate cu 
texte şi cărţi frumos aranjate. In spatele unei vitrine de sticla, 
Rachel remarca o ediţie princeps a Principia, de Isaac Newton şi, 
lângă ea, Originea speciilor a lui Darwin. Un manuscris egiptean 
stătea întins într-o casetă de sticla, scăldat în lumină. Rachel se 

întrebă dacă nu cumva era chiar pergamentul care fusese furat 
de la muzeul din Cairo, textul falsificai ce conţinea strofele de la 
care pornise toată aceasta aventură însângerata. 

Oriunde se uita, vedea obiecte de arta. Statuete etrusce şi 
romane decorau etajerele, alături de un cal persan de aproape 
un metru, cu capul spart, o capodoperă furată din lran cu zece 
ani în urmă. Se presupunea că era o reprezentare a renumitului 
cal al lui Alexandru cel Mare, Bucefal. Tablouri impresionante 
decorau pereţii. Rachel recunoscu un Rembrandt şi un Rafael. 

In centrul încăperii, se afla un birou masiv, din mahon 
sculptat. Era aşezat lângă un şemineu de piatră, ce se întindea 
din podea până în tavan. Câteva flăcări micuţe pâlpâiau în vatră. 

— Professore! striga Raoul, închizând uşa în urma lor. 

Doctorul Alberto Menardi intră printr-o uşă laterala, care 
conducea în încăperile private. Bărbatul purta o haină neagra, îi 
vită cu vişiniu. Avea tupeul să mai poarte încă gulerul preoţesc 
romano-catolic, peste o cămaşă neagră. 

Ducea o carte sub un braţ şi clătina cu degetul arătător spre 
Rachel. 

— Nu ai fost complet sinceră cu noi. N 

Rachel simţi că inima i se opreşte în piept. incepu să respire 
întretăiat. 

Alberto se întoarse spre Raoul. 

— Şi dacă nu m-ai fi încurcat tu, punându-mă să-i doftoricesc 
mâna americanului, mi-aş fi dat seama mai devreme. Veniţi 
încoace amândoi! 

Le făcu semn spre biroul încărcat de texte. 

Rachel observa o harta a Mării Mediterane întinsă peste restul 
hârtiilor. Fuseseră adăugate linii noi, cercuri, meridiane, grade 
geografice. O serie de numere micuţe erau inscripţionate pe 
marginile hărţii. Un compas, un teu şi un sextant erau puse 
alături. Era clar că Alberto studiase enigma, fie fiindcă nu 
avusese încredere în Rachel, fie din teamă că ea şi unchiul ei nu 
fuseseră suficient de pricepuţi. 

Prefectul lovi cu degetul în hartă. 

— Nu Roma este următoarea destinaţie. 

Rachel se forţa să nu tresară. 

Alberto continuă: 

— Toate subtextele acestui model geometric simbolizează 
mişcare înainte în timp. Chiar şi clepsidra asta! Segmentează 
timpul, înaintând, grăunte cu grăunte, spre sfârşitul inevitabil. 
Din acest motiv, simbolul clepsidrei a reprezentat întotdeauna 

moartea, sfârşitul timpului. Apariţia clepsidrei în acest context nu 
poate însemna decât un singur lucru. 

Cuta de pe fruntea lui Raoul se adânci, semn că nu înţelegea. 

Alberto oftă. 

— In mod evident, simbolizează sfârşitul călătoriei. Sunt 
convins că, oricare ar fi el, locul spre care trimite acest indiciu 
marchează ultima noastră oprire. 

Rachel îl simţi pe Raoul tresărind lângă ea. Se apropiau de 
țelul final. Dar încă nu aveau cheia de aur şi, oricât de inteligent 
ar fi fost Alberto, nu dezlegase încă în întregime ghicitoarea. Dar 
avea să o facă. 

— Nu poate fi Roma. Asta ar însemna să ne mişcăm înapoi, nu 
înainte. Mai există aici un mister care trebuie dezlegat. 

Rachel  clătină din cap, prefăcându-se epuizată şi 
dezinteresată. 

— E tot ce am putut descifra înainte de a fi atacați, zise ea, 
apoi făcu un gest larg, arătând în jur. Noi nu aveam atâtea 
resurse. N 

Alberto o privea fix. li susținu privirea fără să clipească. 

— Da... te cred, zise el încet. Monseniorul Vigor are o minte 
destul de ascuțită, însă ghicitoarea asta e compusa dintr-o 
sumedenie de straturi enigmatice. 

Rachel îşi controla toate trăsăturile, mimând o oarecare 
teamă, prefăcându-se laşă. Alberto lucra singur. Era evident ca 
se retrăsese aici pentru a dezlega misterele Curții. Nu avea 
încredere în nimeni altcineva, se baza doar pe propria 
superioritate. Nu înțelegea valoarea unei perspective mai ample, 
a unui punct de vedere diversificat. In cazul lor, fusese nevoie de 
experiența întregii echipe pentru a elucida misterul. Un singur 
om nu putea face totul. 

Insă prefectul nu era prost. 

— Totuşi, zise el, trebuie să fim siguri. Ne-ai ascuns faptul ea 
ați găsit cheia de aur. Poate că ne mai ascunzi şi altceva. 

Teama de pe chipul fetei se transforma în groază. 

— V-am spus totul, strigă ea cu o convingere impecabil jucată. 

„O s-o creadă? O s-o tortureze?” 

Inghiţi în sec, încercând să-şi ascundă neliniştea. N-ar fi vorbit 
niciodată. Erau prea multe în joc. Văzuse forţa acestei puteri în 
demonstrațiile din Roma şi Alexandria. Curtea Dragonului nu 
trebuia să ajungă vreodată în posesia ei. Trebuia să împiedice 
asta, cu orice preţ. 

Nici măcar viaţa lui Monk nu o mai putea îndupleca de acum 

încolo. Erau amândoi soldaţi. Pe barcă, le spusese despre cheie 
nu doar ca să-l salveze pe Monk, dar şi ca să ia legătura cu Gray, 
să-i dea şansa de a face ceva. | se păruse un risc rezonabil. Şi, în 
continuare, Curţii îi lipsea o informaţie vitala. Nu le spusese nimic 
despre Avignon, sediul papalității franceze. 

Altfel, totul ar fi fost pierdut. 

Alberto ridica din umeri. 

— Există o singura metoda de a afla dacă nu cumva ştii mai 
multe. E vremea să ne asigurăm că am obţinut întreg adevărul 
din partea ta. Du-o alături. Vom fi pregătiţi. 

Respirația lui Rachel se accelera. Parcă nu-i mai ajungea aerul 
în plămâni. Raoul o trase cu brutalitate înapoi pe uşă. Alberto 
veni după ei. Işi scoase haina, pregătindu-se de treabă. 

Imaginea mâinii lui Monk zburând de-a lungul punţii reveni în 
mintea lui Rachel. Trebuia să se pregătească pentru ce era mai 
rău. Nu trebuiau să afle. Niciodată. Nici un motiv nu ar fi putut fi 
într-atât de puternic încât s-o facă să divulge adevărul. 

Când ieşi pe coridor, Rachel observă că încăperea din capăt, 
cea cu masa în formă de X, era luminata mult mai puternic. 
Cineva aprinsese lampa chirurgicala de deasupra mesei. 

Raoul îi bloca parţial vederea. Zări o perfuzie pe un raft. O 
tavă cu instrumente chirurgicale lungi, ascuţite, în forma de 
şurub, cu dinţi de fierăstrău. Un om era întins pe masă. 

Dumnezeule... Monk? 

— Putem să ne întindem cu interogatoriul toată noaptea, îi 
promise Alberto, trecând pe lângă ei pentru a intra primul în 
încăpere. 

Se duse şi îşi puse o pereche de mânuşi de cauciuc. 

Raoul o împinse şi pe ea în încăperea ticsita cu instrumentele 
groazei. 

Rachel văzu în sfârşit cine era țintuit de masă, cu cele patru 
membre întinse şi prinse în chingi, cu sângele deja curgându-i 
din nas. 

— Cineva a încercat să-şi bage nasul unde nu-i fierbea oala, 
zise Raoul cu un rânjet flămând. 

Faţa prizonierului se întoarse spre ea. Ochii li se întâlniră când 
se recunoscură. În acea clipă, Rachel simţi că întreaga voinţă o 
părăseşte. 

Se aruncă spre masă. 

— Nu! 

Raoul o înşfăca de păr şi o trânti în genunchi. 

— O să te uiţi de aici. 

Alberto ridică un bisturiu de argint. 

Vom începe cu urechea stângă. 

— Nu! urlă Rachel. Vă spun. Vă spun tot! 

Alberto lăsă lama şi se întoarse spre ea. 

— Avignon, zise fata printre sughiţuri. Trebuie să ajungeţi la 
Avignon. 

Nu simţea nici un pic de vină. Din clipa asta, trebuia să-şi pună 
încrederea în Gray. Toate speranţele erau la el. Rachel privi în 
ochii îngroziţi ai prizonierei legate de masă. 

— Norma... gemu ea. 

Era bunica ei. 


2.22 A.M. 
AVIGNON, FRANŢA 


Oraşul Avignon strălucea. Toată lumea striga, cânta şi dansa. 

Festivalul Teatrului de Vară se desfăşura în luna iulie a fiecărui 
an, cel mai mare spectacol mondial de muzică, dramaturgie şi 
artă. Tinerii invadau oraşul, aşezaţi pe iarba din parcuri, ocupând 
toate hotelurile şi căminele de tineret. Era petrecere douăzeci şi 
patru de ore din douăzeci şi patru. Nici măcar norii grei şi 
ameninţători nu-i descurajau pe participanţii la festival. 

Vigor îşi întoarse faţa de la un cuplu care făcea sex oral pe o 
bancă mai retrasa, din parc. Parul lung al femeii îi ascundea cea 
mai mare parte a eforturilor pe care le depunea pentru a-şi 
satisface partenerul. Vigor trecu repede pe lângă ei, alături de 
Kat. Aleseseră să traverseze parcul pentru a ajunge la Place du 
Palais, Piaţa Palatului. Castelul papal se înălța pe un deal 
stâncos, deasupra râului. 

Deîndată ce trecură de un punct de belvedere, zăriră dedesubt 
un cot al râului. Peste acesta se arcuia celebrul pod din 
cântecelul franțuzesc, Le Pont d'Avignon, sau Podul Sfântului 
Benezet. Construit la sfârşitul secolului al XII-lea, era singurul 
pod cu arcade care traversa Ronul... deşi, după atâtea secole, 
doar patru arcade mai rămăseseră, din cele douăzeci şi două 
iniţiale. Podul era luminat feeric. Petrecăreţii dansau pe el - 
dansuri tradiţionale folclorice, după toate aparențele. Muzica 
răsuna până la ei. 

In Avignon, trecutul şi prezentul se amestecau într-o feerie pe 
care în puţine alte oraşe o mai puteai vedea. 

— De unde începem? întrebă Kat. 

Cât ţinuse zborul până aici, Vigor nu făcuse altceva decât să 

caute informaţii care să-l ajute să găsească răspunsul la această 
întrebare. Vorbi, în timp ce se îndepărtau de Ron, îndreptându-se 
spre centrul oraşului. 
_ — Avignon este unul dintre cele mai vechi oraşe din Europa. 
Işi are începuturile chiar în epoca neolitica. A fost întemeiat de 
celți, apoi cucerit de romani. Dar motivul pentru care Avignon 
este cel mai cunoscut în ziua de astăzi este moştenirea sa gotica, 
care a înflorit în timpul secolului de papalitate franceză. In 
Avignon se află unul dintre cele mai mari ansambluri de 
arhitectură gotică din Europa. Este un oraş gotic în adevăratul 
sens al cuvântului. 

— Şi semnificaţia acestui fapt este că...? întreba Kat. 

Vigor recunoscu asprimea din vocea ei. Işi făcea griji pentru 
colegii ei. Nu-i convenea că fusese data la o parte, trimisa aici. 
Se simţea direct responsabila pentru capturarea lui Monk şi a 
nepoatei lui. Nu putea scăpa de această povară, în ciuda faptul 
că propriul comandant o asigurase că făcuse ceea ce trebuia. 

Vigor, la rândul său, îi împărtăşea îngrijorarea. El o târâse pe 
Rachel în aventura asta. Acum, fata era în mâinile Curţii 
Dragonului. Ştia însă că nu avea nimic de câştigat dacă se lăsa 
pradă sentimentelor de vinovăţie. Crescuse în spiritul credinţei. 
Era piatra de temelie a fiinţei lui. Găsea o oarecare alinare în 
ideea ca Rachel era în grija Domnului - şi a lui Gray. 

Dar asta nu însemna ca nu putea face şi el ceva. „Dumnezeu îi 
ajută pe cei ce se ajută singuri.” El şi Kat aveau o datorie de 
îndeplinit aici. 

Vigor îi răspunse la întrebare: 

— Cuvântul „gotic” vine din grecescul goetic, care se traduce 
prin „magic”. Acest stil de arhitectură era considerat magic. Era 
ceva nemaivăzut la acea vreme: bolțile subţiri, stâlpii de 
susţinere ce păreau să zboare, înălțimile imposibile... Totul crea 
impresia unei /ipse de greutate. 

Când Vigor accentuă ultimele cuvinte, Kat înţelese. 

— Levitaţie! zise ea. 

Vigor dădu din cap. 

— Catedralele şi alte edificii gotice au fost aproape în 
exclusivitate construite de un grup de masoni care se 
autointitulau Copiii lui Solomon, o combinaţie între Cavalerii 
Templieri şi călugării din ordinul Cistercian. Au păstrat pentru ei 
misterele matematice aplicate la înălţarea acestor structuri, 

mistere pe care se spune că le-au aflat în timpul cruciadelor când 
templierii au descoperit Templul lui Solomon. Cavalerii au ajuns 
bogaţi... mai bine zis și mai bogați, fiindcă s-a zvonit în acele 
vremuri că, odată cu templul, descoperiseră şi vasta comoară a 
regelui Solomon, posibil chiar Chivotul Legământului, despre 
care legenda spunea că se afla ascuns acolo. 

— Şi se mai spune şi ca Graalul este locul în care Moise a 
ascuns mana, zise Kat. Reţeta pentru obţinerea metalelor în 
stare M. 

— Nu excludem această posibilitate, spuse Vigor. Biblia face 
multe referiri la tot felul de puteri ciudate degajate de Graal. 
Referiri la levitaţie. Insuşi cuvântul /evitație este derivat din 
numele gardienilor Graalului, preoţii leviţi. Şi e lucru ştiut că 
Graalul putea ucide, trimițând fulgere de lumina. Un gardian pe 
nume Uzzah a încercat să îndrepte potirul, când acesta se 
înclinase un pic. L-a atins cu mâna şi a fost doborât la pământ. L- 
a speriat în asemenea măsură pe bietul David, încât, la început, 
regele a refuzat să îl primească în cetatea sa. Insă preoţii leviţi i- 
au arătat cum să se apropie de el în siguranţă. Cu mânuşi, 
şorţuri şi fără să aibă asupra sa nici un fel de obiect metalic. 

— Ca să nu fie electrocutat! 

Vocea lui Kat îşi mai pierduse din asprime, misterul o intriga. 

— Poate că Graalul, cu pulberea în stare M înăuntru, acţiona 
asemenea unui condensator electric. Materialul superconductor 
absorbea energia din jur şi apoi o stoca, la fel ca în cazul 
piramidei de aur. Până când cineva se găsea să umble la ea. 

— Şi atunci, era electrocutat. 

Vigor dădu din cap. 

— Bine, spuse Kat. Să presupunem că aceşti Cavaleri 
Templieri au redescoperit Graalul şi, odată cu el şi 
superconductorii în stare M. Dar avem vreo dovada că înțelegeau 
toate aceste secrete? 

— S-ar putea să am un răspuns. Comandantul Gray mi-a dat 
iniţial sarcina de a găsi referiri istorice cu privire la aceste 
ciudate prafuri monoatomice. 

— Din Egipt, până la Magii din Biblie, spuse Kat. 

Vigor dădu din cap. 

— Insă eu m-am întrebat dacă nu cumva povestea se întindea 
chiar mai departe. Dincolo de vremea lui Hristos. Nu cumva mai 
fuseseră lăsate şi alte indicii? 

— Şi le-ai găsit! zise Kat, interpretându-i entuziasmul. 

— Prafurile noastre în stare M purtau multe nume: pâine albă, 

Piatra Paradisului, Piatra Magilor. Spre surprinderea mea, când 
am căutat dincolo de vremurile biblice, am găsit o nouă piatră 
misterioasă în istoria alchimiei. Celebra Piatră Filosofala. 

Kat se încruntă. 

— Piatra care transforma plumbul în aur? 

— Este o interpretare greşita, deşi foarte răspândita. Un filosof 
din secolul al XVI-lea, Eiranaeus Philalethes, un membru 
respectat al Societăţii Regale, a explicat lucrurile în tratatele 
sale. După cum spunea el, Piatra Filosofala era „nimic altceva 
decât aur, deghizat în cel mai înalt grad de puritate... i se spune 
piatra doar datorită naturii sale fixe... aur, mai pur decât cel mai 
pur... însă apare sub forma unui praf foarte fin”. 

— Din nou, praful de aur! zise Kat, surprinsa. 

— Crezi că ar putea exista o referire mai clară? Şi nu a fost 
doar Eiranaeus. Un chimist francez din secolul al XV-lea, Nicolas 
Flamei, a descris un proces asemănător culminând cu cuvintele 
şi citez: „S-a transformat într-o pudra fină, de aur, care este 
Piatra Filosofală”. Vigor se opri şi trase aer în piept. Este, aşadar, 
evident, că unii savanţi ai vremii făceau experimente cu o formă 
ciudata de aur. De fapt, întreaga Societate Regală era de-a 
dreptul fascinata de ea. Inclusiv Sir Isaac Newton. Puţini ştiu ca 
Newton era un alchimist pasionat şi coleg cu Eiranaeus. 

— Atunci, ce s-a ales de toată munca lor? întreba Kat. 

— Asta nu ştiu. În cele mai multe cazuri, probabil că s-au 
împotmolit. Însă a mai fost un coleg de-al lui Newton, Robert 
Boyle, care a studiat şi el aurul alchimiştilor. Insă acesta a făcut 
o descoperire care l-a tulburat profund. Şi-a întrerupt cercetările 
şi a declarat că astfel de studii erau periculoase. Ba chiar atât de 
periculoase, încât, a spus el, proasta întrebuințare a substanţelor 
ar fi putut „da peste cap legile omenirii, întorcând întreaga lume 
cu susul în jos”. Te face să te întrebi oare ce l-o fi speriat într- 
atât. Să fi dat peste ceva îngropat cu secole în urmă de 
societatea noastră de alchimişti? 

Kat clătină din cap. 

— Dar ce legătură are Piatra Filosofală cu arhitectura gotică? 

— Mai multă legătura decât crezi. Un francez de la începutul 
secolului XX-lea, pe nume Fulcanelli, a scris o teză de mare 
succes intitulată Le Mystere des Cathedrales. Dezvolta ideea 
potrivit căreia marea majoritate a catedralelor gotice din Europa 
sunt de fapt mesaje codate ale unor arcane secrete, indicând 
spre o cunoaştere pierdută, ascunzând în tainele lor, spunea el, 
inclusiv modul de preparare a Pietrei Filosofale şi alte secrete 

alchimiste. 

— Un cod săpat în piatră? 

— Nu fi aşa mirata. Biserica făcea deja treaba asta. Marea 
majoritate a populaţiei de la acea vreme nu ştia să citească. 
Decoraţiunile  catedralelor erau atât instructive, cât şi 
informative. Infăţişau, în piatră, poveştile biblice. Şi nu uita cine 
a construit toate aceste clădiri impunătoare. 

— Cavalerii templieri, spuse Kat. 

— O grupare despre care se spune că ar fi descoperit 
cunoaşterea secretă din Templul lui Solomon. Aşa că, cine ştie? 
Poate că, pe lângă poveştile biblice, au introdus şi câteva mesaje 
codate, adresate colegilor lor alchimişti, din rândul masonilor. 

Pe chipul lui Kat se citea îndoiala. 

— E de-ajuns să priveşti cu atenţie o serie de reprezentări ale 
artei gotice ca să începi să-ţi pui întrebări. Iconografia e plina de 
simboluri zodiacale, ghicitori matematice, labirinturi geometrice 
scoase direct din textele alchimiste ale vremii. Chiar şi autorul 
Cocoşatului de la Notre Dame, Victor Hugo, a scris un întreg 
capitol despre cum reprezentările artistice de la Notre Dame 
erau în contradicţie cu dogmele Bisericii Catolice. A descris arta 
gotică drept „pagini de erezie” săpate în piatră. 

Vigor arătă în faţă, printre copaci. Parcul se termina şi se 
apropiau de Piaţa Palatului. 

— lar Fulcanelli şi Hugo nu au fost singurii care erau de părere 
că arta Templierilor ascundea ceva eretic. Ştii de ce vineri 13 
este considerată o zi aducătoare de ghinion? 

Kat îl privi şi clătină din cap. 

— 13 octombrie, 1307. O zi de vineri. Regele Franţei împreună 
cu papa i-au declarat eretici pe Cavalerii Templieri, 
condamnându-i la moarte. Pe conducătorul lor l-au răstignit şi l- 
au ars de viu. Multă lume a fost de părere că adevăratul motiv 
pentru care regalitatea şi biserica i-au scos pe templieri în afara 
legii a fost ca să le ia puterea şi să pună mâna pe avuţiile 
acestora, inclusiv pe arcanele secrete aflate în posesia lor. 
Regele Franţei a torturat mii de cavaleri, însă depozitul lor secret 
nu a fost niciodată găsit. Totuşi, acesta a fost sfârşitul Ordinului 
Templierilor. 

— Într-adevăr, o zi cu ghinion pentru ei. 

— Am putea spune, sfârşitul unui întreg secol cu ghinion. 

Vigor ieşi din parc, luând-o pe o alee străjuită de tei, care 
ducea spre centrul oraşului. 

— Separarea dintre Biserică şi templieri a început cu o sută de 

ani mai devreme, când papa Inocenţiu al IIl-lea i-a măcelărit pe 
catari, o sectă de creştini adepţi ai credinţei gnostice, în strânsă 
legătură cu cavalerii templieri. A fost, de fapt, un război de un 
secol între ortodoxism şi credinţa gnostică. 

— Şi ştim cine a câştigat, spuse Kat. 

— Ştim oare? Mă întreb dacă nu cumva a fost nu atât o 
victorie, cât o asimilare. Dacă nu-i poţi înfrânge, alătură-te lor. O 
lucrare interesanta a fost publicată în septembrie 2001, 
Pergamentul de la Chinon. Este vorba despre un document 
datând de la un an după acea însângerată zi de vineri 13, 
semnat de papa Clement al V-lea, prin care cavalerii templieri 
erau absolviţi de orice vină şi exoneraţi. Din nefericire, regele 
Filip al Franţei nu a ţinut seama de acest act şi a continuat să-i 
vâneze şi să-i masacreze pe templieri în întreaga ţară. Dar de ce 
oare s-a răzgândit Biserica? De ce şi-a construit Clement palatul 
papal tocmai aici, în Avignon, un oraş al tradiţiei gnostice, 
construit chiar de masonii pe care Biserica îi declarase eretici? Şi 
de ce a ajuns Avignonul centrul gotic al Europei? 

— Vrei să spui că Biserica a făcut o schimbare radicală şi că i-a 
primit pe templieri în rândurile ei? 

— Aminteşte-ţi că am ajuns mai demult la concluzia că o serie 
de adepţi ai Creştinilor lui Toma, creştini ai învățăturilor gnostice, 
se ascunseseră deja în sânul Bisericii. Poate că aceştia au fost cei 
care l-au convins pe papa Clement să intervină spre a-i cruța pe 
templieri de măcelul lui Filip. 

— In ce scop? 

— Ca să ascundă ceva de mare valoare - pentru Biserică, 
pentru întreaga lume. În timpul secolului în care papalitatea şi-a 
avut sediul în Avignon, s-au înălţat numeroase clădiri în acest 
oraş. Multe dintre ele sub supravegherea Copiilor lui Solomon. Nu 
le-ar fi fost deloc greu să îngroape ceva de dimensiuni 
considerabile. 

— Dar de unde să începem să căutam? întrebă Kat. 

— De la o lucrare comandata de papă şi construită de mâinile 
templierilor, una dintre cele mai mari capodopere ale arhitecturii 
gotice. 

Vigor arătă în faţă, acolo unde strada se deschidea într-o piaţă 
mare, înţesata de gură-cască şi de participanţi la festival. O serie 
de lumini colorate încadrau o zona de dans, o formaţie rock de 
pe o scenă improvizata făcea un zgomot asurzitor, iar tinerii 
săreau, râdeau şi ţipau. Pe margini, fuseseră montate mese, la 
care stăteau înghesuiți alţi petrecăreţi. Un jongler arunca torţe 

aprinse spre cerul întunecat. Spectatorii îl încurajau, aplaudându- 
l. Berea curgea în valuri, alături de cafeaua servita în pahare de 
carton. Nori de fum de ţigară se ridicau spre cer, amestecându- 
se cu aroma speciala a trabucurilor. 

In spatele acestei agitaţii însă, se contura o structura imensă 
şi întunecată, străjuită de turnuri pătrate, cu o arcada masivă, de 
piatră, la intrare, încadrata de două spirale conice. Structura de 
piatra rece făcea un ciudat contrast cu veselia de dedesubt. 
Greutatea istoriei apăsa pe umerii ei... alături de un secret 
străvechi. 

Palatul Papal. 

— Undeva, în acest castel, se ascunde o pagina de erezie 
săpată în piatra, spuse Vigor, apropiindu-se de Kat. Sunt sigur de 
asta. Noi trebuie să o găsim şi sa o decodam. 

— Dar de unde începem căutarea? 

Vigor clătină din cap. 

— Oricare ar fi fost descoperirea care l-a îngrozit pe Robert 
Boyle, oricare ar fi fost teribilul secret care a condus la crearea 
unei alianţe între templierii eretici şi Biserica canonică, oricine ar 
fi misterul pentru a cărui elucidare a fost nevoie de o adevărată 
vânătoare în zona Mediteranei... răspunsul se ascunde aici. 

Vigor simţi o adiere tăioasă venind dinspre râu. Avignon îşi 
luase numele de la aceste brize, însă Vigor simţea că, de data 
asta, se apropia adevărata furtuna. Stelele de deasupra lor 
dispăruseră, ascunse de stratul jos de nori negri. 

Cât timp mai aveau? 


2.48 A.M. 
LAUSANNE, ELVEŢIA 


— Ăsta a fost calculul prin care am ajuns la Avignon, termină 
Rachel. Vaticanul francez. Aici e următoarea şi cea din urma 
oprire. 

Stătea în continuare în genunchi, pe linoleum. Bunica ei 
rămăsese pe masă, legată în chingi. Rachel le spusese totul, fără 
să omită nici un detaliu. Răspunsese la toate întrebările lui 
Alberto. Nici măcar nu încercase să mintă. Nu-şi putea asuma 
riscul ca prefectul să-i testeze veridicitatea pe trupul bunicii. 

Monk şi Rachel erau soldaţi. Monna nu era. 

Rachel nu putea să permită ca bătrânei să i se întâmple vreun 

rău. Acum, depindea numai de Gray să împiedice Curtea 
Dragonului să pună mâna pe cheia de aur. Işi pusese toate 
speranţele şi toată încrederea în el. Nu avea altă variantă... 

In timpul disertaţiei ei, Alberto îşi luase notițe. Se întorsese la 
el în birou ca să aducă hârtie şi-un pix, împreuna cu harta lui 
Rachel. Dădu din cap când fata termină. Evident, îl convinsese. 

— Desigur, zise el. Atât de simplu. Atât de elegant. Mi-aş fi dat 
şi singur seama în cele din urmă, însă acum pot să-mi concentrez 
eforturile spre elucidarea următorului mister... din Avignon. 

Alberto se întoarse spre Raoul. 

Rachel înţepeni. Işi aminti ce se întâmplase ultima dată. Deşi 
le spusese adevărul despre cheia de aur, Raoul tot îi retezase 
mâna lui Monk. 

— Unde sunt acum monseniorul Verona şi americanca? întrebă 
Alberto. 

— Ultima oară când am auzit ceva despre ei, se duceau la 
Marsilia, spuse Raoul. Cu avionul lor particular. Am crezut că-mi 
urmau ordinele. Rămâneau aproape, dar nu intrau în Italia. 

— Marsilia e la doar douăzeci de minute distanţă de Avignon, 
spuse Alberto, încruntându-se. Probabil că monseniorul Verona 
lucrează deja la dezlegarea misterului. Află dacă a aterizat 
avionul. 

Raoul dădu din cap şi transmise ordinul unuia dintre oamenii 
lui, care plecă în fugă pe coridor. 

Rachel se ridică încet în picioare. 

— Bunica mea... zise ea. li puteţi da drumul acum? 

Alberto flutura din mână, ca şi când ar fi uitat de bătrână. 

In mod evident, avea lucruri mai importante la care să se 
gândească. 

Un alt bărbat se apropie şi tăie cureluşele de piele cu care era 
legată bunica. Cu faţa scăldată de lacrimi, Rachel o ajută pe 
nonna să coboare de pe masă. 

Trimise, în gând, o rugăciune către Gray. Nu doar pentru ea şi 
pentru Monk. Acum şi pentru bunica ei. 

Nonna se ridică tremurând în picioare, sprijinindu-se cu o 
mână de masă. Se întinse şi-i şterse lacrimile lui Rachel. 

— Gata, gata, fata mea... nu mai plânge. N-a fost chiar aşa de 
groaznic. Am trecut eu prin situaţii şi mai rele. 

Pe Rachel mai că o pufni râsul. Bunica încerca să o consoleze. 

Dând-o la o parte pe Rachel, bătrâna se îndreptă spre prefect. 

— Alberto, ar trebui să-ţi fie ruşine! îl dojeni ea, de parcă ar fi 
avut în faţă un copil. 

— Nonna, Nu... o avertiză Rachel, întinzând un braţ. 

— Nu m-ai crezut când ţi-am spus că nepoata mea e în stare 
să păstreze un secret, chiar şi faţă de tine. 

Se aplecă şi-l sărută pe Alberto pe obraz. 

— Ţi-am spus eu că Rachel a mea e foarte isteaţă. 

Braţul lui Rachel rămase încremenit în aer. Sângele îi îngheţă 
în vene. 

— Din când în când, e bine să mai asculţi şi de bătrâni. 

— Ca întotdeauna, ai avut dreptate, Camila. 

Rachel nu mai putea să respire. 

Bunica îi făcu semn lui Raoul să-i ofere braţul. 

— lar tu, tinere, poate înţelegi acum de ce un sânge de 
Dragon atât de puternic merită protejat. Intinse mâna şi-l bătu 
părinteşte pe nenorocit pe obraz. Tu şi nepoata mea... o să aveţi 
bellissimo bambini. Mulţi copii frumoşi. 

Raoul se întoarse şi o privi pe Rachel cu ochii lui reci ca 
gheaţa. 

— Mă voi strădui, îi promise el. 

15 
VÂNĂTOAREA 


27 IULIE, 3.00 A.M. 
LAUSANNE, ELVEŢIA 


Gray o urma pe Seichan pe versantul acoperit de pini. Îşi 
abandonaseră motocicleta la gura unui defileu îngust. O 
ascunseseră în spatele unui rug de trandafiri sălbatici, înainte de 
asta, merseseră mai bine de jumătate de kilometru pe întuneric, 
cu farurile stinse. Această precauţie suplimentară îi întârziase, 
însă fusese absolut necesară. 

Seichan mergea acum înaintea lui, pe jos, fără nici un fel de 
lumină, urcând o pantă acoperită de grohotiş înspre un perete de 
stâncă goală. Gray încercă să zărească ceva printre ramurile 
dese de pin. Puțin mai devreme, zărise, preţ de o clipă, castelul, 
atunci când ieşiseră din Lausanne şi se îndreptaseră spre munte. 
Construcţia pândea parcă de la înălţime, asemenea unui vultur 
pleşuv, cu faţa pătrăţoasă, cu felinarele strălucind ca nişte ochi. 
Apoi însă dispăruse, după ce trecuseră pe sub un pod care se 
întindea în faţă. 

Gray grăbi pasul şi ajunse lângă Seichan. Femeia ţinea în 
mână un dispozitiv GPS, în timp ce urca. 

— Eşti sigură că poţi să găseşti intrarea asta din spate? 

___— Mi-au pus o gluga pe cap prima dată când m-au adus aici. 
Insă aveam la mine un GPS, pe care-l ascunsesem - se uită fix la 
Gray - într-un loc intim. Am înregistrat distanţa şi înălţimea. Ar 
trebui să putem găsi intrarea. 

Continuau să înainteze spre peretele de stâncă din faţa lor. 

Gray o studie pe Seichan. Ce-o fi fost în mintea lui de avea 
încredere în femeia asta? Pădurea întunecată din jur îi stârnea fel 
şi fel de griji. Şi nu doar în legătură cu partenera pe care şi-o 
alesese. Începu să-şi pună la îndoială propria judecată. Aşa 
acţiona oare un bun lider? Risca totul în această operaţiune de 
salvare. Orice profesionist ar fi cântărit şansele şi ar fi plecat 
direct spre Avignon, cu tot cu cheie. Punea în pericol întreaga 
misiune. 

Şi dacă ar fi câştigat Curtea Dragonului... 

Gray îşi aminti de morţii de la Koln, de preotul torturat din 
Milano. Multe alte morţi aveau să urmeze, dacă ar fi eşuat. 

Şi pentru ce? 

Cel puţin, răspunsul la întrebarea asta îl ştia. 

Gray continua să urce panta, pierdut în propriile gânduri. 

Seichan se uită la unitatea GPS, apoi coti spre stânga. Apăru o 
crăpătură în stâncă, pe jumătate ascunsa de o placă de granit, 
acoperita cu muşchi şi cu clopoței micuţi, albi. 

Femeia se aplecă pe sub piatră şi descoperi intrarea într-un 
tunel. Aprinse o lanternă micuță. La doar câţiva metri în faţă, o 
poartă veche le bloca accesul. Lui Seichan nu-i trebui prea mult 
să deschidă lacătul. 

— Nu exista nici un sistem de alarma? întrebă Gray. 

— Vom afla cât de curând, răspunse Seichan, ridicând din 
umeri şi deschizând poarta. 

Gray cercetă zidurile, în timp ce intrau. Granit solid. Nici un fir 
electric. 

La zece metri în spatele porţii, un şir de trepte rudimentare 
urca spre suprafaţă. 

Gray trecu în faţă. Se uită la ceas. Peste câteva minute, trenul 
din Geneva avea să intre în gara din Lausanne. Aveau să afle că 
el nu era acolo. Timpul se scurgea cu repeziciune, începu să urce 
mai repede treptele, căutând din ochi eventuale sisteme de 
alarmă. Urcă echivalentul a cincisprezece etaje. Tensiunea 
creştea cu fiecare pas. 

In cele din urmă, tunelul se deschise într-o cameră largă, o 
grotă boltită, săpată în stâncă. Din peretele din spate ţâşnea un 
izvor natural, care curgea printr-o albie săpată în stâncă, 
coborând spre poalele muntelui. În faţa izvorului însă, se înălța o 
lespede mare, de piatră tăiată. Un altar. Pe plafon, erau pictate 
stele. Era templul roman pe care i-l descrisese Seichan. Până 
acum, informaţiile ei se dovediseră extrem de precise. 

Seichan intră în urma lui. 

— Scările care urcă în castel sunt acolo, zise ea întinzând 
braţul, arătând spre alt tunel, de cealaltă parte a încăperii. 

Gray făcu un pas înainte, însă chiar în acea clipă întunericul 
din tunel se lumină vag. O siluetă păşi în lumina slabă. 

Raoul. 

Avea o mitralieră în mână. 

O lumină se aprinse la stânga lui. Alţi doi bărbaţi înarmaţi 
apărură din spatele dalei de piatră. In spatele lui Gray, o uşă de 

oţel se trânti cu zgomot, blocându-le retragerea prin tunelul din 
spate. 

Şi mai rău însă, simţi ţeava rece a unui pistol la baza craniului. 

— Are cheia de aur la gât, spuse Seichan. 

Raoul făcu un pas spre ei. Se opri în faţa lui Gray. 

— Ar fi trebuit să-ţi alegi cu mai multă grijă aliaţii. 

Inainte sa apuce să răspundă, Gray simţi un pumn ca de oţel 
izbindu-l în stomac. 

Tuşi, rămânând fără aer şi se prăbuşi în genunchi. 

Raoul întinse mâna spre gâtul lui şi înşfăca lanţul. Smulse 
cheia, rupând pandantivul de la gâtul bărbatului dintr-o singura 
mişcare. Íl ridică în lumina. 

— lţi mulţumesc că ai avut amabilitatea să ne aduci cheia, zise 
Raoul. Odată cu persoana ta. Avem să-ţi punem câteva întrebări, 
înainte de a pleca spre Avignon. 

Gray îl privi fix pe Raoul. Nu-şi putu ascunde şocul. Aflaseră de 
Avignon. Cum...? 

Dar ştia. 

— Rachel... murmura el. 

— Oh, nu-ţi face griji. Trăieşte şi e bine sănătoasă. Momentan, 
este la o reuniune de familie. 

Gray nu înţelegea. 

— Nu uitaţi de prietenul lui din spital. Nu vrem să lăsăm vreun 
fir liber. 

Raoul dădu din cap. 

— Deja mă ocup de problema asta. 


3.07 A.M. 
GENEVA, ELVEŢIA 


Nereuşind să adoarmă, Monk se uita la televizor. Era în 
franceza. Nu ştia franceză, aşa că nu-i acorda cine ştie ce 
atenţie. Era doar un zgomot de fond pe fundalul gândurilor lui. 
Morfina îi înceţoşa judecata. 

Işi ţinea ochii fixaţi pe ciotul bandajat. 

Furia nu lăsa tranchilizantele să-şi facă efectul. Nu era furios 
doar fiindcă-i tăiaseră mâna, ci mai mult din cauza că el fusese 
cel care eşuase în aceasta misiune. Fusese scos din luptă. II 
folosiseră ca instrument de negociere. Colegii lui erau în pericol, 
iar el era închis într-o rezerva particulara, păzită de gardienii 

spitalului. 

Totuşi, nu putea ignora o durere surdă în adâncul lui, o durere 
ce nu putea fi amorţită de nici un fel de morfină. Nu avea nici un 
drept să se autocompătimească. El cel puţin era în viaţă. Era 
soldat. Văzuse trupuri scoase de pe câmpul de luptă într-o stare 
mult mai jalnică decât a lui. Insă durerea persista. Se simţea 
violat, abuzat... lezat în orgoliul lui de bărbat şi, cu siguranţă, în 
cel de soldat. 

Argumentele logice nu reuşeau să-i aducă vreo alinare. 

Televizorul băzâia mai departe. 

O zarvă iscata în dreptul uşii lui îi atrase atenţia. O cearta. 
Voci ridicate. Se ridică în capul oaselor. Ce se petrecea? 

Uşa se trânti de perete. 

Privi şocat un bărbat care trecea peste gardienii de pază. 

O figură cunoscută. 

Monk nu-şi putu ascunde şocul din voce. 

— Cardinalul Spera? 


3.08 A.M. 
LAUSANNE, ELVEŢIA 


Rachel fusese trimisă înapoi în celula, însă nu mai era singura. 

Un gardian stătea în spatele peretelui de sticlă. 

lnăuntru, bunica se lăsă să cadă pe pat, oftând. 

— Poate că acum nu pricepi, dar, cu timpul, vei ajunge să 
înţelegi. 

Rachel scutură din cap. Stătea sprijinită de perete, bulversată, 
ameţită. 

— Cum... cum ai putut? 

Bunica îşi ridică spre ea privirea ascuţită. 

— Am fost şi eu ca tine. Avem doar şaisprezece ani când am 
fost adusă din Austria în castelul ăsta. Am fugit, la sfârşitul 
războiului. 

Rachel îşi aminti că bunica îi povestise de nenumărate ori cum 
familia ei fugise în Elveţia şi, în cele din urmă, în Italia. Ea şi tatăl 
ei fuseseră singurii membri ai familiei care supravieţuiseră. 

— Fugeaţi de frica naziştilor... 

— Nu, copilă, noi eram nazişti, o corecta norma. 

Rachel închise ochii. „Dumnezeule mare!” 

Bunica îşi continua povestea: 

— Tata era lider de partid în Salzburg, dar avea şi legături cu 
mai-marii Curţii Imperiale a Dragonului din Austria. Era un bărbat 
foarte puternic. Doar cu ajutorul acestei fraternităţi am reuşit să 
părăsim ţara şi să ne refugiem în Elveţia, prin generozitatea 
baronului de Sauvage, bunicul lui Raoul. 

Pe măsură ce asculta, Rachel era din ce în ce mai îngrozită. Ar 
fi vrut să-şi astupe urechile, să se trezească şi să afle că totul nu 
era decât un vis urât. 

— Insă o asemenea favoare avea un preţ. Tata a fost de acord. 
Virginitatea mea... baronului. Ca şi tine, m-am opus, nu am 
înţeles. Chiar tata a fost cel care m-a ţinut prima dată, spre 
binele meu. Dar nu a fost şi ultima. Am stat ascunşi în castelul 
ăsta timp de patru luni. Baronul m-a vizitat multe nopţi la rând, 
până când am rămas însărcinată cu copilul lui. 

Rachel simţi că aluneca în josul peretelui, până când atinse 
podeaua rece, de piatră. 

— Deşi bastard, copilul era o încrucişare bună între sângele 
nobil al familiei austriece de Habsburg şi gena bearneză, 
elveţiană. Am ajuns sa înţeleg asta, pe măsură ce pruncul 
creştea în mine. Era legea Curţii. Puritatea sângelui trebuia 
perpetuată. Legăturile trebuiau întărite. Tata mi-a explicat iar şi 
iar. Am ajuns să înţeleg că purtam în mine un sânge nobil, sânge 
de regi şi împărați. 

Aşezata pe podea, Rachel încerca să înţeleagă brutalitatea la 
care fusese supusă tânăra fată de odinioară. Propria bunica 
ajunsese să accepte şi să aprobe asemenea acte de brutalitate şi 
abuz, integrându-le într-o schemă grandioasă a unor minţi 
bolnave? La acea vârstă fragedă, tatăl ei reuşise să o 
îndoctrineze. Rachel încerca din răsputeri să o înţeleagă pe 
bătrână, să-i găsească o justificare, însă nu reuşi. 

— Tatăl meu m-a dus în Italia, la Castelul Gondolfo, palatul de 
vară al papei. Acolo am născut-o pe mama ta. O ruşine. Am fost 
bătută pentru asta. Toată lumea sperase să fie băiat. 

Nonna clătină încet şi trist din cap. Continuă cu o altă poveste 
a familiei lor. Cum, tot în castelul Gondolfo, fusese obligată să se 
mărite cu un alt membru al Curţii Dragonului, un bărbat care 
avea legături strânse cu Biserica. Fusese o căsnicie de 
convenienţă, bazată pe minciună. Primiseră ordinul să-şi dedice 
copiii şi nepoţii bisericii, să facă din ei spioni, cârtiţe oarbe pentru 
Curtea Dragonului. Pentru a păstra secretul, nici mama lui 
Rachel, nici unchiul Vigor nu aflaseră vreodată adevărul despre 
originea lor nobilă. 

— Ţie însă ţi-a fost hărăzit un destin mult mai strălucit, spuse 
nonna cu vădită mândrie. Tu ai demonstrat puterea sângelui 
care-ţi curge în vine. Ai fost remarcată şi aleasă pentru a fi 
primită înapoi în sânul Curţii. Sângele tău e prea valoros pentru a 
fi risipit. Imperatorul te-a ales personal pentru a încrucişa din nou 
familia noastră cu vechea şi nobila linie de Sauvage. Copiii voştri 
vor fi regi printre regi. Ochii bunicii străluceau de încântare. Molti 
bellissimo bambini. Toţi regi ai Curţii. i 

Rachel nu mai avea putere nici să ridice capul. Işi acoperi faţa 
cu mâinile. Fiecare secundă a vieţii ei îi trecu prin faţă. Era oare 
adevărat? Cine era ea? Işi aminti de nenumăratele ocazii în care-i 
luase partea bunicii în faţa mamei, îşi aminti sfaturile pe care 
nonna i le dăduse necontenit cu privire la viaţa ei amoroasă. 
Aproape că o venerase pe bătrâna asta, îi respectase stilul dur şi 
întotdeauna direct. Insă acum nu mai putea spune dacă această 
voinţă de fier provenea din tărie de caracter sau din psihoză. Şi 
ce însemna asta pentru ea? Avea şi ea acelaşi sânge ca şi bunica 
ei şi... Dumnezeule... ca şi nenorocitul ăla de Raoul! 

Cine era ea? 

Un alt gând o neliniştea. Frica o îndemnă să vorbească. 

— Dar... dar unchiul Vigor... fiul tău? 

Bunica oftă. 

— Şi-a făcut datoria în cadrul Bisericii. Celibatul îl împiedică să 
poată avea urmaşi. Acum, nu mai este util Curţii. Devotamentul 
familiei noastre faţă de cauză va fi împlinit prin tine, care ne vei 
conduce spre un viitor glorios. 

Rachel remarcă un tremur de durere în spatele acestor ultime 
cuvinte şi ridică privirea. Ştia că bunica îl iubea pe Vigor... chiar 
mai mult decât îşi iubea fiica, pe mama lui Rachel. Se întrebă 
dacă nu cumva bunica îşi respinsese fiica, născută în urma unui 
viol. Şi oare aceeaşi traumă se transmisese şi următoarei 
generaţii? Rachel şi mama ei avuseseră întotdeauna o relaţie 
încordată, un fel de durere nearticulată pe care nici una din ele 
nu reuşise să o depăşească sau să o înţeleagă. 

Şi unde avea să se oprească? 

Un strigăt îi atrase atenţia spre uşă. Veneau nişte bărbaţi. 
Rachel sări în picioare. Bunica, la fel. Cât semănau... 

Un grup de gardieni trecură pe coridor, prin faţa lor. Rachel îl 
privi disperată pe cel de-al doilea bărbat din şir. Era Gray, cu 
mâinile legate la spate. Privi în celula ei. Când o văzu, făcu ochii 
mari de mirare. Se împiedică. 

— Rachel... 

Gray fu împins în faţă de Raoul, care se uită, la rândul lui, în 
celulă, ridicând deasupra capului ceva prins pe un lanţ. 

O cheie de aur. 

Disperarea puse cu desăvârşire stăpânire pe Rachel. 

Nimic nu mai putea ţine acum Curtea Dragonului departe de 
comoara din Avignon. După secole de intrigi şi manipulări, 
Curtea Dragonului câştigase. 

Totul se sfârşise. 


3.12 A.M. 
AVIGNON, FRANŢA 


Lui Kat nu-i plăcea câtuşi de puţin situaţia. Erau prea mulţi 
civili în jur. Sui treptele spre intrarea principală în Palatul Papal. 
Puhoaie de oameni intrau şi ieşeau pe uşă. 

— Prin tradiţie, piesa se ţine înăuntrul palatului, spuse Vigor. 
Anul trecut, s-a jucat Viața şi moartea regelui loan de 
Shakespeare. Anul acesta, este o producţie de patru ore după 
Hamlet. Piesa şi petrecerea durează până dimineaţa. Se 
desfăşoară în Curtea de Onoare. 

Arătă în faţă. 

Işi făcură loc printr-un grup de turişti germani, ieşiră din palat 
şi trecură pe sub arcada de la intrare. Din faţa lor, ecourile unor 
voci sporovăind într-o mulţime de limbi reverberau între pereţii 
de piatră. 

— O să ne fie greu să întreprindem o cercetare eficientă cu 
atâţia oameni aici, zise Kat încruntându-se. 

Vigor dădu din cap. De afară se auzi un tunet asurzitor. 

| se răspunse cu râsete şi aplauze. 

— Piesa ar trebui să fie aproape de sfârşit, spuse Vigor. 

Pasajul lung din dreptul porţii se sfârşea într-o curte în aer 
liber. Era cufundată în întuneric, cu excepţia scenei mari din 
capăt, încadrate de cortine şi decorate ca o sală a tronului dintr- 
un castel impunător. Zidul castelului era chiar zidul din spate al 
curţii. De ambele părţi se aflau reflectoare, care-i luminau pe 
actori şi staţii de amplificare. 

O mulţime de oameni stăteau adunaţi în faţa scenei, unii pe 
scaune, alţii pe pături întinse pe piatră. Pe scenă, câteva siluete 
se ridicau printre oamenii strânşi în jur. Un actor vorbea în 
franceză, însă Kat cunoştea foarte bine această limba. 

— „Sunt mort, Horatio. Nevrednica regina, adio!” 

Kat recunoscu unul dintre ultimele versete din Hamlet. Într- 
adevăr, piesa se apropia de final. 

Vigor o trase într-o parte. 

— Curtea de aici separă două secţiuni diferite ale palatului - 
partea nouă şi partea veche. Zidul din spate şi cel din stânga fac 
parte din Palais Vieux, palatul vechi. Locul unde ne aflam noi şi 
partea din dreapta ţin de Palais Neuf, aripa construita mai târziu. 

Kat se aplecă spre Vigor. 

— Şi de unde începem? 

Vigor arăta spre aripa veche. 

— Există o legenda misterioasă legată de Palatul Papal. Mulţi 
istorici ai vremii au povestit că, în dimineaţa zilei de 20 
septembrie 1348, o coloană uriaşă de foc a apărut deasupra 
părţii vechi a palatului. Intreg oraşul a văzut-o. Superstiţioşii au 
spus că a fost un semn prevestitor al ciumei bubonice, molimă 
care s-a declanşat aproximativ în aceeaşi perioadă. Dar dacă n-a 
fost aşa? Dacă a fost o manifestare a câmpului Meissner, un flux 
de energie eliberat în momentul în care cineva a ascuns aici un 
secret? Apariţia flăcării ar putea indica exact data la care a fost 
îngropată comoara. 

Kat dădu din cap. Era o pistă pe care merita s-o urmeze. 

— Am scos o harta detaliată de pe internet, spuse Vigor. 
Există o intrare în palatul vechi lângă Poarta Maicii Domnului. O 
intrare foarte rar folosită. 

Vigor o conduse spre stânga. Un pasaj arcuit li se deschise în 
faţă. Se aplecară şi intrară, chiar în clipa când lumina unui fulger 
despica cerul. Tunetul răsună asurzitor. Actorul de pe scena se 
opri în mijlocul monologului. Râsete nervoase se auziră din 
public. Era posibil ca furtuna să pună capăt piesei mai curând 
decât fusese prevăzut. 

Vigor făcu semn spre o uşă joasă, într-o laterală. 

Kat se lăsă în genunchi şi începu să lucreze la încuietoare, în 
vreme ce Vigor o ascundea cu trupul lui. Nu dură mult până când 
încuietoarea cedă. Kat o deschise cu un clinchet. 

Un nou fulger o făcu pe Kat să-şi întoarcă privirea spre curte. 
Trăsnetul lovi, despicând cerurile. Din norii joşi, începu sa toarne 
cu găleata. Strigăte şi chiote răsunară în mulţime, începu un 
exod în masă. 

Kat propti uşa cu umărul, aşteptă să intre Vigor, apoi o închise 
în urma lor. 

Uşa se trânti cu zgomot şi Kat o încuie la loc. 

— Trebuie să ne facem griji pentru măsurile de siguranţa? 
întrebă Kat. 

— Din nefericire, nu. După cum vei vedea, nu prea e mare 
lucru de furat. Vandalismul este problema mai gravă. S-ar putea 
să existe totuşi un paznic de noapte. N-ar strica să fim atenţi. 

Kat dădu din cap şi nu aprinse lanterna. Prin ferestrele înalte 
pătrundea suficientă lumină cât să poată vedea o rampă care 
suia spre următorul etaj al castelului. 

Vigor o luă înainte. 

— Apartamentele private ale papei sunt în Turnul îngerilor. A 
fost întotdeauna cea mai bine păzită zonă a palatului. Dacă ar fi 
vrut cineva să ascundă ceva, acolo ar fi fost cel mai nimerit loc 
să o facă. 

Kat scoase o busola şi o ţinu fixată în poziţie în faţa ei. Un 
indicator magnetic îi condusese la mormântul lui Alexandru. 
Poate că şi aici... 

Traversară câteva saloane şi coridoare. Ecourile paşilor le 
răsunau fantomatic în interiorul spaţiului boltit. Kat înţelegea 
acum de ce nu existau măsuri de siguranţă mai sofisticate. 

Locul ăsta era o piatra de mormânt. Lipsit aproape în 
întregime de orice fel de decoraţiuni sau piese de mobilier. Nu 
mai rămăsese nici o dovadă a opulenţei ce trebuie să fi găzduit 
odinioară aceste ziduri. Incercă să-şi imagineze valurile de 
catifea şi blănuri, tapiseriile bogate, banchetele extravagante, 
aurul şi argintul. Nu mai rămăseseră decât pietrele şi grinzile de 
lemn. 

— După plecarea papilor, şopti Vigor, locul a căzut în paragină. 
A fost devastat în timpul Revoluţiei Franceze, ajungând în cele 
din urmă să servească drept garnizoană trupelor lui Napoleon. O 
mare parte a palatului a fost distrusă. Puţine zone mai păstrează 
frescele originale. Printre acestea şi apartamentele papale. 

Pe măsură ce mergea, Kat remarcă un fel de structură 
specifică a locului: coridoarele se terminau prea abrupt, 
încăperile păreau ciudat de mici, scările coborau câte doua 
niveluri fără alte uşi. Grosimea zidurilor varia de la câteva zeci de 
centimetri până la aproape şase metri. Palatul era o veritabilă 
fortăreață, însă Kat simţea prezenta spaţiilor ascunse, a 
pasajelor şi a încăperilor secrete - trăsături comune castelelor 
medievale. 

Bănuielile i se confirmară în clipa în care intrară într-o 
încăpere pe care Vigor o identifică drept fosta trezorerie. Arătă în 
patru direcţii. 

— Îşi îngropau aurul sub podea. În încăperi subterane. A 
existat întotdeauna zvonul că nu au fost încă descoperite toate 
aceste ascunzători. 

Traversară şi alte camere: o garderobă spațioasă, o fostă 
bibliotecă, o bucătărie goală ai cărei pereţi pătraţi se îngustau 
într-un coş octogonal deasupra unui şemineu central. 

Ajunseră în sfârşit şi în Turnul îngerilor. 

Acul busolei lui Kat nu se mişcase deloc, însă fata se 
concentra şi mai tare. 

incepu să se îngrijoreze. Dacă nu găseau intrarea? Dacă 
dădea greş? Din nou... 

Mâna în care ţinea busola începu să-i tremure. Mai întâi, 
greşise şi-i prinseseră pe Monk şi pe Rachel... 

Acum asta! 

Strânse şi mai tare busola şi se forţă să se oprească din 
tremurat. O să rezolve problema asta, împreună cu Vigor. 
Trebuia s-o rezolve. Altfel, toate sacrificiile celorlalţi ar fi fost în 
zadar. 

Hotărâtă, urcă la următorul nivel al apartamentelor papale. 
Fiindcă nu părea să mai fie nimeni prin preajmă, Rachel riscă să 
aprindă o lanternă de buzunar. 

— Salonul papei, spuse Vigor la intrarea într-o încăpere. 

Kat o străbătu în toate direcţiile, cu ochii pe busolă. Aici, 
pereţii erau zugrăviți cu vopsea care însă începuse demult să se 
cojească. Un şemineu mare, într-un colţ, domina întreaga 
cameră. Bubuitul tunetului răsună prin zidurile groase. 

După ce termină, Kat dădu din cap. 

Nimic. 

Merseră mai departe. Urma una dintre cele mai spectaculoase 
încăperi: Camera Cerbului. Frescele redau în detaliu scene de 
vânătoare, de la şoimi şi păsări în cuib, la ogari agitaţi. Apărea 
chiar şi un iaz dreptunghiular, pentru creşterea peştilor. 

— Un piscarium, spuse Vigor. Din nou, peşte. 

Kat dădu din cap, amintindu-şi semnificaţia celorlalţi peşti pe 
care-i întâlniseră de-a lungul vânătorii lor. Cercetă şi această 
încăpere, cu şi mai multă concentrare. Acul busolei refuza să se 
mişte. Fără a fi găsit nici un indiciu, îi făcu semn lui Vigor să 
meargă mai departe. 

Suiră la un alt etaj. 

— Dormitorul papei, o informă Vigor. 

Şi vocea lui părea dezamăgită şi îngrijorată. 

— Este ultima cameră din apartamentele papale. 

Kat păşi înăuntru. Încăperea nu era mobilată. Pereţii erau 
zugrăviți în albastru aprins. 

— Lapislazuli!*, spuse Vigor. Venerată pentru frumuseţea ei. 

Decoraţiunile bogate înfăţişau o pădure pe timp de noapte, 
împânzită cu colivii de toate formele şi mărimile. Câteva veveriţe 
se iveau la poalele copacilor. 

Kat cercetă încăperea dintr-un capăt în celălalt. 

Tot nimic. 

Cobori mâna în care ţinea busola. Se întoarse şi citi aceeaşi 
dezamăgire în ochii lui Vigor. 

Eşuaseră. 


3.36 A.M. 
LAUSANNE, ELVEŢIA 


Gray fu îmbrâncit într-o celulă de piatră. Era sigilată cu sticlă 
Lexan, antiglonţ, groasă de treizeci de centimetri. Uşa fu trântită 
cu putere. O zărise pe Rachel cu două celule mai în faţă... 
împreună cu bunica ei. 

N-avea nici o logică. 

Raoul le mârâi ceva oamenilor lui şi plecă triumfător, cu cheia 
de aur în mână. 

Seichan stătea lângă uşă şi-i zâmbea. Cu mâinile încă strânse 
la spate în legături de plastic, Gray se aruncă nervos înspre ea, 
lovindu-se de peretele de sticlă. 

— Căţea afurisită! 

Femeia zâmbi, îşi sărută vârful degetelor şi le lipi de sticlă. 

— Pa, iubiţel! Mersi că m-ai adus până aici. 

Gray căzu lângă uşă. Se întoarse cu spatele înjurând pe sub 
barbă, calculând. Raoul îi confiscase rucsacul şi îl dăduse unuia 
dintre oamenii lui. Il percheziţionaseră şi-i luaseră armele de la 
umăr şi de la buzunarele de la glezne. 

Auzi glasuri în celula lui Rachel. O uşă se deschise. 

Raoul mârâi ceva unuia dintre gardieni. 

— Duceţi-o pe Madame Camilla la camioane. Spune-le 
oamenilor să fie pregătiţi. Plecăm spre aeroport în câteva 
minute. 

— Ciao, Rachel, mia bambina. 


19 Piatră opacă, intens albastră, cu o istorie foarte veche, preţuita de 
unele culturi străvechi chiar mai mult decât aurul (n. tr.). 


372 


Fata nu-i răspunse bunicii. Ce se petrecea? 

Se auziră paşi îndepărtându-se. 

Gray simţea în continuare o prezenţa în spatele celeilalte uşi. 

Vocea lui Raoul se auzi din nou: 

— De-aş avea mai mult timp, şuiera bărbatul. Dar ordinele 
sunt ordine. Totul o să se termine în Avignon. Imperatorul se va 
întoarce împreună cu mine. Vrea să privească atunci când o să te 
iau prima oară. După care, rămânem numai noi doi... pentru tot 
restul vieţii. 

— Du-te dracului! îi scuipă Rachel. 

— Ce pătimaşă! râse Raoul. O să te învăţ eu cum să ţipi şi cum 
să-ţi satisfaci superiorul. Şi dacă nu te supui întocmai dorințelor 
mele, n-o să fi tu prima târfă căreia Alberto îi face lobotomie 
pentru Curte. N-am nevoie de mintea ta ca să ţi-o trag. Se 
îndepărtă, cu un ultim ordin către gardian. 

— Fi cu ochii în patru! Te anunţ eu când am nevoie de 
american. O să ne distrăm puţin, înainte să plecăm. 

Gray ascultă paşii lui Raoul îndepărtându-se. 

Nu mai aşteptă. Lovi cu putere cu vârful bocancului în peretele 
de stâncă. O lamă de zece centimetri ţâşni din călcâi. Se aplecă 
şi reteză legăturile din jurul încheieturilor. Se mişca repede. 
Timpul era vital. 

Bagă mâna în pantaloni. Seichan îi strecurase un mic recipient 
în centura în clipa în care se izbise de peretele de sticlă. Işi 
vârâse mâna stângă printr-o gură de ventilaţie în timp ce cu 
cealaltă le distrage atenţia celor care o priveau, prefăcându-se 
că îi trimite un sărut de adio. 

Gray deschise spray-ul, se apropie de uşă şi pulveriza 
conţinutul asupra balamalelor. Mecanismele din oţel începură să 
se dizolve. Trebuia să-şi scoată pălăria în faţa Breslei. Cei drept, 
aveau jucării frumoase. Deşi Gray nu putea lua legătura cu 
superiorii lui, nimic n-o oprise pe Seichan să ceară organizaţiei ei 
să le furnizeze echipamente. 

Gray aşteptă un minut întreg, apoi îi strigă gardianului rămas 
pe coridor, la câţiva metri mai încolo: 

— Hei! Tu! Ceva nu-i în regulă aici. 

Auzi paşii apropiindu-se. 

Gray se depărtă de uşă. 

Gardianul apăru. 

Gray arătă spre dârele de fum care ieşeau pe lângă uşă. 

— Ce dracu’? urlă el. Incercaţi să mă gazaţi, nenorociţilor? 

Incruntându-se, gardianul se apropie de uşă. 

Era suficient. 

Gray făcu un salt în faţa şi se izbi în uşă, smulgând-o din 
balamale. Placa groasă, de sticlă, se prăvăli peste gardian. 
Acesta se izbi de peretele opus, lovindu-se rău la cap. In cădere, 
încerca să-şi scoată pistolul. i 

Gray dădu la o parte uşa şi se răsuci dintr-un salt. Infipse lama 
scoasă din călcâiul bocancului în gâtul bărbatului, apoi o scoase. 
li retezase gâtul aproape în întregime. 

Se aplecă şi scoase pistolul de la centura gardianului, 
împreună cu un set de chei. Alergă spre celula lui Rachel. 

Fata era deja în picioare, lângă uşă. 

— Gray...! 

Trânti uşa de perete - şi era în braţele lui. Se lipi strâns de el, 
cu buzele la urechile lui, respirându-i pe gât. 

— Mulţumesc lui Dumnezeu! şopti ea. 

— Mai bine mulţumeşte-i lui Seichan, zise el. 

În ciuda grabei care îi presa, o mai tinu o clipă lipită de el. 
Simţea că avea nevoie de asta. 

Şi poate că nu numai ea... 

In cele din urmă însă, se dezlipiră din îmbrăţişare. Gray arată 
cu pistolul spre capătul coridorului. Se uita la ceas. Două minute. 


3.42 A.M. 


Seichan stătea în capul scărilor care duceau spre castelul 
principal. Ştia ca singura scăpare era prin uşa din faţa. Intrarea 
de sub castel fusese sigilată de uşa de oţel care se închisese în 
urma lor. 

In curtea puternic luminata se vedea o caravană de cinci SUV- 
uri. Mai mulţi bărbaţi încărcau ceva în maşini. Ordinele răsunau 
din toate părţile. Nişte lăzi erau îndesate în remorci. Câinii lătrau 
în cuşti. 

Seichan studie scena cu coada ochiului, urmărind cu 
precădere un bărbat printre ceilalţi. Avea nevoie să provoace un 
haos total. Confiscase deja cheile ultimului Mercedes. Un SUV 
argintiu. Culoarea ei preferată. 

In spatele ei, se deschise o uşă. leşi Raoul, alături de o 
bătrână. 

— Te conducem până la aeroport. De acolo, un avion o să te 
ducă la Roma. 

— Nepoata mea... i 

— O să am grijă de ea. Iți promit. 

Ultimele cuvinte fură însoţite de un zâmbet de gheaţă. 

Raoul o observă pe Seichan. 

— Nu cred că mai avem nevoie de serviciile Breslei de acum 
înainte. 

Seichan ridica din umeri. 

— Atunci, plec cu voi după care-mi vad de drum. 

Arăta cu un gest al capului spre SUV-ul argintiu. 

Raoul o ajută pe bătrână să coboare treptele, apoi se îndrepta 
spre vehiculul din faţă, unde îl aştepta doctorul Alberto Menardi. 
Seichan continua să-şi urmărească ţinta. O mişcare de-a lungul 
unui zid al curţii îi atrase atenţia. 

O uşă se deschise: îl zări pe Gray. Avea un pistol. Bun. 

De cealaltă parte a curţii, Raoul ridică o staţie în dreptul gurii. 
Mai mult ca sigur, îl suna pe gardianul lăsat sa păzească celulele. 
Nu mai putea aştepta. Bărbatul pe care-l urmărea nu era atât de 
aproape de Raoul pe cât sperase - dar era totuşi în mijlocul 
acţiunii. 

Îşi fixa privirea asupra soldatului care mai ducea încă pe umeri 
rucsacul confiscat de la Gray. Se putea baza întotdeauna pe 
lăcomia mercenarilor. Individul nu voia să-şi scape prada din 
ochi. Rucsacul era plin de arme şi de aparatura electronică 
scumpă. 

Din nefericire pentru soldat însă, în partea de jos a rucsacului 
fusese ascuns şi un sfert de kilogram de C4, cusut într-un 
compartiment secret. Seichan apăsă transmiţătorul din buzunar, 
sărind totodată peste balustrada scărilor de la intrare. 

Explozia bubui chiar în centrul caravanei. Bucăţi de trupuri 
sfârtecate zburară spre cerul întunecat. Rezervoarele a două 
maşini luară foc. O minge de foc se ridica în sus. Sfărâmături 
aprinse se împrăştiau în toate colţurile curții. 

Seichan se mişcă repede. li făcu semn lui Gray şi-i arătă cu 
pistolul înspre SUV-ul argintiu. Avea parbrizul crăpat, dar altfel 
rămăsese intact. Gray şi femeia se repeziră în acea direcţie. Toţi 
trei ţâşniră spre vehicul. 

Doi soldaţi încercară să-i oprească. Gray îl elimină pe unul, 
Seichan pe celălalt. Ajunseră lângă maşină. 

Huruitul unui motor îi atrase privirea spre poarta castelului. 
Maşina din faţă ţâşni înainte. Raoul încerca să scape. O ploaie de 
gloanţe se abătu asupra lor, în timp ce soldaţii se îngrămădeau 
să urce în cel de-al doilea vehicul. Motorul era deja pornit. 

Raoul apăru prin trapa primei maşini, cu faţa întoarsă spre ei. 
Ridică un pistol masiv. 

— Jos! strigă Seichan, aruncându-se pe burtă. 

Impuşcătura răsună ca o lovitură de tun. Auzi parbrizul 
cedând, iar geamul din spate exploda. Glonţul masiv trecuse 
dintr-o parte în cealaltă a vehiculului. Expusă, Seichan se 
rostogoli înspre partea din spate, păstrând maşina între ea şi 
Raoul. 

Sunet de Împuşcături răsună din cealaltă parte. Gray, întins pe 
burtă, într-o poziție mai avantajoasă, trase înspre Raoul chiar în 
clipa în care maşina acestuia trecea prin poarta principală. Al 
doilea vehicul îl urmă. 

Raoul continua să tragă, ignorând împuşcăturile adversarului. 

Un glonţ se înfipse în grilajul din faţă al SUV-ului. 

La dracu'! 

Nenorocitul voia să le distrugă maşina. 

Farul din faţă exploda. De unde se afla, Seichan văzu un firicel 
de benzină scurgându-se din rezervor şi adunându-se într-o 
baltă, pe pietre. 

Pistolul lui Gray se deschise. Nu mai avea muniţie. 

Seichan o luă în patru labe înspre el, însă era prea târziu. 

O maşină, apoi alta, dispărură prin poartă. Râsul lui Raoul 
răsună până la ei. Poarta cobori în urma ultimei maşini, muşcând 
cu dinţii nişele din piatră, închizându-le drumul. 

Un huruit îi răsună în urechi. 

Se ridică într-o mână. Obloane de oţel se lăsau peste toate 
ferestrele şi uşile castelului. Fortificaţii moderne. Aştia nu 
glumeau când venea vorba de măsuri de siguranţă. Erau prinşi în 
curtea castelului. 

Se auzi un al doilea sunet. 

Clinchetul unor încuietori grele. 

Seichan se întoarse, odată cu Gray şi cu Rachel. Înţelegea 
acum de ce nenorocitul răsese cu atâta poftă. 

Porţile celor douăzeci de cuşti în care erau închişi câinii se 
ridicară, telecomandate. 

Monştri de muşchi, piele şi colţi ieşiră prevăzători, mârâind, 
spumegând, înnebuniţi de tunete şi sânge. Fiecare câine ajungea 
până la nivelul pieptului unui bărbat matur şi avea o greutate de 
aproximativ o suta de kilograme. 

lar clopoţelul care anunţa ora mesei tocmai sunase. 

3.38 A.M. 
AVIGNON, FRANŢA 


Kat refuza să accepte înfrângerea. Luptându-se cu disperarea, 
se plimba în lungul şi-n latul dormitorului albastru din vârful 
Turnului îngerilor. 

— Nu privim problema cum trebuie, zise ea. 

Spre deosebire de ea, Vigor rămăsese încremenit în mijlocul 
încăperii. Ochii îi păreau pierduţi, ca şi când ar fi calculat ceva în 
minte. Sau era doar îngrijorat pentru nepoata lui? Cât de mult se 
concentra asupra problemei pe care trebuiau s-o rezolve? 

— Ce vrei să spui? îngăimă el. 

— Poate că nu există nici un indicator magnetic. 

Kat ridică busola atrăgându-i privirea, sperând să-i capteze 
întreaga atenţie. 

— Atunci ce? 

— Cum rămâne cu tot ce mi-ai povestit mai devreme? Despre 
istoria gotică a oraşului şi a acestui loc? 

Vigor dădu din cap. 

— Este ceva integrat în structura clădirii. Dar, dacă nu are 
indicator magnetic, cum să-l găsim? Palatul ăsta e uriaş! Şi, 
având în vedere în ce stare se găseşte, e foarte posibil ca indiciul 
nostru să fi fost distrus sau mutat. 

— Nu crezi nici tu asta, spuse Kat cu fermitate. Societatea 
noastră secretă de alchimişti ar fi găsit, cu siguranţă, o metodă 
de a-l proteja. 

— Şi totuşi, cum îl găsim? întrebă Vigor. 

Un fulger brăzdă rama unei ferestre din apropiere. Lumină 
grădinile de sub turn şi oraşul care se întindea la poalele 
dealului. Ploua şi mai tare acum. Furca unui nou fulger despică 
norii cei negri. 

Kat privi spectacolul şi se întoarse încet spre Vigor, cu chipul 
luminat de o bruscă revelaţie. Băgă busola în buzunar, dându-şi 
seama că nu mai avea ce face cu ea. 

— Magnetismul a deschis mormântul Sfântului Petru, zise ea, 
apropiindu-se din nou de Vigor. Şi tot magnetismul ne-a condus 
la mormântul lui Alexandru. Odată ajunşi acolo însă, 
electricitatea a fost cea care a activat piramida. Poate că tot 
electricitatea o să ne conducă la comoara ascunsă aici. 

intinse braţul, arătând spre furtuna dezlănţuită. 

— Fulgerele! Palatul a fost construit pe cea mai înaltă colină, 
Rocherdes Doms, Domul de Stâncă. 

— Care atrage  fulgerele! O săgeată care luminează 
întunericul. 

— Am trecut oare pe lângă reprezentarea vreunui fulger? 

— Din câte-mi amintesc eu, nu, zise Vigor, frecându-şi bărbia. 
Cred însă că ai atins un punct sensibil. Lumina simbolizează 
cunoaşterea. Iluminismul. Era țelul suprem al credinţei gnostice - 
să caute lumina primordială menţionata în Geneză, să atingă 
acest nivel de cunoaştere şi putere care se găseşte pretutindeni 
în jurul nostru. 

Vigor pocni din degete. 

— Electricitate, fulgere, lumină, cunoaştere, putere. Toate se 
leagă între ele. Şi undeva există un simbol pentru toate astea, 
ascuns chiar în construcţia acestui palat. 

Kat clătină din cap, pierdută. 

Vigor încremeni dintr-odată. 

— Ce este? întrebă Kat, apropiindu-se. 

Vigor îngenunche repede şi desenă în praful de pe jos. 

— Mormântul lui Alexandru a fost în Egipt. Nu trebuie să uităm 
că, întotdeauna, o ghicitoare se continuă în următoarea. Simbolul 
egiptean pentru lumină este un cerc, cu un punct în centru. 
Reprezintă soarele. 


— Uneori însă, apare turtit, ca un oval, sub forma unui ochi. 
Nu reprezintă doar soarele şi lumina, ci şi cunoaşterea. Ochiul 
care arde în interior. Ochiul atotvăzător din iconografia masonică 
şi templieră. 


Kat privi încruntata desenul. Nu văzuse nici unul din aceste 
doua însemne. 

— Bine, dar unde trebuie să le căutăm? 

— Nu trebuie să le găsim, ci să le formăm! spuse Vigor 
ridicându-se. Cum de nu m-am gândit mai devreme la asta? Una 
dintre trăsăturile de bază ale arhitecturii gotice este jocul realizat 
între lumini şi umbre. Arhitecţii templieri erau adevăraţi maeştri 
ai acestui gen de manipulare. 

— Dar de unde să...? 

Vigor o întrerupse. Deja se îndrepta spre uşă. 

— Trebuie să ne întoarcem la primul nivel. Acolo unde am 
văzut deja potenţialul pentru formarea unui ochi de foc, într-un 
cerc de lumină. 

Kat îl urmă pe Vigor. Nu-şi amintea nimic de acest gen. 
Coborâră în grabă scările şi ieşiră din Turnul îngerilor. Vigor 
traversă sala de bal şi se opri într-o încăpere pe care deja o 
cercetaseră. 

— Bucătăria?! exclama Kat, surprinsă. 

Privi din nou pereţii pătraţi, vatra înălţata în mijloc şi, 
deasupra acesteia, coşul octogonal. Nu înţelegea şi tocmai se 
pregătea s-o spună. 

Vigor întinse o mână cu care îi acoperi lanterna. 

— Aşteaptă. 

Bolta strălucitoare a unui fulger despică cerul de afară. Prin 
coşul deschis pătrunse suficienta lumină cât să formeze pe plita 
un oval perfect. Lumina argintie pâlpâi, apoi se stinse. 

— „Cum e sus, la fel e şi jos”, spuse Vigor cu voce răguşită. 
Efectul este probabil şi mai vizibil la amiază, atunci când soarele 
ajunge direct deasupra deschiderii. 

Kat îşi imagină plita aprinsa, strălucind în bătaia flăcărilor. Un 
foc în jurul căruia lumina soarelui forma un cerc. 

— Dar cum putem fi siguri că ăsta e locul? întrebă Kat, dând 
ocol plitei. 

Vigor se încruntă. 

— Nu sunt pe deplin sigur, însă mormântul lui Alexandru se 
afla sub un far în vârful căruia ardea un foc. Şi, ţinând cont de 
utilitatea unui far sau a unei bucătării, pare logic să îngropi un 
secret sub o altfel de locaţie, despre care eşti sigur că generaţii 
la rând vor avea nevoie. 

Nu prea convinsă, Kat se aplecă şi scoase un cuţit ca să 
examineze vatra centrală. Săpa în jurul căminului, scoțând la 
iveală o piatră de culoare portocalie de la baza acestuia. 

— Nu e nici hematit, nici magnetit. 

Dacă ar fi fost vreuna din ele, poate ca ar fi fost convinsă. 

— E doar bauxită, un aliaj de aluminiu. Un bun conducător 
termic. Foarte normal la un cuptor. Nu-i nimic neobişnuit. 

Ridică privirea spre Vigor. Monseniorul zâmbea cu gura până 
la urechi. 

— Ce e? 

— Am trecut chiar pe lângă ea, zise el, venind lângă Kat. Ar fi 
trebuit să mă gândesc că tot o piatra ne va indica drumul. Mai 
întâi hematit, apoi magnetit şi acum bauxită. 

Kat se ridică nedumerită. 

— Bauxita se exploatează chiar aici, în această zonă. Ba chiar 
şi-a luat numele după seniorii de Baux, al căror castel se află la 
doar cincisprezece kilometri de aici. A fost construit chiar pe un 
deal de bauxită. Piatra asta e ca un deget îndreptat într-acolo 
înspre acest loc. 

— Şi? 

— Seniorii de Baux au avut o relaţie cam tensionată cu papii 
francezi, noii lor vecini. Insă au rămas cunoscuţi pentru o 
revendicare ciudată, pe care au susţinut-o cu multă vehemenţă. 
Pretindeau că sunt descendenţi ai unui bine-cunoscut personaj 
biblic. 

— Cine? întreba Kat. 

— Baltazar. Unul dintre Magi. 

Kat făcu ochii cât cepele. Se întoarse din nou spre vatra. 

— Au sigilat deschiderea cu pietre luate de la descendenţii 
Magului. 

— Incă mai ai îndoieli ca ăsta e locul? întrebă Vigor. 

Kat clătina din cap. 

— Dar cum îl deschidem? Nu văd nici o broască. 

— Deja ai dat singura răspunsul. Cu electricitate. 

Ca şi când ar fi vrut să întărească această idee, un tunet bubui 
prin zidurile groase. 

Kat îşi dădu rucsacul jos din spate. Merita să încerce. 

— Aici nu mai există nici un fel de baterii antice, zise ea, 
scoțând o lanternă mai mare. Dar am eu unele moderne, marca 
Duracell. 

Desfăcu lanterna şi folosi vârful cuțitului ca sa elibereze firul 
pozitiv şi pe cel negativ, apoi le răsuci între ele. Când termină îşi 
ridică, triumfătoare, lucrarea. 

— Dă-te mai în spate, îl preveni ea pe Vigor. 

Se întinse şi puse firele din lanternă în contact cu piatra de 
bauxita, un minereu slab conductor. Apăsă butonul lanternei. 

Un arc de electricitate înţepă piatra. li răspunse un ton adânc, 

de bas, ca şi când cineva ar fi lovit o toba uriaşă. 

Kat făcu un salt în spate. Se duse lângă perete, alături de 
Vigor. 

Pe lângă marginile vetrei de piatra apăru o strălucire ca de 
foc, care cuprinse întreg căminul. 

— Cred că au cimentat pietrele între ele cu sticla în stare M, 
topită, murmura Kat. 

— Aşa cum constructorii egipteni din Antichitate au folosit 
plumbul topit pentru a cimenta blocurile din care au făcut Farul 
din Alexandria. 

— Şi acum, electricitatea eliberează energia stocata în sticlă. 

Flăcările se întinseră deasupra vetrei, conturând fiecare piatră 
în parte. Străluceau tot mai puternic, aproape orbindu-i. Se 
simţiră izbiţi de un val de căldură. 

Kat îşi acoperi ochii. Insă efectul nu dura prea mult. După ce 
lumina pali, blocurile de bauxita, fără să mai aibă acum nimic 
care să le ţină lipite, începură să cadă, rostogolindu-se într-un fel 
de puț ascuns în spatele vetrei. 

Kat auzi sunetul pietrei lovite de piatră. Zgomotul continuă, pe 
măsură ce dalele se rostogoleau tot mai adânc. Fără să-şi mai 
poată stăpâni curiozitatea, Kat făcu un pas în faţa şi aprinse 
lanterna.  Muchiile vetrei  mărgineau acum nişte trepte 
întunecate, care coborau. 

Se întoarse spre Vigor. 

— Am reuşit! 

— Dumnezeu să ne-ajute! zise monseniorul. 


3.52 A.M. 
LAUSANNE, ELVEŢIA 


La aproape jumătate de kilometru de castel, Raoul îşi cobori 
telefonul de la ureche şi se îndepărtă de maşină. Furia aproape 
că îl orbea. Sângele îi curgea dintr-o rană de la cap. Căţeaua aia 
asiatică îl trădase. Insă avea să se răzbune. Câinii lui o să-i facă 
bucăţi pe toţi trei. 

Şi dacă nu... 

Se duse lângă cel de-al doilea vehicul. Făcu semn către doi 
bărbaţi. A 

— Tu şi tu! Intoarceţi-vă la chateau. Pe jos. Rămâneţi de pază 
la poarta. Trageţi în orice mişcă. Nimeni să nu iasă viu din curte. 

Cei doi săriră jos din camionetă şi o luară grăbiţi înapoi spre 
castel. 

Raoul se întoarse la maşina din faţă. 

Alberto îl aştepta. 

— Ce a spus Imperatorul? îl întrebă el pe Raoul, care se urca în 
scaunul din faţa. 

Bărbatul îşi băgă celularul în buzunar. Trădarea Breslei îl 
surprinsese pe liderul lor la fel de mult ca şi pe Raoul. Insă Raoul 
omisese să-şi informeze superiorul de propriul act de trădare din 
Alexandria. Nu-i spuse că o lăsase pe căţea în ghearele morţi, 
apoi îi minţise pe tovarăşii ei că pierise în luptă. Ar fi trebuit să se 
aştepte la asta. Se lovi cu pumnul în genunchi. Când i-l adusese 
pe tavă pe american, lăsase garda jos. 

Ce prost fusese! 

insă situaţia avea să fie îndreptată. 

In Avignon. 

Raoul îi răspunse lui Alberto: 

— Imperatorul ni se va alătura în Franţa şi ne va aduce întăriri. 
Mergem mai departe, cum am planificat. 

— Şi ceilalţi? întrebă Alberto, aruncând o privire în urmă, spre 
chateau. 

— Nu mai sunt importanţi. Nu mai pot face nimic ca să ne 
oprească. 

Raoul îi făcu semn şoferului să plece mai departe. Maşina se 
îndreptă spre aeroportul Yverdon. Clătină din cap gândindu-se la 
ce pierduse aici. Nu la oamenii lui. La târfa de Rachel Verona. Ce 
planuri avusese pentru ea... 

Cel puţin, îi lăsase un mic cadou, înainte de plecare. 


3.55 A.M. 


Rachel se alătură lui Gray şi Seichan pe treptele de la intrarea 
principală a castelului, cu spatele lipit de obloanele de metal 
trase deasupra uşii. Cu mişcări încete, se retrăseseră din faţa 
haitei de câini în acest adăpost relativ. 

Nu aveau decât o singură armă. Şase gloanţe. 

Gray încercase să mai facă rost de o armă, căutând prin 
curtea în flăcări, dar nu găsise decât nişte puşti rupte. Avea 
acum arma lui Seichan. Femeia îşi făcea de lucru cu unitatea 
GPS, concentrata la maximum, bazându-se pe Gray să-i 

păzească spatele. 

Ce făcea? 

Rachel se ţinea la un pas distanţă de femeie, aproape de Gray. 
O mână îi rămăsese încleştată pe partea din spate a cămăşii 
bărbatului. Nu-şi amintea când o apucase, însă nu-i mai dădea 
drumul. Era singurul lucru care o mai ţinea în picioare. 

Un pitbull trecu în tăcere prin faţa treptelor. Târa după el un 
braţ smuls de la un soldat rănit. Douăzeci de astfel de monştri se 
plimbau prin curte, sfâşiind cadavrele, mârâind şi arătându-şi 
unul altuia colții. lzbucniră chiar şi câteva lupte, sălbatice, 
fulgerătoare. 

Nu putea să dureze prea mult până când atenţia fiarelor avea 
să se îndrepte asupra lor. 

Orice zgomot le atrăgea privirile. Răniţii care încă mai gemeau 
fuseseră primii care muriseră. Ştiau cu toţii că de îndată ce 
trăgeau primul foc întreaga haită avea să se năpustească asupra 
lor. 

Şase gloanţe. Douăzeci de câini. 

Intr-o parte, o mişcare... 

Prin fumul care înceţoşa imaginea, o siluetă firavă se ridică cu 
greu, clătinându-se pe picioare. O rafală de vânt risipi ceața şi 
Rachel recunoscu persoana din faţa ei. 

— Norma... şopti ea. 

Intr-o parte a capului, părul femeii era năclăit de sânge. 

Rachel crezuse că bunica ei plecase împreuna cu Raoul. 

S-o fi doborât oare explozia? Să fi căzut din maşină? 

Dar Rachel nu credea asta. Probabil că Raoul îi făcuse vânt. O 
lăsase în urmă, ca pe un bagaj incomod şi nefolositor. 

Un geamăt răsună dinspre bătrână. Işi duse o mână în partea 
lovită a capului. 

— Papa! strigă ea cu voce slabă. 

Lovitura, confuzia, umbra castelului probabil că o ameţiseră pe 
bătrână, trăgând-o înapoi, în trecut. 

— Papa... 

Durerea provocată de rana de la cap îi răzbătea prin voce. 

Insă Rachel nu fu singura care îi auzi durerea. 

La câţiva metri distanţă, o formă întunecată apăru din spatele 
unui cauciuc în flăcări, pândind din ascunzişul fumului, atrasă de 
strigătul sugrumat. 

Rachel dădu drumul cămăşii lui Gray şi cobori, aproape 
împiedicându-se, o treaptă. 

— Am văzut, spuse Gray, oprind-o cu o mână. 

Ridică arma, ţinti şi apăsă trăgaciul. Bubuitura răsună ca o 
explozie în curtea învăluită în tăcere, însă scheunatul tintei 
atinse răsună şi mai tare. Câinele se prăbuşi pe-o parte. Animalul 
începu să urle. Se repezi cu colții asupra piciorului rănit, atacând 
durerea. Ceilalţi câini năvăliră pe el. Atraşi de sânge. Ca leii 
asupra unei gazele rănite. 

Bunica lui Rachel, speriată de apariţia fiarei, căzuse pe spate. 
Gura îi rămăsese deschisă, amuţită în urma şocului. 

— Trebuie să ajung la ea, şopti Rachel. 

Era o reacţie instinctivă. In ciuda faptului că o trădase, norma 
încă mai păstra un loc în inima ei. Nu merita o astfel de moarte. 

— Merg cu tine, zise Gray. 

— E ca şi moartă, spuse Seichan suspinând, lăsând în jos 
mâna în care ţinea unitatea GPS. 

Cobori însă în urma lor, rămânând aproape de singura armă 
pe care o aveau. 

Traversară curtea lipiţi unul de celălalt. Băltoace de ulei aprins 
le luminau drumul. 

Rachel ar fi vrut să fuga, însă una dintre fiarele masive stătea 
cu ochii pe ei, aplecată asupra unui cadavru decapitat, cu 
gingiile ridicate, cu colții dezgoliţi, păzindu-şi prada. Rachel ştia 
că, dacă ar fi fugit, bestia ar fi fost la gâtul ei în doar câteva 
clipe. 

Gray ţinea pistolul îndreptat spre câine. 

Bunica se retrase de lângă grupul celor trei dulăi care se 
băteau pe confratele lor rănit, muşcându-se şi sfâşiindu-se până 
în punctul în care nu-ţi mai puteai da seama pe care dintre ei îl 
împuşcase Gray. Mişcarea îi fusese observată de alţi doi câini 
care se apropiau acum de ea din două părţi diferite. 

Ar fi ajuns prea târziu. 

incă două împuşcături şi una din bestii se prăbuşi, alunecând 
în bot. Celalalt glonţ abia dacă-l zgârie pe al doilea câine. Rana 
păru că-i aţâţă setea de sânge. Se năpusti asupra femeii căzute. 

Rachel alerga în faţă. 

Impuşcătură lui Gray atrăsese şi mai mulţi câini. Acum însă, 
nu mai puteau da înapoi. Trăgea în timp ce alerga. Incă doi câini 
căzură la pământ, unul la doar un metru distanţa. 

Inainte ca Rachel să ajungă lângă bătrână, câinele lansat în 
atac îşi atinse ţinta. Inhaţă braţul femeii, ridicat în apărare. Colţii 
îi trecură uşor prin oasele subţiri şi carnea uscată şi o trântiră pe 
bătrână la pământ. 

Nu se auzi nici un ţipat. 

Câinele sări deasupra femeii, pregătit să o muşte de beregata. 

Gray trase din nou. Arma se descărcă chiar lângă urechea lui 
Rachel, aproape asurzind-o. Impactul dobori fiara de pe pieptul 
bătrânei. Trupul câinelui se zvârcolea şi zvâcnea. Fusese o 
împuşcătura perfecta, direct în cap... dar şi ultima. 

Incărcătorul pistolului din mâna lui Gray se deschise. Era gol. 

Rachel căzu în genunchi, lângă bunica ei. Sângele ţâşnea 
şuvoi din braţul sfârtecat al bătrânei. 

Rachel o luă în braţe. 

Gray se lăsă pe vine, lângă ea. Seichan se aplecă şi ea. Nu 
voia să rămână singura în picioare şi să atragă atenţia. 

Câinii se luptau cu sălbăticie în jurul lor, iar ei nu mai aveau 
nici un glonţ. 

Bunica o privi ca prin ceaţă şi rosti cu glas slab, în italiană: 

— Mamă... îmi pare rău... ia-mă în braţe... 

Sunetul unei Împuşcături şi corpul bunicii îi zvâcni în braţe, 
împuşcat în piept. Rachel simţi glonţul ieşind din trup chiar pe 
lângă mâna ei. 

Ridică privirea. 

La treizeci de metri distanţă, doi bărbaţi stăteau lângă poarta 
de fier. 

Noua împuşcătură alungă o parte din câini. 

Gray se folosi de această diversiune pentru a se retrage înapoi 
lângă zidul castelului. Rachel îl urmă. Nu abandonase trupul 
bunicii, îl târa după ea. 

— Las-o! îi spuse Gray. 

Rachel nu-l băgă în seamă. Lacrimi de furie îi curgeau pe 
obraji. incă o împuşcătură şi glonţul ricoşa în piatră, la doar 
câţiva paşi distanţă. Seichan se aplecă şi o ajută să-şi care 
bunica. Impreună, se mişcau mai repede. 

Lângă poartă, doi câini se izbiră de barele de metal, mârâindu- 
i pe cei doi bărbaţi, blocându-le ţinta. Dar asta nu avea să dureze 
prea mult. 

Odată ajunşi la adăpostul relativ pe care îl oferea zidul 
castelului, Rachel se prăbuşi peste trupul bunicii. Erau în 
continuare ţinte perfecte pentru cei doi bărbaţi... dar întreaga 
curte era expusa. Un câine împuşcat se prăbuşi lângă poartă. Un 
alt glonţ ricoşa în oblonul de metal al unei ferestre de deasupra. 

Rachel, aplecată asupra bunicii, reuşi în sfârşit sa elibereze 
poşeta prinsă de umărul nonnei, o fixaţie permanenta a bătrânei. 
O deschise repede, băgă mâna înăuntru şi simţi ţeava rece, de 
oţel. 

Scoase dinăuntru moştenirea atât de preţioasa a bunicii. 

Revolverul nazist Luger P-08. 

— Grazie, Nonna. g 

Rachel ţinti spre poarta. Işi fixă poziţia şi lăsă furia rece să o 
ghideze. Apasă trăgaciul... urmă reculul, apoi trase din nou. 

Amândoi bărbaţii căzură la pământ. 

Câmpul de atenţie i se lărgi - prea târziu însă pentru a mai 
putea opri bestia care ţâşnea din fum, cu botul încreţit, cu coţii 
dezgoliţi, năpustindu-se direct spre gâtul ei. 


4.00 A.M. 


Braţul lui Gray o împinse pe Rachel într-o parte, doborând-o la 
pământ. Bărbatul se întoarse cu faţa spre monstru şi ridică 
mâna. Degetele îi erau încleştate în jurul unui recipient mic, 
argintiu. 

— Câine rău... 

Pulveriza conţinutul flaconului direct în ochii şi în nasul fiarei. 

Greutatea câinelui îl dobori, trântindu-l pe spate. 

Animalul urla. Nu era sete de sânge, era agonie. Se rostogoli 
jos de pe Gray şi se răsuci în spasme pe pietre, frecându-şi botul 
de dalele reci, încercând să-şi acopere ochii cu labele. 

insă orbitele erau deja goale, mâncate de acid. 

Se mai rostogoli de câteva ori, urlând de durere. 

Gray simţi o strângere de inima. Câinii ăştia fuseseră torturați. 
Nu era vina lor. Pe de altă parte, poate că moartea era de 
preferat unei vieţi supuse la nesfârşit torturii lui Raoul. 

Câinele se potoli în sfârşit şi se prăbuşi pe dalele de piatră. 

Insă chelălăiturile lui atrăseseră atenţia celorlalţi. 

Gray se uită la Rachel. 

— Incă şase gloanţe, răspunse ea. 

Gray agită spray-ul. Nu mai rămăsese prea mult. 

Ochii lui Seichan erau aţintiţi spre cer. Apoi, auzi şi Gray. 

Sunetul inconfundabil al unui elicopter. 

Se opri în aer, chiar deasupra zidurilor castelului. Reflectoarele 
îi scăldau în lumină. Elicea se învârtea cu zgomot. 

Câinii se împrăştiară speriaţi. 

Seichan vorbi, acoperind zgomotul: 

— Ne-a sosit taxiul! 

O scară de nailon căzu printr-o uşă deschisă şi lovi dalele de 

piatră la doar câţiva metri depărtare. 

Lui Gray puţin îi păsa cine erau, atâta vreme cât îi scoteau din 
această gură de iad. Alergă cât putu de repede şi-i făcu semn lui 
Rachel să urce. Cu o mână ţinea scara în poziţie, cu cealaltă îi 
luă revolverul. a 

— Suie! îi ordonă aplecându-se spre ea. li ţin eu la distanţă. 

Degetele lui Rachel tremurau în clipa în care dădu drumul 
armei. Privirile li se întâlniră. Gray citi o groază şi o durere care 
trecea dincolo de evenimentele însângerate petrecute aici. 

— O să fie bine, îi spuse el. 

Era o promisiune pe care avea de gând să o respecte. 

Rachel încuviinţa. Părea ca vorbele lui Gray îi dăduseră putere. 
Urca scara. 

Seichan o urma, căţărându-se pe funii ca o adevărata 
trapezistă, chiar şi aşa, cu umărul rănit. 

Gray urcă ultimul. Nu fusese nevoie să mai folosească arma. 
Îşi vâri revolverul în centura şi urca în viteza scara. Peste câteva 
clipe, intra în cabina elicopterului. 

In tip ce uşa se închidea în urma lui, Gray se ridică să-i 
mulţumească bărbatului care-i întinsese mâna şi-l ajutase să 
urce. 

Işi îndrepta spatele doar ca să dea nas în nas cu o mutră al 
cărei rânjet se întindea până la urechi. 

— Salutare, şefu'! 

— Monk! 

Îl înşfăca şi-l strânse cu putere la piept. 

— Ai grijă la mână, spuse partenerul lui. 

Gray îi dădu drumul. Braţul stâng al lui Monk îi era legat de 
trup cu o eşarfă şi o proteza de piele îi acoperea ciotul pansat de 
la încheietură. Arăta destul de bine, doar ceva mai palid. Avea 
cearcăne adânci în jurul ochilor. 

— Sunt bine, zise Monk, făcându-i semn să se aşeze şi să-şi 
pună centura de siguranţă în vreme ce elicopterul lua viteza. 
Incearcă numai să mă mai scoţi din acţiune. 

— Cum...? 

— Am reperat semnalul de urgenţa al GPS-ului vostru, explică 
Monk. 

Gray îşi trase centura de siguranţă peste umeri şi o închise cu 
grijă. 

Apoi, privirea îi căzu asupra celuilalt ocupant al cabinei. 

— Cardinalul Spera? zise Gray, fără a-şi putea ascunde 
nedumerirea. 

Seichan se aşeză lângă el şi-i răspunse: 
— Cine credeai că m-a angajat? 

16 
LABIRINIUL LUI DEDAL 


27 IULIE, 4.38 A.M. 
AVIGNON, FRANŢA 


În timp ce afară continua să tune, Kat îl aştepta pe Vigor. 
Trecuseră cincisprezece minute de când monseniorul coborâse 
scările întunecate ce se deschideau în spatele şemineului. 

„Să arunc o privire”, spusese. 

Kat lumina cu lanterna în jos. 

„De ce nu mai venea?” 

Se gândi să se ducă după el, însă precauţia o făcu să rămână 
pe loc. Dacă ar fi dat de vreun pericol, cu siguranţă că | ar fi auzit 
strigând. Işi aminti de trapa care se închisese deasupra lor şi-i 
prinsese sub mormântul Sfântului Petru. Dacă se întâmpla la fel 
şi aici? Cine ar fi ştiut unde să-i caute? 

Rămase pe poziţie, însă se lăsă într-un genunchi şi striga în 
josul scărilor, încercând, totodată, să nu facă prea mult zgomot. 

— Vigor! 

__li răspunseră nişte paşi apropiindu-se în grabă de dedesubt. 
intunericul se mai risipi, apoi apăru fasciculul luminos al unei 
lanterne. Vigor urcă până aproape de ea. li făcu semn. 

— Trebuie să vezi asta! 

Kat trase aer în piept. 

— Ar trebui să aşteptăm până ne sună Gray şi ceilalţi. 

Vigor mai sui o treaptă, încruntându-se. 

— Şi eu sunt la fel de îngrijorat ca tine, însă, cu siguranţă, mai 
sunt şi alte mistere de dezlegat aici. Asta e misiunea noastră, 
pentru asta am fost trimişi înainte. Numai aşa îi putem ajuta pe 
ceilalţi. Curtea Dragonului, Gray şi toţi ceilalţi sunt în Elveţia. O 
să mai dureze câteva ore până ajung aici. Ar fi mai bine să 
folosim timpul ăsta, nu să-l risipim. N 

Kat se gândi o clipă. Se uită din nou la ceas. Işi aminti cum 
Gray o criticase în repetate rânduri că era prea prudentă. Şi mai 
era şi al naibii de curioasă. 

Dădu din cap. 

— Dar ne întoarcem din sfert în sfert de oră, ca să încercăm să 
luăm legătura cu Gray. 

— Desigur. 

___ Kat îşi puse rucsacul în spate şi coborî în urma monseniorului. 
Işi lăsă un telefon lângă vatră, ca să înregistreze vreun eventual 
apel - şi ca să lase cel puţin o firimitură de pâine în urmă, în caz 
că ar fi rămas prinşi dedesubt. 

Deşi renunţase la precauţie, nu putea fi complet nesăbuită. 

Asta era stilul lui Gray. 

Kat se aplecă şi intră în pasaj, în urma lui Vigor. Treptele 
coborau în linie dreaptă o bună bucată, apoi se răsuceau brusc şi 
duceau şi mai jos. In mod ciudat, aerul era uscat şi nu umed, 
cum s-ar fi aşteptat. 

Treptele se terminară în faţa unui tunel. 

Vigor grăbi pasul. 

judecând după ecoul pe care-l scoteau paşii monseniorului, 
Kat deduse că, în capăt, se deschidea o grotă mai mare. Avu 
confirmarea o clipă mai târziu. 

leşiră pe o lespede de piatră de trei metri. Cele două lanterne 
ale lor îşi aruncau razele de-a lungul spaţiului boltit, întinzându- 
se în sus şi în jos. Probabil că fusese, cândva, o grotă naturală în 
granit, însă mâna omului intervenise. 

Kat îngenunche şi-şi plimbă mâna pe pardoseala rece, blocuri 
de marmură neprelucrată, frumos îmbinate între ele. 

Se ridică şi lumină cu lanterna în laterale şi în jos. 

Ingineri şi meşteşugari talentaţi construiseră o serie de 
douăsprezece terase de cărămidă, care coborau din vârful 
încăperii până la podea. Spaţiul avea o formă aproximativ 
circulară. Fiecare nivel de jos era mai mic decât următorul, 
asemenea unui vast amfiteatru... sau ca o piramidă în trepte, 
aşezată cu fundul în sus. 

Lumină cu lanterna spaţiul îngust ce se forma în centrul 
acestor terase. Nu era gol. 

Arcade groase de granit se întindeau de la baza teraselor de 
cărămida, răsucite asemenea unui tirbuşon, sprijinite pe coloane 
uriaşe. Kat recunoscu modelul. Semănau cu cele folosite la 
construcţia catedralelor gotice. De fapt, întregul spaţiu crea o 
senzaţie de plutire, de lipsă de greutate, ca interiorul unei 
biserici. 

— Nu încape îndoiala că acest loc a fost construit de Cavalerii 
Templieri, zise Vigor, înaintând de-a lungul lespezii pe care se 
aflau. N-am mai văzut niciodată aşa ceva. O adevărată sonată de 


390 


geometrie şi inginerie. Un poem în piatră. Arhitectura gotică dusă 
la perfecţiune. 

— O catedrală gotică subterană, murmură Kat uluită, căzută în 
admiraţie. 

Vigor dădu din cap. 

— Insă o catedrală construita pentru a venera istoria, arta şi 
cunoaşterea. 

Făcu un gest larg cu braţul, arătând în jur. 

Dar nu era nevoie. 

Cadrul de piatra nu avea decât un singur scop - acela de a 
susţine labirintul spiralat al unei ample construcţii de lemn. 
Rafturi, firide, scări şi trepte. Sticla sclipea. Aurul străluceau. 
Totul fusese gândit pentru a adăposti cărţi, manuscrise, texte, 
obiecte de cult, grupuri statuare şi nişte mecanisme ciudate, de 
alamă. Fiecare pas părea să dezvăluie perspective noi, ca într-un 
imens tablou de M.C. Escher, unghiuri imposibile, contradicții 
dimensionale susţinute de piatră şi lemn. 

— E o biblioteca uriaşă! spuse Kat. 

— Şi un muzeu şi un depozit şi o galerie, o completa Vigor. 

Se duse, grăbit, într-o parte a încăperii. 

O masa de piatra, ca un fel de altar, era poziționată nu prea 
departe de intrarea în tunel. 

O carte legata în piele stătea deschise sub o vitrina de sticlă... 
sticla de aur. 

— Mi-a fost teamă să o ating, spuse Vigor. Dar se vede destul 
de bine prin ea. 

Lumină cu lanterna paginile deschise. 

Kat privi cu atenţie. Cartea era plină de ilustraţii. 

Un manuscris iluminat. Pagina era acoperită de un scris 
mărunt. Părea să fie o listă. 

— Cred că este codicele întregii biblioteci, spuse Vigor. Un fel 
de registru de inventariere. Dar nu pot fi sigur. 

Palmele monseniorului se plimbau pe deasupra casetei de 
sticla. Era clar ca se temea să o atingă. Văzuseră de suficiente 
ori efectele pe care le putea avea un asemenea material 
superconductor. Kat făcu un pas în spate. Observa acum ca 
întreg complexul străluceau, îmbrăcat în aceeaşi sticla de aur. 
Până şi terasele de cărămidă pe care le remarcase mai devreme 
erau placate, ici-colo, cu bucăţi din aceasta sticlă, încrustate ca 
nişte oglinzi sau ca nişte nestemate pe o bijuterie. 

Ce însemna asta? 

Vigor rămăsese aplecat asupra cărţii. 

— Listează, în latină, Cartea Sacră a Sfântului Trophimus. 

Kat îl privi, aşteptând o explicaţie. 

— A fost primul sfânt care a adus creştinismul în această parte 
a Franţei. Legenda spune că însuşi Hristos l-a vizitat odată, în 
timpul unei întruniri secrete ale primilor creştini, într-o necropolă. 
Hristos a îngenuncheat pe un sarcofag şi urma Lui a rămas 
întipărită în piatră. Capacul sicriului a devenit o comoară. S-a 
spus că pogora harul lui Hristos asupra celor care îl priveau. 

Vigor se uită în jur, prin aceasta catedrală a istoriei. 

— S-a crezut că a fost pierduta pentru totdeauna. Dar este 
aici. Impreuna cu multe altele. 

Făcu semn din nou spre carte. 

— Texte complete ale evangheliilor interzise, nu doar 
fragmente dispersate, precum cele găsite lângă Marea Moartă. 
Am văzut enumerate patru evanghelii. De una din ele nici măcar 
nu am auzit până acum. Evanghelia brună a dealurilor de aur. Ce 
ar putea să conţină? Dar cel mai important... Vigor ridică 
lanterna. Conform acestui codice, pe undeva, pe aici, este 
depozitat Mandilionul. 

Kat se încruntă. 

— Ce-i asta? 

— Adevăratul giulgiu în care a fost îngropat Hristos, datând 
dinaintea controversatului giulgiu de la Torino. A fost dus de la 
Edessa la Constantinopol în secolul al zecelea, însă a dispărut în 
timpul unei perioade de jafuri. Mulţi au bănuit încă de pe atunci 
că a ajuns în tezaurul Cavalerilor Templieri. 

Vigor dădu din cap, apoi continua: Adevărul este acolo. Şi, 
posibil şi adevăratul chip al lui Isus Hristos. 

Kat simţea greutatea veacurilor... suspendate într-o geometrie 
perfectă. 

— Doar într-o pagina, murmura Vigor. 

Kat ştia că monseniorul se minuna de faptul că toate aceste 
comori nepreţuite erau enumerate doar pe o singura pagină a 
cărţii legate în piele, ce părea să conţină aproape o mie de file. 

— Cine ştie ce altceva se mai găseşte aici? zise Vigor, cu 
vocea răguşită de emoție. 

— Te-ai dus până jos? îl întrebă Kat. 

— Nu încă. M-am întors să te chem şi pe tine. 

Kat începu să coboare treptele înguste care conduceau de la o 
terasa la următoarea. 

— Ar trebui să ne facem o imagine de ansamblu asupra 
locului, apoi să ne întoarcem sus. 

Vigor dădu din cap, însă nu părea să se poată dezlipi de cartea 
din racla. 

In cele din urmă, veni după Kat care cobora pe rând treptele 
ce uneau terasele din încăperea uriaşă. La un moment dat, privi 
în sus. Intregul edificiu părea sa atârne deasupra lor, suspendat 
în timp şi spaţiu. 

In sfârşit, ajunseră pe ultima terasa. Un ultim şir de trepte 
cobora pe o podea plană, rotunda. Biblioteca nu se întindea mai 
jos. Toate comorile erau adunate deasupra, ţinute parcă 
suspendate de o pereche de arcade gigantice, care porneau din 
terasa cea mai de jos. 

Kat recunoscu piatra din care erau făcute arcadele. 

Nu era nici granit, nici marmura. 

Din nou, magnetit. 

Şi, chiar sub punctul unde se îmbinau cele două arcade, din 
centrul podelei, se înălța până la nivelul taliei unui om o coloana 
de magnetit. Semăna cu un deget de piatră care arata în sus. 

Kat coborî cu mai mare băgare de seamă. O bordură naturala, 
de granit, înconjura o podea groasă, de sticlă. Sticlă de aur. Nu 
păşi pe ea. Pereţii de cărămidă din jur erau, la rândul lor, 
încrustaţi cu plăci de sticla de aur, ca nişte oglinzi. Numără 
douăsprezece. Tot atâtea câte erau şi terasele. 

Vigor veni lângă ea. 

Remarcase, la fel ca şi Kat, toate aceste detalii, însă privirile 
amândurora se îndreptară acum spre liniile argintii - probabil 
platină pură - care brăzdau podeaua. Păreau un sfârşit potrivit al 
acestei îndelungate căutări. Descriau un labirint spiralat, care 
conducea spre o rozetă centrala. Stâlpul de magnetit se înălța 
chiar în centrul acesteia. 


Kat studie spaţiul: labirintul, arcadele de magnetit, podeaua 

de sticlă. Toate îi aminteau de mormântul lui Alexandru, în care 
găsiseră piramida şi bazinul care reflecta bolta. 

— Pare să fie vorba de încă un mister ce trebuie dezlegat, zise 
Kat, privind comorile suspendate deasupra ei. Dar, dacă am 
deschis deja acest străvechi depozit al Magilor, ce ne-a mai 
rămas de găsit? 

Vigor se apropie. A 

— Nu uita de cheia de aur a lui Alexandru. Incă nu am avut 
nevoie sa deschidem nimic aici. 

— Asta înseamnă... 

— Că exista ceva mai mult decât biblioteca asta. 

— Dar ce? 

— Nu ştiu, zise Vigor. Dar recunosc labirintul ăsta. 

Kat se întoarse spre el. 

— Labirintul lui Dedal. 


5.02 A.M. 
DEASUPRA FRANŢEI 


Gray aştepta cu întrebările până când se aflară din nou în 
avion. Elicopterul îi lăsase la Aeroportul Internaţional din Geneva, 
unde cardinalul Spera avea un avion Gulfstream care urma să-i 
ducă la Avignon, fără alte formalităţi. Era surprinzător câtă 
greutate avea cuvântul unui oficial de vază al Vaticanului. 

Fapt care ridică prima întrebare a lui Gray. 

— De ce a angajat Vaticanul un agent al Breslei? întrebă el. 

Toţi cinci erau aşezaţi unul în faţa celuilalt. 

Cardinalul Spera răspunse la întrebare dând din cap. 

— Sfântul Scaun nu a angajat-o în mod direct pe Seichan, zise 
el, arătând cu un gest al capului spre femeia care stătea lângă 
el. A fost contactată de o grupare de mai mică importanţa, care a 
acţionat pe cont propriu. Am aflat de interesul şi activitatea 
Curţii Dragonului. Apelaserăm la Breasla şi cu alte ocazii, pentru 
a obţine mai multe informaţii despre aceasta organizaţie. 

— l-aţi angajat ca mercenari? întrebă Gray, acuzator. 

— Pentru ceea ce voiam noi să protejam era nevoie de măsuri 
nu tocmai oficiale. Trebuia să răspundem la foc cu foc. E 
adevărat că toţi cei din Breaslă au o reputaţie de oameni duri, 
dar sunt foarte eficienţi, îşi onorează contractele şi-şi îndeplinesc 
misiunile cu orice preţ. 


394 


— Nu au oprit masacrul de la Koln! 

— Mă tem că acolo a fost greşeala mea. Nu cunoşteam 
semnificaţia textului pe care l-au furat din Cairo. Şi nici nu 
bănuiam ca vor acţiona atât de repede. 

Cardinalul ofta şi-şi răsuci mai întâi unul, apoi cel de-al doilea 
inel de aur de pe deget. Un gest nervos. 

— Atâta vărsare de sânge... După ce au avut loc crimele, am 
apelat din nou la Breasla, pentru a planta un agent în rândurile 
lor. Nu a fost deloc greu, odată ce Sigma a intrat şi ea în joc. 
Breasla şi-a oferit serviciile şi, ţinând cont că Seichan avusese 
deja o răfuială cu tine, Curtea a muşcat momeala. 

Seichan vorbi: 

— Ordinele mele au fost să descopăr ce informaţii deţinea 
Curtea, cât de mult progresase operaţiunea lor şi să încerc să le 
pun beţe-n roate cât mai mult posibil. 

— De-aia ai stat şi te-ai uitat cum l-au torturat pe preot? zise 
Rachel. 

Seichan ridică din umeri. 

— İn cazul ăla, am ajuns prea târziu. Şi, odată pornit, nimic nu- 
| mai poate opri pe Raoul. 

Gray dădu din cap. Mai avea încă bănuţul pe care femeia i-l 
lăsase la Milano. 

— Şi tu ai fost cea care ne-a ajutat atunci să scăpăm. 

— Indeplineam ordinele. Salvându-vă pe voi, aveam grijă sa 
pun obstacole în calea Curţii. 

Gray o studia pe Seichan în timp ce femeia vorbea. De partea 
cui era ea cu adevărat? Făcea joc dublu, ba chiar triplu, prin 
urmare, cine putea şti câte alte secrete mai avea? Explicaţia ei 
părea plauzibilă, dar putea fi doar un simplu vicleşug pentru a 
sluji interesele Breslei. 

Vaticanul era naiv dacă avea încredere în Breasla... sau în 
Seichan. 

Oricare ar fi fost realitatea, Gray îi era din nou îndatorat lui 
Seichan. 

Aşa cum plănuiseră împreuna, aranjase ca Monk să fie scos 
din spital înainte ca oamenii lui Raoul să apuce să atace. Gray 
crezuse că femeia trimisese nişte colegi de-ai ei, agenţi ai 
Breslei. Nu şi-ar fi imaginat că-l contactase pe cardinalul Spera, 
care se mai dovedea a fi şi angajatorul ei. Insă cardinalul 
rezolvase treaba, declarându-l pe Monk ambasador al Vaticanului 
şi scoţându-l la timp din spital. 

Şi acum, erau în drum spre Avignon. 

Totuşi, un gând nu-i dădea pace lui Gray. 

— Gruparea asta din Vatican, zise el, privindu-l fix pe Spera. 
Ce interes are în toată povestea noastră? 

Spera îşi pusese mâinile împreunate pe masă. Era evident că 
nu voia să spună mai multe, însă Rachel veni lângă el. îi lua 
palmele şi le întinse. Se apleca şi le studie cu atenţie. 

— Aveţi două inele cu sigiliul papal, zise ea. 

Cardinalul îşi trase mâinile, acoperindu-şi o palma cu cealaltă. 

— Unul atestă faptul că sunt cardinal, explică el. lar celălalt, 
funcţia de secretar de stat. Doua inele la fel. Aşa e tradiţia. 

— Dar nu sunt la fel, zise fata. Nu am băgat de seamă până nu 
v-am văzut mâinile împreunate pe masa, cu cele două inele puse 
unul lângă celalalt. Nu sunt la fel. Sunt imagini în oglinda. Copii 
identice, reflectate. 

Gray se încrunta. 

— Sunt gemene! exclamă Rachel. 

Gray îi ceru să vadă şi el inelele. Rachel avea dreptate. Erau 
imagini în oglinda ale sigiliului papal. 

— lar „Toma” înseamnă „geamăn”, murmura Gray, ridicând 
privirea înspre cardinal. 

Işi aminti comentariul lui Spera, cum că doar o grupare mică 
din Vatican apelase la serviciile Breslei. Gray ştia acum despre 
cine era vorba. 

— Faceţi parte din Biserica lui Toma! zise el. De-asta încercaţi 
sa opriţi Curtea, în secret. 

Spera îl privi lung, preţ de câteva clipe, apoi dădu din cap. 

— Gruparea noastră a fost o parte acceptată, dacă nu chiar 
promovata, a Bisericii Apostolice. In ciuda părerilor contrare, 
Biserica nu respinge ştiinţa şi cercetarea. Universitățile, spitalele 
şi instituţiile de cercetare catolice, toate promovează ideea de 
progres, de îmbrăţişare a noilor concepte şi idei. Şi da, o anumită 
parte este mai refractară şi răspunde mai greu, dar există şi 
membri care lansează provocări şi păstrează Biserica maleabilă. 
Este un rol pe care noi încă îl servim. 

— Şi ce s-a întâmplat în trecut? întrebă Gray. Această 
străveche societate de alchimişti pe ale cărei urme mergem 
acum? Indiciile după care ne-am ghidat? 

Cardinalul Spera clatină din cap. 

— Biserica lui Toma din ziua de azi nu mai e aceeaşi cu cea de 
odinioară. Cea de demult a dispărut în timpul papalității 
franceze, odată cu Cavalerii Templieri. Moartea, conflictele şi 
secretele au separat-o chiar şi mai mult, lăsând în urmă numai 

umbre şi zvonuri. Adevărata soartă a bisericii gnostice şi 
descendența ei străveche ne sunt necunoscute. 

— Aşadar, ştiţi tot atât de puţin ca şi noi, zise Monk. 

— Mă tem că da. Doar că noi ştiam de existenţa vechii biserici. 
Pentru noi, nu era un mit. 

— Şi cei din Curtea Dragonului ştiau, zise Gray. 

— Da. Dar am căutat să păstrăm misterul, încrezându-ne în 
înţelepciunea străbunilor noştri, convinşi că nu degeaba a fost 
întotdeauna ţinută în secret. Adevărul avea să iasă la lumină la 
momentul potrivit. Curtea Dragonului, pe de altă parte, a 
încercat să-i descopere secretele prin vărsare de sânge, corupţie 
şi tortură, fără să-şi dorească altceva decât puterea de a domina 
şi conduce lumea. Stăm în calea lor de generaţii întregi. 

— Şi acum, sunt atât de aproape! zise Gray. 

— lar cheia de aur e la ei, le reaminti Rachel, clătinând din 
cap. 

Gray îşi frecă faţa, epuizat. Le-o adusese chiar el pe tavă. 
Avusese nevoie de cheie pentru a-l convinge pe Raoul de 
loialitatea lui Seichan. Riscase, desigur, dar riscul făcuse parte 
din planul operaţiunii de salvare. Raoul ar fi trebuit să fie 
capturat sau ucis în castel - însă nenorocitul reuşise să scape! 

Gray o privi pe Rachel. Se simţea vinovat. Ar fi vrut să spună 
ceva, să-i explice totul, însă fu salvat de vocea pilotului, care se 
auzi prin staţie. 

— Ar fi bine să vă puneţi centurile de siguranţă. Avem în faţă o 
furtună de toată frumuseţea. 

Fulgerele se vedeau despicând norii de dedesubt. 

Norii grei se întindeau şi în faţă, luminaţi din când în când de 
descărcările de energie, cufundându-se apoi din nou în întuneric. 
Zburau spre o furtuna în toată regula. 


5.12 A.M. 
AVIGNON, FRANŢA 


Vigor păși de-a lungul pragului de piatră care înconjura 
podeaua de sticlă, pe care era gravat labirintul. Il studia de un 
minut întreg, în tăcere, fascinat de misterul din faţa lui. 

— Observa că nu este, cu adevărat, un labirint, zise el în cele 
din urmă. Nu are colţuri, nu are înfundături. Este doar o singură 
cărare lungă, şerpuită. Exact acelaşi labirint, lucrat din pietre 

albastre şi albe, se găseşte la Catedrala Chartres, de lângă Paris. 

— Dar ce caută tocmai acolo, jos? întrebă Kat. Şi de ce i-ai 
spus Labirintul lui Dedal? 

— Labirintul de la Chartres a fost cunoscut sub multe nume. 
Unul dintre ele era /e Deaale. Altfel spus, Dedalul! După numele 
arhitectului mitologic care a construit labirintul regelui Minos, din 
Creta. In acest labirint trăia Minotaurul, o fiara cu trup de taur pe 
care, în cele din urma, l-a învins eroul Tezeu. 

— Dar de ce au pus un astfel de labirint în Catedrala Chartres? 

— Nu doar la Chartres. In secolul al XIII-lea, perioada de glorie 
a construcţiilor de biserici, când arhitectura gotica şi-a atins 
punctul culminant, au fost puse labirinturi în mai multe 
catedrale. Amiens, Rheims, Arras, Auxerre... toate aveau câte un 
labirint la intrarea în naos. Secole mai târziu, însă, biserica le-a 
distrus pe toate, sub motivaţia că erau reprezentări păgâne. Cu 
excepţia celui de la Chartres. 

— Pe acela de ce l-au lăsat? 

Vigor clătină din cap. 

— Catedrala Chartres a făcut întotdeauna excepţie de la 
regulă. Într-adevăr, are rădăcini păgâne. A fost construită 
deasupra grotei druizilor, Grotte des Druides, un celebru loc 
păgân de pelerinaj. Şi, până în ziua de azi, spre deosebire de 
orice altă catedrala, nici un rege, papă sau alt personaj celebru 
nu este îngropat între zidurile ei. 

— Dar asta tot nu explica de ce găsim labirintul reprodus aici, 
zise Kat. N 

— Eu pot găsi mai multe explicații. In primul rând, labirintul de 
la Chartres a fost construit după un desen extras dintr-un text 
alchimist grecesc, din secolul al Il-lea. Un simbol potrivit, pentru 
gruparea pe ale cărei urme mergem noi. Insă labirintul de la 
Chartres mai simbolizează şi călătoria din această lume spre 
Paradis. Cei care veneau să se roage la Chartres se târau în 
mâini şi-n genunchi de-a lungul cărării şerpuitoare, până când 
ajungeau la rozeta din centru. Procesiunea simboliza pelerinajul 
la lerusalim sau trecerea din această lume în cealaltă. De aici vin 
şi celelalte denumiri ale labirintului: Le Chemin de Jerusalem. 
„Drumul spre lerusalim”. Sau Le Chemin du Pardis. „Drumul spre 
Paradis”. Era o călătorie spirituală. 

— Crezi că sugerează că trebuie să facem şi noi o astfel de 
călătorie? Să o luăm pe urma alchimiştilor pentru a elucida acest 
ultim mare mister? 

— Exact. 

— Păi şi cum facem asta? 

Vigor clătină din cap. Avea o idee, dar îi trebuia mai mult timp 
să o analizeze. Kat păru să-şi dea seama că monseniorul avea 
nişte gânduri pe care nu i le împărtăşea şi ei, dar îl respecta 
suficient încât să nu insiste. 

In loc de asta, se uită la ceas. 

— Ar trebui să ne întoarcem. Să vedem dacă Gray a încercat 
să ia legătura cu noi. 

Vigor dădu din cap. Privi o ultimă dată în urmă, luminând 
încăperea cu lanterna. Se reflecta în suprafaţa de sticlă: în 
duşumea şi în plăcile de pe perete. 

Ridică lanterna. Apărură alte puncte strălucitoare, ca nişte 
giuvaiere ce decorau un uriaş arbore al cunoaşterii. 

Aici era un răspuns. 

Trebuia să-l găsească, înainte de a fi prea târziu. 


5.28 A.M. 
DEASUPRA FRANŢEI 


„De ce nu răspundeau?” : 

Gray ţinea telefonul avionului lipit de ureche. Incerca să ia 
legătura cu Kat. Până acum însă, nu avusese noroc. Poate că era 
din cauza furtunii, poate că îi bruia semnalul... Avionul se 
zgâlţâia şi se răsucea printre fulgere scânteietoare şi bubuituri 
asurzitoare de tunet. 

Gray se dusese în fundul cabinei, ca să nu fie deranjat. Ceilalţi, 
cu centurile legate, purtau conversaţie aprinsă. 

Doar Rachel mai privea din când în când spre el, îngrijorată, 
aşteptând veşti de la unchiul ei. Sau poate era ceva mai mult... 
Din momentul în care o salvase, la Lausanne, nu se depărtase 
nici o clipa cu mai mult de un pas de el. Incă refuza să-i 
povestească în detaliu ce se petrecuse la castel. Din când în 
când, se cufunda în gânduri, cu o privire pierdută, îngrozită... Şi 
Gray avea senzaţia că fata căuta ceva solid. Nu ceva de care să 
se agaţe - nu era genul ei. Avea nevoie de siguranţă, care să-i 
permită să se mai liniştească o clipă. Nu de cuvinte. 

Şi, deşi şi Monk fusese puternic traumatizat, Gray ştia că 
bărbatul avea să-i vorbească, în cele din urmă. Erau soldaţi, 
camarazi de arme, cei mai buni prieteni. Impreună, puteau să 
depăşească momentul. 

Însă Gray nu avea aceeaşi răbdare când venea vorba de 
Rachel. O parte din el voia o soluţie imediată, un răspuns la 
problemele care o frământau. Orice încercare de a discuta 
despre cele petrecute în Lausanne fusese, cel puţin până acum, 
respinsă. Cu blândeţe, cei drept, dar cu necilintita fermitate. 
Totuşi, Gray citea durerea din ochii ei. Şi, oricât l-ar fi durut 
sufletul, tot ce putea face era să-i stea alături şi să aştepte până 
când ea avea să fie pregătită să vorbească. 

Ţărâitul neîncetat din urechea lui se opri, în cele din urmă şi 
cineva răspunse, la celălalt capăt. 

— Aici Bryant. 

Slavă Domului! Gray se ridică în capul oaselor. 

— Kat, sunt Gray. 

Ceilalţi ocupanţi ai cabinei se întoarseră spre el. 

— l-am recuperat pe Rachel şi pe Monk, zise Gray. Cum merge 
treaba la voi? 

Vocea lui Kat, de obicei atât de sceptică, răsună uşurată: 

— Totul e bine. Am găsit intrarea secretă. 

li povesti pe scurt tot ce descoperiseră. Din când în când, 
transmisia se întrerupea şi Gray mai pierdea câte un cuvânt ici şi 
colo, din cauza furtunii. 

Gray observă privirea intensă a lui Rachel şi-i făcu semn din 
cap. Unchiul ei era bine. 

Fata închise ochii, recunoscătoare şi se lăsă pe spate în 
fotoliu. 

După ce Kat termina de povestit, Gray îi relată, pe scurt, 
evenimentele petrecute în Lausanne. 

— Presupunând că nu avem întârzieri din cauza vremii, vom 
ateriza pe aeroportul Caumont, din Avignon, în aproximativ 
treizeci de minute. Dar nu avem prea mult avans în faţa Curţii. 
Cel mult o jumătate de oră, dacă avem noroc. 

Seichan îi informase cu privire la mijloacele de transport ale 
Curţii. Raoul avea două avioane într-un aeroport micuţ, la 
jumătate de oră distanţă de Lausanne. Calculând viteza de zbor 
a avioanelor Curţii, Gray îşi dăduse seama că aveau un oarecare 
avans în faţa lor. Un avans pe care trebuiau să-l păstreze. 

— Dacă toată lumea e din nou în siguranţă, îi spuse Gray lui 
Kat, voi lua legătura cu centrul de comandă. Il voi contacta pe 
directorul Crowe. O să-l rog să ne aranjeze cooperarea 
autorităţilor locale. Te mai sun de îndată ce aterizăm. Intre timp, 
aveţi grijă de voi. 

— Inţeles, comandante! Te aşteptăm. 

Gray închise. Formă numărul de acces la comandamentul 
Sigma. Trecu de o serie de coduri, apoi legătura se formă. 

— Logan Gregory. 

— Doctor Gregory, aici comandantul Pierce. 

— Comandante... 

Se simţea iritarea din spatele acestui singur cuvânt. 

Gray îl întrerupse, nedorind să i se facă morală că nu dăduse 
nici un semn de viaţă de ceva timp. 

— Trebuie să vorbesc imediat cu Painter Crowe. 

— Mă tem că nu este posibil, comandante. Aici, e aproape 
miezul nopţii. Domnul comandant a plecat acum aproape cinci 
ore. Nimeni nu ştie însă unde s-a dus. 

Din nou, o tentă de nervozitate se resimţi în glasul bărbatului, 
chiar mai puternică decât iritarea cu care îl întâmpinase pe Gray. 

Cel puţin, Gray îi înţelegea frustrarea. Ce era în capul 
directorului de părăsise centrul de comandă într-un astfel de 
moment? 

— E posibil sa se fi dus la DARPA, ca să discute cu doctor 
McKnight, continuă Logan. În lipsa lui însă, eu coordonez această 
operaţiune. Vreau imediat un raport detaliat. 

Dintr-odată, Gray nu se mai simţi în largul lui. Oare unde se 
dusese Painter Crowe? Dacă, într-adevăr, plecase. Simţi un fior 
ca de gheaţa. Oare Gregory încerca să-l împiedice să ia legătură 
cu directorul? Ştia că exista o scurgere în interiorul Sigma. În 
cine putea avea încredere? 

Cântări şansele - şi făcu singurul lucru care-mi veni în minte. 
Poate că se grăbea, dar Gray era un om al instinctului. 

inchise telefonul, întrerupând legătura. 

Nu putea risca. 

Avea un avans în faţa Curţii. Nu voia să se dea de gol. 


5.35 A.M. 


La o sută treizeci de kilometri distanţa, Raoul asculta raportul 
omului său prin staţia avionului. Un rânjet i se întinse încet, pe 
toată faţa. 

— Aşadar, sunt încă în Palatul Papal? 

— Da, domnule, spuse spionul. 

— Şi zici că ştii unde anume sunt, înăuntru. 

— Da, domnule. 

Raoul sunase de la castel imediat ce aflase de Avignon. Ţinuse 
legătura cu nişte oameni de la sol, din Marsilia. Fuseseră trimişi 
în Avignon, pe urma celorlalţi doi agenţi: monseniorul şi căţeaua 
aia de la Sigma care-i înfipsese cuțitul în mână. li găsiseră. 

Raoul se uită la ceasul avionului. Aterizau peste patruzeci şi 
cinci de minute. 

— li putem elimina în orice moment, spuse spionul. 

Raoul nu vedea nici un motiv de amânare. 

— Daţi-i drumul! 


5.39 A.M. 
AVIGNON, FRANŢA 


Viaţa lui Kat fu salvată de un bănuţ de un penny. 

In picioare, lângă vatră, folosea moneda pentru a încerca să 
deschidă compartimentul de baterii al lanternei. Bănuţul îi 
căzuse din mână, rostogolindu-i-se la picioare. Se aplecase să-l 
ridice. 

Zgomotul împuşcăturii coincise cu sfărâmarea unei pietre din 
zidul de deasupra capului ei. 

Un lunetist! 

Fără să se mai ridice, Kat se răsuci spre podea, scoţându-şi 
totodată Glock-ul. Ateriză pe spate şi trase printre genunchi 
înspre uşa întunecată, de unde se auziseră împuşcăturile. 

Trase de patru ori, încercând să acopere toate unghiurile. 

Auzi un geamăt satisfăcător şi zgomotul unei arme lovindu-se 
de piatră, urmat de o bufnitură surdă a unui corp solid prăbuşit la 
podea. 

Kat se rostogoli până în dreptul lui Vigor. Monseniorul se 
ghemuise lângă intrarea în tunel. Femeia îi întinse arma. 

— Jos! ordonă ea. Trage în tot ce mişcă! 

— Şi tu? 

— Nu, în mine să nu tragi. 

— Te întrebam unde te duci? 

— La vânătoare! 

Kat îşi stinsese deja lanterna. Îşi scoase ochelarii de vedere 
nocturnă şi îi puse la ochi. 

— S-ar putea să fie mai mulţi. 

Scoase o lamă lungă de la curea. 

Lăsându-l pe Vigor ascuns în gura tunelului de sub vatră, Kat 

înainta spre uşă şi cercetă coridorul. Întreg spaţiul vizual era 
umplut de umbre verzi. Chiar şi sângele... Era singura mişcare 
din coridor. Curgea din trupul bărbatului prăbuşit, strângându-se 
într-o băltoacă. 

Păşi în dreptul bărbatului îmbrăcat în echipament de camuflaj. 

Mercenar! 

Avusese noroc. Glonţul intrase direct în gâtul omului. Nu se 
mai obosi să-i ia pulsul. li luă arma şi o îndesă în propriul toc. 

Rămânând aplecată, trecu prin coridoare şi încăperi, 
încercuind bucătăria. Dacă mai erau şi alţii, cu siguranţă erau pe 
aproape. Probabil ca se ascunseseră, în urma schimbului de 
focuri. O prostie! Işi puseseră prea multă încredere în armele de 
foc, convinşi că lunetistul va rezolva treaba. 

Kat opera eficient. Nu găsi pe nimeni. 

Bun. 

Băgă mâna în buzunarul lateral al rucsacului şi scoase un 
pachet greu, înfăşurat în plastic. Rupse sigiliul cu degetul mare şi 
îşi cobori mâna pe şold. 

Se întoarse în jurul unul colţ şi păşi într-un coridor care ducea 
înapoi spre bucătărie. Mergea cu spatele drept, încrezătoare, 
direct înainte. 

Momeală. 

Balansa pumnalul în mâna dreaptă. Cu stânga, golea 
conţinutul pachetului pe podea, în urma ei. 

Bile de cauciuc, acoperite cu NPL Super Black. 

invizibile pentru aparatele de vedere nocturnă. 

Se răspândiră pe podea, în spatele ei, săltând şi rostogolindu- 
se fără nici un zgomot. 

Se îndreptă spre bucătărie, cu spatele spre restul palatului. 
Nu-l simţi pe cel de-al doilea bărbat apropiindu-se, însă îl auzi 
când se împiedică. 

Se lăsă brusc în jos şi se răsuci într-un genunchi. Aruncă 
pumnalul cu toată forţa, din umăr şi ghidându-l din încheietură. 
Tăişul zbură cu o precizie mortală, pătrunzând direct prin gura 
deschisă de uimire a bărbatului în timp ce călcâiul drept îi 
aluneca pe una dintre bilele de cauciuc. Arma se descarcă. 
Glonţul nimeri undeva sus, înfigându-se într-una din grinzile de 
lemn. 

In secunda următoare, se prăbuşi pe spate, cu trupul zguduit 
de convulsii. Vârful pumnalului îi ieşise prin spatele craniului. 

Kat veni lângă el, mergând cât mai jos, făcându-şi loc printre 
mingile de cauciuc. 

Când ajunse la el, deja nu mai mişca. Smulse pumnalul, 
confiscă arma mercenarului şi se retrase înapoi în bucătărie. 
Aşteptă încă două minute întregi pentru a fi sigură că nu mai 
exista un al treilea, poate chiar un al patrulea asasin. 

Locul rămase învăluit în tăcere. 

Tunetele răsunau şi mai puternic în spatele zidurilor. O 
succesiune de fulgere orbitoare pătrunse prin ferestrele înalte. 
Furtuna se dezlănţuia deasupra dealului înalt. 

In cele din urmă, convinsă că erau singuri, Kat îi strigă lui 
Vigor că drumul era liber. Monseniorul ieşi din tunel. 

— Rămâi acolo! îl avertiză Kat, de teamă că s-ar fi putut 
înşela. 

Se întoarse la primul cadavru şi îl percheziţiona. După cum se 
aştepta, găsi un telefon mobil. 

„La dracu'!” 

Râmase aşa preţ de-o clipă, cu celularul în mână. Dacă cineva 
le ordonase asasinilor să-i omoare, puteau fi acum siguri că 
poziţia lor în palat fusese deja comunicată. 

Kat se întoarse lângă Vigor. Se uita la ceas. 

— Curtea ştie unde suntem, spuse Vigor, cântărind la rândul 
lui situaţia. 

Kat nu considera că mai era cazul să comenteze asupra unui 
lucru atât de evident. Işi scoase, la rândul ei, celularul. Formă 
ultimul număr apelat, însă legătura nu putu fi stabilită. Se 
apropie de fereastră şi încercă din nou. Nu avu noroc nici de data 
asta. 

Furtuna bruia semnalul. 

Cel puţin, al celor aflaţi în avion. 

Băgă telefonul în buzunar. 

— Poate că după ce aterizează... spuse Vigor, văzând că nu a 
reuşit. Dar, dacă cei din Curtea Dragonului ştiu deja ca suntem 
aici, avantajul pe care-l avem se reduce considerabil. 

— Şi ce propui? întrebă Kat. 

— Să-l recâştigăm. 

— Cum? 

Vigor arătă spre treptele întunecate. 

— Mai avem încă douăzeci de minute până când Gray şi 
ceilalţi ajung aici. Hai să le folosim. Trebuie să dezlegăm 
ghicitoarea de jos astfel încât, de îndată ce sosesc, să fim gata 
de acţiune. N 

Kat dădu din cap. Ce spunea monseniorul era prefect logic. In 
plus, era singurul mod de a-şi îndrepta greşeala. N-ar fi trebuit să 

permită unor spioni să se apropie atât de mult. 
— Să mergem! 


6.02 A.M. 


Gray şi ceilalţi străbătură în goană asfaltul biciuit de ploaie. 
Aterizaseră în aeroportul Caumont, din Avignon, doar cu cinci 
minute în urmă. Trebuia să-i fie recunoscător cardinalului 
Spera... sau, cel puţin, influenţei Vaticanului. Formalităţile 
vamale fuseseră rezolvate chiar dinainte să aterizeze şi un BMW 
Sedan aştepta, gata să-i ducă la Palatul Papal. Cardinalul intrase 
în terminal ca să alerteze autorităţile locale. Palatul Papal trebuia 
închis. 

Asta, după ce ajungeau ei acolo, desigur. 

Gray alerga cu celularul în mână, încercând să dea de Kat şi 
de Vigor. 

Nici un răspuns. 

Verifică semnalul. După ce coborâseră din avion, semnalul era 
cu o linie mai puternic. Atunci, care era problema? 

ll lăsă să sune iar şi iar... 

In cele din urma, renunţa. Nu puteau afla răspunsul decât la 
palat. Uzi până la piele, urcară cu toţii în Sedanul care îi aştepta. 
Un fulger strălucitor despică cerul, luminând oraşul Avignon, 
cuibărit într-un cot al Ronului argintiu. Palatul Papal era vizibil, 
fiind cel mai înalt loc din oraş. 

— Ai avut noroc? întreba Monk, făcând semn spre telefonul 
mobil. 

— Nu. 

— Ar putea fi din cauza furtunii, spuse Seichan. 

Nimeni nu credea asta. 

Gray încercase să o convingă pe Seichan să rămână la 
aeroport. Nu-i voia lângă el decât pe cei în care putea avea 
deplină încredere. Cardinalul Spera insistase însă să vină şi ea, 
exprimându-şi întreaga încredere în legătura sa cu Breasla. lar 
Seichan îi reamintise lui Gray că aveau o înţelegere. Fusese de 
acord să-l ajute să-i salveze pe Monk şi pe Rachel, doar ca să 
aibă ocazia să se răzbune pe Raoul. Ea îşi respectase partea din 
înţelegere. Trebuia să şi-o respecte şi Gray. 

Rachel se aşeză în scaunul şoferului. 

Nici măcar Monk nu avu ceva de comentat. 

Îşi ţinea însă arma semiautomata pe genunchi, îndreptată spre 
Seichan. Nici el nu voia să-şi asume vreun risc. Arma fusese 
recuperată de cardinalul Spera din Scavi. Monk părea mai 
bucuros să o aibă decât ar fi fost dacă şi-ar fi recuperat propria 
mână. 

După ce toată lumea se aşeză, Rachel întoarse maşina dintr-o 
mişcare şi ţâşni ca o săgeată afară din aeroport, îndreptându-se 
spre oraş. Străbătea în viteză nebună străzile înguste. La acea 
oră şi cu furtuna dezlănţuită, nu mai era nimeni pe drum. Zburau 
peste alei transformate în râuri şi luau curbele aproape pe două 
roţi. 

Câteva minute mai târziu, Rachel frâna în piaţa din faţa 
palatului, oprindu-se într-o grămada de scaune. Felinare palide 
luminau piaţa. Arăta ca scena abandonată a unei petreceri, 
inundată de apă şi pustie. 

leşiră cu toţii din maşină. 

Rachel îi conduse spre intrarea principală. Mai fusese aici. 
Intrară zoriţi printr-o poartă, traversară o curte, apoi ajunseră la 
uşa laterală despre care le vorbise Kat. 

Gray găsi lacătul tăiat şi mecanismul de închidere distrus. 

Nu era mâna fină a unui fost ofiţer din serviciile speciale. 

Mai intrase cineva pe aici. 

Gray le făcu semn celorlalţi sa rămână pe loc. 

— Staţi aici! Mă duc să verific. 

— Nu vreau să par insubordonat, zise Monk, dar eu unul nu 
prea am chef să ne despărţim din nou. Ultima dată când am 
făcut asta, nu ne-a ieşit prea bine. 

— Vin şi eu, spuse Rachel. 

— Şi nu cred că ai autoritate asupra acţiunilor mele, zise şi 
Seichan. 

Gray nu avea timp de discuţii - mai ales că ştia că nu avea 
şanse de succes. 

__Intrară în palat. Gray memorase schiţa interiorului clădirii. 
Inaintă repede, dar precaut. Când găsi primul cadavru, înghiţi în 
sec. Mort. Incepuse deja să se răcească. 

Il cercetă. Ei da, asta era, într-adevăr, mâna unui fost ofiţer din 
serviciile speciale. Merse mai departe şi fu cât pe-aici să cada în 
nas în clipa când călcâiul îi alunecă pe o bila de cauciuc. Se 
sprijini cu o mâna de perete. 

Cu siguranţa, jucării de-ale lui Kat. 

Continuară sa înainteze, atenţi să nu alunece pe bile. 

Un al doilea cadavru zăcea întins la intrarea în bucătărie. Fură 

nevoiţi să calce în balta de sânge ca să intre în încăpere. 

Nişte voci răzbătură până la ei. Le făcu semn celorlalţi să 
rămână pe coridor şi ciuli urechea. 

— Deja am întârziat, spunea o voce. 

— Îmi pare rău, trebuia să fiu sigur. Şi trebuia să verific toate 
cotloanele. N 

Kat şi Vigor. In toiul unei discuţii. Vocile li se auzeau dintr-o 
groapă din mijlocul bucătăriei. O lumină crescu în intensitate. 

— Kat! o strigă Gray precaut, ca să nu-şi sperie colega. Văzuse 
de ce era în stare atunci când era luată prin surprindere. Sunt eu, 
Gray! 

Lumina se stinse. 

Kat apăru o clipă mai târziu, cu arma pregătită, îndreptată 
spre el. 

— Nu-i nici un pericol, spuse Gray. 

Kat ieşi din tunel şi Gray le făcu semn celorlalţi să intre. 

Vigor îşi făcu la rândul lui, apariţia. 

Rachel se năpusti spre el. Monseniorul deschise braţele şi o 
strânse cu putere la piept. 

Kat vorbi prima, făcând semn cu capul spre holul plin de 
sânge. 

— Curtea Dragonului a aflat de această locaţie. 

Gray era de acord. 

— Cardinalul Spera alertează chiar acum autorităţile locale. 
Vor sosi cât de curând. 

Vigor rămăsese cu un braţ în jurul nepoatei sale. 

— Atunci, poate că avem timp să facem ce trebuie. 

— Adică? întrebă Gray. 

— Să descuiem comoara de dedesubt. 

Kat dădu din cap. 

— Am dezlegat ghicitoarea de aici. 

— Şi care e răspunsul? întrebă Gray. 

Ochii lui Vigor scânteiară. 

— Lumina! 


6.14 A.M. 
Nu mai putea aştepta. 
De pe terminalul micuţului aeroport, cardinalul Spera îi privise 


pe ceilalţi îndepărtându-se în BMW-ul Sedan. Aşteptă încă cinci 

minute, aşa cum îi ceruse comandantul, pentru a le lăsa timp să 
ajungă la palat. Se ridică şi se îndreptă spre unul dintre gardienii 
înarmaţi ai personalului de pază, un tânăr blond, în uniformă. 

În franceză, îi ceru să-l ducă la superiorul de gardă. Îşi arătă 
documentele de la Vatican. 

— Este o chestiune extrem de urgentă. 

Gardianul făcu ochii mari în clipa în care-şi dădu seama pe 
cine avea în faţa lui. 

— Desigur, monsenior Spera. Numaidecât. 

Tânărul îl conduse printr-o poartă de securitate, care se 
deschidea cu o cartelă. In capătul unui coridor era biroul şefului 
securităţii aeroportului. Gardianul bătu şi o voce groasă îi spuse 
sa între. 

Tânărul împinse uşa şi o ţinu deschisă. Privind spre cardinal, 
nu văzu pistolul cu amortizor îndreptat spre capul lui. 

Cardinalul Spera ridica o mână. 

= Nu... 

Impuşcătura nu răsună mai tare ca un strănut. Gardianul se 
prăbuşi la pământ. Sângele se întinse pe coridor. 

Se deschise o uşă laterală. 

Apăru încă un bărbat înarmat. Pistolul era îndreptat spre 
stomacul cardinalului Spera. Il forţă să intre în birou. Trupul 
tânărului gardian fu târât înăuntru, în urma lui. Un alt bărbat 
ştergea cu un prosop pardoseala de pe coridor. 

Uşa se închise. 

Un alt cadavru, căzut într-o parte, se afla deja în încăpere. 

Fostul şef al securităţii. 

In spatele biroului, stătea o figură bine cunoscută. 

Cardinalul Spera clătină neîncrezător din cap. 

— Dumneata... faci parte din Curtea Dragonului? 

— Sincer, sunt chiar liderul organizaţiei. 

Un pistol i se ridică în faţă. 

— Am eliberat drumul pentru oamenii mei, care trebuie sa 
ajungă. 

Arma se ridică şi mai sus. 

O străfulgerare de lumină. 

Cardinalul Spera simţi o izbitură în frunte - apoi nimic. 


6.18 A.M. 

Rachel stătea, alături de ceilalţi, în jurul podelei de sticlă. 

Kat rămăsese de pază sus, echipată cu o staţie. 

Coborâseră terasele până la nivelul de jos, într-o tăcere 
aproape reverenţioasă. Unchiul se oferise să le dea explicaţii 
despre vastul muzeu adăpostit de această catedrală subterană, 
însă nimeni nu puse prea multe întrebări. 

Te simţeai cu adevărat ca într-o biserică, unde nu îndrăzneai 
decât să şopteşti şi să priveşti. 

Pe măsura ce coborau, Rachel se uita uluită la miile de minuni 
ascunse aici. Işi petrecuse întreaga ei viaţă de adult de până 
acum apărând şi recuperând obiectele de artă furate. Colecţia de 
aici însă era cu mult mai mare decât cea a oricărui muzeu. Doar 
pentru a o cataloga ar fi fost nevoie de zeci de ani şi de o 
întreagă armată de specialişti. Tot ce se afla în acest spaţiu o 
făcea să se simtă mică şi neînsemnata. 

Până şi trauma recenta, descoperirea trecutului întunecat al 
familiei sale, părea acum trivială, un vârf de ac printre mărturiile 
istorice din jurul ei. 

Pe măsura ce cobora, se simţea mai uşoară. Gheara care-i 
strângea inima îşi mai slabi încleştarea. Parcă plutea. 

Gray se lăsă într-un genunchi pentru a examina podeaua de 
sticlă şi labirintul de platina desenat pe aceasta. 

— E Labirintul lui Dedal, spuse unchiul, relatându-le, pe scurt, 
povestea şi legătură cu Catedrala Chartres. 

— Şi ce trebuie să facem noi aici? întreba Gray. 

Vigor păşi în jurul podelei circulare. li avertizase sa rămână pe 
bordura de granit ce înconjura labirintul de sticla. 

— În mod clar, este o nouă ghicitoare, spuse el. Pe lângă 
labirint, mai avem deasupra şi o arcadă dublă, de piatră puternic 
conductoare. Un stâlp de acelaşi fel în centru. Şi aceste 
douăsprezece plăci de aur în stare M. 

Arătă spre dreptunghiurile de sticlă, încrustate în zidul din 
jurul lor, format de ultima terasă. 

— Sunt poziţionate chiar la limita, asemenea cifrelor de pe 
cadranul unui ceas, zise Vigor. Incă un indicator de timp. La fel 
ca şi clepsidra care ne-a adus aici. 

— Aşa s-ar părea, spuse Gray. Dar ai zis ceva de lumina... 

Vigor dădu din cap. 

— Lumina a fost întotdeauna esenţa. O căutare a luminii 
biblice primordiale, lumina din care s-a format universul, cu tot 
ce e în el. Asta trebuie să dovedim noi aici. Cum am făcut cu 
magnetismul şi cu electricitatea mai devreme, trebuie să 
dovedim acum că înţelegem lumina... şi nu orice fel de lumină. 
Lumina cu putere. Sau, aşa cum a descris-o Kat, lumina 
„coerenta”. 

Gray se încruntă şi se ridică în picioare. 

— Adică un laser. 

Vigor dădu din cap. Scoase un obiect din buzunar. Rachel 
recunoscu un dispozitiv de ochire cu laser, de pe una din armele 
de la Sigma. 

— Cu puterea acestor amalgame superconductoare, asociată 
cu pietre preţioase cum ar fi diamantele sau rubinele, e posibil ca 
savanții din Antichitate să fi descoperit o formă rudimentară de 
proiectare a luminii, un fel de laser antic. Părerea mea este că 
trebuie să cunoaştem această metodă pentru a putea ajunge la 
ultimul nivel. 

— Dar cum poţi fi sigur? întrebă Gray. 

— Eu şi Kat am măsurat cele douăsprezece plăci de sticlă. 
Sunt înclinate foarte uşor în aşa fel încât să reflecte şi să trimită 
lumina de la una la cealaltă, într-un tipar bine definit, însă, 
pentru a activa întreg circuitul, este nevoie de o lumină foarte 
puternică. 

— Cum ar fi un laser, zise Monk, privind îngrijorat plăcuţele. 

— Nu cred că e nevoie de o cantitate mare de lumină 
„coerentă”, spuse Vigor. Ca şi în cazul bateriilor improvizate 
folosite pentru a activa piramida de aur din Alexandria, nu este 
necesară decât o cantitate mică de energie, atât cât să 
demonstreze că avem cunoştinţe despre crearea respectivului 
fenomen. După părerea mea, energia stocată în plăcuţe va face 
restul. 

— Şi s-ar putea nici să nu fie energie, spuse Gray. Dacă ai 
dreptate şi lumina e cea care se află la baza misterului nostru, să 
nu uităm că superconductorii nu au doar capacitatea de a stoca 
energie pe o perioadă infinită de timp. Pot să stocheze şi /umina. 

Ochii lui Vigor se lărgiră. 

— Aşadar, o singură rază de lumină „coerentă” ar putea 
elibera restul? 


410 


— Posibil. Dar cum să facem să pornim această reacţie în lanţ? 
întrebă Gray. Ţintim laserul spre una dintre plăcuţele de sticla? 

Vigor înconjură podeaua şi făcu semn spre stâlpul de 
magnetit, gros cam de şaizeci de centimetri, care se înălța exact 
în mijlocul podelei. 

— Piedestalul de acolo se ridică la aceeaşi înălţime cu 
plăcuţele de sticlă. Oricare ar fi fost dispozitivul pe care savanții 
noştri din Antichitate l-au avut în vedere, cred că trebuia aşezat 
pe coloana aceea şi îndreptat spre o plăcuţă anume. Cea care ar 
fi trebuit să marcheze ora douăsprezece. 

— Şi care dintre ele e asta? întrebă Monk. 

Vigor se opri lângă o placă din partea opusă. 

— Nordul! zise el. N-a fost deloc uşor de găsit, cu toate 
pietrele astea magnetizate din jur. Dar, cu siguranţă, aceasta 
este. Cred că pui laserul pe stâlp, îl îndrepţi spre plăcuţa asta, 
apoi tragi. 

— Pare destul de simplu, spuse Monk. 

Gray începuse să se îndrepte spre piedestalul din mijloc, când 
staţia bâzâi. Işi duse o mână la ureche, ascultând. Toţi ceilalţi 
erau cu privirile aţintite asupra lui. 

— Kat, ai grijă! spuse Gray în staţie. Apropie-te încet. Dă-le de 
înţeles că nu eşti ostilă. Nu pomeni nimic despre noi, până nu 
eşti sigură. 

Transmisia se opri. 

— Ce s-a întâmplat? întrebă Monk. 

— Kat a văzut o patrulă de poliţişti francezi. Au intrat în palat. 
S-a dus să investigheze. 

Gray făcu semn spre scări. 

— Va trebui să lăsăm asta pe mai târziu. Acum, ar fi mai bine 
să ne întoarcem. 

Se îndepărtară de podeaua de sticlă. Rachel îşi aşteptă 
unchiul. Monseniorul privi în urmă, nevrând parcă să plece. 

— Poate că e mai bine aşa, zise Rachel. Poate că n-ar trebui să 
ne jucam cu o forţă pe care de-abia o înţelegem. Dacă greşim? 

Rachel făcu semn spre masiva bibliotecă de cunoştinţe antice 
ce se deschidea deja în jurul lor. 

— Dacă suntem prea lacomi, am putea pierde toate astea. 

Unchiul dădu din cap, o cuprinse cu braţul şi începu să urce, 
uitându-se din când în când în urmă. 

Urcaseră patru terase, când o voce poruncitoare tună înspre 
ei, venind de deasupra. 

— TOUT LE MONDE EN LE BAS LA! SORTEZ AVEC VOS MAINS 

SUR LA TETE! 

Toţi înlemniră. 

Rachel le traduse. 

— Ne-a spus să ieşim cu mâinile pe cap. 

O nouă voce se auzi, de data asta în engleză. 

— COMANDANTE! MI-AU CONFISCAT STAŢIA, DAR E POLIŢIA 
FRANCEZA. AM VERIFICAT ACTELE ŞEFULUI LOR. 

— Probabil că sunt jandarmii trimişi de cardinalul Spera, spuse 
Monk. 

— Sau o fi anunţat cineva un jaf, observând luminile de aici, 
adăugă Rachel. Sau lacătul spart de la uşa. 

— SORTEZ TOUT DE SUITE! C'EST VOTRE DERNIER 
AVERTISSEMNET! 

— Nu par prea veseli, zise Monk. 

— La ce te aşteptai, după ce au găsit cadavrele de sus? zise 
Seichan. 

— Bine, ordonă Gray. Mergem sus. Trebuie să-i pregătim 
pentru sosirea lui Raoul şi a amicilor lui. 

Urcară cu toţii terasele care mai rămăseseră. Gray le ordonă 
să-şi lase armele deoparte sau să le bage în tocuri. Nu voia să-i 
sperie pe poliţişti. Ascultară ordinul şi urcară cu mâinile deasupra 
capului. 

Bucătăria, mai devreme goală, era acum plină de bărbaţi în 
uniformă. Rachel o zări pe Kat lângă un perete. Şi ea îşi ţinea 
mâinile pe cap. Poliţiştii francezi nu-şi asumau nici un risc. li 
aşteptau cu armele ridicate. 

Gray încercă să le explice situaţia în franceză, însă fură 
separați şi puşi să stea lipiţi de perete. Şeful lumina pasajul cu 
lanterna, cu nasul încreţit într-o strâmbătura. 

O zarvă iscată în capătul coridorului anunţă sosirea unei 
persoane cu autoritate. Rachel văzu un vechi prieten de familie 
intrând în bucătărie. Nu avea ce căuta aici, dar prezenţa lui era 
bine-venită. Oare îl chemase cardinalul Spera? 

Şi chipul unchiului se lumină. 

— Generale Rende! Slavă Domnului! 

Era şeful lui Rachel, comandantul unităţii de Carabinieri. 
Figura lui era absolut impozantă, chiar şi acum, când nu purta 
uniforma. 

Unchiul Vigor încercă să facă un pas în faţă, dar fu forţat să 
rămână pe loc. 

— Trebuie să-i faci pe jandarmi să asculte. Până nu-i prea 
târziu. 

Generalul Rende îi aruncă unchiului o privire încărcată de 
dispreţ, deloc obişnuită având în vedere relaţia lor de prietenie 
de-o viaţă. 

— Deja e prea târziu. 

Raoul ieşi din spatele lui. 

17 
CHEIA DE AUR 


27 IULIE, 7.00 A.M. 
AVIGNON, FRANŢA 


Gray spumega de furie. Îşi simţi mâinile trase la spate şi 
încheieturile strânse cu legături rapide, de plastic. Restul 
mercenarilor, deghizați în poliţişti francezi, le luară armele şi-i 
legară pe ceilalţi. Până şi nenorocitul de Raoul purta o uniforma 
de poliţist. 

Uriaşul păşi în faţa lui Gray. 

— Eşti al dracului de greu de ucis, zise Raoul. De data asta 
însă, e sfârşitul. Şi să nu speri că o să vină cardinalul să te 
salveze. S-a întâlnit cu un vechi prieten, la aeroport. 

Făcu semn cu capul spre generalul Rende. 

— Se pare că onoratul nostru conducător a hotărât că Sfinţia 
Sa nu mai era de folos Curţii. 

Gray simţi inima strângându-i-se. 

Raoul rânji, într-o expresie sălbatică şi crudă. 

Generalul Rende se apropie de ei. Era îmbrăcat în haine civile, 
la costum negru şi cravată, cu pantofi italieneşti foarte bine 
lustruiţi. Discutase ceva cu un alt bărbat, care avea guler 
preoţesc. Mai mult ca sigur, era Alberto Menardi, Rasputinul 
Curţii. Strângea o carte sub un braţ şi avea un săculeţ în mâna. 

Generalul se apropie de Raoul. 

— Ajunge! 

— Da, Imperatore, zise Raoul, retrăgându-se un pas. 

Rende arătă în jos, spre tunel. 

— Nu avem timp să ne bucurăm. Duceţi-i jos. Aflaţi tot ce ştiu. 
Apoi omorâţi-i. 

Rende privi în jur. Avea ochii albaştri, reci ca gheaţa şi parul 
argintiu, gelat şi dat pe spate. 

— Nu vă amăgesc că o să vă las în viaţă. Tot ce puteţi face 
este să alegeţi o moarte înceată sau una rapida. Asta depinde 
numai de voi. 

Vigor vorbi de lângă perete. 

— Cum ai putut? 

Rende se duse lângă el. 

— Nu te teme, prietene, pe nepoata ta o s-o cruţăm, zise el. 
Asta, pot să ţi-o promit. Amândoi v-aţi făcut datoria şi aţi 
informat Curtea despre toate descoperirile arheologice şi 
comorile istorice. Ne-aţi slujit bine, timp de mulţi ani. 

Faţa lui Vigor deveni albă ca varul. Işi dădea seama că fusese 
folosit şi manipulat. A 

— Acum, rolul vostru a luat sfârşit, spuse Rende. Insă prin 
venele nepoatei tale curge sângele regilor şi menirea ei este să 
producă mai departe regi. 

— Vreţi să mă împerecheaţi cu nenorocitul ăsta? strigă Rachel. 

— Nici bărbatul, nici femeia nu au vreo importanţă, răspunse 
Raoul. Tot ce contează e sângele şi viitorul. Puritatea spiţei 
noastre este o comoară la fel de prețioasă ca şi cea pe care o 
căutăm. 

Gray îi aruncă o privire lui Rachel, care stătea lipită de zid, 
lângă unchiul ei. Chipul îi era livid însă ochii-i aruncau fulgere de 
furie. Mai ales în clipa în care Raoul o înşfăca de cot. Îl scuipă în 
faţă. 

Bărbatul o lovi cu putere peste gură, zvârlindu-i capul pe spate 
şi despicându-i buza. 

Gray se aruncă în faţă, însă două carabine îl împinseră înapoi. 

Raoul se apropie şi mai mult de ea. 

— Imi plac scânteile în pat, zise, trăgând-o înspre el. Şi, de 
data asta, nu te mai scap din ochi. 

— Hai să ne terminăm treaba aici, zise Rende, deloc perturbat 
de violenţa lui Raoul. După care începem să încărcăm cât putem 
mai mult, până nu se termina furtuna. Camioanele trebuie să 
sosească peste cincisprezece minute. 

Gray înţelegea acum ce era cu uniformele. Mascarada avea să 
le câştige timp pentru a încărca o mare parte din comoara de 
dedesubt. Remarcase un cărucior plin cu grenade incendiare pe 
care oamenii Curţii îl aduseseră în încăpere în timp ce îi legau. 
Intenţionau să distrugă tot ce nu puteau lua cu ei. 

Alberto veni lângă Raoul. 

— Aduceţi securile, burghiele electrice şi acidul, spuse Raoul, 
făcându-le semn oamenilor lui. 

Gray ştia prea bine la ce îi trebuiau toate astea. 

Erau instrumentele unui adevărat sadic. 

Împinşi cu armele şi înconjurați de soldaţi, fură cu toţii conduşi 
înapoi în tunel. Odată ajunşi jos, până şi soldaţii, cu atitudinea lor 

ţanţoşa şi rânjetele îngâmfate, amuţiră şi căscară, uluiţi, ochii. 

Raoul privi arcadele gotice care adăposteau comoara. 

— Ne trebuie mai multe camioane. 

Alberto apăru şi el, ameţit. 

— Fantastic... absolut fantastic! Şi, după cum scrie în 
Arcadium, astea sunt doar câteva rămăşiţe, anticamera spre o 
comoară şi mai mare. 

In ciuda pericolului, Vigor îi arunca prefectului o privire şocata. 

— Ai testamentul lui Jacques de Molay? 

Alberto strânse şi mai tare cartea la piept. 

— O copie din secolul al XVII-lea. Singura care mai exista. 

Gray îl privi întrebător pe Vigor. 

— Jacques de Molay a fost Marele Maestru al Cavalerilor 
Templieri. A murit torturat de Inchiziţie, fiindcă a refuzat să le 
spună unde se află comoara. A fost ars pe rug. Au circulat însă 
zvonuri despre existenţa unui text templier, a unui ultim tratat 
scris de Molay înainte de fi prins. 

— Arcadium-ul, spuse Alberto. Se află de secole în posesia 
Curţii Dragonului. Făcea aluzii la o comoară. O comoară ce nu 
avea legătură cu munţii de aur şi giuvaiere ai Cavalerilor 
Templieri. O comoară şi mai de preţ. Se spunea că acela care ar 
fi deținut-o ar fi avut în mână cheile lumii. 

— Secretul pierdut al Magilor, înţelese Vigor. 

— Este aici, spuse Alberto cu ochii strălucindu-i. 

Coborâră terasele până la podeaua de sticla. 

Soldaţii se răspândiră pe ultima treapta, ocupându-şi poziţiile 
de-a lungul bordurii de granit. Gray şi ceilalţi fură îmbrânciţi în 
genunchi. Alberto cobori singur lângă podeaua de sticla şi studie 
labirintul. 

— O ultimă ghicitoare, murmura el. 

Raoul o ţinea pe Rachel în capul treptelor care coborau spre 
ultima terasă. Se întoarse spre prizonierii aşezaţi în genunchi. 

— Cred că începem cu o femeie, zise el. Dar cu care? 

Se răsuci într-o parte şi o înşfăca pe Rachel de păr, trăgându-i 
capul pe spate. Se aplecă şi o săruta pe gură. Rachel ţipă şi se 
strâmbă dezgustată, dar era legată. Nu putea face mare lucru. 

Gray simţi că i se întuneca privirea. Se aplecă şi izbi cu vârful 
bocancului în piatră. Simţi lama ascunsa ieşind din călcâi, 
aceeaşi lamă pe care o folosise ca să iasă din celula castelului. 
Ascunse cuțitul în spatele încheieturilor legate. Mişcându-se cât 
putu mai puţin, reuşi să-şi taie legăturile. Deşi liber acum, 
rămase cu mâinile la spate. 

Raoul se îndrepta. Buza de jos îi sângera. 

Rachel îl muşcase, dar gestul femeii nu-i adusese decât un 
rânjet. O izbi cu putere în mijlocul pieptului. Fata îşi pierdu 
echilibrul şi căzu cu greutate pe dalele de piatra. 

— Stai aici! îi ordonă Raoul cu palma ridicata, de parcă ar Fi 
poruncit unui câine. 

Ţeava unei puşti îndreptate spre capul lui Rachel îi întări 
comanda. 

Raoul se întoarse spre ceilalţi. 

— Cu ea, o să mă distrez mai târziu. Ceea ce înseamnă că 
avem nevoie de altă femeie cu care să începem. 

Se apropie de Seichan, o măsură cu privirea de sus în jos, apoi 
clătină din cap. 

— Ţie cred că ţi-ar plăcea prea mult. 

Se întoarse apoi spre Kat şi le făcu semn soldaţilor, care o 
înşfăcară şi o târâră până în faţa celorlalţi. 

Raoul se aplecă şi luă de jos o secure şi o bormaşină electrică. 
Le privi indecis, apoi cobori securea. 

— Cu asta m-am mai jucat. 

Ridică bormaşina şi apasă butonul. Bâzâitul motorului răsună 
între zidurile încăperii, prevestind o durere sfâşietoare. 

— Incepem cu un ochi, zise Raoul. 

Un soldat îi smuci capul pe spate. Kat încercă să se 
împotrivească, însă ceilalţi o loviră cu putere în stomac, tăindu-i 
răsuflarea. In timp ce o ţineau imobilizată, Gray văzu o lacrima 
rostogolindu-se în colţul ochiului lui Kat. Nu era speriată. Era 
furioasă. 

Raoul îi apropie freza de faţă. N 

— Nu! strigă Gray. Nu e nevoie de asta. Iți spun tot ce ştim. 

— Nu! zise Kat, dar unul dintre soldați o pocni în fața. 

Gray înţelesese ce voia să spună. Dacă blestemaţii din Curtea 
Dragonului puneau mâna pe puterea ascunsa aici, pe „cheile 
lumii”, s-ar fi declanşat Armaghedonul. Vieţilor lor, sângele lor nu 
însemnau nimic în comparaţie cu asta. 

— O să vă spun, repetă Gray. 

Raoul îşi îndreptă uşor spatele. 

Gray spera să-l ademenească mai aproape. 

Insă bărbatul rămase pe loc. 

— Nu-mi amintesc să fi pus încă vreo întrebare, zise el, 
aplecându-se la loc. Asta e doar o demonstraţie. Când ajungem 
la partea cu întrebări şi răspunsuri, treaba o să fie mai serioasă. 

Bâzâitul bormaşinii se auzi şi mai tare. 

Gray nu mai putea aştepta. Nu putea privi pasiv cum colega 
lui era mutilata de nebunul ăsta. Mai bine murea luptându-se. 
Sări în picioare, izbind cu cotul în gâtul gardianului care îl păzea. 
Cum atenţia bărbatului era îndreptată spre procesiunea de 
tortura, Gray îi înşfăcă puşca, o îndreptă spre Raoul şi trase. 

Clic! 

Nu se întâmpla nimic. 


7.22 A.M. 


Rachel privi cum Gray era lovit cu patul unei puşti şi trântit la 
pământ de un soldat din spatele lui. 

Raoul râse, apăsând şi mai tare butonul burghiului. 

— Scoateţi-i ghetele! ordonă Raoul şi se apropie de Gray, care 
era ţinut în loc de câţiva bărbaţi. Doar nu credeai că nu m-am 
uitat pe casetele de supraveghere după ce aţi scăpat! Când am 
văzut că nu primesc nici o veste de la cei doi bărbaţi pe care-i 
trimisesem înapoi la castel ca să vă omoare, am trimis o nouă 
echipă să investigheze. Nu mai erau decât câini în curte. Dar au 
aflat cum aţi scăpat şi m-au informat numaidecât. 

Şireturile lui Gray fură retezate şi ghetele trase din picioare. 

— Aşa că ţi-am lăsat o mică speranţă, zise Raoul. Intotdeauna 
e bine să cunoşti secretele duşmanului. In felul ăsta, surprizele 
sunt minime. Mi-am imaginat că, în cele din urma, vei încerca să 
pui mâna pe-o armă. Dar te credeam ceva mai tare. Speram să 
aştepţi până când situaţia devenea cu adevărat sângeroasă. 

Raoul ridica burghiul şi se întoarse cu spatele. 

— Deci, unde rămăsesem? 

Rachel privi cum Gray era legat din nou. Avea o expresie 
sfârşită, lipsită de speranţă. Asta o speria mai mult decât 
ameninţarea torturii. 

— Lasă-i în pace pe ceilalţi, zise Gray, chinuindu-se să se 
ridice în picioare. Pierzi timpul. Ştim cum să deschidem poarta. 
Dacă faci cel mai mic rău vreunuia dintre noi, nu veţi mai afla 
nimic. 

Raoul întoarse capul spre el. 

— Explică-mi şi poate o să iau în consideraţie oferta ta. 

Gray se uita spre ceilalţi, cu o expresie de disperare. 

— Lumina, zise el. 

Kat scoase un geamăt, Vigor îşi lăsă capul că-i cadă în piept. 

— Are dreptate, răsună o voce de dedesubt. 

Alberto sui câteva trepte. 

— Oglinzile de pe pereţi sunt făcute să reflecte lumina. Sunt 
înclinate în unghiuri specifice. 

— Trebuie să fie lumină de laser, continuă Gray, spunându-le 
tot. 

Vorbi mai departe, explicându-le teoria lui Vigor. 

Alberto veni lângă ei. 

— Da, da... e perfect logic. 

— Rămâne de văzut, spuse Raoul. Dacă n-are dreptate, 
începem să-i măcelărim. 

Gray se întoarse spre Rachel şi spre ceilalţi. 

— Şi-ar fi dat seama în cele din urmă. Şi au deja cheia de aur. 

Raoul le ordonă soldaţilor: 

— Aduceţi prizonierii jos! Nu vreau să-mi asum nici un risc. 
Puneţi-i să stea lângă zid. Voi, ceilalţi - se uită la soldaţii care se 
aliniaseră în cerc pe terasa de deasupra - fiţi în permanenţă cu 
ochii pe ei. Trageţi cum îi vedeţi că mişcă. 

Rachel şi ceilalţi cinci fură duşi jos şi împrăştiaţi de-a lungul 
zidului. Gray era la doar trei paşi distanţă de ea. Ar fi vrut să se 
întindă spre el, să-l ia de mână, însă bărbatul părea să fi căzut 
pradă disperării. 

lar Rachel nu îndrăznea să se mişte. 

Soldaţii stăteau înşiraţi pe terasa de deasupra, cu puştile 
aţintite spre ei. 

Gray murmură ceva, privind în jos, spre podeaua de sticlă. 
Cuvintele ajunseră până la urechile ei. 

— Labirintul Minotaurului. 

Sprâncenele fetei se încruntară. Fără să se mişte, Gray se uită 
la ea, apoi din nou la podea. Ce voia să-i spună? 

„Labirintul Minotaurului!” 

Gray se referea la unul din numele sub care era cunoscut 
labirintul. Labirintul lui Dedal. Labirintul mitologic în care trăia 
Minotaurul, un monstru ucigaş într-un labirint ucigaş. 

„Ucigaş!” 

Rachel îşi aminti de capcana de la mormântul lui Alexandru. 
Tunelul mortal. Pentru a rezolva aceste ghicitori, nu aveai nevoie 
doar de tehnologie. Trebuia să ştii istorie şi mitologie. Gray 
încerca să o avertizeze. Ce-i drept, rezolvaseră partea cu 
tehnologia, dar nu dezlegaseră întregul mister. 

Înţelegea acum spre ce ţintea Gray. Îi spusese lui Raoul doar 
atât cât să poată spera că-l va ucide. 

Raoul scoase un dispozitiv cu laser şi paşi spre piedestalul din 
centru. Apoi, păru ca se gândeşte mai bine. indreptă laserul spre 
Gray. 

— Tu! zise el, evident neîncrezător. Du-l tu acolo. j 

Gray fu silit să se dezlipească de zid şi să plece de lângă ea. li 
tăiară legăturile de la mâini. Dar nu era nici pe departe liber. 
Zece puşti îl urmăreau la fiecare pas. 

Raoul puse laserul în mâna lui Gray. 

— Montează-l! Aşa cum ne-ai descris. 

Gray îi aruncă o privire lui Rachel, apoi păşi pe podeaua de 
sticlă în şosete. 

Nu avea de ales. 

Trebuia să intre în Labirintul Minotaurului. 


7.32 A.M. 


Generalul Rende se uită la ceas. Tunetele bubuiau dincolo de 
zidurile castelului. Visul pe care-l urmărise atâta vreme era la un 
pas de a deveni realitate. Chiar dacă nu reuşeau să deschidă 
încăperea secretă de dedesubt, apucase să arunce o privire în 
jur. Numai depozitul ăsta era o comoară pe lângă care toate 
celelalte păleau. 

Ar fi plecat cu cât puteau mai mult şi ar fi distrus restul. 

Expertul în demolări începuse deja să monteze grenadele 
incendiare. 

Nu mai trebuia decât sa aştepte camioanele. 

Făcuse rost de o caravana de trei camioane Peugeot de mare 
tonaj. Aveau să facă mai multe transporturi până la un depozit 
imens de la periferia oraşului, lângă râu, unde şi-ar fi lăsat 
încărcătură, ar fi luat un container gol şi s-ar fi întors. 

intenţiona să continue acest du-te vino cât timp ar fi putut. 

Generalul îşi privi încruntat ceasul. Intârziau. Şeful caravanei îl 
sunase cu cinci minute în urmă. Se circula greu, din cauza 
furtunii şi, chiar dacă începuse deja să se crape de ziuă, ploaia 
torenţiala îngreuna foarte mult vizibilitatea. A 

Dar, deşi îi întârzia, furtuna le era şi de folos. li acoperea şi îi 
ţinea la distanţa pe eventualii curioşi. Gardienii lăsaţi la poarta 
aveau ordin să elimine pe oricine se apropia prea mult. Fuseseră 
mituiţi. 

Aveau cam jumătate de zi la dispoziţie. 

Un apel se auzi prin staţie. Răspunse. 
— Primul camion urcă acum dealul, raportă şoferul. 
Tunetele bubuiau în depărtare. 


7.33 A.M. 


Cu laserul în mână, Gray se îndrepta spre stâlpul de magnetit. 
Deasupra lui, se întindea arcada dubla, din acelaşi tip de piatră. 
Chiar şi fără să atingă nimic, Gray simţea puterea latentă. 

— Grăbeşte-te! îi strigă Raoul de pe margine. 

Gray păşi pe piedestal. Puse laserul pe stâlpul scund, îl 
echilibra şi îl îndrepta spre plăcuţa de sticla pe care o calculaseră 
ca fiind ora douăsprezece. Se opri şi trase aer în piept. 

Incercase să o prevină pe Rachel să fie pregătită pentru orice. 
Odată mecanismul activat, toţi erau în pericol. 

— Porneşte laserul! urlă Raoul. Altfel, începem să tragem în 
rotule. 

Gray întinse mâna şi apăsă butonul de pornire. 

O rază subţire de lumină roşie ţâşni din laser şi lovi placa de 
sticlă de aur. 

Gray se gândi la bateriile de la mormântul lui Alexandru. 
Durase un pic până se formase încărcătura electrică. Abia apoi 
izbucniseră artificiile. 

Nu avea nici cea mai mică intenţie să rămână acolo în clipa 
când se declanşa sistemul. 

Se răsuci pe călcâie şi se întoarse repede lângă zid. Nu fugi, 
nu făcu nici o mişcare bruscă. Ştia că ar fi fost împuşcat în spate. 
Se aşeză la locul lui de lângă perete. 

Raoul şi Alberto stăteau la baza scărilor. 

Toate privirile erau aţintite asupra firului roşu de lumină care 
conecta dispozitivul laser de oglinda improvizată. 

— Nu se-ntâmplă nimic, mârâi Raoul. 

Vigor vorbi din cealaltă parte. 

— Ar putea dura câteva secunde până se adună suficientă 
energie pentru a activa oglinda. 

Raoul ridică pistolul. 

— Dacă nu se-ntâmplă aşa... 

Dar se-ntâmplă. 

Se auzi un dangăt profund, ca de gong şi o rază nouă de 
lumină ţâşni din plăcuţa de ora douăsprezece, lovind-o pe cea de 

ora cinci. Urmă o jumătate de secundă de uimire. 

Nimeni nu vorbea. 

Apoi, se lansă un nou fascicol de lumină roşie, lovind placa de 
la ora zece. Se reflectă imediat, începând să sară din oglindă-n 
oglindă. 


Gray privi desenul de lumină din faţa lui. Forma o stea, la 
nivelul taliei. El şi ceilalţi stăteau chiar între oglinzi, conştienţi că 
le-ar fi fost fatal să se mişte. 

Simbolul era evident. 

Steaua Betleemului. 

Lumina care îi călăuzise pe Magi. 

Băzâitul de gong se auzea tot mai tare. Steaua strălucea tot 
mai puternic. 

Gray întoarse capul, privind printre gene. 

Apoi simţi cum se depăşeşte pragul. Presiunea îl împinse din 
faţă, lipindu-l de zid. 

Din nou, un câmp Meissner. 

Steaua părea să urce dinspre centru, ca şi când ceva ar fi 
ridicat-o de jos. Ajunse în punctul în care se intersectau cele 
două coloane de magnetit. 

Energia se dezlănţui cu zgomot de-a lungul arcadelor boltite. 

Gray simţi o presiune asupra nasturilor de metal de la cămaşă. 

Incărcătură magnetica a arcadelor crescuse de zece ori. 

Energia stelei fu respinsă de un nou câmp şi împinsă cu forţă 
înapoi în jos. Lovi podeaua de sticla cu un sunet metalic puternic, 
ca şi cum cineva ar fi bătut un clopot uriaş. 

Stâlpul din centru ţâşni în sus, de parcă ar fi fost azvârilit în 
urma unui impact. Lovi locul de îmbinare a arcadelor - şi ramase 
lipit acolo. Doi electromagneţi strâns uniţi. 

Când intensitatea sunetului se mai potoli, Gray simţi un 
păcănit în urechi. Câmpul dispărea. Steaua se stinse, deşi 
fantoma liniilor ei strălucitoare mai plutea încă în faţa lor, 
întipărită pe retină. Gray clipi, ca să-şi revină. 

Deasupra lor, coloana rămase lipita la locul de îmbinare al 

arcadelor, arătând, acum, în jos. Gray urmări degetul de piatra. 

In mijlocul podelei, acolo unde se aflase mai devreme coloana, 
era un cerc perfect, din aur solid. La fel ca şi cheia. In centrul lui 
- centrul universului - era o deschizătură neagră. 

— Gaura cheii! spuse Alberto. 

Lăsă jos cartea, deschise săculeţul şi scoase cheia de aur. 

Gray surprinse privirea dojenitoare a lui Vigor. Gray le dăduse 
nu doar o cheie de aur, ci însăşi cheia universului. 

Probabil că şi Alberto bănuia acelaşi lucru. Mânat de 
entuziasm, păşi pe podeaua de sticlă. 

Fulgere de electricitate ţâşniră de la suprafaţă, străpungând 
trupul bărbatului, ridicându-l de pe picioare şi ţinându-l 
suspendat în aer. Ţipa şi se zvârcolea pe măsura ce focul 
pârjolea din interior. Pielea i se înnegrise. Părul şi hainele îi luară 
foc. 

Raoul făcu un pas în spate, spre scări. Se împiedică şi ateriza 
pe spate. 

Gray se întoarse spre Rachel. 

— Pregăteşte-te să fugi! 

Ar fi putut fi singura lor şansă. 

Rachel însă nu părea să-l audă. Privea hipnotizată, ca şi 
ceilalţi. 

Urletele lui Alberto încetară în cele din urmă. Ca şi când ar fi 
ştiut că prada lui era moarta, un ultim arc de energie azvârii 
trupul nefericitului pe banda de granit care încercuia podeaua de 
sticla. 

Nimeni nu se mişca. Se simţea miros de carne arsă. 

Priveau cu toţii fascinaţi spre labirintul morţii. 

Minotaurul sosise. 


7.35 A.M. 


Generalul Rende urca treptele spre bucătărie. Un soldat îl 
chemase în clipa în care fusese activata steaua de lumină. Voise 
să vadă ce se petrecea, dar de la o oarecare distanţa. 

Apoi, lumina se stinsese. 

Dezamăgit, se întorsese cu spatele chiar în clipa în care 
izbucnea urletul agonizant. 

Simţi cum i se zburlesc firele de păr de pe gât. 

Se întoarse cât putu mai repede în bucătărie. Unul dintre 

oamenii lui, îmbrăcat în uniforma de poliţist francez, se grăbi să-i 
vină în ajutor. 

— A sosit primul camion, zise el impacientat. 

Rende scutura din cap, pentru a alunga spaima care pusese 
stăpânire pe el. 

Avea o treaba de făcut. 

— Cheamă-i pe toţi care nu stau de garda. Trebuie să golim 
încăperea. 


7.36 A.M. 


Rachel ştia că o încurcaseră. 

Raoul se ridica în picioare, asemenea unui taur la coridă şi se 
năpusti asupra lui Gray. 

— Ştiai asta! 

Gray se dădu un pas mai încolo, de-a lungul zidului. 

— De unde sa ştiu eu c-o să-l prăjească? 

Raoul ridică pistolul şi ţinti. 

— E timpul să-ţi înveţi lecţia. 

Insă arma nu era îndreptată spre Gray. 

— Nu! gemu Rachel. 

Arma se descărca. De cealaltă parte, unchiul Vigor se îndoi din 
mijloc, strângându-se de burtă cu mâinile, cu un geamăt de 
uimire. Picioarele îi alunecară de sub el şi se prăbuşi. 

Seichan se apropie de el cu agilitatea unei pisici negre şi-l 
susţinu ca să nu atingă podeaua de sticlă cu picioarele. 

Însă Raoul nu terminase încă. Îndreptă acum pistolul spre Kat. 
Femeia era la doar trei metri distanţă. Pistolul era aţintit direct 
spre capul ei. 

— Nu! strigă Gray. N-aveam de unde să ştiu că se va întâmpla 
aşa. Ştiu însă ce greşeală a făcut Alberto. 

Raoul se întoarse spre el, spumegând de furie. Toţi muşchii îi 
erau încordaţi. Rachel însă îşi dădu seama că furia nu se datora 
atât pierderii lui Alberto, cât faptului că moartea bruscă şi 
spectaculoasă a acestuia îl speriase. Şi lui Raoul nu-i plăcea să 
fie speriat. 

— Ce? mârâi uriaşul. 

Gray arăta spre labirint. 

— Nu poţi să mergi pur şi simplu, cu cheia în mână. Trebuie să 
urmezi cărarea. 

Arătă spre labirintul întortocheat. N 

Ochii lui Raoul se îngustară, focul se stinse. Înțelegerea potoli 
frica. 

— Are logică, spuse Raoul. 

Se duse lângă cadavru, se aplecă şi rupse degetele 
carbonizate, încă încleştate în jurul cheii. Eliberă bucata de aur şi 
şterse carnea arsă care se lipise de ea. 

li făcu semn unui soldat să meargă spre centrul labirintului. 

— Du asta acolo! îi ordonă el, întinzându-i cheia de aur. 

Tânărul soldat se dădu înapoi. Văzuse şi el ce păţise Alberto. 

Raoul lipi ţeava pistolului de fruntea bărbatului. 

— Dacă nu, mori aici. Tu alegi. 

Bărbatul întinse mâna şi luă cheia. 

— Du-te! spuse Raoul. Suntem contratimp. 

Işi ţinea pistolul îndreptat spre spatele tânărului. 

Soldatul se duse până în dreptul intrării în labirint. Trăgându- 
se în spate, atinse sticla cu vârful piciorului, apoi îl trase repede 
înapoi. Nu se întâmplă nimic. Mai încrezător, dar precaut, îşi puse 
de data asta tot piciorul pe suprafaţa lucioasa. 

În continuare, nici o manifestare de electricitate. 

Strângând din dinţi, soldatul paşi complet pe suprafaţa de 
sticlă. 

— Să nu atingi firele de platina! îl avertiza Gray. 

Soldatul dădu din cap, aruncându-i lui Gray o privire de 
mulţumire. Făcu încă un pas. 

Fără nici un avertisment, un fascicul de lumină stacojie ţâşni 
dintre două oglinzi. Steaua pâlpâi din nou câteva clipe, apoi se 
stinse iar. 

Soldatul îngheţase în loc. Picioarele i se înmuiară sub el. Căzu 
pe spate, ieşind din labirint. Când atinse podeaua, corpul i se 
despica în două, retezat de la jumătate de laser. Intestinele i se 
revărsară pe jos. 

Raoul se dădu înapoi. Ochii îi aruncau fulgere. Ridică din nou 
pistolul. 

— Mai ai şi altă idee genială? 

Gray rămăsese înlemnit. 

— Nu... n-am ştiut! 

— Poate că-i o chestie de timp, strigă Monk. Poate ca nu 
trebuie să te opreşti. Aşa ca-n filmul ăla, Speed. 

Gray se uita la colegul lui, apoi din nou spre Raoul. Nu era 
convins. 

— M-am saturat să-mi sacrific oamenii, spuse Raoul, din ce în 

ce mai furios. Şi m-am saturat să aştept până puneţi voi cap la 
cap bucăţile puzzle-ului ăstuia. Aşa că, ce-ar fi să-mi arăţi tu cum 
trebuie făcut? 

li făcu semn lui Gray se înainteze. 

Gray rămase pe loc, încercând, evident, să găsească o soluţie. 

— Dacă n-ai chef, pot să-ncep iar să-ţi împuşc prietenii. Cu 
siguranţa, m-ar ajuta să mai scap de stres. 

Raoul ridica din nou arma spre Kat. 

Gray se mişcă în sfârşit, păşind peste cadavrul întins cu faţa la 
pământ. 

— Nu uita cheia! spuse Raoul. 

Gray se aplecă să o ridice. 

In acea clipă, Rachel înţelese. „Asta era!” 

Gray se ridică şi se îndrepta spre punctul de intrare în labirint. 
Se pregătea să păşească pe cărarea întortocheata, săltând un 
pic, ca să-şi facă elan, gata să asculte sfatul lui Monk. 

— Nu! îi striga Rachel. 

Detesta ideea că-l ajuta pe Raoul să-şi atingă țelul. Era 
dispusă să moara înainte să lase Curtea să pună mâna pe ceea 
ce se ascundea aici. Dar nu putea să-l lase pe Gray să moară, 
electrocutat sau tăiat în două. 

Işi aminti ce-i şoptise Gray în legătură cu Minotaurul. Refuza 
să se dea bătut. Câta vreme erau în viaţă, mai exista o speranţa. 
Rachel îl credea. Şi, cel mai important, avea încredere în el. 

Gray se întoarse spre ea. 

Fata văzu aceeaşi încredere strălucind în ochii lui. 

Increderea aceasta neţărmurită o făcu să amuţească. 

— Ce e? lătra Raoul. 

— Nu e vorba de viteza, spuse Rachel. Alchimiştii preţuiau 
timpul. Indiciile lor au forma de clepsidră şi de cadran de ceas. 
Nu ar fi folosit timpul pentru a ucide. 

— Atunci ce? întrebă Gray, privind-o în continuarea cu aceeaşi 
intensitate. Dar era o greutate pe care Rachel o suporta 
bucuroasă. 

Vorbi repede. 

— Labirinturile din toate catedralele... reprezintă călătorii 
simbolice. Din lumea aceasta înspre cealaltă. Spre iluminarea 
spirituală din centru. 

Arată spre tânărul retezat în două de la mijloc, înălţimea la 
care erau montate oglinzile de sticlă. 

— Ca sa ajungă acolo însă, pelerinii mergeau de-a buşilea. În 
patru labe. 

Gray dădu din cap. 

— Pe sub nivelul oglinzilor. 

De cealaltă parte, unchiul gemu. Era întins pe jos, cu sângele 
scurgându-i-se printre degete. Seichan stătea lângă el. Rachel 
ştia că nu durerea îi provocase geamătul. Citi asta în ochii 
unchiului. Dezlegase şi el ghicitoarea. Insă nu spusese nimic. 

Vorbind, Rachel riscase viitorul întregii lumi. 

Privi spre Gray. Făcuse o alegere. Şi nu regreta. 

Până şi Raoul o crezu. 

li făcu semn lui Gray să-i dea cheia. 

— O duc singur acolo - însă tu o să mergi înainte. 

In mod evident, Raoul nu avea deplină încredere în ideea ei. 

Gray îi dădu cheia. 

— Şi, zise Raoul îndreptând arma spre Rachel, de vreme ce tot 
a fost ideea ta, ce-ar fi să vii şi tu cu noi? Ca să fiu sigur că nu 
încearcă vreo şmecherie. 

Rachel se ridică. li tăiară legăturile de la mâini. Se lăsă pe vine 
lângă Gray. Bărbatul dădu din cap, transmiţându-i un mesaj fără 
cuvinte. 

„O să fie bine.” 

Nu prea avea de ce să fie încrezătoare, dar dădu din cap la 
rândul ei. 

— Să mergem! spuse Raoul. 

Gray plecă primul, intrând în patru labe în labirint, fără nici o 
ezitare, încrezându-se pe deplin în teoria lui Rachel. 

Raoul o ţinu pe fată până când Gray fu la o lungime de corp 
distanţă. 

Podeaua de sticla rămase nemişcată. 

— Bine, acum tu! îi ordonă el. 

Rachel porni pe urmele lui Gray. Simţi o vibraţie prin palme. 
Suprafaţa sticlei era caldă. In timp ce se mişca, auzi un bâzâit 
îndepărtat, nu mecanic sau electric, ci mai degrabă zumzetul 
unei vaste mulţimi adunate undeva, în depărtare. Poate că era 
doar sângele care-i zvâcnea în urechi, pompat de inima ce-i 
bătea nebuneşte. 

Raoul le strigă soldaţilor, în urma lui: 

— Impuşcaţi-i pe ceilalţi, dacă mişcă. La fel şi pe ăştia doi de- 
aici. La ordinul meu, eliminaţi-i. 

Deci, dacă scăpau din labirint, tot îi omora Raoul. 

Rachel continuă să înainteze cu o singură speranţă în suflet. 

Gray! 

7.49 A.M. 


Pe Gray îl dureau genunchii. 

După ce parcursese trei sferturi din cărarea şerpuită a 
labirintului, drumul devenise o adevărată tortură pentru 
genunchii lui. Sticla netedă îl zgâria acum ca un beton aspru. Dar 
nu îndrăznea să se oprească. Nu înainte de a ajunge în mijloc. 

Pe măsură ce se învârtea în jurul centrului, se intersecta, pe 
rând, cu Rachel şi cu Raoul, care înaintau pe culoare paralele ale 
spiralei, venind în urma lui. Un simplu brânci şi l-ar fi putut 
scoate pe Raoul de pe cărare. Uriaşul era şi el conştient de asta 
şi ridica arma în dreptul capului lui Gray ori de câte ori treceau 
unul pe lângă celalalt. 

Dar aceasta măsură de prevedere nu era necesară. Gray ştia 
că, dacă ar fi atins câtuşi de puţin liniile de platina, cu şoldul sau 
cu vârful degetelor, ar fi fost ucis la fel de repede ca şi Raoul. Şi, 
cu suprafaţa de sticla activata, probabil ca şi Rachel ar fi fost 
electrocutata. 

Aşa că îl lăsă în pace pe Raoul. 

Când se întâlnea cu Rachel se priveau amândoi fix în ochi. Nici 
unul nu spunea nimic. Intre ei se crease o puternica legătură, 
clădită pe încredere reciprocă într-o situaţie de maxim pericol. 
Ori de câte ori se intersectau, Gray simţea inima strângându-i-se. 
Ar fi vrut să o ia în braţe, să o aline. Dar nu se putea opri. 

Parcurgeau cerc după cerc. 

Auzea un bâzâit în cap, transmiţându-i o vibraţie de-a lungul 
oaselor de la mâini şi picioare. Auzi şi o încăierare deasupra, în 
catedrala. Soldaţii se implicaseră într-un fel de activitate... 

Ignoră toate acestea şi se târî mai departe. 

După ultimul cerc, o porţiune dreapta ducea în centrul rozetei. 
Gray înainta grăbit, bucuros să ajungă în sfârşit la capătul 
drumului. Simţind că-i iau foc genunchii, se arunca în faţă pe 
ultima porţiune, răsucindu-se pe spate. 

Bâzâitul se transforma într-un murmur tot mai puternic. Se 
ridica în şezut. Zgomotul îi vibra în cap. „Ce dracu'...?” 

Rachel apăru şi ea şi se târî alături de el. Fără să se ridice, 
Gray o ajută să ajungă în centru. Se cuibări în braţele lui. 

— Gray... ce o să...? 

Bărbatul îngenunche lângă ea şi o strânse de mână, făcându-i 
semn să tacă. 

Nu aveau decât o singura speranţa. 

Una foarte firavă. 

Raoul apăru şi se târî alături de ei. Un ditamai rânjetul i se 
întindea de la o ureche la cealaltă. 

— Curtea Dragonului vă rămâne îndatorata pentru serviciile 
aduse. 

Ridica arma. 

— Acum, în picioare! 

— Ce? făcu Gray. 

— M-ai auzit. In picioare! Amândoi! 

Neavând de ales, Gray încercă să se desprindă din braţele lui 
Rachel, dar fata nu voia să-i dea drumul. 

— Lasă-mă pe mine primul, şopti el. 

— Impreuna, îi răspunse ea. 

Gray îi întâlni privirea şi citi hotărârea din ochii ei. 

— Ai încredere în mine, zise fata. 

Gray trase aer în piept şi se ridicară împreuna în picioare. Se 
aştepta să fie retezaţi în două, însă nu se întâmpla nimic. 

— O zonă sigura, zise Rachel. In centrul stelei. Laserele nu se 
intersectează în porţiunea asta. 

Gray rămase cu braţul în jurul lui Rachel. Parcă ar fi fost cel 
mai natural lucru din lume să-l ţină acolo. 

— Nu vă apropiaţi sau vă împuşc! le strigă Raoul. 

Se ridică, îşi îndrepta spatele, apoi duse mâna la buzunar. 

— Acum, să vedem ce comoara ne-ai adus. 

Racul scoase cheia, se apleca şi o strecură în gaura din 
mijlocul cercului. 

— Se potriveşte perfect! mormăi el. 

Gray o strânse şi mai tare pe Rachel în braţe, temându-se de 
ceea ce avea să se întâmple, sigur doar de un singur lucru. 

In ureche, îi şopti secretul pe care îl păstrase faţă de toţi 
ceilalţi încă din Alexandria. 

— Cheia e falsă! 


7.54 A.M. 


Generalul Rende coborâse ca să supravegheze încărcarea 
primei părţi din comoara. Nu puteau lua totul, aşa ca cineva 
trebuia să facă o triere, să aleagă cele mai preţioase texte antice 
şi obiecte de artă. Stătea în picioare, ţinând în mână nişte hârtii 
pe care făcea inventarul. Oamenii lui împânziseră terasa de sus a 

masivei structuri. 

Apoi, un bubuit ciudat vibră prin întreaga grotă. 

Nu era cutremur. 

Mai degrabă ceva ce îi zgâlţâia toate simţurile dintr-odată. Se 
dezechilibra uşor. Huruitul îl asurzea. Simţi un fior ca de gheaţă, 
ca şi când s-ar fi trezit prins în propriul mormânt. Dar, cel mai 
rău, imaginea începu să-i pâlpâie în faţa ochilor. Parcă întreaga 
lume devenise un televizor vechi, cu tub, a cărui imagine se 
dădea peste cap. Trei dimensiuni se reduseră la două, plane. 

Rende căzu cu spatele pe trepte. 

Se întâmpla ceva. Ceva ce nu prevestea nimic bun. 

O simţea până-n măduva oaselor. 

Urcă în fugă scările. 


7.55 A.M. 


Rachel îl strânse în braţe pe Gray simțind că pământul 
vibrează tot mai tare. In podeaua de sub picioarele lor pulsa o 
lumină albă. Cu fiecare bătaie, arcade de electricitate ţâşneau 
de-a lungul liniilor de platină, trosnind şi pârâind. In câteva clipe, 
întregul labirint strălucea, luminat de un foc interior. 

Cuvintele lui Gray îi răsunau în urechi: „Cheia e falsă!” 

Şi labirintul răspundea. 

Un dangăt puternic se auzi în spatele lor, adânc, prevestitor de 
rău. 

Presiunea crescu din nou, strângându-se în jurul lor, strivindu- 


Se formă un nou câmp Meissner, care le îngusta, într-un mod 
ciudat, percepţia. 

Deasupra lor, întreg complexul părea să vibreze, asemenea 
filamentului unui bec. 

Realitatea se deforma. 

La un metru distanţa, Raoul se ridica în faţa locului unde se 
aplecase pentru a introduce cheia, neînţelegând ce se petrecea. 
Probabil că şi el simţise că era pe cale să se întâmple ceva rău. 
Senzaţia de pericol era copleşitoare. Le ameţea toate simţurile. 

Rachel se agăţă de Gray, bucuroasă că îl avea alături. 

Raoul se înclină spre ei şi ridică pistolul. Inţelesese prea târziu 
adevărul. 

— Acolo, la castel! Ne-ai dat altă cheie, nenorocitule! 

Gray îi înfrunta privirea. 

— Şi ai pierdut. 

Raoul ţinti. 

In jurul lor, steaua începea din nou să se aprindă. Razele de 
foc ţâşneau simultan din toate oglinzile. Raoul se aplecă mai jos, 
temându-se să nu fie retezat în două. 

Deasupra lor, pilonul de piatră se elibera din strânsoarea 
magnetică pe care o exercitau cele două coloane arcuite. Se 
prăvăli din nou spre pământ. Raoul ridică prea târziu privirea. 
Marginea pietrei îl izbi în umăr şi îl trânti la pământ. 

Când stâlpul lovi, sticla se crăpă sub ei asemenea unei calote 
de gheaţă, formând un fel de pânză de păianjen ce se întindea, 
cu viteză, în toate direcţiile. Prin crăpături, ţâşni o lumină 
orbitoare. 

Gray şi Rachel râmaseră în picioare. 

— Ţine-te bine, îi şopti Gray. 

Rachel simţea şi ea. O vibraţie tot mai puternică de energie 
sub ei, în jurul lor, prin ei. Voia să-l simtă mai aproape. Gray îi 
răspunse, întorcând-o cu faţa spre el, strângând-o cu braţele la 
piept, aproape strivind-o, fără să lase nici cel mai mic spaţiu între 
ei. Rachel se lipi cât putu mai strâns de el. li simţea inima 
bătându-i în piept. 

Ceva urca în viteză de sub ei. 

O bulină de energie neagra. Era pe punctul de a lovi. 

Inchise ochii în clipa în care o explozie de lumina invada 
lumea. 


Pe podea, Raoul se zvârcolea, cu umărul cuprins de nişte 
flăcări albe. Oasele zdrobite i se frecau între ele. Se zbătea să 
scape, cuprins de panică. 

Apoi, o supernova explodă sub el şi în jurul lui, atât de 
strălucitoare, încât lumina îi ajunse până în fundul craniului, 
împânzindu-i creierul. Se zbătu să se împotrivească, ştiind ca îl 
va ucide. 

Se simţea violat, deschis ca o carte. Parcă fiecare gând, 
acţiune şi dorinţa îi fuseseră expuse. 

Nu... 

Nu putea s-o oprească. Era mai mare decât el, mai puternica, 
era copleşitoare. Simţi cum întreaga fiinţă îi era trasă de-a 
lungului unui fir alb, strălucitor. Intins până la punctul de a se 
rupe, chinuitor, însă fără a-i lăsa loc de furie, dispreţ faţă de sine, 
ruşine, silă, teamă sau remuşcări. Doar o senzaţie de puritate. O 

esenţa neîntinată a fiinţei. Ceea ce ar fi putut el să fie, ceea ce 
se născuse să fie. 

Nu... 

Nu voia să vadă. Dar nu putea întoarce capul. Timpul se 
întindea spre infinit. Era prins, ţinut captiv într-o lumină 
purificatoare, de mii de ori mai chinuitoare decât orice torturi 
alte ladului. 

Se vedea pe el, îşi vedea viaţa, vedea posibilităţile, 
distrugerea, salvarea... 

Vedea adevărul - şi îl ardea. 

Gata... 

Insă ce era mai rău abia avea să urmeze. 


Seichan îl strânse pe bătrân la pieptul ei. Amândoi stăteau cu 
capetele plecate. Încercând să se ferească de explozia de lumina 
orbitoare, însă Seichan nu se putea abţine să nu tragă totuşi cu 
coada ochiului. 

Steaua de foc ţâşnea înspre cer într-o fântâna de lumina, 
ridicându-se din centrul labirintului, răsucindu-se şi înălțându-se 
spre cupola catedralei întunecate. Alte oglinzi de sticla, montate 
de jur împrejurul vastei biblioteci, prindeau razele stelei şi le 
reflectau însutit înapoi, hrănind, la rândul lor, incandescenţa 
orbitoare. O reacţie în cascadă se împrăştie prin întregul 
complex. Într-o clipita, steaua bidimensională se preschimba într- 
o uriaşă sferă tridimensionala de lumina laser, care se învârtea 
înăuntrul şi în jurul catedralei subterane. 

Scântei de energie săreau cu zgomot din ea de-a lungul 
teraselor. 

Se auziră ţipete şi urlete. 

Deasupra lor, un soldat se aruncă de pe terasa de sus, 
încercând să ajungă la cea de dedesubt. Insă aceasta nu 
reprezenta un adăpost. Câteva fulgere îl loviră încă din aer, 
carbonizându-l până la os chiar înainte de a atinge podeaua 
labirintului. 

Dar lucrul cel mai îngrijorător era că părea să se fi întâmplat 
ceva cu însăşi bolta catedralei. Imaginea păru se să plieze, 
pierzând orice senzaţie de adâncime. Şi până şi aceasta pâlpâia 
ca şi cum ceea ce atârna acum deasupra lor era doar o reflecţie 
în apă, ca şi când nu ar fi fost ceva real, ci doar un miraj. 

Seichan închise ochii temându-se se mai privească, îngrozita 
până în măduva oaselor. 

Gray o ţinea în braţe pe Rachel. În jurul lor, lumea se 
transformase în lumină. Simţea haosul de dincolo de ei, însă aici, 
erau doar ei amândoi. Bâzâitul se auzi din nou, venind acum 
dinspre lumină, ca un prag pe care nu putea să-l treacă sau să-l 
înţeleagă. 

Îşi aminti cuvintele lui Vigor. 

„Lumina primordială.” 

Rachel îşi ridică faţa. Lumina ce se reflecta în ochii ei era atât 
de strălucitoare, încât Gray aproape că-i putea citi gândurile. 

Era ceva în această lumină, o percepţie ce nu putea fi negată, 
un fel de anihilare a spaţiului şi a timpului în comparaţie cu care 
totul părea mic, lipsit de importanţă. 

In afară de un singur lucru. 

Gray se aplecă, atingându-i buzele cu ale lui, respirând odată 
cu ea. 

Nu era dragoste. Nu încă. Doar promisiunea ei. 

Lumina străluci şi mai puternic atunci când Gray îşi adânci 
sărutul. Zumzetul se transformă acum în cântec. Inchise ochii, 
dar continua să o vadă. Zâmbetul ei, scânteierea ochilor, unghiul 
gâtului, curba sânului. Simţi din nou acea permanenţă, acea 
prezenţă atemporală. 

Era lumina? Erau ei doi? 

Doar timpul avea să le răspundă. 


Generalul Rende fugi la primele strigăte. Nu avea nevoie să 
mai investigheze. În timp ce urca spre puţul ce se deschidea în 
bucătărie, văzuse energiile strălucitoare  reflectându-se de 
dedesubt. 

Nu ajunsese să fie Imperatorul Curţii Dragonului prin gesturi 
nesăbuite. 

Acestea erau apanajul subalternilor de genul lui Raoul. 

Flancat de doi soldaţi, ieşi din palat, îndreptându-se spre 
curtea principală. Intenţiona să urce în camion, să se întoarcă la 
depozit, să se regrupeze acolo şi să facă un plan nou. 

Trebuia să fie la Roma înainte de amiază. 

In timp ce ieşea pe uşa, observă că gardienii pe care îi lăsase 
afară, în uniforma de poliţie, încă mai păzeau poarta. Mai 
observa şi că ploaia se transformase într-o burniţă deasă. 

Bun. 

Aşa, se puteau retrage mai repede. 

Lângă camion, şoferul şi alţi patru bărbaţi în uniforma îl văzură 
apropiindu-se şi făcură un pas spre el. 

— Trebuie să plecăm imediat, ordona Rende în italiană. 

— Nu ştiu de ce, dar nu cred că asta o să se întâmple, îi 
răspunse şoferul în engleza, dându-şi gluga pe spate. 

Cei patru bărbaţi în uniforma ridicară armele spre el şi oamenii 
lui. 

Generalul Rende făcu un pas înapoi. 

De data asta, chiar era poliţia franceza... cu excepţia şoferului. 
După accent, era american. 

Rende privi înapoi, spre poarta. Alţi jandarmi din poliţia 
franceză stăteau de pază. Căzuse în propria capcană. 

— Dacă te uiţi după oamenii tă;, zise americanul, sunt deja 
sub pază, în spatele camionului. 

Generalul Rende îl privi intens pe şofer. Păr negru, ochi 
albaştri. Nu-l mai văzuse, însă îi recunoscu vocea din convorbirile 
telefonice. 

— Painter Crowe! zise el. 


Painter zări o luminiţa. De la o fereastra de la al doilea etaj al 
castelului. Un lunetist. Un mercenar pe care îl rataseră. 

— Inapoi! strigă el patrulei din jurul lui. 

Gloanţele muşcară din pavajul ud, exact între Painter şi 
general. Jandarmii se retraseră într-o parte. 

Rende făcu un salt în spate şi-şi scoase pistolul. 

Ignorând focul automat, Painter se lăsă într-un genunchi şi 
ridică două arme, câte una în fiecare mână. [intind instinctiv, 
îndrepta un pistol spre fereastra de la etaj. 

Poc, poc, poc... 

Generalul se trânti la pământ. 

Un strigat se auzi de sus. Un trup se prăbuşi în gol. 

Insă Painter îl observa doar cu coada ochiului. Intreaga atenţie 
îi era concentrată asupra generalului Rende. Stăteau amândoi cu 
arma îndreptată unul asupra celuilalt, amândoi în genunchi, cu 
pistoalele aproape atingându-li-se. 

— Plecaţi de lângă camion! zise Rende. Toţi! 

Painter îl privi intens, studiindu-l. Citi furia crudă din ochii 
bărbatului care-şi vedea întreaga lume prăbuşindu-se în jurul lui. 
Rende ar fi tras, chiar dacă asta ar fi însemnat să-şi piardă viaţa. 

Nu-i oferea nici o alternativa. 

Painter aruncă primul pistol, apoi cobori cea de-a doua arma 
din dreptul feţei lui Rende. 

Generalul rânji triumfător. 

Painter apăsă trăgaciul. Un arc strălucitor porni din ţeava celui 

de-al doilea pistol. Lovi băltoaca de lângă genunchiul generalului. 
Şocul electric îl aruncă pe Rende pe spate, trântindu-l la pământ. 
Arma se descărcă. 

Ţipă. 

— Doare, nu-i aşa? zise Painter, ridicându-şi celălalt pistol şi 
îndreptându-l spre faţa generalului. 

Poliţiştii se îngrămădiră în jurul bărbatului culcat la pământ. 

— Sunteţi bine? îl întrebă un jandarm pe Painter. 

— Da, zise el ridicându-se. Dar, la naiba! Tare-mi mai lipseşte 
munca de teren. 


7.57 A.M. 


Jos, în grota, artificiile duraseră doar un pic mai mult de un 
minut. 

Vigor stătea întins pe spate, privind în sus. Ţipetele încetaseră. 
Deschisese ochii, simțind, mai mult instinctiv, că se terminase. 
Apuca să mai vadă ultima rotaţie a sferei de lumina, apoi o privi 
retrăgându-se în ea însăşi, asemenea unui soare muribund. 

Doar un spaţiu pustiu se mai întindea acum deasupra. 

Intreaga catedrala dispăruse odată cu steaua. 

Seichan se mişca lângă el, de unde se adăpostise. Şi ochii ei 
rămăseseră fixaţi în sus. 

— A dispărut totul! 

— Presupunând ca a fost vreodată acolo, zise Vigor, slăbit în 
urma pierderii de sânge. 


7.58 A.M. 


Gray se desprinse din îmbrăţişarea cu Rachel, intensitatea 
senzaţiilor lui pălind, odată cu lumina. Dar încă mai păstra pe 
buze gustul ei. Şi era îndeajuns. 

Deocamdată. 

O parte din lumina strălucitoare mai rămăsese încă în ochii ei. 
Privea în jur. Ceilalţi se uitau şi ei de pe podea, unde se 
întinseseră pentru a se proteja. Rachel îl zări pe Vigor chinuindu- 
se să se ridice. 

— Dumnezeule... zise ea. 

Se desprinse din îmbrăţişarea lui Gray şi alergă la unchiul ei. 

Monk se îndrepta în aceeaşi direcţie, pregătit să-şi pună în 
practica cunoştinţele medicale. 

Gray rămase de paza, privind înălțimile din jurul lui. 

Nu se auzi nici o împuşcătură. Toţi soldaţii dispăruseră... 
împreuna cu biblioteca. Parcă ar fi scos ceva tot miezul din 
centru, lăsând doar semicercurile ascendente ale teraselor, 
asemenea unui amfiteatru. 

Unde dispăruse totul? 

Un geamăt îi atrase atenţia spre podea. 

Raoul zăcea lângă el, chircit în jurul braţului strivit, prins sub 
stâlpul căzut din tavan. Gray făcu un pas spre el şi-i lovi pistolul 
cu piciorul. Alunecă pe podeaua de sticlă, acum crăpata şi 
semănând cu un puzzle gigantic. 

Kat veni lângă ei. 

— Lasă-l, deocamdată, spuse Gray. Nu pleacă nicăieri. Mai 
bine am încerca să strângem cât mai multe arme. N-avem de 
unde să ştim câţi alţii ne aşteaptă afara. 

Kat dădu din cap. 

Raoul se răsuci pe spate, speriat de vocea lui Gray. 

Gray se aştepta la o înjurătură sau o ameninţare, însă chipul 
lui Raoul avea o expresie de agonie. Lacrimile i se rostogoleau pe 
obraji. Insă Gray bănui că nu braţul strivit îi provoca această 
durere. Ceva se schimbase la Raoul. Duritatea permanenta a 
expresiei lui şi grimasa dispreţuitoare dispăruseră, fiind înlocuite 
de ceva blând, mult mai uman. 

— Nu am cerut să fiu iertat, gemu uriaşul chinuit de suferinţă. 

Gray se încrunta. „lertat de cine?” îşi aminti propria reacţie de 
mai devreme, când lumina îl învăluise. Lumina primordială. Ceva 
mai presus de înţelegere, ceva ce există încă dinainte de facerea 
lumii. Ceva îl transformase pe Raoul. 

Işi aminti cum cercetările efectuate asupra superconductorilor 
demonstraseră rolul conductivității sporite în funcţionarea 
creierului şi felul în care aceasta contribuie la menţinerea 
memoriei stocate sub forma de energie sau posibila lumină. 

Gray privi podeaua spartă. Sa fi fost oare ceva mai mult decât 
lumină stocată în sticla superconductoare? şi aminti de ce 
simţise el însuşi în acele clipe. Conştientizarea a ceva mai 
măreț... 

Pe podea, Raoul îşi acoperi faţa cu o mână. 

Reuşise ceva să-i atingă sufletul acestui om? Mai exista oare 
vreo speranţă pentru el? 

O mişcare îi atrase atenţia lui Gray. Văzu imediat pericolul. 

Îi făcu semn să se oprească. N 

Fără să-l ia în seamă, Seichan ridică de jos pistolul lui Raoul. Îl 
îndreptă spre bărbatul țintuit de pământ. 

Raoul se întoarse cu fața spre țeava. Avea aceeaşi expresie 
chinuita, însă acum un licăr de teamă îi strălucea în ochi. Gray 
recunoscu groaza care pusese stăpânire pe bărbat - nu-i era 
frică de armă, nici de moarte, ci de ceea ce îl aştepta după. 

— Nu! striga Gray. 

Seichan apăsă trăgaciul. Capul lui Raoul izbi sticla cu o 
bufnitura ce răsună la fel de tare ca şi împuşcătură. 

Ceilalţi înlemniră, şocaţi. 

— De ce? întreba Gray uluit, apropiindu-se de ea. 

Seichan îşi frecă umărul rănit cu patul pistolului. 

— Răzbunare. Uiţi c-am avut o înţelegere, Gray? 

Făcu semn cu capul spre cadavrul lui Raoul. 

— In plus, cum a spus şi el, nu căuta iertarea. 


7.59 A.M. 


Painter auzi ecoul împuşcăturilor din castel. Făcu semn 
patrulei franceze să se oprească. Cineva încă se mai lupta acolo. 

Era echipa lui? 

— Incet! îi atenţiona el, făcându-le semn să înainteze. Fiţi 
pregătiţi. 

Intră în palat. Venise în Franţa pe cont propriu. Nici măcar 
Sean McKnight nu ştiuse că era aici, însă vechile lui legături cu 
Europolul îl ajutaseră să-şi asigure sprijinul celor din Marsilia. 
Fusese nevoie de o întreaga călătorie transatlantică pentru a-i 
lua urma generalului Rende, mai întâi într-un depozit de lângă 
Avignon, apoi la Palatul Papal. Painter îşi aminti că mentorul sau 
îl avertizase că locul unui director era la birou şi nu pe teren, în 
acţiune. 

Dar aşa era Sean. 

Nu Painter. 

Sigma era acum organizaţia lui, iar el avea alte metode de a 
rezolva problemele. Inşfăca arma şi o luă în fruntea celorlalţi. 

Din clipa în care Gray îl informase prima dată de posibila 
existenţă a unui turnător, Painter luase o hotărâre. Să aibă 
încredere în propria organizaţie. Chiar el construise noua Sigma, 
din temelii. Dacă exista o scurgere, cu siguranţă, era una 


437 


neintenţionata. 

Aşa că făcuse singurul lucru logic: urmărise sistemul de 
informaţii. 

De la Gray... la Sigma... la legătura lor cu Carabinierii din 
Roma. 

Generalul Rende fusese ţinut la curent cu fiecare detaliu al 
acestei operaţiuni. 

Nu fusese lucru uşor să-l spioneze pe bărbatul ăsta, care făcea 
prea des călătorii suspecte în Elveţia şi înapoi. În cele din urma, 
Painter descoperise o legătura infima, în trecut, cu organizaţia 
Curtea Dragonului. O rudă îndepărtată a lui Rende care fusese 
arestată cu doi ani în urmă pentru trafic cu obiecte de artă. Şi, 
dintre toate locurile din lume, tocmai în Oman. Hoţul fusese în 
cele din urmă eliberat, datorita presiunilor exercitate de Curtea 
Imperială a Dragonului. 

Pe măsură ce investigația se adâncea, Painter îl ţinuse pe 
Logan Gregory afară din joc, pentru ca bărbatul să-şi continue 
rolul de legătură la Sigma. Nu voia să-l alerteze pe Rende, 
înainte de a fi sigur. 

Acum că bănuielile lui fuseseră în sfârşit confirmate, Painter 
avea o altă grija. 

Ajunsese prea târziu? 


8.00 A.M. 


Rachel şi Monk îi făcură unchiului un pansament provizoriu în 
jurul stomacului, folosind cămaşa lui Gray. Monseniorul pierduse 
o cantitate mare de sânge, însă glonţul ieşise pe partea cealaltă. 
După spusele lui Monk, nici un organ vital nu părea să fi fost 
atins, dar tot avea de urgenţă nevoie de îngrijiri medicale. 

Unchiul Vigor îi mângâie mâna după ce Rachel termină, apoi 
Monk îl ajută să se ridice în picioare, cărându-l pe jumătate în 
braţe. 

Rachel îi însoțea. Gray veni lângă ea, cuprinzând-o cu braţul 
pe după talie. Fata se sprijini uşor de el. 

— Vigor o să fie bine, îi promise Gray. E rezistent. Doar a ajuns 
până aici! 

Rachel ridică privirea şi-i zâmbi, dar era prea epuizată pentru 
a mai putea spune ceva. 

Inainte de a ajunge la prima terasă, o voce puternică răsuna 

din nou de sus, printr-o staţie de amplificare. 

— SORTES AVEC VOS MAINS SUR LA TETE! 

Li se comanda să iasă cu mâinile sus. 

— Deja vu, oftă Monk. Uite că vorbesc franceza! 

Rachel ridică puşca. 

Urma o a doua comandă, în engleza. 

— COMAND ANTE PIERCE, CARE E SITUAŢIA TA? 

Gray se întoarse spre ceilalţi. 

— Imposibil! zise Kat. 

— Este directorul Crowe, confirmă Gray, uimit să-i audă vocea. 

Îşi duse mâinile pâlnie la gură şi strigă, la rândul lui: 

— TOTUL E ÎN REGULĂ AICI. VENIM SUS. 

Gray se întoarse spre Rachel cu ochii strălucind. 

— S-a terminat? întreba fata. 

Drept răspuns, o trase la pieptul lui şi o sărută. De data asta, 
nu mai era nici o lumină misterioasă, doar puterea braţelor lui şi 
dulceaţa buzelor ei. 

Era toată magia de care aveau nevoie. 


8.02 A.M. 


Gray îi conduse sus. 

Monk îl ajuta pe Vigor, susţinându-l cu braţul sănătos. Gray 
rămăsese cu braţul în jurul lui Rachel. Fata se lăsa greu pe el, dar 
Gray susţinea cu plăcere aceasta greutate. 

Deşi uşurat, Gray păstra armele de data asta. Nu avea chef să 
intre într-o nouă ambuscada. Cu puştile şi pistoalele în mâna, 
începură să urce spre bucătărie. Terasele erau pline de cadavre 
arse sau electrocutate. 

— De ce n-am murit şi noi? întreba Monk. 

— Poate că nivelul de jos ne-a servit drept adăpost, spuse Kat. 

Gray nu o contrazise, însă el bănuia că fusese ceva mai mult 
de-atât. Işi aminti lumina incandescenta. Simţise acolo ceva mai 
mult decât nişte fotoni adunaţi la întâmplare. Poate nu chiar o 
inteligenţă. Dar, cu siguranţa, ceva mai mult decât energie 
dezlănţuită. 

— Şi ce s-a întâmplat cu toată comoara? întreba Seichan, 
privind spaţiul pustiu. A fost totul doar o holograma? g 

— Nu, îi răspunse Gray în timp ce urcau; avea o teorie. In 
condiții de electricitate puternica, un câmp Meissner poate 

genera un fel de corzi de energie. Acestea afectează nu doar 
gravitația, ca în cazul levitaţiei, pe care deja am văzut-o, ci 
distorsionează şi spaţiul. Einstein a demonstrat că gravitația 
poate chiar să curbeze spaţiul. Corzile de energie creează un 
vortex gravitațional atât de puternic, încât spaţiul se îndoaie, ba 
chiar se pliază peste el însuşi, permiţând mişcarea dintr-o parte 
în alta. 

Gray remarca privirea ei sceptica. 

— NASA deja cercetează fenomenul, insista el. 

— Fum şi oglinzi, mormăi Monk. Asta cred eu că a fost. 

— Dar unde au dispărut toate? întreba Seichan. 

Vigor tuşi. Rachel veni lângă el. li făcu semn că nu avea nimic, 
îşi curăţă doar gâtul. 

— S-au dus acolo unde noi nu putem merge, zise el cu voce 
răguşită. Am fost judecaţi şi găsiţi vinovaţi de lăcomie. 

Gray o simţi pe Rachel gata să vorbească, să le spună tuturor 
că fusese o cheie falsă. li strânse mâna şi făcu semn spre Vigor, 
îndemnând-o să-l lase să vorbească. Poate că nu fusese o cheie 
falsă. Să fi avut Vigor dreptate? Dăduseră peste ceva pentru care 
nu erau încă pregătiţi? 

Monseniorul continuă: 

— Savanţii lumii antice căutau sursa luminii primordiale, 
scânteia întregii existenţe. Poate că au găsit o poartă spre ea sau 
poate chiar un mod de a o transcende. Se spune că pâinea albă a 
faraonilor îi ajuta pe regii egipteni să părăsească trupul muritor şi 
să urce spre cer, sub forma unei raze de lumină. Poate că 
alchimiştii vechilor timpuri au reuşit, în cele din urmă, să 
descopere aceasta lumină şi au plecat din lumea noastră în 
cealaltă. 

— Ca şi cum ar fi călătorit printr-un labirint, zise Kat. 

— Exact. Labirintul ar putea fi simbolul ascensiunii lor. Au lăsat 
poarta aici, pentru ca alţii să-i poată urma, însă noi am venit... 

— Prea devreme, îl întrerupse brusc Rachel. 

— Sau prea târziu, adăugă Gray. 

Cuvintele îi apăruseră pur şi simplu în minte, lăsându-l ameţit. 

Rachel se uită la el. Ridică o mână şi-şi freca fruntea. 

Gray recunoscu în ochii ei o confuzie asemănătoare cu a lui, 
ca şi cum şi ea ar fi vorbit fără să-şi dea seama. Se uită în jos, la 
podeaua crăpata de sticlă, apoi din nou la ea. 

Poate că Raoul nu fusese singurul pe care lumina îl afectase. 

Rămăsese oare un ecou şi înăuntrul lor? O înţelegere, un ultim 
mesaj? 

— Prea târziu... sau prea devreme, continua Vigor clătinând 
din cap, atrăgându-i din nou atenţia lui Gray. Oriunde au fugit 
Magii cu comoara lor - în trecut sau în viitor - noua nu ne-au 
lăsat decât prezentul. 

— In care ne putem crea propriul paradis sau infern, zise 
Monk. 

işi continuară drumul în tăcere, urcând palier după palier. 
Odată ajunşi la ultimul nivel, găsiră un grup de poliţişti francezi 
aşteptându-i alături de o figura foarte familiara. 

— Comandante, spuse Painter. Mă bucur sa te văd. 

Gray îi strânse mâna. 

— Nu ai idee cât mă bucur eu. 

— Hai să vă ducem pe toţi la loc sigur. 

Inainte sa se mişte, Vigor se dezlipi de braţul lui Monk. 

— Staţi! strigă el brusc, împiedicându-se, sprijinindu-se cu o 
mână de zid. 

Gray şi Rachel veniră după el. 

— Unchiule... spuse fata, îngrijorata. 

La câţiva paşi distanţa, se afla o masă de piatră. Se părea că 
nu dispăruse chiar totul din bibliotecă. Pe masă, era o carte 
legată în piele. Totuşi, caseta de sticlă care o proteja ceva mai 
devreme nu mai exista. 

— Codicele! spuse Vigor, cu obrajii uzi de lacrimi. Au lăsat 
codicele! 

intinse mâna să ridice cartea, însă Rachel îl dădu la o parte şi 
o luă ea. O închise şi o puse sub braţ. 

— De ce să-l fi lăsat? întreba Monk, ajutându-l pe monsenior. 

Vigor răspunse. 

— Ca să ne spună ce ne aşteaptă. Ca să ne dea să căutăm 
ceva. 

— Da, cum s-ar spune: „Mănânci, calule, ovăz?” comentă 
Monk. Grozav! Nu puteau şi ei sa lase o ladă cu aur... bine, poate 
totuşi nu aur. M-am saturat până peste cap de aur. Diamante! Un 
cufăr cu diamante ar fi fost excelent. 

Se îndreptară spre scări. 

Gray arunca o ultima privire în urma. Acum, că spaţiul era gol, 
observă forma conică a grotei, o piramida cu vârful în jos. Sau 
partea de sus a unei clepsidre, arătând în jos, spre podeaua de 
sticla. 

Dar unde era cealaltă jumătate? 

In timp ce privea aşa, înţelese despre ce era vorba. 

— „Cum e sus, la fel e şi jos...” murmura el. 

Vigor îi arunca o privire pătrunzătoare. Gray citi înţelegerea 
din ochii bărbatului. Işi dăduse şi el seama. 

Cheia de aur trebuia să deschidă o poarta. Spre partea de jos 
a clepsidrei. Dar unde? Mai exista oare încă o grota, imediat sub 
aceasta? Gray era de părere ca nu. Undeva însă, aştepta 
catedrala cunoaşterii. Ce văzuseră ei aici nu fusese decât 
reflecţia altui loc. 

Cum spusese Monk: „Fum şi oglinzi”. 

Vigor îl privi fix în ochi. Gray îşi aminti misiunea cardinalului 
Spera: să păstreze secretul Magilor, să aibă încredere ca toată 
această cunoaştere suprema se va dezvălui oamenilor la timpul 
potrivit. 

Poate că aceasta era menirea vieţii. 

Căutarea. 

Drumul spre adevăr. 

Gray îşi puse o mână pe umărul lui Vigor. 

— Sa mergem acasă! 

Cu Rachel la braţ, Gray sui scările, urcând din întuneric înspre 
lumina. 

EPILOG 


18 AUGUST, 11.45 A.M. 
TAKOMA PARK, MARYLAND 


Gray pedala pe Cedar Street, pe lângă biblioteca din Takoma 
Park. Era plăcut să simtă pe faţă adierea vântului şi căldura 
razelor de soare. Ultimele trei săptămâni le petrecuse aproape 
numai în subteran, la comandamentul Sigma, în tot felul de 
şedinţe. 

Tocmai plecase de la o ultimă întrevedere cu Painter Crowe. 
Discutaseră despre Seichan. Agenta Breslei dispăruse ca o 
fantoma de îndată ce ieşiseră din Palatul Papal, pierzându-se 
după un colţ întunecat. Insă Gray găsise în buzunar un suvenir 
de la ea. 

Pandantivul cu dragon. 

Din nou. 

Şi, în vreme ce primul pandantiv, cel de la Fort Detrick, 
avusese, în mod evident, rolul de a-l ameninţa, Gray simţea că 
cel de acum avea o semnificaţie diferita. O promisiune. Aveau să 
se mai întâlnească. 

Kat şi Monk participaseră şi ei la discuţie. Monk îşi sucise 
încontinuu noua proteza, o adevărată operă de artă, nu atât 
incomodat de mâna cea noua, cât mai degrabă emoţionat de 
seara ce avea să urmeze. Kat şi Monk aveau primul lor rendez- 
vous. Se apropiaseră foarte mult după ce se întorseseră în 
Statele Unite. Şi, în mod destul de ciudat, Kat fusese cea care 
luase iniţiativa şi îl invitase pe Monk la cină în acea seară. 

Mai târziu, când rămăseseră singuri, Monk îl trăsese pe Gray 
deoparte, pe jumătate chicotind. 

— Cu siguranţa, e de la mâna metalica. Are modul de vibrații 
cu două viteze. Ce femeie n-ar vrea acum să iasă cu mine? 

In ciuda glumei, Gray văzuse afecțiunea sincera şi speranţa 
din ochii prietenului sau. Şi mai remarcase şi o urma de teamă. 
Gray ştia că Monk nu depăşise încă în totalitate trauma mutilării, 
că încă se mai simţea oarecum nesigur pe el. 

Gray spera ca Monk o să-l sune, ca să-i spună cum merseseră 
lucrurile. 

Îşi lăsă greutatea pe o pedala, cu genunchiul scos în afară şi, 
aproape atingând pământul, coti pe Sixth Street. Mama lui îl 
invitase la masă. 

Şi, deşi ar fi putut refuza, avea ceva important de făcut şi 
amânase prea mult momentul. Trecu pe lângă şirurile de case în 
stil Victorian şi Queen Anne, ascunse în spatele crengilor de ulmi 
şi arţari. 

Făcu o ultima întoarcere pe Butternut Avenue, urcă bordura şi 
opri pe aleea din faţa casei părinţilor lui. Işi scoase casca şi-şi 
duse bicicleta pe verandă. 

Striga prin uşa de sticla: 

— Mamă! Am venit! 

Sprijini bicicleta de grilaj şi deschise uşa. 

— Sunt în bucătărie! spuse mama. 

Gray simţi miros de ars. Un fum uşor plutea pe coridor. 

— E totul în regula? întreba el, traversând holul. 

Mama purta blugi, o cămaşă în carouri şi un şorţ strâns în jurul 
taliei. Işi redusese la jumătate norma de la universitate şi nu mai 
lucra acum decât doua zile pe săptămână. Ca să poată avea grijă 
de casă. 

Bucătăria era învăluita în fum. 

— Am vrut să fac nişte sandviciuri calde, zise ea, făcând vânt 
cu mâna. Dar a sunat telefonul şi am uitat de ele. 

Gray văzu maldărul de sangviciuri pe o farfurie. Toate erau 
arse pe-o parte. Impunse unul cu degetul. Brânza nici măcar nu 
se topise. Cum reuşea mama să facă asta? Sa ardă pâinea, dar 
să rămână totuşi nefăcute? Cu siguranţă, era un talent. 

— Arată bine, minţi Gray. 

— Cheamă-l pe taică-tău, zise ea fluturând prosopul, în 
încercarea de a împrăştia fumul. E în spate. 

— lar face căsuțe de păsări? 

Maică-sa îşi dădu ochii peste cap. 

Gray se duse în dreptul uşii deschise şi se aplecă în afară. 

— Tata! E gata masa! 

Gray se întoarse în bucătărie. Mama punea nişte farfurii pe 
masă. 

— Vrei să torni tu sucul în pahare? îl rugă ea. Ma duc după un 
ventilator. 

Gray se duse la frigider, găsi cutia de Minute Maid şi începu să 
umple paharele. Când mama ieşi din camera, lăsă cutia din 
mână şi scoase o fiola micuța, de sticlă, din buzunarul de la 
spate. 

Era pe jumătate plină cu un praf gri. Tot ce mai rămăsese din 
amalgam. 

Cu ajutorul lui Monk, făcuse nişte cercetări asupra prafurilor în 
stare M. Compuşii stimulau sistemul endocrin şi păreau să aibă 
un puternic efect ameliorant asupra creierului, intensificând 
percepțiile, acurateţea şi... memoria! 

Gray goli conţinutul fiolei într-un pahar cu suc de portocale şi 
amesteca totul cu o linguriţă. N 

Taică-său intră prin uşa din spate. Avea rumeguş în păr. lşi 
şterse ghetele pe covor, îl salută pe Gray cu un gest al capului şi 
se lasă să cadă într-un scaun. 

— Maică-ta-mi spune că te duci iar în Italia. 

— Doar pentru cinci zile, răspunse Gray, cuprinzând toate cele 
trei pahare în palme şi ducându-le pe masă. Altă călătorie de 
afaceri. 

— Sigur... făcu taică-său privindu-l fix. Cine-i fata? 

Gray tresări, auzind întrebarea şi sorbi din sucul de portocale. 
Nu-i spusese lui taică-său nimic despre Rachel. Nu ştia cum să 
răspundă. După ce fuseseră salvaţi, petrecuseră o noapte 
împreună în Avignon, până se lămuriseră lucrurile, cuibăriţi în 
faţa unui mic şemineu în timp ce furtuna se potolea. Nu făcuseră 
dragoste în acea noapte, doar vorbiseră. Rachel îi povestise 
istoria familiei ei şi câteva lacrimi i se rostogoliseră pe obraji. 
Incă nu reuşise să-şi lămurească sentimentele faţă de bunica ei. 

In cele din urmă, adormiseră unul în braţele celuilalt. 

A doua zi dimineaţă, circumstanţele şi datoria îi despărţiseră. 

Mai era ceva între ei? 

Se ducea la Roma tocmai ca sa afle. 

O suna în fiecare zi, uneori chiar de două ori. Vigor se vindeca 
bine. După înmormântarea cardinalului Spera, fusese promovat 
în funcţia de prefect al arhivelor, pentru a supraveghea şi a 
repara daunele produse de Curtea Dragonului. Cu o săptămână 
în urmă, Gray primise o scrisoare de mulţumire de la Vigor, însă 
descoperise un mesaj ascuns în text. Sub semnătura 
monseniorului, erau două sigilii în cerneala, imagini în oglindă, 
simbolurile îngemănate ale Bisericii lui Toma. 

După toate aparențele, biserica secretă găsise un nou 
membru care să-i ia locul cardinalului Spera. 

După ce aflase acest lucru, Gray îi trimisese lui Vigor cheia de 
aur a lui Alexandru, de data asta, pe cea adevărata, pe care o 
ascunsese într-un seif din Egipt. Ca să fie în siguranţă. Cine ar fi 
fost mai nimerit să o păstreze? Cheia falsă, cea pe care o folosise 

ca să-l păcălească pe Raoul, fusese confecţionată la unul dintre 
nenumăratele ateliere de artizanat din Alexandria, renumite 
pentru măiestria cu care reproduceau obiecte de artă. Durase 
mai puţin de o oră, răstimp în care Gray o eliberase pe Seichan 
din mormântul lui Alexandru. Nu îndrăznise să ducă adevărata 
cheie în Franţa, de teamă să nu ajungă în mâinile Curţii 
Dragonului. 

Mărturia pe care generalul Rende o dăduse poliţiei îi dovedise 
cât de periculos ar fi fost acest lucru. Şirul de atrocități şi crime 
se întindea pe durata a câteva decenii. Pe baza declaraţiilor lui 
Rende, Curtea Dragonului începuse să fie, încet, descoperită. În 
ce măsură însă, nu se putea şti niciodată. 

Intre timp, mai aproape de inima şi mintea lui Gray, Rachel 
continua să-şi facă ordine în viaţă. După moartea lui Raoul, ea şi 
familia ei  moşteniseră Chateau Sauvage, o moştenire 
însângerată, cu siguranţă. Cel puţin însă, blestemul murise odată 
cu bunica lui Rachel. Nici un alt membru al familiei Verona nu 
cunoscuse secretul întunecat al bătrânei. Şi, pentru ca povestea 
să fie pe deplin încheiată, aranjaseră deja să vândă castelul. 
Câştigul avea să fie donat familiilor celor ucişi la Koln şi Milano. 

Aşadar, începea să se vindece. Viaţa mergea mai departe. 

Inspre speranţă. 

Şi poate chiar mai mult... 

Tatăl lui Gray oftă şi se lăsă pe spătarul scaunului de 
bucătărie. 

— Fiule, ai fost extrem de binedispus în ultima vreme. De când 
te-ai întors din călătoria aia de afaceri de luna trecută. Doar o 
femeie poate să aducă un bărbat în starea asta. 

Gray aşeza pe masa paharele cu suc de portocale. 

— Poate că am început să-mi pierd memoria, continuă taică- 
său, dar de văzut, vad încă foarte bine. Hai, povesteşte-mi 
despre ea. 

Gray se uită la tatăl lui. Auzea şi îndemnul nerostit. 

„Cât pot încă să mai ţin minte.” 

Atitudinea lui nonşalantă ascundea un sentiment mai profund. 
Nu de durere sau de pierdere. De data asta, încerca să afle ceva. 
In prezent. Un fel de legătură cu un fiu pe care poate că-l 
pierduse în trecut. 

Gray încremeni lângă masă. Simţi flacăra unei vechi mânii, a 
unui resentiment nerezolvat. 

Probabil că şi taică-său simţi ceva, fiindcă lăsă scaunul la loc 
pe podea şi schimbă subiectul. 

— Ei, unde sunt sandviciurile alea? 

Cuvintele răsunară în mintea lui Gray. „Prea devreme... prea 
târziu.” Un ultim mesaj, un îndemn de a trăi în prezent. Dea 
accepta trecutul şi a nu grăbi viitorul. 

Tatăl întinse mâna spre sucul în care Gray amestecase praful 
de aur. j 

Gray îl opri, acoperind paharul cu mâna. Il luă de pe masă. 

— Nu vrei mai bine o bere? Parc-am văzut un Bud în frigider. 

Taică-său dădu din cap. 

— De-asta te iubesc eu, fiule. 

Gray se duse la chiuvetă, vărsă sucul de portocale şi-l privi 
cum se scurge. 

„Prea devreme... prea târziu.” 

Venise timpul să trăiască în prezent. Nu ştia cât timp îi mai 
rămăsese alături de taică-său, dar era dispus să accepte cât i se 
oferea şi să profite la maximum. 

Se duse la frigider, luă două beri, le deschise, trase un scaun 
de bucătărie, se aşeză şi puse o sticla în faţa lui taică-său. 

— O cheamă Rachel. 

NOTA AUTORULUI 


Va mulțumesc că m-aţi urmat în această călătorie. Ca şi la 
început, am vrut să folosesc acest moment pentru a separa 
realitatea de ficţiune. Mai sper şi ca aceste ultime rânduri să-l 
determine pe cititor să investigheze mai departe. Pentru a vă 
veni în ajutor, am enumerat câteva cărţi care au inspirat această 
poveste. 

Să pornim de la început. Prologul. Moaştele magilor sunt, într- 
adevăr, păstrate într-un sarcofag de aur, în Catedrala din Koln, 
iar caravana care a transportat oasele de la Milano la Koln a fost 
şi în realitate atacata în secolul al XII-lea. 

Trecând la primul capitol, Super Black este un compus real, 
produs de Laboratorul Naţional de Fizică din Marea Britanie. A 
Opta Bila este o structură care chiar există la Fort Detrick (îmi 
cer scuze că am dărâmat-o), iar armura corp lichid este, oricât 
de uimitor ar părea, rea/ă, inventată de laboratoarele de 
cercetare ale armatei Statelor Unite. 

Nu voi intra în detalii atât de specifice şi în ceea ce priveşte 
restul romanului. Am vrut doar să vă prezint exemplele de mai 
sus, pentru a vă demonstra cum lucruri din aceasta poveste, ce 
pot părea exagerări extreme, produsul unei imaginaţii foarte 
bogate, au, de fapt, o bază reală. Celor interesaţi de mai multe 
amănunte, le recomand pagina mea de web (jamesrollins.com). 

Curtea Imperială a Dragonului este o organizaţie europeană 
reala, cu rădăcini încă din Evul Mediu. Este o societate benevolă 
şi ceremonială de aristocrați cu mai mare sau mai mica influenţa. 
Latura sângeroasă descrisa în aceasta carte aparţine în 
întregime imaginaţiei mele, fără intenţia de a-l discredita pe 
vreun membru actual al Curţii. 

Cât despre esenţa acestui roman, ar fi nevoie de volume 
întregi pentru a dezbate teoria metalelor în stare M şi lungul 
drum al acestora prin istorie. Din fericire, acest volum a fost deja 
scris, urmând, în detaliu, drumul început în epoca egiptenilor 
până în zilele noastre, inclusiv efectele stranii ale câmpurilor 
Meissner, conductivității sporite şi magnetismului. li încurajez pe 
toţi cei interesaţi cât de cât de acest subiect să citească Lost 
Secrets of the Sacred Ark de Sir Laurence Gardner. In ceea ce 
mă priveşte, a fost o adevărată biblie pentru acest roman. 

Şi, dacă tot veni vorba de biblii, dacă vreţi sa aflaţi mai multe 
despre conflictul de la începuturile Bisericii creştine dintre adepţii 
apostolilor loan şi Toma, va recomand două cărţi extrem de 
interesante ale autoarei Elaine Pagels, câştigătoare a National 
Book Award: Beyond Belief: The Secret Gospel of Thomas şi The 
Gnostic Gospels. 

Celor interesaţi de mai multe detalii în legătura cu Magii şi 
posibila lor organizaţie despre care se spune că încă ar mai 
exista, le recomand Magi: the Quest for a Secret Tradition de 
Adrian Gilbert. 

Recomand, de asemenea, lucrarea lui Robert J. Hutchinson, 
faţă de care rămân îndatorat: When în Rome, a Journal of Life în 
Vatican City. Este o extraordinara sursă de informaţii referitoare 
la istoria Vaticanului. 

In cele din urmă, sper că romanul meu a reuşit să-l bine- 
dispună pe cititor, dar şi să-i ridice o serie de întrebări. In acest 
scop, închei dezbaterea despre realitate şi ficţiune prin îndemnul 
ce stă la baza tradiţiei gnostice, acela de a căuta adevărul... 
mereu şi prin orice mijloace. 

Pare un final potrivit pentru acest roman. 

Aşadar, citându-l pe Matei 7:7, 

„Caută şi vei afla.” 

MULTUMIRI 


Pentru o carte de genul celei de față, am avut nevoie de o 
întreaga armata de susținători: prieteni, familie, critici, 
bibliotecari, curatori, agenți de voiaj, persoane care să-mi spele 
vasele şi să stea cu animalele. In primul rând, îi mulţumesc lui 
Carolyn McCray, care mi-a corectat cu cerneala roşie fiecare 
pagină înaintea oricui altcuiva şi lui Steve Prey, pentru părerile şi 
informaţiile lui, care s-au conturat în pagini de adevărată artă în 
aceasta carte. Apoi, desigur, sunt onorat să le mulţumesc 
nenumăraţilor mei prieteni, cu care mă întâlnesc o dată la două 
săptămâni la Coco's Restaurant: Judy Prey, Chris Crowe, Michael 
Gallowglass, David Murray, Dennis Grayson, Dave Meek, Royale 
Adams, Jane O'Riva, Dan Deedles, Zach Watkins şi Caroline 
Williams. Şi pentru ajutorul acordat în ceea ce priveşte limbile 
străine, îi mulţumesc din suflet prietenei mele de la Great White 
North, Diane Daigle. Mulţumiri speciale lui David Sylvian pentru 
neostoita lui energie, susţinere şi entuziasm şi lui Susan Tunis 
care a verificat toate informaţiile importante. In ceea ce priveşte 
inspiraţia acestei cărţi rămân îndatorat lui Sir Laurance Gardner 
şi cercetărilor de pionierat ale lui David Hudson. In cele din urma, 
mulţumesc celor patru oameni pe care îi respect pentru prietenia 
lor la fel de mult ca şi pentru sfaturile pe care mi le oferă: 
editoarei mele, Lyssa Keusch şi colegei ei, May Chen şi 
impresarilor mei Russ Galen şi Danny Baror. Şi, ca întotdeauna, 
subliniez faptul că orice greşeala în ceea ce priveşte faptele reale 
prezentate cade cu desăvârşire pe umerii mei. 

- În timpul unei slujbe la catedrala din Köln, în Germania, un 


un adevărat carnagiu, omorându-i fără milă pe toți partici- 


e o NOUĂ ORDINE MONDIALĂ 
„RĂSARE DIN CENUȘA CIVILIZAȚIEI MODERNE. 


grup de intruși înarmați, deghizați în călugări, dezlănţuie 


 _panţii la ceremonia religioasă. Ucigașii au venit după o 
neprețuită comoară ce poate schimba lumea: moaștele 
celor trei Magi de la Răsărit. O societate străveche de. 
 alchimiști și de asasini, Curtea Dragonului, intenționează 
„să folosească moaștele sfinte pentru a îngenunchea. 
- lumea după bunul lor plac. 
: Agentul Pierce de la Departamentul Apaan locotenen- 
"tul Rachel Verona și echipa SIGMA merg pe urma oaselor, 
ajungând până la suprema confruntare dintre întuneric și 
lumină — un loc pierdut al istoriei, unde știința se întal- 
nește cu religia pentru a dezlănţui o forță nemaivăzută de 
la începutul timpurilor. 

